
Prolog 


Paris, Franţa 
Luni, 5 mai 


Primele adieri calde de primăvară răbufneau de-a lungul 
străzilor înguste de la periferie şi pe bulevardele largi ale 
Parisului, invitând locuitorii care mai purtau încă haine de iarnă 
să iasă în noapte. Oamenii invadară trotuarele, plimbându-se, 
ţinându-se de mână, ocupând scaunele şi mesele de pe terasele 
cafenelelor, zâmbind în toate părţile şi discutând. Chiar şi turiştii 
încetară să mai fie nemulţumiţi - acesta era Parisul fermecător 
promis în pliantele lor turistice. 

Ocupaţi cu paharele lor de vin ordinairei, sub cerul înstelat, 
petrecăreţii de primăvară de pe strada Vaugirard nu remarcară 
autoduba Renault, mare, neagră, cu geamurile întunecate, care 
părăsise strada aglomerată îndreptându-se spre bulevardul 
Pasteur. Autoduba se învârti în jurul blocului, coborî pe strada Dr. 
Roux ca ulterior să intre pe liniştita stradă Volontaires, unde 
singura mişcare era făcută de o pereche de tineri care se sărutau 
în faţa unei porţi. 

Autoduba neagră se opri în faţa Institutului Pasteur, cu 
motorul şi luminile stinse. Staţionă acolo, tăcută, până când 
tânărul cuplu, fericit, dispăru într-o clădire de peste drum. 

Portierele autodubei se deschiseră şi din ea descinseră patru 
umbre, îmbrăcate complet în negru, cu feţele acoperite cu 
cagule. Cu puşti mitraliere compacte Uzi şi rucsacuri, se 
strecurară în noapte, aproape invizibili. O figură ivită din umbrele 
Institutului Pasteur îi îndrumă, în timp ce strada rămase în urma 
lor liniştită, pustie. 


Pe strada Vaugirard, un saxofonist începuse să cânte o 
melodie răguşită şi dulce. Briza nopţii răspândea muzica, 
râsetele şi mireasma florilor de primăvară prin ferestrele 
deschise ale numeroaselor clădiri ale Institutului Pasteur. 


1 Vin obişnuit (în limba franceză în original). 

Faimosul centru de cercetare adăpostea mai mult de două mii 
cinci sute de oameni de ştiinţă, tehnicieni, studenţi şi 
administratori, dintre care mulţi lucrau încă în noaptea aceea. . 

Intruşii nu se aşteptaseră la o astfel de activitate intensă. In 
alertă maximă, evitară căile de acces, ascultând, pândind 
ferestrele şi cercetând terenul, ascunzându-se după copaci şi 
diverse clădiri, în timp ce sunetele şi zgomotele atmosferei 
vesele de primăvară creşteau dinspre strada Vaugirard. 

In laboratorul său, toată activitatea fusese lăsată aparent pe 
seama doctorului Emile Chambord, care lucra singur la 
computerul său situat la etajul doi, de altfel neocupat. 
Laboratorul său era spaţios, aşa cum i se cuvenea unuia dintre 
cei mai distinşi cercetători din institut. Era dotat cu câteva 
echipamente primite ca premiu, inclusiv un cititor de cip 
robotizat şi un microscop cu scanare în tunel, care măsura şi 
deplasa individual atomii. Dar cele mai importante şi, fără 
îndoială, decisive pentru el în noaptea aceasta erau fişierele 
aflate în stânga sa, iar în partea cealaltă, caietul cu spirală, 
deschis la pagina pe care înregistra meticulos datele. 

Degetele sale se opriră nerăbdătoare pe tastatura care era 
conectată la un aparat ciudat ce arăta mai degrabă a octopod 
decât a computer IBM sau Compaq. Unitatea centrală era 
compusă dintr-un recipient din sticlă care controla temperatura, 
iar pe părţi se puteau vedea pachete de gel argintiu-albastre, 
scufundate precum nişte ouă translucide într-o substanţă 
gelatinoasă, spumoasă. Tubulatura foarte subţire conecta 
pachetele cu gel unele de altele, iar deasupra lor era un capac. 
Acolo unde tubulatura interacţiona cu pachetele de gel se afla o 
placă de metal. Deasupra tuturor era o maşinărie de mărimea 
Mac, cu un panou de control complicat pe care luminile se 
aprindeau şi se stingeau, clipind ca nişte ochi mititei. Din acest 
aparat ieşeau mai multe tuburi care alimentau pachetele dispuse 
în recipient, în timp ce firele şi cablurile conectau atât 
recipientul, cât şi dispozitivul la tastatură, monitor, imprimantă şi 
la diferite alte echipamente electronice. 

Dr. Chambord începu să tasteze, să urmărească monitorul, să 
citească cifrele pe aparatul de mărimea unui iMac, controlând 
continuu temperatura pachetelor cu gel din recipient. Inregistra 
datele în caietul său în timp ce lucra până când, deodată, se 
trase înapoi şi cercetă întreaga lucrare. In final, dădu scurt din 
cap şi scrise un paragraf care părea să fie o amestecătură de 

litere, numere şi simboluri - după care activă un temporizator. 

Lovea nervos podeaua cu piciorul, iar cu degetele bătea 
darabana pe masa de laborator. Exact în douăsprezece secunde, 
imprimanta reveni la viaţă şi scoase o foaie de hârtie. 
Controlându-şi neliniştea, opri temporizatorul şi scrise o notă. La 
urmă se grăbi să scoată rezultatul la imprimantă. 

In timp ce citea, zâmbi: 

— Mais, ouf. 

Doctor Chambord respiră adânc şi tastă câteva unităţi de 
alocare a comenzilor. Pe monitor apărură mai multe secvenţe 
atât de rapid, încât degetele sale abia puteau ţine ritmul. Lucra şi 
bombănea. Apoi se încordă, se apropie mai mult de monitor şi 
murmură în franceză: 

— ... încă unul... încă... unul... aşa! 

Râse tare, triumfător şi se întoarse să privească ceasul de pe 
perete. Era ora 9:5 p.m. Inregistră ora şi se ridică. 

Cu faţa lui palidă radiind, îşi strânse foile şi caietul, le puse 
într-o servietă ponosită şi îşi luă pardesiul din dulapul Empire 
situat lângă uşă. Pe când îşi punea pălăria, aruncă iar o privire la 
ceas şi se întoarse la aparat. Incă în picioare, tastă o altă serie 
scurtă de comenzi, privi o vreme ecranul şi în final deconectă 
toată aparatura. Se îndreptă vioi spre uşă, o deschise, ieşi pe 
coridor şi observă că era întuneric şi pustiu. O secundă avu un fel 
de presimţire. 

Apoi se reculese. 

— Non, îşi spuse. 

Era un moment care trebuia savurat, o mare împlinire. 
Zâmbind larg, păşi pe culoarul întunecat. Inainte să apuce să 
închidă uşa, patru indivizi îmbrăcaţi în negru îl înconjurară. 


Treizeci de minute mai târziu, vânjosul lider al intruşilor privea 
cum cei patru parteneri ai săi terminau de încărcat autoduba 
neagră parcată pe strada Volontaires. De cum se închise uşa 
laterală, scrută încă o dată strada liniştită şi urcă în maşină, pe 
locul de lângă şofer. Incuviinţă din cap către el şi autoduba 
demară către aglomerata stradă Vaugirard, unde dispăru în 
trafic. 

Petrecerea fără griji de pe străzi şi din cafenele continua. 
Sosiră mai mulţi muzicieni de stradă, iar vin ordinaire curgea 
precum Sena. Apoi, pe neaşteptate, clădirea care găzduise 


2 Ei, da (în limba franceză în original). 

laboratorul doctorului Chambord, din legendarul campus al 
Institutului Pasteur, explodă într-o trombă de foc. Pământul se 
Zzgudui, iar flăcările păreau că se aprind la fiecare fereastră, 
îndreptându-se spre cerul întunecat al nopţii, într-o erupție de 
roşu şi galben care scotea la iveală teribila explozie, vizibilă pe o 
rază de câţiva kilometri în jur. În timp ce cărămizile, scânteile, 
geamurile şi cenuşa cădeau, mulţimea de pe străzile 
înconjurătoare urla îngrozită şi fugea să se adăpostească. 


Partea întâi 


Insula Diego Garcia, Oceanul Indian 


La orele 06:54, la Baza Forţelor Armate ale Statelor Unite, a 
Aviației Militare şi a Marinei, instalată la Diego Garcia, ofiţerul 
care comanda schimbul la tumul de control privea pe fereastră 
cum soarele de dimineaţă începea să lumineze apele albastre, 
calme ale Golfului Emerald din partea lagunei în formă de U a 
atolului, dorindu-şi să nu fi fost de serviciu. Clipi încet în timp ce 
gândurile îi alergau prin minte. 

Divizia de Asistenţă a Marinei Militare a Statelor Unite, 
comandamentul pentru localizare strategică şi evaluare 
operaţională, îi ținuse pe toți oamenii ocupați cu operaţiuni pe 
mare, în aer şi pe uscat. Recompensa era chiar insula, un loc de 
o frumuseţe inestimabilă, unde ritmul molcom al îndatoririlor 
zilnice domolea ambițiile. 

Se gândea serios la o partidă îndelungată de înot de cum va 
ieşi din tură, când, un minut mai târziu, la orele 06:55, turnul de 
control pierdu legătura cu întreaga flotă de avioane B-1B, B-52, 
AWACS, P-3 Orion şi U-2, plecată în misiuni care cuprindeau 
recunoaşteri de precizie şi ajutor pentru submarine, precum şi 
supravegherea acestora. 

Laguna tropicală dispăru din mintea lui. Zbierând ordine, 
împinse un tehnician din faţa unui pupitru de comandă şi începu 
să estimeze situaţia. Atenţia tuturor era aţintită spre cadrane, 
afişaje şi monitoare, străduindu-se să restabilească legătura. 

Nimic nu le era de ajutor. La orele 06: 58, într-o panică ţinută 
sub control, alertă ofiţerul de la comandament. 

La orele 06:59, ofiţerul de la comandament informă 
Pentagonul. 

Apoi, straniu, inexplicabil, la orele 07:00, cinci minute după 
misterioasa întâmplare, toate comunicațiile cu toate avioanele 

reveniră la normal. 


Fort Collins, Colorado 
Marţi, 6 mai 


În momentul în care soarele se ridică deasupra vastei prerii 
dinspre est, Campusul Foothills al Universităţii Statului Colorado 
fu scăldat într-o lumină aurie. Aici, în laboratorul cu tehnologie 
de ultimă oră, într-o clădire neînsemnată, Jonathan (Jon) Smith, 
doctor în medicină, privi concentrat printr-un microscop 
binocular şi fixă cu grijă lamela sub obiectiv. Plasă o picătură 
abia vizibilă de fluid pe suprafaţa discului plat, atât de mică încât 
nu era mai mare decât un vârf de ac. Sub rezoluţia puternică a 
microscopului, suprafaţa prezenta o asemănare uimitoare şi 
aproape imposibilă cu o placă de circuite. 

Smith reglă microscopul, făcând imaginea mai clară. 

— Bun, murmură şi zâmbi. Există o speranţă. 

Expert în virusologie şi biologie moleculară, Smith fusese şi 
medic ofiţer în armată - de fapt, locotenent-colonel - temporar 
cazat aici, printre pinii falnici şi dealurile unduitoare ale statului 
Colorado, la Centrul pentru Controlul Bolilor (CDC). „Imprumutat” 
neoficial de Institutul de Cercetare Medicală a Bolilor Infecţioase 
al Forţelor Armate ale Statelor Unite (USAMRIID), numirea lui 
avea ca scop continuarea cercetărilor cu privire la evoluţia 
viruşilor. 

In dimineaţa aceea privea prin microscop, doar că viruşii nu 
aveau nimic de-a face cu delicata muncă de cercetare pe care o 
făcea momentan. USAMRIID reprezenta sediul de cercetare 
medicală de primă însemnătate al armatei, în timp ce CDC 
reprezenta partea civilă. De obicei, cele două instituţii se 
considerau rivali acerbi. Dar nu aici, nu acum, iar munca 
desfăşurată în acest laborator avea doar legături periferice cu 
medicina. 

Smith reprezenta un pion din echipa de cercetare a celor două 
instituţii, într-o lume care lupta pentru a crea primul computer 
molecular - sau computerul ADN - inventând astfel o legătură 
fără precedent între ştiinţa vieţii şi ştiinţele computerizate. 
Conceptul intriga omul de ştiinţă din Smith, ambiţionându-l să 
facă experienţe în domeniul microbiologiei. De fapt, ceea ce îl 
adusese în laboratorul său la o asemenea oră necuviincios de 

matinală era că spera să demonstreze că este o descoperire în 
circuitele moleculare bazate pe anumiţi polimeri organici la care 
el şi alţi cercetători lucraseră zile şi nopţi pentru a-i crea. 

Dacă reuşea, circuitele complet noi de ADN puteau fi 
reconfigurate de mai multe ori, ducând echipa mixtă cu un pas 
mai departe în a face din siliciu, ingredientul cheie, un material 
depăşit în realizarea conexiunilor plăcilor de circuite prezente în 
computere. Ceea ce era perfect normal. Industria computerelor 
era oricum la limita tehnologiei siliciului, în timp ce 
componentele biologice ofereau o nouă etapă de descoperire 
logică - deşi dificilă. Dacă computerele ADN deveneau posibile, 
ajungeau mult mai puternice decât spera publicul larg, ceea ce 
era în interesul armatei şi al USAMRIID. 

Smith era fascinat de cercetare şi de cum auzise despre 
proiectul secret dintre cele două instituţii, aranjă să fie invitat în 
străinătate, dornic să se arunce în această competiţie 
tehnologică în care viitorul putea fi la o distanţă de numai un 
atom. 

— Bună, Jon, salută Larry Schulenberg, unul dintre biologii 
promotori ai proiectului de biologie celulară, când intră în 
laboratorul gol, în scaunul lui pe rotile. Ai auzit despre Pasteur? 

Smith ridică ochii de la microscop şi-l privi. 

— Drace, nici n-am auzit când ai deschis uşa. Apoi văzu faţa 
sumbră a lui Larry. Pasteur, repetă el. De ce? Ce s-a întâmplat? 

Ca şi USAMRIID şi CDC, Institutul Pasteur reprezenta un 
ansamblu de instituţii de cercetare de primă importanţă în lume. 

La cei cincizeci de ani ai săi, Schulenberg era un bărbat 
brunet, energic, ras în cap, cu un cercel cu diamant în ureche; 
avea muşchii umerilor vizibil dezvoltați ca urmare a efortului de 
a folosi cârjele de-a lungul anilor. Vocea lui era aspră. 

— O explozie. E de rău. Au murit oameni. 

Trase o hârtie din imprimanta laptopului său. 

Jon înşfacă hârtia. 

— Doamne! Cum s-a întâmplat? Accident de laborator? 

— Poliţia franceză nu crede asta. Poate o bombă. li verifică pe 
foştii angajaţi. 

Larry întoarse scaunul pe rotile şi se îndreptă spre ieşire. 

— Credeam că vrei să ştii. Jim Thrane de la Porton Down mi-a 
trimis un e-mail aşa că am scos povestea la imprimantă. Plec să 
văd cine mai este aici. Toţi vor dori să afle. 

— Mulţumesc. 

Încă înainte să se închidă uşa, Smith citi rapid. | se strânse 
stomacul când reciti... 


Laboratoarele de la Institutul Pasteur distruse 


Paris - O explozie puternică a ucis cel puţin 12 oameni şi 
a distrus birourile celor trei etaje care  găzduiau 
laboratoarele cunoscutului Institut Pasteur, la orele 10:52 
p.m., noaptea trecută. Au fost găsiţi patru supraviețuitori în 
stare critică. Cercetările continuă în căutarea de noi 
victime. 

Pompierii spun că au găsit urme de exploziv. Nici o 
persoană sau grup nu şi-a asumat răspunderea. 
investigaţiile continuă, inclusiv printre angajaţii recent 
concediati. 

Supraviețuitorii au fost identificați în persoana lui Martin 
Zellerbach din Statele Unite, doctor în medicină, om de 
ştiinţă, specialist în computere, care a suferit lovituri la 
cap...” 


Inima lui Smith păru să se oprească. Martin Zellerbach din 
Statele Unite, doctor în medicină, om de ştiinţă, specialist în 
computere, care a suferit lovituri la cap. Marty? Jon revăzu chipul 
vechiului său prieten în timp ce strângea în mână hârtia cu 
mesajul. Cu zâmbetul chinuit, cu ochii de un verde intens, 
capabili să arunce o licărire de moment şi apoi să se stingă, 
pierdut în gânduri sau probabil undeva în spaţiu în momentul 
următor. Un bărbat mic de statură, rotofei, care mergea greoi ca 
şi când n-ar fi ştiut niciodată cum să-şi mişte picioarele, Marty 
suferea de sindromul Asperger, o boală rară pe fondul unui 
autism mai puţin sever. Printre simptomele sale se numărau 
obsesii chinuitoare, o inteligenţă vie, o incapacitate de 
comunicare şi un talent înnăscut într-o anumită zonă 
- matematica şi electronica. Era, în realitate, un geniu în 
computere. 

Smith simţi un nod în gât. Lovituri la cap. Cât de tare fusese 
rănit Marty? Ştirea nu relata. Smith formă numărul de la 
Washington pe telefonul celular. 

El şi Marty crescuseră împreună în lowa, unde îl ocrotise pe 
Marty de criticile colegilor şi chiar ale unor profesori care nu 
înțelegeau cum cineva atât de deştept nu era intenţionat 

bădăran şi supărător. Boala lui Marty fusese diagnosticată când 
trecuse de a doua tinereţe, pentru ca ulterior să i se 
administreze o medicaţie datorită căreia îşi putea folosi ambele 
picioare. Dar Marty detesta medicamentele, aşa că îşi construise 
un mod de viaţă care îi permitea să le evite într-o anumită 
măsură. Nu părăsise frumoasa lui vilă din Washington, D.C. de 
ani de zile. Acolo se simţea în siguranţă, cu computerele lui de 
ultimă generaţie şi cu softul pe care îl reproiecta întruna, iar 
mintea şi creativitatea îi puteau zburda în voie. Oameni de 
afaceri, academicieni şi oameni de ştiinţă de pe tot globul îl 
contactaseră, dar niciodată personal, numai pe cale electronică. 

Aşadar, ce căuta la Paris rezervatul magician în computere? 

Marty consimţise să se deplaseze ultima oară în urmă cu 
optsprezece luni şi asta nu pentru că fusese convins de o 
insistenţă amabilă. Se declanşase, de fapt, catastrofa apariţiei 
virusului Hades, cel care provocase moartea Sophiei Russell, 
logodnica lui Smith. 

Celularul lui Smith începu să sune la Washington, D.C. În 
momentul în care se auzi soneria unui alt celular în faţa uşii 
laboratorului. Avu o senzaţie stranie... 

— E voie? 

Era vocea lui Nathaniel Frederick (Fred) Klein. 

Smith se întoarse brusc, holbându-se spre uşă. 

— Intră, Fred. 

Şeful Serviciului ultrasecret de Operaţiuni sub Acoperire Unu şi 
al organizaţiei de detectare a defecţiunilor tehnice din Serviciul 
de contraspionaj intră în laborator tăcut, precum o stafie, cu 
celularul în mână. 

— Trebuia să-mi imaginez că ai auzit vestea şi că o să mă 
suni, zise el, închizând aparatul. 

— Despre Mart? Da, acum am citit despre Pasteur. Ce-ai aflat 
şi ce cauţi aici? 

Fără să răspundă, Klein se îndreptă spre sclipitoarele tuburi de 
teste şi spre echipamentul care ocupa băncile aliniate din 
laborator, care în curând aveau să fie ocupate de alţi cercetători 
şi asistenţi de la CDC - USAMRIID. Se opri în dreptul pupitrului lui 
Smith, se săltă şi se aşeză pe marginea de piatră, cu braţele 
încrucişate, încruntat. Inalt de aproape un metru nouăzeci, era 
îmbrăcat, ca de obicei, într-unul din costumele sale şifonate, de 
astă dată maro. Era palid; rareori ieşise la soare în ultima 
perioadă. Fred Klein nu era adeptul ieşirilor. Cu părul rar, ochelari 

cu ramă metalică, cu frunte largă, inteligentă, putea fi orice, de 
la editor la impostor. 

II privi pe Smith, iar vocea sa sună compătimitor: 

— Prietenul tău trăieşte, dar este în comă. N-am să te mint, 
colonele. Medicii sunt îngrijoraţi. 

Pe Smith, durerea provocată de moartea Sophiei îl apăsa încă, 
iar rănile lui Marty o reînviau. Dar Sophia murise şi acum 
important era Marty. 

— Ce naiba făcea la Pasteur? 

Klein scoase pipa şi punga de tutun din buzunar. 

— Mda, ne-am întrebat şi noi. 

Smith vru să spună ceva... apoi ezită. Invizibil pentru public şi 
pentru oricare din cei din guvern, cu excepţia Casei Albe, 
Serviciul de Operaţiuni sub Acoperire Unu lucra total în afara 
birocraţiei oficiale militare şi de spionaj şi departe de scrutinul 
din Congres. Şeful lui, mereu în umbră, nu apărea decât dacă se 
întâmpla ceva cu adevărat dezastruos sau urma să se întâmple. 
acoperire unu nu avea nici o organizare oficială sau birouri, nu 
avea sedii declarate şi nici angajaţi oficiali. In schimb, era 
compus din experţi în diferite domenii, toţi cu experienţă 
clandestină, majoritatea cu antecedente militare şi mai ales toţi 
fără nici un fel de angajament -fără familii, casă sau alte 
obligaţii, fie temporare, fie permanente. 

Când era solicitat, Smith făcea parte din angajaţii de elită. 

— N-ai venit aici din cauza lui Marty, conchise Smith în 
legătură cu Institutul Pasteur. S-a întâmplat ceva. Ce anume? 

— Hai să ieşim puţin afară. 

Klein îşi ridică ochelarii pe frunte şi înfundă pipa cu tutun. 

— Nu poţi fuma aici, îi atrase atenţia Smith. ADN-ul poate fi 
contaminat de particulele din aer. 

Klein se resemnă. 

— Încă un motiv să ieşim. 

Fred Klein şi cei de la acoperire unu nu aveau încredere în 
nimeni şi în nimic, nimic nu era garantat aprioric. Chiar şi un 
laborator care nu exista oficial putea fi un motiv de iritare, lucru 
pe care Smith îl cunoştea şi acesta era adevăratul motiv pentru 
care Klein dorea să iasă de-acolo. Il urmă pe şeful său de la 
serviciul de spionaj afară, pe culoar şi încuie uşa. Coborâră 
scările mergând alături, trecând pe lângă laboratoarele 
întunecate şi birourile din care se zărea din când în când câte o 
luminiţă. În clădire era linişte deplină, cu excepţia zgomotului 

produs de giganticul sistem de ventilaţie. 

Afară, soarele după-amiezii se prelingea peste coroana 
copacilor, învăluindu-i spre est cu o lumină tremurătoare, în timp 
ce arborii de la vest rămăseseră în umbră. Spre vest, mult 
deasupra campusului, se ridicau Munţii Stâncoşi, cu piscurile lor 
strălucitoare. Văile care străbăteau pantele deveniseră purpurii 
în lumina întunecată a serii. In aer plutea mireasma pinilor. 

Klein se depărtă câţiva paşi de clădire şi se opri să-şi aprindă 
pipa. Pufai până când norii de fum îi învăluiră obrajii. Indepărtă 
fumul cu un gest al mâinii. 

— Hai să ne plimbăm. 

Indreptându-se spre drum, Klein spuse: 

— Vorbeşte-mi despre munca ta de aici. Cum merge? Eşti pe 
punctul să creezi un computer molecular? 

— Sper. Cercetarea merge bine, dar încet. E mult de lucru. 

Toate guvernele din lume doreau să deţină prioritar un 
computer ADN operaţional, acesta fiind capabil să spargă, în 
câteva secunde, orice cod sau informaţie codificată. Un proiect 
înfricoşător, în special în ce priveşte apărarea. Toate rachetele 
din America, sistemele secrete ale NSA sau sateliții spioni ai 
Biroului de Recunoaştere Naţională (NRO), întreaga posibilitate a 
forţelor navale de a opera, toate planurile de apărare... orice şi 
tot ce se baza pe electronică putea fi la discreţia primului 
computer molecular. Chiar şi cel mai performant super computer 
bazat pe circuite din siliciu nu l-ar putea opri. 

— Cât mai durează până când va apărea unul operaţional pe 
planetă? vru să ştie Klein. 

— Câţiva ani, poate mai mult, replică Smith fără ezitare. 

— Cine este cel mai avansat? 

— Practic şi operaţional? Nimeni, din câte am auzit. 

Klein pufăia din pipă. 

— Dacă ţi-aş spune că cineva a reuşit, ai ghici cine? 

Primele prototipuri fuseseră construite şi se apropiaseră tot 
mai mult de folosirea lor în practică, dar un succes actual, 
complet? Aşa ceva se putea realiza în cel puţin cinci ani de acum 
încolo. Doar dacă... Takeda? Chambord? 

Apoi Smith ştiu. De vreme ce Klein era aici, cheia era Institutul 
Pasteur. 

— Emile Chambord. Vrei să spui că Chambord este cu câţiva 
ani înaintea noastră? Chiar înaintea lui Takeda din Tokio? 

— Probabil că Chambord a murit în explozie. 

Cu o expresie îngrijorată, Klein trase din pipă apoi continuă: 

— Laboratorul lui a fost complet distrus. N-au mai rămas decât 
cărămizi sfărâmate, lemn ars şi geamuri sparte. Au verificat casa 
lui, au întrebat-o pe fata lui. Au căutat peste tot. Maşina lui era în 
parcarea de la Pasteur, dar pe el nu-l găsesc. Există însă nişte 
zvonuri. i 

— Zvonuri? Intotdeauna apar zvonuri. 

— Acum este altceva. Ele vin dinspre vârful cercurilor militare 
franceze, de la colegii şi superiorii lui. 

— Dacă Chambord era atât de aproape, ar trebui să fie mai 
mult decât zvonuri. Cineva ştia. 

— Nu neapărat. Armata îl verifica regulat, dar el susținea că 
nu e mai avansat decât toți ceilalți. Cât despre Pasteur, un 
cercetător principal de talia şi importanța lui Chambord nu 
trebuia să raporteze nimănui. 

Smith dădu din cap. Acest anacronism era real în renumitul 
institut. A 

— Dar însemnările sale? Inregistrările? Rapoartele? 

— Nimic în ultimul an. Zero. 

— Nici o înregistrare? întrebă Smith ridicând vocea. Trebuie să 
existe. Sunt probabil în baza de date a Institutului Pasteur. Nu-mi 
spune că întregul sistem computerizat a fost distrus. 

— Nu, memoria centrală este în regulă. Era depozitată într-o 
cameră blindată, însă nu intrase nici o dată de mai bine de un 
an. 

Smith se încruntă: 

— Ţinea înregistrările scrise de mână? 

— Dacă le ţinea. 

— Trebuie să fi făcut înregistrări. Nu poţi face cercetare de 
bază fără date complete. Note de laborator, rezultate parţiale. 
Inregistrările trebuie să fie minuţioase, altfel munca ta nu poate 
fi verificată sau reprodusă. Fiecare căutare în neant, fiecare 
greşeală, fiecare pistă reluată trebuie să fie clasificată. Fir-ar să 
fie, dacă nu şi-a salvat datele în computer, trebuie că le păstra 
scrise de mână. Asta-i sigur. 

— Poate că ai dreptate, Jon, dar până acum nici Institutul 
Pasteur şi nici autorităţile franceze nu au găsit nici o înregistrare 
şi, crede-mă, au căutat. Asiduu. 

Smith reflectă. Notiţe scrise de mână? De ce? Oare Chambord 
îşi proteja descoperirea când şi-a dat seama că se apropia de 
rezultatul final? 

— Te gândeşti că ştia sau credea că era urmărit de cineva din 
interiorul institutului? 

— Francezii şi ceilalţi nu ştiu ce să creadă, răspunse Klein. 

— Lucra singur? 

— Avea un ajutor, un asistent de laborator care era în 
concediu. Poliţia franceză îl caută. 

Klein privi fix spre est, acolo unde soarele apărea ca un disc 
uriaş deasupra preriei şi continuă: 

— Şi bănuim că şi doctorul Zellerbach lucra cu el. 

— Tu crezi? 

— Orice făcea doctorul Zellerbach pare să fi fost neoficial, 
aproape secret. Este menţionat numai ca „observator genera!” în 
securitatea Institutului Pasteur. După explozie, poliţia a verificat 
imediat camera lui de la hotel, dar nu a găsit nimic util. Pleca 
numai cu o servietă şi nu şi-a făcut nici un prieten, nici în hotel şi 
nici în Institutul Pasteur. Poliţia a fost surprinsă de cât de puţină 
lume îşi amintea de el. 

Smith încuviinţă: 

— Asta-i Marty. 

Sălbaticul său prieten insistase să rămână cât mai anonim cu 
putinţă. In acelaşi timp, un computer molecular pe punctul de a 
da roade reprezenta unul dintre puţinele proiecte care l-ar fi 
putut ademeni şi determina să renunţe la izolarea lui din 
Washington. 

— Când o să-şi revină, o să-ţi spună ce a obţinut Chambord. 

— Dacă o să-şi revină. Chiar şi atunci, ar putea fi prea târziu. 

Jon se înfurie brusc: 

— O să-şi revină din comă. 

— Bine, colonele. Dar când? 

Klein scoase pipa din gură şi continuă posomorât: 

— Am primit mai adineauri un apel neplăcut despre care 
trebuie să afli. La orele 7:55, ora Washingtonului, noaptea 
trecută, insula Diego Garcia a pierdut toate legăturile cu flota ei 
aeriană. Orice efort de a restabili legătura sau de a depista sursa 
întreruperii legăturii nu a dat roade. Apoi, exact la cinci minute, 
comunicațiile s-au restabilit. Nu defecţiuni la sistem, nu 
probleme de climă, nu o eroare umană. Concluzia a fost că putea 
fi vorba despre intervenţia unui hacker, dar nu s-au găsit 
amprente, drept pentru care orice expert fără credinţă în 
Dumnezeu ar spune că nici un computer existent nu putea face 
asta fără a lăsa urme. 

— S-au înregistrat pagube? 

— La sistem, nu. Cât despre coeficientul nostru de îngrijorare, 
al dracului de multe. 

— Care este diferenţa de timp comparativ cu explozia de la 
Institutul Pasteur? 

Klein zâmbi ironic: 

— Câteva ore mai târziu. 

— Putea fi un test al prototipului lui Chambord, dacă avea 
vreunul. Dacă cineva i l-a furat. 

— Glumeşti. Aşa cum stau lucrurile, laboratorul lui Chambord 
nu mai există. El e mort sau dispărut. lar munca lui distrusă... 
sau dispărută. 

Jon încuviinţă dând din cap: 

— Crezi că bomba a fost plasată pentru a ascunde crima şi 
furtul înregistrărilor lui şi al prototipului? 

— Un computer ADN operaţional pe mâini rele nu este ceva 
plăcut de imaginat. 

— Intenţionam să plec la Paris să-l văd pe Marty. 

— M-am gândit la asta. Este o acoperire bună. Mai mult, vei 
avea o şansă în plus să recunoşti un computer molecular mai 
mult decât oricine de la acoperire unu. 

Klein ridică privirea şi o pironi pe cerul marii prerii, ca şi cum 
vedea ICMB-urile căzând. 

— Trebuie să afli amănunte despre toate însemnările, 
rapoartele şi datele ţinute de Chambord, dacă au fost distruse 
sau dacă au fost furate. Dacă chiar există pe undeva un prototip 
funcţional. Vom lucra în maniera cunoscută. Voi fi singurul tău 
contact. Zi şi noapte. De orice ai nevoie, de oriunde, de la guvern 
sau de la armată, solicită. Dar trebuie să fii cu ochii pe ei, ai 
înţeles? Nu vrem să producem panică. Mai rău, nu dorim ca o 
ţară din lumea a doua sau a treia să încheie vreo înţelegere cu 
cei care au pus bomba. 

— Am priceput. 

Jumătate din ţările nedezvoltate erau împotriva Statelor Unite. 
Nemaivorbind de numeroşii terorişti care vizau din ce în ce mai 
insistent America şi pe cetăţenii americani. 

— Când trebuie să plec? 

— Acum, spuse Klein. Bineînţeles că mai sunt şi alţi experţi de 
la acoperire unu. Vor urma alte piste, dar tu vei fi omul de 
încredere. CIA şi FBI au trimis şi ei oameni acolo. Cât despre 
Zellerbach, să ştii că sunt la fel de îngrijorat ca şi tine. 

Toţi sperăm să-şi revină curând. Dar s-ar putea să dureze o 
vreme şi sunt amenințate multe alte vieţi omeneşti. 

Paris, Franţa 


Se terminase schimbul său şi era aproape ora şase după-masa 
când Farouk al Hamid îşi scoase în sfârşit uniforma şi părăsi 
Spitalul European Georges Pompidou pe la ieşirea angajaţilor. Nu 
avea motive să observe că fusese urmărit pe când mergea de-a 
lungul  aglomeratului bulevard Victor, îndreptându-se către 
Massoud Cafe, dosită pe o stradă laterală. Epuizat şi deprimat de 
ziua lungă în care spălase pardoseli, cărase imense coşuri cu 
rufe murdare şi făcuse alte asemenea munci istovitoare la care îl 
obliga regulamentul spitalului, luă loc la o masă care nu se afla 
nici în interior, nici în exterior, ci exact în locul unde uşile cu 
geamurile de la intrare fuseseră glisate, iar aerul proaspăt de 
primăvară de afară se amesteca cu miresmele mâncărurilor 
pregătite la bucătărie. 

Aruncă o primă privire împrejur, apoi îi ignoră atât pe 
compatrioţii săi algerieni, cât şi pe marocanii şi saharienii care 
frecventau cafeneaua. Curând se cufundă în a doua ceaşcă de 
cafea tare, privind dezaprobator spre cei care beau vin. Alcoolul 
era interzis, dogmă a islamului ignorată de prea mulţi dintre 
indivizii nord-africani care, o dată plecaţi departe de casă, 
credeau că îl pot uita pe Allah. 

Când Farouk începu să soarbă din cafea, un străin se aşeză la 
masa lui. 

Nu era arab, dar nici unul din aceia cu ochi albaştri. Totuşi, i se 
adresă în limba arabă: 

— Salaam alake koom, Farouk. Eşti un om muncitor. Te-am 
urmărit şi cred că meriţi mai mult. Aşa că am să-ţi fac o 
propunere. Te interesează? 

— Wahs-tah-hahb*? murmură acesta suspicios. Nimic nu-i pe 
gratis. 

Străinul dădu din cap aprobator. 


3 Allah fie cu tine, Farouk (în limba araba în original). 
t Ce vrei? (în limba arabă în original). 

— Adevărat. Totuşi, ce-ai zice de o vacanţă pentru tine şi 
familia ta? 

— Ehs-mah-lee. O vacanţă? întrebă Farouk amărât. Pomeneşti 
de ceva imposibil. 

Omul vorbea o arabă literară mai corectă decât a lui Farouk, 
chiar dacă avea un uşor accent, poate irakian sau saudit. Dar nu 
era nici irakian, nici saudit şi nici algerian. Era un european alb, 
mai în vârstă decât Farouk, slab, dar rezistent şi cu tenul 
negricios. Când străinul îi făcu semn chelnerului ca să comande 
alte cafele, Farouk al Hamid observă că omul era şi bine 
îmbrăcat, dar nu putea identifica naționalitatea, iar el era în stare 
să identifice multe. Era un exerciţiu mintal pentru a uita de 
oboseala muşchilor săi, de lungile ore de muncă îndobitocitoare, 
de imposibilitatea de a se afirma în această lume nouă. 

— Pentru tine, da, încuviinţă străinul în vârstă. Pentru mine, 
nu. Sunt un om care poate face ca imposibilul să devină posibil. 

— La. Nu, n-am să ucid pentru asta. 

— Nu ţi-am cerut aşa ceva. Nici nu-ţi cer să furi sau să 
sabotezi. 

Farouk tăcu, mai interesat acum. 

— Atunci cum am să plătesc această frumoasă vacanţă? 

— Pur şi simplu scrii cu mâna ta o cerere către spital. O notă 
în limba franceză, spunând că eşti bolnav şi că ai trimis pe vărul 
tău Mansour să-ţi ţină locul câteva zile. In schimb, te plătesc cu 
bani gheaţă. 

— Nu am nici un văr. 

— Toţi algerienii au veri. Nu ştiai? 

— Ba da. Dar eu nu am nici unul la Paris. 

Străinul zâmbi cunoscător: 

— A sosit chiar acum din Alger. 

Farouk tresări. O vacanţă pentru soţia lui, pentru copiii lui. 
Pentru el. Omul avea dreptate, nu va şti nimeni în Paris sau 
nimănui nu-i păsa cine venea la lucru în marele spital Pompidou, 
doar munca trebuia făcută şi mai ales pe bani puţini. Dar ceea ce 
dorea acest individ sau altcineva nu suna bine. Poate voia să fure 
droguri. Pe de altă parte, toţi erau păgâni şi asta nu era treaba 
lui. In schimb, se concentră asupra bucuriei de a se duce acasă, 
la familia lui, ca să le povestească cum vor pleca în vacanţă... 
dar unde? 


5 Doamne (în limba arabă în original). 
6 Nu (în limba arabă în original). 

— AŞ vrea să mai văd o dată Marea Mediterană, spuse Farouk, 
urmărindu-l atent pe celălalt ca să vadă dacă nu cumva a cerut 
prea mult. Poate insula Capri. Am auzit că plajele de la Capri sunt 
acoperite cu nisip argintiu. Va fi foarte scump. 

— Atunci Capri să fie. Sau Porto-Vecchio. Ori Cannes sau 
Monaco. 

Pe măsură ce străinul numea locuri pline de promisiuni 
magice, Farouk al Hamid zâmbi în sinea sa, suflet flămând şi 
spuse: 

— Spune-mi ce vrei să scriu. 


Bordeaux, Franţa 


Câteva ore mai târziu, telefonul începu să sune în camera 
sărăcăcioasă din casa ascunsă printre depozitele de vin situate 
pe malurile râului Garonne, la periferia sudică a oraşului 
Bordeaux. Singurul ocupant al camerei era un bărbat mic de 
statură, cu faţa pământie, cam de douăzeci de ani, care şedea 
pe marginea unui pat de campanie, holbându-se la telefonul care 
suna. Ochii lui erau larg deschişi de teamă, iar corpul tremura. 
Dinspre râu, strigătele şi sunetele puternice emise de sirenele 
barjelor se auzeau până în cameră, iar tânărul, pe nume Jean-Luc 
Massenet, scâncea ca o păpuşă din plastic la auzul fiecărui 
zgomot puternic. Nu ridică receptorul. 

Când soneria telefonului se opri în cele din urmă, luă un caiet 
din servieta de la picioarele sale şi începu să scrie tremurat, cu 
viteză din ce în ce mai mare, grăbit să înregistreze ceea ce îşi 
amintea. Dar după câteva minute se răzgândi. Injură, rupse 
hârtia, o mototoli şi o aruncă într-un coş de gunoi. Dezgustat şi 
speriat, puse caietul pe măsuţă şi hotărî că nu există o altă 
soluţie decât să plece, să fugă din nou. 

Transpirând, înşfacă servieta şi se prelinse spre ieşire. 

Dar înainte să atingă clanţa, se auzi o bătaie în uşă. Ingheţă. 
Privea clanţa rotindu-se încet spre dreapta şi spre stânga ca un 
şoarece urmărind capul unei cobre. 

— Tu eşti înăuntru, Jean-Luc? 

Vocea era puternică, de francez get-beget. Oricine era cel ce 
vorbea se afla chiar lângă uşă. 

— Sunt căpitanul Bonnard. De ce nu răspunzi la telefon? Lasă- 
mă să intru. 

Jean-Luc se scutură relaxat. Încercă să înghită, dar gâtul îi era 
uscat. Bâjbâind, descuie uşa şi o deschise larg. 

— Bonjour, mon Capitaine. Cum ai...? începu Jean-Luc. 

Dar la gestul veselului şi masivului ofiţer care pătrunse în 
cameră, tăcu respectuos faţă de omul care purta uniforma 
regimentului de paraşutişti din unităţile de elită franceze. 
Privirea îngrijorată a căpitanului Bonnard inspectă foarte atent 
camera sărăcăcioasă înainte de a se întoarce spre Jean-Luc, care 
rămăsese nemişcat în pragul uşii. 

— Pari speriat, Jean-Luc. Dacă te crezi într-un pericol aşa de 
mare, spuse el sec, îţi sugerez să închizi uşa. 

Căpitanul era un bărbat cu faţa pătrată, încrezător în sine, cu 
o privire deschisă. Părul blond era tuns scurt în jurul urechilor, în 
stilul militarilor, iar faţa lui inspira o încredere pentru care Jean- 
Luc îi era îndatorat. 

Faţa pământie a lui Jean-Luc roşi. 

— Imi... îmi pare rău, căpitane. 

Inchise uşa. 

— Ar trebui să-ţi pară. Ei, despre ce este vorba? Ai spus că eşti 
în vacanţă. In Arcachon, nu-i aşa? Cum se face că acum eşti aici? 

— Mă... ascund, domnule. Mă căutau nişte indivizi la hotelul 
unde stăteam. Nu orice fel de oameni. Imi cunosc numele, unde 
locuiesc în Paris, totul. 

Făcu o pauză, înghițind cu greu. 

— Unul dintre ei a scos o armă şi l-a ameninţat pe 
recepţioner... Am auzit totul! Cum ştiau că sunt acolo? Ce au 
vrut? Arătau de parcă au venit să mă omoare şi nici măcar nu 
ştiu de ce. Aşa că m-am strecurat afară, mi-am luat maşina şi am 
plecat de acolo. M-am ascuns, ascultând doar programele radio 
şi am încercat să hotărăsc dacă să mă întorc să-mi iau restul de 
bagaje, când am auzit ştirile despre teribila tragedie de la 
Institutul Pasteur. Că... doctor Chambord ar fi murit. Aveţi 
noutăţi? Este în viaţă? 

Căpitanul Bonnard clătină din cap cu părere de rău. 

— Ştiau că lucrează până târziu în noaptea aceea în 
laboratorul său şi nimeni nu l-a mai văzut de atunci. Este clar că 
cei care investighează cazul vor avea nevoie de cel puţin câteva 
săptămâni să scotocească prin ruine. Au mai găsit încă două 
cadavre azi după-masă. 

— Este groaznic. Bietul doctor Chambord! A fost atât de bun 
cu mine. Totdeauna îmi spunea că lucrez prea mult. Nu 

avusesem concediu şi el a insistat să plec. 

Căpitanul suspină şi dădu din cap aprobator. 

— Dar continuă-ţi povestea. Spune-mi de ce crezi că te vor 
oamenii ăia? 

Cercetătorul asistent îşi şterse ochii cu dosul palmelor. 

— Bineînţeles, după ce am aflat despre Institutul Pasteur şi 
doctorul Chambord... acum totul se leagă, pricep de ce mă 
urmăreau. Aşa că am fugit din nou şi nu m-am oprit până când 
nu am găsit această casă mărginaşă. Nimeni nu ştie că sunt aici 
şi casa nu se află pe drumurile mele obişnuite. 

— Je comprends’. Şi pe urmă m-ai sunat? 

— Oui. N-am ştiut ce să fac. 

Insă căpitanul părea nelămurit. 

— Au venit după tine pentru că Emile Chambord a fost prins în 
explozie? De ce? Nu are sens decât dacă spui că explozia nu a 
fost întâmplătoare. 

Jean-Luc încuviinţă convins. 

— Persoana mea nu prezintă nici o importanţă, doar că sunt... 
că am fost... asistentul de laborator al marelui Emile Chambord. 
Cred că bomba a fost pusă ca să-l omoare pe el. 

— Dar de ce, pentru numele lui Dumnezeu? Cine ar fi dorit să-l 
omoare? 

— Nu ştiu cine, căpitane, dar cred că din cauza computerului 
molecular. Când am plecat, era nouăzeci şi nouă la sută sigur că 
a obţinut un computer operaţional. Dar ştiţi cum era el, un 
perfecţionist. Nu dorea să se afle nici un cuvânt, nici o aluzie 
până când nu era sută la sută sigur că funcţiona. Inţelegeţi ce 
însemnătate ar fi avut o astfel de maşinărie? O mulţime de 
oameni l-ar fi omorât pe el, pe mine şi pe oricine altcineva pentru 
a pune mâna pe un adevărat computer ADN. 

Căpitanul Bonnard se încruntă. i 

— N-am găsit dovezi despre un astfel de succes. In schimb, 
acolo este un munte de dărâmături cât Alpii. Eşti sigur de ce 
afirmi? 

Asistentul clătină din cap, încuviințând. 

— Bien sur. Am fost lângă el tot timpul. Adică, nu înţelegeam 
multe din ceea ce făcea, dar... 

Ezită şi un nou val de spaimă îi schimonosi chipul. Continuă: 

— Computerul lui a fost distrus? N-aţi găsit însemnările lui? 

Dovada? 

— Laboratorul este o ruină şi nu există nimic înregistrat în 
unitatea centrală din Institutul Pasteur. 

— Nici nu putea să fie. Se temea că putea fi accesat prea uşor, 
poate chiar piratat de spioni. Aşa că avea toate datele într-un 
caiet ţinut sub cheie în seiful lui din laborator. Tot proiectul era în 
însemnările din seiful lui! 

Bonnard suspină. 

— Asta înseamnă că niciodată nu vom putea să reconstituim 
ceea ce a înfăptuit. 

Jean-Luc îngăimă precaut: 

— Poate că putem. 

— Cum? se încruntă Căpitanul. Ce tot spui, Jean-Luc? 

— Că poate am putea reconstitui ceea ce a făcut el. Să 
construim computerul ADN fără el. 

Jean-Luc ezită, luptându-se să alunge un fior de spaimă şi 
continuă: 

— Cred că de aceea au venit oamenii ăia înarmaţi la Arcachon 
să mă caute. 

Bonnard îl privi fix. 

— Ai o copie după însemnările lui? 

— Nu, am propriile mele notițe. Nu sunt complete ca ale lui, 
trebuie să recunosc. Nu am înţeles tot ce făcea şi ne-a interzis şi 
mie şi oricărui străin american să-l ajute să scrie aceste 
însemnări. Dar am transcris în secret aproape totul din memorie, 
până la sfârşitul săptămânii trecute. Atunci am plecat în 
concediu. Sunt sigur că înregistrările mele nu sunt complete sau 
aşa detaliate ca ale lui, dar cred că este suficient pentru ca un 
expert în domeniu să descopere şi chiar să îmbunătăţească 
metoda. 

— Insemnările tale? Bonnard arăta surescitat. Le-ai luat cu 
tine în concediu? Le ai acum cu tine? 

— Da, domnule. 

Jean-Luc trase servieta de la picioarele sale. 

— Nu le scap niciodată din vedere. 

— Atunci să ne mişcăm mai repede. S-ar putea să te fi urmărit 
cineva din sat şi să fie doar la câteva minute distanţă. 

Se apropie de fereastră şi privi în jos, pe stradă. Era noapte. 

— Vino aici, Jean-Luc. Arată vreunul ca indivizii care te-au 
urmărit? Vezi pe cineva suspect? Trebuie să fii sigur, ca să ştim 
dacă ieşim pe uşa din faţă sau pe cea din dos. 

Jean-Luc se apropie de căpitanul Bonnard şi de fereastra 
deschisă. Studie activitatea de pe strada luminată de felinare. 
Trei bărbaţi intrau în barul de pe coastă, iar doi ieşeau. Vreo alţi 
şase rostogoleau butoaie dinspre depozit, unul câte unul, ca într- 
o paradă şi le încărcau într-un camion. Un cerşetor şedea pe 
trotuar, cu picioarele pe caldarâm, bălăbănind capul ca şi cum ar 
fi aţipit. 

Jean-Luc studie fiecare persoană. 

— Nu, domnule, nu-i văd. 

Căpitanul Bonnard scoase din gât un sunet de satisfacţie. 

— Bon. Trebuie să ne mişcăm rapid înainte să te găsească 
criminalii. la-ţi servieta. Jeep-ul meu este imediat după colţ. Să 
mergem. 

Jean-Luc înşfacă servieta şi goni spre uşă. 

De îndată ce tânărul se întoarse cu spatele, Bonnard apucă cu 
o mână o pernă subţire de pe pat, iar cu cealaltă scoase din tocul 
de la spate un pistol franțuzesc Militaire de calibru 7,65 mm, 
dotat cu un amortizor special. Era o armă veche, care nu se mai 
fabrica din '50. Seria ştanţată cândva pe dreapta patului 
pistolului era acum ştearsă. Nu era o armă sigură, aşa că oricine 
purta un astfel de Militaire trebuia să fie precaut. Lui Bonnard îi 
făcea plăcere uşoara senzaţie de pericol, aşa că asemenea armă 
era aproape o provocare pentru el. 

Urmându-l pe Massenet, şopti în spatele lui: 

— Jean-Luc! 

Cu faţa lui tânără şi plină de speranţă, relaxat, Jean-Luc se 
întoarse. În momentul acela văzu arma şi perna. Surprins, încă 
fără să înţeleagă ce se petrece, ridică mâna în semn de protest. 

— Căpitane! 

— Îmi pare rău, fiule. Dar am nevoie de însemnările acelea. 

Inainte ca cercetătorul asistent să poată scoate un cuvânt, ba 
chiar să facă vreo mişcare, căpitanul Darius Bonnard îi puse 
perna pe ceafa, îi propti amortizorul la tâmplă şi apăsă pe 
trăgaci. Se produse un zgomot ca o pocnitură. Sângele, pielea şi 
bucăţi din scalp explodară în pernă. Glonţul ţâşni şi se înţepeni în 
perete. 

Folosind în continuare perna ca să se nu se împrăştie sângele 
prin cameră, căpitanul Bonnard trase corpul şi-l săltă pe patul de 
campanie. Îl întinse, aşeză capul sub pernă şi scoase amortizorul 
din pistol, băgându-l în buzunar; apoi înfipse arma în mâna 
dreaptă a lui Jean-Luc, îl apucă de mână şi apăsă din nou pe 

trăgaci. Detunătura explodă ca o bubuitură, zgâlţâind mica 
încăpere şi chiar pe căpitanul Bonnard care se aşteptase la aşa 
ceva. 

Porțiunea aceasta de faleză era o zonă deocheată, dar chiar şi 
aşa zgomotul de armă descărcată putea atrage atenţia. Avea 
puţin timp la dispoziţie. Mai întâi verifică perna. A doua 
împuşcătură fusese perfectă, aproape chiar peste prima, arătând 
astfel ca o singură perforaţie mare. lar praful de puşcă de pe 
mâna lui Jean-Luc avea să-i convingă pe examinatori că acesta, 
distrus de pierderea nepreţuitului său doctor Chambord, s-a 
sinucis. 

Mişcându-se repede, căpitanul găsi un caiet de notițe, început 
şi neterminat, în care se scrisese anterior. Din coşul de gunoi luă 
singura hârtie mototolită şi o puse în caietul pe care-l vâri în 
buzunarul uniformei fără a se mai opri să o citească. Verifică sub 
pat şi sub fiecare piesă de mobilier. Nu exista dulap. Scoase din 
perete primul glonţ şi mută un birou scorojit cu câţiva centimetri 
spre stânga pentru a acoperi urma din perete. 

In clipa în care apucă servieta lui Jean-Luc, sirena unei maşini 
de poliţie se auzi în depărtare. Inima lui începu să pompeze 
adrenalină când se opri şi analiză sunetul. Oui, se îndrepta spre 
locul unde se afla el. Cu obişnuitul său autocontrol, roti încă o 
dată privirea prin cameră. In final, mulţumit că nu i-a scăpat 
nimic, deschise uşa. Chiar când căpitanul Bonnard dispărea pe 
culoarul întunecos de la etaj, maşina poliţiei opri cu un scrâşnet 
de cauciucuri în faţa casei cu camere de închiriat. 

Paris, Franţa 


Avionul de marfă C-17 care părăsise Baza Forţelor Aeriene din 
Buckley dimineaţa devreme, după ora oraşului Denver pentru a 
ajunge la Munchen, avea un singur pasager al cărui nume nu 
apărea pe nici o listă sau foaie de serviciu. De ochii lumii, uriaşul 
avion făcuse o escală neprogramată la Paris în ziua de marţi, la 
orele 06:00, pe întuneric, pentru a prelua un pachet care era 
solicitat la Munchen. O maşină oficială a Aviației Militare a S.U.A. 
Veni în întâmpinarea avionului de marfa şi un bărbat în uniformă 
de locotenent-colonel al Forţelor Armate ale S.U.A. Urcă la bord 
cu o cutie metalică sigilată, care era goală. Şi aşteptă acolo. 
Când avionul decolă după cincisprezece minute, pasagerul 
neînscris pe vreo listă nu se mai afla la bord. 

Nu mult după aceea, maşina opri pentru a doua oară, de astă 
dată în faţa intrării laterale a unei clădiri anexe din aeroportul 
internaţional Charles de Gaulle, situat la nord de Paris. Uşile din 
spate ale vehiculului se deschiseră şi un bărbat înalt, tot în 
uniforma de locotenent-colonel al Forţelor Armate ale S.U.A., 
coborî din maşină. Era Jon Smith. Inalt, atletic, de vreo patruzeci 
de ani, plimbă o privire milităroasă de la un capăt la altul. Avea o 
faţă bine conturată, iar părul negru, ceva mai lung ca de obicei, 
era bine prins sub chipiu. În momentul în care se îndreptă de 
umeri, ochii săi de un albastru marin scrutară zona de jur- 
împrejur. 

Nu era nimic ciudat la bărbatul care se îndrepta spre clădire în 
orele liniştite dinaintea amurgului - un ofiţer oarecare cu un sac 
cu cele necesare pentru noapte şi un IBM Thinkpad într-o cutie 
grea de aluminiu. O jumătate de oră mai târziu, Smith ieşi din 
nou, fără uniformă. De data asta purta haine uşoare, aşa cum îi 
plăcea -sacou din tweed, cămaşă albastră din bumbac, 
pantaloni de cafenii din bumbac şi pardesiu. Sub sacou purta şi 
un toc de pistol, iar în toc - un pistol Sig Sauer de calibru 9 mm. 

Păşi energic de-a lungul pistei de aterizare şi se îndreptă, 
împreună cu alţi pasageri, către punctul de control din aeroportul 

De Gaulle, unde, cu legitimaţia eliberată de Forţele Armate ale 
S.U.A., fu lăsat să treacă fără nici o verificare. O limuzină 
particulară cu portiera din spate deschisă îl aştepta. Smith urcă, 
refuzând ajutorul şoferului pentru a-şi ridica valiza şi laptopul. 

Parisul era cunoscut pentru a sa joie de vivre” din toate 
punctele de vedere, inclusiv al traficului. De exemplu, un claxon 
era pentru comunicare: un sunet lung însemna dezgust - adică, 
dă-te la o parte din drumul meu. O apăsare scurtă reprezenta un 
avertisment prietenos. Mai multe semnale scurte însemnau un 
salut amabil, în special dacă acestea erau ritmice iar şoferii care 
conduceau numeroasele taxiuri şi limuzine pline de pasageri 
trebuia să fie surzi, să meargă cu viteză şi să adopte o atitudine 
de „puţin îmi pasă”. Şoferul lui Smith era un american din topor, 
dar Smith era mulţumit de el. Dorea să meargă la spital să-l vadă 
pe Marty. 

Pe când limuzina o luă spre sud, pe bulevardul Peripherique 
care înconjura oraşul aglomerat, Smith era încordat. In Colorado, 
îşi predase intempestiv cercetarea sa reuşită cu privire la 
circuitele moleculare. Regreta că fusese nevoit să o facă, dar era 
necesar. În timpul lungului zbor spre Franţa, sunase din nou să 
întrebe despre starea lui Marty. Nu se schimbase nimic, dar, cel 
puţin, nici nu se înrăutăţise. Mai dăduse câteva telefoane, de 
astă dată colegilor lui din Tokio, Berlin, Sydney, Bruxelles şi 
Londra, întrebându-i cu tact despre progresele lor în dezvoltarea 
computerelor moleculare. Dar toţi erau rezervaţi, sperând să fie 
primii. 

După ce filtră informaţiile, ajunse la concluzia că nimeni nu 
era aproape de ţintă. Toţi comentară moartea tristă a lui Emile 
Chambord, dar fără să pomenească ceva despre proiectul lui. 
Smith avu impresia că erau la fel de dezinformaţi ca şi el. 

Şoferul întoarse limuzina pe strada Porte de Sevres şi curând 
ajunseră la Spitalul European cu opt sute de paturi, Georges 
Pompidou. Un monument sclipitor de arhitectură modernă, cu 
pereţii curbați şi faţada de sticlă, spitalul se ridica, precum 
bomboana de tuse stratificată a lui Luden, direct vizavi de strada 
dinspre parcul Andre Citroen. Cărându-şi bagajul, Smith plăti 
şoferului şi intră în spitalul cu geamuri la nivelul de sus al 
pereţilor, prin holul pardosit cu marmură. Işi vâri ochelarii de 
soare în buzunar şi aruncă o privire în jur. 

Holul de la intrare arăta cavernos - mai lung decât două 

terenuri de fotbal - cu palmieri care se unduiau sub adierea 
aerului din interior. Spitalul era o construcţie foarte modernă, 
deschis cu câţiva ani în urmă în prezenţa oficialităților care 
afirmau că acesta era spitalul viitorului. Când Smith se îndreptă 
spre biroul de informaţii, observă lifturile care transportau 
pacienţii în camerele de la etajele superioare, săgețile 
strălucitoare indicând sensul de mers al acestora şi, inspirând 
adânc, simţi mireasma de ceară cu miros de lămâie a firmei 
Johnson. 

Vorbind perfect franceza, se informă cum să ajungă la secţia 
de terapie intensivă unde fusese dus Marty şi se urcă în lift. Era o 
continuă mişcare, calmă, pentru că se schimbau turele - surorile, 
tehnicienii, ajutorul preoţesc, infirmierii. Totul se făcea în linişte 
şi numai un ochi experimentat ar fi putut vedea schimbările care 
semnalau împărţirea responsabilităţilor. 

Ceea ce făcea diferit acest tip de spital erau serviciile grupate, 
aşa încât specialistul mergea la pacient şi nu invers. 

Pacienţii care se internau se prezentau la oricare din cele 
douăzeci şi două de puncte de recepţie unde erau întâmpinați de 
personalul de primire care îi distribuia spre camerele lor. Acolo, 
un computer era instalat la piciorul fiecărui pat, existau liste în 
ciberspaţiu, iar dacă era necesară vreo intervenţie chirurgicală, 
roboții controlau de obicei o parte din operaţii. Impozantul spital 
avea chiar şi piscine, cluburi de sănătate şi cafenele. 

Pe partea cealaltă a biroului din faţa Secţiei de Terapie 
Intensivă, doi jandarmi stăteau în faţa uşii chiar în incinta secţiei. 
Smith se prezentă ceremonios asistentei, vorbind în franceză, ca 
fiind reprezentantul medical american al familiei doctorului 
Martin Zellerbach. 

— AŞ vrea să vorbesc cu medicul şef care se ocupă de 
doctorul Zellerbach. 

— Atunci vorbiţi cu doctorul Dubost. A intrat în tură şi l-a văzut 
deja pe prietenul dumneavoastră azi-dimineaţă. || voi contacta 
prin pager. 

— Merci. Mă conduceţi la doctorul Zellerbach? Aştept acolo. 

— Bien sur. S'il vous plaít?? 

Asistenta îi aruncă un zâmbet absent şi, după ce un jandarm îi 
verifică legitimaţia medicală emisă de armată, îl conduse 
înăuntru prin uşile batante. 

Intr-o secundă, zgomotele spitalului şi forfota din jur dispărură 

şi se trezi mergând într-o lume tăcută în care medici şi asistente 
păşeau în vârful picioarelor, vorbeau în şoaptă, iar luminile, 
soneriile şi ledurile maşinăriilor păreau că respiră zgomotos în 
liniştea aceea. In Secţia de Terapie Intensivă maşinile stăpâneau 
universul, iar pacienţii le erau subordonați. 

Smith se apropie îngrijorat de Marty care se afla în a treia 
rezervă pe stânga, întins nemişcat pe un pat de operaţie cu 
barele laterale ridicate, la fel de neajutorat printre tuburi, fire şi 
monitoare, ca un ţânc îngrijit de adulţi. Smith îl privi şi i se 
strânse stomacul. Nemişcat, în stare de comă, faţa rotundă a lui 
Marty era ca de ceară, însă respiraţia era regulată. 

Smith atinse ecranul computerului aflat la capătul patului şi 
citi diagrama. Marty încă era în comă. Celelalte leziuni erau 
minore, majoritatea zgârieturi şi lovituri. Era starea de comă de 
care se temea cel mai tare, cu potenţial de leziuni pe creier, 
moarte subită şi chiar mai rău -o stare de permanentă 
suspendare între viaţă şi moarte. Dar conform ciberdiagramei 
existau şi unele semne bune. Toate funcţiile anatomice 
răspundeau - respira fără aparate, tuşea ocazional, căsca, clipea 
şi prezenta mişcări ale globilor oculari, toate indicând că lobul 
inferior al creierului, partea vitală care controla aceste activităţi, 
funcţiona încă. 

— Doctor Smith? 

Un bărbat mic de statură cu părul grizonat şi cu o faţă 
măslinie se apropie de el. 

— Am înţeles că aţi venit din Statele Unite. 

Omul se prezentă, iar Smith observă numele brodat pe halatul 
lung, alb - Edouard Dubost. Era doctorul lui Marty. 

— Mulţumesc că aţi venit atât de repede, spuse Smith. Vorbiţi- 
mi despre starea doctorului Zellerbach. 

Dubost clătină din cap. 

— Am veşti bune. Prietenul nostru pare să-şi revină. 

Imediat, Smith simţi un zâmbet răsărindu-i pe faţă. 

— Ce s-a întâmplat? Nu am văzut nimic pe diagrama lui de azi- 
dimineaţă. 

— Da, da. Vedeţi însă, nu am terminat. A trebuit să lipsesc 
puţin. Acum o să stăm de vorbă şi o s-o înregistrez între timp. 

Medicul se aplecă peste computer. 

— Avem noroc cu doctorul Zellerbach. Este încă în comă după 
cum vedeţi, dar azi-dimineaţă a pronunţat câteva cuvinte şi a 
mişcat mâna. A răspuns la stimul. 

Smith respiră uşurat. 

— Prin urmare, situaţia este mai puţin severă decât s-a bănuit 
iniţial. Este posibil să se trezească şi să se facă bine. 

Medicul încuviinţă din cap, continuând să tasteze. 

— Da, da. 

Smith continuă: 

— Au trecut mai mult de douăzeci şi patru de ore de la 
explozie. Fără îndoială că pericolul de a nu îşi mai recăpăta 
cunoştinţa a trecut. 

— Adevărat. E firesc să fiţi preocupat. Şi eu sunt. 

— Veţi da dispoziţie ca asistentele să se ocupe de el? Să-i 
pună întrebări? Să-l facă să se mişte mai mult? 

— Asta fac acum. N 

Medicul mai tastă o serie de cuvinte şi se ridică. Il studie pe 
Smith. 

— Nu vă faceți probleme, doctore. Ştim ce avem de făcut aici. 
Prietenul dumneavoastră este pe mâini bune. Peste o 
săptămână, cu puţin noroc, se va plânge de dureri în corp şi 
dureri de cap, iar coma va fi dată uitării. Ridică privirea şi spuse: 
îmi dau seama că este prietenul dumneavoastră apropiat. Staţi 
cât doriţi, dar eu trebuie să continuu inspecția. 

Incurajat de speranţa că Marty nu numai că va ieşi din comă, 
dar cu toate funcţiile creierului intacte, Smith se aşeză lângă pat 
printre ecranele luminoase şi tuburile monitoarelor şi îl privi, 
gândul fugindu-i în trecut, la Council Bluffs şi la liceu, unde el şi 
Marty s-au cunoscut, iar unchiul lui Jon i-a diagnosticat lui Marty 
sindromul Asperger... apoi la uciderea Sophiei şi la virusul 
pandemic Hades, când a avut nevoie de geniul lui Marty în ale 
electronicii. 

Luă mâna prietenului său şi o strânse. 

— Ai auzit ce a spus doctorul tău? Crede că totul merge spre 
bine. Mart, mă auzi? 

Aşteptă, privind faţa imobilă. _ 

— Ce Dumnezeu s-a întâmplat la Pasteur, Mart? Il ajutai pe 
Chambord la computerul lui molecular? 

Marty tresări şi buzele lui începură să tremure ca şi cum ar fi 
vrut să vorbească. 

Emoţionat, Jon continuă: 

— Ce este? Spune-mi, Mart. Te rog! Amândoi ştim că 
totdeauna găseşti cuvintele. 

Făcu o pauză, sperând, dar când Marty nu mai dădu nici un 

semn, i se adresă cu o voce caldă, încurajatoare: 

— Este îngrozitor să ne revedem aşa, Mart. Dar ştii cum stau 
lucrurile. Am nevoie de tine. Aşa că am venit să-ţi cer să-mi mai 
împrumuţi o dată mintea ta extraordinară... 

Vorbind şi lăsându-se în voia amintirilor, rămase alături de 
Marty o oră. li strânse mâna, îl mângâie pe braţ, îi masă 
picioarele. Dar numai când amintise de Pasteur dăduse Marty un 
semn de viaţă. Smith abia se lăsase pe scaun, relaxându-se, 
decis să continue investigația asupra computerului molecular al 
doctorului Chambord, când un bărbat înalt, în uniformă de 
infirmier apăru în faţa rezervei lui Marty. 

Bărbatul era brunet, cu faţa smeadă şi o imensă mustață 
neagră. Se holbă la Smith, cu ochi întunecaţi şi reci. Inteligenţi şi 
ucigători. În secunda următoare, când Smith privi spre el, păru 
uimit. Şocul se reflectă scurt în privirea curajoasă, ca apoi, chiar 
înainte ca omul să se întoarcă şi să se depărteze grăbit, 
căutătura lui sugera descumpănire, sau atracţie, sau poate 
răutate... oricum familiară. 

Acea brumă de familiaritate făcu să i se oprească inima lui 
Smith şi atunci se ridică şi se grăbi să-l urmărească pe intrus, 
pipăindu-şi pistolul Sig Sauer din tocul de sub sacou. Nu îl 
intrigaseră numai ochii bărbatului şi expresia de scuză, cum că 
ar fi greşit, ci felul în care ducea lenjeriile de pat împăturite, 
aruncate peste braţ. Putea ascunde o armă sub ele. Venise să-l 
ucidă pe Marty? 

Afară din Secţia de Terapie Intensivă, toţi ochii se concentrară 
asupra lui Smith când ieşi în goană pe uşile largi, batante, cu 
pardesiul fluturând. In faţa lui, infirmierul se grăbea spre ieşire 
lovind lumea în calea lui şi, mărind pasul, o luă la fugă pe 
coridor. 

In goană, Smith ţipă în franceză: 

— Opriţi bărbatul! Are o armă! 

Cu asta, toate pretextele se spulberară; iar infirmierul scoase 
o puşcă mitralieră ceva mai mare decât pistolul Sig Sauer al lui 
Smith. Se întoarse, ferindu-şi expert spatele şi ridică arma 
teroristă fără panică sau ură. O învârti înainte şi înapoi ca şi cum 
ar fi vrut să curețe coridorul. Individul era profesionist într-un fel, 
lăsând ca priveliştea amenințătoare a armei lui să facă toată 
treaba fără să se tragă vreun foc de armă. 

Asistentele, medicii şi vizitatorii începură să ţipe, unii 
aruncându-se pe burtă, alţii încercând să iasă pe uşile de acces, 

alţii să se ascundă după colţuri. 

Smith împinse cărucioarele cu micul dejun din calea lui şi 
continuă furios urmărirea. In faţă, intrusul se grăbi să iasă pe o 
uşă, trântind-o în urma lui. Smith lovi uşa şi, depăşind un 
tehnician speriat, trecu de o altă uşă, pe lângă un bazin de 
terapie cu apă caldă în care stătea un bărbat dezbrăcat, pe care 
asistenta îl acoperi în grabă cu un prosop. 

— Unde este? întrebă Smith. Incotro a luat-o infirmierul? 

Asistenta, lividă de spaimă, arătă cu degetul spre una din cele 
trei camere, iar Smith auzi o uşă închizându-se în direcţia aceea. 
O apucă într-acolo, deschise cu pumnul singura uşă din cameră 
şi ieşi într-un alt coridor. Privi în stânga şi în dreapta de-a lungul 
coridorului proaspăt vopsit. Oamenii speriaţi se lipeau de perete, 
holbându-se spre dreapta ca şi cum o tornadă ucigaşă abia 
trecuse, lăsându-i totuşi în viaţă. 

Smith o luă la goană în direcţia în care priveau oamenii, dar 
mai departe, în lungul coridorului, infirmierul răsturnă o targă pe 
rotile, suficient de mare ca să-i blocheze calea. Smith înjură. 
Respiră adânc, aşteptând ca plămânii lui să se umple de aer. 
Dacă trebuia să stea să mute targa din drum, omul scăpa. Fără 
să se oprească Smith îşi adună toată energia, spunându-şi că va 
reuşi şi sări peste targă. Simţi o slăbiciune în genunchi când 
ateriză, dar îşi recăpătă echilibrul şi continuă să alerge, lăsând în 
urma lui un alt şir de oameni speriaţi. Curgea transpiraţia pe el, 
dar cel puţin recuperase distanţa dintre el şi infirmier, distanţă 
care se mărise din cauza tărgii aruncate în calea lui. Smith 
acceleră încrezător. 

Fără să privească în urma sa, individul deschise cu o lovitură o 
altă uşă şi trecu mai departe. Deasupra uşii era indicatorul 
IEŞIRE. Scările de incendiu. Smith goni după el. In momentul în 
care trecu dincolo, cu coada ochiului sesiză prezenţa cuiva care 
se ascundea în partea stângă a uşii, în spatele ei. 

Avu doar atât timp cât să se aplece şi să ia o poziţie de 
apărare. Din umbra casei scărilor, infirmierul sări şi îl lovi. 
Izbitura îl dezechilibră, dar reuşi să rămână în picioare. Se aruncă 
cu umărul în agresor, proiectându-l înapoi, spre scări. 

Infirmierul ezită. In cădere, se lovise la cap de balustrada de 
oţel. Îşi recăpătă repede echilibrul, în timp ce Smith, întâlnind o 
rezistenţă mai slabă decât se aştepta, scăpă pistolul Sig Sauer şi 
se dezechilibră. Se împiedică şi căzu pe ciment, scoțând un icnet 
în momentul când se lovi cu spatele de perete. Ignorând durerea, 

se ridică şi căută pistolul exact în momentul în care văzu 
conturându-se umbra individului. Smith lovi prea târziu. O durere 
insuportabilă explodă în capul său, iar negura şi liniştea se 
pogorâră asupra lui. 

Când expresul de dimineaţă dinspre Bordeaux ajunse în ziua 
aceea de marţi în gara Austerlitz, căpitanul Darius Bonnard fu al 
treilea pasager care cobori, călcând cu paşi mari prin mulţimea 
de parizieni care soseau şi plecau, provinciali şi turişti, ca şi când 
nu avea cunoştinţă de existenţa lor. Adevărul era că spiona cel 
mai mic semn că ar fi urmărit sau nu. Erau prea mulţi cei care ar 
fi dorit să-l oprească din munca lui dacă ar fi descoperit-o, atât 
duşmani, cât şi prieteni. 

Bărbatul bine făcut, viguros, cu părul blond, arătând impecabil 
în uniforma sa de ofiţer francez, se îndreptă spre ieşire, 
concentrat, cercetând atent totul. Işi petrecuse întreaga tinereţe 
în serviciul Franţei, iar noua sa misiune putea să fie cea mai 
importantă din toată ilustra istorie a naţiunii. Pentru el, era 
desigur cea mai importantă. Şi cea mai periculoasă. 

Scoase celularul din buzunar, formă un număr şi când auzi că 
se răspunse, spuse: 

— Am ajuns. 

Inchise imediat şi formă un al doilea număr, repetând mesajul. 

leşind din gară, merse pe lângă un şir de taxiuri, plus alţi patru 
şoferi oficiali şi neoficiali care îşi căutau pasageri şi se urcă într- 
un taxi care trecu pe lângă el. 

— Sallam alake koom'!, salută cu voce gravă bărbatul de pe 
locul din spate. 

In momentul în care se aşeză lângă omul îmbrăcat în roba 
tradiţională, căpitanul Bonnard dădu răspunsul obişnuit: 

— La bahs hamdlililah!?. 

Trânti portiera şi o asigură. 

Pe stradă, ceilalţi şoferi înjurau taximetristul care încălcase 
regulile. 

Când taxiul demară spre sud-vest, rulând pe străzi dosnice, 
Bonnard se întoarse către omul care-i vorbise. In interiorul 
întunecos, razele soarelui proiectau lumini intermitente peste 
turbanul acestuia şi peste ochii de un verde-brun. Aproape toată 


11 Allah să te aibă în pază (în limba arabă în original). 
12 La fel şi pe tine (în limba arabă în original). 

faţa bărbatului era acoperită de roba mare, albă şi de cealmaua ”? 
legată cu un şiret subţire auriu, specifică beduinilor din deşert, 
dar din ceea ce Bonnard putu să-şi dea seama, omul avea pielea 
neagră, parcă satinată. Bonnard ştia că numele pasagerului era 
Abu Auda şi că era membru al tribului Fulani din regiunea 
Sahelului din latura sudică a Saharei, unde deşertul uscat şi 
neprietenos se întâlnea cu pădurea luxuriantă şi câmpiile cu 
iarbă grasă. Ochii de un verde-brun dezvăluiau că se trage din 
berberii cu ochi albaştri sau din vechii vandali. 

— Le-ai adus? întrebă membrul tribului Fulani în limba arabă. 

— Naam'*, răspunse căpitanul francez, dând din cap. 

Işi descheie tunica, apoi cămaşa de la uniformă şi scoase un 
portofel de piele, cu fermoar, de mărimea unei scrisori. Privirea 
lui Abu Auda urmări toate mişcările până ce Bonnard îi înmână 
portofelul şi raportă: 

— Asistentul lui Chambord este mort. Ce este cu americanul 
Zellerbach? 

— Nu am găsit nici o însemnare, aşa cum ne şi aşteptam, deşi 
am cercetat peste tot, răspunse Abu Auda. 

Ochii stranii ai bărbatului îl sfredeleau pe Bonnard de parcă ar 
fi vrut să ajungă la sufletul francezului. Ochi care nu aveau 
încredere în nimeni şi nimic, nici chiar în divinitatea la care se 
ruga de cinci ori pe zi, fără greş. Il venera pe Allah, dar nu avea 
încredere în nimeni. Pentru că faţa căpitanului Bonnard 
rămăsese impasibilă la examenul pătrunzător al beduinului, 
privirea grea a acestuia se concentră în cele din urmă asupra 
portofelului. 

Abu Auda îl pipăi pe toate părţile cu degete temătoare, apoi îl 
băgă sub robă. Vocea sa sună puternic şi stăpână pe sine când 
spuse: 

— Te va contacta. 

— Nu-i nevoie. O să-l văd curând. 

Pe urmă Bonnard adăugă scurt: 

— Trage pe dreapta. 

Beduinul deşertului dădu comanda, iar maşina trase pe 
dreapta într-o curbă unde francezul cobori. Taxiul demară 
imediat. 

Căpitanul Bonnard se îndreptă spre cel mai apropiat colţ, 
vorbind din nou la celular. 


13 Turban specific arabilor, în special beduinilor (nota trad.). 
14 Da (în limba arabă în original). 

— l-ai urmărit? 

— Oui. Nici o problemă. 

Câteva secunde mai târziu, un Citroen mare, cu geamuri 
fumurii încetini când se apropie de colţul străzii. Portiera din 
spate se deschise şi căpitanul urcă. Preţioasa maşină făcu o 
întoarcere în U, ducându-l la biroul de unde trebuia să dea nişte 
telefoane înainte de a se întâlni cu şeful lui Abu Auda. 


Când Jon Smith îşi recăpătă cunoştinţa pe scările marelui 
spital Pompidou, o imagine îi reveni în minte. Era o figură care 
stătea aplecată asupra lui. Brunet, cu o mustață neagră, subţire, 
ochi negri şi un zâmbet triumfător ca al lui Cheshire Cat. Dar 
ochii... Se concentră asupra ochilor care însoțeau râsul de-a 
lungul scărilor, dispărând... topindu-se... Voci vorbind, ce? 
Franceză? Da, franceză. Unde dracu * se afla...? 

— ... Vă simţiţi bine? Monsieur? 

— Cum vă simţiţi? 

— Cine era omul care v-a atacat? De ce v-a...? 

— Daţi-vă la o parte, idioţilor. Nu vedeţi că este încă 
inconştient? Faceţi-mi loc să văd ce are... 

Smith deschise brusc ochii. Stătea întins pe spate, pe betonul 
rece, privind în tavan. Un cerc de feţe îl privea - asistenţi şi 
asistente, un medic îngenunchease lângă el, un jandarm şi 
oameni îmbrăcaţi în uniforme de paznici se vedeau deasupra lui 
şi în spate. 

Smith se ridică, dar durerea îi explodă în cap. 

— Drace. 

— Staţi întins, domnule. Aveţi o rană urâtă la cap. Spuneţi cum 
vă simţiţi. 

Smith nu se întinse, dar îi îngădui medicului în halat alb să-i 
cerceteze ochii cu aparatul ocular. l|Indură examinarea 
nerăbdător. 

— Mă simt bine. Chiar foarte bine. 

Minţea. Capul îi pocnea ca şi când cineva îl lovea cu un ciocan. 
Apoi, brusc, îşi aminti. Apucă brutal mâna doctorului, îndepărtă 
aparatul ocular şi se holbă în jur. 

— Unde-i? întrebă. Infirmierul arab. Unde este? Avea o puşcă 
mitralieră. El... 

— Nu era singurul înarmat. 

Jandarmul ţinea în mână pistolul Sig Sauer al lui Smith. 
Expresia lui era severă, neîncrezătoare, iar Smith crezu că este 


37 


pe punctul să fie arestat. Jandarmul continuă: 

— Aţi cumpărat arma aici, în Paris? Sau poate aţi strecurat-o în 
tară? 

Smith îşi pipăi buzunarul sacoului. Era gol, ceea ce însemna că 
şi actele lui dispăruseră. 

— Aveţi legitimaţia mea? 

Când jandarmul dădu afirmativ din cap, Smith continuă: 

— Atunci ştiţi că sunt colonel în armata Statelor Unite. 
Scoateţi legitimaţia din învelitoare. Sub ea este un permis special 
de port-armă. 

Polițistul se conformă, în timp ce în jurul lui Smith personalul 
spitalului urmărea suspicios scena. |n sfârşit, jandarmul 
încuviinţă scurt şi-i returnă legitimaţia. 

— Şi pistolul Sig Sauer, vă rog. S'il vous plaît”. 

Un paznic îi înmână pistolul, iar Smith continuă: 

— Acum spune-mi despre „infirmierul” cu puşca mitralieră. 
Cine era? 

Medicul se uită către paznic: 

— Celălalt era infirmier? E 

— Trebuie să fi fost Farouk al Hamid, spuse paznicul. Asta-i 
sectorul lui. 

Celălalt paznic negă. 

— Nu era Farouk. L-am văzut fugind şi nu era Farouk. 

— El trebuie să fie. Este secţia lui. 

O asistentă interveni: 

— ÎI ştiu pe Farouk. Omul ăla era prea înalt ca să fie Farouk. 

— Până se descoperă adevărul o să-mi termin examinarea, 
spuse doctorul adresându-i-se lui Smith. Durează numai un 
moment. 

Aprinse lumina într-unul din ochii lui Smith, apoi trecu la 
celălalt. 

Smith se străduia să-şi stăpânească frustrarea: 

— Sunt bine, spuse el din nou şi de data asta avea dreptate. 
Capul i se limpezise, durerea trecuse. 

Doctorul îndepărtă lumina şi se ghemui lângă el. 

— Aveţi ameteli? 

— Nici vorbă. 

Ceea ce era adevărat. 

Medicul înălţă din umeri şi se ridică. 

— Am înţeles că sunteţi doctor, aşa că ştiţi ce pericole 


15 Vă rog (în limba franceză în original). 

prezintă loviturile la cap. Dar se pare că sunteţi cam impulsiv. 

Se încruntă şi-l privi supărat pe Smith. 

— Se vede treaba că abia aşteptaţi să scăpaţi de aici şi eu nu 
vă pot opri. Cel puţin privirea este limpede şi clară, culoarea 
pielii este în regulă şi se pare că gândiţi raţional, aşa că vă 
sfătuiesc să aveţi grijă de dumneavoastră şi să evitaţi alte 
lovituri. Şi dacă vă simţiţi rău sau vă pierdeţi din nou cunoştinţa, 
întoarceţi-vă imediat. Cunoaşteţi pericolele contuziilor. S-ar 
putea să aveţi aşa ceva. 

— Da, doctore, spuse Jon ridicându-se în picioare. Mulţumesc. 
Apreciez îngrijorarea dumneavoastră. 

Decise să sară peste aprecierea că ar fi impulsiv. 

— Unde este şeful securităţii spitalului? 

— Vă duc la el, spuse un paznic. 

II conduse pe Smith coborând scările de la ieşirea de urgenţă 
spre un serviciu aglomerat, compus din mai multe camere, toate 
echipate cu cele mai noi aparate de supraveghere şi computere. 
Şeful biroului de securitate verifica parcarea, iar pe perete erau 
mai multe fotografii personale, înrămate. Una dintre ele, alb- 
negru, înfăţişa cinci bărbaţi epuizați, cu ochii înfundaţi în cap, cu 
feţe hotărâte, îmbrăcaţi în uniforme de teren. Şedeau pe nişte 
butuci, înconjurați de o junglă deasă. Smith studie un moment 
fotografia, apoi recunoscu locul - Dien Bien Phu, unde, în 1954, 
francezii fuseseră învinşi într-un asediu brutal şi umilitor, care 
pusese capăt îndelungatului control al Franţei asupra regiunii. 

Paznicul se adresă şefului securităţii: 

— Şefule, acesta este domnul care a încercat să-l oprească pe 
infirmierul înarmat. 

Smith întinse mâna în chip de salut. 

— Locotenent-colonel Jon Smith din Forţele Armate ale 
Statelor Unite. 

— Pierre Girard. Luaţi loc, colonele. 

Girard nu se sculă de pe scaunul de după biroul său modern şi 
nici nu răspunse la salut strângându-i mâna lui Smith, dar făcu 
un semn cu capul spre un scaun din faţa lui. 

Smith se aşeză. 

— Cred că infirmierul, sau orice o fi fost şi se pare că există 
îndoieli, a venit în Secţia de Terapie Intensivă ca să-l omoare pe 
Martin Zellerbach. 

Girard privi spre paznic: 

— Omul nu era infirmier, cum s-a spus? 

— Este secţia lui Farouk al Hamid, explică paznicul, dar 
martorii spun că nu era el. 

Şeful întinse mâna după telefon. 

— Fă-mi legătura cu personalul. 

Aşteptă, cu o expresie impasibilă. Fost detectiv, fără îndoială, 
era obişnuit cu birocraţia. 

— Aveţi un infirmier pe nume Farouk al Hamid care lucrează 
la... da, Secţia de Terapie Intensivă. A, da? Inţeleg. Mulţumesc. 

Girard închise telefonul şi i se adresă lui Smith: 

— A scris o notă cum că este bolnav şi că îl trimite pe vărul 
său să lucreze în locul lui, aşa că ne-a remis nota prin acest văr, 
care pare să fie infirmierul nostru înalt cu mitralieră. 

— Şi care, continuă Smith, nu era infirmier şi poate nici chiar 
algerian. 

— O porcărie, încuviinţă Girard ca pentru sine. Posibil. Pot să 
întreb de ce cineva ar dori să-l asasineze pe domnul Zellerbach? 

Şeful securităţii pronunţă pocit numele german. 

— Este doctor Zellerbach. Cercetător în computere. Lucra cu 
doctor Emile Chambord la Institutul Pasteur în noaptea în care s- 
a produs explozia. 

— Mare păcat, pierderea lui Chambord. 

Girard făcu o pauză şi continuă: 

— Atunci este posibil ca doctor Zellerbach al vostru să fi văzut 
sau auzit acolo ceva incriminant. Poate că cei care au pus bomba 
încearcă acum să-l oprească pe doctorul Zellerbach să-şi revină 
ca să nu ne dea informaţii. 

Era raţionamentul unui poliţist, iar Smith nu consideră că 
trebuie să dezvolte ideea. 

— AŞ spune că e mai mult decât posibil. 

— Am să anunţ poliţia. 

— AŞ aprecia ca poliţia sau dumneavoastră să dublaţi paza la 
Secţia de Terapie Intensivă şi, dacă este mutat, să-l însoţească 
peste tot. 

— Am să-i contactez pe cei de la Surete. 

— Bun, zise Smith şi se ridică. Vă mulţumesc. Am o întâlnire şi 
trebuie să plec. 

Nu era tocmai adevărat, dar pe-aproape. 

— Bineînţeles. Cred totuşi că poliţia va dori să vorbească cu 
dumneavoastră. 

Smith îi lăsă lui Girard numele şi numărul camerei de hotel şi 
plecă. La Secţia de Terapie Intensivă nu apăruse nici o schimbare 

în starea lui Marty. Se aşeză iar lângă patul lui Marty, îngrijorat, 
cercetându-i chipul rotund, adormit. Părea atât de vulnerabil, 
încât Smith simţi un nod în gât de emoție. 

Intr-un târziu se ridică, apăsă din nou mâna lui Marty şi-i spuse 
că se va întoarce. Părăsi Secţia de Terapie Intensivă, dar rămase 
la acelaşi etaj, întorcându-se la scara de incendiu. Incepu să 
caute ceva pe jos, ceva ce ar fi putut să-i scape agresorului, 
orice. Nu găsi nimic decât o urmă de sânge care se prelingea pe 
balustradă, dovadă că într-adevăr îl rănise pe agresor, informaţie 
ce putea fi utilă dacă bărbatul reapărea vreodată. 

Întârziind pe scările pustii, activă celularul cu un card 
electronic şi formă un număr. 

— Cineva a încercat să-l omoare pe Marty în spital, raportă el. 

Şeful Serviciului Operaţiuni sub acoperire unu, Fred Klein, 
răspunse la capătul celălalt al firului, peste Oceanul Atlantic, în 
maniera lui obişnuită: 

— Ştim cine? 

— Pare un profesionist. A fost bine pus la punct. Tipul era 
deghizat în infirmier şi dacă nu eram acolo putea să-şi termine 
treaba. 

— Paznicii francezi nu l-au prins? 

— Nu, dar poate cei de la Surete o să se descurce mai bine, 
spuse Smith. 

— Totuşi, mai bine vorbesc personal cu francezii ca să le cer 
să trimită soldaţi din forţele speciale să-l păzească pe Zellerbach. 

— Ar fi bine. Mai e ceva ce trebuie să ştii. Tipul avea o puşcă 
mitralieră. O ascundea sub lenjeria de pat. 

Se lăsă o tăcere bruscă la celălalt capăt al firului. Klein ştia tot 
atât de bine ca şi Smith că povestea cu puşca mitralieră schimba 
total situaţia. Ceea ce păruse o încercare de asasinat se schimba 
în ceva mult mai complicat. Când Klein vorbi din nou, întrebă: 

— Asta însemnând exact ce, colonele? 

Smith era sigur că Klein ştia perfect ce gândea el însuşi, dar 
răspunse: 

— Avea ordin să-l omoare pe Marty din locul în care se oprise. 
Faptul că mă aflam acolo nu înseamnă că l-ar fi intimidat dacă 
dorea să mă omoare şi poate chiar să omoare pe oricine din 
Secţia de Terapie Intensivă. Probabil că planul lui iniţial era să 
intre cu un cuţit, ceva care să nu atragă atenţia. Chestia cu 
puşca mitralieră era doar ultima sa protecţie. 


— Şi? 

— Asta înseamnă că şi-a dat seama că dacă deschide focul şi 
omoară pe câţiva dintre noi, ar fi mult mai dificil să fugă din 
spital şi asta mai înseamnă că nu a vrut să-şi asume riscul de a fi 
prins, viu sau mort. Ceea ce, în schimb, sugerează din nou că 
deflagraţia nu a fost întâmplătoare şi nici vendeta nebunească a 
vreunui angajat, ci parte dintr-un plan minuţios, construit de 
indivizi cu o ţintă precisă, care vor merge până la capăt ca să nu 
fie descoperiţi. 

Klein făcu o nouă pauză, după care comentă: 

— Socoteşti că este cât se poate de clar acum că doctorul 
Chambord a fost ţinta. De-aici şi Marty, pentru că lucra cu 
Chambord. 

— Şi-a asumat cineva sau vreo grupare atentatul? 

— Nu încă. 

— Nici n-o s-o facă, concluzionă Smith. 

Klein râse rezervat. 

— Totdeauna am crezut că erai cufundat în medicină şi 
cercetare, Jon. Foarte bine, gândim la fel, dar, până una-alta, 
altcineva fluieră în noapte, în speranţa că moartea lui Chambord 
a fost un accident secundar în explozia produsă. 

Se auzi un oftat adânc la celălalt capăt al firului. 

— Dar asta e treaba mea. A ta este să sapi mai adânc şi să 
scoţi la iveală notele alea şi orice tip de computer prototip pe 
care l-a proiectat. 

Vocea lui deveni gravă: 

— Şi dacă nu poţi pune mâna pe ele, trebuie să le distrugi. 
Astea sunt ordinele. Nu ne putem asuma riscul ca o asemenea 
putere să cadă în mâinile cui nu trebuie. 

— Am înţeles. 

— Ce face Zellerbach? Vreo schimbare în starea lui? 

Smith raportă ameliorarea. 

— E bine, dar nu există încă garanţii că se va reface complet. 

— Atunci nu ne rămâne decât să sperăm. 

— Dacă ştie ceva sau dacă a făcut însemnări, ar fi putut să 
înregistreze datele în sistemul memoriei centrale din D.C. Mai 
bine trimite un expert în computere de la acoperire unu. 

— Am trimis deja, colonele. A durat foarte mult ca să pătrundă 
acolo şi când a ajuns n-a găsit nimic. Dacă Zellerbach ţinea 
însemnările, ar fi urmat sfatul lui Chambord şi nu le-ar fi stocat în 
computerul lui. 

— Era doar o sugestie. 

— Apreciez. Ce plan ai în continuare? 

— Mă duc la Pasteur. Este acolo un biochimist american cu 
care am lucrat. Să văd ce-mi spune despre Chambord. 

— Fii cu băgare de seamă. Ţine minte, nu ai o poziţie oficială 
în treaba asta. acoperire unu trebuie să rămână în umbră. 

— E vorba de o vizită ca de la prieten la prieten, nimic mai 
mult, îl asigură Smith. 

— Bine. Şi încă ceva... Vreau să te întâlneşti cu generalul 
Carlos Henze, americanul care comandă forţele NATO în Europa. 
Este singura persoană de acolo care ştie că ai fost numit să faci 
investigaţii, dar crede că lucrezi pentru spionajul armatei. 
Preşedintele l-a sunat personal ca să-l înştiinţeze. Henze şi-a pus 
oamenii lui la treabă şi o să te ţină la curent cu ce află de acolo. 
Nu ştie nimic despre mine sau despre acoperire unu, bineînţeles. 
Nu uita: Pensiunea Cezanne, la ora două fix p.m. Intreabă de 
domnul Werner. Parola este Loki. 

Washington, D.C. 


Era dimineaţă devreme şi adierea primăverii răspândea 
mireasma florilor de cireş deasupra Bazinului Tidal şi prin uşile- 
fereastră deschise de la Biroul Oval, dar preşedintele Samuel 
Adams Castilia era prea preocupat pa să observe sau să 
aprecieze. Stătea în spatele unei mese impozante din lemn de 
pin, pe care o folosea ca birou şi privea spre cei trei oameni care 
şedeau, aşteptându-l să continue. La numai un an după 
reînceperea celui de-al doilea mandat al său, ultimul lucru pe 
care îl dorea Castilia era o criză militară. Acum era timpul să-şi 
consolideze înfăptuirile, să-şi prezinte restul programelor în faţa 
Congresului dezbinat şi să-şi construiască imaginea istorică. 

— Aşa că asta este situaţia, spuse cu o voce puternică. Nu 
avem încă destule dovezi pentru a conchide dacă computerul 
molecular există într-adevăr, iar dacă există, cine îl deţine. Acum 
ştim doar că nu se află în mâinile noastre, fir-ar să fie! 

Era un bărbat înalt cu umeri puternici şi cu un piept larg 
precum Albuquerque. In general genial, acum privea prin 
ochelarii cu ramă metalică şi se străduia să-şi controleze 
frustrarea. 

— Aviația militară şi experţii mei în computere pretind că nu 
au altă explicaţie pentru ce s-a petrecut la Diego Garcia. 
Consilierul meu ştiinţific spune că a consultat cei mai buni 
oameni în domeniu, iar aceştia susţin că ar fi putut exista multe 
motive de întrerupere a comunicaţiilor în zona aceea, începând 
cu anomaliile atmosferice. Sper ca oamenii de ştiinţă să aibă 
dreptate. 

— Şi eu sper, încuviinţă amiralul Stevens Brose. 

— Toţi sperăm la fel, adăugă consilierul securităţii naţionale 
(NSA), Emily Powell-Hill. 

— Amin, spuse şeful serviciului de personal, Charles Ouray, 
din locul unde stătea sprijinit de perete, lângă şemineu. 

Amiralul Brose şi consilierul securităţii naţionale, Powell Hill, 
şedeau pe fotoliile de piele din faţa biroului preşedintelui, pe 

care şi le adusese de la Santa Fe. Ca toţi preşedinţii, îşi alesese 
propriul aranjament interior. Mobilierul reflecta gustul rural din 
sud-vest, acum modificat după cei cinci ani de rafinare 
cosmopolită în urma căreia realizase că-i făcea plăcere să stea 
pe acest scaun moale al guvernului federal, nemaivorbind de 
toate deplasările oficiale în capitale, muzee, precum şi de 
banchetele de pe tot globul. Mobilierul de la ferma unde fusese 
reşedinţa sa de guvernator al statului New Mexico fusese refăcut 
şi se potrivea cu mesele elegante în stil francez aşezate lateral, 
precum şi cu acel confortabil scaun de club, în stil britanic, din 
faţa şemineului. Draperiile erau în roşu şi galben, gen Navajo, iar 
vasele amerindiene, coşurile şi ornamentele se învecinau cu 
măşti aduse din Senegal, statuete de lut din Nigeria şi scuturi 
Zulu. 

Preocupat, preşedintele înconjură biroul, se aşeză, îşi încrucişă 
braţele şi continuă: 

— Am aflat cu toţii despre atacurile teroriste puse la cale de 
persoane al căror scop este de a atrage atenţia asupra 
problemelor lor şi de a scoate în evidenţă ce e mai rău. Dar 
situaţia asta are cel puţin două ciudăţenii: nu s-a îndreptat ca de 
obicei asupra țintei simbol -o ambasadă, o clădire 
guvernamentală, o instalaţie militară, o întreprindere cu faimă - 
şi nu a fost vorba de un sinucigaş cu bombă într-un autobuz plin 
cu oameni sau într-un club de noapte aglomerat. În schimb, ţinta 
a fost un centru de cercetare şi de educaţie. Un loc care ajută 
umanitatea. Aşadar, asupra clădirii în care se puneau bazele unui 
computer molecular. 

Emily Powell-Hill, fost general de brigadă în Armata Statelor 
Unite, ridică din sprâncenele sale bine conturate. La cei cincizeci 
de ani ai săi era o femeie zveltă şi foarte inteligentă. 

— Cu tot respectul, domnule preşedinte, informaţia pe care o 
aveţi cum că s-ar fi obţinut computerul ADN pare să fie doar o 
speculație. Totul se bazează pe o bârfă despre ceea ce s-ar 
putea să fi fost pur şi simplu un atentat întâmplător, cu victime 
întâmplătoare. Nu cumva sursa care a relatat scenariul 
dezastrului este paranoică? Făcu o pauză: în încercarea de a dao 
explicaţie mai delicată... toţi ştiu că mentalitatea serviciului de 
spionaj tinde să se sperie de cea mai neînsemnată umbră. E un 
fel de reflex al lor. 

Preşedintele oftă. 

— Am impresia că vrei să spui altceva în legătură cu acest 

subiect. 

— De fapt, domnule preşedinte, aşa este. Oamenii mei de 
ştiinţă mă asigură că tehnologia unui computer ADN este blocată 
în stadii incipiente şi tulburi. Nu se aşteaptă să se obţină o 
unitate funcţională decât în cel puţin zece ani. Poate în douăzeci. 
Asta îmi dă încă un motiv să privesc circumspect ceva ce pare a 
întrece măsura. 

— S-ar putea să ai dreptate, spuse preşedintele. Dar cred că şi 
oamenii tăi de ştiinţă sunt de acord că, dacă ar fi putut face 
cineva un asemenea salt, Chambord ar fi fost în capul listei. 

Charles Ouray, şeful de personal al preşedintelui, se încruntă. 

— Poate cineva să explice, cu alte cuvinte, unui bătrân 
luptător politic ca mine ca să înţeleg exact de ce este atât de 
specială o astfel de maşină ADN şi de ce constituie o 
ameninţare? 

Preşedintele încuviinţă din cap spre Emily Powell-Hill, iar 
aceasta îl fixă pe Ouray: 

— Este vorba despre înlocuirea siliciului, materialul 
fundamental folosit la computere, cu carbonul, materialul 
fundamental al vieții, spuse ea. Maşinile sunt rapide şi precise, în 
timp ce schimbările din viaţă sunt subtile. Computerele ADN vor 
îmbina cele mai adecvate lecţii din ambele lumi într-o tehnologie 
mult superioară imaginaţiei umane la ora actuală. Şi, în linii mari, 
acest lucru va fi aşa pentru că vom descoperi cum să folosim 
moleculele de ADN în locul microcipurilor. 

Ouray se strâmbă. 

— Să îmbinăm viaţa cu maşinăria? E ca şi cum ai citi ceva 
amuzant. 

— In trecut, poate, fu de acord preşedintele. O serie de 
tehnologii pe care le-am descoperit au fost descrise în cărţile 
amuzante şi de ficţiune. Adevărul este că cercetătorii au lucrat 
ani de zile pentru a descoperi cum să obţină avantaje din 
capacitatea naturală a ADN-ului de a se reorganiza şi recombina 
rapid în modele complexe, previzibile. 

— N-am înţeles, domnule preşedinte, spuse Ouray. 

Preşedintele dădu din cap: 

— Imi pare rău, Chuck. Să spunem că vrei să coseşti o peluză 
plină cu iarbă ca aceea de la Mall. Ridică mâna într-un gest vag 
şi arătă într-o direcţie nedefinită. Soluţia electronică ar fi să 
foloseşti mai multe maşini mari de cosit şi fiecare ar tăia mii de 
fire de iarbă în fiecare secundă. Aşa operează super 

computerele. Acum soluţia ADN este exact inversă. Ar trebui să 
se folosească milioane de unelte mici de cosit care să taie fiecare 
un singur fir de iarbă. Şmecheria este că toate aceste mici unelte 
ADN de cosit vor tăia firele de iarbă în acelaşi timp. Aici e cheia 
- paralelismul enorm al naturii. Ascultă-mă pe mine, un computer 
molecular va reduce puterea celui mai mare super computer de 
astăzi. 

— Mai mult, va folosi mai puţină energie şi va fi mai ieftin de 
exploatat, continuă Emily Powell-Hill. Când se va crea unul. Dacă 
îl va crea cineva. 

— Straşnic, spuse cu voce răguşită amiralul Stevens Brose, 
şeful Statului Major, care şedea pe al doilea scaun de piele, de 
unde ascultase în tăcere. 

Urmărise răbdător discuţia, cu picioarele încrucişate, cu bărbia 
lui mare împinsă înainte. Faţa pătrăţoasă sugera încredere şi 
putere de luptă. 

— Dacă acel ADN există cu adevărat şi este controlat de 
cineva care nu ne place, sau care vrea ceva ce noi nu vrem să 
dăm, adică probabil jumătate de omenire la ora actuală... nici nu 
vreau să mă gândesc la viitor. Mişcările noastre de trupe, luptele, 
vieţile şi descoperirile în electronică, codurile de comandă şi 
codurile de comunicaţii. Drace, computerele controlează totul 
acum, inclusiv comenzile de lichioruri care se aduc la petrecerile 
şefilor. După cum văd eu treaba, căile ferate au fost cheia 
războiului civil, avionul a declanşat cel de-al doilea război 
mondial, iar electronica criptată şi protejată va fi elementul 
decisiv în viitoarele războaie. Dumnezeu să ne aibă în pază! 

— Implicaţiile apărării sunt responsabilitatea ta, Stevens, i se 
adresă preşedintele. Aşa că, bineînţeles, că la asta te vei gândi 
mai întâi. Eu trebuie să ţin însă seama şi de alte probleme. 
Situaţia civililor. 

— Cum adică? întrebă Chuck Ouray. 

— Am fost informat că un computer ADN poate închide toate 
pompele de petrol şi gaze, lăsându-ne fără combustibil. Poate 
tăia controlul traficului aerian într-o secundă de-a lungul 
întregului continent, pe orice suprafaţă, pe distanţa dintre New 
York City, Chicago şi Los Angeles. Numărul morţilor la care ne- 
am putea aştepta ar fi catastrofal. Bineînţeles că poate accesa 
reţelele de transferuri de fonduri de la Rezerva Federală, ceea ce 
înseamnă că trezoreria noastră s-ar putea goli într-o clipă. Poate 
deschide porţile de la Barajul Hoover. Astfel, ne putem aştepta la 

sute de mii de înecaţi. 

Chuck Ouray păli. 

— Nu vorbiţi serios. Spuneţi-mi că nu vorbiţi serios. Chiar şi 
porţile de la Barajul Hoover sunt accesibile? 

Preşedintele răspunse simplu: 

— Da. Sunt computerizate, iar computerul este conectat la 
serviciile publice de alimentare cu energie din Vest. 

In încăpere se lăsă o linişte apăsătoare. 

Preşedintele se îndreptă de spate şi îi privi solemn pe cei trei 
consilieri ai săi. 

— Bineînţeles că, aşa cum a subliniat mai devreme Emily, nu 
suntem încă siguri că există un computer ADN funcţional. Vom 
proceda pas cu pas. Chuck, verifică ce spun cei de la CIA şi NSA. 
De asemenea, contactează-i pe englezi şi află ce ştiu. Emily şi 
Stevens, culegeţi noutăţile de la oamenii voştri. Ne întâlnim din 
nou mai târziu. 

De cum se închise uşa în urma celor trei, uşa laterală care 
ducea la biroul privat al preşedintelui se deschise. Fred Klein, 
într-un costum gri, se opri în Biroul Oval mestecând pipa goală. 

Klein scoase pipa din gură şi spuse sec: 

— Credeam că totul a decurs bine. 

Preşedintele suspină şi se întoarse la scaunul lui mare de 
piele. 

— Putea să fie şi mai rău. la loc, Fred. Nu ştii mai mult despre 
această porcărie decât ce-ţi spune intuiţia şi ce s-a petrecut la 
Diego Garcia? j 

Klein luă scaunul pe care stătuse amiralul Brose. lşi trecu 
mâna prin părul rebel. 

— Nu prea mult, recunoscu el. Dar o să aflu. 

— Jon Smith a aflat ceva până acum? 

Klein îi povesti preşedintelui despre atacul asupra lui Martin 
Zellerbach la care Smith fusese martor. 

— După ce am vorbit cu el, Smith spunea că se duce la 
Institutul Pasteur să-i pună întrebări unui coleg. După aceea o să- 
| contacteze pe generalul Henze. 

Preşedintele strânse buzele. 

— Smith este într-adevăr bun, dar ar fi bine să avem mai mulţi 
oameni buni acolo. Ştii că am să autorizez orice şi pe oricine, 
după cum ai nevoie. 

Klein clătină din cap. 

— O celulă teroristă este mică şi se mişcă rapid. Va fi nevoie 

de un mare efort, ceea ce înseamnă că dacă CIA şi MI6 dau greş 
în stilul lor obişnuit, ajutorul lor s-a terminat. Am pus bazele 
Serviciului de Operaţiuni sub acoperire unu pentru situaţii 
operative ca asta. Să-i dăm lui Smith o şansă să fie detectivul din 
umbră, o piesă din scenariu, pe care să nu o observe nimeni. 
Intre timp, aşa cum ştii, am şi alţi agenţi de la acoperire unu în 
zone şi misiuni speciale. Dacă Smith are nevoie de ajutor, te 
înştiinţez şi vom acţiona în consecinţă. 

— Avem nevoie de ceva de la el... de la cineva... rapid, fir-ar 
să fie! Preşedintele încruntă sprâncenele îngrijorat şi conchise: 
înainte să păţim ceva mai rău decât la Diego Garcia. 


Paris, Franţa 


Institutul Pasteur, o societate particulară nonprofit, era unul 
dintre cele mai mari centre din lume, cu aproape douăzeci de 
filiale deschise pe cele cinci continente. Trecuseră cel puţin cinci 
ani de când Smith fusese la sediul central de la Paris ca să 
participe la conferinţa WHO pe tema biologiei moleculare, unul 
din principalele domenii de cercetare ale Institutului Pasteur. Se 
gândea la asta şi la ce ar putea să găsească acum în momentul 
în care taxiul se opri la numărul 28 din strada Dr. Roux, după 
numele unuia dintre primii cercetători ai institutului. Plăti 
şoferului şi se îndreptă spre chioşcul anexei. 

Situat în partea estică din arondismentul cincisprezece, 
Institutul Pasteur se întindea destul de mult pe ambele părţi ale 
străzii cu trafic intens. Ca una dintre ironiile vieţii, clădirile 
dinspre est fuseseră denumite simplu institut sau vechiul 
campus, în timp ce clădirile dinspre vest, deşi cu mult mai mari, 
erau cunoscute drept anexe. Intregul ansamblu, plin de 
verdeață, părea un colegiu elegant, iar Smith putea vedea multe 
dintre clădirile sale -de la cele ornamentate din secolul al 
nouăsprezecelea la cele din secolul douăzeci şi unu, toate 
impecabile - care se înălţau printre copacii crescuţi. Vedea chiar 
şi soldații francezi care patrulau pe aleile şi trotuarele 
institutului, o privelişte neobişnuită, dar fără îndoială normală ca 
urmare a cumplitului atac. 

Smith prezentă  legitimaţia ofițerului de securitate al 
Institutului Pasteur care se afla în fața punctului de control al 
anexei, unde un soldat stătea de santinelă cu o puşcă de asalt 

FAMAS, calibrul 5,6 mm, pe umăr. În spatele bărbatului, dâre 
întunecate de fum se ridicau deasupra acoperişurilor. 

In timp ce Smith îşi puse legitimaţia la loc, arătă cu capul spre 
fum şi îl întrebă pe ofiţerul de gardă de la Pasteur, în limba 
franceză: 

— Acolo era laboratorul doctorului Chambord? 

— Da. Puțin spre stânga. Unde sunt cei câţiva pereţi exteriori 
şi gaura aceea. 

Trist, omul ridică din umeri. 

Smith se simţi tentat să plece. Era prea mult de căutat şi de 
sortat, iar situaţia lui Marty nu-i dădea pace. Privi în sus. Ca şi 
cum cineva îi citea gândurile, lumina zilei se posomori, un nor 
mare acoperi soarele şi totul deveni monocrom. Aşteptă o 
maşină să-l conducă spre anexă, apoi traversă strada şi se 
îndreptă către locul de unde ieşea fum, primul semn fizic al 
dezastruosului atac. Curând înregistră al doilea semn - cenuşa şi 
funinginea, ca un aliaj de cositor şi plumb de culoare închisă, 
împrăştiate peste vegetaţie şi clădiri. Simţi în nări un miros 
alcalin. Apoi văzu corpurile păsărilor sălbatice - rândunici, 
bufniţe, gaiţe - împrăştiate pe peluze, biete fiinţe căzute din cer, 
ucise de explozie sau de focul care urmase. 

Cu cât înainta, cu atât cenuşa era mai densă, întinzându-se ca 
o pătură asupra clădirilor, copacilor, tufelor, indicatoarelor... 
peste tot şi peste orice. Nimic nu scăpase, nimic nu rămăsese 
neatins. În cele din urmă dădu colţul şi aşezarea apăru în faţa lui 
- bucăţi mari de cărămizi şi dărâmături arse căzute ici-colo, 
peste care trei pereţi exteriori se înălţau precaut, jalnice schelete 
îndreptate spre cerul cenuşiu. Vâri mâinile adânc în buzunarele 
pardesiului şi se opri pentru a cerceta dezolanta scenă. 

Clădirea părea să fi fost spațioasă, de dimensiunea unui 
depozit. Câinii adulmecau printre ruine. Muncitorii din echipele 
de salvare şi pompierii săpau cu îndârjire, vegheaţi de soldaţi 
înarmaţi. Resturile a două maşini carbonizate erau depozitate 
lângă trotuar. Tot acolo, un fel de indicator metalic fusese topit şi 
distorsionat ca un pumn de oţel. In apropiere aştepta o 
ambulanţă, în caz că se mai găsea vreun supravieţuitor sau dacă 
se rănea vreun muncitor. 

Cu inima grea, Smith aşteptă până când un soldat cu un aer 
preocupat se apropie de el şi-i ceru legitimaţia. l-o arătă şi 
întrebă: 

— Vreo urmă a doctorului Chambord? 

— Nu pot să vorbesc despre asta, domnule. 

Smith încuviinţă din cap. Existau alte căi pentru a găsi 
răspunsul, iar acum, după ce văzuse dezastrul, ştia că nu mai 
poate afla nimic de aici. Oricine supravieţuise fusese norocos. 
Marty avusese noroc. Părăsi locul gândindu-se la bestiile care 
puseseră la cale aşa ceva. Íl cuprinse furia. 

Se întoarse în strada Dr. Roux şi traversă spre vechiul campus. 
Calmându-se, prezentă legitimaţia la postul de control de acolo, 
unde un alt paznic al institutului se afla la intrarea în incintă, 
împreună cu un soldat înarmat. După o verificare minuțioasă, cei 
doi îl îndrumară spre biroul şi laboratorul unde lucra vechiul lui 
prieten şi coleg, Michael Kems. 

Lăsă în urmă vechea clădire unde Louis Pasteur locuise şi 
lucrase, acum arsă şi îl izbi sentimentul de mulţumire că se afla 
din nou în acest leagăn al ştiinţei adevărate, chiar în 
împrejurările date. In definitiv, aici era locul în care Pasteur 
condusese, în secolul al nouăsprezecelea, strălucitele sale 
experimente în fermentație, ceea ce se considera pionierat nu 
numai în cercetarea din domeniul bacteriologiei, ci şi cu privire la 
principiul sterilizării, deoarece schimbase pentru totdeauna 
înţelegerea bacteriei de către omenire, salvând un număr 
inestimabil de milioane de vieţi omeneşti. 

După doctorul Pasteur, alţi cercetători continuaseră să facă 
descoperiri ştiinţifice care conduseseră la controlul bolilor 
infecțioase, ca difteria, gripa, ciuma bubonică, poliomielita, 
tetanosul, tuberculoza şi chiar febra galbenă. Nu era de mirare 
că institutul dăduse cei mai mulţi câştigători ai Premiului Nobel 
în comparaţie cu majoritatea naţiunilor. Cu mai mult de o sută de 
unităţi de cercetare şi laboratoare, complexul găzduia aproape 
cinci sute de oameni de ştiinţă care lucrau permanent, în timp ce 
alţi şase sute din toate colţurile lumii lucrau temporar la anumite 
proiecte. Printre toţi aceştia se număra şi Michael Kems, doctor 
în medicină. 

Biroul lui Mike era situat în clădirea Jacques Monod care 
găzduia departamentul de biologie moleculară. Uşa era deschisă. 
Când Smith intră, Mike ridică privirea de pe teancul de hârtii 
acoperite cu calcule din faţa sa. 

Kems aruncă o privire spre Smith şi sări de pe scaun. 

— Jon! Doamne, omule, ce cauţi aici? 

Cu halatul în vânt, Kems înconjură biroul cu mersul unui atlet 
din lowa Hawkeye. Cu puţin sub doi metri înălţime, bărbatul 

strânse viguros mâna lui Smith. 

— Doamne, Jon, cât a trecut? 

— Cel puţin cinci ani, îşi aminti Smith cu un zâmbet. Cum 
merge treaba? 

— Suntem aproape şi totuşi departe, râse Kems. Ca de obicei, 
nu? Ce te aduce la Paris? Vânezi alţi viruşi pentru USAMRIID? 

Trecând peste introducere, Smith clătină din cap. 

— Este vorba de prietenul meu, Marty Zellerbach. A fost rănit 
în urma deflagraţiei. 

— Doctorul Zellerbach, despre care se spune că lucra cu bietul 
Chambord? Nu l-am văzut niciodată. Imi pare atât de rău, Jon. 
Cum se simte? 

— Este în comă. 

— Drace! Şi care sunt şansele? 

— Sperăm. Dar are o rană urâtă la cap, iar starea de comă se 
menţine. Totuşi, dă semne că şi-ar reveni. Dădu din nou din cap, 
posomorât. Sunt veşti despre Chambord? L-au găsit? 

— ÎI caută încă. Explozia a pulverizat efectiv clădirea. Vor fi 
nevoiţi să sape zile întregi prin dărâmături. Au găsit bucăţi din 
cadavre pe care încearcă să le identifice. Foarte trist. 

— Ştiai că Marty lucra cu Chambord? 

— Iniţial nu ştiam. Nu până când am citit în ziar. 

Kems se întoarse la biroul lui şi-l invită pe Smith să ia loc într- 
un fotoliu vechi. 

— Pune hârtiile alea pe podea. 

Smith încuviinţă, îndepărtă teancurile şi se aşeză. 

Kems continuă: 

— Ţi-am spus că nu l-am întâlnit niciodată pe Zellerbach, nu? 
Ca să fiu mai exact, nici n-am ştiut vreodată că era aici. Nu a fost 
numit oficial în echipă şi nici nu i-am văzut numele pe vreo listă 
de angajaţi sau vizitatori. Aş fi ştiut. Trebuie să fi avut vreun 
aranjament particular cu Chambord. Făcu o pauză, apoi 
continuă: Nu ţi-aş fi spus asta, dar eram îngrijorat pentru Emile. 
In acest ultim an se purta ciudat. 

Smith deveni atent. 

— Chambord se purta ciudat? Cum adică? 

— Adică... Kems chibzui, apoi se aplecă peste birou ca un 
conspirator, cu mâinile pe hârtiile din faţa lui şi continuă: El era 
un tip fericit, înţelegi ce vreau să spun? li plăcea să trăiască, să 
iasă în lume, adică unul dintre băieţii, dacă vrei, care savura din 
plin a doua tinereţe, se bucura de renumele lui. Un om muncitor 

care părea să nu-şi ia munca prea în serios, în ciuda importanţei 
ei. Un cap strălucit. Oh, destul de excentric, ca noi toţi, dar 
oarecum diferit în ultimul an. Avea o atitudine corectă - nu îşi 
supraestima egoul niciodată. De exemplu, odată, când vreo zece 
dintre noi ne-am dus să bem ceva, el a spus: „Universul se va 
descurca şi fără noi. Există întotdeauna altcineva care să facă 
treaba.” 

— In majoritatea cazurilor mi se pare corect. Şi asta s-a 
întâmplat după ce s-a schimbat? 

— Da. Era ca şi cum dispăruse. De pe coridoare, de la întruniri, 
din cafenele, de la toate şedinţele, de la petrecerile cu echipa, de 
peste tot. Şi asta dintr-o dată. 

Pocni din degete. 

— Părea că ne-a dat pe toţi la o parte cum ai tăia o bucată de 
pâine cu un cuţit ascuţit. Dispăruse pentru noi. 

— Perioada de anul trecut coincide cu momentul în care a 
încetat să mai înregistreze datele descoperirilor sale în 
computer? 

Kems păru uimit: 

— N-am auzit aşa ceva. Drace, asta înseamnă că habar n- 
avem ce a obţinut în ultimele douăsprezece luni? 

— Cam asta înseamnă. Ştii cu ce se ocupa? 

— Bineînţeles, toţi ştiau. Un computer molecular. Am auzit şi 
că făcea mari progrese. Că ar fi putut să fie primul care-l obţine 
în mai puţin de zece ani. Nu era un secret, aşa că... 

— Aşa că? 

Kems se lăsă pe spătarul scaunului. 

— Aşa că de ce atâta secretomanie? Prin asta era el atât de 
diferit. Secretomania, rezerva, absenţa, evitând toţi colegii. 
Venea la lucru, pleca acasă, se întorcea la lucru, nimic altceva. 
Uneori stătea aici zile întregi. Am auzit că-şi adusese chiar şi un 
pat în biroul lui. S-a vorbit mult despre asta în cercul 
cercetătorilor. 

Smith nu dorea să pară prea interesat de soarta lui Chambord, 
de însemnările lui sau de computerul ADN. La urma urmei, 
venise la Paris pentru Marty. Nimic mai mult nu ar fi trebuit să 
afle Kems sau oricine altcineva: 

— Nu ar fi fost primul atât de cufundat în munca sa. Un om de 
ştiinţă care nu se simte constrâns nu poate lucra în cercetare. 

Făcu o pauză şi întrebă într-o doară: 

— Ei şi teoria ta care este? 

Mike chicoti: 

— În momentele mele cele mai năstruşnice - furtul cercetării. 
Spioni. Spionaj industrial, poate. Un fel de intrigă şi spionaj. 

— S-a întâmplat ceva care te-a determinat să gândeşti aşa? 

— Ei, întotdeauna aşa ceva duce la Premiul Nobel. Oricine 
creează primul computer molecular va fi câştigătorul premiului. 
Bineînţeles, asta nu înseamnă numai bani, dar şi prestigiu - mare 
cât Olimpul. Nimeni din Pasteur nu s-ar fi dat înapoi. Probabil că 
nimeni din lume. In aceste condiţii, oricare dintre noi ar fi devenit 
puţin nervos şi secretos ca să-şi protejeze munca până când o 
face publică. 

— Adevărat. 

Dar furtul era ceva, iar crima în masă provocată de o 
deflagraţie era altceva. 

— Cu toate astea, trebuie să fi fost vorba de altceva care să te 
facă să gândeşti că Chambord era preocupat să nu i se fure 
munca. Ceva neobişnuit, poate chiar ceva suspect care să ducă 
la ideea asta. 

— Că tot ai adus vorba... Mă întrebam uneori despre cei câţiva 
oameni pe care i-am văzut întâlnindu-se cu Chambord, o dată 
sau de două ori, în afara Institutului Pasteur. Şi despre o maşină 
care-l lua de aici în unele nopţi. 

Smith lăsă să se vadă numai un vag interes: 

— Ce fel de oameni? 

___— Oh, oameni destul de obişnuiţi. Francezi bine îmbrăcaţi. 
Intotdeauna în civil, deşi aş spune că erau militari. Dar cred că 
dacă Chambord făcea progrese la computerul ADN, asta ar fi o 
explicaţie. Armata ar fi vrut să controleze tot ce făcea dacă i-ar fi 
lăsat el. g 

— Destul de logic. Şi cu maşina? Iți aminteşti anul fabricaţiei şi 
ce marcă era? 

— Citroen ultimul tip. Nu ştiu exact anul de fabricație. Era o 
maşină mare, neagră. O vedeam când lucram până târziu. L-aş fi 
condus cu maşina mea şi de câteva ori am făcut-o. Se deschidea 
portiera din spate, Chambord se urca - ştii, era foarte înalt - şi 
maşina pleca. Era ciudat, pentru că avea propria maşină, un 
Renault mic. Vreau să spun că vedeam automobilul Renault 
parcat după ce pleca limuzina. 

— N-ai văzut niciodată cine era cu el în Citroen? 

— Niciodată. In acelaşi timp eram obosit şi mă gândeam să 
plec acasă. 

— Citroenul îl aducea şi înapoi? 

— N-am de unde să ştiu. 

Smith se gândi la tot ce auzise. 

— Mulţumesc, Mike. Văd că eşti ocupat şi nu vreau să te mai 
rețin. Am venit la Paris ca să văd ce face Marty, să-mi fac o idee 
de ce a fost înainte de deflagraţie. Scuze că am vorbit atâta 
despre Chambord. Marty suferă de sindromul Asperger, de obicei 
se simte bine, dar pentru că nu am vorbit cu el în ultimul timp 
am vrut să ştiu că e totul în regulă. Ce poţi să-mi spui despre 
familia lui Chambord? S-ar putea să ştie ceva mai mult despre 
Marty. 

— Emile era văduv. Soţia i-a murit acum şapte ani. Nu eram 
aici când s-a întâmplat, dar am auzit că a fost foarte afectat. De 
atunci s-a cufundat în munca lui - era un refugiu pentru o vreme. 
Are un copil, o fată. 

— Ai adresa ei? 

Kems se întoarse spre computer şi găsi adresa. Ridicând capul 
către Smith, continuă: 

— O cheamă Therese Chambord. Cred că este o actriţă de 
succes, de teatru în special, dar a apărut şi în vreo două filme. O 
persoană uimitoare, din câte am auzit. 

— Mulţumesc, Mike. Am să te ţin la curent cu evoluţia lui 
Marty. 

— Chiar te rog. Şi trebuie să mergem măcar o dată să bem 
ceva înainte să te întorci acasă. Cu puţin noroc şi cu Marty. 

— Bună idee. Mi-ar face plăcere. 

Se ridică şi plecă. 


O dată ajuns afară, Smith aruncă o privire prin imensul 
campus către fumul care se ridica subţire spre nori. Clătină din 
cap şi se întoarse, îndreptându-se spre stradă, cu gândul la 
Marty. Folosind celularul, telefonă la Spitalul Pompidou şi vorbi 
cu asistenta-şefă de la Secţia de Terapie Intensivă care-i aduse la 
cunoştinţă că starea lui Marty rămăsese neschimbată, din 
fericire, dând uneori semne că s-ar trezi. Nu era mult, dar Smith 
încă mai spera că vechiul lui prieten va trece hopul. 

— Cum te mai simţi? întrebă asistenta. 

— Eu? îşi aminti lovitura de la cap, din căzătură. Totul părea 
că se întâmplase cu mult timp înainte şi, comparativ cu dezastrul 
de la Pasteur, era lipsit de importanţă. Mă simt bine. Mulţumesc 
de întrebare. 

Închise telefonul şi avansă pe strada Dr. Roux, gândindu-se la 
cele ce aflase de la Mike Kems: în ultimul an, Emile Chambord se 
purtase ca un om care goneşte după ceva, ca cineva care deţine 
un secret. Şi fusese văzut cu oameni bine îmbrăcaţi care ar fi 
putut fi militari în haine civile. 

Smith avea presimţirea că a fost urmărit. Oricum ai vrea să-i 
spui - antrenament, experienţă, al şaselea simţ, o impresie a 
unei imagini, paranoia sau chiar parapsihologie... Dar simţea 
acea privire aţintită la baza gâtului, ca şi când îi sfredelea ceafa. 

Ei erau acolo, ochii care îl urmăreau. li simţise în momentul în 
care păşise pe trotuar. 

Căpitanul Darius Bonnard putu aproape să distingă mirosul 
cămilelor, mireasma curmalilor care se profilau în soare, a 
grăsimii de rață pregătită cu deliciosul cuşcuş şi chiar mirosul 
greu şi totuşi minunat de apă stătută. Işi schimbase uniforma de 
căpitan cu un costum deschis la culoare, totuşi prea gros pentru 
apartamentul în care sosise. Incepuse deja să transpire pe sub 
cămaşa albastră cu picăţele. 

Se uită de jur-împrejur. Locul arăta ca interiorul oricărui cort 
de beduin în care locuise în condiţii mizerabile, şezând pe jos, cu 
picioarele încrucişate, din Sahara până la toate avanposturile din 
deşert, uitate de Dumnezeu, ale fostului imperiu sub care servise 
în tinereţe. Cuverturi marocane acopereau fiecare fereastră 
atârnând prea jos, până la pernele de pe podea. Amulete 
algeriene, marocane şi berbere decorau pereţii, iar mobilierul din 
lemn şi piele era jos şi tare. 

Cu un icnet, căpitanul se lăsă pe un taburet la câţiva 
centimetri de podea, fericit că cel puţin nu trebuia să şadă pe 
jos, cu picioarele încrucişate. O clipă, cu sentimentul de deja vu, 
se aşteptă ca nisipul să pătrundă pe sub prelata cortului şi să-i 
frigă gleznele. 

Dar Bonnard nu se afla în Sahara şi nici într-un cort, iar acum 
avea probleme mult mai importante decât un iluzoriu răget de 
cămilă şi amintirea nisipului purtat de vânt. Expresia lui era 
fioroasă în momentul în care începu să vorbească în franceză. 

— Trimiterea omului ăluia ca să-l omoare pe Martin Zellerbach 
în spital a fost o mişcare stupidă, domnule Mauritania. Idioţenie! 
Cum aţi crezut că o s-o scoată la capăt şi că va scăpa cu bine? 
Puteau să-l prindă şi să scoată tot de la el. Şi încă în prezenţa 
doctorului acela, prieten cu Zellerbach! Merdei$! Acum cei de la 
Surete sunt în alertă maximă şi o să fie de zece ori mai dificil să- 
| eliminăm pe Zellerbach. 

In timp ce Bonnard zbiera, al doilea bărbat din cameră, căruia 
căpitanul i se adresase cu „domnule Mauritania”, singurul nume 
sub care era cunoscut în lumea interlopă internaţională a 
spionilor şi criminalilor, rămăsese impasibil. Era un bărbat 

obişnuit, cu o faţă rotundă şi moale, mâini îngrijite care ieşeau 
de sub manşetele cămăşii de un alb impecabil, care ieşeau, la 
rândul lor, din sacoul costumului englezesc gri-perlat, executat 
de un croitor din Savile Row. Trăsăturile mici ale feţei şi ochii de 
un albastru deschis îl contemplau pe Bonnard şi grosolănia lui cu 
docilitatea cuiva care este nevoit să asculte lătratul neîncetat al 
unui câine. 

Când căpitanul îşi termină în cele din urmă tirada, Mauritania, 
care purta o beretă franţuzească, îşi aranjă o şuviţă de păr negru 
pe după ureche şi răspunse tot în franceză, cu o voce la fel de 
pătrunzătoare pe cât erau de moi mâinile sale: 

— Ne subestimezi, căpitane. Nu suntem nebuni. Nu am trimis 
pe nimeni să-l omoare pe doctorul Zellerbach nici la spital, nici în 
altă parte. Ar fi fost stupid s-o facem atunci şi cu atât mai stupid 
s-o facem acum, când este posibil să nu-şi mai recapete 
niciodată cunoştinţa. 

Bonnard bătu în retragere. 

— Dar am hotărât că nu ne putem permite să-l lăsăm în viaţă. 
Ar putea şti prea multe. 

— Tu ai hotărât. Noi am hotărât să aşteptăm. Asta-i alegerea 
noastră, nu a ta, spuse Mauritania pe un ton care punea punct 
subiectului. In orice caz, noi doi avem probleme mult mai 
importante de discutat. 

— Cum ar fi - dacă nu aţi trimis nici un asasin, atunci cine a 
făcut-o? Şi de ce? 

Mauritania îşi înclină capul mic. 

— Nu mă gândeam la asta. Dar e adevărat, este o problemă şi 
vom descoperi tot ce vom putea în legătură cu cele întâmplate. 
Intre timp am studiat însemnările cercetătorului asistent, cele pe 
care ni le-ai dat. Am descoperit că ele coincid perfect, chiar dacă 
sunt în rezumat, cu datele şi rapoartele lui Chambord. Nu pare să 
fi uitat sau să fi omis nimic. Acum, că le avem, ar trebui să nu 
mai existe alte neajunsuri. Au fost deja distruse. 

— Ceea ce face ca activităţile noastre să rămână perfect 
secrete, aşa cum am spus, adăugă Bonnard, cu o nuanţă de 
condescendenţă colonială în certitudinea lui. Auzise comentariul, 
dar nu-i păsa. Nu sunt încă deloc sigur că e bine să-l lăsăm pe 
Zellerbach în viaţă. V-aş sugera... 

— lar eu, îi tăie vorba Mauritania, îţi sugerez să-l laşi pe 
Zellerbach în seama noastră. Trebuie să te fereşti de pericole 
mai mari, cum ar fi investigaţiile poliţiei în cazul „sinuciderii” 

asistentului lui Chambord. În condiţiile date, nu numai poliţia va 
pune întrebări. Care este părerea oficială în legătură cu 
sinuciderea? 

Mauritania îl pusese pe Bonnard la zid şi, un moment, 
căpitanul făcu un efort să-şi învingă dezgustul. Pe de altă parte, 
motivul pentru care făcea afaceri cu acest şef al lumii interlope 
era că avea nevoie de cineva tare şi bine informat, la fel de lipsit 
de scrupule ca şi el. Aşa că la ce altceva putea să se aştepte? In 
definitiv, descifrase logica întrebării. 

Se strădui să răspundă cât mai politicos: 

— Nu am auzit nimic. Dar când asistentul a fugit văzând că 
este căutat de oamenii dumneavoastră, s-a oprit să alimenteze 
maşina la o benzinărie. Oamenii de la staţia de benzină au spus 
că asistentul auzise despre moartea lui Emile Chambord şi că era 
consternat, că, de fapt, plângea. Era distrus. Asta ar fi o 
motivaţie. Nu a mai putut trăi fără mentorul său. 

— Nu ai mai aflat şi altceva? Nici măcar de la sediul militar 
francez, unde lucrezi? 

— Nici o vorbă. 

Mauritania se gândea. 

— Asta nu te îngrijorează? 

— Când nu sunt veşti, înseamnă că e bine. 

Bonnard zâmbi rece, ca într-o fotografie. 

Mauritania strâmbă din nas dezgustat. 

— Asta-i o zicală occidentală pe cât de periculoasă, pe atât de 
stupidă. Tăcerea într-o situaţie ca asta este departe de a fi de 
aur. O sinucidere este greu de înscenat atât de bine încât să 
inducă în eroare detectivii de la poliţie care au cap şi experienţă, 
ca să nu mai vorbim de Biroul Doi. lţi sugerez ca tu şi oamenii tăi 
să aflaţi ce ştie poliţia şi serviciul secret despre moartea 
asistentului şi s-o faceţi rapid. 

— Am să fac investigaţii, încuviinţă Bonnard fără tragere de 
inimă. 

Işi îndreptă ţinuta, gata să se ridice. 

Dar Mauritania ridică mâna lui mică, iar Bonnard, cu un oftat, 
se lăsă din nou pe taburetul tare şi scund. 

— Incă ceva, căpitane Bonnard. Prietenul ăsta al lui 
Zellerbach... Ce ştii despre el? 

Bonnard mai avea puţin până să întârzie la serviciu şi dorea să 
plece. Işi stăpâni nerăbdarea şi răspunse: 

— Este locotenent-colonelul Jonathan Smith. Este un vechi 

prieten al lui Zellerbach, doctor în medicină şi a fost trimis aici de 
familia lui Zellerbach. Cel puţin asta a declarat Smith la spital şi, 
din câte am putut afla din sursele mele, este adevărat. 
Zellerbach şi Smith au copilărit în acelaşi loc, în lowa. 

Avea dificultăţi în pronunţarea numelui localităţii. Mauritania 
întrebă: 

— Dar din cele ce mi-ai povestit despre încercarea de a-l 
asasina pe Zellerbach în spital, acest doctor Smith a acţionat ca 
un om cu experienţă de luptător sau poliţist. Ai spus că a intrat în 
spital înarmat? 

— Da şi după cum s-a comportat, era departe de a fi medic. 

— Un posibil agent? Plasat în spital de cineva pe care nu l-a 
convins şarada noastră? 

— Dacă Smith este agent, nu ţine de CIA sau MI6. Cunosc toţi 
oamenii lor din Europa şi din şcolile europene din Langley şi 
London SIS. Este sigur american, nu din Mossad şi nici rus. Şi nu 
este nici unul de-al nostru. Asta ştiu precis. Sursele mele din 
serviciul de spionaj american spun că este un simplu cercetător, 
om de ştiinţă militar, numit la o unitate de cercetare medicală 
din armata Statelor Unite. 

— Sigur este american? 

— După haine, după felul de a se purta, de a vorbi, după 
atitudinea lui, plus confirmarea venită de la contactele mele, bag 
mâna în foc. 

— Poate că este un om dintr-o organizaţie pe care n-o 
cunoaşteţi? Cei din Langley mint cu privire la astfel de lucruri. 
Treaba lor este să mintă. Se pricep destul de bine la asta. 

— Contactele mele nu mint. Mai mult, nu figurează pe nici una 
din listele noastre de informatori militari. 

— Poate fi un agent de la o organizaţie pe care n-o cunoaştem 
sau în care nu avem informatori? 

— Imposibil. Drept ce ne iei? Dacă Biroul Doi nu are habar de 
o astfel de organizaţie, ea nu există. 

— Bine, încuviinţă Mauritania. Totuşi e bine să-l ţinem sub 
supraveghere - oamenii tăi şi ai mei. 

Se ridică dintr-o singură mişcare. 

Uşurat, căpitanul Bonnard se opinti şi se ridică la rândul lui. 
Parcă-i paralizaseră picioarele. Nu înţelesese niciodată cum de 
aceşti oameni din deşert nu sunt schilodiţi de o asemenea 
poziţie. 

— Poate că Smith nu este altceva decât ceea ce susţine, 

continuă el, masându-şi genunchii. La urma urmei, Statele Unite 
încurajează cultul armelor. 

— Dar ar fi fost dificil pentru el să călătorească înarmat spre 
Europa cu un avion comercial fără vreun motiv anume şi încă 
unul foarte important, sublinie Mauritania. Totuşi, poate că ai 
dreptate. Şi aici se poate obţine o armă, chiar şi străinii, nu-i aşa? 
Cum prietenul său a fost victima unei violenţe, poate că Smith a 
venit să se răzbune. In orice caz, americanii par să se simtă mai 
puţin vulnerabili atunci când au o armă. Ceea ce este o prostie. 

Discuţia îl lăsă pe căpitanul Bonnard cu impresia certă că 
enigmaticul şi periculosul şef al teroriştilor credea că el, Bonnard, 
nu are nicicum dreptate. 


În alertă maximă, Jon Smith o apucă spre bulevardul Pasteur, 
tot timpul cu aerul că se uită după un taxi. Intorcea capul în 
stânga şi în dreapta, aparent studiind traficul pentru a găsi o 
maşină liberă, dar în realitate cerceta să vadă dacă îl urmăreşte 
cineva. 

Mirosul gazelor de eşapament umplea aerul. Privi înapoi către 
intrarea institutului, unde gardienii verificau legitimaţiile. In final, 
se hotărî asupra a trei suspecți - o tinerică în jur de treizeci de 
ani, cu părul negru, cu o faţă comună, plină de coşuri. Imbrăcată 
într-o bluză neagră şi o jachetă cu guler înalt, putea trece 
neremarcată. Se oprise să admire construcţia din cărămidă a 
bisericii Saint-Jean Baptiste de la Salle. 

Al doilea suspect era un bărbat şters, între două vârste, într-un 
pardesiu sport bleumarin şi blugi, în ciuda vremii călduroase de 
mai. Stătea în faţa unei tarabe, privind lucrurile etalate ca şi 
când căuta o comoară pierdută. Al treilea era un bărbat înalt, 
bătrân, sprijinit într-un baston din ebonită neagră. Stătea la 
umbra unui copac, aproape de colţul străzii, urmărind fumul care 
se ridica dinspre Pasteur. 

Smith mai avea două ore până la întâlnirea cu preşedintele 
Castilia pe care i-o aranjase generalul Henze, comandantul 
NATO. Probabil că nu i-ar lua prea mult să scape de urmăritor, 
oricare ar fi fost acela, ceea ce însemna că putea obţine mai întâi 
ceva informaţii. 

În tot acest timp continuase să mimeze că este în căutarea 
unui taxi. Cu un gest vizibil de dezamăgire, porni pe jos de-a 
lungul bulevardului Pasteur. La intersecţie o luă spre dreapta, 
avântându-se spre Hotelul Arcade, construit din oţel şi sticlă. Se 

holbă la vitrinele magazinelor, verificând dacă este urmărit şi, în 
cele din urmă, se opri la o cafenea, unde se aşeză la o masă 
situată aproape de intrare. Ceru un demi”, iar când berea sosi, 
sorbi din ea, urmărind trecătorii, cu un zâmbet relaxat, de turist 
abia sosit. 

Primul care apăru dintre cei trei suspecți fu bărbatul înalt care 
se sprijinea în baston, urmărind fumul care ieşea din clădirea 
distrusă, el însuşi cu o figură dubioasă. Se ştie că întotdeauna 
criminalii se întorc la locul faptei, deşi acesta părea prea bătrân 
şi neputincios ca să fi avut ceva în comun cu deflagraţia. Mergea 
şchiopătând, folosind bastonul cu îndemânare şi se opri la o 
cafenea chiar peste drum de Smith. Acolo scoase din buzunar un 
exemplar din Le Monde şi, după ce chelnerul îi aduse cafeaua şi 
fursecurile, îl desfăcu. Citea şi între timp sorbea din cafea şi 
mânca fursecuri, aparent fără nici un interes pentru Smith. De 
fapt, nici nu mai ridică privirea de pe ziar. 

Al doilea suspect, tânăra cu faţa plină de coşuri şi cu părul 
negru, trecu pe neaşteptate pe lângă cafenea, la câţiva paşi de 
locul ocupat de Smith. Îl privi direct în ochi şi continuă să meargă 
fără să manifeste nici un interes, de parcă în faţa ei se afla un 
spaţiu gol. După ce trecu, se opri ca şi cum s-ar fi gândit să ia 
ceva de băut. Păru să renunţe şi plecă mai departe, dispărând în 
mulţimea din jurul hotelului Arcade. 

Al treilea suspect, omul care căuta pe taraba vânzătorului 
ambulant, nu se mai arătă. 

Terminând berea, Smith revăzu în minte faţa bărbatului înalt, 
în vârstă şi pe cea a femeii - analizându-le trăsăturile, ritmul 
gesturilor, felul cum îşi ţineau capul, cum îşi mişcau mâinile şi 
picioarele. Nu părăsi cafeneaua până când nu fu sigur că 
memorase toate aceste detalii. 

Apoi plăti şi porni repede de-a lungul bulevardului către staţia 
de metrou Pasteur, la intersecţia cu strada Vaugirard. Curând, 
omul cu bastonul apăru din urmă, mişcându-se vioi pentru vârsta 
şi aparenta sa infirmitate. Smith îl văzu imediat. Nu-l scăpă din 
priviri, urmărindu-l cu coada ochiului şi continuând să spioneze 
dacă se mai afla şi vreun alt suspect prin preajmă. 

Era timpul să folosească vechea metodă de diversiune. Intră la 
metrou, mereu atent. Bărbatul cu bastonul nu apăru. Smith 
aşteptă până când trenul trase în staţie, apoi se amestecă 
printre pasagerii care ieşeau din subteran. O clădire mai încolo, 


17 O jumătate (în limba franceză în original). 

sub cerul întunecat, bărbatul cu baston îşi continua drumul. 
Smith se grăbi să-l ajungă, lăsând între ei doar distanţa să-l 
poată ţine sub observaţie şi îl urmări până când acesta intră într- 
o librărie de uşa căreia atârna un bilet: „Sunt la masă”. Omul 
descuie uşa cu cheia pe care o ţinea în mână. Când intră, 
întoarse hârtia pe partea cealaltă - „Deschis” - lăsă bastonul pe 
un suport situat lângă uşă şi îşi scoase pardesiul. 

Smith decise că nu era momentul să continue. La urma urmei, 
omul avusese cheie. Pe de altă parte, dorea să se asigure. Aşa că 
se opri în faţa vitrinei şi îl urmări pe bărbat îmbrăcând o vestă 
bej şi încheind metodic toţi nasturii, până sus. Când termină, se 
aşeză pe un scaun înalt de lângă tejghea, înălţă capul şi îl 
observă pe Smith. Zâmbind, îl invită în magazin cu un gest larg. 
Evident, era ori proprietarul librăriei, ori lucra acolo. Smith fu 
profund dezamăgit. 

Totuşi cineva îl urmărise, aşa că bănuiala sa se limită la ceilalţi 
doi suspecți, femeia cu părul negru şi bărbatul care căuta ceva 
pe taraba vânzătorului ambulant. Cu toate acestea, oricare 
dintre cei doi fusese, el sau ea îşi dăduse seama că Smith 
devenise suspicios şi încetase urmărirea. 

li făcu un gest prietenos vânzătorului de cărţi şi se grăbi înapoi 
spre staţia de metrou. In clipa aceea, cu o senzaţie de oboseală, 
simţii că i se ridică părul pe ceafă. Cineva era încă pe urmele lui, 
îl studia. Frustrat şi îngrijorat, se opri la intrare şi privi în jur. Nu 
văzu nimic. Trebuia să scape de urmăritorul lui. Nu putea să-l 
conducă în locul unde urma să se întâlnească cu generalul. Se 
întoarse şi intră grăbit în staţia de metrou. 


În faţa unei intrări parţial acoperită de o tufă, femeia cu figura 
comună, îmbrăcată simplu în negru, îl examina atent pe Smith în 
timp ce el cerceta zona. Ascunzătoarea ei era un loc retras şi 
întunecos, perfect adaptat la ţinuta ei. Avusese grijă să rămână 
în umbră fiindcă, deşi avea un ten închis, paloarea feţei putea 
reflecta suficientă lumină pentru un bun observator ca Smith. 

El era agitat şi bănuitor. Bine făcut, avea trăsături 
asemănătoare indienilor americani - obrajii osoşi, faţa plată, 
ochii de un albastru închis. Acum purta ochelari de soare negri, 
dar ea îşi amintea culoarea. Incepu să tremure. 

Intr-un târziu, el păru să ia o decizie. Se grăbi spre metrou. 
Femeia nu mai avea dubii: bărbatul sesizase că fusese urmărit 
când ea trecuse prin faţa mesei de la cafenea şi se uitase fix în 

ochii lui. 

Oftă, iritată de situaţie. Era timpul să raporteze. Scoase 
celularul din buzunarul de sub bluza groasă, neagră. 

— Şi-a dat seama că este urmărit, dar nu m-a depistat, 
comunică ea omului de legătură. Totuşi, pare să fie aici fiindcă 
este îngrijorat de accidentul prietenului său. Rezultă din tot ce a 
făcut de când a sosit. 

Ascultă, apoi răspunse supărată: 

— Asta-i părerea ta. Dacă crezi că merită, trimite pe altcineva 
să-l urmărească. Eu mi-am făcut treaba... Nu, nimic deosebit 
până acum, dar simt ceva barosan. Mauritania n-ar fi venit aici 
dacă nu era imperios necesar... Da, dacă le-ar fi obţinut. 

Închise celularul, privi cu atenţie în jur şi ieşi din umbră. Jon 
Smith nu reapăruse de la metrou, aşa că femeia se întoarse la 
cafeneaua la care poposise el. Cercetă pe sub scaunul pe care îl 
ocupase. Dădu din cap satisfăcută. Nu era nimic acolo. 


Smith schimbă patru trenuri, ieşi rapid în stradă şi cobori din 
nou în două staţii. Privea peste tot până când, după o oră de 
astfel de manevre, fu sigur că urmăritorul l-a pierdut. Uşurat, dar 
îngrijorat totuşi, luă un taxi spre adresa pe care i-o indicase Fred 
Klein. 

Locul părea a fi o pensiune particulară îmbrăcată cu iederă, o 
clădire din cărămidă cu trei etaje, situată în fundul unei curţi mici 
de la capătul străzii Renaudes, departe de zgomotul oraşului. 
Uşa elegantă de la intrare şi portăreasa erau la fel de discrete 
precum clădirea însăşi. Femeia impunătoare, cu privire de 
gheaţă şi o faţă inexpresivă nu reacţionă nicicum când el întrebă 
de domnul Werner, ieşi însă de după tejgheaua recepţiei pentru 
a-l conduce pe scări cu mişcări sigure. Lui Smith i se păru că nu 
ascundea sub haină doar legătura cu cheile casei. 

Nu trebui să-şi pună întrebări despre bărbatul cu alură de 
boxer la categoria cocoş, care şedea pe scaun pe coridorul de la 
etajul doi, citind un roman poliţist de Michael Collins. Portăreasa 
dispăru în josul scărilor ca iepurele unui magician, iar bărbatul 
care stătea băţos pe scaun studie legitimaţia lui Smith fără să se 
ridice. Purta un costum de serviciu de culoare închisă, sub care 
se profila o umflătură care i se păru lui Smith că ar fi un Colt 
1911 semiautomat. Purtarea aspră şi gesturile precise sugerau o 
uniformă parcă tatuată pe pielea lui. Evident, era un carierist; un 
ofiţer s-ar fi ridicat de pe scaun. De fapt, era un gradat privilegiat 

care deţinea un pistol vechi marca Colt 45, poate sergentul- 
major al vreunui general. 

Omul îi înapoie legitimaţia lui Smith, încuviinţă dând din biloiul 
său în semn de salut adresat unui superior şi întrebă: 

— Care este parola, colonele? 

— Loki. 

Bărbatul aprobă. 

— Generalul vă aşteaptă. A treia uşă. 

Smith porni într-acolo, bătu şi când auzi un gutural „intră”, 
deschise uşa şi pătrunse într-o cameră însorită, cu o fereastră 
mare ce dădea spre o grădină înflorită pe care ar fi dorit şi Monet 
să o picteze. In cameră se afla un alt luptător de categorie 
uşoară, dar cu zece ani mai în vârstă şi cu vreo douăzeci de 
kilograme mai slab decât cel de pe coridor. Stătea cu spatele la 
Smith şi contempla grădina care arăta ca o acuarelă perfectă. 

Când Smith închise uşa, generalul întrebă: 

— Ce-o să se întâmple cu această tehnologie nouă despre 
care se presupune că se află undeva afară, colonele? Căutăm să 
aflăm cine a comandat o bombă atomică sau e vorba de vreo 
mitralieră? Sau nici una, nici alta? Ce au de gând? 

Mic de înălţime cum era, vocea lui suna ca a unui om de 
categorie grea. Era necioplită şi guturală, probabil ca urmare a 
tinereţii petrecute zbierând ordine. 

— De asta sunt aici, domnule, ca să aflu. 

— Ai vreo bănuială? 

— Sunt în Paris numai de câteva ore. Un potenţial asasin ne-a 
ameninţat cu o mitralieră, pe mine şi pe doctorul Martin 
Zellerbach, care lucra cu doctorul Chambord. 

— Am auzit de asta, recunoscu generalul. 

— De asemenea, am fost urmărit de cineva care îşi cunoaşte 
meseria. In plus, fireşte, incidentul de la Diego Garcia. Aş spune 
că toate astea înseamnă ceva. 

Generalul se întoarse. 

— Asta-i tot? Nici o teorie? Nici o ipoteză? Tu eşti omul de 
ştiinţă. Medicul care deschide calea. Pentru ce să mă tem? Să mă 
tem de Armaghedonul care este gata să izbucnească din cauza 
tuturor afurisiţilor, sau din cauza lăudăroşeniei vreunui american 
mucos, sau a egocentrismului său? 

Smith zâmbi amar. 

— Ştiinţa şi medicina nu ne învaţă să teoretizăm sau să 
emitem ipoteze nefondate în faţa generalilor noştri, domnule. 

Generalul începu să râdă. 

— Da, cred că ai dreptate. 

Generalul Carlos Henze din Forţele Armate ale Statelor Unite 
era comandantul suprem al Forţelor Aliate din Europa pentru 
forţele unite ale NATO. Subţire ca tras prin inel, Henze purta 
părul grizonat tuns scurt, aşa cum era de aşteptat de la un 
militar. Dar nu era genul cazon, precum generalii din Marina 
Militară şi nici genul soldaţilor care împroşcau cu noroi pozând în 
eroi. In schimb, părul lui depăşea cu un centimetru gulerul tunicii 
perfect croite, pe care acesta o purta degajat precum consilierul 
unei corporaţii. Reprezenta noua generaţie de generali, perfect 
pregătiţi pentru secolul douăzeci şi unu. 

Generalul făcu un semn mic din cap. 

— Bine, colonele. Ce-ai spune să-ţi povestesc ce ştiu eu? Stai 
jos. Pe fotoliul acela. 

Smith se aşeză pe fotoliul cu tapiserie de pe vremea lui 
Napoleon al III-lea, în timp ce generalul se întoarse la fereastră şi 
la priveliştea bucolică, stând cu spatele. Smith se întreba dacă 
aceasta era maniera lui Henze de a se concentra asupra 
problemelor arzătoare în faţa unei camere pline de comandanţi 
de divizie şi regimente. Era un bun şiretlic. Smith gândi că ar 
trebui să procedeze la fel într-una din şedinţele pe care le avea 
cu colegii săi dezordonaţi. 

Generalul spuse: 

— Aşadar, este posibil să avem o nouă maşină care poate 
accesa şi controla electronic tot softul şi hardul din lume, inclusiv 
codurile fiecărei ţări, criptările, codurile electronice pentru 
lansarea rachetelor, structurile de comandă şi instrucţiunile. Intr- 
un cuvânt, ce ar putea face aparatura asta, presupunând că 
există? 

— In scopuri militare, poate multe, răspunse Smith. 

— Este ceea ce mă preocupă pe mine, iar acum şi pe tine. 
Restul vine de la sine. 

Cu spatele la Smith, generalul ridică privirea spre norii cenuşii 
care acopereau cerul de mai, ca şi când se întreba dacă soarele 
va mai străluci vreodată. Continuă: 

— Din toate informaţiile rezultă că omul care a proiectat-o 
este mort, iar însemnările sale sunt distruse. Nimeni nu şi-a 
asumat responsabilitatea pentru atentatul cu bombă în care a 
murit el, lucru anormal printre terorişti, dar nu nemaipomenit. 

De data asta, Henze se opri pur şi simplu şi, aproape 

imperceptibil, mişcă din umeri ca şi cum ar fi aşteptat un 
comentariu, pro sau contra. 

Smith îşi înăbuşi un suspin. 

— Adevărat, domnule, doar că putem adăuga şi un posibil 
asasin - fără să ştim cine l-a trimis - care a vrut să-l omoare pe 
doctorul Zellerbach în spital în dimineaţa asta. V-am vorbit 
despre asta. 

— Ai dreptate. 

Acum Henze se întoarse. Se aşeză într-un fotoliu frumos 
ornamentat, afundându-se în el şi se uită către Smith aşa cum 
numai un general se putea uita. 

— OK. Am şi eu unele informaţii pentru tine. Preşedintele mi-a 
sugerat să-ţi ofer orice ajutor şi să nu pomenesc o vorbă despre 
tine, iar eu nu sunt omul care ignoră ordinele. lată ce au 
descoperit oamenii mei şi cei de la CIA: în noaptea exploziei, o 
autodubă neagră era parcată lângă clădirea anexă de la Pasteur, 
pe strada des Volontaires. Cu câteva minute înaintea exploziei, 
maşina a părăsit zona. Ştiai că Chambord avea un asistent? 

— Da. Ultima oară am auzit că autorităţile franceze îl căutau. 
A fost găsit? 

— Mort. Sinucidere. S-a omorât noaptea trecută într-un hotel 
mizerabil din afara oraşului Bordeaux. Trebuia să fie în concediu 
într-un sat de pe coastă. Potrivit declaraţiilor unor prieteni din 
Paris ai puştiului, Chambord i-ar fi spus că a lucrat prea mult şi 
să-şi ia o vacanţă. Este o idee ciudată. Aşa-s francezii. Aşa că ce 
căuta el într-un hotel de mâna a treia din regiunea Garonne? 

— Sunt siguri că a fost sinucidere? 

— Ei aşa susţin. Cei de la CIA mi-au spus că proprietarul 
hotelului îşi aminteşte că asistentul avea o servietă atunci când l- 
a înregistrat. A remarcat asta pentru că avea mai mult bagaj 
decât cei mai mulţi dintre aşa-zişii săi oaspeţi. Pricepi ce vreau 
să spun - genul ăla de „hotel”. Inţelegerea era ca asistentul să 
locuiască singur, fără prietene sau prieteni. lar dacă avea o 
servietă, aceea nu s-a găsit. 

— Presupuneţi că agresorii au lovit din nou, făcând ca omorul 
să pară o sinucidere, apoi au luat servieta şi tot ce se afla în ea? 

Henze se ridică brusc şi îşi îndreptă spatele, postându-se în 
locul lui favorit, lângă fereastră. 

— Preşedintele mi-a spus că aceasta este treaba ta -să 
descoperi ce s-a petrecut. Aş spune că CIA a simţit că povestea 
cu sinuciderea cam pute, deşi cei de la Surete par mulţumiţi de 

concluzia asta. 

Smith vorbi pe un ton ponderat: 

— Asistentul lui Chambord ar fi putut avea cunoştinţă despre 
progresele acestuia, dar nu mi se pare un motiv destul de 
întemeiat pentru a-l ucide. După moartea lui Chambord şi după 
zvonurile cu privire la succesele lui, va trebui să acţionăm ca şi 
când Chambord ar fi pus oricum bazele unei maşini moleculare. 
Aşa că sunt de părere că trebuie să fi fost un alt motiv. Mai mult 
ca sigur servieta, aşa cum suspectaţi. Insemnările asistentului... 
poate chiar însemnările lui Chambord... ceva care se afla la el şi 
era considerat de ei periculos sau incriminant. a 

— Ai dreptate, afirmă Henze şi se întoarse spre Smith. În 
consecinţă, ceea ce s-a întâmplat la Diego Garcia ne face să 
credem că agresorii sunt în posesia datelor cu privire la orice ar 
fi creat Chambord şi despre care noi credem că este un super 
computer molecular funcţional... 

— Un prototip, corectă Smith. 

— Ce înseamnă asta? 

— Este probabil ceva de dimensiuni mari, nu uşor de 
transportat. Sticlă, tuburi şi conexiuni. Nu încă un model de 
comercializat, aşa cum îl vedem noi în viitor. 

Generalul se încruntă. 

— Intrebarea principală este -va putea aparatul să facă 
treaba? 

— Cu un operator competent, se pare că da. 

— Atunci care este diferenţa? Au această drăcie, iar noi avem 
praf în ochi. Nu-i asta un pumn în nas? 

— Ba da, domnule. De fapt aş spune că este chiar o lovitură 
sub centură. 

Henze aprobă sobru: 

— Aşa că rezolv-o, colonele. 

— Am să fac tot posibilul, domnule general. 

— Să faci. Am să-i spun comandantului adjunct al NATO, 
generalul La Porte, să te contacteze. Este francez. Armata lor 
este şi ea preocupată de situaţie. Cum este vorba de ţara lor, 
Casa Albă vrea să-i facă să se simtă bine, dar să nu le dăm mai 
mult decât este necesar, ai înţeles? La Porte a făcut unele 
investigaţii în legătură cu tine şi doctorul Zellerbach. Cred că are 
impresia că este lăsat pe din afară - ăştia-s francezii. l-am spus 
că te găseşti aici în calitate de prieten al doctorului Zellerbach, 
dar am văzut că era sceptic. A auzit de frecuşul de la Spitalul 

Pompidou, aşa că fii pregătit să răspunzi la o avalanşă de 
întrebări personale, dar menţine-ţi povestea. 

Henze se îndreptă spre uşă, o deschise şi întinse mâna în 
semn de rămas-bun: 

— Ţinem legătura. Cere orice îţi trebuie. Sergentul Matthias te 
va conduce. 

Smith strânse mâna ca de fier. Pe coridor, sergentul scund şi 
îndesat păru nemulţumit că trebuie să-şi părăsească postul. 
Deschise gura să se împotrivească deciziei generalului - un 
sergent carierist, fără îndoială - dar prinse din zbor privirea 
şefului său şi hotărî că era mai bine să n-o facă. 

Fără o vorbă, îl escortă pe Smith pe scări în jos, trecând pe 
lângă portăreasa care fuma Gitane în spatele biroului de la 
recepţie. Când Smith trecu, observă patul unui pistol de 9 mm în 
tocul atârnat de cureaua fustei. Nimeni nu ar îndrăzni să 
întreprindă ceva cu o asemenea pază în jurul generalului Carlos 
Henze din armata S.U.A. 

Sergentul se opri la intrare, urmărindu-l pe Smith cu privirea 
până ce străbătu curtea în siguranţă, pe sub arcada care dădea 
spre stradă, apoi mai departe, spre trotuar. Smith se opri în 
spatele unui copac şi aruncă o privire la traficul puţin aglomerat 
şi la cei câţiva trecători... şi simţi că i se opreşte inima în loc. 
Ameţi. 

Zărise fulgerător figura celui de pe bancheta din spate a unui 
taxi în momentul în care se întoarse din stradă spre curte. 
Înfiorat, Smith numără până la cinci şi se strecură spre locul de 
unde putea vedea intrarea pensiunii printre arbuşti. 

Deşi tipul purta o pălărie, Smith recunoscuse chipul întunecat, 
mustaţa groasă, apoi toată figura. Era falsul infirmier care fusese 
la spital să-l omoare pe Marty. Acelaşi bărbat care îl lovise pe 
Smith, făcându-l să-şi piardă cunoştinţa. Ajunsese la intrarea 
pensiunii. Aceeaşi prin care Smith abia trecuse. Sergentul se afla 
încă acolo. Se dădu politicos la o parte pentru a-l lăsa pe asasin 
să intre. Ca un profesionist desăvârşit, sergentul privi proteguitor 
în jur, se dădu un pas înapoi şi închise uşa. 

Lumina difuză a amurgului de primăvară iminentă se aşternu 
ca o pătură întunecată asupra cartierului Seine-St. 

— Denis din nordul Parisului, dincolo de Peripherique. Smith 
plăti şoferului de taxi şi ieşi adulmecând mirosul metalic al 
ozonului. Aerul cald începuse să se simtă, deşi umed, 
amenințând a ploaie. 

Stând pe trotuar, vâri adânc mâinile în buzunarele trenciului şi 
studie clădirea îngustă, cu trei etaje, din cărămidă bej. Era 
adresa fiicei lui Chambord, Therese Chambord, pe care i-o 
dăduse Mike Kems. Clădirea arăta de modă veche, pitorească, cu 
un acoperiş ţuguiat, cu ornamente din piatră, similară celor care 
fuseseră probabil construite la sfârşitul anilor cincizeci şi 
începutul anilor şaizeci. Casa părea să aibă numai trei 
apartamente, câte unul pe etaj. La fiecare luminile erau aprinse. 

Se întoarse şi inspectă strada pe care maşinile erau parcate cu 
două roţi pe trotuar, după obiceiul francezilor, până aproape de 
colţ. Pe stradă trecu o maşină Ford sport, farurile sale trimițând 
trâmbe de lumini albe în amurg. Clădirea era îngustă, cu lămpi la 
intrare, flancată de felinarele de pe stradă, iar unde se sfârşea, 
lângă scara de serviciu, se profila un hotel ultramodern cu opt 
etaje, din beton, tot bej, poate pentru a fi în ton cu clădirea de 
locuinţe, mai joasă. 

Prudent, Smith se întoarse şi porni către hotel. Aşteptă o 
jumătate de oră în holul de la recepţie, urmărind atent prin 
pereţii de sticlă, dar nimeni nu-l urmărise pe stradă sau în hotel. 
Nimeni nu intrase şi nici nu ieşise din clădirea unde locuia 
Therese Chambord. 

Cercetă prin hotel până găsi o intrare de serviciu care dădea 
direct într-o altă stradă. Se strecură afară şi se grăbi spre colţul 
străzii. Privind în jur, văzu că nu fusese urmărit nici în holul din 
hotel şi nici în altă parte pe raza unde era situat apartamentul lui 
Therese Chambord. Erau puţine locuri, dacă nu chiar deloc, unde 
se putea ascunde, cu excepţia maşinilor parcate pe ambele părţi 
ale străzii. Dar totul părea în regulă. Incuviinţând în sinea sa, se 
îndreptă vioi spre adresa domnişoarei Chambord, atent totuşi la 
ceea se petrecea în jurul său. 

In faţa intrării era o sonerie albă, gravată cu numele ei şi cu 

indicaţia că apartamentul se află la etajul al treilea. Apăsă pe 
sonerie şi îşi declină numele şi scopul vizitei. 

Urcă cu liftul şi când uşile se deschiseră, Therese Chambord îl 
aştepta în cadrul uşii întredeschise, îmbrăcată într-un costum de 
seară alb, o bluză albă de mătase cu guler înalt şi sandale ivorii 
cu tocuri înalte. Arăta ca o pictură de Andy Warhol, alb pe alb, cu 
o singură trăsătură de penel roşu-sângeriu, în cerceii care 
zăngăneau şi, bineînţeles, pe buzele ei cărnoase. Apoi mai era 
contrastul cu părul negru ca tăciunele, lăsat pe umeri 
provocator. Era o actriţă frumoasă, iar purtarea ei teatrală putea 
fi un simplu reflex al talentului şi experienţei acumulate. 

O geantă mare neagră îi atârna pe umărul stâng ca şi cum ar 
fi fost gata de plecare. Smith se apropie de ea. 

Femeia i se adresă fluent în engleză, fără urmă de accent: 

— Nu ştiu ce vă pot spune despre tatăl meu sau despre bietul 
om de la spital despre care se zice că ar fi fost în laborator cu 
tata atunci când... când a explodat bomba, domnule... Smith, 
parcă aşa vă numiţi? 

— Doctor Jon Smith, îmi pare bine de cunoştinţă. Puteţi să-mi 
acordaţi zece minute? Doctorul Zellerbach este un vechi şi foarte 
bun prieten al meu. Am copilărit împreună. 

Femeia îşi studie ceasul de la mână şi îşi muşcă buza de jos, 
părând gânditoare. Apoi încuviinţă dând din cap: 

— Bine, zece minute. Intraţi. Am spectacol astă-seară şi am să 
întârzii câteva minute la şedinţa de yoga. 

Apartamentul nu arăta aşa cum te-ai fi aşteptat, ţinând cont 
de înfăţişarea fațadei imobilului. Doi pereţi erau în întregime din 
sticlă, conferind încăperii un aspect modern. Pe al treilea perete, 
uşile înalte, tot din sticlă, se deschideau către un balcon închis cu 
balustradă ornamentată cu figuri geometrice din fier forjat. 

Pe de altă parte, camerele erau mari, dar nu enorme, cu 
mobilier elegant, în stiluri de la Ludovic al XIV-lea până la Al 
Doilea Imperiu, alăturate aparent la întâmplare în interiorul 
parizian modern, dar care, pe ansamblu, se armonizau perfect. 
Prin uşile întredeschise, Smith remarcă două dormitoare şi o 
bucătărie mică, dar funcţională. 

— Luaţi loc, îl invită femeia, măsurându-l rapid din cap până în 
picioare şi indicându-i un fotoliu. 

Smith zâmbi. Il cântărise din priviri şi îl invitase să ia loc într- 
un anume fotoliu care i se păruse potrivit pentru el. Cât despre 
ea, se lăsă pe spatele unui delicat fotoliu Ludovic al XIV-lea. La 

prima vedere, stând aproape de uşă, păruse înaltă, impozantă, 
dar privită de aproape, Smith realiză că femeia nu era mai înaltă 
de un metru şaptezeci. Prezenţa ei o făcea impunătoare. Umplea 
camera. Presupuse că pe scenă putea apărea cât de înaltă 
dorea, ca şi vulgară, delicată, tânără sau bătrână. Proiecta o 
imagine mult mai impozantă decât era. 

li mulţumi pentru invitaţie şi întrebă: 

— İl cunoşteaţi pe Marty - doctorul Zellerbach - care lucra cu 
tatăl dumneavoastră? 

— Nu prea bine, nu. Tatăl meu şi cu mine eram apropiaţi, dar 
aveam vieţi separate şi foarte ocupate, aşa că nu ne puteam 
petrece timpul împreună pe cât am fi dorit. Totuşi, vorbeam 
adesea la telefon şi îmi amintesc că mi-a spus o dată că şi-a luat 
cel mai deosebit şi mai minunat colaborator -un american 
excentric care suferea de o formă nedefinită de autism. Dar tipul 
era şi un geniu în computere. Mi-a dat să înţeleg că Doctor Z., 
aşa cum îl numea tata, a descins într-o dimineaţă chiar de la 
aeroport şi s-a oferit să facă parte din echipa de cercetare. Când 
tata a înţeles ce fel de om era şi ce putea face, i-a arătat toate 
lucrările lui. Doctor Z. a făcut ca munca tatei să avanseze rapid. 
Dar asta este tot ce ştiu despre prietenul dumneavoastră. Imi 
pare rău, adăugă ea. 

li părea rău. Smith îşi dădu seama din intonaţia vocii că nu 
minţea. li părea rău pentru Marty, pentru tatăl ei, pentru ea şi 
pentru Smith. Se vedea în privirea ei impactul dispariţiei şocante 
a tatălui său, concluzia că s-ar putea să fi fost omorât. Un impact 
care o lăsase într-o stare nici prezentă, nici viitoare, ci 
suspendată undeva în timp. 

Citi durere în ochii ei. 

— Este foarte greu pentru dumneavoastră, spuse el. Cel puţin 
Marty a avut noroc. 

— Da, încuviinţă ea vag. Cred că aveţi dreptate. 

— V-a spus tatăl dumneavoastră ceva care să vă facă să 
bănuiţi că cineva ar dori să-l omoare? Cineva de care se temea 
că-i poate fura munca? 

— Nu. Cum am spus, doctore Smith, ne vedeam foarte rar, 
chiar foarte puţin în ultimul an. De fapt, vorbeam la telefon la fel 
de rar. Era cufundat în munca lui de laborator. 

— Ştiţi la ce lucra? 

— Da, la un computer ADN. Toţi ştiau despre ce fel de proiect 
era vorba. Detesta secretele în ştiinţă. Spunea totdeauna că aici 

nu este locul unui astfel de egocentrism fără sens. 

— Din câte am auzit, asta a fost adevărat până anul trecut. 
Aveţi idee ce s-a întâmplat de s-a schimbat? 

— Nu. 

Nu se simţi nici o ezitare în vocea ei. 

— Dar despre prieteni noi? Femei? Colegi invidioşi? Nevoia de 
bani? 

Aproape că zâmbi. 

— Femei? Nu, nu cred. Bineînţeles că un copil, în special o fiică 
nu poate şti niciodată cu siguranţă, dar tatăl meu abia avea timp 
pentru mama când trăia, deşi îi era devotat. Ştiau şi erau 
amândoi de acord că singurul rival al mamei era laboratorul. 
Tata era, cum spuneţi voi, americanii, un om beat de muncă. Nu 
avea nevoie de bani şi uneori nici nu apuca să-şi cheltuiască 
imensul lui salariu. Avea puţini prieteni, numai colegi. Nici unul 
nu era nou sau invidios, din câte ştiu eu. De fapt, nu aveau nici 
un motiv. Toţi asociaţii lui se bucurau ei înşişi de o bună 
reputaţie. 

Smith o crezu. Descrierea caracteriza foarte bine categoria 
oamenilor de ştiinţă, în special remarca aceea cu beţia muncii. 
Invidia era neobişnuită - egocentrismul lor era departe de a duce 
la invidie. Era vorba de competiţie, asta da. Competiţia era 
acerbă şi nimic nu le era mai pe plac decât falsele demaraje, 
raţionamentele greşite şi erorile rivalilor. Dar dacă un competitor 
ajungea în frunte în acelaşi proiect, erau gata să aplaude, apoi să 
se întoarcă la muncă pentru a îmbunătăţii succesul celuilalt. 

Smith întrebă: 

— Când aţi vorbit cu el, v-a dat să înţelegeţi că era aproape 
să-şi atingă scopul? Un prototip funcţional? 

Negă dând din cap, iar părul negru îi învălui umerii. 

— Nu, mi-aş fi amintit aşa ceva. 

— Dar intuiţia ce vă spune? Aţi afirmat că eraţi apropiaţi... 

Se gândi un moment, destul pentru a-şi privi nervoasă ceasul 
de la mână. 

— Era ceva la el... un sentiment de exaltare, ultima dată când 
am luat masa împreună. Am fost la un bistro lângă Pasteur. 

— Când? 

— Oh, poate acum trei săptămâni, poate mai puţin. 

Işi privi din nou ceasul şi se ridică. 

— Chiar trebuie să plec. li zâmbi rece, direct. Vreţi să veniţi la 
teatru în seara asta? Vedeţi spectacolul şi poate că mai vorbim 

după aceea, la cină? 

Smith îi întoarse zâmbetul: 

— Mi-ar face plăcere, dar nu în seara asta. Acceptaţi o rain 
check, cum spunem noi, americanii? 

Chicoti. 

— Va trebui să-mi explicaţi ce înseamnă asta cu altă ocazie. 

— Cu plăcere. 

— Aveţi maşină? 

Smith admise că nu avea. Femeia continuă: 

— Pot să vă conduc? Vă las unde doriţi. 

leşiră şi coborâră împreună cu liftul. 

La ieşire, Smith deschise galant uşa şi o lăsă să treacă înainte. 

— Merci beaucoup”, spuse Therese Chambord cu un zâmbet 
fermecător şi trecu mai departe. 

Smith o urmări cum mergea, elegantă în costumul ei alb de 
seară. Işi reprimă un oftat, zâmbi în sinea sa şi dădu să 
pornească în urma ei. Simţi emoția înainte de a o conştientiza. 
Dar înainte să păşească şi el în stradă, uşa imobilului se trânti 
brusc, lovindu-l în spate. Puternic surprins, se împletici, se dădu 
înapoi şi ateriză pe jos. 

Afară, în noapte, Therese Chambord ţipă. 

Smith îşi scoase pistolul Sig Sauer, sări în picioare şi, lovindu- 
se de zidurile holului, izbi violent uşa, trântind-o la perete. 

Goni prin întuneric în căutarea lui Therese. La picioarele lui 
căzu un geam şi se sparse. Se uită iute în sus. Deasupra lui, 
lămpile de la intrare se făcuseră ţăndări, iar felinarele de pe 
stradă fuseseră şi ele împuşcate. Oricine ar fi fost, fusese 
precaut. Probabil că folosise amortizoare, altfel s-ar fi auzit 
zgomotul. 

Norii negri de ploaie acoperiseră luna şi stelele. Toată strada 
se cufundase în întuneric, plină de umbre de nepătruns. 

Inima îi bătea cu putere când Smith distinse patru siluete. 
Mascate şi cu încălţăminte sport, erau îmbrăcate complet în 
negru, ceea ce le făcea aproape invizibile. O luaseră pe Therese 
Chambord şi încercau s-o vâre cu forţa într-o autodubă neagră. 
Cu o bandă de leucoplast peste gură, ea continua să se lupte. 

Smith o luă la goană spre autodubă şi spre Therese. Mai 
repede, îţi spunea în gând. Mai repede! 

Dar când se apropie de autodubă, zgomotul unui foc tras 


18 O întâlnire amânată din cauza timpului nefavorabil (în Ib. engl.). 
19 Mulţumesc foarte mult (în limba franceză în original). 

dintr-o armă cu amortizor despică liniştea nopţii. Un glonţ trecu 
atât de aproape de el încât îl auzi şuierând pe lângă obraz. 
Timpanul îi vibră un moment, iar capul păru să-i pocnească de 
durere. Clipi furios, scrutând întunericul, cu pistolul orientat în 
faţă, în căutarea țintei, gata să tragă. Il cuprinse un fel de 
ameţeală. Să se fi lovit din nou la cap? 

Clipi repede şi mai cu putere, străduindu-se să se concentreze 
şi văzu umbrele care o forţau pe Therese Chambord să urce în 
autodubă. O luă iar la goană, nesigur pe picioare, clătinându-se. 
Ridică pistolul şi trase un foc de avertisment la picioarele unuia 
dintre agresori. 

— Stai! strigă Smith. Stai sau trag! 

Capul îi zvâcnea. Continuă să clipească des. 

Doi agresori se întoarseră şi se ghemuiră în spatele autodubei, 
obligându-l pe Smith să se arunce iar la pământ. 

Când se ridică cu pistolul îndreptat spre maşină, perechea 
intrase deja în autodubă lângă Therese, în timp ce un al treilea 
sări pe locul de lângă şofer. Omul se lupta să închidă portiera în 
timp ce maşina demara către şosea. Portiera rămase deschisă. 

Smith ochi cauciucurile, uitându-se atent în jur. Fuseseră patru 
inşi. Ultimul ripostă în direcţia lui Smith, continuând să alerge pe 
lângă autodubă, pregătindu-se să sară înăuntru prin portiera 
deschisă. 

Două din gloanţele răpitorilor loviră pavajul şi fragmente de 
beton îl loviră pe Smith în spatele capului. Înjură, se rostogoli 
într-o parte şi trase din nou. Glonţul îl nimeri în spate pe al 
patrulea individ, exact în momentul în care încerca să sară în 
autodubă. Sângele ţâşni, iar corpul bărbatului se arcui sub 
lovitură. Mâna îi alunecă de pe clanţa portierei şi căzu, scoțând 
un geamăt oribil când roata din spate a autodubei trecu peste el. 

Cauciucurile scrâşniră, iar maşina demară în viteză, ieşind în 
stradă, apoi mai departe. Smith o urmări, clătinându-se. 
Picioarele îi tremurau, iar muşchii începuseră să-l doară. 
Continuă să alerge până când îşi simţi inima bubuind, dar 
autoduba cotise după colţ şi dispăruse, singurul semn al 
existenţei ei fiind doar luminiţele roşii ale semnalizatoarelor, 
parte dintr-un coşmar de neînțeles. 

Se opri şi se aplecă, aşteptând să-şi recapete suflul. Se sprijini 
cu mâinile de coapse, străduindu-se să-şi umple plămânii cu aer. 
II durea tot corpul. Therese Chambord dispăruse. In cele din 
urmă îşi reveni. Inspiră cu nesaţ şi se îndreptă de spate, 

sprijinindu-se de un felinar. Mâna în care ţinea pistolul îi atârna 
grea pe lângă şold. inchise ochii şi inspiră, concentrându-se. 
Capul. Nu era rănit şi nu mai avea amețeli. 

li trecu prin minte că era posibil să fi suferit o contuzie când 
fusese atacat în spital. Ar fi trebuit să fie mai atent, dar acum nu 
se putea opri. 

Injurând, se întoarse la locul unde al patrulea agresor căzuse 
cu faţa în jos şi rămăsese nemişcat, plin de sânge, în negura de 
pe strada Seine-St.-Denis. Smith puse mâna pe el să vadă dacă 
mai trăieşte. Era mort. 

Oftând, îl căută prin buzunare. Găsi câteva monede 
franţuzeşti, un cuţit, un pachet de ţigări spaniole şi un teanc de 
bani. Nici un portofel, nici un act de identitate. Pistolul rămăsese 
undeva pe asfalt. Era un Glock model vechi, dar bine îngrijit. II 
examină. Pe ţeavă era înfăşurată o bucată de piele, probabil 
pentru a atenua zgomotul sau poate doar pentru a ti recunoscut 
mai uşor. Smith privi mai atent. Pe pielea respectivă era gravat 
un desen: un copac cu o coroană bogată şi trei puncte, la baza 
trunchiului, din care ieşeau flăcări. 

Mai examina pistolul când sirena poliţiei se auzi undeva 
departe. Inălţă capul şi ascultă. Nu trebuia să fie găsit aici. Vâri 
pistolul Glock în buzunar şi se grăbi să dispară. 


Hotelul Gilles era situat pe malul stâng al Senei, nu departe de 
magazinele şi restaurantele de pe bulevardul St. Germain. Mic, 
discret, aşa era hotelul la care trăsese ori de câte ori venise la 
Paris, de-a lungul timpului. Intră în holul strâmt şi se îndreptă 
spre recepţie, un birou din secolul nouăsprezece închis într-o 
cuşcă din fier forjat. Cu fiecare pas, era din ce în ce mai îngrijorat 
pentru Therese Chambord. 

Directorul hotelului îi ură bun venit cu o exclamaţie de 
recunoaştere şi o emoţionantă îmbrăţişare, adresându-i-se în 
engleză: 

— Colonele Smith! Ce plăcere! M-aţi lăsat fără grai. Cât staţi 
aici? 

— Mă bucur să te revăd, Hector. S-ar putea să stau câteva 
săptămâni, dar cu treabă. Păstrează-mi camera chiar dacă nu 
sunt aici, până când am să te anunţ oficial că plec. De acord? 

— Bineînţeles. Mă abţin să verific rezervările - oricum nu 
contează când e vorba de dumneavoastră. 

— Merci beaucoup, Hector. 

În încăperea plăcută, deşi departe de a arăta ca o cameră 
modernă de hotel, Smith îşi aruncă bagajul şi laptopul pe pat. 
Scoase celularul şi-l sună pe Fred Klein, aşteptând să răspundă. 

— Ei? întrebă Fred Klein de la celălalt capăt al firului. 

— Au răpit-o pe Therese Chambord. 

— Acum am primit vestea. Unul dintre vecinii ei a văzut 
aproape toată scena, inclusiv pe omul care a încercat să 
oprească răpirea. Poliţia franceză strânge informaţii. Din fericire, 
vecinul nu a reţinut figura celui care a încercat să intervină. 

— Ce bine, fu de acord Smith. 

— Poliţia nu are nici un indiciu asupra răpitorilor sau a 
motivului răpirii. De ce să-l fi omorât pe Chambord şi să-i 
răpească fata? Dacă cei care au pus bomba aveau toate datele 
cu privire la computerul molecular, de ce ar mai răpi-o? Să fi fost 
aceiaşi indivizi care au atacat Institutul Pasteur şi l-au ucis pe 
Chambord sau alţii? Ar putea fi implicate două grupări - una care 
are datele, iar alta care le vrea, astfel că au luat-o pe domnişoara 
Chambord în speranţa că ar putea să le spună ceva? 

— Neplăcută presupunere. Un al doilea grup? Drace! 

— Să sperăm că greşesc, replică Klein, frustrat. 

— Da, să sperăm. Dar trebuie să ţinem cont de asta. Ce-i cu 
raportul poliţiei despre mine şi despre Therese Chambord? 
Trebuie să-mi iau o nouă acoperire? 

— Până acum eşti curat. Au întrebat un şofer de taxi care a 
transportat un om cu semnalmentele tale spre Champs Elysees, 
unde a coborât şi a intrat într-un club de noapte. Din fericire 
pentru noi, nimeni din clubul de noapte nu-şi aminteşte cum 
arăta persoana şi cred că tu nu ţi-ai declinat numele. Poliţia nu 
are alte indicii. Frumoasă treabă. 

— Mulţumesc, spuse Smith obosit. Am nevoie de ajutor să 
descifrez un simbol pe care l-am găsit: un copac cu o coroană ca 
o conopidă, cu trei flăcări care ard la baza lui. 

Apoi explică unde găsise semnul. 

— Am să verific. Cum au decurs întâlnirile cu Mike Kems şi 
generalul Henze? 

Smith îi relată ce aflase de la cei doi, inclusiv despre autoduba 
neagră Citroen care îl lua sistematic pe Chambord de la institut. 

— Şi ar mai fi ceva ce trebuie să ştii, adăugă el în final. Sper 
că nu este ceea ce ar putea să pară. 

li povesti şefului Serviciului de Operaţiuni sub acoperire unu 
despre  „infirmierul de la spital” care fusese bine primit de 

sergentul-major în pensiunea de mare securitate unde era cazat 
generalul Henze. 

Klein înjură înainte de a întreba: 

— Ce dracu' se petrece acolo? Nu-mi pot imagina că generalul 
ar fi amestecat cumva. Nu este genul. Dacă este ceva mai mult 
decât o bizară coincidenţă, aş fi şocat să aud. Dar trebuie să 
aflăm despre ce e vorba. Am să mă ocup şi de asta. 

— Ar putea fi o problemă cu sergentul? O lipsă de vigilenţă? 

Vocea lui Klein se auzi din nou: 

— E de necrezut. Stai deoparte. Nu vrem să fii descoperit. Am 
să-l pun pe sergentul Matthias să cerceteze şi am să văd şi ce-i 
cu simbolul ăla. 

Klein închise telefonul. 

Smith oftă epuizat. Spera ca o explicaţie a simbolului să-l 
conducă la Therese. Dacă avea noroc, poate că teroriştii nu erau 
prea departe. Mută bagajul de pe pat şi încercă salteaua care-i 
era atât de familiară. Patul era elastic, dar tare, ca toate paturile 
franţuzeşti, drept pentru care îşi propuse să-l folosească o vreme 
dormind. 

Se dezbrăcă şi se duse în baie să facă un duş. leşi răcorit după 
extenuanta zi, îmbrăcă un halat de baie şi deschise fereastra, 
privind peste acoperişurile Parisului. 

Cum stătea acolo, cu mintea aiurea, un fulger luminos despică 
cerul negru. Se auzi imediat un tunet răsunător şi începu ploaia. 
Furtuna care ameninţase toată ziua se dezlănţui în cele din 
urmă. Se aplecă peste fereastră şi lăsă stropii reci de ploaie să-l 
lovească. Era greu de crezut că în dimineaţa aceleiaşi zile era 
încă în laboratorul din Fort Collins, în lumina răsăritului de soare 
care se revărsa asupra preriei adormite din estul statului 
Colorado. i 

Gândul îi zbură la Marty. Inchise fereastra. Ploaia bătea ritmic 
în geam. Luă telefonul şi sună la spital. Dacă cineva îi asculta 
convorbirea, avea să audă un prieten preocupat de soarta unui 
pacient, dând un telefon inofensiv. Fără suspiciuni sau 
subterfugii. 

Asistenta de la Secţia de Terapie Intensivă îi spuse că starea 
lui Marty rămăsese aproape neschimbată, dar existau şi semne 
de progres. Mulţumit, Smith îi ură „noapte bună” în franceză, 
închise şi formă numărul de la biroul de securitate al spitalului. 
Şeful nu era acolo, dar un asistent îi spuse că nimic alarmant sau 
dubios nu se petrecuse cu privire la Marty sau la Secţia de 

Terapie Intensivă de când părăsise el spitalul în dimineaţa aceea. 
Da, poliţia întărise paza. g 

Smith începuse să se relaxeze. inchise din nou telefonul, se 
bărbieri şi era gata să se arunce în pat când celularul sună cu un 
bâzâit înalt. Răspunse. 

Fără introducere, Fred Klein raportă: 

— Copacul şi focul reprezintă emblema unei foste grupări 
separatiste basce numită Flacăra Neagră. Gruparea s-a dizolvat 
probabil acum câţiva ani, în urma atacului din Bilbao, când toţi 
liderii au fost fie omorâţi, fie închişi ulterior. Nu s-a mai auzit de 
ei ani de zile şi, de obicei, teroriştii basci îşi asumă 
responsabilitatea pentru actele lor. Cu toate astea, grupările cele 
mai violente nu o fac. Le preocupă mai degrabă schimbări reale 
decât propaganda. 

— Ca şi pe mine, replică Smith şi adăugă: Cu un singur 
avantaj. 

— Care ar fi acela? 

— Că nu au încercat să mă omoare de fapt. Ceea ce înseamnă 
că nu ştiu care e misiunea mea aici. Acoperirea mea rămâne în 
picioare. 

— Bine spus. Acum odihneşte-te. Am să văd dacă mai aflu 
ceva despre bascii ăia. 

— Pot să mai cer ceva? Află ce ştii despre trecutul lui Emile 
Chambord, poţi? Toată povestea lui. Am o presimţire că undeva 
lipseşte ceva şi poate aflăm ce. Sau poate este ceva vital de care 
am fi ştiut dacă ar fi trăit. Poate că şi Therese ştie ceva fără să-şi 
dea seama şi poate de aceea a fost răpită. Oricum, merită 
încercat. 

Închise telefonul. 

Singur în camera întunecată, ascultă ropotul ploii şi zgomotul 
cauciucurilor pe asfaltul umed. Se gândi că putea fi vorba de un 
asasin, un conducător sau o grupare fanatică bască reactivată cu 
scop de răzbunare. Fanatici cu un ţel. Cu un profund sentiment 
de nelinişte, se întrebă care era următoarea lor lovitură şi dacă 
Therese Chambord mai trăia. 

Ritmurile hipnotice ale unei vechi raga” indiene plutea în 
aerul greu, fierbinte, preluate parcă de covoarele şi draperiile de 
pe pereţi care împodobeau apartamentul lui Mauritania. Şezând 
turceşte exact în mijlocul camerei, părea un Buddha suplu, în 
sunetele acelea agreabile şi totuşi stridente. Ţinea ochii închişi, 
cu un zâmbet de mulţumire pe faţă. Când locotenentul său Abu 
Auda intră, îi simţi fără să vadă privirea dezaprobatoare. 

— Salaam alake koom. 

Mauritania nu deschise ochii când i se adresă în arabă, 
continuând să se clatine înainte şi înapoi: 

— lartă-mă, Abu Auda, este viciul meu. Clasica raga indiană 
face parte dintr-o cultură bogată, apărută mult înainte ca 
europenii să promoveze o muzică pe care ei o numesc veche. 
Mie îmi face o plăcere deosebită această muzică. Crezi că Allah o 
să mă ierte pentru o astfel de extravaganţă şi aroganță? 

— Mai bine o face El decât eu. Tot ce percep eu este un 
zgomot supărător. 

Abu Auda, un bărbat solid şi puternic, pufni dispreţuitor. Era 
îmbrăcat tot în roba sa albă şi cu cealmaua peste turban, exact 
ca la întâlnirea din taxi cu căpitanul Bonnard, atunci când 
preluase însemnările asistentului de laborator care fusese 
asasinat. Acum, din nefericire, roba nu numai că era murdară 
după zilele petrecute la Paris, dar era şi udă de ploaia de afară. 
Nici una dintre nevestele lui nu era la Paris ca să aibă grijă de el, 
ceea ce îl irita, dar nu era nimic de făcut. Işi scoase cealmaua, 
dezvăluind o faţă neagră, prelungă, cu bărbie puternică, nas mic 
şi drept şi o gură mare, parcă dăltuită în piatră. Intrebă: 

— Vrei să-ţi dau raportul sau continui să mă faci să-mi pierd 
timpul? 

Mauritania deschise ochii. 

— Sigur că vreau să-mi dai raportul. Allah poate mă iartă, dar 
tu nu, nu-i aşa? 

— Allah are mai mult timp ca mine, răspunse Abu Auda cu 
umor. 

— Aşa-i, Abu Auda. Aşa-i. Hai, dă-mi raportul ăla atât de 

important pentru tine. 

Ochii lui Mauritania zâmbeau, dar expresia lui îl făcu pe 
oaspete să treacă imediat la subiect. 

Abu Auda începu: 

— informatorul meu de la Institutul Pasteur mi-a spus că 
persoana pe care o aşteptai, Smith, a apărut acolo. Smith a luat 
legătura cu doctorul Michael Kems, aparent vechiul lui coleg. 
Omul meu a putut auzi o parte din conversaţie, când vorbeau 
despre Zellerbach. După aceea Smith a plecat de la Pasteur, a 
băut o bere la o terasă, a luat metroul şi de acolo mizerabilul 
nostru incompetent l-a pierdut din ochi. 

Mauritania îl întrerupse: 

— L-a scăpat pe Smith din vedere, sau Smith a scăpat de el? 

Abu Auda ridică din umeri: 

— N-am fost acolo. Dar a raportat ceva curios. Smith părea să 
umble fără nici o ţintă până când a ajuns în faţa unui magazin cu 
cărţi unde a stat un timp şi a urmărit ceva, a zâmbit către 
cineva, a continuat să meargă spre metrou, apoi s-a pierdut. 

— Aşa? Ochii lui Mauritania deveniră parcă mai strălucitori. 
Poate ca şi când şi-ar fi dat seama că era urmărit când a părăsit 
Institutul Pasteur? 

Abu Auda îl privi mirat cu ochii săi de un verde închis. 

— AŞ fi ştiut mai mult dacă idiotul meu nu l-ar fi scăpat din 
vedere la staţia de metrou. A trecut prea mult timp până să 
ajungă jos. Pe Allah, o să plătească pentru asta! 

Mauritania îl întrerupse: 

— Ce s-a întâmplat pe urmă, Abu? 

— Nu l-am mai găsit pe Smith decât atunci când a ajuns la 
fată acasă. Omul nostru l-a văzut acolo, dar cred că Smith nu şi-a 
dat seama. A stat în apartamentul ei aproape cincisprezece 
minute, apoi au coborât împreună. De cum a ieşit ea, i-au atacat 
patru oameni. Ah, bună treabă au făcut! Sper că erau de-ai 
noştri. L-au înlăturat mai întâi pe Smith, înainte să iasă din 
clădire, l-au despărţit de femeie şi apoi au tras-o afară. Când 
Smith şi-a revenit şi a pornit să-i urmărească, au împins femeia 
în autodubă, deşi s-a luptat cu ei din răsputeri. Smith a împuşcat 
un om, dar ceilalţi au scăpat. S-a dus să vadă dacă omul a murit, 
i-a luat pistolul, dar pe el l-a lăsat acolo, să-l găsească poliţia. A 
luat apoi un taxi care l-a dus până lângă hotel. Omul nostru l-a 
urmărit până la Champs Elysees, unde apoi i-a pierdut urma. 

Mauritania dădu din cap aproape cu satisfacţie. 

— Acest Smith nu vrea să aibă de-a face cu poliţia, bănuieşte 
că ar putea fi filat, este expert în a scăpa de urmăritori, 
acţionează cu calm când este atacat şi poate folosi bine pistolul. 
Aş spune că doctorul nostru Smith este mult mai mult decât 
pare, aşa cum am bănuit de altfel. 

— In orice caz, are antrenament militar. Dar ne interesează pe 
noi Smith? Ce se aude despre fată? Ce-i cu cei cinci oameni, 
pentru că trebuie să fi fost şi un şofer în autodubă. Nu pe tine te 
preocupa fata înainte de a se întâmpla toate astea? Acum au 
răpit-o unii pe care nu-i cunoaştem, cu experienţă şi bine 
antrenați. Este supărător. Ce au vrut oamenii ăia? Cine erau? Ce 
pericol reprezintă pentru noi? 

Mauritania zâmbi. 

— Allah ţi-a răspuns la întrebări. Sunt de-ai noştri. Sunt 
bucuros că ai remarcat că sunt bine antrenați. Este evident că 
am fost inspirat când i-am angajat. 

Abu Auda se încruntă. Miji ochii. 

— Nu mi-ai spus asta. 

— Oare muntele spune totul vântului? Nu trebuia să ştii. 

— Cu timpul, chiar şi muntele poate fi distrus de elementele 
naturii. 

— Linişteşte-te, Abu Auda. N-are legătură cu tine. Ne 
cunoaştem de prea mult timp, iar acum, în sfârşit, suntem în 
măsură să arătăm lumii adevărata faţă a islamului. Cu cine 
altcineva ai fi vrut să împărtăşesc acest lucru? Dar dacă ştiai de 
oamenii aceia pe care i-am angajat, ai fi vrut să fii acolo, cu ei. 
Nu cu mine. Am nevoie de tine, după cum bine ştii. 

Incruntarea lui Abu Auda dispăru. 

— Cred că ai dreptate, încuviinţă în silă. 

— Sigur că am. Să ne întoarcem la american, la Jon Smith. 
Dacă Bonnard are dreptate, Smith nu aparţine nici unui serviciu 
secret. Pentru cine anume lucrează el atunci? 

— Puteau să-l trimită noii noştri aliaţi? Vreun plan despre care 
nu ne-au spus nimic? Eu n-am încredere în ei. 

— Tu n-ai încredere nici în câinele tău, în nevestele sau bunica 
ta. 

Mauritania zâmbi uşor, ascultând muzica. Închise ochii în 
momentul în care ritmul se schimbă. Continuă: 

— Dar ai dreptate să fii prudent. Trădarea este întotdeauna 
posibilă, adesea inevitabilă. Nu numai un fulani al deşertului 
poate fi viclean. 

— Asta-i cu totul altceva. Abu Auda continuă ca şi când nu 
remarcase ce i se spusese: Omul pe care l-am numit să 
pândească la Institutul Pasteur spune că nu poate fi sigur, dar 
crede că mai era cineva care-l urmărea nu numai pe Smith, ci şi 
pe el. O femeie. Cu părul negru, o tânără neatrăgătoare şi prost 
îmbrăcată. 

Mauritania deschise brusc ochii. 

— li urmărea şi pe Smith şi pe omul nostru? Şi nu ştie cine 
era? 

— Nu. 

Mauritania se întoarse şi se ridică în picioare: 

— E timpul să părăsim Parisul. 

Abu Auda fu surprins. 

— Nu-mi place să plec fără să ştiu mai multe despre Smith şi 
despre femeia necunoscută care ne urmăreşte. 

— Ne-am aşteptat la asta, nu-i aşa? Vom vedea şi vom fi 
prudenţi, dar trebuie să ne şi mişcăm. Schimbarea locului este 
cea mai bună apărare. 

Abu Auda zâmbi, dezvelind o dantură albă care contrasta cu 
pielea lui negricioasă. 

— Parcă eşti un luptător din deşert. Poate că înveţi după toţi 
anii ăştia. 

— Este un compliment, Abu? râse Mauritania. Poate o onoare. 
Nu-ţi face griji pentru Smith. Ştim destule, iar dacă vrea să ne 
caute, vom ajunge la o înţelegere cu el în termenii noştri. 
Raportează prietenilor noştri că Parisul a devenit prea aglomerat 
şi că plecăm mai devreme decât am plănuit. S-ar putea să fie 
necesar să schimbăm ceva în programul nostru pe mai departe. 
Incepând din clipa asta. 

Uriaşul luptător aprobă din cap, urmându-l pe teroristul mic de 
statură care alunecă din încăpere abia atingând covorul. 


Folsom, California 


Atacul începu la orele 6:0 p.m. La sediul Sistemului Operator 
Independent din California (Cal-lSO), în închisoarea mică din 
oraşul Folsom situat la est de Sacramento. 

Cal-lSO reprezenta o componentă esenţială a sistemului de 
energie electrică, indispensabilă pentru distribuţia electricităţii în 
statul California. Deşi era luna mai, locuitorii din California se 

temeau deja că vara ar putea aduce noi întreruperi de energie 
electrică. 

Unul dintre operatori, Tom Milowicz, se holbă la monitoarele 
uriaşei reţele. 

— Sfinte Doamne! murmură el. 

— Ce s-a întâmplat? 

Betsy Tedesco privi într-acolo. 

— Cifrele se rotesc spre sud. Spre toaletă! 

— Ce tot spui? 

— Sunt prea multe, se rotesc prea repede. Reţeaua o să cadă! 
Cheamă-l pe Harry! 


Arlington, Virginia 


Într-o locuinţă secretă de pe partea opusă a fluviului Potomac 
din capitala națiunii, crema specialiştilor în domeniul 
computerelor din echipa de ciberneticieni ai FBI dădu rapid 
verdictul ca fiind munca unui hacker, fără să determine însă şi 
ţara de proveniență. Acum se luptau să repună în funcţiune 
reţeaua electrică din California şi să-l stopeze pe hacker. Dar, 
aşa cum descoperi echipa, era deja prea târziu. 

Hackerul scrisese - „creat” - program ce-i permitea acestuia 
sau acesteia să pătrundă prin zidul de protecţie instalat de obicei 
în părţile cele mai sensibile ale sistemului de alimentare al Cal- 
ISO. Trecuse de cele trei protecţii care alertau personalul de 
securitate în caz de intrare neautorizată în sistem, trecuse de 
denumirile codate care desemnau intruşii din reţea şi se 
infiltrase aproape de circuitele logice ale sistemului. 

Apoi, acest extraordinar de versat hacker invada un furnizor 
de energie după altul, deoarece computerele Cal-lSO erau legate 
într-un sistem care controla întregul flux de energie pe tot 
întinsul statului. În schimb, sistemul din California era legat de o 
reţea de transmisie pentru întreaga parte vestică a Statelor 
Unite. Invadatorul pătrundea dintr-un sistem în altul cu o 
repeziciune fenomenală. Incredibilă pentru oricine nu fusese de 
faţă. 

Luminile, aparatele, sistemele de aer condiţionat, radiatoarele, 
casele de marcat, computerele, rachetele balistice 
intercontinentale,  măştile de oxigen... toate maşinăriile, 
începând de la cele de lux până la cele casnice, tot ce avea 

nevoie de energie electrică pentru a funcţiona... se opri 
instantaneu în momentul în care curentul electric căzu în acelaşi 
timp în Seattle, San Francisco, Los Angeles, San Diego şi Denver. 


În afara oraşului Reno, Nevada 


În toiul nopţii, ponositul Chrysler Imperial al lui Ricky Hitomi 
rula în ţipetele şi veselia celor cinci prieteni ai săi, apucând-o pe 
un drum de ţară. Se întâlniseră cu toţii în casa prietenei lui, Janis 
Borotra şi fumaseră ceva droguri într-o clădire veche înainte ca 
toţi să se înghesuie în maşina lui Ricky. Acum se îndreptau către 
o altă distracţie, la locuinţa lui Justin Harley. Erau elevi de liceu şi 
urmau să termine şcoala peste o săptămână. 

Preocupaţi de petrecerea lor nebunească, cu minţile ameţite 
de droguri, nimeni nu văzu sau auzi trenul de la distanţă. Nici nu 
văzură că bariera de la trecerea de cale ferată era tot ridicată, că 
semnalizatoarele erau stinse, iar alarma de avertisment nu 
pornise. Când Janis auzi în cele din urmă semnalul trenului şi 
frânele scrâşnind, fata strigă spre Ricky. Era prea târziu. Ricky 
era deja cu maşina peste calea ferată. 

Trenul lovi cu putere, târând maşina cu corpurile mutilate cale 
de un kilometru înainte de a se putea opri. 


Arlington, Virginia 


Panica se instalase în casa conspirativă a ciberneticienilor de 
la FBI de peste Potomac, din capitala naţiunii. Cu zece ani în 
urmă, telefoanele, energia electrică şi numărul de la urgenţă 
911, precum şi dispeceratul pompierilor fuseseră separate în 
sisteme individuale. Puteau fi atacați de un hacker, dar cu mare 
efort, iar acesta nu putea trece, desigur, de la un sistem la altul, 
cu excepţia unor circumstanţe chiar ieşite din comun. 

Dar dereglarea schimbase toate acestea. Acum funcționau 
sute de noi firme de distribuţie a energiei, precum şi diverşi 
întreprinzători care furnizau direct energia electrică şi totul era 
legat printr-o multitudine de companii de telefonie. Vastul număr 
de entităţi electronice legate între ele semăna în bună măsură cu 
Internetul, ceea ce însemna că cel mai bun hacker putea folosi 
un sistem ca poartă de intrare într-un altul. 

Învinşi de puterea şi viteza hackerului, experţii FBI urmăreau 
neajutoraţi cum violentul dezastru continua. Viteza cu care 
fuseseră trecute barierele de siguranţă şi cu care fuseseră sparte 
codurile îi şocă. Dar cel mai rău aspect al coşmarului lor era 
viteza cu care hackerul îşi introduse propriul cod de acces. 

De fapt, ai fi zis că propriul lor contraatac dusese la activarea 
codului hackerului. Cu cât se luptau cu el şi cu computerul său, 
cu atât mai deştept devenea computerul lui. Nu mai văzuseră 
aşa ceva. Era imposibil... înfiorător. O maşină care putea să 
înveţe şi să evolueze mult mai rapid decât gândirea omenească. 


Denver, Colorado 


În apartamentul ei de la etajul douăzeci din arătoasa clădire 
Aspen Towers, Carolyn Helms, fondatoarea şi consilierul executiv 
de la Saddle Leather Cosmetics for Western Men, îşi serba ziua 
de naştere la împlinirea a patruzeci şi unu de ani, împreună cu 
un grup intim dintre partenerii ei de afaceri. Era o ocazie festivă. 
Făcuseră o grămadă de bani, alcătuiau o echipă mare, anticipând 
şi mai mari reuşite în viitor. 

Chiar în momentul în care vechiul ei prieten și 
vicepreşedintele executiv, George Harvey, toasta pentru a treia 
oară în cinstea ei, femeia se clătină, duse mâna la inimă şi căzu. 
George se lăsă în genunchi, verificând semnele vitale. Trezorierul 
ei, Hetty Sykes, sună la 911. George începu resuscitarea. 

Echipa de paramedici din Departamentul Pompierilor din 
Denver sosi în patru minute. Dar pe când se grăbeau să intre în 
clădire, luminile se stinseră brusc şi liftul se opri la fel de brusc. 
Clădirea rămase în beznă. De fapt, din câte constatară, întregul 
oraş era în beznă. Bâjbâiră după scări şi începură să le urce în 
fugă până la etajul douăzeci. 

Când echipa a ajuns sus, Carolyn Helms murise. 


Arlington, Virginia 


Telefoanele sunau la sediul conspirativ al echipei de 
ciberneticieni experţi în criminalistică din Virginia. 
Los Angeles: - Ce dracu’ s-a întâmplat? 
Chicago: - Puteţi să reparaţi? Urmăm noi? 

Detroit: - Cine este în spatele acestei chestii? Găsiţi imediat, 
aţi auzit? Aţi face bine să nu lăsaţi să se întâmple asta în 
gospodăria noastră! 

O persoană din echipa FBI strigă în încăpere: 

— Atacul principal a venit dintr-un server din Santa Clara, 
California. Am localizat sursa! 


Munţii Bitterroot, la graniţa dintre Montana 
şi Idaho 


Un avion Cessna, cu vânători care se întorceau acasă cu 
trofeele lor, ateriză chiar între cele două marcaje cu lumini 
albastre care delimitau un drum de ţară. Avionul întoarse şi rulă 
spre cabana Quonset, unde pasagerii erau aşteptaţi cu cafea 
fierbinte şi vin roşu. În avion, vânătorii spuneau glume şi 
depănau poveştile vânătoreşti din cursul zilei când, brusc, pilotul 
trase o înjurătură. 

— Ce dracu'...? 

Cât se vedea cu ochii, toate luminile dispăruseră... şoseaua, 
marcajul, cabana Quonset, magazinele şi garajele. Apoi, deodată, 
se auzi un zgomot greu de definit din cauza vuietului produs de 
motorul propriului avion. Apoi toţi văzură: un aparat Piper Cub 
pierduse controlul. Pilotul de pe Cessna trase cu putere de 
manetă, dar Piper-ul venea cu o asemenea viteză că nu mai era 
nici o scăpare. 

La impact, Piper explodă, iar flăcările se extinseră peste 
Cessna. Nu a existat nici un supravieţuitor. 


Arlington, Virginia 


Câţiva specialişti FBI în computere analizau atacul iniţial 
asupra Cal-lSO, căutând indicii care să-i conducă la hacker. 
Detectivii în cibernetică scanaseră afişajele prin programele soft 
pentru a analiza urmele şi amprentele - scăpări ale hackerilor. 
Nu exista nimic. 

In timp ce lucrau, curentul se reinstală inexplicabil, fără 
avertisment. Echipa FBI privi neîncrezătoare spre afişaje, văzând 
cum întreaga reţea la care erau conectate statele din vest reveni 

la viaţă. În cameră se auzi un oftat de uşurare. 

Şi-atunci şeful echipei de ciberneticieni înjură, strigând din 
răsputeri: 

— Intră în sistemul satelitului de telecomunicaţii! 


Paris, Franţa 
Miercuri, 7 mai 


Un bâzâit aspru îl trezi pe Smith dintr-un vis instantaneu uitat. 
Apucă pistolul Sig Sauer de sub pernă şi se ridică drept în 
picioare, în, alertă, într-o cameră întunecată, cu mirosuri 
neobişnuite şi cu umbre ciudate. Ploua. Lumina cenuşie se 
prelingea pe lângă draperii. Unde se afla? Apoi înţelese că 
bâzâitul vine de la celularul rămas pe măsuţa de lângă pat, că se 
afla în camera lui de hotel, nu departe de bulevardul Saint 
Germain. 

„E ca un blestem”, spuse în gând. Deschise celularul. Numai o 
singură persoană putea suna la ora aceea. 

— Parcă mi-ai spus să mă odihnesc, se plânse el. 

— Serviciul sub acoperire unu nu doarme niciodată şi noi 
lucrăm după ora D.C. Aici e aproape seară, răspunse Fred Klein 
pe un ton delicat. 

Când continuă, vocea lui deveni gravă: 

— Am veşti neplăcute. Se pare că ceea ce s-a petrecut la 
Diego Garcia nu a fost o problemă atmosferică sau vreo altă 
dereglare. Am fost loviți din nou. 

Smith uită de brutala trezire din somn: 

— Când? 

— Continuă încă. 

li povesti lui Smith tot ceea ce se petrecuse de la căderea 
instalaţiei Cal-ISO: 

— Cinci puşti sunt morţi în Nevada. Un tren a lovit maşina lor 
pentru că semnalizatoarele de cale ferată s-au stins. Am o listă 
de civili care au fost răniţi sau au murit ca urmare a căderii de 
curent. Şi mai urmează. 

Smith gândi cu voce tare: 

— FBl-ul a localizat agresorul? 

— Nu a putut. Apărarea hackerului a fost atât de bine pusă la 
punct încât părea că însuşi computerul lui îl învăţa ce să facă. 

Jon simţi că i se strânge inima. 

— Un computer molecular. Nu poate fi altceva. Şi au pe cineva 
care-l poate utiliza. Verifică dacă lipseşte vreun hacker. Cere 
ajutor şi de la celelalte agenţii. 

— Am făcut-o deja. 

— Ce se aude cu Chambord şi fata lui? Ai ceva pentru mine? 

— Chiar aici. Biografia lui, dar nu pare prea utilă. 

— Poate ţi-a scăpat ceva. Spune-mi pe scurt. 

— Foarte bine. S-a născut la Paris. Tatăl, ofiţer francez la 
paraşutişti, mort în timpul asediului de la Dien Bien Phu. Mama, 
algeriană, l-a crescut singură. S-a dovedit un geniu în 
matematică şi chimie încă din copilărie, a trecut prin cele mai 
bune şcoli franceze şi-a luat doctoratul în informatică, post- 
doctoratul la Stanford şi post-post-doctoratul la Institutul Pasteur. 
După aceea a deţinut funcţii în Tokio, Praga, Rabat şi Cairo şi s-a 
întors acum zece ani la Pasteur. Cât despre viaţa personală, 
mama l-a crescut în religia musulmană, dar nu l-a prea interesat 
religia ca adult. Avea ca hobby navigația, băutura - whisky 
irlandez - plimbările lungi şi jocurile de noroc, în special ruletă şi 
pocher. Nu prea avea tangenţă cu islamul. Te ajută cu ceva? 

Smith făcu o pauză, gândindu-se. 

— Aşadar, Chambord era un om care ştia să-şi asume riscuri, 
dar nu extreme. li plăceau micile lui momente de relaxare şi nu 
dorea să şi le schimbe. De fapt, sună ca şi cum ar fi fost fără 
astâmpăr. Cu siguranţă, nu dorinţa de stabilitate sau continuitate 
îl mâna, ca pe alţi oameni de ştiinţă. Avea încredere în judecata 
proprie şi putea face progrese mari. Exact caracterizările de care 
are cineva nevoie când este vorba de oameni de ştiinţă 
- teoreticieni şi cercetători. Ştim deja că nu prea respecta 
regulamentele şi procedurile. Toate se potrivesc. Ce-i cu fata lui? 
Acelaşi tip? 

— Unicul copil, apropiată de tată, în special după moartea 
mamei. Titrată exact ca tatăl ei în ştiinţe, dar nu aşa de 
sclipitoare. Când avea aproape douăzeci de ani, a fost atrasă de 
cariera de actriţă. A studiat la Paris, Londra şi New York, apoi a 
lucrat în oraşe de provincie din Franţa până când a debutat în 
teatru la Paris. Aş spune că personalitatea ei se aseamănă foarte 
mult cu a lui Chambord. Necăsătorită, aparent niciodată logodită. 
A fost auzită spunând: „Sunt prea dedicată muncii mele ca să am 
o relaţie cu altcineva în afara acestui domeniu, iar actorii sunt 
preocupaţi de ei înşişi şi instabili, aşa cum probabil că sunt şi 
eu”. Seamănă cu Chambord din nou - modestă, realistă. A avut o 

grămadă de admiratori şi prieteni. Cunogşti genul. 

Smith zâmbi la remarca lui Klein. Era un fel de a vorbi după o 
viaţă lungă în clandestinitate. Klein văzuse sau tăcuse cam tot ce 
se poate, nu judeca pe nimeni, dar sublinia totul când era vorba 
de comportamentul sexual al cuiva, deşi era gata să trimită o 
femeie agent pentru a seduce ţinta, dacă trebuia s-o facă şi pe 
asta. 

Smith replică: 

— Se potriveşte cu bănuielile mele. Ce nu se potriveşte este 
răpirea ei. Mă gândeam că ea ar putea să opereze un prototip al 
computerului ADN. Dar dacă a ieşit de pe scena ştiinţei de ani de 
zile şi nu l-a văzut pe tatăl ei de atâtea luni, atunci de ce au vrut- 
o cu tot dinadinsul? 

— Nu sunt sig... 

Vocea lui Klein se pierdu. 

Liniştea parcă îi sparse urechile lui Smith. Un vid care mai că 
vibra. 

— Şefule? Smith era profund tulburat. Şefiile?! Alo! Fred, mă 
auzi? 

Dar nu mai avea semnal, nici bâzâit, nici semnal de 
întrerupere. Smith depărtă celularul de la ureche şi-l examină. 
Bateria era încărcată. Il închise, îl deschise şi formă numărul 
privat al lui Klein de la Serviciul de Operaţiuni sub acoperire unu 
din Washington, D.C. 

Linişte. lar nu avea ton. Nici o turbulenţă. Nimic. Ce se 
întâmplase? Serviciul de Operaţiuni sub acoperire unu avea 
sisteme de redresare în caz de pană de curent, interferenţe cu 
inamicii, blocaje ale sateliților sau interferenţe cu razele solare. 

Pentru tot şi pentru toate. Mai mult, conexiunea era făcută 
prin sistemul de comunicaţii ultrasecret al Armatei S.U.A. Care 
trecea prin Fort Meade, Maryland. Tot nimic, doar linişte. 

Când încercă un alt număr şi înţelese că nu poate obţine 
legătura, scoase laptopul şi compuse un e-mail inofensiv: 

„Vremea s-a schimbat dintr-o dată. Tunetele şi fulgerele au 
fost atât de puternice că nu am putut să te aud vorbind. Care 
este situația acolo?” 

De îndată ce transmise mesajul, trase draperiile şi deschise 
fereastra. Aerul proaspăt de după ploaie umplu încăperea. Vru să 
stea să admire priveliştea, să simtă prospeţimea, dar îi umblau 
prea multe prin minte. Imbrăcă halatul de baie, puse pistolul Sig 
Sauer în buzunar şi se întoarse la computer, aşezându-se la 

birou. Un mesaj de eroare îl aştepta pe ecranul laptopului. 
Serverul căzuse. 

Clătinând din cap speriat, încercă din nou să sune de pe 
celular. Linişte. Se lăsă pe spate în scaun, plimbându-şi privirea 
speriată când prin cameră, când spre ecranul negru al laptopului. 
Gândea. 

Comunicaţiile de la Diego Garcia. 

Sistemul de electricitate din vestul ţării. 

Şi acum sistemul ultrasecret al Armatei S.U.A., comunicațiile 
fără fir de maximă securitate. 

Toate căzuseră. De ce? Un prim salut al celui care se afla în 
posesia computerului ADN al lui Chambord? Făceau teste ca să 
se asigure că funcţionează şi că ei, oricine ar fi acei „ei” pot 
controla maşinăria? Sau poate, dacă omenirea avea noroc, 
această pană de curent era provocată de vreun hacker 
extraordinar de bun în computerele bazate pe siliciu. 

Da. Chiar credea asta. 

Dacă cei care erau în posesia computerului ADN aveau 
cunoştinţă despre el, poate că erau în stare să-i dea de urmă 
aici, prin telefonul celular, datorită conversaţiei cu Fred Klein. 

Sări drept în picioare, se îmbrăcă şi înfundă celelalte haine în 
bagaj. Impachetă laptopul, puse în toc pistolul şi, înşfăcând 
bagajul, părăsi camera. Cum cobora pe scări, urmări şi ascultă cu 
atenţie, dar nu era nici un semn că altcineva din hotel se sculase 
la ora aceea. Trecu rapid prin faţa biroului de la recepţie şi ieşi 
fără zgomot pe uşă. Parisul începea să se trezească. Se mişcă 
repede de-a lungul străzii înguste. Urmări fiecare uşă, studie 
ferestrele întunecate care parcă-l priveau ca sutele de ochi ai 
unui monstru mitologic şi, în final se amestecă printre puţinii 
trecători de pe bulevardul Saint Germain. 

Poate reuşea să prindă vreun taxi ca să-l ducă la Gara de 
Nord, unde să-şi lase bagajul şi laptopul. Cu atenţia încordată la 
tot ce se petrecea în jur, luă un taxi către Spitalul Pompidou să-l 
vad pe Marty. Ştia că Fred Klein îl va contacta imediat ce se vor 
restabili legăturile. 

Încălţată cu pantofi ponosiţi şi îmbrăcată cu haine demodate, 
femeia cu părul negru se plimba timidă de-a lungul exoticei 
străzi din Paris, plină în acea dimineaţa de miresmele Africii de 
Nord şi ale Orientului Mijlociu. 

Când apăru ea pe stradă, Mauritania ieşi din holul clădirii în 
care locuia. Scundul terorist era îmbrăcat într-un pardesiu larg de 
ploaie şi pantaloni din bumbac, arătând ca oricare muncitor 
parizian. Se uită la femeie cu o privire pătrunzătoare, iar în ochii 
lui licări acea privire de uliu, dobândită în urma a douăzeci de ani 
de experienţă în urmăriri. Nu-i scăpă nimic. Imbrăcămintea 
femeii era veche, iar pantofii fără toc erau tălpuiţi de un cizmar 
ieftin, geanta de modă veche care-i atârna pe umăr o făcea să 
pară mai bătrână decât era şi totuşi lui Mauritania nu-i scăpă 
expresia ei de teamă. Ocoli mai multe străzi, se asigură că nu 
este urmărit şi, în final, observă că femeia nu se mai vedea. 
Satisfăcut, cobori la metrou. 

Femeia îl urmări pe Mauritania din primele clipe până când 
manevrele lui o convinseră că el va lipsi suficient de mult pentru 
ceea ce avea ea de făcut. Se grăbi spre clădirea cu ferestrele 
întunecate, fără vreun semn de viaţă, din care ieşise acesta. 
Deschise uşa de la intrare, urcă scările şi ajungând la 
apartamentul de la etajul trei unde locuia Mauritania, descuie 
uşa apartamentului. 

Pătrunse întâi într-o încăpere care arăta ca un soi de cort de 
sălbatici din ţările arabe sau din Sahara. Cuverturile păreau să se 
afunde precum nisipul sub picioarele ei. Păturile de pe pereţi şi 
de pe tavan îi dădeau o senzaţie de claustrofobie, iar pledurile 
din ferestre explicau întunecimea din timpul zilelor şi nopţilor. 
Uimită, rămase nemişcată un moment, uitându-se în jurul ei, 
după care clătină din cap şi se puse pe treabă. Ascultând cu 
atenţie, începu să scormonească metodic fiecare locşor din 
încăpere. 


La Spitalul Pompidou, Smith stătea alături de Marty care zăcea 
încă inconştient în patul lui din Secţia de Terapie Intensivă, sub 
luminile palide din salon. În afara rezervei, se aflau un om în 
uniformă de detectiv şi jandarmii îmbrăcaţi tot în uniformă. 

Cearşaful pe care era întins Marty şi pătura cu care era învelit 
erau netede de parcă pacientul nu s-ar fi mişcat cu zilele. Lucru 
departe de adevăr. Marty se mişca din când în când, iar 
terapeuţii veneau regulat să lucreze cu el. 

Smith ştia toate astea pentru că în momentul în care sosise, 
verificase diagrama de pe computer care înregistra starea lui 
Marty. Diagnosticul arăta că, din punct de vedere fizic, starea lui 
continua să se îmbunătăţească. De fapt, Marty putea fi mutat 
curând de la Secţia de Terapie Intensivă, deşi era încă în comă. 

— Bună, Marty, spuse Smith zâmbindu-i, luându-i mâna caldă 
şi uscată, cu gândul la copilăria lor, la anii când crescuseră 
împreună şi la cei de liceu. 

Işi amintea aceleaşi lucruri dintotdeauna, dar cu mai multe 
detalii, trecutul revenindu-i tot mai pregnant în minte, ori de câte 
ori se gândea la el. in timp ce vorbea, umplându-şi timpul şi 
încercând să-i stimuleze mintea lui Marty, îi veni o idee. 

— Ultima dată când am stat mai mult de vorbă, continuă 
Smith, eram la tine acasă în Washington. 

li studia expresia feţei. Reluă pe acelaşi ton: 

— Am auzit că te-ai urcat în avion şi ai zburat până aici singur. 
Doamne, ce impresionat am fost! Nu te-am putut convinge 
măcar să te apropii de un avion decât atunci când ne urmăreau 
oamenii ăia înarmaţi. lţi aminteşti? lar acum eşti aici, la Paris. 

Aşteptă, sperând că numele oraşului va declanşa un răspuns. 
Dar chipul lui Marty rămase nemişcat. 

Smith continuă: 

— Şi ai lucrat la Pasteur. 

Pentru prima dată îl văzu pe Marty dând semne că se trezeşte. 
Era ca şi cum un val de energie îl străbătuse la auzul cuvântului 
Pasteur. Mişcă pleoapele. 

— Pun pariu că te întrebi de unde ştiu toate astea, spuse 
Smith, cu inima tresărind de speranţă. Fata lui Emile Chambord... 

Obrajii lui Marty începură să tremure la auzul numelui omului 
de ştiinţă. 

— ... mi-a spus că ai sosit neanunţat la laboratorul tatălui ei. 
Că pur şi simplu te-ai dus şi te-ai oferit să-l ajuţi voluntar. 

Buzele lui Marty păreau că ar vrea să rostească ceva. 

Nerăbdător, Smith se trase mai aproape de el. 

— Ce este, Marty? Ştiu că vrei să-mi spui ceva. Despre Pasteur 
şi doctorul Chambord, nu-i aşa? lIncearcă, Marty. /ncearcă. 
Spune-mi ce s-a întâmplat. Spune-mi despre computerul ADN. 

Poţi s-o faci! 

Gura lui Marty se deschise, apoi se închise. Faţa lui pământie 
începu să prindă viaţă. Se lupta să rostească ceva, cu tot corpul 
încordat de efort. Smith văzuse asemenea reacţii şi la alte 
victime în comă. Uneori se trezeau dintr-o dată, cu toate 
facultăţile mintale intacte; alteori era un proces de recuperare. 
Pentru unii era mai lent, pentru alţii mai rapid, ca şi când ar fi 
lucrat cu un muşchi atrofiat ca urmare a nefolosirii. 

In momentul acela, Marty strânse puţin mâna lui Smith. Dar 
înainte ca Smith să-i strângă mâna la rândul lui Marty, se pierdu, 
cu chipul epuizat. Totul se petrecuse în câteva secunde, lupta se 
dovedise copleşitoare pentru omul rănit. Smith îi înjură în gând 
pe cei care puseseră bomba şi blestemă pe oricine se aflase în 
spatele acestor violenţe. Apoi, ţinând în continuare mâna lui 
Marty în a sa, se trezi vorbind din nou. Tăcerea camerei fu 
invadată de vocea lui joasă şi de zgomotul inuman făcut de 
cablurile maşinăriilor, de ledurile care luminau intermitent. 
Continuă pe un ton de conversaţie în care strecură cuvintele- 
cheie: Emile Chambord. Institutul Pasteur. 

O voce de femeie se auzi în spatele lui: 

— Domnule Smith? 

Se întoarse spre ea: 

— Da. 

Era asistenta de la biroul din faţa Secţiei de Terapie Intensivă, 
care ţinea în mână un plic mare, alb. 

— Pentru dumneavoastră. A sosit cu puţin timp în urmă, dar 
am fost ocupată şi am uitat că sunteţi aici. Imi cer scuze. Dacă 
mi-aş fi amintit, aţi fi putut vorbi chiar dumneavoastră cu 
mesagerul. Aparent, cine v-a scris nu avea cunoştinţă unde vă 
aflaţi. 

Smith mulţumi şi luă plicul. Asistenta se întoarse şi ieşi, iar el 
rupse plicul. Mesajul suna simplu şi la obiect: 


Lt. Col. Dr. Smith, 

Generalul Conte Roland la Porte va fi la reşedinţa sa de la 
Paris în această dimineață. Doreşte să-i daţi raportul când sunteți 
disponibil vă rog să mă sunati la următorul număr de telefon 
pentru a-mi comunica ora când sosiți. Am să vă conduc la 
general acasă. 

Căpitan Darius Bonnard 

Aghiotantul generalului 

Smith îşi aminti că generalul Henze îi spusese că va fi invitat 
să discute cu un general francez. Asta trebuia să fie invitaţia. Din 
cele spuse de Henze, părea că generalul La Porte avea probleme 
cu poliţia locală şi cu Biroul Doi atât din cauza atentatului cu 
bombă, cât şi a dispariţiei lui Emile Chambord. Cu puţin noroc, 
poate că îi va oferi mai multe informaţii despre doctorul 
Chambord şi insesizabilul computer ADN. 


Grandoarea Parisului emană în bună măsură din magnificele 
reşedinţe private, multe dintre ele situate pe străzile laterale, cu 
copaci cu coroane bogate, din apropierea bulevardului 
Haussmann. Una dintre acele case frumoase aparţinea 
generalului Roland la Porte. Construită în piatră, era înaltă cât o 
clădire cu cinci etaje, flancată de coloane impozante la intrare şi 
înconjurată de balustrade cu decoraţiuni fine din piatră. Fusese 
ridicată probabil prin anii 1800, în perioada reconstrucției 
Parisului de către baronul Georges Eugene Haussmann. In 
vremurile acelea, cartierul putea fi numit un oraş al castelelor. 

Jon Smith folosi vechiul sistem de a ciocăni la uşă. 

Omul care răspunse purta uniformă de paraşutişti cu însemne 
de căpitan şi insigna care atesta că face parte din 
comandamentul general francez. Spuse într-o engleză graseiată: 

— Sunteţi locotenent-colonel Jonathan Smith? Aţi ajuns la 
timp. Intraţi vă rog. 

Scund, blond şi dintr-o bucată, se dădu la o parte şi-l invită pe 
Smith, cu un gest, să intre. 

— Sunt Darius Bonnard. 

Era fără îndoială un militar get-beget. 

— Vă mulţumesc, căpitane Bonnard, plăcerea este de partea 
mea. 

Aşa cum i se spusese, o luă înainte, iar Bonnard îl urmă 
indicându-i direcţia. 

— Generalul bea o cafea acum. A întrebat dacă sunteţi de 
acord să-i ţineţi companie. 

Căpitanul îl conduse într-un hol spaţios de unde o scară 
impozantă se arcuia până la etajele doi şi trei. Se opriră în faţa 
unei arcade tapetate cu nelipsitul simbol franțuzesc - flori de 
crin. Smith intră într-o încăpere mare, cu tavan înalt, pictat cu 
nimfe şi cerbi. Decoraţiunile erau fastuoase, iar mobila Ludovic al 
XIV-lea. Locul aducea mai degrabă a sală de bal decât a cameră 

în care se servea cafeaua. 

Un bărbat mătăhălos stătea în faţa ferestrei, razele soarelui 
jucând în părul său. Făcu un semn din cap către Smith să ia loc 
pe un scaun simplu, drept, tapisat şi vorbi într-o engleză cu 
accent: 

— Luaţi loc, vă rog, colonele Smith. Cum vă place cafeaua? 

— Cu lapte, fără zahăr, domnule, mulţumesc. 

Generalul Conte Roland la Porte purta un costum foarte 
scump, de om de afaceri, perfect croit. Peste abdomenul 
voluminos avea o cingătoare neagră, părul negru era drept şi 
destul de lung, precum al tânărului Napoleon în bătălia de la 
Toulon, iar un breton lung cobora spre ochii albaştri, 
pătrunzători. Ochii erau remarcabili, imobili ca ai unui rechin. 
Considerând întregul, prezenţa bărbatului era formidabilă. 

— Cu plăcere, spuse el politicos. 

Cafetiera delicată păru să se micşoreze în mâinile lui peste 
măsură de mari, când generalul îi turnă cafeaua lui Smith într-o 
ceaşcă fină de porțelan chinezesc. 

— Mulţumesc, domnule general. Luă ceaşca şi continuă fără 
jenă: Este o onoare să întâlnesc pe unul dintre eroii Furtunii în 
Deşert. Manevrele dumneavoastră de flancare împreună cu 
Dragonii Patru din Franţa au fost remarcabile. Fără ele, aliaţii n- 
ar fi putut niciodată să asigure flancul stâng. 

Smith îi mulţumi în gând lui Fred Klein pentru rezumatul pe 
care i-l făcuse înainte să plece din Colorado, pentru că atunci 
când fusese în Irak pansând răniții din ambele tabere, nu auzise 
niciodată de La Porte, locotenent-colonel pe-atunci. 

Generalul întrebă: 

— Ai fost acolo, colonele? 

— Da, domnule, cu o unitate medicală. 

— Ah, desigur. 

La Porte zâmbi amintirilor. Continuă: 

— Tancurile noastre nu fuseseră camuflate pe partea vestică a 
deşertului irakian, aşa că noi, francezii, eram ca urşii polari. Dar 
Dragonii şi cu mine eram în tranşee, am mâncat nisip, cum se 
spune în Legiune şi am avut mai mult noroc. Il studie pe Smith: 
Dar ştii toate astea, nu-i aşa? De fapt, aveai deja experienţă de 
luptă, nu? Ai fost şi comandant de linie, cred. 

Aşadar, La Porte îşi pusese oamenii să-l verifice, aşa cum îl 
avertizase generalul Henze. Răspunse evaziv: 

— Da, numai o scurtă perioadă. De ce mă întrebaţi? 


96 


Ochii albaştri care nu clipeau îl fixară ca pe un fluture prins în 
insectar, apoi generalul îşi mută privirea şi spuse zâmbind: 

— lartă-mă. Este vanitatea unui soldat bătrân. Mă mândresc 
cu judecata mea asupra oamenilor. Am ghicit antrenamentul şi 
experienţa în comportamentul tău, din mişcări, din priviri şi din 
acţiunea de ieri de la Spitalul Pompidou. 

Privirea fixă a lui La Porte părea că îl jupoaie. 

— Puţini se pot lăuda cu combinaţia asta neobişnuită de medic 
şi expert în ştiinţă şi pregătirea unui soldat îndrăzneţ. 

— Sunteţi prea amabil, domnule general. 

Şi foarte zgomotos, dar, aşa cum spusese generalul Henze, La 
Porte avea bănuiala că s-a întâmplat ceva şi trebuia să apere 
interesele ţării lui. 

— Să trecem la lucruri mai importante acum. Cum se mai 
simte prietenul tău din spital? 

— Nu s-a schimbat nimic, domnule general. 

— Şi care este prognoza ta, cinstit? 

— Ca prieten sau ca medic? 

O umbră de iritare trecu prin ochii generalului. Nu-i plăceau 
ocolişurile şi chiţibuşurile. 

— Ca prieten şi ca medic. 

— Ca medic aş spune că starea de comă trebuie ţinută sub 
observaţie. Ca prieten sper că o să-şi revină curând. 

— Bănuiesc că toţi împărtăşesc sentimentele tale ca prieten. 
Dar mă tem că opinia ta ca medic valorează mai mult. Şi, din ce 
ai spus, nu sunt sigur că doctorul Zellerbach ne poate ajuta cu 
informaţii despre doctorul Chambord. 

— Aveţi dreptate, încuviinţă Smith cu regret. Spuneţi-mi, aveţi 
veşti despre doctorul Chambord? M-am uitat prin ziare când 
veneam încoace cu taxiul, dar spuneau că în afară de cele 
petrecute noaptea trecută nu mai sunt alte veşti. 

Generalul se strâmbă. 

— Din păcate, au găsit o parte din corpul lui. Oftă. Am înţeles 
că era un braţ cu mâna aferentă. Pe un deget purta un inel pe 
care l-a identificat un coleg ca fiind al lui, iar amprentele mâinii 
au confirmat că se potriveau cu cele din fişa lui de la Pasteur. O 
să apară şi în ziare în zilele următoare. Oficialii încă mai fac 
investigaţii, dar deocamdată ţin pentru ei ce-au descoperit. 
Speră să găsească agresorii fără să dea prea multe informaţii. Aş 
aprecia dacă ai păstra această veste pentru tine. 

— Bineînţeles. 

Smith se gândea la trista confirmare că Emile Chambord era 
într-adevăr mort. Ce păcat. In ciuda oricărui semn contrar, 
sperase că marele om de ştiinţă era încă în viaţă. 

Generalul tăcu un moment în semn de reculegere pentru ceea 
ce spusese. Apoi continuă: 

— Am avut onoarea să-l întâlnesc pe doctorul Zellerbach. Ce 
ruşine pentru ce s-a întâmplat. Aş fi distrus să aflu că nu-şi va 
reveni. Aş aprecia să transmiţi asta familiei lui din America dacă 
se va întâmpla ceva rău. 

— Cu plăcere. Pot să vă întreb în ce împrejurări l-aţi întâlnit pe 
doctorul Zellerbach, domnule general? Eu nu ştiam nici măcar că 
Marty se afla în Franţa, la Institutul Pasteur. 

Generalul păru surprins: 

— Nu credeai că cercetarea doctorului Chambord prezenta 
interes pentru armată? Bineînţeles că da. De fapt, chiar un foarte 
mare interes. Emile mi-a făcut cunoştinţă cu doctorul Zellerbach 
când am vizitat ultima oară laboratorul lui. In mod normal, Emile 
nu ne permitea nici măcar să trecem pe acolo. Era un om foarte 
ocupat şi dedicat muncii lui, aşa că invitaţia lui reprezenta un 
eveniment. Asta s-a petrecut acum două luni sau cam aşa ceva, 
iar prietenul tău, doctorul Zellerbach, abia ajunsese acolo. Este 
păcat că munca lui Emile a fost distrusă în acel dezastru. Crezi că 
s-a putut salva ceva? E 

— Personal, nu am nici o informaţie, domnule general. Imi 
pare rău. 

Amândoi jucau o carte tare. Smith continuă: i 

— Dar sunt surprins să aud că v-aţi implicat personal. In 
definitiv, aveţi multe responsabilităţi importante în NATO. 

— Sunt încă francez, ai uitat? Apoi, îl cunoşteam personal pe 
Emile de mai mulţi ani. 

— Şi părea să fie aproape de un rezultat concret? întrebă 
Smith precaut, pe un ton neutru. Era gata să obţină un computer 
ADN funcţional? 

La Porte pocni din degete. 

— Asta-i întrebarea, nu-i aşa? 

— Ar putea fi un indiciu în legătură cu cine a pus bomba şi de 
ce. Orice s-ar întâmpla cu Marty, aş vrea să ajut să-i prindem pe 
cei care l-au adus în starea asta. 

— Un adevărat prieten, aprobă La Porte dând din cap. Sunt de 
acord şi eu vreau ca cei vinovaţi să fie pedepsiţi. Dar, din păcate, 
nu te pot ajuta cu multe. Emile era tăcut ca un peşte în ceea ce 


98 


priveşte munca lui. Dacă ar fi făcut - cum spuneţi voi, americanii 
-o descoperire trăsnet, nu m-ar fi informat. Şi nici doctorul 
Zellerbach sau bietul Jean-Luc Massenet nu mi-ar fi spus nici mie, 
nici altcuiva, din câte îi cunosc. 

— Asistentul cercetător? Oribil. Poliţia şi-a format vreo opinie 
cu privire la sinucidere? De ce a făcut pasul? 

— Pierderea unui asemenea om tânăr este o altă tragedie. 
Aparent, îi era devotat lui Emile, iar când Emile a murit, 
asistentul a fost distrus. Nu a putut face faţă vieţii de unul singur. 
Cel puţin asta ni s-a comunicat. Cunoscând personalitatea 
carismatică a lui Emile, aproape că înţeleg ce l-a împins la suicid 
pe asistentul lui. 

— Dar care este părerea dumneavoastră despre această 
agresiune, domnule general? 

La Porte făcu un gest de nedumerire. 

— Cine poate şti ce nebun de legat ar face aşa ceva? Sau 
poate a fost un om perfect sănătos, care ura ştiinţa sau Institutul 
Pasteur, sau chiar Franţa şi care a considerat că a face să 
explodeze o clădire aglomerată ar fi o replică perfectă. La Porte 
clătină dezgustat din capul său uriaş şi continuă: Sunt momente, 
colonele, când cred că patima de civilizaţie şi cultură pe care noi 
toţi tindem s-o promovăm e pe cale să crape. Ne întoarcem la 
barbarism. 

— Poliţia franceză şi Serviciul Secret ştiu mai multe? 

La Porte îşi pocni iar degetele. Ochii săi care nu clipeau priviră 
spre Smith ca şi cum ar fi vrut să-i disece gândurile. 

— Poliţia şi Biroul Doi nu spun totul unui biet general, în 
special unuia care este, aşa cum ai remarcat, în serviciul NATO. 
Totuşi, ajutorul meu, căpitanul Bonnard, a auzit zvonuri cum că 
poliţia noastră ar avea dovezi că atacul de la Pasteur ar putea fi 
opera unei grupări separatiste basce care a dispărut cu ani în 
urmă. De obicei, bascii se limitează la „acţiuni” în Spania, dar 
sunt convins că ştii că există mulţi locuitori basci în trei regiuni 
mici din Pirineii de Jos, la graniţa dintre Spania şi Franţa. Probabil 
că era inevitabil să treacă graniţa, să ajungă chiar până la Paris, 
mai devreme sau mai târziu. 

— Ce grupare credeţi că a acţionat? 

— Cred că este vorba de Flacăra Neagră. 

Luă ceea ce părea a fi o telecomandă de televizor, apăsă pe 
un buton şi căpitanul Bonnard intră în cameră printr-o uşă 
laterală. Generalul i se adresă acestuia: 

— Darius, vrei să fii amabil să pregăteşti pentru colonelul 
Smith o copie a dosarului pe care cei de la Surete l-au trimis în 
legătură cu explozia? 

— Va fi gata până pleacă de aici, mon general. 

— Mulţumesc, Darius. Eh, ce m-aş face fără tine? 

Salutând, dar cu zâmbetul pe buze, aghiotantul părăsi 
încăperea. Generalul La Porte luă cafetiera: 

— Incă o ceaşcă de cafea, colonele şi povesteşte-mi despre 
prietenul tău. Mi s-a spus că este un geniu, dar că suferă de o 
boală nefericită. 

Generalul umplu din nou ceştile de cafea în timp ce Smith îi 
povesti istoria lui Marty: 

— Sindromul Asperger îl face să se adapteze cu greu la lumea 
noastră. Are tendinţa de a evita oamenii, este speriat de străini şi 
locuieşte în D.C. Totuşi, este un geniu în ale electronicii. Când nu 
mai face tratament şi este într-o stare de extremă agitaţie, are 
momente de creativitate ameţitoare. Dar dacă este lăsat fără 
medicamente mult timp, devine incoerent şi începe să delireze. 
Medicația îl ajută să poată lucra zilnic cu oamenii, dar îmi spunea 
că se simte ca şi când s-ar afla scufundat în apă, iar gândirea lui, 
deşi strălucită, pare să funcţioneze cu încetinitorul şi, în acelaşi 
timp, suferă. 

Generalul La Porte părea realmente afectat: 

— Cât timp a avut parte de această suferinţă? 

— Toată viaţa lui. Nu se cunosc prea multe despre boala asta 
şi de multe ori este diagnosticată şi interpretată greşit. Marty 
este fericit când nu trebuie să ia medicamente, dar pentru 
ceilalţi este dificil să stea în preajma lui. Ca urmare, locuieşte 
singur. 

La Porte dădu din cap. 

— Şi totuşi este un om de valoare, nu-i aşa? Dar pe mâini 
greşite, un pericol potenţial. 

— In nici un caz Marty. Nimeni nu-l poate determina să facă ce 
nu vrea el. Mai ales că nu ştia nimeni ce făcea acum. 

La Porte râse în barbă. 

— Aha, am înţeles. Asta-i bine. 

Privi la ceasul atârnat pe un perete lateral - din piatră verde şi 
cu colonete. Se ridică, apropiindu-se de Smith. 

— A fost o plăcere, colonele, dar am o întâlnire şi trebuie să 
plec. Termină-ţi cafeaua. Apoi căpitanul Bonnard îţi va da o copie 
a dosarului Flacăra Neagră, să vezi despre ce este vorba. 

În timp ce generalul părăsea camera, Smith îşi plimbă privirea 
peste picturile atârnate pe toţi pereţii, majoritatea peisaje 
franţuzeşti. Recunoscu două picturi de Corot şi una de Theodore 
Rousseau, dar nu recunoscu tabloul măreț care reprezenta un 
castel masiv, construit din piatră de un roşu închis. Pictorul 
folosise umbrele de roşu şi purpuriu în care razele soarelui 
strălucitor de după-amiază dădeau lumini unghiurilor din pereţi şi 
turnuri. Smith nu putu să localizeze pictura şi nici nu recunoscu 
stilul nici unui alt peisagist francez din secolul al 
nouăsprezecelea. Totuşi, ceva în tabloul acela îl făcea de neuitat. 

Se ridică întinzându-se discret, fără să-şi dea osteneala să-şi 
termine cafeaua. In schimb, se gândea deja cum să-şi petreacă 
restul zilei. Nu mai avea veşti de la Fred Klein, aşa că era 
momentul să verifice dacă celularul lui funcţiona. 

Se îndreptă spre uşa prin care intrase, dar înainte să facă doi 
paşi, apăru căpitanul Bonnard cu dosarul în mână, tăcut şi 
neauzit ca o umbră. Perfecta anticipare a căpitanului îl făcu pe 
Smith să se simtă străbătut de un fior. Auzise oare căpitanul 
Bonnard întreaga conversaţie? Dacă da, era un angajat mult mai 
de încredere decât apreciase Smith, sau poate că doar vrusese 
să ştie şi el ce i-a povestit Smith generalului. 


De la fereastra înaltă din încăperea în care fusese primit de 
general, Darius Bonnard îl urmări pe Smith urcându-se într-un 
taxi. Continuă să-l urmărească cu privirea până când maşina 
intră în trafic şi dispăru. Apoi traversă camera, se aşeză la biroul 
său ornamentat, formă un număr de telefon şi aşteptă. 

In final, o voce liniştită îi răspunse: 

— Naam? 

— Smith a plecat. Are dosarul. lar generalul s-a dus la una din 
întrunirile sale. 

— Bine, răspunse Mauritania. Ai aflat ceva nou din ceea cea 
vorbit Smith cu generalul? Ştii cine este Smith cu adevărat şi de 
ce a venit la Paris? 

— Susţine aceeaşi poveste, că a venit să aibă grijă de 
prietenul lui. 

— Şi tu crezi? 

— Ştiu doar că nu este agent CIA sau NSA. 

Se făcu tăcere la celălalt capăt al firului şi numai ecoul 
zgomotului produs de oamenii din jur indica faptul că Mauritania 
mai era la telefon. După un moment, omul continuă: 

— Se poate. Totuşi a fost mult mai ocupat, nu crezi? 

— S-ar putea să fie doar preocupat să-şi răzbune prietenul, 
aşa i-a spus generalului. 

— Ei bine, cred că vei afla curând despre ce este vorba. 

Era un zâmbet dur în vocea teroristului în momentul în care 
continuă: 

— Dar când vom descoperi adevărul despre Jon Smith, n-o să 
mai aibă importanţă. El... totul... vor fi la fel de importanţi 
precum firele de nisip din Sahara. Oricine ar fi... orice au de gând 
să facă el sau oricare dintre ei... va fi prea târziu. 


Femeia cu părul negru continuă să caute meticulos prin 
apartamentul liniştit al lui Mauritania, dar fără să găsească nimic. 
Teroristul şi celelalte persoane pe care le văzuse intrând şi ieşind 
fuseseră precaute. De fapt, nu descoperi nimic de natură 
personală. Era ca şi cum nimeni nu locuia acolo. 

În momentul în care se întoarse spre uşă să părăsească 
apartamentul, se auzi o cheie în broască. Sări într-o parte, cu 
inima bubuindu-i în piept. Traversă rapid sufrageria şi se strecură 
în spaţiul îngust de sub covoraşul care acoperea fereastra, 
ascultând atent cum se deschide uşa şi cineva pătrunde în 
cameră. Paşii se opriră brusc chiar la intrare şi nu se mai auzi 
nimic câteva secunde, ca şi când noul venit simţea că ceva nu 
era în regulă. 

Femeia avu senzaţia că respiraţia persoanei pe care n-o vedea 
era precum mişcarea înceată a unui şarpe. Scoase pistolul 
Beretta de 9 mm de sub bluză, încet, fără să atingă carpeta care 
o ascundea. Nu trebuia s-o mişte. 

Auzi un pas precaut. Apoi un al doilea. Se îndreptau spre 
fereastră. Un bărbat scund. Să fi fost chiar Mauritania? In spaţiul 
ei strâmt, femeia asculta. Mauritania era expert, ştia asta de 
mult, dar nu atât de bun cum se credea el. O mişcare rapidă 
putea fi mai tăcută şi mai mortală. Era greu de reacţionat 
împotriva unei astfel de mişcări. Parcă ghicise locul unde se 
ascunsese, dar se mişca prea încet, dându-i timp să se 
pregătească. 

Privind îngrijorat, Mauritania studie camera ţinând în mână un 
pistol vechi rusesc Tokarev TT-33 de 7,62 mm. Nu auzise nimic, 
nu văzuse nimic neobişnuit, dar era sigur că cineva era acolo sau 
fusese acolo, pentru că văzuse semne pe uşile de la intrarea în 
clădire şi în apartament. 

Se îndreptă spre un geam şi trase repede carpeta de pe el. 
Spaţiul din spate era gol. Repetă manevra cu al doilea covoraş, 
cu pistolul pregătit să tragă. Dar şi acolo spaţiul era gol. 

Femeia privi în jos şi-l văzu pe Mauritania. Ţinea pistolul în 
mână, gata să tragă dacă o descoperea. Stătea atârnată de un 
cârlig din titan pe care îl înfipsese în marginea ferestrei când îşi 
dăduse seama de pericol. Din poziţia în care se afla, putea să-l 
omoare fără ca el să aibă măcar timp să îndrepte pistolul spre 
ea. Femeia îşi ţinu respiraţia pentru ca lui să nu-i treacă prin cap 
să se uite în sus. Nu voia să-l omoare, putea fi un martor bun 
pentru investigaţii, dar dacă era nevoită... 

Trecură câteva secunde de suspans. Una... două... şi bărbatul 
se dădu înapoi, lăsând carpeta să cadă înapoi peste fereastră. 

Apoi femeia auzi paşii trecând rapid prin celelalte două 
camere. După câteva secunde de linişte, auzi cum ceva greu era 
mutat din loc. Ca şi când un covor gros fusese tras de la locul lui. 
Când auzi o scândură scârţâind şi trosnind, înţelese că omul 
hotărâse că oricine ar fi intrat în apartament plecase şi că acum 
putea să umble în siguranţă la locul secret din podeaua 
apartamentului, lucru ce ei îi scăpase la căutare. 

Se auziră două sunete scurte în momentul în care uşa de la 
apartament se deschise şi se închise. Aşteptă să vadă dacă se 
mai aude ceva. Dacă se mai percepe vreo mişcare. Nu mai era 
nimic. _ 

Se lăsă în jos de la fereastră. Inţepenise în poziţia aceea 
atârnată, dar în timp ce se dezmorţea, aruncă o privire pe geam 
şi îl văzu pe Mauritania stând peste drum şi urmărind clădirea, în 
aşteptare. 

De ce mai stătea acolo? De ce urmărea clădirea? Nu-i plăcea 
treaba asta. Dacă chiar crezuse că „vizitatorul” plecase, ar fi 
trebuit să plece şi el... doar dacă nu-şi lua noi măsuri de 
siguranţă pentru ce urma să întreprindă. 

Apoi, brusc, îngheţă: nu pregătea nimic; lăsase ceva în urma 
lui. 

încordată cum era, nu mai ezită. O luă la goană de-a lungul 
sufrageriei spre camera din spate din ciudatul apartament, trase 
covoraşul de la fereastră, încălecă pervazul şi cobori pe scara de 
incendiu. 

Era aproape pe ultimele trepte când etajul de deasupra 
explodă într-o pălălaie de flăcări. 

Sări jos şi o luă la fugă spre stânga, printr-o altă clădire din 

faţă, de unde ieşi în stradă pe partea cealaltă. Mauritania încă 
mai aştepta în faţa clădirii care acum ardea. Femeia rânji. 
Mauritania crezuse că eliminase un urmăritor. Făcuse în schimb o 
greşeală. 

Când el se întoarse şi se depărtă la auzul sirenelor maşinilor 
de pompieri, femeia era nu departe în urma lui. 

Cafeneaua Deuxieme Regiment Etranger era situată pe strada 
Africa de Nord, una dintre străzile întortocheate care înconjurau 
bazilica Sacre Coeur. Smith îşi descheie trenciul şi se aşeză 
singur la o măsuţă dintr-un colţ, cu un demi şi un sandviş 
dinainte, studiind dosarul primit de la Biroul Doi despre Flacăra 
Neagră. Patronul cafenelei era un fost legionar pe care Smith îl 
operase la un picior în unitatea MASH, în timpul Războiului din 
Golf. Afişând bine cunoscuta lui ospitalitate, fusese atent ca 
nimeni să nu-l deranjeze pe Smith pe când acesta parcurgea 
dosarul filă cu filă. După ce termină, Smith se lăsă pe spătarul 
scaunului, comandă încă un demi şi recapitulă ce citise. 

„Unica” dovadă împotriva Flăcării Negre era că Biroul Doi, 
acţionând pe baza unor date furnizate de un informator, prinsese 
la Paris un membru al grupării teroriste la o oră după atentatul 
de la Pasteur. Cu mai puţin de un an înainte, omul fusese eliberat 
dintr-o închisoare din Spania unde fusese condamnat pentru 
participarea la nişte crime mai vechi, atribuite grupării Flacăra 
Neagră. După ce el şi partenerii lui fuseseră arestaţi, nu se mai 
auzise de Flacăra Neagră, aparent inactivă. 

Când Biroul îl prinsese în Franţa, individul era înarmat, dar 
declarase sub jurământ că era complet în afara politicii, că lucra 
ca maşinist în Toledo, Spania. Declarase că venise la Paris doar 
pentru a-şi vizita unchiul, că nu ştia nimic despre atentatul de la 
Pasteur şi că fusese tot timpul în tovărăşia unchiului său. În 
dosar era şi un xerox cu fotografia lui. Conform datelor, 
fotografia fusese făcută la arestarea bărbatului. Avea sprâncene 
groase, obraji puternici şi o bărbie proeminentă. 

Unchiul confirmase povestea celui arestat, iar poliţia nu 
putuse să demonstreze că există vreo legătură între persoana 
respectivă şi atentat. Totuşi, existau şi nişte „goluri”, pentru că 
omul avea câteva ore bune în care nu se ştia ce făcuse. Biroul îl 
reţinuse fără să-i comunice capul de acuzare şi îl interogase ore 
în şir. 

Pe scurt, sediul de operare al Flăcării Negre era tot timpul 
mobil, nu rămânea într-un singur loc mai mult de o săptămână. 
Organizaţia favoriza provinciile basce din vestul Pirineilor: 
Vizcaya, Guipuzcoa şi Alava din Spania şi numai ocazional Pirineii 

de Jos, în Franţa. Cele mai multe adrese erau din preajma 
oraşelor Bilbao şi Guernica, unde  locuiseră majoritatea 
simpatizanţilor Flăcării Negre. 

Ca mişcare, naţionaliştii basci spanioli aveau un singur scop 
- separarea de Spania şi formarea unei republici basce. Pentru că 
nu puteau face acest lucru, grupările mai moderate propuneau, 
din când în când, înfiinţarea unei regiuni autonome în Spania. 
Dorinţa de independenţă a bascilor era atât de puternică încât, în 
ciuda devotamentului lor faţă de Biserica Catolică, ei luptaseră 
împotriva Bisericii în timpul celui de-al doilea război civil din 
Spania şi susţinuseră seculara aripă republicană, care le 
promisese cel puţin autonomia, în timp ce fasciştii catolici erau 
împotrivă. 

Smith se întrebă cum de atentatul de la Institutul Pasteur 
figura în această încrengătură. Poate pentru a provoca Spania. 
Nu, poate că nu. Nici unul dintre actele teroriştilor basci nu 
urmăreau să facă Spania de ruşine. 

Pe de altă parte, scopul putea fi acela de a stârni fricţiuni între 
Spania şi Franţa, pentru ca, ulterior, guvernul francez să fie 
constrâns să intervină pe lângă Spania să accepte cererile 
bascilor. Părea o variantă posibilă, aceasta fiind o tactică folosită 
şi de alţi revoluționari, deşi cu varii succese. 

Sau bascii francezi hotărâseră să se unească cu fraţii şi 
surorile lor de la graniţa din sud, răspândind terorismul de 
ambele părţi ale Pirineilor în speranţa de a obţine o ţară a lor pe 
o mică parte din teritoriile celor două state, încurajându-i pe 
francezi, care ar pierde mai puţin teritoriu, să forţeze Spania să 
ajungă la o înţelegere? Oricum, mai exista şi posibilitatea ca 
implicarea a două state să atragă atenţia Naţiunilor Unite şi 
poate a Uniunii Europene să intervină atât pe lângă Spania, cât şi 
pe lângă Franţa pentru găsirea unei soluţii. 

Smith încuviinţă în sinea sa. Da, aşa ar putea sta lucrurile. lar 
computerul ADN era extrem de important pentru terorişti, 
oferindu-le o armă competitivă din multe puncte de vedere, 
inclusiv acela de a convinge guvernele să le accepte 
revendicările. 

Dar presupunând că Flacăra Neagră ar avea maşina 
moleculară a lui Chambord, de ce atacau Statele Unite? Nu avea 
sens decât dacă bascii doreau să forţeze S.U.A. Să le sprijine 
obiectivele şi să mărească presiunea asupra Spaniei. Dacă 
oricare dintre alternative era adevărată, trebuia totuşi să existe 

contacte şi cereri. Dar aşa ceva nu exista. 

Continuând să ia în calcul toate alternativele, Smith îşi privi 
celularul în speranţa că avea ton. Şi avea. Formă numărul secret 
al lui Klein din D.C. 

— Klein la telefon. 

— Sistemele au fost restabilite? 

— Da, ce nebunie! ingrozitor. 

— Ce s-a petrecut exact? întrebă Smith. 

— După ce a întrerupt reţeaua serviciilor publice din Vest, 
hackerul nostru fantomă a pătruns în codul cheie al unor sateliți 
de telecomunicaţii, după care oamenii noştri ştiu că s-a infiltrat 
în întregul sistem - în zeci de sateliți. Cei de la FBI au încercat să 
facă tot posibilul să-l oprească, dar el a spart orice cod, a 
descoperit fiecare parolă şi a acţionat ca şi când zidurile de 
protecţie sau blocajele erau o joacă, tastând zerouri în sistemul 
de transmisiuni al armatei. Viteza era orbitoare. Incredibilă. A 
spart codurile despre care se presupunea că sunt imbatabile. 

Smith înjură. 

— Ce Dumnezeu vrea de la noi? 

— Oamenii noştri cred că se joacă pur şi simplu, urmărind să 
câştige încredere în sine. Reţeaua din Vest şi-a revenit după o 
jumătate de oră şi comunicațiile au fost restabilite. Exact ca şi 
când el ar fi programat totul. 

— Poate că a făcut-o. Ceea ce înseamnă că ai dreptate, totul a 
fost un test. Şi un avertisment - să ne facă să transpirăm. 

— A reuşit. Chiar acum, a afirma că tehnologia noastră este 
depăşită este puţin spus. Cea mai bună apărare este să-l găsim 
pe el şi maşina aceea. 

— Nu numai pe el. Asta nu e munca unui hacker solitar, ca să 
nu mai vorbim de atacul de la Pasteur şi răpirea lui Therese 
Chambord. N-ai mai aflat nimic? 

— Nimic. 

Smith îşi privi berea. Avea un gust bun şi până să-l sune pe 
Klein îi făcuse plăcere. Acum o împinse mai încolo. 

— Poate că nu vor nimic de la noi, spuse pe un ton dur. Poate 
că pun la cale doar să facă ceva, indiferent ce facem sau spunem 
noi. 

Parcă-l vedea pe Klein, unde o fi fost el, cu privirea aţintită în 
spaţiu, imaginând un scenariu apocaliptic. 

— M-am gândit şi la asta. Un atac direct, fără avertisment, 
destul de puternic ca să ne scoată din uz după ce vor termina 

testele prototipului. Asta-i coşmarul meu. 

— Ce cred cei de la Pentagon? 

— Este mai bine să iei contact cu realitatea dură puţin câte 
puţin. Insă asta e meseria mea. Tu ce ai mai aflat? 

— Poliţia a stabilit că amprentele mâinii găsite printre 
dărâmăturile de la Pasteur îi aparţineau lui Emile Chambord. 
Generalul La Porte mi-a spus azi-dimineaţă. 

— Sfinte Doamne, oftă Klein. Aşadar, mort. Chambord este 
într-adevăr mort. Ce blestem! Am să-l pun pe Justice să 
telefoneze acolo să vadă ce au mai aflat. Ezită: Asta face ca 
Zellerbach să treacă pe primul plan ca importanţă. Cum se 
simte? 

Smith îi povesti. 

— Cred că o să avem şansa să-l recuperăm pe Marty întreg, 
spuse ca o concluzie. Oricum, aşa intenţionez eu. 

— Sper să ai dreptate. Şi mai ales sper că-şi va reveni în timp 
util. Nu vreau să fiu nepoliticos, colonele. Ştiu ce simţi pentru 
Zellerbach, dar ce cunoaşte el poate fi de mare importanţă. Este 
bine păzit acum? 

— Cât se poate de bine. Forţele speciale franceze sunt acolo, 
conduse de cei de la Surete. Apoi făcu o pauză, după care spuse: 
Am nevoie de o rezervare pentru următorul zbor către Madrid. 

— Madrid? De ce? 

— Să închiriez o maşină şi să mă duc până la Toledo. De la 
Toledo pot lua urma Flăcării Negre. 

Descrise raportul pe care-l luase căpitanul Bonnard de la 
Surete şi i-l dăduse în copie: 

— Acum, că ai descifrat că simbolul de pe mânerul armei 
aparţine grupării Flacăra Neagră, Toledo este următorul pas. 
Dacă Flacăra Neagră este într-adevăr răspunzătoare de răpirea 
lui Therese Chambord, atunci am de gând să mă folosesc de ei 
ca s-o găsesc şi să găsesc şi prototipul ADN. Făcu o pauză: Am 
mai fost la Toledo de câteva ori, dar acum am nevoie de ajutor. 
Poţi să-mi faci rost de adresa sediului bascilor şi o hartă a 
oraşului? Cineva de la Surete trebuie să aibă vreuna. 

— Am să obţin informaţiile, o hartă şi o rezervare pe numele 
tău te vor aştepta la aeroportul De Gaulle. 


Washington, D.C., Casa Albă 

Preşedintele Sam Castilia şedea relaxat pe fotoliul lui 
impozant, cu ochii închişi, într-o atmosferă ireală de primăvară 
care se simţea în Biroul Oval la acea oră matinală, pentru că 
insistase să se închidă aerul condiţionat şi uşile-fereastră să fie 
lăsate deschise. După calculele lui (îşi privise de câteva ori 
ceasul de la mână), consilierul cu Probleme de Securitate 
Naţională, amiralul şi cei trei generali vorbeau, arătând pe hărţi 
şi se certau de mai bine de o oră şi douăzeci de minute. În ciuda 
gravităţii situaţiei, se trezi gândindu-se la felul în care îşi omorau 
apaşii inamicii, ţintuindu-i cu braţele deschise precum vulturii, 
sub soarele arzător, ca să aibă o moarte foarte lentă. 

In final deschise ochii: 

— Domnilor, este un fapt cunoscut că numai un egocentric 
idiot şi maniac ar fi făcut ceea ce fac eu acum, aşa că îmi poate 
spune şi mie cineva, în câteva cuvinte, ce s-a întâmplat şi ce 
înseamnă, fără să fiu nevoit să citesc în New York Times sau să 
ascult explicaţiile unui consilier ştiinţific? 

— Desigur, domnule. Consilierul cu Probleme de Securitate 
Naţională, Emily Powell-Hill luă cuvântul. După ce a pătruns în 
sistemul de energie electrică din Vest şi după ce s-a infiltrat în 
sistemul de comunicaţii al armatei, hackerul a pornit să fure 
toate codurile noastre de comandă şi cele de supraveghere 
electronică. Totul. Nu a mai rămas nimic ascuns în urma lui. 
Nimic nu mai poate proteja acum hardul, softul sau oamenii. 
Putem fi paralizaţi pentru Dumnezeu ştie cât timp. Complet, fără 
posibilitatea de a ne apăra împotriva atacului. Orbi, surzi, loviți şi 
fără dinţi. 

In ciuda aparentei nepăsări, preşedintele era conştient de 
enormitatea consecinţelor. Continuă: 

— Este atât de rău pe cât se spune? 

— Până acum, răspunse consilierul, ce a făcut hackerul a fost 
de scurtă durată. A lovit şi a fugit, nu a atacat susţinut. Dar 
furând codurile, a dovedit că este capabil nu numai să atace, ci şi 
să declanşeze un război. Până când nu se schimbă codurile nu 
mai putem să luptăm sau să ne apărăm. Şi chiar dacă schimbăm 
codurile, hackerul le poate fura din nou. 

Preşedintele Castilia inspiră zgomotos: 

— Ce anume am pierdut, exact, cât timp a fost el în sistem? 

— Toate sistemele de comunicaţii militare care treceau prin 
Forturile Meade şi Detrick, interveni amiralul Stevens Brose. 
Centrul de supraveghere militară NSA din toată lumea, din 

Menwith Hill, Anglia, comunicațiile FBI, sistemele de 
supraveghere fotografice şi electronice ale CIA din toată lumea. 
Biroul de Recunoaştere Naţională (NRO) era practic orb. Şi, 
bineînţeles, a căzut şi Echelon. 

— Toţi erau prezenţi, domnule, spuse Emily Powell-Hill, 
grăbindu-se să-i dea singura veste bună preşedintelui. Dar... 

Tăcerea din Biroul Oval era mai apăsătoare decât situaţia din 
New Mexico. Powell-Hill care lucra la NSA, cei patru capi ai 
armatei şi preşedintele rămăseseră tăcuţi, frământaţi de gânduri 
sumbre. Mânie, panică, determinare, supărare şi calcule sobre le 
treceau prin faţa ochilor. 

Preşedintele se uită la fiecare dintre cei prezenţi. 

— Ca să folosesc una dintre metaforele mele colorate... până 
acum tot ce avem sunt semnale fumigene ca la Diablos, dar 
apaşul poate tăia legăturile, în orice moment. 

Stevens Brose dădu aprobator din cap. 

— AŞ spune că asta explică totul. Dacă presupunem că ei sunt 
în posesia unui computer ADN, întrebările sunt: De ce fac asta? 
Ce planuri au? Părerea mea este că nu trebuie să sperăm că vor 
doar să exercite presiuni pentru a determina pe cineva să facă 
ce vor ei, fiindcă nu au solicitat nimic. Având în vedere ţintele 
militare şi comunicațiile pe care le-au invadat, este clar că au 
dorit ca acest computer molecular să fie folosit pentru a lovi pe 
cineva sau ceva. Atâta timp cât suntem ţinta principală şi se pare 
că suntem pe locul întâi pe lista loviturilor, aş spune că asta 
denotă că ei ne vânează pe noi. 

— Trebuie să ştim cine sunt e;, hotărî Powell-Hill de la NSA. 

Amiralul Brose ridică din umeri: 

— În momentul ăsta, Emily, cu tot respectul, este întrebarea 
cea mai puţin importantă. Pot fi oricine, de la guvernul irakian la 
milițiile din Montana, din orice ţară sau orice grup terorist. Ceea 
ce se impune în primul rând este să-i oprim. După aceea putem 
vedea cine sunt. 

— Totul se învârte în jurul computerului ADN, spuse 
preşedintele şi totul a început când laboratorul de la Pasteur a 
fost atacat. Acum credem că urmează să ne atace pe noi, dar nu 
ştim cum, când şi unde. 

Amiralul Brose răspunse prompt: 

— Aşa este, domnule. 

— Atunci trebuie să găsim acest computer ADN. 

Era şi ideea lui Klein. Preşedintele fusese informat în acest 


110 


sens şi, în final, fusese de acord cu ideea. Cu atât de puţine 
opţiuni, nu mai avea de ales. 

In clipa aceea militarii începură să vorbească toţi deodată, în 
frunte cu Ivan Guerrero, general-locotenent în armată, care se 
plânse: 

— Este ridicol, ca să nu spun insultător. Nu suntem 
neajutoraţi. Comandăm cea mai puternică forţă de pe pământ. 

Generalul Forţelor Aeriene, Kelly, fu de acord: 

— Şi cu cel mai avansat armament. 

— Vă putem da zece divizii să-i măturaţi pe bastarzi, pentru 
Dumnezeu, spuse Oda, general-locotenent în Marină. 

— Şi nici una dintre diviziile voastre, nave, tancuri sau avioane 
nu vă pot proteja codurile electronice şi sistemele, spuse calm 
preşedintele. Adevărul este că oricine lucrează cu un computer 
ADN acum, înainte chiar de a avea şansa să ne punem la punct 
apărarea, ne aduce în imposibilitatea de a riposta. 

Amiralul Brose clătină din cap, împotrivindu-se. 

— Nu în totalitate. Nu am stat cu mâinile-n sân, domnule 
preşedinte. Fiecare dintre noi ne-am făcut sisteme back-up 
pentru serviciile noastre care operează în afara structurilor de 
comandă normale şi a reţelelor electronice. Am planificat aşa 
ceva pentru cazurile de urgenţă şi acum chiar avem un caz de 
urgenţă. Le vom acţiona separat şi vom instala pe ele cele mai 
bune ziduri de apărare. Am schimbat deja toate codurile de 
comandă şi comunicaţie. 

— Cu ajutorul prietenilor noştri din Anglia, am făcut rost de 
sisteme back-up pe care le-am pus la NSA, adăugă Powell Hill. 
Sistemul poate fi operaţional în câteva ore. 

Preşedintele zâmbi fără tragere de inimă. 

— Din câte am înţeles, nu putem decât să încetinim acţiunile 
acestui nou inamic al nostru. Bine, schimbaţi codurile, mai întâi 
armata. Faceţi ca sistemele electronice tactice să fie cât mai 
sigure posibil. De asemenea, contactaţi celelalte guverne din 
NATO şi coordonaţi cu ei apărările şi datele. Intre timp, serviciul 
nostru de spionaj trebuie să se concentreze asupra găsirii 
computerului. În sfârşit, pentru Dumnezeu,  dezamorsaţi 
rachetele ofensive şi transportaţi-le cât mai departe înainte să 
poată fi lansate! 

Cum toţi fură de acord, părăsiră Biroul Oval. 

Preşedintele Castilia aşteptă nerăbdător ca ultimul om să iasă 
din birou. Numai după aceea Fred Klein intră în încăpere printr-o 

uşă laterală. Klein părea obosit, cu ochii foarte încercănaţi. 

Preşedintele lăsă să-i scape un suspin de îngrijorare. 

— Spune-mi adevărul, Fred. Ne va fi de folos ceva din ce 
plănuiesc ei să facă? 

— Probabil că nu. Aşa cum ai spus, putem să-i încetinim. Dar 
când vor afla ce se poate face cu un computer ADN, nu ne mai 
rămâne mare lucru de făcut. Pur şi simplu este prea puternic. De 
exemplu, dacă avem un modem pe computer şi tu dai un e-mail 
către nepoţii tăi o dată pe lună, este de-ajuns pentru ca un 
computer molecular să intre în calculatorul tău, să fure în câteva 
secunde toate informaţiile şi toate datele existente şi să şteargă 
tot hardul. 

— În câteva secunde? Printr-un simplu e-mail către nepoți? 
Doamne-Dumnezeule! Nimic nu mai este sigur. 

— Nimic, îngână Klein ca un ecou. Aşa cum ai spus şi tu şi 
Stevens Brose, singura noastră şansă este să găsim computerul 
molecular. Imediat ce intrăm în posesia lui, o să punem mâna şi 
pe ei. Dar trebuie s-o facem înainte să-şi pună în aplicare 
genialul lor plan. 

— E ca şi când te-ai lupta cu un grizzly cu mâinile legate la 
spate. Ceva nu este în regulă. Preşedintele îl privea cu interes pe 
şeful Serviciului de Operaţiuni sub acoperire unu. Cum plănuiesc 
să ne lovească? Cum şi unde? 

— Nu ştiu, Sam. 

— Dar vei afla, nu-i aşa? 

— Da, domnule. Am să aflu. 

— Şi la timp. 

— Aşa sper. 

Toledo, Spania 


Smith ieşea din Madrid pe autostrada N401, spre sud, către 
Toledo. Aşa cum i se promisese, adresa bascilor, harta şi 
instrucțiunile îl aşteptaseră la aeroportul De Gaulle. Micuţul 
Renault închiriat rula silențios printre câmpiile verzi, cufundate în 
umbrele lungi ale după-amiezii. Oile păşteau la umbra dantelată 
a plopilor de pe marginea drumului. 

Smith coborî geamul şi-şi sprijini cotul pe marginea portierei în 
timp ce un vânt călduţ intră în maşină, ciufulindu-i părul. Cerul 
din La Mancha, unde melancolicul cavaler Miguel de Cervantes 
se luptase cu morile de vânt, era senin şi albastru. Dar mintea lui 
Smith părăsi rapid scena pastorală şi pe nemulţumitul Don 
Quijote. Avea propriile lui mori de vânt cu care trebuia să se 
lupte, cu diferenţa că morile lui erau foarte reale. 

Conducea gândindu-se neîncetat, cu îngrijorare, că cineva ar fi 
putut să-l urmărească. Cu vremea însă, văzând rarele maşini 
care se duceau sau veneau, aşa cum era de aşteptat, nu se mai 
gândi la asta. Mintea lui trecu în revistă articolele apărute în 
ziare care relatau penele de curent, pe care le citise în avion în 
timpul zborului de la Paris. Comparativ cu detaliile oferite de 
Fred Klein, articolele erau superficiale, nu indicau problemele 
grave care puteau apărea ca rezultat al funcţionării unui 
computer futurist. Până acum, guvernul Statelor Unite trecuse 
sub tăcere aceste informaţii. 

Chiar dacă nu spuneau totul, articolele erau şocante şi 
înfricoşătoare, mai ales că Smith ştia ce putea să urmeze. 
Gândindu-se la ce ar putea găsi la Toledo, vechiul oraş se profilă 
la orizont, ridicându-se chiar din câmpie, cu turnurile Catedralei 
şi zidurile  Alcazarului înălțându-se  semeţe deasupra 
acoperişurilor caselor. Citise că oraşul era foarte vechi, fondat în 
perioada celților, preromană. Când romanii ajunseseră în secolul 
al doilea înainte de Hristos, făcuseră din acest oraş o fortăreață 
care avea să dureze şapte sute de ani până când barbarii vizigoți 
îl ocupaseră pentru alte două secole, până la sfârşitul anului 712 

după Hristos. 

Atunci, spunea legenda, regele Rodrigo se atinsese de 
Florinda, fata contelui Julian, pe care o surprinsese făcând baie 
goală în Rio Tajo. in loc să rezolve lucrurile pe plan local, tatăl 
acesteia - idiot cum era - ceruse ajutorul arabilor. Cum arabii 
plănuiseră deja să invadeze regiunea, fuseseră fericiţi să 
răspundă apelului. Aşa că Toledo îşi schimbase din nou stăpânii, 
devenind un centru maur, cosmopolit şi înfloritor. Toledo 
revenise abia în 1085 sub conducerea Spaniei, când regele 
Alfons de Leon şi Castilia cucerise teritoriul. A fost capitala regilor 
Castiliei, apoi a Spaniei până în 1561. 

inconjurat din trei părţi de râu, oraşul se ridică mult deasupra 
acestuia, pe pereţii povârniţi ai dealului. Este o fortăreață 
naturală care avea nevoie de ziduri doar spre nord pentru a fi 
inexpugnabilă în vremurile de demult. Oraşul se dezvoltase între 
aceste ziduri, întinzându-se spre sud peste râu, construcţiile 
recente datând din ultimele trei sau patru secole. 

Smith continuă să parcurgă străzile mici şi înguste din nordul 
oraşului, din apropierea zidurilor nordice. Atent la drum, intră în 
oraşul vechi prin Puerta de Bisagra, o intrare din piatră construită 
în secolul nouă şi parcă maşina undeva prin încrengătura de 
străduţe şi alei înguste şi întortocheate care duceau în spirală 
spre mândria oraşului, Catedrala Gotică şi, în egală măsură, spre 
marea mâhnire a localnicilor - către Alcazar, ambele distruse în 
timpul războiului civil din Spania şi restaurate acum. 

Folosind harta detaliată, căută cu grijă marcajele care îl 
puteau conduce la adresa bascilor. Se rătăci în lumina amurgului 
care se lăsase peste oraş, se întoarse din drum şi descoperi că 
unele străduţe erau atât de înguste, încât intrarea maşinilor era 
blocată cu piloni din oţel. Cele mai multe străzi erau destul de 
largi ca să poată pătrunde maşinile, dar numai câte una. Când 
înaintă cu Renault-ul, oamenii se traseră în intrândurile porţilor 
ca să-i facă loc să treacă. Clădiri, monumente, pieţe, biserici, 
sinagogi, moschei, magazine, restaurante elegante şi case 
- majoritatea medievale - umplu fiecare metru pătrat din cetate. 
Oraşul era din cale-afară de frumos, dar şi periculos. Oferea prea 
multe posibilităţi de ambuscadă. 

Adresa unde fusese trimis era de fapt un apartament într-o 
clădire în apropiere de Cuesta de Carlos V, în umbra Alcazarului, 
chiar sub piscul oraşului. Potrivit hărţii, adresa se afla pe o alee 
abruptă pe unde nu putea trece nici cea mai mică maşină. Smith 

parcă la două străzi mai jos şi începu să urce, rămânând cât mai 
mult în umbră. Mulţi turişti străini gălăgioşi trecură pe lângă el 
prin oraşul vechi, făcând fotografii. 

Când Smith descoperi casa cu pricina în faţa lui, încetini pasul. 
Era o clădire tipică, ca faţada plată, din cărămidă, cu patru etaje 
şi acoperiş roşu. Ferestrele şi uşa de la intrare, nedecorate, erau 
ca nişte găuri pătrate în cărămidă mult retrase şi numai câte 
două ferestre pe etaj. Când trecu prin faţa clădirii văzu că uşa de 
la intrare era deschisă. Holul strâmt era luminat, dezvăluind o 
casă a scării îngustă. Bascii închiriaseră probabil o cameră la 
etajul doi. 

Smith continuă să se plimbe până ajunse la capătul străzii de 
unde se deschidea o piaţetă plină de magazine şi baruri. Străzile 
se întâlneau aici din patru direcţii. Se opri în faţa unei cafenele, 
unde luă loc la o masă cu faţa spre stradă. In aer se simţea 
mirosul de mirodenii - nucşoară, ghimber şi ardei iute. De aici 
putea vedea apartamentul bascilor. Ceru o bere şi un tapas şi 
aşteptă ca o formaţie să înceapă să cânte într-unul din cluburile 
din apropiere. Era o muzică merengue, dulceagă, din Republica 
Dominicană, fostă colonie a Spaniei. Vibranta muzică umplea 
noaptea, iar Smith mânca, bea şi pândea. Nimeni nu păru să-i 
dea atenţie. 

Intr-un târziu văzu trei oameni intrând prin uşa deschisă a 
clădirii cu apartamente. Unul dintre ei semăna cu cel din 
fotografia din dosarul de la Surete. Aceleaşi sprâncene groase, 
obraji puternici şi bărbie proeminentă. Smith achită nota şi se 
întoarse pe străduţa îngustă. Se lăsase noaptea, iar umbrele se 
pogorâră negre şi aproape impenetrabile peste caldarâm. Pe 
când se îndrepta liniştit spre clădire, avu sentimentul că fusese 
urmărit. Alertat, se opri şi se ascunse în umbra unui pom. 

Arma păru să apară de nicăieri în momentul în care simţi 
ţeava rece înfiptă în gât. Vocea, o şoaptă răguşită, i se adresă în 
spaniolă: 

— Am fost avertizaţi că s-ar putea să apari. 

Erau câţiva trecători pe străduţa îngustă, dar el şi cel care-l 
ameninţa erau aproape invizibili în locul în care se aflau. 
Felinarele de stradă erau puţine în oraşul vechi şi la distanţă 
mare. 

— Mă aşteptai? întrebă Smith tot în spaniolă. Interesant. 
Flacăra Neagră se întoarce să se răzbune. 

Şoapta se transformă în şuierat: 

— O să traversăm strada şi o să intrăm pe uşa pe care o 
supravegheai. 

Individul vorbi printr-un aparat de emisie-recepţie pe care 
Smith îl văzuse cu coada ochiului: 

— Stinge lumina, îl aduc sus. 

Cu gândul la Smith şi preocupat să transmită informaţia, 
atenţia teroristului slăbi. In timp ce bărbatul închidea aparatul de 
emisie-recepţie, Smith se gândi că are puţine opţiuni. Trebuia să 
încerce. 

II lovi pe bărbat puternic, dându-i un cot în stomac şi se lăsă 
brusc în jos. Se auzise doar un zgomot surd, în momentul în care 
individul apăsase pe trăgaciul armei. Era un pistol cu amortizor, 
zgomotul împuşcăturii fiind acoperit de muzică şi de traficul din 
piaţetă. Glonţul zbură inofensiv pe lângă spatele lui Smith şi se 
înfipse în caldarâm. Până să-şi revină teroristul, Smith îşi luă 
avânt şi-l lovi cu piciorul stâng. Il apucă de gât. Se auzi un icnet 
şi bărbatul căzu. 

Smith verifică semnele vitale: trăia, dar îşi pierduse 
cunoştinţa. Luă pistolul Walther de pe jos, o armă nemţească de 
bună calitate şi îl apucă pe bărbat pe după umeri. Cum teroriştii 
din apartament fuseseră avertizaţi, nu putea dura mult până ar 
cobori să vadă ce s-a întâmplat. Se grăbi în lungul străzii, cărând 
omul inconştient spre propria maşină. Teroristul începu să 
murmure ceva în momentul în care Smith îl trânti pe locul de 
lângă şofer. 

Smith înconjură iute maşina şi se aşeză la volan chiar în clipa 
în care văzu ceva sclipind. Omul se trezise. Işi revenise şi acum 
agita un cuţit spre el. Dar era slăbit şi Smith i-l smulse, privindu-l 
drept în ochii lui negri în semiîntunericul maşinii: 

— Bastardo! horcăi omul. 

— Acum vom sta de vorbă, i se adresă Smith în spaniolă. 

— Nu cred. 

Faţa individului era nerasă şi avea o uitătură sălbatică. Clipea 
rapid, ca şi când se lupta să gândească. 

Smith îl studie. Avea cu puţin peste un metru optzeci, 
musculos, aproape butucănos. Părul lui era rar, negru şi ondulat, 
o pată de cerneală în semiobscuritate. Era tânăr. Barba nerasă şi 
fizicul impresionant îi ascundeau adevărata vârstă. Smith 
presupuse că ar putea avea douăzeci de ani. Putea fi un tânăr 
american din clasa mijlocie, dar crescut într-o lume a teroriştilor. 

Omul holbă ochii, apoi îi miji. Se săltă în scaun, clătinându-se 

şi îşi frecă bărbia. 

— O să mă omori şi pe mine? 

Smith ignoră întrebarea. 

— Cum te cheamă? 

Tânărul se gândi, apoi păru să decidă că îşi poate spune 
numele. 

— Bixente. Numele meu este Bixente. 

Fără nume de familie, dar Smith acceptă. Ţinea pistolul într-o 
mână, iar cu cealaltă aduse cuțitul până îi atinse obrazul lui 
Bixente. Tânărul se retrase speriat şi dădu capul pe spate. 

— Un nume este un început bun, conchise Smith. Spune-mi 
despre Flacăra Neagră. 

Linişte. Bixente tremura, ceea ce îl făcea să pară şi mai tânăr. 

Smith îl asigură: 

— Nu vreau să-ţi fac nici un rău. Hai să vorbim prieteneşte. 

Faţa lui Bixente se schimonosi şi lui Smith i se păru că în sinea 
lui se dădea o luptă. Retrase cuțitul de lângă faţa lui Bixente. Era 
un alt fel de joc, dar uneori impactul psihologic făcea mai mult 
decât o armă. inu cuțitul la vedere, aşa încât Bixente să-l vadă 
şi i se adresă din nou: 

— Uite ce este, vreau numai câteva informaţii. Eşti prea tânăr 
ca să fii implicat în toată treaba asta. Spune-mi ceva despre tine. 
Cum ai ajuns să faci parte din Flacăra Neagră? 

Cobori cuțitul. 

Bixente urmări mişcarea cu privirea. Apoi se uită în sus, 
nedumerit. Nu se aşteptase la aşa ceva. Apoi spuse cu voce 
întretăiată: 

— Mi-au ucis... fratele. 

— Cine ţi-a ucis fratele? 

— Garda Civilă... în închisoare. 

— Fratele tău era un conducător al Flăcării Negre? 

Bixente dădu afirmativ din cap. 

— Aşadar, vrei să fii ca fratele tău. Pentru un teritoriu al 
bascilor. 

— Fratele meu era soldat, spuse tânărul cu o voce în care se 
simţea mândria. 

— Şi tu vrei să fii la fel. Jon înţelesese. Câţi ani ai, 
nouăsprezece? Optsprezece? 

— Şaptesprezece. 

Smith îşi înăbuşi un suspin. Era chiar mai tânăr decât se 
aşteptase. Un copil. Continuă: 

— Într-o zi vei fi suficient de matur ca să iei decizii stupide cu 
privire la lucruri mult mai importante, dar nu încă. Te folosesc, 
Bixente. Pun pariu că nu eşti din Toledo, nu-i aşa? 

Bixente bâlbâi numele unei comune din nordul Spaniei, o 
regiune bască cunoscută pentru turmele de oi, câinii şi păşunile 
ei întinse. 

— Eşti cioban? 

— Am fost crescut pentru asta. Făcu o pauză şi spuse cu o 
voce în care se simţea o umbră de regret: îmi plăcea ce făceam. 

Smith îl studie. Era un băiat puternic, fizic şi psihic, dar fără 
experienţă. Un candidat perfect pentru extremişti. | se adresă din 
nou: 

— Nu vreau decât să stau de vorbă cu oamenii tăi, nimic mai 
mult. Cum terminăm, poţi să te întorci acasă şi să fii în siguranţă 
începând de mâine. 

Bixente începu să tremure şi nu răspunse nimic. 

— Când s-a reactivat Flacăra Neagră? 

Potrivit datelor din arhive, gruparea nu mai activa şi dispăruse 
din lista neagră a autorităţilor după ce conducătorii lor fuseseră 
ucişi sau închişi. 

Bixente lăsă privirea în jos, ruşinat. 

— Când Elizondo a ieşit din închisoare. El este singurul rămas 
din vechea grupare care nu a fost ucis şi este liber. l-a contactat 
pe toţi cei care au fost membri, i-a adunat şi a mai racolat câţiva 
oameni noi. 

— De ce a crezut Elizondo că atentatul de la Institutul Pasteur 
vă poate ajuta să câştigaţi independenţa bascilor? 

Bixente răspunse fără să ridice privirea: 

— Niciodată nu mi-au spus prea multe, în special Elizondo. Dar 
i-am auzit vorbind despre cineva care i-a finanţat ca să reia 
lupta. 

— Cineva i-a plătit să pună o bombă la Pasteur şi s-o răpească 
pe Therese Chambord? 

— Cred că da. Cel puţin aşa am înţeles din ce am auzit. 
Tânărul scoase un oftat. Mulţi n-au vrut să facă asta. Dacă 
trebuia să se reia lupta, voiau s-o facă pentru Euskadi. Dar 
Elizondo le-a spus că o să primească o grămadă de bani şi de 
aceea au făcut asta. Dacă voiam să luptăm din nou pentru 
Euskadi, aveau nevoie de mulţi bani. Pe urmă, era mai bine 
pentru noi să aruncăm în aer o clădire din Paris, pentru că mulţi 
oameni de-ai noştri locuiesc acum în Franţa. Am fi dat astfel de 

ştire fraţilor şi surorilor noastre de peste munţi că vrem să ne 
unim cu ei şi că avem şanse de câştig. 

— Cine l-a angajat pe Elizondo să provoace explozia de la 
Pasteur? De ce? 

— Nu ştiu. Elizondo ne-a spus că nu are importanţă de ce 
trebuie să punem bomba. Era mai bine aşa. Totul s-a făcut 
oricum pentru bani, pentru Euskadi şi cu cât ştiam mai puţin, cu 
atât mai bine. Nu era problema noastră. Nu ştiu exact cu cine 
face afaceri, dar am auzit un nume... Scutul Semilunii sau cam 
aşa ceva. Nu ştiu ce înseamnă. 

— Ai auzit ceva despre motivul pentru care au răpit o femeie? 
Unde au dus-o? 

— Nu, dar cred că este pe aici, pe undeva. Nu sunt sigur. 

— A zis cineva ceva despre mine? întrebă Smith. 

— L-am auzit pe Zumaia spunând că l-aţi omorât pe Jorge la 
Paris şi au bănuit că aţi putea veni în Spania pentru că Jorge a 
făcut o greşeală. Apoi Elizondo a auzit de la cineva că s-ar putea 
să veniţi chiar la Toledo. Şi că trebuie să fim pregătiţi. 

— Arma lui Jorge avea un semn pe mâner? 

— Da. Dacă nu l-aţi fi ucis dumneavoastră, probabil c-ar fi 
făcut-o Elizondo. Nu avea voie să pună simbolul nostru pe nimic 
şi mai ales pe o armă. Elizondo n-ar fi ştiut asta, dar a aflat de la 
Zumaia. 

Ceea ce însemna că nu se temeau de el sau poate nici nu 
ştiau de el până când apăruse pe scenă în episodul cu răpirea lui 
Therese Chambord. Se încruntă către Bixente care rămăsese cu 
privirea în pământ, cu umerii căzuţi. 

— Cum m-ai recunoscut? întrebă Smith. 

— Au trimis ei o fotografie. l-am auzit vorbind. Unul din 
oamenii noştri din Paris v-a văzut sau a auzit de dumneavoastră 
ori v-a urmărit. Nu sunt sigur. El este omul care ne-a trimis 
fotografia. Expresia lui era încordată. Plănuiau să vă omoare. Le 
daţi prea multă bătaie de cap. Nu ştiu mai mult de atât. Aţi spus 
că o să-mi daţi drumul. Pot să plec? 

— Imediat. Ai bani? 

Surprins, Bixente ridică privirea: 

— Nu. 

Smith scoase portofelul din haină şi îi dădu o hârtie de o sută 
de dolari americani: 

— Cu ăştia vei ajunge înapoi la familia ta. 

Bixente luă banii şi îi vârî în buzunar. Era mai puţin înfricoşat, 

dar rămăsese cu umerii căzuţi şi cu o expresie de vinovăţie. 
Exista un pericol pe care Smith nu voia să şi-l asume. Tânărul s- 
ar putea decide să-şi avertizeze prietenii. 

Smith reluă cu voce aspră: 

— Ţine minte, atacul şi răpirea au fost numai pentru bani, nu 
spre a obţine un teritoriu pentru basci. Şi fiindcă tu nu m-ai dus 
în casă, acum trebuie să te temi mai mult de ei decât de mine. 
Dacă încerci să te întorci la ei, vor fi bănuitori. Şi dacă te 
suspectează îndeajuns, te vor omori. Trebuie să te ascunzi o 
vreme. 

Omul de lângă el înghiţi cu greu. 

— Am să mă retrag în munţii de lângă satul meu. 

— Foarte bine. 

Smith luă o frânghie de nailon şi o bandă izolatoare din 
servietă şi continuă: 

— Am să te leg, dar am să las cuțitul lângă tine ca să te poţi 
elibera singur. Asta ca să-ţi dau timp de gândire. Ca să vezi că 
sfatul meu este bun. 

Dar şi ca să-i dea timp lui Smith să se îndepărteze, în cazul în 
care Bixente se răzgândea şi încerca să se întoarcă la teroriști. 

Tânărul era nefericit de soluţie, dar încuviinţă dând din cap. 
Smith îl legă, îi puse bandă adezivă peste gură şi ascunse cuțitul 
sub scaunul din spate. Spera să dureze cam o jumătate de oră 
până ce tânărul să se poată deplasa pe scaunul din spate, să ia 
cuțitul şi să se dezlege. Smith încuie maşina, luă servieta, 
laptopul şi trenciul pe care le puse într-un geamantan mai mare, 
vâri cheile în buzunar şi se îndepărtă repede. Dacă Therese 
Chambord se afla pe undeva prin apropiere, probabil că şi 
prototipul ADN era tot pe-acolo. 

Noaptea transformase frumosul orăşel într-o scenă desprinsă 
parcă din istorie, cu umbre negre, cu lămpi galbene şi muzică 
spaniolă care plutea în aerul verii. Smith ajunse în piaţeta în care 
se oprise cu puţin timp înainte, ca să urmărească ascunzătoarea 
bascilor, gândind să se învârtă pe străzile din apropiere ca să se 
familiarizeze cu zona. Acum că era târziu, iar trecătorii se mai 
răriseră, Toledo devenise parcă un alt oraş. Patriarhal şi paşnic, 
semăna cu una din picturile cu clar de lună ale lui El Greco, cu 
construcţiile strategice cu arhitectură bogat ornamentată care se 
profilau în lumina felinarelor. 

Indreptându-se spre stânga din piaţetă, văzu patru bărbaţi 
care ieşiseră din labirintul străzilor şi al aleilor. IIl recunoscu pe 
unul dintre ei, un bărbat zdravăn şi cu faţa ciupită de vărsat, 
acelaşi care participase la răpirea lui Therese Chambord în 
noaptea respectivă. Era şi bărbatul care semăna cu cel din 
fotografia bascului care fusese arestat în Paris. Flacăra Neagră. Il 
căutau. 

Când cei patru bărbaţi îl înconjurară, Smith ridică vocea atât 
cât să fie sigur că îl aud. Spuse în spaniolă: 

— Care dintre voi este Elizondo? Nu vreau decât să vorbesc cu 
el. Ar fi mai bine pentru voi. Hai să vorbim, Elizondo! 

Nici unul dintre cei patru nu răspunse. Cu feţe impasibile, 
continuară să se apropie cu armele aproape la vedere, gata să le 
scoată şi să tragă fără a clipi măcar. In jurul lor, clădirile istorice 
se desprindeau ca nişte spirite rele dintr-o altă lume. 

— Staţi pe loc, îi avertiză Smith, scoţându-şi pistolul cu 
amortizor. 

Dar vederea armei nu era suficientă ca să-i oprească. 

Indivizii se încordară, dar nu încetară să înainteze, încercând 
să strângă cercul în jurul lui. Priviră totuşi spre un bărbat deşirat, 
cu o beretă roşie specifică bascilor, parcă aşteptându-i ordinele. 

Smith îi studie o secundă pe toţi patru, apreciind inegalitatea. 
Se întoarse rapid şi o luă la fugă. Un al cincilea bărbat, mai în 
vârstă, apăru dintr-o alee, cam cinci metri mai departe de 
ceilalţi, pentru a-i bloca retragerea. In spatele lui, paşii 
teroriştilor răsunau sinistru pe caldarâm. Cu inima bubuind, 
Smith dădu colţul pe prima alee pe care venise şi se avântă în 

goană în lungul acesteia. 


Preotul anglican, un bărbat înalt şi tânăr, se ascundea în faţa 
intrării retrase a unui estanco, o tutungerie închisă. In noapte, 
omul era invizibil în hainele lui preoţeşti negre şi doar slaba 
reflectare a luminii pe faţa albă îi dezvăluia prezenţa. 

Urmărise bărbaţii care veniseră dinspre clădirea bascului care 
fusese arestat în Paris. Când ei se ascunseră, orice trecător aflat 
destul de aproape de preot ar fi fost surprins - poate ofensat 
- să-l audă murmurând cuvinte nepotrivite cu sutana pe care o 
purta. 

— Drace! Ce mama lor mai pun la cale acum? 

Falsul preot sperase că va asista la o întrunire care ar fi putut 
să-l facă să înţeleagă de ce trebuise el să vină la Toledo. Dar 
după cum văzuse, întrunirea nu avusese loc. Militantul basc pe 
care-l recunoscuse la Paris, Elizondo Ibarguengoitia, plecase întâi 
la San Sebastian, apoi ajunsese la Toledo, dar nici vorbă să-l 
conducă la femeia răpită. Nu exista nici măcar un indiciu care să 
poată fi coroborat cu suspiciunile şefilor lui. 

lritarea lui spori faţă de cele ce se petreceau. Un nonsens 
periculos. Ceea ce-l făcea să aibă asupra lui un obiect complet 
incompatibil cu poziţia lui de cleric - un pistol Glock de 9 mm cu 
amortizor. 

De astă dată, aşteptarea lui fu scurtă. Un bărbat atletic apăru 
dinspre piaţetă. 

— Fir-ar al dracului! bodogăni surprins falsul preot. 

Imediat, cei cinci basci ieşiră în plină stradă, unul după altul. 
Fiecare avea asupra lui un pistol ţinut discret la centură, uşor de 
apucat, dar aproape invizibil pentru cei din jur. Preotul părăsi 
ascunzătoarea întunecoasă de la colţul străzii. 


Ajuns la jumătatea aleii, Smith se uită iute înapoi spre clădire, 
ţinând pistolul cu ambele mâini. II îndreptă spre aleea pe care 
intrase. Un grup de trei turişti - un bărbat bine îmbrăcat şi două 
femei tinere - dansa în ritmul muzicii undeva mai încolo, pe 
stradă. Se distrau fără doar şi poate, fără să ia în seamă cele ce 
se petreceau în jurul lor. 

După ce dispărură din raza lui vizuală, Smith continuă să 
aştepte. Şi aşteptă. Trecură doar câteva secunde, dar parcă 
trecuse o oră. Pe ritmul unei noi melodii, bărbatul puternic apăru 
de după colţul aleii - armă şi chip concomitent. Smith se întoarse 

fără zgomot şi ţinti în sus; nu voia să rănească pe nimeni care s- 
ar fi aflat în preajmă. Zgomotul împuşcăturii se pierdu în ritmul 
muzicii date la maxim, iar glonţul lovi exact unde dorise el - în 
zidul de deasupra capului bascului. 

Cu o explozie de fum, bucăţi ascuţite de cărămidă căzură 
peste asasin. Acesta scoase un sunet gutural şi căzu ca lovit de 
trăsnet. Smith zâmbi. Apoi o luă la fugă. 

Nu se auzi nici o replică la împuşcătura lui în momentul în care 
se abătu pe o alee lăturalnică. Se lipi cu spatele de un perete. 
Nici un cap sau armă nu se mai arătară de după colţ. Uşurat, o 
luă din nou la fugă, urcând acum dealul, supraveghind totul, pe 
măsură ce înainta printre trecători. Muzica începuse să scadă în 
intensitate şi rămăsese în fundal. 

Transpirat, continuă să meargă repede, întâlni un bărbat care 
umbla singur, lovindu-se de pereţi de parcă ar fi băut prea mult 
vin. Când trecu pe lângă Smith, bărbatul îl privi ca şi cum acesta 
apăruse de nu se ştie unde. Apoi se întoarse brusc şi dispăru. 

Când nu mai văzu nici un terorist, Smith începu să spere că i- 
au pierdut urma. Trebuia să aştepte, apoi să încerce să-i 
urmărească din nou spre clădire. Privi încă o dată înapoi, 
aşteptând să se elibereze trotuarul. Instantaneu, auzi pocnetul 
unui pistol cu amortizor şi simţi imediat şuieratul glonţului pe 
lângă gât. Bucăţi de tencuială săriră din zidul lovit de glonţ. 
Urmă o altă împuşcătură, însoţită de ecoul glonţului în momentul 
în care acesta ricoşă din pereţi şi lovi pavajul. 

Cu câteva clipe înainte Smith se trântise instinctiv, iar acum 
ridică puţin umărul şi trase două gloanţe către două umbre care 
se profilau în noapte. 

Se auzi un țipăt prelung. Apoi din nou tăcere. Strada 
întunecată parcă se strângea. Poate că împuşcase pe cineva. 

Dar nu era chiar singur. O umbră neagră precum noaptea, 
zidurile, pavajul se întindea doar la câţiva metri mai încolo. Se 
ridică încet şi se apropie cu precauţie. Figura unui bărbat 
zdravăn se profilă în faţa ochilor lui cu braţele desfăcute într-o 
baltă de sânge, făcând caldarâmul să sclipească în lumina lunii. 
Ochii goi erau îndreptaţi spre cer. Smith îl recunoscu - era 
bărbatul pe care îl văzuse la Paris. Acum zăcea mort. 

Auzi paşi pe caldarâm şi ridică privirea din locul unde se afla. 
Erau ceilalţi bărbaţi. Veneau spre el. 

Smith o luă la fugă pe mai multe străduţe care se întretăiau 
printre numeroasele clădiri şi care păreau să fi luptat din greu ca 

să-şi găsească locul în spaţiul arhitectural de acolo. Traversă o 
stradă mai mare unde turiştii admirau clădirile din Evul Mediu. 
Lângă grupul de turişti, doi terorişti măturau strada cu privirea. 
Cum nu se uitau la clădiri, păreau nişte lupi gata de atac. 

Smith se întoarse şi începu iar să alerge. Strigătele lor îl 
urmăriră când acceleră spre o altă stradă, chiar în momentul în 
care o maşină întoarse din sensul opus. O familie sperase că îşi 
poate parca Fiatul sport. Bascii erau prea aproape. Disperat, 
Smith duse mâna liberă la ochi şi se uită direct spre maşină, 
aproape orbit de faruri. 

Smith ţipă pentru a-i avertiza pe cei din maşină. Auzi frânele 
scrâşnind. Fiatul lăsă un strat din cauciucuri pe asfalt în efortul 
de a opri la câţiva metri în faţa lui. Smith sări pe bordul maşinii. 
De acolo, cu pantofii lui sport, o apucă peste capotă şi sări pe 
partea cealaltă. Continuă să fugă. 

Răsunară împuşcături, teroriştii încercând să-l nimerească. 
Smith continuă să fugă în zigzag, gâfâind, cu tot corpul încordat. 
Geamul unei ferestre sparte de un glonţ rătăcit căzu peste el. O 
femeie ţipă, un copil începu să plângă. Smith îi auzi pe basci 
strigând în momentul în care se năpustiră în direcţia Fiatului, 
încercând să treacă de el. Ultimul sunet pe care-l auzi dinspre 
alee fu bubuitul paşilor lor. Şi el nu era nici în siguranţă şi nici nu 
găsise măcar un indiciu despre Therese Chambord sau 
computerul molecular. 

Supărat, schimbă din nou direcţia, rătăcind pe alte străzi 
adormite. Se uită înnebunit în jur. In cele din urmă văzu o zonă 
luminată şi auzi oameni râzând şi vorbind. 

Reduse ritmul alergării ca să-şi tragă sufletul. Se apropie 
prudent de zona respectivă şi văzu că ajunsese la Piaza del 
Conde. Pe partea cealaltă se afla Casa y Museo del Greco. Era 
vechiul cartier evreiesc, Juderia, din partea de sud-vest a 
oraşului, chiar lângă râu. Deşi nu văzu pe nimeni care să-i 
trezească vreo bănuială, simţea că teroriştii nu puteau fi departe. 
Elizondo n-ar renunţa uşor şi, la urma urmelor, Toledo era un 
oraş mic, compact. Nici un loc nu era prea depărtat de altul. 

Trebuia să treacă prin piaţetă. Dacă se grăbea, putea să 
atragă atenţia. În cele din urmă, oboseala îl făcu să se decidă. 
Porni agale, căutând să pară cât mai neînsemnat strecurându-se 
prin locurile cele mai întunecate acolo unde era posibil. Ajunse 
din urmă un grup de turişti care se uitau şi apreciau muzeul 
închis care găzduia câteva dintre cele mai faimoase pânze ale lui 

El Greco. Clădirea era restaurată şi arăta ca o casă tipic toledană 
din epocă, iar turiştii murmurau şi arătau spre ea cu vădit interes 
când Smith trecu prin spatele grupului. 

Işi recăpătase suflul când ajunse în Caile San Juan de Dios, 
unde erau mai puţini turişti, dar, în acelaşi timp, realiză că nu 
mai putea continua să fugă prea multă vreme. A fugi în sus şi în 
jos pe un deal era foarte mult chiar şi pentru un om antrenat ca 
el. Decise că trebuie să rişte şi să rămână pe această stradă. 
Studie fiecare intersecţie înainte să traverseze şi... îi veni o idee. 

In faţa lui, un bărbat cu o cameră de filmat atârnată de gât şi 
cu un flash în mână avea aerul că este în căutarea unei anumite 
imagini. Se plimba încoace şi încolo pe alei parcă pentru a găsi 
un anumit unghi. Avea aproape aceeaşi înălţime cu el şi cam 
aceeaşi alură. 

Era o ocazie. Omul o luă spre o altă alee mai îngustă. Nu mai 
era nimeni. În ultima secundă păru că-l aude pe Smith venind în 
urma lui. 

Se întoarse pe jumătate: 

— Hei! protestă el în engleză. Cine eşti? Ce dracu'...? 

Smith îi vâri amortizorul în spate. 

— Linişte. Eşti american? 

— Fireşte... 

Smith îl împunse din nou cu pistolul. 

— Linişte. 

Vocea bărbatului se transformă în şoaptă. Dar nu era mai 
puţin supărat. 

— ... normal că sunt! Şi e bine să nu uiţi asta. O să regreţi...! 

Smith îl întrerupse: 

— Am nevoie de hainele tale. Scoate-le. 

— Hainele mele? Eşti nebun. Cine... 

Bărbatul se întoarse cu faţa spre Smith. Se holbă la pistolul lui 
şi teama i se citi pe faţă: 

— Dumnezeule, cine eşti? 

Smith ridică pistolul spre capul bărbatului. 

— Hainele. Acum. 

Fără o vorbă, cu privirea aţintită asupra lui Smith, turistul 
începu să se dezbrace până la chiloţi. Smith se dădu un pas 
înapoi şi se descălţă, îşi scoase cămaşa, pantalonii, cu pistolul 
îndreptat, în tot acest timp, spre celălalt. 

Apoi i se adresă pe un ton de avertisment: 

— Pune-ţi numai pantalonii mei. Tricoul poţi să-l ţii în loc de 

cămaşă. În felul ăsta nu vei semăna întru totul cu mine. 

Omul păli şi îşi puse pantalonii lui Smith trăgând fermoarul. 

— M-ai speriat îngrozitor, domnule. 

Incălţat în pantofii sport ai turistului şi purtând cămaşa sport 
bleu hawaian şi o şapcă de base-ball Chicago Cubs pe cap, Smith 
i se adresă: 

— Când te întorci la hotel, foloseşte căi populate. Fotografiază 
totul. Poartă-te normal. N-o să ţi se întâmple nimic. 

Şi dispăru. Când privi înapoi, omul stătea încă acolo, în umbra 
clădirilor, holbându-se în urma lui. 

Era timpul ca vânatul să devină vânător. Smith continuă să 
meargă încet, până când auzi din nou zgomote. Acum ajunsese 
la Monasterio de San Juan de Los Reyes, construită ca loc sacru 
de îngropăciune pentru regii şi reginele Castiliei şi Aragonului. 
Vizitatorii care plătiseră pentru un tur de noapte al oraşului 
stăteau în afara bisericii, fascinaţi de frumuseţea construcţiei, 
bizar decorată cu lanţurile purtate de prizonierii creştini ţinuţi de 
mauri până la Reconquista. 

Smith aruncă o privire în jur, după care intră într-o taberna 
care avea o largă deschidere spre stradă. Se aşeză la o masă 
exact în locul de unde avea o perspectivă bună asupra bisericii. 
Luă nişte şerveţele de pe masă şi îşi şterse faţa de transpiraţie, 
comandă o cafea cu lapte şi se puse pe aşteptat. Teroriştii ştiau 
unde plănuia să se ducă şi l-ar putea găsi. 

Abia terminase cafeaua când zări un bărbat deşirat, bătrân, cu 
o beretă roşie ca a bascilor, plimbându-se în compania altuia, 
mai scund. Capetele lor se mişcau întruna în căutarea lui. 
Trecură cu privirea peste el. Fără nici o ezitare. Cămaşa bleu 
hawaian i-a păcălit, gândi el cu satisfacţie. 

Se ridică, lăsă câţiva euro pe masă pentru cafea şi-i urmări 
până când îi pierdu din vedere, de partea cealaltă a bisericii. 
Înjurând în şoaptă, o luă într-acolo precaut. Nu puteau fi prea 
departe. 

In cele din urmă păşi pe râpa plină de iarbă de deasupra râului 
Tajo. Cobori încet, discret, încercând să-şi deprindă privirea cu 
întunericul. Departe spre stânga, îndărăt către oraş, putea 
distinge siluetele Sinagogii del Transisto şi ale muzeului Sefardi. 
Peste râu, în oraşul nou, încăperile luminate ale elegantului hotel 
Parador îi făceau cu ochiul. În jurul lui, tufişurile şi arbuştii 
punctau întunericul, iar râul, încă umflat de dezgheţ, curgea 
zgomotos dedesubt. 

Simţea că trebuie să se grăbească. Unde erau ei? Deodată, 
undeva în stânga sa, mai jos, distinse o conversaţie în şoaptă. 
Doi bărbaţi. Zgomotul unor pietre în cădere, apoi o altă voce 
diferită, li se alătură primelor. Acum erau trei oameni şi când 
Smith ascultă cu atenţie, încercând să înţeleagă ce se spunea, 
simţi un fior şi concomitent, un val de surescitare - vorbeau în 
limba bască. Chiar şi de la această distanţă, îşi auzi pronunţat 
numele. Vorbeau despre el, îl căutau. Erau la câţiva metri de el, 
iar panta pe care se afla era relativ deschisă. 

Un al patrulea bărbat căuta cu privirea printre pomii din 
direcţia râului care curgea la poalele dealului şi când îi zări, 
pronunţă iar numele lui Smith. Conversaţia continuă în spaniolă. 

— Nu este aici, dar sunt sigur că l-am văzut când a părăsit 
taberna şi i-a urmărit pe Zumaia şi lturbi. Trebuie să fie pe 
undeva pe aici. Poate mai aproape de pod. 

Discuţia continuă de astă dată într-o amestecătură de bască şi 
spaniolă. Smith înţelese că cei doi bărbaţi, Zumaia şi lturbi, 
cercetaseră partea de sus a oraşului, locul unde îi pierduse din 
vedere. Elizondo, şeful lor, li se alăturase, căutând în partea de 
sus a râului. Erau siguri că Smith se afla încă prin apropiere. 

Când se despărţiră pentru a continua cercetarea, Smith 
traversă porţiunea cu iarbă şi cea cu nisip şi se îndreptă spre o 
salcie ale cărei ramuri coborau spre râu. Cu nervii întinşi la 
maximum, se prelinse pe lângă trunchiul copacului abia 
respirând, cu pistolul în mână, oarecum în siguranţă pentru 
moment. 

După ce îşi termină cina din localul La Venta del Alma, un han 
încântător situat pe partea cealaltă a râului Tajo, în oraşul vechi, 
Mauritania se îndreptă spre terasa celui mai luxos hotel din 
Toledo - Parador Conde de Orgaz. Işi privi ceasul. Avea încă 
timp: plecarea nu avea loc înainte de o oră. 

Mauritania îşi putea permite să admire splendoarea oraşului în 
luminile nopţii. Oraşul vechi era cocoţat deasupra unei stânci 
luminate de lună, deasupra râului, într-un joc de lumini şi umbre, 
atât de frumos că părea desprins dintr-un vers din O mie şi una 
de nopți sau dintr-un magnific poem de dragoste persan. 
Necizelata cultură occidentală, cu al său îngust concept despre 
Dumnezeu şi insipidul Mântuitor, nu se potrivea cu oraşul Toledo. 
In schimb, puseseră femeia pe picior de egalitate cu bărbatul, 
denaturând adevărul despre femeie şi adevărul despre bărbat. 
Nicăieri nu era mai vizibil acest concept decât aici, în marele 

oraş al Profetului, unde fiecare monument, fiecare amintire 
glorioasă era văzută ca un fleac aducător de bani. 

Mauritania sorbea frumuseţea peisajului toledan, desfătându- 
se. Era un loc divin, memento viu al glorioasei ere de aproape o 
mie de ani, când fusese sub stăpânirea arabilor, creând cel mai 
generos centru de învăţătură al islamului în mijlocul ignoranței şi 
sălbăticiei. Savanţii prosperaseră, iar musulmanii, creştinii şi 
evreii trăiseră în armonie şi înţelegere, învățând fiecare limba 
celuilalt şi studiind fiecare cultura celuilalt şi credinţele. 

Acum, gândi el cu mâhnire, creştinii şi evreii considerau 
islamul barbar şi doreau să-l radă de pe faţa pământului. Vor da 
greş, pentru că islamul se va ridica din nou, va guverna din nou. 
Le va arăta el cum. 

Işi ridică gulerul hainei de piele ca să se apere de răcoarea 
nopţii şi continuă să contemple bogăţia acestui oraş acum 
decadent. Toţi veneau să facă fotografii, să cumpere relicve 
ieftine din trecutul său pentru că aveau mai mulţi bani decât 
suflet. Puţini veneau aici să înveţe ceva din aceste locuri, să 
contemple ce fusese Toledo înainte, să înţeleagă ce adusese aici 
lumina islamului când Europa creştină trecea prin epoca 
intolerantului ev mediu. Se gândea cu amărăciune la sărăcia lui, 
la ţara lui înfometată, unde nisipurile Saharei măturau încet viaţa 
de pe pământurile oamenilor. 

lar infidelii se întrebau de ce atâta ură, de ce atâtea planuri de 
distrugere, cum se explica dorinţa de a reaprinde flacăra 
islamului, de a reînvia o cultură în care banii şi lăcomia nu 
însemnau nimic, de a reinstaura puterea care guvernase aici 
secole de-a rândul. Nu era fundamentalist. Gândea pragmatic. In 
primul rând le-ar fi dat evreilor o lecţie. Apoi americanilor. Să 
transpire şi ei aşteptând. 

Mauritania era conştient că reprezenta o enigmă pentru 
Occident. Contase pe acest efect, cu faţa şi mâinile lui delicate, 
cu corpul său rotofei aparent firav şi ineficient. Dar în sinea lui 
ştia adevărul: era un erou. 

De o vreme stătea liniştit pe terasa hotelului ca un palat, 
studiind spirala impunătoarei catedrale creştine, cu turnurile 
impozante ale clădirii al-Qasr, construită cu o mie cinci sute de 
ani înainte de poporul lui din deşert. Cu chipul impasibil, 
Mauritania fierbea de fapt de mânie. Incet, cu grijă, cu paşi mici, 
uşori ca adierea vântului, îi va lovi curând pe evrei. 

Pe panta luminată de lună de deasupra râului Tajo, Smith 
stătea ascuns sub coroana copacului, ascultând. Teroriştii 
vorbeau cu glas scăzut, iar în spatele lui oraşul începea să se 
liniştească. Undeva, jos, o pasăre de apă scoase un sunet ascuţit 
şi ceva căzu în râu. 

Smith îndreptă pistolul spre râu în momentul în care un 
înotător se ridică din apă şi încercă să iasă la suprafaţă, o pată 
întunecată în lumina lunii. Un alt bărbat patrula în josul dealului, 
sub locul unde era ascuns el. Bărbatul din apă spuse ceva în 
limba bască, alăturându-se camaradului său, în timp ce pe 
ceilalţi nu-i mai auzea. 

Smith inspiră uşor, cu nările larg deschise, stând ghemuit pe 
când oamenii continuau să cerceteze râpa. Acum erau vreo şase, 
îndreptându-se spre podul San Martin. Când bărbatul de la 
capătul râpei se apropie de drumul care ducea spre pod, grupul 
începu să comunice prin semne şi toţi se întoarseră brusc, 
cercetând cursul apei. Smith se rostogoli după nişte bolovani, 
julindu-şi coatele, înainte ca ceilalţi să-l depisteze. 

Pe malul râului, bărbaţii continuau să caute. Smith auzi nume 
ca Zumaia, lturbi şi Elizondo. Nu le putea vedea feţele. Vorbeau 
încet, rapid, în bască şi spaniolă, iar Smith prinse doar frânturi de 
cuvinte: Elizondo susţinea că Smith fusese pe-acolo, că reuşise 
cumva să se retragă şi acum se îndrepta spre oraş, unde putea 
contacta poliţia locală. Ar fi grav pentru ei. Deşi Smith era străin, 
poliţia nu s-ar arăta binevoitoare faţă de un grup de basci. 

Zumaia nu era convins. Toţi discutară alternativa şi un 
eventual compromis. Din lipsă de timp, Zumaia, un alt bărbat pe 
nume Carlos şi ceilalţi trebuia să caute în toate locurile posibile 
din oraş, în speranţa de a-l găsi pe Smith. Elizondo ar renunţa la 
urmărire fiindcă ar fi trebuit să se afle la o fermă de peste râu, la 
o întrunire importantă. 

Două cuvinte îl făcură pe Smith să înţeleagă acest lucru 
- Scutul Semilunii. Dacă înţelesese corect, Elizondo trebuia să 
ajungă la ferma respectivă ca să se întâlnească cu şefii acestei 
grupări. Insă trebuia să se ducă pe jos, fiindcă maşinile lor 
rămăseseră la mare distanţă de locul unde căutau acum. 

Norocul părea că-i surâde lui Smith. Mişcându-se cu atenţie, 

încercă să-şi controleze nerăbdarea câtă vreme oamenii îşi 
făcură un ultim plan şi se deplasară spre oraş. Dacă încerca să-l 
urmărească pe Elizondo peste pod, care era foarte bine luminat 
de felinare, ar putea fi descoperit. Trebuia să găsească un alt 
drum. Putea să-i urmărească de la distanţă, dar aşa risca să-l 
piardă din vedere pe şeful teroriştilor şi nu putea pune întrebări 
localnicilor. Soluţia era să ajungă de partea cealaltă a râului 
înainte ca Elizondo să apuce să-l traverseze. 

In timp ce teroriştii se depărtau, Smith îşi scoase cămaşa şi 
pantalonii. Sări şi o luă la fugă spre mal. Intre timp, făcu un balot 
cu hainele, îl legă cu centura de la pantaloni şi-l fixă pe cap şi 
intră în apă, atent să nu plescăie. Apa era rece şi mirosea a mâl 
şi vegetaţie în putrefacție. 

Se cufundă în râul întunecat. Cu capul sus, trase bine aer în 
piept. Mâinile băteau apa când gândul îi zbură la Marty, care 
zăcea inconştient în Spitalul Pompidou. Se gândea la bărbaţii şi 
femeile care muriseră la Institutul Pasteur. Se gândea la Therese 
Chambord. Mai trăia oare? 

Supărat şi îngândurat, înota cu mişcări ample. Când privi spre 
pod îl văzu pe Elizondo în lumina felinarelor, cu bereta lui roşie, 
uşor de localizat. Ei doi se deplasau cu aceeaşi viteză. Nu era 
bine. 

Smith era îngrijorat, dar nu mai avea cale de întoarcere. 
Trebuia să înoate mai repede. Computerul molecular era pe 
undeva prin preajmă. Adrenalina crescuse la cote maxime. Forţă 
ritmul, deplasându-se prin râul întunecos care curgea lent. Privi 
din nou în sus. Teroristul era încă acolo, mergând constant, dar 
nu prea repede pentru a nu atrage atenţia. 

Smith înaintase ceva. Continuă să înoate, folosindu-şi toată 
forţa, până când ajunse în sfârşit la mal şi ieşi clătinându-se, cu 
picioarele moi. Dar nu era momentul să se odihnească. Se 
scutură de apă, desfăcu hainele, se îmbrăcă rapid, o luă la fugă 
spre stradă, traversând-o. Se strecură printre două maşini 
parcate. 

Sosise la timp. Elizondo ajunsese la capătul podului. Sub 
bereta lui, faţa întunecată avea o expresie sumbră, supărată. 
Părea un om cu probleme. Când o luă spre stânga, Smith se 
pitulă după maşini şi se uită în spatele lui fără să-l scape din 
vedere. Elizondo trecu printr-o zonă cu case ţărăneşti frumuşele, 
cigarrales, unde locuiau oamenii cu stare, apoi o luă în sus, pe 
deal, prin spatele hotelului Parador, pe lângă nişte clădiri 

moderne. În cele din urmă ajunseră la un drum de ţară unde 
doar stelele, luna şi câmpurile ofereau companie. Undeva, în 
depărtare, vacile mugeau. 

In final, Elizondo o apucă spre stânga, de astă dată pe un 
drum prăfuit. Mergea şi se uita din când în când înapoi, să vadă 
dacă nu este urmărit, dar Smith avu grijă să se ascundă de 
fiecare dată după copaci, tufişuri şi maşini. Drumul de ţară era 
prea liber şi izolat, fără prea multe ascunzişuri. Smith pătrunse 
într-o zonă împădurită şi continuă să meargă paralel cu drumul. 

Cămaşa cu mâneci scurte nu îl apăra de zgărieturile 
mărăcinilor. Se apropie de lizieră şi, rămânând la adăpostul 
pădurii, studie întinderea vastă de dinaintea sa. Se vedeau 
hambare, coteţe pentru păsări, un grajd în formă de L şi o casă 
de fermă, toate luminate de lună. Era noaptea lui norocoasă - o 
singură casă! 

Studie vehiculele dimprejur. Trei maşini erau parcate la 
capătul zonei deschise dinspre clădirea în formă de L. Una era un 
Jeep Cherokee vechi, în schimb celelalte două îi atraseră atenţia 
- un Mercedes sclipitor, ultimul model şi un Volvo negru break, la 
fel de mare şi nou. Ferma părea modestă şi nu destul de bogată 
ca să poată deţine asemenea maşini scumpe. Ceea ce îl făcu pe 
Smith să tragă concluzia că Elizondo se întâlnea cu mai mulţi 
membri din gruparea Scutul Semilunii. 

Când Elizondo ajunse la uşa din faţă, aceasta se deschise 
înainte ca el să bată. Pe când Smith urmărea scena, teroristul 
ezită, inspiră repede şi dispăru în casă. Aproape târându-se, 
părăsi liziera şi se deplasă spre fereastra luminată din partea 
dreaptă a casei. Când auzi scârţâitul unor paşi pe pietriş, se 
ascunse după un stejar bătrân, cu nervii încordaţi. Sunetul venea 
de undeva din stânga sa. 

Un bărbat cu faţa neagră, buburoasă, ieşi de după colţul casei, 
silențios, ca o fantomă, îmbrăcat în mantia albă specifică celor 
din deşertul arabic. Se opri la câţiva metri de Smith şi scoase o 
puşcă de asalt L24A1 de 5,56 mm, de origine britanică, 
cercetând locul. Părea un om obişnuit cu arme şi ochitul la 
distanţă. Un războinic dezertor, dar nu un arab, nici măcar 
tuareg sau berber. Poate un fulani din triburile nomade care 
guvernaseră odată partea de sud a Saharei. 

Intre timp, un al doilea bărbat apăru dinspre celălalt colţ al 
casei, din partea dreaptă, mai departe de Smith. Ducea un 
Kalaşnikov de asalt şi patrula prin curtea fermei. 

Ascuns după copac, Smith strânse pistolul în mână în 
momentul în care paznicul cu Kalaşnikov se întoarse şi se 
îndreptă spre grajd. Trecu la câţiva metri de Smith. Beduinul 
spuse ceva în limba arabă. Cel cu Kalaşnikov răspunse şi se opri 
atât de aproape de Smith, încât îi simţi izul de ceapă şi nucşoară. 
Cât timp cei doi continuară să vorbească, nu mişcă. 

Apoi, deodată, omul cu Kalaşnikov se întoarse şi trecu spre 
fereastra luminată, ţinta lui Smith şi dispăru, poate pentru a păzi 
spatele casei. In schimb, beduinul în mantie albă rămase ca o 
statuie, rotind doar capul ca o antenă radar, scrutând în noapte. 
Fără să-şi dea seama, îl împiedica pe Smith să se apropie de 
casă. Işi imagină că aşa păzeau războinicii din deşertul saharian 
în timpul nopţii, dar de pe dune înalte, pândind, ca nu cumva 
trupe străine să facă greşeala să se aventureze în deşertul lor. 

In cele din urmă, beduinul în alb începu să patruleze prin 
curtea din jurul grajdului, pe lângă coteţe şi maşini, cercetând de 
jur-împrejur. Apoi se întoarse spre fermă, mişcând întruna capul, 
până ajunse la uşa din faţă. O deschise şi intră. Era o remarcabilă 
demonstraţie şi un avertisment: două santinele bine pregătite 
puse la treabă. Nu le putea scăpa nimic. 

intins pe burtă, Smith se târî din spatele copacului până când 
ajunse la adăpostul lizierei. Privi din nou vegetaţia din jurul lui şi 
părăsi iar adăpostul, de astă dată grăbindu-se să traverseze 
spaţiul deschis către spatele fermei, unde lumina era mai puţin 
intensă, iar ferestrele mai puţine la număr - doar trei - toate 
zăbrelite. Zece metri mai încolo se lăsă pe spate, îşi trase pistolul 
la piept şi se târî spre fereastra din stânga. Deasupra lui, nori 
cenuşii traversau cerul întunecat, iar pietrişul de sub el îl 
împungea. Strânse puternic din dinţi. 

Ajuns aproape de casă, se ridică şi privi în jur, uitându-se după 
santinela cu Kalaşnikov. Omul nu se vedea nicăieri. Smith 
cercetă cu atenţie în beznă, auzi voci şi desluşi lumina a două 
mucuri de ţigări arzând. Oamenii - doi bărbaţi - se aflau la loc 
deschis, în spatele casei, iar dincolo de ei se zăreau umbrele 
negre a trei elicoptere. Scutul Semilunii era şi bine organizat şi 
bine dotat. 

Nu se mai vedeau alţi paznici. Smith se târî mai aproape şi se 
ridică să privească prin prima fereastră. Ceea ce văzu era o 
privelişte banală: o cameră luminată şi, printr-o uşă deschisă, 
opusă locului unde se afla, o a doua cameră luminată. In cea de- 
a doua încăpere, Elizondo şedea pe un fotoliu rigid, privind 

nervos către cineva care apărea şi dispărea prin dreptul uşii 
deschise. 

Scund şi gros, omul care trecuse purta un costum gri închis cu 
croială englezească. Faţa lui părea moale, rotundă şi cumva 
enigmatică. Nu era englez, în ciuda costumului său şi totuşi 
Smith nu putea identifica etnia individului. Era prea brunet 
pentru un european nordic, prea alb pentru un italian sau un 
spaniol şi nici nu avea trăsături orientale sau polineziene. Nu 
părea nici afgan, nici din Asia Centrală şi nici din Pakistan. 
Probabil e berber, hotărî Smith, amintindu-şi de mantiile 
beduinilor, precum cea a santinelei de la intrare. 

Incordându-şi auzul, Smith sesiză că asculta, de fapt, o 
discuţie poliglotă - franceză, spaniolă, engleză şi altele. Auzi 
cuvinte precum „Mauritania”, „mort”, „nu şi alte probleme”, 
„excelent”, „în râu”, „socoteşte” şi în final „Am încredere în 
tine”. Ultima propoziţie fu rostită de Elizondo în spaniolă pe când 
se ridica în picioare. 

Bărbatul mic de statură, cu faţa rotundă, se opri din mers şi îi 
întinse mâna, iar Elizondo i-o strânse. Părea că fusese pusă la 
punct un fel de tranzacţie amicală. După ce Elizondo dispăru şi 
se auzi uşa din faţă deschizându-se şi închizându-se, Smith se 
concentră asupra cuvântului „Mauvritania”. Vorbeau oare de 
cineva din Mauritania? S-ar putea. Se gândi cine pronunţase 
cuvântul şi ajunse la concluzia că era Elizondo, iar tonul lui 
indicase că orice ar fi însemnat acest termen, reprezenta veşti 
bune pentru el. 

Pe de altă parte, Smith se gândi că Mauritania putea să 
semnifice locul unde urmau să se întâlnească cei din Scutul 
Semilunii sau chiar cei din Flacăra Neagră, dacă într-adevăr 
acestea erau grupările. 

Tot cu gândul la Elizondo şi la celălalt bărbat, Smith se lăsă 
încet jos şi se prelinse prin umbrele nopţii către a doua fereastră, 
care era zăbrelită. Se ridică uşor şi privi înăuntru. Camera era 
însă mică şi goală, un dormitor cu un singur pat de fier pregătit 
pentru noapte. Mai erau o masă şi un scaun într-o parte, iar pe 
pat -o tavă din lemn cu mâncare neatinsă. Smith auzi un 
zgomot în cameră, dar dintr-o parte, unde nu putea vedea. Era 
ca şi cum cineva târa un scaun pe podea. Se dădu la o parte din 
fereastră şi ascultă zgomotul paşilor. 

Cineva se plimba prin cameră, îndreptându-se cu greu spre 
pat. Inima începu să-i bată. Era Therese Chambord. Se temuse 

că era moartă, ca tatăl ei. Urmărind-o cu privirea, aerul păru săi 
se oprească în gât. 

Era îmbrăcată aşa cum o văzuse ultima oară, în costumul alb 

din satin, dar era murdară şi cu o mânecă ruptă. Chipul ei 
agreabil avea o expresie derutată, era murdară, iar părul negru 
era încâlcit. Trecuseră mai mult de douăzeci şi patru de ore de 
când fusese răpită şi, judecând după felul cum arăta, se luptase 
de mai multe ori cu răpitorii. Părea îmbătrânită, ca şi cum ultima 
zi îi furase tinereţea şi entuziasmul. 
__ Intre timp, femeia se lăsă greu pe marginea patului de fier. 
Impinse deoparte tava cu mâncare cu un gest de dezgust şi se 
aplecă cu coatele pe genunchi şi obrajii în palme - o imagine a 
disperării. 

Smith scrută întunericul, temându-se să nu-l surprindă vreo 
santinelă. Nu se auzea decât adierea vântului dinspre lizieră. 
Deasupra, norii se adunaseră acoperind luna şi întunericul se 
lăsă peste fermă. Un ajutor bine venit. 

incepu să bată uşor în fereastră. Şi se opri. Uşa camerei se 
deschise şi intră bărbatul scund pe care Smith îl zărise când 
vorbea cu Elizondo. Costumul său Savile Row era elegant, 
expresia feţei calmă şi atitudinea sigură. Era un adevărat 
conducător, preocupat de propria persoană. Zâmbea, dar era un 
zâmbet rece care nu se răsfrângea în privire. Smith îl studie. 
Omul fără nume era o persoană importantă pentru grupul din 
casă. 

Când bărbatul intră în încăpere, un altul apăru în spatele lui. 
Smith se holbă. Un bărbat mai în vârstă, puţin peste un metru 
optzeci înălţime. Era adus de spate ca şi cum şi-ar fi petrecut 
viaţa vorbind unor oameni mai scunzi ca el, sau aplecându-se 
peste un birou, sau... peste o masă de laborator. In jur de şaizeci 
de ani, cu părul lung, negru, dar pe jumătate albit, cu o faţă 
prelungă, osoasă şi cu obraji proeminenţi. O faţă pe care Smith o 
ştia numai din fotografiile pe care Fred Klein i le arătase, dar care 
dispăruseră din memoria lui o dată cu explozia de la Institutul 
Pasteur. 

Therese Chambord ridică privirea când bărbatul pătrunse în 
cameră. Mâna lui dreaptă căută orbeşte până când se prinse de 
marginea patului de fier. Şi ea păru şocată. Insă bărbatul înalt nu 
era. Cu o expresie de nerăbdare, se avântă spre Therese. Marele 
om de ştiinţă francez, doctor Emile Chambord, o trase pe fiica lui 
în picioare şi o îmbrăţişă. 

Partea a doua 


14 


La bordul portavionului Charles de Gaulle 
Marea Mediterană 


La câteva sute de kilometri sud-sud-vest de Toulon, 
portavionul de război Charles de Gaulle, cu arme nucleare la 
bord, naviga în linişte prin noapte ca un uriaş animal marin, 
impunător, puternic şi distrugător. Numai luminile de poziţie erau 
aprinse, iar cele două reactoare nucleare PWR tip K15 împingeau 
vasul cu o viteză constantă de douăzeci şi şapte de noduri, 
lăsând în urmă o dâră albă irizată, ca o brazdă de pământ. 

Portavionul Charles de Gaulle era cea mai nouă şi mai mare 
navă din Europa Occidentală şi oricine o vedea şi cunoştea 
semnalmentele putea să-şi dea seama că ceva important urma 
să se întâmple în noaptea aceea de miercuri. In aer, zece 
avioane de vânătoare Rafale M şi trei E-2C Hawkeye se 
învârteau, dând impresia unei scene de bătălie aeriană, în timp 
ce echipajele de serviciu de lângă rachetele de suprafaţă Aster 
15 şi cele opt tunuri Giat 20F2 de 20 mm erau în stare de alertă 
maximă. 

Pe puntea inferioară, într-o mică şi sigură sală de conferinţe, 
cinci militari în uniforme de generali ai armatei celor mai 
importante state aparţinând Uniunii Europene ascultau cu mai 
mult sau mai puţin interes ceea ce spunea gazda - nu numai un 
general francez, ci şi comandantul adjunct suprem al Forţelor 
Aliate din Europa pentru NATO - Contele Roland la Porte. 
Impozant şi cu o figură regală, cu ochii lui albaştri care nu 
clipeau niciodată, generalul dădea indicaţii arătând pe o hartă 
mare a Europei, urmărit de ceilalţi generali. 

— Aceasta, domnilor, începu el indicând pe hartă cu bagheta, 
ne demonstrează existenţa tuturor noilor consorţii multinaționale 
care au luat fiinţă de-a lungul Europei şi care se ocupă cu 


135 


fabricarea armelor şi sistemelor militare avansate. 

Spre supărarea lui, se adresa invitaţilor în limba engleză, o 
insultă pentru franceză, limba istorică a diplomaților, limba 
mamă a civilizaţiilor occidentale. Dar adevărul era că mai mult 
de jumătate din conducătorii militari ai Uniunii Europene nu 
vorbeau franceza atât de bine încât să se facă înţeleşi. 

Aşadar, vorbind englezeşte, dar cu puternic accent francez, 
impozantul general continuă: 

— Sistemele BAE din Marea Britanie. EADS din Franţa, 
Germania şi Spania. Finmeccanica din Italia. Thales din Franţa şi 
Marea Britanie. Astrium din Suedia, care, după cum ştiţi, 
reprezintă o coaliţie între BAE şi EADS. Aviația militară 
europeană din Marea Britanie şi ltalia. Până acum, aceste 
corporaţii s-au combinat cu altele sau au fuzionat între ele în 
scopul producerii avioanelor de luptă Eurofighter, a elicopterului 
de transport militar NH-90 şi a celui de luptă Tiger, a rachetei de 
croazieră Stormshadow şi a rachetei Meteor de interceptare în 
aer. Este încă în discuţie, însă sperăm să obţinem rezultate cu 
sistemul de poziționare globală Galileo şi sistemul de 
supraveghere la sol Sostar. 

La Porte bătu cu bagheta în palmă pentru a sublinia parcă 
ceea ce spunea. 

— Cred că sunteţi de acord că există o listă impresionantă de 
cooperare şi valorificare. Adăugaţi la aceasta recentul suport 
politic pentru a ne împărtăşi toate rezultatele cercetărilor 
noastre şi fondurile de dezvoltare, cu scopul de a crea un 
program european corespunzător celui din Washington şi cred că 
noi toţi ne putem imagina planurile militare agăţate pe pereţi. 

Se lăsă tăcerea şi generalul privi îngrijorat spre fiecare. In 
final, generalul-locotenent Sir Arnold Moore, cu o voce seacă şi 
cu un accent tipic britanic, întrebă: 

— In afară de faptul că trebuie să ridicăm nivelul comerţului 
european pe cheltuiala Statelor Unite, care este punctul tău de 
vedere, Roland? 

Generalul Moore avea pomeţii obrajilor supţi, o frunte înaltă şi 
nasul lung, acvilin care le amintea cunoscătorilor istoriei Angliei 
de primul rege Lancaster, Henric al IV-lea. 

Generalul francez se întoarse spre cel englez, dând din cap 
aprobator. li plăcuse întrebarea şi sperase ca cineva s-o 
formuleze. Răspunse: 

— Foarte simplu, Sir Arnold, cred că ne apropiem de 

momentul în care putem şi trebuie să avem forţe militare unite în 
Europa, atât de puternice, încât să nu mai avem nevoie de 
armata americană. De nici un american. Să fim total 
independenţi de ei. Suntem gata să ne asumăm rolul de 
conducători de drept. 

Cum englezul avea îndoieli cu privire la ceea ce auzea, 
generalul spaniol Valentin Gonzalez miji ochii precaut. Era un om 
mic de statură, îndesat, cu o faţă expresivă. 

— Adică încă o armată pe lângă cei şaizeci de mii de oameni 
care compun acum trupele aliate pe care le avem sub comanda 
Forţei de Intervenţie Rapidă, generale La Porte? De fapt, Uniunea 
Europeană /e controlează. In realitate, nu cumva avem deja ceea 
ce ne propunem să facem? 

— Non! răspunse La Porte sec. Nu este de-ajuns. Forţa de 
Intervenţie Rapidă este făcută numai pentru misiuni umanitare, 
de salvare şi de menţinere a păcii şi chiar şi aşa are nevoie de 
armament din partea Statelor Unite, de un sistem de ajutor şi de 
sisteme de comunicaţii ca să fie operativă. Mai mult, este al 
naibii de mică pentru probleme majore. Ceea ce vreau să 
subliniez este că se prevede integrarea totală a militarilor din 
toate naţiunile membre, a tuturor celor două milioane de soldaţi, 
astfel încât să dispunem de o armată, o marină şi o aviaţie 
militară capabile să facă faţă pe cont propriu. 

— In ce scop, Roland? vru să ştie Sir Arnold, încruntat, 
încrucişându-şi braţele. De ce? Nu suntem oricum toţi aliaţi ai 
NATO, încercând să instaurăm pacea în lume. Da, luptând de 
multe ori, dar duşmanii noştri militari sunt comuni, nu? 

— Interesele noastre nu sunt totdeauna aceleaşi cu ale 
Statelor Unite. La Porte se apropie de ei, ca şi când ar fi vrut să-i 
intimideze cu statura sa voluminoasă. De fapt, după părerea 
mea, ei sunt departe de interesele noastre actuale, aşa cum am 
încercat de câţiva ani să-i conving pe cei din Uniunea Europeană. 
Europa a fost şi este prea mare ca să fie doar un satelit al 
Statelor Unite. 

Sir Arnold se stăpâni să nu chicotească: 

— Asta s-o spui celor din ţara ta, Roland. La urma urmelor, 
acest mare portavion, această navă franceză de război, futuristă, 
la bordul căreia ne aflăm, este dotată cu catapulte şi cablaje 
fabricate în Statele Unite, fără ele n-ar putea funcţiona. lar 
avioanele Hawkeye de supraveghere şi cele de avertizare care se 
rotesc deasupra noastră sunt făcute tot în Statele Unite. lată 

câteva puncte critice, n-ai crede? 

Generalul italian Ruggiero Inzaghi ascultase până atunci cu 
atenţie. Avea ochii mari, negri şi o gură mare care, de obicei, nu 
exprima nimic. Îl studiase îndelung pe generalul francez, dar 
acum se întoarse către englez: 

— Cred că generalul La Porte vrea să spună altceva. Pe 
americani nu îi interesează nevoile noastre imediate, în special 
când propriul interes nu coincide cu al nostru. 

Generalul spaniol Valentin Gonzalez ridică un deget în direcţia 
celui italian. 

— Propria voastră problemă în Albania de acum câţiva ani nu 
ne privea pe noi, Ruggie, nu crezi? Din câte îmi amintesc, nu a 
fost chiar interesul Statelor Unite într-o chestiune atât de minoră. 
Şi nici al restului Europei. 

Generalul Inzaghi replică: 

— Cu o armată europeană complet integrată ne-am putea 
susţine unul pe altul în toate problemele. 

— Aşa cum a procedat fiecare dintre statele americane, iniţial 
atât de arţăgoase, încât au fost implicate într-un lung şi sălbatic 
război civil, luptând între ele, sublinie La Porte. Nici acum nu sunt 
de acord, dar în cele din urmă formează un tot unitar. Gândiţi-vă, 
domnilor, că noi, europenii, avem o economie cu o treime mai 
mare decât cea a Statelor Unite, iar majoritatea cetăţenilor se 
bucură de beneficii medicale, educaţionale şi sociale mult 
superioare. Suntem mai mulţi şi e bine că este aşa. Totuşi, noi nu 
ne putem angaja singuri într-o operaţiune militară crucială. 
Lucrul acesta a reieşit dureros de clar când n-am putut să 
intervenim în criza din Balcani. Incă o dată a trebuit să ne 
adresăm Washingtonului, cu pălăria în mână. Este umilitor. Vom 
rămâne pentru totdeauna copilul vitreg al unei naţiuni care ne 
datorează însăşi existenţa ei? 

Singurul general din sala de conferinţă care nu intervenise 
deloc în discuţii, având aerul că preferă să privească şi să 
asculte, era Bundeswehr General Otto Bittrich. Ca de obicei, afişa 
o expresie gânditoare. Părul lui blond era aproape alb acum, iar 
faţa sănătoasă îl făcea să arate mai tânăr de cincizeci şi doi de 
ani - vârsta lui actuală. Cu o privire severă, prusacă, îşi drese 
vocea: 

— Campania din Kosovo s-a desfăşurat într-o zonă în care s-au 
înregistrat milioane de morţi de-a lungul secolelor, spuse el, 
uitându-se de la unul la altul ca să se asigure că este ascultat cu 


138 


atenţie, o regiune instabilă, periculoasă pentru toate interesele 
noastre. Balcanii reprezintă, în definitiv, butoiul nostru cu 
pulbere. Oricine ştie asta. Totuşi, pentru a face ceea ce era 
necesar spre a controla luptele din Kosovo în vederea 
restabilizării Europei, Washington-ul ne-a aprovizionat cu optzeci 
şi cinci la sută din echipament şi sisteme. Generalul ridică vocea, 
indignat: da, naţiunile noastre membre au aproape două 
milioane de soldaţi, forţe aeriene operaţionale complete şi nave 
excelente, echipate bine pentru luptă... dar /a ce bun? Stau 
acasă şi inspectează spaţiul dintre graniţe. Fără folos! Am putea 
să ne uităm în trecut şi să luptăm cum am făcut-o în cel de-al 
doilea război mondial. Acum am putea chiar să distrugem oraşe, 
bombardându-le. Dar fără americani, cum a subliniat corect 
generalul La Porte, nu putem transporta trupele şi materialele 
pentru a organiza un război modern, cu atât mai puţin să-l 
ducem. Nu avem capacităţi de planificare operaţională. Nu avem 
structuri de comandă. Din punct de vedere tehnic, electronic, 
logistic şi strategic, suntem nişte mastodonţi. Personal, sunt 
jenat de situaţia asta. Nu şi dumneavoastră? 

Generalul britanic Sir Arnold întrebă încet: 

— Crezi că putem să ajungem într-adevăr la o armată 
europeană unificată? Putem să facem acum, împreună, planuri 
operaţionale, ne permitem comunicaţii multinaționale? Prietene, 
fii realist, nu numai americanii au interese diferite de ale noastre. 
Nici noi nu cădem de acord, mai ales din punct de vedere politic. 
Şi tocmai de aceea trebuie să obţinem o aprobare pentru o astfel 
de forţă militară independentă. 

Generalul Inzaghi se ridică supărat: 

— Sir Arnold, poate că politicienii noştri au anumite dificultăţi, 
dar vă asigur că soldaţii noştri nu. Forţa de Intervenţie Rapidă 
staţionează deja în afara localităţii Mostar din Bosnia - Divizia 
Salamander, şapte sute de bărbaţi destoinici proveniţi din trupe 
din Italia, Franţa, Germania şi Spania. Chiar compatriotul 
generalului La Porte, generalul Robert Meille, este la comanda 
diviziei. 

— Şi Eurocorp, sublinie generalul spaniol Gonzalez. Nu-i uita 
nici pe ei. Cincizeci de mii de soldaţi spanioli, germani, belgieni şi 
francezi. 

— Care sunt acum sub comanda Bundeswehrului, adăugă cu 
satisfacţie generalul Bittrich. 

— Da, fu de acord Inzaghi dând din cap. Trupele 

multinaționale italiene, spaniole, franceze şi portugheze sunt sub 
comandă unică, spre a proteja țărmurile noastre la Mediterană. 

Rezulta tot mai limpede care era națiunea lipsă în toate aceste 
organizaţii militare multieuropene. Se lăsase o tăcere grea; 
nimeni nu menţionase faptul că, atunci când britanicii luaseră 
parte la vreo operaţiune, o făcuseră invariabil împreună cu 
americanii, fiind al doilea mare contingent şi deci pe locul doi la 
comandă. 

Sir Arnold zâmbi doar. Militar, dar şi om politic, vorbi pe un ton 
ponderat: 

— Şi cu aceste unităţi combinate vedeţi dumneavoastră 
structura acestei armate paneuropene? Mă îndoiesc. 

La Porte ezită, apoi răspunse precaut: 

— Structura exactă a oricărei armate combinate europene 
trebuie să fie concepută cu grijă, bineînţeles. Eu văd mai mult 
decât o singură posibilitate, Arnold. Desigur că vrem să fie 
implicaţi şi britanicii şi... 

Otto Bittrich îl întrerupse: 

— In ceea ce mă priveşte, văd o forţă centralizată organizată 
şi perfect integrată, în care influenţa statelor individuale este 
vagă, dacă nu chiar inexistentă. Pe scurt, o armată europeană cu 
adevărat independentă, comandată prin rotaţie, care să nu 
răspundă în faţa nici unei naţiuni anume, ci doar în faţa 
Parlamentului Uniunii Europene. In felul acesta, controlul politic 
este asigurat, pentru că acolo toate naţiunile au reprezentanţi, 
iar majoritatea decide. Orice alt sistem ar fi un soi de eunuc. 

Generalul Gonzalez părea tulburat. Se plânse, spunând cu un 
puternic accent spaniol: 

— Vorbiţi de ceva mai mult decât o armată, generale Bittrich. 
Vă imaginaţi o Europă Unită care pentru unii dintre noi este 
foarte, foarte diferită de Uniunea Europeană. 

— O Europă Unită va rezulta cu siguranţă dintr-o adevărată 
armată europeană, aş spune, răspunse imediat generalul 
britanic. 

Bittrich şi La Porte părură nemulţumiţi, aşa că Bittrich 
continuă supărat: 

— Nu asta am vrut să spun, generale Moore. Vorbesc din 
punct de vedere militar, nu politic. Ca bloc negociator şi ca 
entitate geografică, Europa are interese comune care sunt prea 
puţin importante pentru Statele Unite. De fapt, de multe ori 
interesele noastre sunt chiar opuse Statelor Unite. Uniunea 

Europeană împarte totul, de la valută la reglementări privind 
vânarea păsărilor migratoare. Fără îndoială este momentul să ne 
vedem de ale noastre. Nu trebuie ca noi; să mai depindem de 
militarii americani! 

— Din partea mea, adăugă La Porte cu un zâmbet şi cred că 
toţi sunteţi de acord cu asta, nici unul dintre dumneavoastră nu 
este mai protejat de identitatea naţională cum este un francez, 
în special unul ca mine... Cred că o Europă Unită trebuie să se 
constituie. Poate într-o sută de ani de acum înainte, dar este 
inevitabil. Totuşi, mă îndoiesc că o armată unită va forţa lucrurile 
pentru ca asta să se petreacă mai devreme. 

— Ei bine, interveni britanicul, punctele de vedere ale naţiunii 
mele în această problemă sunt clare. Nu vrem o armată 
europeană total integrată. Nu vrem emblemă europeană. Nu 
vrem steag european. Nimic. Orice contribuţie britanică la Forţa 
de Intervenţie Rapidă sau orice participare cu trupe trebuie să 
rămână ferm sub control britanic, sub comanda primului-ministru 
britanic. 

Sir Arnold inspiră adânc şi întrebă: 

— Şi de unde exact vor veni banii pentru avioanele de 
transport de care are nevoie armata, „fără ajutor din partea 
Statelor Unite”? Ca să nu mai vorbim de toate navele de 
transport şi avioanele, de sistemele de comunicaţii, de muniţia 
ghidată cu laser, de unităţile electronice, de sistemul de planuri 
militare, de structura de comandă extrem de modernizată? Sigur 
nu de la britanici! 

La Porte răspunse încrezător: 

— Banii o să vină, Sir Arnold, când va fi nevoie şi când 
politicienii îşi vor da seama că nici chiar ei nu mai pot evita 
viitorul. Când vor înţelege că soarta Europei este pe muchie de 
cuţit. 

Sir Arnold îi aruncă o privire pătrunzătoare generalului 
francez. 

— Vă gândiţi poate că, la un moment dat, vom dori să purtăm 
un război împotriva Statelor Unite? 

Un murmur se răspândi în cameră, în timp ce La Porte, 
plimbându-se de colo-colo, spuse calm: 

— Suntem deja într-un război cu americanii din toate punctele 
de vedere ale vieţii şi afacerilor, exceptându-l pe cel militar. Dar 
din punct de vedere militar, noi nu putem fi. Suntem prea slabi, 
prea dependenţi de toate sistemele lor, de hardware şi chiar de 

cele mai moderne arme. Avem soldaţi şi armate pe care nu le 
putem echipa, mişca, controla adecvat fără ajutor de la 
Washington. 

Se opri din mers şi se uită către toţi cei prezenţi, dând 
posibilitatea fiecăruia să-i vadă faţa: 

— De exemplu, ce s-ar întâmpla dacă ar apărea crize 
extremiste în Rusia şi China, iar toate sistemele americane de 
care depindem noi ar fi blocate sau mai rău? Dacă Washington-ul 
ar pierde controlul asupra propriei comenzi şi asupra sistemelor 
de control? Unde ne-am situa noi? Dacă, din orice motiv, 
americanii nu se mai pot apăra, chiar pentru o scurtă perioadă 
de timp, atunci şi noi am fi în aceeaşi situaţie. De fapt, am fi încă 
mai lipsiţi de apărare. 

Sir Arnold miji brusc ochii şi chipul lui încremeni: 

— Ştii ceva mai mult decât noi, Roland? 

Roland la Porte îl privi drept în ochi. 

— Nu, Sir Arnold şi mă intrigă o asemenea întrebare. Dacă 
cineva ar trebui să ştie mai mult, acela eşti tu. Noi, francezii, nu 
avem nici un fel de „relaţie specială” cu americanii, spre 
deosebire de voi, englezii. Dar accidentul de ieri din reţeaua 
energetică americană putea fi mult mai grav, ceea ce subliniază 
punctul meu de vedere. 

Generalul Moore se holbă la La Porte treizeci de secunde 
bune. Apoi păru că se gândeşte la altceva. Se relaxă, zâmbi şi se 
ridică. 

— Cred că discuţia noastră a luat sfârşit. Cât despre soarta şi 
viitorul Europei, noi, britanicii, considerăm că este legată 
permanent de ceea ce doresc Statele Unite, fie că vrem, fie că 
nu. 

— Ah, da, replică La Porte zâmbind uşor. Cred că este 
conceptul lui George Orwell al vostru. 

Generalul Moore clipi de câteva ori, îl privi din nou pe La Porte, 
apoi se întoarse pe călcâie şi ieşi din sala de conferinţe. 

— Despre ce a fost vorba? vru să ştie generalul Inzaghi, 
uitându-se bănuitor. 

Otto Bittrich răspunse ironic: 

— Romanul englez 1984. In carte, Anglia era Prima Forţă de 
Nimicire Aeriană pentru entitatea compusă din Pan-America şi 
Commonwealth-ul britanic, numită Oceania, unite fericit pentru 
totdeauna. In acelaşi timp, Europa şi Rusia formau Eurasia. Ce 
mai rămânea se numea Asia de Est - China, India, Asia Centrală 

şi toate ţările Orientale. Personal, aş spune că britanicii sunt deja 
Prima Forţă de Nimicire Aeriană a Americii, iar noi va trebui să ne 
descurcăm fără ei. 

— Cum vom proceda exact? întrebă Gonzalez. 

La Porte avea răspunsul pregătit: 

— Fiecare dintre noi trebuie să convingem ţările noastre şi pe 
delegaţii Uniunii Europene că viitoarea forţă militară europeană 
este singura cale de a proteja identitatea Europei. 

Ca şi grandoarea noastră. De fapt, acesta este destinul nostru. 

— Vorbiţi despre principiul unei astfel de armate, generale La 
Porte, nu-i aşa? întrebă generalul Gonzalez. 

— Bineînţeles, Valentin. Ochii generalului La Porte erau 
visători: Este adevărat că sunt un idealist. Dar este un principiu 
pentru care trebuie să lucrăm de pe acum. Dacă americanii nu-şi 
pot proteja propriile sisteme, cum vor continua să ne protejeze 
pe noi? Trebuie să ne dezvoltăm, să fim pe picioarele noastre. 


Căpitanul Darius Bonnard aşteptă în briza nopţii până când 
ultimul dintre cele cinci elicoptere ale generalilor -cel al 
generalului Inzaghi - se ridică spre cerul întunecat. Respiră 
profund aerul sărat şi pătrunzător, revigorant, al Mediteranei, 
ascultând zgomotele elicelor. 

Pasărea neagră zbură spre nord, în direcţia coastei italiene. 
Când le văzu ieşind din raza oricărei arme, nava Charles de 
Gaulle schimbă cursul, făcu încet un cerc larg pe suprafaţa mării, 
îndreptându-se spre coasta franceză şi Toulon. Francezul 
continuă să privească elicopterul italian până când luminile 
pieriră în depărtare, iar zgomotul motoarelor se stinse. 

Nu urmărise să facă analiza acestei întruniri, deşi fusese una 
instructivă. Stătuse în camera alăturată, liniştit şi fără să 
deranjeze pe nimeni, dar ascultase atent, fără să piardă nici un 
cuvânt. Argumentele convingătoare ale generalului La Porte 
pentru o armată europeană îl încântaseră, fiindcă descoperise că 
majoritatea celorlalţi generali gândeau deja în acelaşi sens. Insă 
faptul că generalul ştia mai mult decât era firesc despre 
recentele crize din sistemele electronice americane îl îngrijorase. 

Bonnard întrezărea nori negri la orizont. Trăgea de buza 
inferioară, cugetând la generalul britanic, Sir Arnold Moore. 
Buldogul englez era încăpățânat, fără îndoială om de încredere al 
Americii şi, una peste alta, era paranoic. Ceea ce spusese La 
Porte îl alarmase şi va raporta curând primului său ministru, 

Ministerului de Război şi la MI6 despre posibile comploturi. 
Trebuia să ia măsuri imediat. 

Căpitanul privi din nou marea în locul în care elicopterele care 
se pierdeau în zare formau două puncte minuscule. Sir Arnold 
Moore putea fi manipulat. Zâmbi. Mai rămăseseră doar două zile. 
Doar două zile ca să controleze toate aspectele. Nu era mult, 
dar, altfel spus, părea o eternitate. 

15 


Toledo, Spania 


Smith îl urmări prin fereastra zăbrelită pe Emile Chambord 
care îşi apăsa tandru obrajii de părul fiicei sale, stând cu ochii 
închişi şi murmurând ceva, poate o rugăciune. Therese se agăța 
de el ca şi cum tatăl său s-ar fi întors de pe lumea cealaltă. Intr- 
un fel, aşa şi era. Tatăl îşi săruta fiica, aruncând priviri furioase 
către bărbatul mic de statură care intrase primul în cameră. 

Smith îl putu auzi pe Chambord foarte clar prin fereastră când 
acesta mârâi: 

— Monstru blestemat! 

— Sunt dezamăgit, doctore Chambord, răspunse bărbatul cu o 
expresie binevoitoare. Am crezut că o să vă bucure compania 
fiicei dumneavoastră, de vreme ce veţi petrece un timp cu noi. 
Păreaţi atât de singur şi m-am temut că o asemenea stare ar 
putea să vă abată de la munca dumneavoastră. Ar fi regretabil 
pentru noi toţi. 

— Pleacă de aici, Mauritania! Ai cel puţin decenţa să mă laşi 
singur cu fiica mea! 

Aşadar, Mauritania era numele acestui bărbat cu figură 
amabilă, care zâmbea, dar fals, avea un zâmbet încărcat parcă 
de o viziune iradiantă. 

Mauritania ridică din umeri. 

— Cum vreţi. Sunt sigur că domnişoarei îi este foame. A uitat 
să mănânce în seara asta. 

Privi spre farfuria neatinsă de pe tava din lemn: 

— İn curând vom lua o cină scurtă, acum că ne-am terminat 
treaba aici şi sunteţi invitaţi amândoi. 

Bolborosi un fel de salut politicos şi plecă, închizând uşa în 
urma sa. Smith auzi întorcându-se cheia în broască. 

Emile Chambord aruncă încă o căutătură supărată peste 
umăr, apoi se întoarse spre Therese, apucând-o de umeri. 

— Lasă-mă să te privesc, fiica mea. Eşti bine? Te-au rănit 
cumva? Dacă au făcut-o, am să... 

Se opri în momentul în care auzi o împuşcătură. Un schimb de 

focuri de arme uşoare undeva după uşă, dinspre faţa casei. 
înăuntru se auziră oameni alergând şi uşi trântite. În camera 
baricadată, doctorul Chambord şi Therese se holbară întâi la uşă, 
apoi unul la celălalt. Therese era speriată, în timp ce doctorul 
Chambord părea mai degrabă preocupat decât speriat. Se 
îndreptă spre uşă. Un bărbat în vârstă, dar dârz. 

Smith nu avea nici o idee despre ce se întâmplase, dar situaţia 
îi convenea de minune. Acum, că-i găsise pe amândoi în viaţă, 
trebuia să-i scoată de acolo. Trecuseră prin destule, iar fără 
Emile Chambord, computerul ADN putea fi nefolositor pentru 
terorişti. Nu ştia dacă Chambord fusese silit să pună în funcţiune 
computerul molecular sau poate că aveau un alt expert şi îl 
răpiseră pe Chambord ca să îl împiedice să construiască un 
duplicat. 

Oricare era adevărul, Smith trebuia să-l scoată pe Chambord 
din mâinile lor. Când se atârnă de barele de fier de la geam 
pentru a verifica dacă nu era vreuna slăbită, Therese îl zări. 

— Jon! Ce faci aici? A 

Fugi la fereastră şi încercă să o ridice. Intre timp, întoarse 
capul spre tatăl ei: 

— E doctorul Jon Smith, american. Prietenul noului tău 
colaborator, doctorul Zellerbach. 

Studie fereastra şi făcu ochii mari. Faţa ei păli: 

— Fereastra este bătută în cuie, Jon. Nu pot s-o deschid. 

Impuşcăturile continuau să se audă la distanţă şi Smith se 
agăţă din nou de bare. Erau bine fixate într-o ramă din fier. 

— Am să-ţi explic mai târziu, Therese. Unde este computerul 
ADN? 

— Nu ştiu! 

Chambord interveni: 

— Nu este aici. Ce vrei să... 

Nu mai era timp de discuţii. 

— Inapoi! spuse Smith cu pistolul în mână. Trebuie să trag în 
cadru ca să deschid fereastra. 

Therese se holbă la armă. De la armă privi spre Jon, apoi din 
nou pistolul. Aprobă şi fugi din faţa ferestrei. 

Inainte ca Jon să apese pe trăgaci, uşa camerei se deschise 
brusc şi micuțul şi greoiul bărbat, cunoscut sub numele de 
Mauritania, se opri în prag. 

— Ce sunt toate ţipetele astea? Privirea i se opri drept pe 
fereastră. Pe faţa lui Smith. Se priviră în ochi. Mauritania scoase 

pistolul, se trânti pe burtă, trase şi strigă: Abu Auda! Vino 
repede! 

Smith se lăsă în jos la timp. Glonţul lovi şi trecu prin fereastră. 
Ar fi vrut să răspundă la împuşcături, dar dacă o făcea, putea să-i 
rănească pe cei doi Chambord. Cu maxilarele încleştate, aşteptă 
până când un alt glonţ şuieră pe deasupra lui, apoi se ridică 
brusc în picioare, cu pistolul gata de tragere. 

Dar camera era goală şi uşa larg deschisă, lăsând să se vadă 
un hol la fel de gol. Emile şi Therese Chambord dispăruseră. 
Repede îi găsise, repede dispăruseră. 

Smith alergă spre a treia fereastră. Poate că îi mutaseră în 
camera aceea. Dar când ajunse acolo descoperi un birou gol, iar 
înaltul membru al tribului Fulani, cel pe care-l văzuse patrulând 
mai devreme în mantia lui albă, apăru dintr-o latură a fermei, cu 
arma ridicată, gata să tragă. In urma lui veneau alţi trei oameni 
înarmaţi, toţi îmbrăcaţi cu mantii şi toţi arătând ca nişte soldaţi 
la război. 

Smith se rostogoli imediat pe un umăr, iar gloanţele muşcară 
pământul în căutarea lui. Trase şi el prin beznă, mulţumind în 
gând norilor de primăvară care acopereau luna. Un glonţ lovi un 
bărbat care se clătină şi căzu, făcând ca urmăritorii lui Smith să- 
şi concentreze atenţia asupra camaradului lor. Smith a folosit 
momentul sărind imediat în picioare şi luând-o la fugă. 

Mai multe gloanţe fură trase în urma lui, lovind pământul sau 
şuierând pe lângă el şi explodând în aer. Fugea în zigzag mai 
repede decât fugise vreodată în viaţa lui. Dibăcia era ceva mai 
mult decât să ocheşti corect şi să loveşti ţinta. Era ceva 
psihologic, reflex şi, din experienţă, să ştii care era următoarea 
mişcare a țintei. Acţiunile neprevăzute reprezentau o bună 
metodă de apărare. Fiind din ce în ce mai slăbit, observă că se 
apropie de lizieră. 

Cu un ultim efort se aruncă la pământ printre copaci. Mirosul 
frunzelor putrede şi al solului umed îi umplu nările. Se rostogoli 
pe umeri, se ridică ghemuit ca o minge, se răsuci şi ţinti înapoi 
către agresori. Trase susţinut câteva rafale fără să-i pese unde 
ajung gloanţele. Barajul de Împuşcături fu suficient ca liderul cel 
înalt şi ceilalţi să se trântească la pământ - poate că lovise vreo 
doi. Când încetă să mai tragă, ei o luară la goană drept spre el. 

Smith o rupse la fugă prin pădure, îndreptându-se spre faţada 
fermei, de unde începuse focul. Se opri şi ascultă. Impuşcăturile 
se auzeau când sporadic, când intens. În spatele lui, printre 

copaci, nu se vedea nici un urmăritor. 

Apoi văzu: în faţa curţii, se instalaseră confuzia şi haosul. Erau 
vreo douăzeci, cu armele îndreptate în sus şi în toate direcţiile. În 
timp ce Smith pândea, se auzi o pocnitură din partea cealaltă a 
unui stejar gros, iar în curte căzu cineva. 

In burnuzul lui alb, conducătorul extremist veni în fugă şi 
strigă nişte instrucţiuni. Se târî până aproape de gard şi răcni un 
ordin, într-o arabă agresivă, către casă. Câteva momente mai 
apoi, toate luminile se stinseră, ferestrele apărând ca nişte pete 
întunecate de cerneală, iar un reflector montat pe latura stângă, 
imediat sub acoperiş, începu să măture cu raza lui puternică tot 
ce-i stătea în cale, inclusiv liziera, unde se opri asupra locului de 
unde se trăsese glonţul din spatele stejarului. 

Acum, că oamenii lui nu mai erau luminaţi din spate, 
conducătorul lor îi îndemnă să înainteze. 

Ca răspuns la această manevră, o nouă rafală automată se 
auzi dinspre pădure. Doi agresori căzură, unul ţinându-se de 
braţ, celălalt de umăr. Restul se trântiră la pământ şi începură să 
tragă în direcţia respectivă. Numai conducătorul beduin rămase 
ca ţintă, îngenuncheat la vedere, trăgând neînfricat şi înjurându-i 
pe ceilalţi într-o arabă răstită. Foarte atent la stejarul scăldat în 
lumină, Smith se lăsă în jos şi se trase mai aproape ca să vadă 
cine trăgea din spatele copacului. 

Surprinse frânturi în spaniolă şi văzu doar o mitralieră Heckler 
Koch MP5K. Reflectorul lumină partea din faţă şi lateralele 
copacului, lăsându-i spatele trunchiului în întuneric. Văzuse 
totuşi destul pentru a fi şocat a treia oară în noaptea aceea: era 
femeia cu părul negru, femeia neatrăgătoare pe care o 
observase cu o zi înainte în faţa Institutului Pasteur, aceeaşi care 
mai apoi trecuse chiar pe lângă el, privindu-l cu interes când el 
se oprise la cafenea. 

Nu mai purta hainele cu care o văzuse îmbrăcată la Paris, ci 
un costum sport, o beretă peste urechi şi bocanci, toate negre. O 
schimbare majoră faţă de anterioara ţinută demodată, dar 
potrivită cu cerinţele actualei sale activităţi. Pe când Smith o 
urmărea, femeia se mişca liniştită, de parcă făcea parte dintr-un 
lanţ de trăgători, lansând cu grijă serii de câte trei gloanțe, 
măturând în semicerc cu a sa MP5K. Işi făcea treaba cu precizie, 
dar şi cu o controlată nepăsare, de parcă instinctele ei erau tot 
atât de agere ca şi profesionalismul ei, care era impresionant. 
După ce trase ultima rafală, sări şi o luă la fugă înapoi, 


148 


retrăgându-se adânc în pădure. 

Smith o urmă repede şi mergând ghemuit, atras nu numai de 
faptul că cei doi luptaseră de aceeaşi parte, dar şi pentru că 
realiză brusc că ceva în legătură cu ea îi era familiar, ceva ce nu 
prea avea de-a face cu evenimentele de astăzi sau de ieri. 
Răceala ei şi antrenamentul, forma corpului ei, asumarea 
intuitivă a riscului, concomitent cu o precizie aproape automată. 
Mişcarea potrivită la momentul potrivit. 

In timp ce o urmărea, ea se aruncă în spatele tufişurilor. 
Simultan, focuri de armă îl făcură să înţeleagă că teroriştii 
ajunseseră la stejarul unde fusese ascunsă femeia. 

Smith rămase pe loc, ascuns după un copac, în vreme ce 
senzaţia de familiar sporea. Era ceva cu faţa, cu părul ei şi 
totuşi? Felul în care îşi ţinea capul, mâinile puternice. Şi apoi 
mişcările ei. Le mai văzuse. Ea trebuia să fie. Ce făcea aici? CIA 
era implicată, asta era sigur. Randi Russell. 

Zâmbi scurt, simțind aceeaşi atracţie pe care o încercase de 
câte ori o văzuse şi în orice împrejurări. Cauza era asemănarea ei 
uimitoare cu sora ei, Sophia. Cel puţin aşa socotise întotdeauna, 
deşi ştia că nu fusese chiar cinstit cu el însuşi. 

Femeia privi peste umăr, plănuind mişcarea următoare cu o 
expresie de oarecare disperare înciudată. Ar fi trebuit s-o ajute, 
cu toate că, dacă ar supravieţui amândoi, ea ar interveni în 
cercetările lui. De fapt, se implicase deja. Dar şansa ei de a 
scăpa fără ajutorul lui era minimă. 

Teroriştii opriseră asaltul frontal şi încercau să o înconjoare. 
Smith îi auzea pe bărbaţi înaintând prin pădure, pe două flancuri. 
Femeia privea nervoasă în stânga şi în dreapta ascultând, iar 
disperarea ei se accentua. Erau ca fălcile unei capcane care se 
strângea în jurul ei şi, dacă era prinsă singură, nu mai avea 
scăpare. 

Primul bărbat ieşi la vedere. Era timpul să i se demonstreze 
acestui fulani şi oamenilor lui cu cine aveau de-a face. 

Smith scoase amortizorul pistolului şi deschise focul. Când 
ploaia de gloanţe căzu precum tunetul în liniştea pădurii, 
teroriştii dădură înapoi. Un alt bărbat apăru brusc dinspre 
dreapta, fără să înţeleagă încă pericolul. Rapid, Smith trase din 
nou. Când un alt om căzu, ţipând, se porni o ploaie de 
împuşcături, se auziră paşi alergând în debandadă pentru a se 
pune la adăpost şi, pe fundal, vocea conducătorului. Aproape 
simultan, Russell trase trei focuri ţintind către nişte agresori 

venind către ea din partea cealaltă, unde Smith nu putea vedea. 

Urmară mai multe focuri, apoi zgomotul crescând al unor paşi 
bătând în retragere. Smith se întoarse să o ia la fugă cândo 
strălucire albă îi atrase atenţia din direcţia fermei. Se uită mai 
atent şi văzu că un fulani se ridicase în picioare şi stătea sfidător 
în mantia lui albă la capătul lizierei. Vocea omului era furioasă 
când răcni către oamenii lui să rămână la pământ. 

Apoi auzi un alt sunet şi se întoarse. Randi Russell se apropia 
în fugă de el. 

— N-am crezut niciodată că o să mă bucur să te văd. Răsufla 
uşurată şi enervată în acelaşi timp: Vino. Să ieşim de aici. 

— Se pare că ori de câte ori ne întâlnim, tu eşti pe fugă. 

Se uită la el, apoi amândoi o luară la goană, ghemuiţi, în 
direcţia drumului principal. 

Smith era pe urmele ei. 

— Ce-ai făcut cu faţa ta? 

Nu-i răspunse şi continuă să alerge printre copaci. Urmăritorii 
păreau dezorganizaţi momentan, iar asta avea să fie singura lor 
şansă. Trebuia să se folosească de acest răgaz. Se avântaseră în 
pădure strecurându-se pe sub crengile copacilor, tulburând 
sălbăticia pădurii cu paşii lor. 

In cele din urmă cei doi escaladară un zid din piatră şi 
continuară să fugă, respirând din greu, transpirând, până când 
ajunseră pe mijlocul drumului. Scrutară cu privirea pădurea şi 
studiară drumul din ambele părţi, cu armele pregătite: 

— Vezi ceva? întrebă ea. 

— Nici un biped şi nici o armă. 

— Deşteptule! 

In umbra aruncată de copaci pe drum, se uită la el cu un 
zâmbet de mulţumire în colţul gurii. Avea un chip frumos care îi 
plăcuse întotdeauna. Ovalul, obrajii, pielea, toate erau foarte 
masculine. Alungă gândul şi continuă să studieze drumul, 
pădurea, umbrele. 

— Mai bine ne-am îndrepta spre Toledo, spuse... Să încercăm 
să ne depărtăm de ei. Şi tot vreau să ştiu ce ţi-ai făcut la faţă. Să 
nu-mi spui că ai făcut o operaţie estetică fiindcă aş fi distrus. 

O luară iar la fugă pe drum, unul lângă celălalt. 

— Ţine-ţi mâinile acasă. 

— Am crezut că pot să te ating. 

Işi retrase mâna totuşi. 

Randi băgă degetul pe sub buza superioară, spre stânga, apoi 

spre dreapta şi scoase inseriile care îi schimbaseră înfăţişarea. 
Intinse mâna cu intenţia de a le da drumul în palma lui. 

El îşi retrase repede mâna. 

— Mulţumesc, dar asta nu. 

Zâmbi, deschise fermoarul de la centură şi le puse în 
buzunăraş. 

— Peruca rămâne. Destul că tu trebuie să alergi în cămaşa 
asta fluorescentă. Bine că e albastru închis. Părul meu blond ar 
luci ca un far. 

Era într-adevăr frumoasă; ştia cum să folosească şmecherii 
cosmetice cu efect maxim. Cu adaosurile acelea, figura ei era 
ştearsă, inexpresivă, făcând ca ochii să pară prea apropiaţi şi 
bărbia prea mică. Acum, însă, faţa ei era cea pe care o ştia. Ochii 
mari, nasul drept, fruntea înaltă radiind un fel de inteligenţă 
atrăgătoare pe care el o găsea incitantă chiar şi atunci când era 
înţepată. 

Se gândea la toate astea pândindu-i pe cei care-i urmăreau. 

Se aşteptase să-i vadă apărând pe drum cu o mitralieră când 
auzi în spate, venind din direcţia fermei, zgomotul unui motor: 

— Ai auzit? întrebă el. 

— Nu sunt surdă. 

Zgomotul se schimbă, apoi un poc-poc îl însoţi pe cel al 
motorului. Imediat, din spatele lor, din aceeaşi direcţie se 
ridicară trei elicoptere ca umbrele unor păsări uriaşe, unul după 
altul, cu luminile de navigaţie roşii şi verzi măturând şoseaua în 
momentul în care se întoarseră şi se îndreptară spre sud. Nori 
negri se adunaseră pe cer. Luna dispăruse, ca şi elicopterele. 

— Ne-au abandonat, se plânse ea. Ce porcărie! 

— N-ar trebui să spui „amin”? Era mai potrivit pentru tine. 

Se burzului: 

— Poate, dar l-am urmărit pe domnul Mauritania două 
săptămâni şi acum l-am pierdut şi dracu' ştie cine erau ceilalţi şi 
cu atât mai puţin unde se vor duce. 

— Este un grup terorist islamic numit Scutul Semilunii. Ei au 
provocat explozia la Institutul Pasteur sau au folosit o altă 
grupare pentru a-şi acoperi urmele. 

— Ce fel de grupare? 

— Flacăra Neagră. 

— N-am auzit niciodată de ei. 

— Nu mă surprinde. S-au retras în ultimii zece ani. 
Operaţiunea a fost realizată ca să obţină bani pentru a relua 

jocul. Data viitoare când vei lua legătura cu oamenii tăi, spune- 
le, ca să poată avertiza autorităţile spaniole. Flacăra Neagră i-a 
răpit pe Chambord şi pe fiica lui. li ţin prizonieri şi sunt şi în 
posesia computerului ADN. 

Randi se opri din goană ca şi cum s-ar fi lovit de un zid. 

— Chambord trăieşte? 

— Era la fermă cu fiica lui. 

— Şi computerul? 

— Nu era acolo. 

Porniră din nou la drum, de astă dată mergând în linişte, 
preocupaţi de propriile gânduri. 

Jon continuă: 

— Faci parte din echipa care caută computerul ADN? 

— Bineînţeles, dar mai de departe, răspunse Randi. Avem 
oameni care investighează toţi liderii teroriştilor. Eu îl aveam 
deja în supraveghere pe Mauritania pentru că a ieşit din nou din 
gaura unde a stat ascuns în ultimii trei ani. L-am localizat în 
Alger şi l-am urmărit până la Paris. Apoi a fost atentatul de la 
Pasteur şi computerul ADN părea să fi dispărut, aşa că am fost 
toţi alertaţi. Dar nu l-am văzut niciodată luând contact cu nici un 
alt terorist cunoscut în afară de Marele Fulani, Abu Auda. Erau 
prieteni din vremurile de demult ale grupării Al Qaida. 

— Ce reprezintă exact acest Mauritania încât este pe lista 
neagră a CIA? 

— Ai să-l auzi că-şi spune Monsieur Mauritania, îl corectă 
Randi. Este un semn de respect şi el insistă asupra acestui lucru. 
Credem că numele lui adevărat este Khalid al-Shanquiti, deşi 
uneori se prezintă Mahfouz Oud al-Walidi. A fost locotenent-şef al 
lui Bin Laden, dar l-a părăsit înainte ca acesta să se mute cu 
oamenii lui în Afganistan. Mauritania se ascunde foarte bine, nu 
se arată niciodată printre cei care sunt în atenţia serviciilor de 
spionaj şi tinde să opereze mai mult în Algeria decât în alte părţi, 
când reuşim să-l reperăm. Ce ştii de Scutul Semilunii? 

— Numai ce am văzut la fermă. Par să aibă experienţă, să fie 
bine antrenați, eficienţi, cel puţin liderii lor. Din numeroasele 
limbi pe care le-am auzit, aş spune că provin din mai fiecare ţară 
în care trăiesc fundamentalişti islamici. Pan-islamici şi al dracului 
de bine organizaţi. 

— Ar putea fi, cu Mauritania la conducerea lor. Organizaţi şi 
deştepţi. Işi îndreptă privirea pătrunzătoare către Smith: Acum 
hai să vorbim despre tine. Chiar faci parte din echipa de vânători 

ai computerului molecular? Altfel nu ai fi apărut la ferma aia din 
senin ca să-mi salvezi pielea şi să afli ceea ce ştiai deja. Când te- 
am localizat în Paris, povestea celor de la Langley era că ai 
zburat în capitala Franţei, ca să-l vezi pe bietul Marty. Acum... 

— De ce mă urmărea CIA? 

— Ştii că serviciile se spionează unele pe altele. Puteai fi un 
agent care lucrează pentru o putere străină, nu? Presupunând că 
nu lucrezi pentru CIA, FBI, NSA sau chiar pentru serviciul de 
spionaj din armată, indiferent ce susţine unul sau altul şi fără a 
mai pune la socoteală pretextul cu „sunt aici doar pentru bietul 
Marty”, este evident că povestea nu stă în picioare. M-ai prostit 
la Paris, de acord, dar nu aici, aşa că pentru cine dracu' lucrezi? 

Pe faţa lui Smith se citea indignarea. 

— Marty era gata să moară în urma exploziei, Randi. 

In sinea lui, îl înjură pe Fred Klein şi această viaţă secretă pe 
care era nevoit să o ducă, dar cu care fusese de acord. Serviciul 
sub acoperire unu era atât de clandestin - codul negru - încât 
chiar şi Randi, cu toată apartenenţa ei la CIA, nu putea avea 
cunoştinţă despre treaba asta. Continuă: 

— Ştii ce e cu mine, continuă el. Pur şi simplu nu-mi pot 
imagina cine ar fi dorit să-l omoare pe Marty. Şi amândoi ştim că 
asta nu-mi convine. Am vrut să-i şi opresc. Şi-apoi, la ce-i bun un 
prieten? 

Se opriră la baza unui deal lung şi nu prea înalt şi priviră în 
sus. Era o pantă atât de puţin înclinată încât Smith nu o 
observase când îl urmărise pe Elizondo. Acum, la întoarcere, 
panta i se păru prea lungă şi greu de parcurs. O priveau ca şi 
cum ar fi vrut să o facă să dispară. 

— Drace! spuse ea. Ultima dată am auzit că Marty era în 
comă. Dacă are nevoie de tine, asta înseamnă că trebuia să fii la 
spital, pisându-i pe doctori. Aşa că nu mă prosti. Odată, cândva, 
a fost o chestiune personală, când cu virusul Hades, din cauza 
Sophiei. Dar acum? Aşa că, pentru cine lucrezi în realitate? Ce 
ştii tu şi eu nu ştiu? 

Stătuseră mult pe loc, aşa că el decise: 

— Hai să ne întoarcem. Trebuie să verificăm ferma. Dacă este 
goală, poate au lăsat ceva în urmă care ne-ar îndruma încotro au 
luat-o. Dacă mai este cineva acolo, ar fi bine să punem întrebări, 
să aflăm ce ştiu. 

El se întoarse pentru a relua drumul în sens invers, iar Randi 
oftă şi se luă după el. 

— Este vorba numai despre Marty, spuse el. Te asigur. Eşti 
prea suspicioasă. Presupun că din cauza antrenamentelor de la 
CIA. Bunică-mea obişnuia să-mi spună să nu caut gunoi într-o 
batistă curată. Bunică-ta nu te-a învăţat acelaşi lucru? 

Deschise gura să riposteze, dar nu apucă, ci spuse: 

— Ssst! Ascultă. 

Lăsă capul într-o parte. 

Auzise şi el... un motor de maşină. Dar fără lumini. Se 
retraseră de pe drum şi se ascunseră într-un pâlc de măslini. 
Sunetul venea spre ei, cobora dealul în direcția fermei. Deodată, 
motorul se opri şi nu auziră decât ceva ciudat, ceva ce nu puteau 
identifica. 

— Ce dracu-i asta? şopti Randi. 

Apoi înţelese. 

— Roţi de maşină care se învârtesc, murmură el. Vezi? Masa 
aia neagră care se mişcă pe drum. Aproape că se poate distinge. 

Inţelese şi ea. 

— O maşină neagră, fără lumini, fără motor. Coboară dealul. 
Scutul Semilunii? 

— Poate. 

Făcură repede un plan şi Jon trecu drumul spre un trunchi de 
măslin răzleţ, probabil despărţit de restul livezii când se tăiase 
drumul. 

Maşina ieşi din umbră -o apariţie mecanică. Era mare, de 
modă veche, în genul celor folosite de ofiţerii nazişti în cel de-al 
doilea război mondial. Era decapotată şi arăta ca şi cum venea 
alunecând direct dintr-un basm. Era o singură persoană în 
maşină. Jon ridică pistolul şi-i făcu un semn lui Randi. Ea 
încuviinţă: Scutul Semilunii n-ar fi trimis un singur om ca să-i 
atace. 

Pe măsură ce automobilul cobora coasta, prinse viteză, 
ajungând acum la câteva sute de metri. Randi arătă spre ea 
însăşi, apoi spre Jon şi la urmă spre maşină. Jon înţelese mesajul: 
era obosită de atâta mers. Dădu aprobator din cap: şi el era 
obosit. 

Când maşina trecu, tot fără lumini şi motor, amândoi săriră pe 
contraaripi, de o parte şi de alta. Jon deschise portiera cu mâna 
liberă şi îndreptă pistolul spre capul şoferului. Surprinzător, 
şoferul nu privi în sus. De fapt, nu reacţionă nicidecum. Apoi Jon 
observă că omul purta un costum negru, cu guler de preot. Era 
un preot anglican. 

Randi se strâmbă spre el peste capota maşinii. Văzuse şi ea. 
Dădu ochii peste cap şi mesajul ei era clar: nu făcea bine pentru 
relaţiile internaţionale să fure o maşină de la un preot anglican. 

— Vă simţiţi vinovaţi, nu-i aşa? se auzi vocea preotului într-o 
englezească curată, deşi tot nu privea spre ei. Mă aşteptam să 
vă întoarceţi la Toledo, dar v-ar fi luat al naibii de mult timp, cum 
spun americanii şi timpul este preţios. 

Vocea nu putea fi confundată. 

— Peter! strigă Jon. Mai există vreo agenţie care să nu 
urmărească computerul ADN? 

El şi Randi săriră pe locurile din spate ale maşinii. 

— Nu prea cred, doamnă. Lumea noastră are vânt la pupa. Nu 
o condamna pentru asta. Oribil scenariu. 

Randi întrebă: 

— De unde naiba vii? 

— Dintr-un loc de unde nu vii tu, Randi. Am urmărit de pe un 
deal asaltul de la fermă. 

— Vrei să spui că erai acolo? Ai văzut totul, explodă Randi şi 
nu ai venit să ne ajuţi? 

Peter Howell zâmbi. 

— V-aţi descurcat bine şi fără mine. Am avut ocazia să-i văd 
pe prietenii noştri fără nume şi v-am scutit de drumul înapoi pe 
care, desigur, eraţi deja pe cale să-l faceţi singuri. 

Jon şi Randi se priviră: 

— Bine, spuse Jon, ce s-a întâmplat după ce am fugit? 

— Au încărcat totul în elicoptere şi au plecat. 

— Ai fost acolo să verifici? întrebă Randi. 

— Normal, răspunse Peter. Mâncarea era caldă în bucătărie, 
aşteptând să fie servită. Dar casa era goală, nici un om, mort sau 
viu şi nici o urmă despre cine ar fi fost acolo sau încotro au luat- 
o. Nici hărţi în casă, nici hârtii, absolut nimic, cu excepţia unui 
maldăr de hârţoage arse în sobă. Şi, bineînţeles, nici un semn 
despre afurisita aia de maşinărie. 

— S-au descurcat bine, spuse Jon, dar au maşinăria, sau cel 
puţin aşa crede Chambord. 

Peter întoarse maşina, iar Jon şi Randi povestiră tot ce ştiau 
despre Scutul Semilunii, Mauritania, Chambord - tată şi fiică - şi 
despre computerul ADN. 

Elizondo Ibarguengoitia îşi linse buzele şi lăsă privirea în jos. 
Corpul lui deşirat era gârbovit, bereta roşie îi căzuse pe-o parte. 
Arăta preocupat. 

— Am crezut că aţi plecat din Toledo, domnule Mauritania. 
Spuneaţi că aveţi o altă treabă pentru noi? Pe bani buni? 

— Ceilalţi au plecat, Elizondo. O să mă alătur şi eu curând. Dar 
mai erau multe de făcut aici. Da, răsplata pentru noua treabă 
este impresionantă, te asigur. Vă interesează, pe tine şi pe 
oamenii tăi? 

— Bineînţeles! 

Se aflau în vasta catedrală, în celebra capelă Madona Albă, cu 
statui albe, coloane şi pietre rococo şi cu decoraţiuni din ghips. 
Abu Auda stătea lângă un perete de lângă icoana creştină a 
Mariei cu pruncul lisus, unde burnuzul lui alb părea să facă parte 
din statuie şi asculta. 

In timp ce Mauritania vorbea cu cei trei basci - Elizondo, 
Zumaia şi lturbi - Abu Auda zâmbea, sprijinit de perete, studiind 
faţa lui Elizondo. 

Acesta întrebă nerăbdător: 

— Care este treaba? 

— Toate la timpul lor, Elizondo, răspunse Mauritania. Toate la 
timpul lor. Mai întâi descrie-mi cum l-ai omorât pe colonelul 
american Smith. Eşti sigur că trupul lui pluteşte pe râu? Eşti sigur 
că a murit? 

Elizondo îl privi cu reproş. 

— Când am tras în el, a căzut în râu. lturbi a încercat să scoată 
corpul, dar curentul era puternic şi l-a luat. Bineînţeles, am fi 
preferat să-l ardem ca să nu fie găsit. Cu puţin noroc, corpul va 
pluti până la Lisabona. Nimeni de acolo nu va şti cine este. 

Mauritania dădu din cap solemn, ca şi cum lua în calcul dacă 
era o problemă eventuala descoperire a corpului. 

— Totul este foarte ciudat, Elizondo. Vezi tu, Abu Auda - dădu 
el din cap arătând spre teroristul care aştepta în tăcere - m-a 
asigurat că unul dintre cei doi oameni care ne-au atacat la fermă 
după ce ai plecat era acelaşi colonel Smith. Asta înseamnă că nu 
l-ai omorât. 

Chipul lui Elizondo rămase fără culoare precum statuia. 

— Greşeşte. A fost împuşcat. Noi l-am împuşcat... 

— Este foarte sigur, îl întrerupse Mauritania. Abu Auda îl ştie 
pe colonelul Smith de la Paris. De fapt, unul din oamenii lui Abu a 
fost acolo când aţi răpit femeia. Aşa că vezi tu... 

Acum Elizondo înţelese. Scoase cuțitul de la centură şi-l 
ameninţă pe Mauritania. In acelaşi moment, Zumaia îşi înşfacă 
pistolul, iar Iturbi o luă la fugă. 

Dar Mauritania ridică bastonul cu viteza unui şarpe şi o lamă 
îngustă ţâşni din vârful acestuia. Lama străluci în lumina slabă 
din capelă şi dispăru când Elizondo se înfipse singur în ea, 
şarjând frenetic. Mauritania, roşu de furie, răsuci lama, aerul 
descriind un arc şi-i spintecă abdomenul. Elizondo căzu imediat, 
ţinându-şi propriile măruntaie şi privind surprins spre Mauritania. 
Se prăbuşi în faţă, mort. 

In acelaşi timp, Zumaia izbutise să se întoarcă pe jumătate şi 
trase doar un singur glonţ, care nu îşi atinse ţinta, înainte ca 
iataganul lui Abu Auda să-i taie gâtul. Sângele ţâşni, iar omul 
căzu cu faţa în jos. 

lturbi încercă să fugă, dar, cu un gest scurt, Abu Auda îi înfipse 
lama atât de adânc în spate încât vârful ieşi prin pieptul bascului. 
Cu ambele mâini, uriaşul fulani scoase iataganul şi îl înfipse din 
nou în corpul bărbatului. Ochii negri ai lui Auda scânteiaseră de 
mânie când îl văzuse pe lturbi fugind ca un iepure. Când omul 
căzu, mort, Abu Auda scoase iataganul. 

Mauritania şterse lama îngustă a sabiei pe un acoperământ 
alb de pe altar şi apăsă pe buton ca aceasta să reintre în teacă. 
Abu Auda spălă iataganul în vasul cu apă sfinţită şi îl şterse cu 
propria mantie. Haina lui din deşert era acum nu numai murdară, 
dar şi pătată de sânge. 

Abu Auda oftă. 

— A trecut ceva timp de când nu m-am spălat cu sângele 
duşmanilor mei, Khalid. Mi-e bine acum. 

Mauritania încuviinţă în semn de înţelegere. 

— Să nu întârziem. Mai avem multe de făcut înainte să lovim. 

Amândoi bărbaţii păşiră peste trupurile neînsufleţite ale 
bascilor şi ieşiră din catedrală, pierzându-se în noapte. 


O oră mai târziu, Jon, Randi şi Peter erau pe autostradă, 
îndepărtându-se de Toledo. Opriseră mai întâi în oraş pentru ca 
Jon să-şi recupereze laptopul şi sacul din portbagajul Renault-ului 
pe care îl închiriase. Maşina era neatinsă, iar înăuntru se aflau 

numai frânghiile tăiate. Norocos, Bixente scăpase şi se întorsese 
la viaţa lui de oier. Cât timp Jon îşi încărcase lucrurile în noua 
maşină, Peter şi Randi le puseră şi ei pe ale lor şi se grăbiră să 
plece, cu Peter la volan. Când turnurile oraşului celebrului El 
Greco se pierdeau în zare, Peter încetini la limita de viteză legală 
de 120 kilometri pe oră. Nu aveau nevoie să atragă atenţia 
poliţiei. 

Randi se aşezase pe scaunul din spate. Asculta cum Jon şi 
Peter discutau asupra drumului cel mai indicat spre Madrid, unde 
aveau să raporteze ce făcuseră şi să se regrupeze. 

— Nu te întoarce pe acelaşi drum pe care a venit Jon, în caz că 
bascii l-au urmărit. 

Işi reprimă un sentiment de iritare când Peter acceptă sfatul 
ei. De ce o preocupa soarta lui Jon? Prima dată îl condamnase 
pentru moartea lui Mike, logodnicul ei, în Somalia, apoi pentru 
tragica moarte a Sophiei, de atunci, însă, învățase să-l respecte. 
Dorise să uite trecutul, dar acesta revenea ca o promisiune 
neîmplinită. Partea ciudată era că simţea că şi el dorea să uite 
trecutul. Erau parcă încremeniţi de prea multă istorie câtă exista 
între ei. 

— Dumnezeu ştie ce ne mai aşteaptă, spuse Peter. Să sperăm 
că găsim computerul molecular. 

Fost activist aşa-zis „pensionat” al trupelor SAS şi spion MI6, 
Peter era un bărbat voinic, poate prea voinic pentru o uniformă 
de preot. Mâinile lui puternice stăteau curbate asupra volanului; 
avea o faţă îngustă, pielea închisă şi uscată de anii petrecuţi în 
bătaia vântului şi a soarelui. Era atât de ridat, încât găvanele 
ochilor lui păreau nişte canioane. Chiar şi în noapte, vederea lui 
rămăsese ageră şi pătrunzătoare. Continuă mustăcind: 

— Of, Jon, prietene, e sigur că-mi eşti dator pentru 
scărmăneala asta. Dar cred că şi eu îţi sunt dator cu un cucui. 

Peter îşi ridică gluga hainei clericale şi dădu la iveală un 
bandaj în jurul capului. 

Jon se holbă la bandaj şi dădu din cap. 

— Să fiu al naibii. Aşadar, tu erai infirmierul algerian de la 
Pompidou care mi-a dat atâta bătaie de cap. 

Işi aminti impresia aceea de ceva cunoscut atunci când fugea 
pe coridorul spitalului, în timp ce omul agita puşca mitralieră în 
aer pentru a-i ţine pe toţi la distanţă. Capul lui Peter era cel care 
lăsase urma de sânge. 

— Vasăzică erai acolo ca să-l aperi pe Marty, nu să-l omori. De 

aceea ai tras în sus. 

— Adevărat, afirmă Peter. S-a întâmplat să fiu în spital şi să 
am grijă de prietenul tău când am auzit că are o vizită din partea 
„familiei”. Cum Marty nu mai avea pe nimeni din familie, dacă nu 
pui la socoteală câinele pe care l-am ridicat când cu problema 
Hades, m-am repezit acolo. Te-am văzut şi a trebuit să am grijă 
să nu mă deconspir. 

Din spate, Randi completă: 

— Ceea ce înseamnă că SAS sau MI6 îl urmăresc pe Marty. 

— Ah, o nimica toată pentru băieţii de la Aviația Specială, dar 
MI6 mă socoteşte încă util din când în când. Guvernul englez 
salivează la gândul computerului ADN. 

— Ei te-au chemat? 

— Nu ştiu prea multe despre potenţialul ADN, dar am lucrat 
destul de bine cu francezii, ceea ce n-a fost alegerea cea mai 
bună a MI6. Unul dintre avantajele pensionării, adică a ieşirii din 
joc, ca să spun aşa, este că pot să acţionez cum vreau. Dacă au 
nevoie de mine, trebuie să mă caute. Apoi, dacă nu vreau să mă 
implic, îmi iau jucăriile şi plec în Sierra cu Stan. Asta-i 
înnebuneşte, bineînţeles. 

Randi îşi stăpâni un zâmbet. Peter vorbea adesea zeflemitor 
despre vârsta sa poate pentru a deturna atenţia oamenilor de la 
resursele lui care i-ar fi făcut de ruşine pe mulţi bărbaţi în jur de 
treizeci de ani. 

Jon se încruntă. 

— Dar de ce nu te-ai identificat faţă de mine? De ce m-ai lăsat 
să te urmăresc? Drace, m-ai făcut să sar peste o targă! 

Peter chicoti. 

— A fost un episod cu haz. Merita orice s-o văd şi pe asta. Apoi 
făcu o pauză. Vocea lui redeveni serioasă când spuse: Nu suntem 
niciodată siguri, nu-i aşa? Nu puteam şti de ce eşti acolo, nu? 
Downing Street şi Biroul Oval nu călăresc totdeauna acelaşi 
ponei. E bine să afli mai întâi cine ce face. 

Jon continuă să stea încruntat. 

— Dar după asta te-am văzut la pensiunea generalului Henze. 
Care, de fapt, nu era o pensiune. Sună de parcă te-ar fi interesat 
să călăreşti acelaşi ponei. 

— M-ai văzut? Asta nu-i prea bine. S-ar putea să mă fi depistat 
şi alţii. 

— Nu ştiam că eşti tu, dacă asta ţi-e mai de folos. 

Mulţumirea se simţi în vocea lui Peter când răspunse: 

— Ăsta a fost şi scopul, nu? 

— În special când vizitezi un general american, continuă Jon 
studiindu-şi prietenul. 

— Face parte şi din NATO, nu uita. Trebuie să se poarte 
frumos cu cei din Uniunea Europeană. 

— Şi ce anume i-ai spus generalului NATO? 

— Strict secret, prietene. Ordine stricte. 

Era evident că nu se putea afla mai mult de la Peter, prieten 
sau nu. 

Pentru cei obişnuiţi cu traficul aglomerat din Madrid, 
autostrada arăta ca o parcare liberă. Câteva maşini rulau cu 
viteză, dar Peter se stăpânea şi ţinea maşina sub control. 
Aproape de Aranjuez, fosta reşedinţă de vară a ex-regilor şi 
reginelor Spaniei, părăsi drumul N400 şi întoarse pe direcţia 
nord, spre A4 şi Madrid, acum doar la 50 kilometri distanţă. Luna 
apăruse de după nori, împrăştiind o lumină argintie deasupra 
câmpurilor plantate recent cu căpşuni, roşii, sfeclă de zahăr şi 
grâu, iar Randi se sprijinise cu mâinile de spatele scaunelor lor, 
odihnindu-se. 

— Bine, Jon, pentru cine naiba lucrezi? întrebă ea. 

In momentul în care puse întrebarea o şi regretă. Iritant şi; 
provocator. Dar la naiba, voia să ştie: 

— Spune-mi că nu este vorba de dragii mei şefi de la Langley 
care mint printre dinţi. 

— Sunt aici pe cont propriu, Randi. Peter mă crede, nu-i aşa, 
Peter? 

Peter zâmbi. 

— Pute puţin. Nu că mi-ar păsa anume, dar văd ce crede Randi 
despre oamenii ei. Despre ce e în spatele ei şi toate astea. Nici 
mie nu-mi place. 

Rezistase destul, era momentul să arunce minciuna cea mai 
credibilă. 

— Bine, ai dreptate, se adresă Jon femeii. Altceva se petrece, 
dar nu este vorba despre cei de la Langley, ci de armată. 
Serviciul de spionaj din armată m-a trimis să aflu tot despre 
doctorul Chambord şi dacă a obţinut un prototip operaţional al 
unui computer ADN. Şi, în eventualitatea că da, dacă însemnările 
lui au fost furate şi atentatul a avut rolul să acopere furtul. 

Femeia dădu din cap. 

— Cei de la Langley nu te-au găsit niciodată în înregistrările 
armatei. 

— Este ceva secret. Dacă investigau mai sus, mă găseau. 

li era realmente devotat lui Fred Klein. 

Femeia păru că-l crede de astă dată şi, pentru moment, se 
simţi vinovată. 

— Vezi? spuse ea. N-a fost prea greu. Totuşi, ai grijă 
- adevărul poate ieşi la iveală. 

— N-am avut cunoştinţă despre asta niciodată, spuse Peter 
sec. 

Jon avu impresia clară că Peter nu crezuse o iotă din ce-i 
spusese, dar în acelaşi timp nici nu-i păsa prea tare. 

In ceea ce-i priveşte pe britanici, ei îl desemnaseră mai întâi, 
dar refuzase. 

— Să ne întoarcem la misiune. Dacă Chambord este în viaţă şi 
este ostatic, atunci ceva nu se leagă la poliţia din Paris. 

— Te referi la amprente? întrebă Jon. M-am gândit la asta. Mi- 
am dat seama că autorii sunt Flacăra Neagră şi Scutul Semilunii 
printr-o simplă analiză. Au plantat un mort înainte de bombă. Au 
pus cadavrul chiar deasupra bombei, în afară de braţul şi mâna 
pe care le-a găsit poliţia. Poate le-au tăiat şi le-au pus într-un loc 
unde cineva să le poată descoperi, dar destul de aproape ca să 
pară aruncate de explozie. Apoi au substituit amprentele acelei 
persoane cu cele ale lui Chambord, existente în dosare. Puteau 
să substituie şi informaţia ADN, în caz că reuşeau să recupereze 
unele părţi din corp. Dacă poliţia din Paris avea interes să facă 
identificarea într-un fel sau altul, ar fi fost mulţumită. Acum au o 
problemă mult mai importantă, computerul ADN. 

Randi se gândea. 

— Trebuie că teroriştii au transpirat, nu glumă, când au văzut 
că durează aşa mult până să se descopere rămăşiţele. Nu că ar fi 
avut o prea mare însemnătate, pentru că poliţia oricum 
recunoaşte că n-a găsit încă nici un cadavru. 

— Te întrebi cum au putut să strecoare acolo un cadavru? 
Dacă erau descoperiţi, toate planurile lor puteau fi date peste 
cap. Curios. 

— Cred, sugeră Jon încet, că omul a intrat pur şi simplu o dată 
cu ei acolo, fără să ştie, sau poate că era un martir al islamului 
care conta pe un loc garantat în rai. 

— Doamne-Dumnezeule! obiectă Randi. 

— Un alt tip de suicid cu bombă, spuse Peter. Ce se întâmplă 
cu lumea asta? A 

Tăcură, gândindu-se la implicaţii. In cele din urmă, Jon întrebă: 


161 


— Nouă ni s-a spus cum să ajungem până aici. Dar tu, Peter? 

— Bună întrebare. După atentat, MI6 a localizat un separatist 
basc la Paris, Elizondo Ibarguengoitia. Biroul Doi îl pierduse. MI6 
a bănuit că informaţia transmisă de francezi la Whitehall despre 
un alt basc pe care l-au arestat ei părea o şansă prea bună 
pentru Biroul Doi ca s-o piardă. Aşa cum s-au petrecut lucrurile, 
drumurile mele s-au încrucişat cu ale lui Elizondo mai mult decât 
o dată, aşa că menirea mea era să-l urmăresc şi să văd peste ce 
alt bucluc mai dau. Se concentră asupra drumului şi continuă: 
Flerul meu în materie de tertipuri îmi spune că Whitehall n-ar fi 
împotrivă să fie înşfăcat un oarecare doar de dragul reginei sau 
al ţării, iar statutul meu neoficial putea fi negat în caz că lucrurile 
luau o întorsătură proastă. 

— Aşa cum ar fi făcut orice alt guvern sau armată, sublinie 
Jon, inclusiv al nostru. 

In timp ce Randi şi Peter se gândeau fiecare la altceva, Jon se 
întinse şi îşi lăsă capul pe spate, să se odihnească. Se uita pe 
geam. Luna coborâse, lăsând să se vadă o puzderie de stele pe 
cerul din La Mancha. Privindu-le, gândi că pământul şi universul 
vor fi întotdeauna la locul lor. Când avea de-a face cu oamenii, 
nu mai era aşa de sigur. 

Cu privirea îndreptată spre cer, spuse: 

— Ştiţi, este evident că noi toţi ascultăm, ca de obicei, de 
ordine stricte şi jucăm strâns, nu ne spunem nimic unul altuia, în 
special agenţilor dintr-o altă ţară, chiar dacă lucrăm la acelaşi 
caz. Privi apoi spre Peter şi pe urmă la Randi. Toţi suntem supuşi 
unei rivalități anormale, chiar şi în interiorul propriilor noastre 
guverne, lucru care ne distruge. Este ceea ce ne conduce spre 
un real Armaghedon. Părerea mea este că Scutul Semilunii 
plănuieşte undeva o lovitură de amploare. Probabil împotriva 
Statelor Unite. Poate asupra Marii Britanii. Nu credeţi că e timpul 
să cooperăm? Ştim că putem avea încredere unii în alţii. 

Randi ezită, apoi dădu scurt din cap. 

— Sunt de acord. Mauritania intră din ce în ce mai tare în 
bucluc ca să-şi acopere urmele, chiar folosind un grup terorist ca 
faţadă, iar acum noi ştim că deţine atât computerul molecular, 
cât şi pe Chambord. Amenințarea este prea mare ca să lucrăm 
individual, indiferent ce vor crede cei de la Langley sau cei din 
armată. 

Privirea precaută a lui Peter deveni mai puţin amabilă. Afirmă 
scurt: 

— Drept, atunci să cooperăm. Bugger Whitehall şi Washington. 

— Bun, spuse Jon. Acum, Peter, de ce te-ai întâlnit de fapt cu 
generalul Henze? 

— Nu era Henze, era Jerry Matthias. 

— Sergentul-major al generalului? întrebă surprins Jon. 

Peter aprobă: 

— A fost în Forţele Speciale. Ne-am întâlnit în deşert, în Irak, 
acum câţiva ani şi doream să văd ce pot afla de la el. 

— Despre ce? 

— Anumite ciudăţenii la NATO. 

— Ce „ciudăţenii”? întrebă Randi. lar devii dificil. 

Peter oftă. 

— Regret. Un obicei vechi. Ei bine, am dat de o convorbire 
telefonică din sediul NATO cu Elizondo Ibarguengoitia. Când l-am 
localizat, numărul era dintr-un birou al administraţiei care pare 
să fi funcţionat acolo o vreme. 

Randi fu şocată. 

— Flacăra Neagră sau Scutul Semilunii au un spion în NATO? 

— Asta ar fi un răspuns, fu de acord Peter. 

— Sau cineva de pe /ângă NATO, speculă Jon, a lucrat sau 
lucrează cu Flacăra Neagră ori Scutul Semilunii pentru a pune 
mâna pe computerul molecular. 

— Asta ar fi un al doilea răspuns, încuviinţă Peter. Sergentul 
Matthias, un fost combatant din Beretele Verzi, este acum 
majordomul generalului Henze. Am sperat că şi-a păstrat vechiul 
obicei de a fi cu ochii în patru. Din păcate, nu a văzut nimic care 
să ridice suspiciuni. Cu toate acestea, Flacăra Neagră are 
conducători reali, aşa că am plecat să-i caut la Toledo. 

— Pun pariu că Flacăra Neagră nu mai are conducători, spuse 
Randi. Vrea cineva să mă contrazică cum că liderii ei nu sunt 
morţi? 

— Nu pariez pe ceva care-i sigur, spuse Peter. Mauritanul. Un 
tip deştept ca el a descoperit cum l-ai găsit, Jon. Noroc că nu ştie 
nimic despre mine. 

— Flacăra Neagră este o acoperire care a ieşit prost, fu de 
acord Jon. Mauritania i-ar fi ţinut în umbră dacă ar fi bănuit că l- 
ar turna, extorca sau că ar interveni în vreun fel în planurile lui. 
Nu a presupus însă că ei ar putea să conducă pe cineva ca mine. 
Cred că i-a omorât deja şi asta nu numai din cauza banilor, ci ca 
să fie sigur că nu-i mai pot face rău de acum încolo. 

Gândindu-se la toate astea, mintea lui Jon zbură spre Marty. Îşi 

dădu seama că trecuse o mare parte din zi de când nu mai ştia 
nimic despre el. Sănătatea vechiului său prieten îl preocupa. 
Scoase mobilul. 

Randi se uită la el. 

— Pe cine suni? 

— La spital. Poate că Marty şi-a revenit. 

Peter dădu din cap aprobator. 

— Poate ne spune ceva care ne-ar ajuta să-i localizăm pe 
Mauritania şi gruparea Scutul Semilunii. 

Dar ceea ce auzi de la Spitalul Pompidou nu era ceea ce Jon 
dorea să audă: schimbarea în starea lui Marty era 
nesemnificativă. Continuau să spere, dar starea doctorului 
Zellerbach nu se îmbunătăţise. 


164 


17 


Gibraltar 


Neliniştit, generalul-locotenent Sir Arnold Moore şedea singur, 
sprijinit de spătarul scaunului, în maşina comandamentului 
Forţelor Aeriene Regale, meditând asupra întrunirii secrete din 
sala de conferinţe de la bordul navei Charles de Gaulle pe care o 
părăsise de curând. Ce se petrecea? De ce îi convocase pe ei 
toţi, de fapt vechiul lui aliat şi prieten Roland la Porte? 
Ingândurat, privea absent la luminile avioanelor care aterizau 
sau decolau de pe aeroportul coloniei, analizând discuţia care se 
purtase în seara aceea. La urma urmei, totul cădea pe umerii 
generalului La Porte. 

Toţi recunoscuseră că francezul nutrea o puternică nostalgie 
pentru trecuta glorie, dar în acelaşi timp toţi ştiau că ei 
reprezentau nişte piese şi că cel puţin la nivelul guvernului lui La 
Porte, la gloire” era un fel de glumă. Deşi La Porte -şi ca 
persoană particulară şi ca al doilea în rang la comanda forţelor 
NATO - susţinea ideea unei Forțe Europene de Intervenţie Rapidă 
formată din mai multe ţări, Sir Arnold fusese întotdeauna de 
părere că aceasta era dorită din motive raţionale... care ar uşura 
presiunea asupra NATO, care depindea atât de mult de părerea 
Statelor Unite atunci când interveneau neînţelegeri mai mici sau 
mai mari pe planetă. In definitiv, se cunoştea că La Porte era de 
partea Washingtonului. 

Dar acum generalul francez se întorsese oarecum Împotriva 
americanilor. Sau nu o făcuse? Era oare propunerea de integrare 
militară o simplă dorinţă logică de a lua de pe umerii 
americanilor sarcina de a rezolva cea mai mare parte a 
treburilor? Sir Arnold spera să fie aşa, fiindcă o altă justificare ar 
putea reprezenta primul pretext pentru o periculoasă viziune a 
unei Europe ca o a doua superputere - şi rivală -pe lângă 
America în noul război de după Războiul Rece, cel contra 
terorismului. Nu era înţelept să se divizeze fronturile, lucru pe 
care atât Hitler, cât şi Napoleon îl învăţaseră pe propria piele. 


21 Gloria (în limba franceză în original). 

Acum mai mult ca niciodată, Sir Arnold avea convingerea că 
lumea civilizată trebuia să rămână unită. 

In ciuda retoricii antiamericane, Sir Arnold ar fi acceptat cu 
siguranţă punctul de vedere anterior dacă nu ar fi fost ceea ce 
părea să fi reprezentat fugitiva sugestie a lui La Porte, anume că 
America ar putea să se confrunte în curând cu un atac electronic 
care ar bloca toate căile de control, comunicaţii şi comandă. Cu 
siguranţă că acest lucru ar face armata Statelor Unite 
neputincioasă - lucru îngrozitor de altfel - fără să mai vorbim de 
orice forţă europeană care depindea de această armată. 

Punând lucrurile cap la cap cu privire la căderile sistemelor 
electronice din reţeaua secretă care apăruseră deja - Sir Arnold 
fiind singurul dintre cei prezenţi acolo care ştia ce se întâmplase 
- era mai mult decât speriat. Chiar foarte alarmat. 

Aflase oare şi La Porte? Dacă da, cum era posibil? 

Sir Arnold avea informaţia numai pentru că preşedintele 
Castilia îl informase personal pe primul-ministru, explicând că 
Marea Britanie era singurul aliat pe care îl avertizase, în timp ce 
unicul oficial NATO care fusese informat era comandantul 
suprem european, generalul Henze. 

Aşadar, cum aflase generalul francez La Porte despre 
înfricoşătoarele atacuri electronice? g 

Sir Arnold îşi duse mâinile la frunte. Îl durea grozav capul şi 
ştia de ce: era îngrijorat că La Porte avea vreo legătură cu oricine 
o fi fost în spatele crahurilor electronice şi aşa se explica de ce şi 
cum deţinea informaţia. 

Abia dacă generalul britanic putea să ia în consideraţie 
această posibilitate. Toată povestea era de necrezut, ridicolă, dar 
nu putea să ignore logica. Nu îi puteau scăpa concluziile 
alarmante despre La Porte. Nu trebuia să vorbească cu nimeni pe 
tema asta, numai cu primul-ministru. Şi numai personal. 

Acest gen de speculație care putea fi eronată, dar putea 
distruge totuşi reputaţia unui om de treabă nu putea fi 
încredinţată oricui. Aşa se explică faptul că şedea singur pe 
bancheta din spate a maşinii negre a comandamentului, 
aşteptând ca şoferul personal şi pilotul să termine pregătirile 
avionului Tornado F3 care urma să-l ducă la Londra. 

În aşteptare, continuă să întoarcă pe toate feţele bizara 
întrunire. Greşise undeva? Avusese o reacţie exagerată? De câte 
ori îşi punea aceste întrebări era din ce în ce mai convins: îl 
îngrijora ceea ce încercase La Porte să le transmită. 

Se gândea cum să-i explice primului-ministru concluziile sale 
când Stebbins bătu uşor în geamul închis al maşinii. Generalul 
deschise portiera. 

— Suntem gata, George? întrebă Sir Arnold privindu-l. 

— Domnule!  Sergentul-major George Stebbins se înclină 
politicos în semn de confirmare. 

— Un simplu da era de-ajuns, George. Nu mai eşti sergent- 
major la infanteria de gardă acum, ştii doar. 

Cobori din maşină cu servieta în mână. 

— Nu, domnule. Vă mulţumesc, domnule. 

Sir Arnold oftă şi îi strânse mâna. Poţi scoate un bărbat din 
armată, dar aproape niciodată nu poţi scoate armata dintr-un 
om, gândi el. 

— Crezi, sergent-major în retragere Stebbins, că atunci când ţi 
se va termina mandatul vei putea să uiţi viaţa de militar? 

Stebbins zâmbi în cele din urmă. 

— Cred că aş putea să încerc, domnule. 

Sir Arnold continuă: 

— Foarte bine, Stebbins. Apreciez un răspuns direct şi un efort 
cinstit. Ce-ai spune să aflăm dacă mai ştii să pilotezi avionul de 
colo? 

Urcară în carlingă şi îmbrăcară echipamentul pentru zborul la 
înălţime mare, iar după douăzeci de minute, Stebbins şedea pe 
scaunul pilotului şi manevra avionul către pista de decolare. Pe 
locul navigatorului, chiar în spatele lui, şedea Sir Arnold, 
continuând să analizeze informaţiile şocante pe care trebuia să 
le aducă la cunoştinţa primului-ministru şi fără îndoială şi a 
ministrului Apărării, ba probabil că şi a bătrânului Colin 
Campbell, care fusese numit acum comandant suprem. 

Supersonicul Tornado decolase de o vreme şi acum lăsa spre 
stânga Gibraltarul, cel mai sudic punct al Europei. Zbura mult 
deasupra plafonului de nori. Panorama spectaculoasă a stelelor 
pe cerul întunecat îl impresiona întotdeauna pe credinciosul Sir 
Arnold. Cu siguranţă, nici o altă forţă nu ar fi putut crea o 
asemenea frumuseţe. Gândul îi zbura alternativ de la privelişte la 
ce o fi punând la cale generalul La Porte, când, departe de 
pământ, fără ca cineva să audă, avionul explodă cu o bubuitură 
teribilă, izbucnind în flăcări. De jos, mingea de foc părea o altă 
stea căzătoare. 

Madrid, Spania 


Madridul deborda de o energie tumultuoasă, iar locuitorii şi 
turiştii o evidenţiau mai ales noaptea. Muzica palpitantă şi 
spiritul festiv pluteau în aer. De la taxiurile care goneau până la 
nestăvilita distracţie, madrilenii erau oameni toleranţi, cunoscuţi 
uneori pentru avântul lor în căutarea unei petreceri dezlănţuite 
pe străzile pavate, pe lângă frumoasele fântâni, sub copaci 
bătrâni şi înalţi. 

Peter lăsă maşina într-un garaj al unui vechi prieten, apoi îi 
duse pe Jon şi Randi la metrou. Cărându-şi puţinele bagaje, 
priveau atent peste tot, luptându-se cu emoţiile şi oboseala, deşi 
Randi şi Jon trăseseră câte un pui de somn pe drum, în timp ce 
vigurosul Peter dormise deja mai mult decât oricare dintre ei, aşa 
că acum el era cel ce-i conducea prin Madrid. 

Uşuraţi, coborâră la staţia San Bernardo şi intrară în Malasana, 
cunoscută de localnici sub numele de Barrio de Maravillas sau 
Districtul Miracolelor. Aici, în coloratul cartier boem, viaţa de 
noapte era în toi şi ei trecură pe lângă baruri, restaurante şi 
cluburi, unele cam ruinate, dar la fel de încântătoare. Acolo era 
nu numai raiul artiştilor şi scriitorilor, dar şi al expatriaţilor care 
purtau cu ei visele şi speranţele de pe tot mapamondul. Peste tot 
pe unde treceau Jon, Randi şi Peter, muzica se revărsa pe străzi. 

Casa conspirativă a MI6 se afla în Caile Dominguin, nu departe 
de Piaza del Dos de Mayo. Era o clădire din cărămidă cu şase 
etaje, cu magazine şi restaurante la parter. Mireasma băuturilor 
şi a ţigărilor umplea strada când Jon, Randi şi Peter ajunseră la 
adresă. Reclame cu Langostino Plancha şi Gambas al Ajillo erau 
puse la ferestrele întunecate ale primului etaj ocupat de un 
magazin. 

Se opriră în faţa uşii, iar Jon şi Randi priviră în jur când Peter 
descuie uşa. Aruncând o ultimă ocheadă, intrară şi urcară scările. 

Locul era amenajat cu mobilă confortabilă, dar uzată, însă 
pentru o casă conspirativă era de ajuns. Işi aleseră dormitoarele, 
se schimbară în pantaloni şi cămăşi de stradă şi se întâlniră în 
sufrageria de la etajul doi. 

Jon anunţă: 

— AŞ face bine să iau legătura cu serviciul de spionaj din 
armată. 

Scoase celularul ca să-l sune pe Fred Klein. Codurile 
electronice şi numerele apărură pe afişaj, apoi dispărură, se 

auziră două clicuri, pe urmă linişte şi un zumzăit. 

După care se auzi vocea lui Fred la celălalt capăt al firului: 

— Nu vorbi nimic. Inchide. Acum. 

Legătura se întrerupse şi Jon închise telefonul imediat. Mirat, 
dezamăgit, murmură: 

— Drace! Sunt probleme acolo. 

Apoi le relată celorlalţi ce spusese „contactul lui din armată”. 

— Poate că la Langley nu se întâmplă aşa, zise Randi şi formă 
un număr pe celularul ei. 

Telefonul sună lung în îndepărtata Virginia, după care Randi se 
strâmbă şi se uită spre Jon şi Peter: 

— Nimic deocamdată. 

In cele din urmă se auziră o serie de clicuri: 

— Russell? 

— Cine credeai? 

— Inchide. 

Randi închise celularul. 

— Ce dracu' poate fi asta? 

— Se pare că cineva a intrat în sistemele noastre de 
comunicaţii electronice, decise Peter. Ceea ce s-ar putea să fie şi 
la SIS, la Londra, inclusiv la MI5 şi MI6. 

Randi înghiţi cu greu. 

— Doamne-Dumnezeule! Cel puţin nu au aflat nimic de la noi. 

— Ah, dar mă tem că ar putea, spuse Peter întorcându-se spre 
ea. 

— Aşa este, încuviinţă Jon. Pot şti unde suntem acum, 
presupunând că îi interesează, fiindcă ne pot localiza dacă sunt 
în posesia computerului ADN şi îl folosesc. 

— Sunt o grămadă de „dacă”, Jon. Ai spus că aparatul nu era 
la fermă, iar ultima dată când i-am văzut pe oamenii lui 
Mauritania, plecau cu elicopterele. 

— Adevărat, răspunse Peter. Dar mă îndoiesc că prototipul 
este departe de Mauritania, ceea ce mă duce cu gândul că au o 
altă casă conspirativă pe undeva prin apropierea fermei unde s- 
au întâlnit cu Elizondo şi cu ceilalţi basci ca să le plătească 
serviciile şi, în acelaşi, timp să-i ascundă pe cei doi Chambord. 
De aceea eu n-aş suna la Londra. Este prea aproape de Madrid. 
Trebuie să recunoaştem că celularele noastre sunt urmărite. 
Ceea ce mă face să bănuiesc cum că amândoi sunteţi 
supravegheați acum. De mine s-ar putea să nu ştie încă, dar 
dacă formez un număr pe celularul meu şi contactez MI6, există 


169 


şansa să-şi dea repede seama că am legături cu MI6. 

— E ridicol să luăm avionul şi să zburăm acasă pentru a 
raporta personal, spuse Randi. Este adevărat că obişnuiam să 
procedăm aşa prin informatori. Doamne, s-ar putea să ne 
întoarcem în Evul Mediu cu serviciile de spionaj. 

— Asta arată ce dependenţi am devenit de comunicațiile 
noastre, oh, atât de la îndemână, remarcă Peter. Şi totuşi trebuie 
să găsim o cale să ne informăm superiorii despre Scutul 
Semilunii, Mauritania şi aparatul ADN şi despre cei doi 
Chambord. Ei trebuie să afle. 

— Adevărat, aprobă Jon băgând celularul în buzunar cu un 
gest resemnat. Dar până o să putem face asta va trebui să 
operăm pe cont propriu. Mi se pare că Mauritania este o pistă 
bună pentru noi. Să aflăm locurile unde-i place să opereze şi să 
se ascundă. Ce gândeşte el. Apoi mai este căpitanul Darius 
Bonnard. Ca ajutor al generalului La Porte, are acces şi acoperire 
cam peste tot. S-ar putea ca el să fi fost cel care a telefonat de la 
NATO. 

Pe faţa lui Peter apărură semnele unei profunde îngrijorări. 

— S-ar putea să ai dreptate. Aşa cum Randi ar putea să aibă 
dreptate în ce priveşte întoarcerea la vechiul nostru sistem de 
comunicaţii. Londra este mai aproape ca Washington-ul. Dacă 
este nevoie, pot să mă reped acolo să verific. 

— Ambasadele noastre din Madrid au coduri în toate sistemele 
de comunicaţii, spuse Randi. Dar luând în calcul că la ultimul 
atac toate codurile au fost sparte şi comunicațiile din ambasade 
ar putea fi compromise. 

— Corect. Tot ce este electronic este scos din uz, completă 
Peter. 

Jon se apropie de căminul care părea să nu fi fost folosit de ani 
şi ani. 

— Poate că nu au putut pătrunde în toate reţelele, opină el 
precaut. 

Peter îl privi fix. 

— Ai vreo idee, Jon? 

— Există un telefon în casa asta? Ceva care să nu fie 
electronic? 

— La etajul trei, în birou. S-ar putea să meargă. 

Randi îi privi pe rând. 

— Vreţi să-mi explicaţi amândoi despre ce este vorba? 

Jon era deja pe scări când Peter răspunse: 

— Căutăm un telefon normal, cu fir. Cu ieşire directă. Pe fibre 
optice, ştii şi tu. 

— Am înţeles. 

li urmă pe Jon şi Peter. 

— Chiar dacă Scutul Semilunii ar avea tehnologia sau timpul 
să localizeze convorbirea, tot ar avea probleme cu sortarea 
datelor, zise Randi. Mi-a spus un tehnician odată că atâtea date 
trec prin liniile de fibră optică, încât a pătrunde prin ele şi a 
localiza ceva este ca şi cum ai stropi pe cineva cu un spray în 
faţă. 

Cineva îi explicase că un cablu subţire ca încheietura mâinii ei 
poate transfera aproape patruzeci de mii de convorbiri telefonice 
în acelaşi timp, comparabil cu întregul trafic de convorbiri 
transatlantice transferate de sateliți în perioada Războiului Rece. 
Se procesau convorbirile telefonice, faxurile, mesajele e-mail şi 
datele din fişiere cu o singură rază de lumină care transporta 
informaţia printr-o fibră optică mai subţire decât firul de păr. 
Majoritatea cablurilor, care erau instalate sub nivelul mării, 
conţineau opt asemenea legături sau fibre. Dar extragerea 
datelor necesita accesarea acestor cabluri sub oceanul 
întunecat, la presiune mare -o sarcină periculoasă, aproape 
imposibilă. 

Peter încuviinţă mormăind: 

— Chiar dacă au timpul şi tehnologia necesară să localizeze un 
cablu şi-ar permite să piardă timpul ascultând milioane de 
convorbiri telefonice interurbane sau intercontinentale cu discuţii 
de genul durerile mătuşii Sarah sau ce a mai făcut Regina 
Mamă? Mă îndoiesc. 

— Intocmai, fu de acord Randi. 

Cum ajunseră în birou, Jon formă numărul de pe card folosind 
telefonul fix. Apoi formă numărul dorit de la Washington. 
Aşteptând legătura, trase scaunul de sub birou şi se aşeză. Peter 
şi Randi se aşezară şi ei. 

Răspunse o voce de femeie: 

— Biroul colonelului Hakkim. 

— Debbie, sunt Jon Smith. Vreau să vorbesc cu Newton. Este 
urgent. 

— Aşteaptă. 

După o tăcere care păru că durează un veac, se auzi vocea 
îngrijorată a unui bărbat: 

— Jon? Ce s-a întâmplat? 

— Sunt la Madrid şi am nevoie de ajutor. Poţi trimite pe cineva 
la blocul E, la Departamentul de închirieri Facilităţi, biroul 2E377 
şi să-i spui femeii de acolo să transmită şefului ei să-l sune pe 
Zapata la acest număr? li dictă numărul casei conspirative. 
Atenţie, oricine se duce, să folosească acest nume - Zapata. Poţi 
s-o faci? 

— Pot să ştiu despre ce este vorba şi cine anume se află 
acolo? 

— Nu. 

— Atunci o să mă duc personal. 

— Mulţumesc, Newton. 

Newton avea o voce rece şi calmă, dar Jon îi simţi neliniştea. 

— Va trebui să-mi dai amănunte când te întorci. 

— Fii sigur de asta, răspunse Jon şi închise telefonul, privindu- 
şi ceasul. 

— O să dureze cam zece minute. Blocul E este departe de 
biroul lui. Alte două minute de rezervă. Cam douăsprezece 
minute. 

— Departamentul de închirieri Facilităţi? întrebă Randi. O 
acoperire pentru serviciile de spionaj ale armatei, fără îndoială. 

— Fără îndoială, răspunse Jon evaziv. 

Peter bătea darabana în geamul de lângă uşa balconului. 
Privea strada întunecată când, deodată, făcu ochii mari şi 
cercetă mai atent. Stătu nemişcat, ascultând vocile care 
pătrundeau prin fereastra dinspre stradă, auzi uşa unei maşini 
trântindu-se, serenada unui beţiv şi acordurile unei chitare. 

Peter părăsi fereastra şi se afundă în canapea, respirând 
uşurat. 

— Alarmă falsă - cred. 

— Ce este? întrebă Randi. 

— Mi s-a părut că aud un sunet familiar dinspre stradă. Ceva 
de care m-am mai izbit de câteva ori în trecut. 

— N-am auzit nimic suspect, se miră Jon. 

— Nici nu eşti antrenat pentru aşa ceva, prietene. Este un 
sunet slab, însoţit de o fluierătură. Pare să fie departe, un fel de 
chemare a caprimulgului ţipător?? care se pierde în noapte. În 
realitate este un fel de fluierat mut care nu se prea distinge. Se 
aseamănă cu sunetul nopţii - vântul, sau zgomotul unui animal 
care se întoarce în somn, sau sunetul pământului. L-am auzit de 


22? Caprimulgus vociferus = pasăre de noapte din Nordul şi Centrul 
Americii, cu penaj negru şi pete albe pe coadă (nota trad.). 

mai multe ori în nordul Iranului, la graniţa cu vechile republici din 
Asia care aparţineau Uniunii Sovietice, iar în 1980 l-am auzit în 
Afganistan, în timpul măcelului acela sângeros. Este un semnal 
folosit de triburile musulmane din Asia Centrală pe distanţa de la 
trecătoarea Khyber la Marea Azov. 

— Scutul Semilunii? întrebă Jon. 

— S-ar putea. Dar nu a venit nici un răspuns la chemare. Cum 
nu am auzit sunetul a doua oară, probabil că m-am înşelat. 

— De câte ori te-ai înşelat în astfel de ocazii, Peter? întrebă 
Jon. 

Soneria telefonului îi făcu pe toţi trei să sară în picioare. Jon 
înşfăcă receptorul. 

Era vocea lui Fred Klein. 

— Am repus totul în mişcare, dar specialiştii în computere 
spun că toate codurile electronice criptate sunt sparte, aşa că 
nimeni nu trebuie să folosească acest sistem de comunicare 
până la noi ordine. Şi nici comunicațiile care se transmit prin 
antene, fiindcă le este uşor să intre în sistem. Intre timp, 
schimbă toate codurile şi pregătesc un plan de urgenţă pentru a 
ne proteja mai bine. Le-am spus că, în opinia noastră, este vorba 
despre computerul ADN şi că trebuie să facă mai mult decât să 
încerce să remedieze situaţia. De ce eşti la Madrid? Ce-ai aflat la 
Toledo? 

Fără introducere, Jon raportă: 

— Flacăra Neagră a fost de acoperire. Scutul Semilunii pare să 
fie adevărata putere din spatele tuturor necazurilor. lar Emile 
Chambord trăieşte. Din păcate, Scutul Semilunii îl are şi pe el şi 
pe fiica lui şi computerul ADN. 

Se lăsă o linişte apăsătoare. Klein spuse: 

— L-ai văzut pe Chambord? De unde ştii de computer? 

— l-am văzut şi am vorbit cu amândoi. Computerul nu era în 
locul unde erau ţinuţi ostatici. 

— Faptul că Chambord este în viaţă explică cum au putut să 
lucreze atât de repede cu aparatul şi face ca pericolul pe plan 
mondial să fie şi mai mare. Mai ales dacă o au şi pe fiica lui. O s- 
o folosească pe ea ca să-l controleze pe el. 

— Da, admise Jon. 

Altă tăcere. Klein continuă: 

— Trebuia să-l omori pe Chambord, colonele. 

— Computerul ADN nu era acolo, Fred. Am încercat să-i scot 
de acolo în viaţă ca să poată construi unul pentru noi şi să putem 

replica. De unde să ştim ce l-au forţat pe Chambord să le spună? 
Poate le-a spus destul ca un alt om de ştiinţă să fie în stare să 
facă un al doilea computer. 

— Şi dacă n-o să mai ai o a doua şansă, Jon? Dacă n-o să-l 
găsim nici pe el, nici computerul? 

— O să-l găsim. 

— Asta i-am spus şi preşedintelui. Dar amândoi ştim că nu 
există miracole, iar data viitoare va fi mai greu. 

Acum fu rândul lui Jon să nu scoată o vorbă. După o scurtă 
pauză, continuă: 

— Am făcut un raţionament. De-asta mă plăteşti, nu? Dacă 
prin planurile mele nu pot să-l scot pe Chambord de acolo sau să 
distrug computerul, am să-l omor. Te satisface soluţia? 

Vocea lui Klein era egală şi rece când răspunse: 

— Pot să contez pe tine, colonele? Sau trebuie să trimit pe 
altcineva? 

— Nimeni nu ştie câte ştiu eu. Nici la început şi mai ales acum. 

Dacă telefonul ar fi avut o cameră video, cei doi s-ar fi holbat 
unul la celălalt. Se auzi un oftat pe fir: 

— Spune-mi despre Scutul Semilunii. N-am auzit niciodată de 
ei. 

— Asta pentru că sunt noi şi nu au stat la vedere, răspunse 
Jon, repetând ce-i spusese Randi. E o grupare pro-islamică, 
aparent înfiinţată pentru atacuri specifice ca acesta, conduse de 
un anume Mauritania care este... 

— Ştiu cine este, Jon. Chiar prea bine. Parte arab, parte berber 
şi furios pentru soarta ţării lui şi sărăcia poporului, la care se 
adaugă furia endemică, musulmană şi a lumii a treia, cu privire 
la globalizarea totală. 

— Care, ce-i drept, îi motivează pe aceşti terorişti mai mult 
decât religia lor. 

— Da, acceptă Klein. Care-i următoarea ta mişcare? 

— Acum sunt cu Randi Russell şi Peter Howell. li povesti scurt 
cum se întâlniseră toţi trei la ferma unde îşi avea sediul Scutul 
Semilunii. 

Urmă o nouă ezitare, provocată de surpriză: 

— Howell şi Russell? CIA şi MI6? Ce le-ai spus? 

— Sunt chiar aici, răspunse Jon, făcându-l să priceapă că nu 
are cum să-i răspundă la întrebare. 

— Le-ai vorbit de Serviciul sub acoperire unu? întrebă Klein. 

— Bineînţeles că nu, răspunse Jon iritat. 

— Bine. Cooperează, dar nu divulga nimic. Ai înţeles? 

Jon hotărî că nu trebuia să se arate supărat: 

— Avem nevoie să ştim totul despre viaţa particulară a lui 
Mauritania. Orice. Unde-i place să se ascundă, unde am putea 
să-i dăm de urmă. 

Klein se gândi puţin, apoi răspunse: 

— Pot să-ţi spun un singur lucru. Şi-ar fi ales o ascunzătoare şi 
ar fi plănuit să lovească o ţintă de care n-am şti o iotă. 

— Cât timp va lua restabilirea comunicaţiilor electronice? 

— Nu se ştie. Poate până găsim computerul acela. Intre timp 
vom comunica prin mesaje şi curieri, după coduri verbale şi 
manuale şi printr-o singură linie telefonică sigură care este 
conectată la cablurile cu fibre optice pentru convorbiri 
diplomatice unde putem monitoriza orice intruziune, localizând-o 
în câteva minute. Am investit multă inteligenţă pe vremuri şi 
acum o putem face din nou. Computerul ADN nu-i poate ajuta în 
acest sens. A fost o mişcare bună să mă contactezi prin colonelul 
Hakkim. Notează noul număr particular sigur pe care l-au obţinut 
cât au putut de repede ca să mă poţi suna direct data viitoare. 

Klein îi dictă numărul şi Jon îl memoră. Apoi continuă: 

— Ce ştii despre generalul Henze şi infirmierul de la spital care 
a vrut să-l omoare pe Zellerbach? 

— Alarmă falsă. Infirmierul deghizat era Peter, care-l păzea pe 
Marty pentru MI6. A fugit pentru că nu putea să se deconspire. S- 
a dus la pensiunea lui Henze să vorbească cu sergentul acestuia, 
nu cu generalul. Apoi Jon îi explică ce dorise Peter să afle de la 
sergentul Matthias. 

— Un telefon din sediul NATO. Drace, nu-mi sună bine. Cum 
ştim că Howell nu minte? 

— Nu minte, ripostă Jon brusc şi acolo sunt o mulţime de 
oameni din NATO. Mă interesează unul dintre ei, căpitanul 
Bonnard. Flacăra Neagră mă aştepta în Toledo, aşa că ori am fost 
urmărit, ori au fost avertizaţi. Bonnard este ajutorul personal al 
generalului francez Roland la Porte. El este... 

— Ştiu cine este. Comandant adjunct suprem. 

— Da. Bonnard a fost acela care i-a dat datele lui La Porte 
despre amprentele şi analizele ADN din fişa lui Chambord care 
demonstrau că acesta ar fi fost mort. l-a adus lui La Porte şi 
dosarul cu Flacăra Neagră din Toledo. Poziţia lui pe lângă general 
e ideală. Locul în care oricine ar fi pus un spion dacă ar fi putut. 
Are acces la tot ceea ce vrea de la NATO, Franţa şi mare parte 

din Europa, în numele generalului. 

_ — Să văd ce pot să aflu despre Bonnard şi sergentul Matthias. 
Intre timp, du-te la Henze. NATO deţine cele mai complete date 
cu privire la grupările teroriste actuale din Europa şi la alianțele 
dintre ele. Şi ceea ce voi afla de aici îi voi transmite lui Henze. 

— Asta-i tot? întrebă Jon. 

— Da... Nu, stai! Drace. Din cauza lui Chambord şi a Scutului 
Semilunii, era să uit. Am primit telefon de la Paris că Marty 
Zellerbach a vorbit acum o oră. Clar ca lacrima. Propoziţii întregi. 
Apoi a adormit. N-a spus multe şi încă nu vorbeşte coerent. Cred 
că din cauza sindromului Asperger. Opreşte-te la Paris în drum 
spre Bruxelles. 

Nerăbdarea puse stăpânire pe Jon. p 

— Am să fiu acolo în două ore, chiar mai puţin. Inchise 
telefonul şi se întoarse spre ceilalți doi aproape râzând: Marty a 
ieşit din comă! 

— Jon, asta-i excelent! spuse Randi aruncându-se bucuroasă în 
braţele lui. 

O luă de mijloc şi o ridică în aer, învârtindu-se amândoi. 

Peter privea de pe canapea şi clătina din cap, ascultând cu 
atenţie... Apoi sări brusc în picioare: 

— Linişte! 

Se duse imediat la fereastră şi se lipi de ea, ascultând intens. 
Era încordat la maximum. 

— lar ai auzit? întrebă Randi. 

Îi răspunse dând din cap. Apoi le şopti încet: 

— Aceeaşi fluierătură ca o răsuflare în noapte. Am auzit-o. De 
data asta sunt sigur. Un semnal. Ar fi bine să... 

Deasupra lor se auziră paşi, de parcă cineva umbla pe 
acoperiş. Jon o luă spre scări şi lipi urechea de zid, simțind parcă 
vibrația. 

— E cineva pe acoperiş, avertiză el. 

Apoi toţi trei auziră în acelaşi timp. Un sunet ciudat, ca al unui 
om adormit care şuieră printre dinţi. Sau poate al unei păsări în 
depărtare. Nu se auzea numai de undeva de dedesubt, ci de 
peste tot. Erau înconjurați. 

Zgomotul unei uşi forţate la parter fu semnalul începerii 
atacului. 

Randi ridică iute capul. 

— Spre scări! 

Cu arma orientată în faţă, ieşi din birou, părul ei blond 
fluturând ca o lumină albă când trecu pe lângă Jon. 

Chipul lui Peter exprima mânie când păşi spre uşa balconului, 
stingând toate luminile în trecere: 

— Verifică geamurile din spate. 

In întuneric, Jon fugi spre dormitorul din spatele biroului, în 
timp ce Randi păzea scările cu arma HK MP5K gata de tragere. 
Un țipăt se auzi de undeva de jos, urmat de zgomot de paşi şi 
două împuşcături. Ea nu replică. 

Se făcu linişte, iar Jon verifică ferestrele. Sub casa 
conspirativă, curtea din spate nu părea locuită decât de câteva 
plante scăldate în lumina lunii. Studie zona doar o secundă, după 
care auzi o mişcare în biroul din spatele lui. 

Când se îndreptă într-acolo să vadă ce este, auzi un icnet. Jon 
se opri în uşă. Peter era pe jos, trântit peste un bărbat îmbrăcat 
în haine negre de stradă, cu mănuşi groase negre şi o pălărie 
turtită ca ale mujahedinilor afgani. Capul şi faţa îi erau complet 
ascunse cu o cagulă. 

— Bine că nu ţi-ai pierdut exerciţiul, spuse Jon păşind peste 
Peter spre balcon ca să verifice. Era gol, cu excepţia unei frânghii 
de nailon care atârna de pe acoperiş. Nu tocmai deştept, dar l-a 
ajutat să pătrundă în interior. 

Peter şterse sângele de pe vechiul lui stilet Fairbairn-Sykes pe 
pantalonii agresorului: A 

— Tipul se credea silențios ca un alunar?. li trase cagula, 
descoperind o faţă negricioasă, cu pielea uscată de soare, cu o 
barbă scurtă şi expresie mirată. Am un plan. Dacă am dreptate 
cu privire la planul /or, am avea o şansă. 

— Şi dacă nu? 

Se auziră împuşcături dinspre partea unde stătea Randi, 


23 Rozător, asemănător cu un şoarece, dar cu o coadă foarte 
stufoasă (nota trad.). 

urmate de un alt țipăt de durere undeva dedesubt. După aceea, 
se lăsă o tăcere ireală peste casa conspirativă. 

Peter ridică din umeri. 

— Atunci probabil că suntem mâncaţi, cum spune gâsca către 
gâscan. 

Jon se îndreptă spre el în întuneric. 

— Spune-mi ce ai de gând. 

— Suntem ca într-o cutie, e adevărat. Dar ei sunt cei 
încercuiți, pentru că ne-am arătat colții, iar focurile de armă o să 
atragă poliţia. Ei ştiu asta. Trebuie să se mişte rapid. Orice 
acţiune în forţă duce la diminuarea măsurilor de precauţie şi deci 
la erori. Au atacat deschis de la nivelul străzii, ceea ce înseamnă 
că era o acoperire pentru a-l trimite pe prietenul nostru mort aici 
- şi arătă spre corpul de la picioarele lui - să ocupe balconul, în 
timp ce ceilalţi ar fi venit de pe acoperiş ca să ne prindă la 
mijloc, între ei şi echipa de asalt. 

— Atunci de ce n-am auzit nimic de jos în sus? Ce aşteaptă? 

— Cred că semnalul de la omul lor, sufletul care zace aici. O 
scăpare în planul lor, iar noi trebuie să profităm de această 
slăbiciune. 

Peter puse la loc cagula pe faţa afganului. 

Câteva secunde mai târziu, Jon auzi din nou şuierul care se 
pierdu ca o răsuflare în noapte. De data aceasta, semnalul venea 
de la Peter. Imediat după aceea o uşă se auzi izbindu-se undeva, 
spre scări. Era veche, stricată şi deteriorată de vreme şi ducea 
pe acoperiş, aşa cum aveau mai toate clădirile din Madrid. 

Peter se trase înapoi în cameră. 

— Ar trebui să reuşim. 

Jon alergă prin camera pe care şi-o alesese ca dormitor, aţinti 
pistolul spre laptopul lui şi trase un foc de armă. Va trebui să 
fugă, iar laptopul l-ar încurca. Se repezi înapoi şi-i spuse lui 
Randi: 

— Trage un foc şi vino după mine. 

Randi trase şi după o secundă era în birou, alăturându-i-se lui 
Jon pe balcon. Peter urca deja pe frânghia atârnată pe care Jon o 
ţinea cu ambele mâini, cu un picior proptit în balustradă. 

Randi privi precaută în jos. Strada era goală, dar parcă simţea 
ochii inocenților speriaţi care priveau de după perdele şi din 
spatele uşilor, gata să asiste la violențele şi pericolele altora. 

Jon privi în sus şi văzu că Peter ajunsese pe acoperiş. 

— Tu urmezi, îi şopti la ureche lui Randi. Urcă! 

Randi îşi trecu rapid puşca mitralieră pe spate şi începu să 
urce. Il văzu pe Peter uitându-se peste parapet ca să se asigure 
că următorul suia în siguranţă. O salută zâmbind şi dispăru. 
Femeia înainta cu greutate, dar destul de repede, îngrijorată că 
Jon, rămas singur pe balcon, era expus, dar nu avea cum să-l 
ajute. 

Intre timp, Jon ţinea frânghia, uitându-se atent în jur. Pistolul 
părea departe acum, deşi era chiar la şoldul lui. Privi în sus, 
observând că Randi progresa rapid. | se strânse inima realizând 
ce ţintă uşoară putea fi pentru oricine ar ochi spre ea. Pe când 
gândea aşa, auzi zgomot de paşi: căutau prin camerele de la 
etajul de deasupra lui. Ar putea să ajungă la el în orice moment. 
Sirenele maşinilor de poliţie se auziră în depărtare. Da, veneau în 
direcţia lor. 

Uşurat, o văzu pe Randi dispărând pe acoperiş. Sări pe 
balustradă, apucă frânghia şi începu să urce cât putea de 
repede. Avusese noroc până acum, dar în momentul acesta 
trebuia să ajungă pe acoperiş înainte ca teroriştii să-şi descopere 
camaradul mort şi înainte ca poliţia să sosească. Ca importanţă, 
după a rămâne în viaţă urma a nu fi prins de poliţie. 

Injurături alarmate în arabă se auzeau dinspre apartamentul 
de dedesubt când teroriştii găsiră corpul camaradului lor şi 
laptopul distrus. In momentul acela, Jon atinse streaşina. Trase 
cu putere de frânghie, mai privi o dată în jos şi, cu un ultim efort, 
escaladă marginea acoperişului. Din mişcare, frânghia se 
deplasă, târându-l până la coamă. Putea vedea capul lui Peter. 
Când alunecă cu capul înainte, Randi îl prinse de umeri şi-l trase 
peste balustradă. Se rostogoli, sări în picioare şi privi în jur. 
Constată că se aflau într-o mică grădină pe terasa imobilului. 

— Frumoasă treabă, spuse Peter adunând frânghia şi tăind 
capătul legat de acoperiş. 

De jos se auzi un țipăt de furie, urmat de urlete disperate şi 
trosnete. 

Fără altă vorbă, cei trei agenţi se căţărară pe vârful 
acoperişului şi o luară la fugă, unul în spatele celuilalt, sărind 
peste ecartamente, ocolind cuiburile păsărilor, atenţi să nu 
alunece şi să cadă preţ de şase etaje până la parter. Trecuseră 
deja peste cinci acoperişuri depărtare de casa conspirativă când 
urmăritorii lor pătrunseră în grădina de sus. 

Canonada începu din toate părţile, iar cei trei se ascunseră 
după un acoperiş înclinat, ţinându-se doar cu mâinile de 

marginea acestuia. Jos, maşinile poliţiei intraseră pe Caile 
Dominguin. Se auzeau strigăte în spaniolă şi paşi fugind. 

— Cuidado?! 

— Vamos a sondear el ambiente”! 

In timp ce poliția începu să cerceteze locul, Jon se gândi la 
agresorii lor. 

— Vor încerca să ne iasă în faţă, să intre în orice clădire vor 
putea şi să găsească o cale să ajungă aici, sus, să ne taie calea. 

Randi nu spuse nimic. Felinarele de pe stradă fuseseră 
împuşcate, iar cele două maşini ale poliţiei erau parcate una 
lângă alta chiar pe mijlocul străzii, cu farurile aprinse şi cu 
portierele larg deschise. 

— Este Poliţia Municipală, spuse ea văzând oamenii adăpostiţi 
în spatele maşinilor, folosindu-le ca scut, cu pistoalele îndreptate 
în direcţia clădirii, zona fiind înconjurată cu lanţuri cu ţepi, iar 
unul dintre ei scosese un aparat de emisie-recepţie şi striga în 
receptor. Convoacă pesemne unităţile de intervenţie ale echipei 
antiteroriste din Garda Civilă. Trebuie să ieşim de aici până la 
venirea lor. Au arme mai bune şi vor pune o seamă de întrebări. 

— Am bănuit, încuviinţă Peter. 

Randi continuă să asculte. 

— Spun că au un martor care i-a văzut pe agresori, iar poliţia 
crede că este vorba despre terorişti. 

— Asta-i bine. 

Jon observă un cap care se apleca de pe balconul casei 
conspirative, la cinci clădiri înapoi. Teroristul trase cu o armă Uzi. 
Jon se ridică rapid, ţinti şi trase cu precizie. Se auzi un geamăt şi 
teroristul se retrase în cameră cu braţul însângerat. 

— Vor încerca să ne ţină aici până ajung la noi, le spuse Jon. 

— Atunci mai bine să ne vedem de drum. Peter scrută zona. 
Vedeţi clădirea aceea înaltă la capătul şirului ăsta? Dacă putem 
să ajungem la ea şi să ne căţărăm pe acoperiş, pare că face 
legătura cu celelalte blocuri. De acolo, am putea să ieşim pe altă 
stradă, unde va fi mai uşor să scăpăm de ei. 

Capetele a doi terorişti se ridicară de după balustrada terasei 
de pe casa conspirativă. Jon, Randi şi Peter se lăsară imediat în 
jos, iar teroriştii începură să tragă din nou spre ei. De câte ori era 
o pauză, cei trei se ridicau şi trăgeau, iar când teroriştii se 
ascundeau, ei continuau să fugă. Aproape că ajunseseră la 


24 Atenţie (în limba spaniolă în original). 
25 Să verificăm locul (în limba spaniolă în original). 

clădirea înaltă când o altă rafală îi înconjură. Gloanţele se opreau 
în zidul clădirii, spărgeau ferestrele, iar dinspre apartamente 
izbucneau ţipete. 

— Înăuntru! strigă Jon, pătrunzând prin fereastra spartă a unui 
apartament. Două femei speriate, în cămăşi de noapte, 
încremeniseră în paturile lor şi ţipau, cu cearşafurile trase până 
la gât şi cu ochii larg deschişi de spaimă. 

Randi şi Peter îl urmară, iar când Peter se ridică în picioare, se 
scuză faţă de cele două femei într-o castiliană fluentă, 
continuând să fugă după ceilalţi. Traversă apartamentul şi ieşi pe 
un coridor larg. Unul dintre ei lăsase o dâră de picături de sânge. 

Trecură pe lângă lift şi o luară pe scara de incendiu fără a se 
opri să verifice dacă sunt răniţi, până ajunseră la ieşirea de 
urgenţă care dădea direct pe un acoperiş plat. 

— Cine-i rănit? întrebă Jon. Randi? 

— Se pare că toţi, mai ales tu, arătă fata spre el. 

De pe braţul stâng al lui Jon sângele se scurgea pe sub 
cămaşă, iar la piciorul stâng era tăiat de cioburile geamului prin 
care intrase. Randi şi Peter aveau răni mai uşoare, câteva 
zgârieturi şi tăieturi făcute de gloanţe. 

Jon rupse mâneca, iar Randi o folosi pentru a-i pansa rana, în 
timp ce Peter cerceta strada de sub ei spre intersecţia cu Caile 
Dominguin. 

Randi examină acoperişul plat în timp ce-l bandaja pe Jon: 

— Putem să facem faţă unui atac de aici, dar nu are sens. 
Situaţia se poate înrăutăţi, mai ales dacă se adună mai multă 
poliţie. 

Peter vorbi de pe parapet, încă privind în jos: 

— Orice am face, va fi riscant. Se pare că vor să ne iasă în faţă 
şi sunt destui ca să acopere toate ieşirile. 

Randi ridică privirea, ascultând. Peter spuse: 

— Am face bine să ne mişcăm mai repede. Au pornit iar după 
noi. 

Randi terminase de bandajat rana lui Jon, iar Peter fugi de la 
parapet ca să li se alăture. Randi deschise uşa care dădea spre 
casa scării. Trei terorişti mascaţi, înarmaţi cu un Uzi, un AK-74 şi 
ceea ce părea a fi un vechi pistol Luger erau deja la jumătatea 
drumului pe scări. Primul era solid şi avea o barbă atât de mare 
şi de neagră încât îi ieşea din cagulă. 

Fără să ezite, Randi scoase uşor arma şi trase, azvârlindu-l 
peste ceilalţi care-l urmau. Cel de-al doilea, îmbrăcat complet în 


181 


negru, sări peste camaradul căzut şi trase în timp ce porni să 
urce pe scară. Randi trase din nou şi acesta se prăbuşi peste 
picioarele celui de-al treilea, care nu mai nimerea să scape de- 
acolo. 

Peter spuse: 

— Acoperişul următor! 

O luară la goană de-a curmezişul clădirii, săriră peste spaţiile 
scurte dintre clădiri şi continuară să fugă. Serii de Împuşcături se 
auziră în urma lor, trase de al treilea terorist care se căţărase cu 
mult curaj pe acoperiş şi trăgea cu un vechi pistol Luger, cu 
puţine şanse de a nimeri pe careva la distanţa la care se aflau 
acum. 

— Drace! spuse Randi oprindu-se şi privind înapoi. 

La distanţă de trei acoperişuri pe strada paralelă cu Caile 
Dominguin, apăruseră patru indivizi. Siluetele lor şi ale armelor 
se profilau pe cer. 

— Ascultaţi! avertiză Jon. 

In spatele lor, pe Caile Dominguin, sosiseră maşini grele. Se 
auzeau ordinele ofiţerilor în spaniolă. Veniseră unităţile 
antiteroriste. Câteva secunde mai târziu, fluierătura ca o adiere 
de vânt păru să rămână suspendată undeva în aerul nopţii. 
Inainte ca semnalul să se estompeze, cele patru siluete dispuse 
în jurul acoperişului îndepărtat o luară la fugă spre uşă şi 
dispărură. 

Peter privi înapoi. Teroristul cu pistolul Luger se retrăsese de 
asemenea. 

— Criminalul se retrage, spuse el uşurat. Acum trebuie să 
scăpăm de poliţie. Ceea ce mă tem că nu va fi uşor, mai ales cu 
unităţile antiteroriste din Garda Civilă. 

— Ne despărţim, decise Jon. O schimbare vestimentară va fi 
utilă. 

Peter o privi pe Randi. 

— Mai ales haine negre femeieşti şi toate accesoriile. 

Randi se întoarse şi-l privi cu răceală: 

— Pot să-mi port de grijă şi singură, mulţumesc. Să hotărâm 
unde mergem acum. Eu plec la Paris, la Marty şi la şeful meu de 
la CIA. 

— Şi eu tot la Paris, spuse Peter. 

— Tu unde pleci, Jon? întrebă Randi candid. Să raportezi şefilor 
tăi de la serviciul de spionaj al armatei? 

Lui Jon îi părea că aude vocea clară a lui Klein: „Să nu /e spui 

nimic”. Îi răspunse lui Randi: 

— Să spunem că plec cu tine spre Bruxelles, după care mă duc 
la sediul NATO. A 

— Bine. Sigur, zâmbi Randi. În regulă, după ce terminăm ce 
avem de făcut, ne întâlnim la Bruxelles, Jon. Il cunosc pe 
proprietarul de la cafeneaua Egmont din oraşul vechi. Lasă acolo 
un mesaj când eşti gata. E valabil pentru amândoi. 

Îşi urară „noroc”. Randi porni spre uşa de ieşire de pe acoperiş 
- apariţie surprinzătoare în hainele ei negre şi cu părul blond. 
Bărbaţii o urmăriră cu privirea, apoi Peter o luă pe scara de 
incendiu. Rămas singur, Jon se apropie de parapet şi privi în jos. 
Unităţile antiteroriste, cu armament greu şi jachete negre, se 
răspândiseră peste tot. Nu erau alarme, nu se auzeau strigăte, 
nici un fel de activitate în afară de dispersarea lor metodică. Cât 
despre terorişti, se părea că s-au evaporat. 

Jon străbătu acoperişul către cea mai apropiată clădire şi o luă 
pe scări în jos. Ascultă în dreptul fiecărei uşi. La etajul trei găsi ce 
dorea: în interior se auzea un televizor. Auzi cum volumul este 
dat mai încet, cum se deschide un geam, iar o voce de bărbat 
strigă spre cineva de pe stradă: 

— Que paso, Antonio”5? 

O altă voce răspunse tot în spaniolă: 

— N-ai auzit împuşcăturile, Cela? A fost o luptă între terorişti. 
Poliţia este peste tot. 

— Despues de todo lo occurrido, eso nada mas me faltaba! 
Adios?! 

Jon auzi închizându-se fereastra şi aşteptă să vadă dacă 
bărbatul mai era cu cineva în cameră. Se auzi numai televizorul, 
al cărui volum crescu din nou. 

Jon bătu cu putere în uşă şi ordonă: 

— Policia’. Vrem să vorbim cu dumneavoastră. 

Auzi o înjurătură. Uşa se deschise larg şi în prag apăru un 
bărbat masiv, în halat: 

— Am fost toată ziua acasă şi... 

Jon îi înfipse pistolul în pântece. 

— Scuze. Intră, por favor”. Cinci minute mai târziu, îmbrăcat 


25 Ce se întâmplă, Antonio? (în limba spaniolă în original). 
27 Orice s-a întâmplat, nu mă interesează. La revedere (în limba 
spaniolă în original). 
28 Poliţia (în limba spaniolă în original). 
29 Te rog (în limba spaniolă în original). 

cu o pereche de pantaloni şi o haină sport din dulapul bărbatului, 
cămaşă albă deschisă la gât şi peste toate halatul - toate mult 
prea largi pentru silueta lui - Jon îl legă fedeleş pe spaniol şi 
părăsi camera. Cobori şi ieşi în stradă unde se alătură unui grup 
de locuitori alarmaţi care urmăreau desfăşurarea forţelor de 
poliţie. In costumele lor negre de camuflaj, doi ofiţeri se grăbeau 
să afle amănunte de la martori. După câteva întrebări, cei doi se 
grăbiră să-i trimită pe toţi în apartamentele lor. 

Când ajunseră la el, Jon le spuse că nu văzuse nimic şi că 
locuia în clădirea alăturată pe care abia o cercetaseră. Ofițerii îi 
ordonară să se înapoieze în casă şi se îndreptară spre un alt grup 
de martori. Când Jon fu sigur că poliţiştii nu-l văd, traversă strada 
şi se prelinse printre umbre, dând colţul în timp ce dezbrăca 
halatul. 

La staţia de metrou San Bernardo luă următorul tren după ce 
cumpără un număr din El Pais, unul dintre cotidienele din Madrid; 
şezând pe scaun cu nasul în ziar, urmări ce se petrecea în jurul 
lui. Curând schimbă trenul, după care se îndreptă spre aeroportul 
Barajas. Chiar înainte să intre în terminal găsi un coş mare de 
gunoi. Se asigură că nu-l vede nimeni şi aruncă pistolul, cu 
oarecare regret, mototolind ziarul deasupra. 

Doar cu hainele furate pe el, cu portofelul, paşaportul şi 
celularul, cumpără un bilet pentru următorul zbor către 
Bruxelles. După aceea îl sună pe Fred Klein la noul număr pe 
care-l primise şi ceru haine de schimb, o uniformă şi o armă care 
să-l aştepte la Bruxelles. După care se aşeză în sala de aşteptare 
şi se apucă să citească romanul său poliţist. 

Pasagerii zborului către Bruxelles urmau să se prezinte la 
poartă, dar Randi nu se vedea nicăieri. Cu zece minute înainte să 
urce la bordul avionului, o femeie musulmană, în tradiționalul 
costum negru şi cu capul acoperit - un pushi cu abaya, nu cu 
chadorul care acoperă şi ochii - luă loc de partea cealaltă a 
culoarului, vizavi de scaunul lui. O urmări cu coada ochiului. 
Şedea imobilă, cu mâinile greu de văzut, fără să privească spre 
nimeni. Ţinea capul uşor înclinat. 

Apoi auzi acelaşi sunet moale, ciudat, ca o adiere de vânt. Era 
un indiciu. Nici vorbă să adie vântul în acest terminal modern, 
oricum nu era o adiere firească. Privi fix spre femeia în negru şi 
imediat regretă că nu mai avea asupra lui pistolul. 

Femeia se simţi privită. Inălţă capul şi se uită cu o căutătură 
rece fix la el şi îi făcu cu ochiul. După care lăsă capul în piept, 

umilă. Jon îşi reprimă un zâmbet. Peter îl păcălise. Îi ajunse la 
urechi sunetul slab al unei melodii fluierate uşurel - „Hai, 
Britannia”. Vechiului luptător al SAS îi plăceau micile glume. 

Când în cele din urmă se anunţă zborul, Jon încă mai privea în 
jur după Randi, simțind că i se strânge stomacul. Fusese prima 
care părăsise locul. Ar fi trebuit să ajungă până acum. 


După ce-i părăsise pe Peter şi Jon, Randi o luase la fugă pe 
scările blocului, oprindu-se să bată la toate uşile, până găsi un 
apartament de la primul etaj unde nu-i răspunse nimeni. Aruncă 
o privire, pătrunse în apartament şi descoperi un dulap plin cu 
haine înzorzonate. Ilmbrăcă o cămaşă în care arăta ca o 
dansatoare de flamingo. O aranjă ca pe o bluză ţărănească, apoi 
îmbrăcă o fustă şi ascunse dedesubt mitraliera MP5K. 

Apartamentul era liniştit şi începuse să se relaxeze când 
ajunse în holul imobilului, cu palmieri falşi şi carpete orientale 
scumpe. Prin ferestruica de la uşa de la intrare văzu cinci bărbaţi 
mascaţi care alergau spre locul unde se afla ea, uitându-se cu 
teamă înapoi, ca şi cum ar fi fost urmăriţi. Se simţi cuprinsă de 
panică. Teroriştii. 

Scoase arma, făcu stânga împrejur şi izbind uşa o luă la fugă 
spre subsolul întunecat. Respirând greu, ascultă atent. Când uşa 
de la pivniţă se deschise, se trase la o parte din lumină ca un 
păianjen. Se auziră paşi. Uşa se închise şi întunericul puse din 
nou stăpânire pe încăpere. Bărbaţii vorbeau în arabă, iar din 
conversaţie îşi dădu seama că nu o observaseră. Cei cinci erau 
acolo pentru că se ascundeau la rândul lor. 

Pe stradă, vehicule grele se opriră în scrâşnit de frâne, iar 
ordinele erau date în spaniolă. Sosiseră trupele de intervenţie ale 
Gărzii Civile, iar acum se împrăştiau în căutarea teroriştilor. 

Din subsol, vocile bărbaţilor trădau supărarea, continuând să 
vorbească încet în arabă: 

— Cine eşti tu, Abu Auda, să ne spui că trebuie să murim 
pentru Allah? Nici măcar n-ai fost la Mecca sau Medina. Poate 
vorbeşti limba noastră, dar nici o picătură din sângele profeților 
nu curge prin venele tale. Tu eşti un fu/ani, o corcitură. 

Se auzi o voce groasă, puternică: 

— Eşti un laş care nu merită numele de Ibrahim. Dacă crezi în 
Profet, cum de ţi-e frică de o moarte de martir? 

— Mi-e frică să mor? Nu, negrule. Nici vorbă. Am fost înfrânți 
astăzi. Dar asta-i acum. O să vină vremuri mai bune. Să mori fără 

motiv este un afront la adresa islamului. 

Se auzi oa treia voce: 

— Tremuri ca o femeie timidă, Ibrahim. 

Şi o a patra comentă: 

— Sunt de partea lui Ibrahim. Are dreptate. Suntem luptători, 
nu fanatici. Lăsaţi pe molahi* şi pe imami să vorbească despre 
jihad*! sau martiriu. Eu vorbesc despre victorie, iar închisoarea 
din Spania are multe uşi pentru cei care vor continua lupta în 
numele lui Allah. 

Vocea puternică întrebă liniştită: 

— Atunci te vei preda? Şi tu, Ibrahim? Şi tu, Ali? 

— E mai bine, spuse prima voce, cea a lui Ibrahim, temătoare. 
Domnul Mauritania o să găsească o cale să ne elibereze rapid, 
pentru că are nevoie de noi toţi ca să dea marea lovitură 
inamicului. 

Vocea trufaşă era nerăbdătoare. 

— Ştii că nu mai e timp pentru a-l elibera pe nici unul dintre 
noi. Trebuie să continuăm pe cont propriu, ca nişte adevăraţi 
bărbaţi, sau să murim pentru Allah. 

Urmă o ceartă între cei trei care erau de părere că trebuia să 
se predea şi cealaltă voce puternică, apoi se auziră sunete 
ascuţite. Împuşcături dintr-o armă cu amortizor. Probabil trase 
din aceeaşi sursă. Randi ascultă liniştea ce se lăsă vreme de 
câteva secunde care i se părură o eternitate. [inea arma 
îndreptată spre locul întunecat de unde se auziseră vocile. 
Stomacul i se strânsese. 

In cele din urmă, a treia voce, omul care era gata să moară, 
întrebă moale: 

— Ai să mă ucizi şi pe mine, Abu Auda? Am fost singurul care 
a îndrăznit să-ţi fie alături împotriva celor trei. 

— Din păcate. Ai faţă de arab şi nu vorbeşti spaniola. Eşti un 
risc. Totuşi, un negru singur, ca mine, care vorbeşte spaniola ar 
putea să scape. 

Randi abia putu percepe cuvintele celuilalt bărbat. 

— Mă rog lui Allah în numele tău, Abu Auda. Lăudat fie Allah! 

Ultima împuşcătură silenţioasă o făcu pe Randi să sară. Vru să 
vadă faţa celui pe care îl numiseră fulani, negrul care putea 
ucide un prieten la fel de uşor ca pe un duşman. Abu Auda. 


% Lider religios musulman (nota trad.). 
31 În Islam însemnând Războiul Sfânt împotriva infidelilor, provenind 
din cuvântul arab „jihad” care înseamnă conflict (nota trad.). 

Se retrase când îi auzi paşii apropiindu-se. Îi curgea 
transpiraţia pe şira spinării. Urmări sunetele cu arma pregătită şi 
auzi o răsuflare ca de uşurare când uşa se deschise în noapte la 
vreo câţiva metri în dreapta ei. Lumina lunii pătrunse în 
încăpere, iar ea îl privi pe teroristul care deschisese uşa -un 
negru imens, îmbrăcat într-un costum muncitoresc spaniol. Omul 
ieşi privind în sus, parcă rugându-se pentru libertatea lui. Când 
se întoarse să tragă uşa, raza de lumină reflectată în fereastra 
uşii îi lumină ochii verzi-căprui. 

Inainte ca uşa să se închidă, Randi îşi aminti unde îl mai 
văzuse: era beduinul îmbrăcat în mantia albă, cel care începuse 
atacul la ferma din afara oraşului Toledo. Acum ştia că îl cheamă 
Abu Auda. Ar fi dorit să-l omoare, dar nu îndrăznea. Oricum avea 
alte planuri cu el. 2 

Se întoarse brusc. În partea cealaltă a subsolului apăru o altă 
lumină. Uşa de deasupra se deschisese şi cineva încălţat în 
bocanci păşi pe scări spre subsol - Garda Civilă. 

Se sili să numere până la zece, apoi deschise cealaltă uşă a 
pivniţei, se uită iute în jur, ieşi în curtea interioară şi închise uşa. 
Un câine începu să latre, iar pe stradă trecu o maşină. Ignoră 
zgomotele normalităţii. 

Era o chestiune de timp până când cei din Garda Civilă să 
găsească şi această uşă şi s-o încerce. O luă la goană spre 
poartă. Era singura ieşire din curtea interioară, aşa că se aştepta 
să-i găsească pe terorişti de partea cealaltă. Cum se grăbea pe 
alee, auzi uşa de la pivniţă deschizându-se în urma ei. Se 
ascunse şi fugi direct spre stradă, aşteptând să audă împuşcături 
şi tropăit de picioare în urmă. 

Dar nimeni nu veni după ea. Poate că fusese destul de rapidă 
şi nu o văzuseră. Respirând profund, privi în jur. Nici urmă de 
Abu Auda. Incetini pasul, ascunse arma sub fusta largă şi ieşi 
direct în stradă. Pentru moment o cuprinse neliniştea când îl 
revăzu pe Abu Auda. Bărbatul se apropia de colţul străzii... dar 
poliţia staționată acolo îl opri. Arzând de dorinţa de a-l prinde ea 
însăşi şi de a-l interoga, privi un ofiţer examinându-i 
documentele. Dar inspecția era doar un filtru: la urma urmei, un 
negru cu acte spaniole în regulă nu putea fi un terorist arab. 

Randi o porni la fugă într-acolo sub luminile galbene ale 
felinarelor, dar patrula îi dăduse deja drumul. Cei din patrulă se 
întoarseră şi se uitară la ea cu expresii severe. Era rândul ei. Nu-i 
păsa de întrebările lor pentru că avea o bună carte de identitate 

falsă. O neliniştea însă faptul că va întârzia negociind cu ei. 

Urmărindu-l cu privirea pe Abu Auda care dăduse colţul şi 
dispăruse, gândi rapid. Şi începu să-şi mişte şoldurile. Se legănă 
spre ei, imitând-o pe tumultuoasa Carmen, lovindu-şi ritmic 
călcâiele. 

Se apropie astfel şi văzu că o priveau cu interes. Le zâmbi 
larg, le întoarse spatele şi, ridicându-se în vârful picioarelor, îşi 
ridică poalele fustei doar atât cât să nu se vadă arma care atârna 
în faţă. Bărbaţii rânjiră şi o salutară fluierând, iar când trecu pe 
lângă ei, cu inima bubuindu-i în piept, unul dintre ei îi ceru 
numărul de telefon. Cu priviri lunecoase, îi şopti unul imaginar. 

Pe când camarazii lui îl băteau pe spate pe norocos, Randi se 
depărtă şi coti pe urmele lui Abu Auda. Se opri, căutându-l cu 
privirea. Nu se vedea nicăieri. Dezamăgită, continuă să meargă 
uitându-se peste tot, până când ajunse la o altă intersecţie, unde 
acceptă ideea că nu fusese destul de iute şi că - sigur - omul se 
făcuse nevăzut. 

Opri un taxi şi-i spuse şoferului s-o ducă la aeroport. Pe 
bancheta din spate, în interiorul prost luminat, se gândea la ce 
aflase: în primul rând, liderul negru al Scutului Semilunii care 
aparţinea unui trib fulani se numea Abu Auda şi vorbea spaniola 
şi araba. Al doilea, orice plănuia Scutul Semilunii să întreprindă 
reprezenta o lovitură puternică. Al treilea - şi cel mai îngrijorător 
- era că această lovitură urma să se petreacă în curând. Chiar 
foarte curând. 

Paris, Franţa 
Joi, 8 mai 


În incinta ultramodernului spital Pompidou, Marty Zellerbach 
fusese mutat într-o rezervă păzită de ostaşi din Legiune. Peter 
Howell trase un scaun lângă patul lui şi i se adresă voios: 

— Ei, bine, prietene, te-ai băgat într-o curată nebunie. Nu te 
pot lăsa acum, nu-i aşa? Da... sunt Howell. Peter Howell, care te- 
a învăţat tot ce ştii despre armele de foc. Oh, nu încerca să negi 
sau să spui că armele sunt vulgare şi prosteşti. Ştiu mai bine ca 
tine. 

Zâmbi în sinea sa şi făcu o pauză aducându-şi aminte... 

Era noapte, noapte neagră, într-un parc mare din afara 
Syracusei, New York. El şi Marty erau blocaţi într-o maşină, pe 
vârful dealului împădurit, înconjurați de asasini plătiţi ale căror 
împuşcături le spărseseră toate geamurile. li aruncase lui Marty 
o puşcă de asalt. 

— Când spun trage, doar apasă pe trăgaci, băiete. 
Imaginează-ţi că este doar o manşă. 

Văzuse expresia de scârbă de pe faţa lui Marty pe când 
examina puşca pe care o înşfăcase. 

— Sunt lucruri pe care nu vreau să le învăţ niciodată, spusese 
el. Oftă îndurerat. Fireşte că înţeleg această maşinărie primitivă. 
Joacă de copil. 

Marty era la fel de bun precum vorbea. Când Peter îi spuse să 
tragă, Marty dădu din cap şi apăsă pe trăgaci. Arma bubui 
asurzitor, iar Marty se căzni să-şi menţină echilibrul şi să nu 
închidă ochii. Riposta lui smulse frunze şi ace de pin, jupui 
scoarţa copacilor şi reteză crengi, făcând atâta vâlvă în rândul 
agresorilor, încât îi stopase pe moment. Ceea ce îi fusese de 
ajuns lui Peter ca să se strecoare şi să fugă după ajutoare. 

Lui Peter îi plăcea să creadă despre el însuşi că este un om 
paşnic, dar adevărul era că îi plăcea acţiunea. Prin felul lui de a 
gândi era ca un buldog englez căruia îi plăcea să-şi bage colții 
din când în când în ceva ce merită osteneala. Se lăsă peste patul 

cu rotile al lui şi-i spuse: 

— Ai intrat în luptă cum intră gâsca în apă, nu-i aşa? 

Era departe de adevăr, dar era un fel de declaraţie 
supărătoare la care de obicei Marty reacţiona. 

Peter aşteptă, sperând ca ochii lui Marty să se deschidă larg şi 
să-i spună ceva insultător. Dar cum nu se petrecu nimic, se 
întoarse către doctorul Dubost, care stătea la capătul patului 
introducând informaţiile în calculator. Peter ridică din sprâncene 
întrebător. 

— Este o scurtă recidivă, explică doctorul în franceză. Ne 
aşteptam la asta. 

— Va trece cu timpul? 

— Oui. Avem toate semnele aici. Acum plec, monsieur, să văd 
alţi pacienţi. Vă rog continuaţi neapărat conversaţia cu doctorul 
Zellerbach. Exuberanţa dumneavoastră nu poate decât să-l 
ajute. 

Peter mormăi. Nu-l deranjase cuvântul „exuberanţă”, ci faptul 
că francezii erau vestiți că nu-şi ieşeau uşor din tabieturi când 
era vorba de anumite lucruri. li transmise un politicos adieu şi se 
întoarse către Marty. 

— In sfârşit singuri, murmură el, simțindu-se deodată obosit şi 
foarte îngrijorat. 

Dormitase mai multe ore în avionul care îl adusese de la 
Madrid, ceea ce însemna mai mult decât avusese cu prilejul altor 
misiuni, dar îngrijorarea în sine nu-i dădea pace. Se gândea la 
Scutul Semilunii care părea să fie o grupare pan-islamică. Erau 
puţine ţări din lumea a treia care să nu urască Statele Unite şi, în 
mai mică măsură, Marea Britanie, cerând despăgubiri pentru 
capitalismul pe care ei îl implantaseră acolo, fără a mai vorbi de 
globalizarea care ignora cumpărătorii şi afaceriştii locali ducând 
la distrugerea mediului înconjurător şi a culturii popoarelor, 
înăbuşind cu aroganță protestele lor justificate. Işi amintea de 
Winston Churchill care exclamase cu amărăciune - şi întemeiat 
- că guvernul Maiestăţii sale nu ţine seama, în practicile şi 
politicile sale, de capriciile localnicilor. Faptul că Scutul Semilunii 
era o organizaţie fundamentalistă sau nicidecum religioasă i se 
părea mai puţin îngrijorător decât sărăcia care dăduse naştere 
unui terorism de o asemenea amploare. 

Vocea care îl aduse la realitate nu era a lui Marty. 

— N-ai putut să mă aştepţi? 

Automat, Peter înşfăcă pistolul şi se întoarse, după care se 

relaxă. Era Randi Russell, ţinând încă legitimaţia pe care o 
prezentase gărzii de la uşă. 

— Pot să te întreb unde ai dispărut? o luă la rost Peter. 

Randi îşi puse la loc legitimaţia şi îi povesti ce văzuse şi auzise 
de când se despărţiseră la Madrid. Costumul sexy de dansatoare 
flamingo dispăruse, iar acum purta o bluză colantă, o fustă albă 
cu nasturi până jos şi o jachetă neagră. Părul blond era strâns la 
spate într-o coadă de cal, iar ochii ei căprui îl priveau cu 
îngrijorare: 

— Am luat-o spre Barajas la vreo zece minute după ce voi doi 
aţi dispărut. 

— L-ai cam fiert pe Jon. Bietul băiat îşi făcea griji din cauza ta. 

Randi rânji. 

— Ce făcea? 

— Asta o ştie el, răspunse Peter. Cât despre mine, nu m-am 
îndoit niciodată. Spui că Abu Auda e conducătorul? Privirea lui 
era dură. Ar putea fi un războinic nigerian care ajută Scutul 
Semilunii. Treaba devine din ce în ce mai de nepătruns cu fiecare 
nou detaliu. 

— Asta-i sigur, fu de acord Randi. Dar cea mai importantă 
informaţie pe care am dobândit-o este că orice pun la cale se va 
întâmpla curând. În cel mult două zile. 

— Atunci trebuie să acţionăm, spuse Peter. Ai vorbit cu şeful 
tău? 

— Nu înainte să-l văd pe Marty. Doarme? 

— A recidivat, oftă Peter preocupat. Cu puţin noroc, poate că 
îşi va reveni iar curând. Când se va întâmpla asta, am să fiu aici 
în caz că ne poate spune ceva ce nu am aflat încă. 

— Asta-i scaunul tău? întrebă ea îndreptându-se spre un scaun 
şi-l mişcă spre cealaltă parte a patului lui Marty. Te superi dacă-l 
folosesc? Se aşeză fără să mai aştepte răspunsul. 

— Te rog, ia loc. 

Femeia ignoră sarcasmul din vocea lui şi luă mâna lui Marty. 
Avea o căldură care o încuraja. Se aplecă şi-i sărută obrazul 
moale. 

— Arată bine, i se adresă ea lui Peter. Apoi se întoarse spre 
Marty: Bună, Marty. Sunt eu, Randi şi am vrut să-ţi spun ce bine 
arăţi. Ca şi cum te-ai trezi dintr-un moment în altul şi i-ai spune 
ceva foarte dezagreabil lui Peter. 

Dar Marty era tăcut, cu maxilarul relaxat, cu fruntea liniştită, 
ca şi când n-ar fi trecut niciodată prin vreo experienţă neplăcută. 

Ceea ce era departe de adevăr. După ce problema Hades fusese 
rezolvată, iar Marty se întorsese la viaţa singuratică în bungaloul 
său din Washington, ascuns după un gard viu înalt, poate că 
lăsase în urmă împuşcăturile şi goana îngrozită, dar încă trebuia 
să facă faţă activităţilor fireşti, de zi cu zi. Pentru cineva care 
suferea de sindromul Asperger, acestea puteau fi greu de dus. 
De aceea, Marty îşi clădise casa ca o mică fortăreață. 

Când Randi se dusese să-l viziteze prima dată, a testat-o 
cerându-i să se identifice, deşi o putea vedea prin camera de 
supraveghere. Dar apoi descuiase cuşca zăvorâtă în care stătea, 
o îmbrăţişase şi îi urase bun venit în căsuţa lui cu ferestrele 
zăbrelite şi draperii groase. 

— Nu am vizitatori, ştii, îi explicase el pedant. Nu-mi plac. Ce- 
ai zice de nişte prăjituri şi o cafea? 

Ochii lui străluciseră o clipă, apoi se stinseseră din nou. 

Făcuse o cafea Yuban fără cofeină, îi adusese prăjituri Oreo şi 
o invitase în camera computerelor, unde un formidabil sistem de 
memorie centrală Cray trona printre echipamentele şi 
computerele ce umpleau toţi pereţii şi o bună parte din podea, în 
timp ce puţinele piese de mobilier arătau ca adunate de la 
Armata Salvării, cu toate că Marty era multimilionar. Ştia de la 
Jon că Marty fusese testat şi apreciat ca genial încă de la vârsta 
de cinci ani. Avea două diplome de doctor în ştiinţe, una în fizică 
şi bineînţeles în matematică, iar a doua în literatură. 

Se lansase într-o muncă de combatere a unui nou virus de 
computer care produsese deja pagube de peste 6 miliarde de 
dolari. 

— Au o particularitate ciudată, îi explicase el, onest. Sunt o 
autoreplică - noi îi numim viermi - şi se transmit prin e-mail 
personal către zeci de milioane de utilizatori şi pătrund în 
sistemul de e-mail de pe tot globul. Tipul care a pus la punct 
treaba a lăsat în urma lui amprenta digitală -o carte de 
identitate în format global unic de treizeci şi doi de digiţi, noi îi 
numim GUID -care identifică computerul. Vezi, GUID sunt 
anumite embleme din codul fişierelor computerului salvate în 
programele Microsoft Office. Sunt greu de găsit, dar ar fi trebuit 
să se asigure că ale lui au fost într-adevăr şterse. O dată ce am 
localizat GUID-ul său, am dat de urma lui, am intrat în fişierele de 
pe Internet şi în final, am localizat unul care-i conţinea numele. 
Adică numele întreg - poţi să-ţi imaginezi asta? - într-un e-mail al 
lui către prietena lui. Tâmpit. Locuieşte în Cleveland, iar FBl-ul 

spune că au destule probe ca să-l aresteze. 

Zâmbetul lui Marty era luminos şi triumfător. 

Amintindu-şi toate astea, Randi se aplecă peste patul lui Marty 
şi îl sărută pe celălalt obraz. Il mângâie uşor, sperând ca el să 
simtă dezmierdarea. g 

— Trebuie să-ți revii repede, Marty dragă, îi spuse ea. In 
compania ta mănânc cel mai bine prăjituri Oreo. Ochii i se 
umeziră. În cele din urmă se ridică: Ai grijă de el, Peter. 

— Voi avea. 

Se îndreptă spre uşă: 

— Plec să vorbesc cu şeful meu şi să aflu ce-mi poate spune 
de Mauritania şi computerul ADN. Apoi mă duc la Bruxelles. Dacă 
sună Jon aici, aminteşte-i că aştept mesajul la cafeneaua 
Egmont. 

Peter zâmbi. 

— Un mesaj ca pe vremuri, când profesionalismul conta. 
Drace, e bine totuşi. 

— Eşti un dinozaur, Peter. 

— Asta sunt, aprobă el vesel. Asta sunt. Apoi spuse sobru: Du- 
te. Aş zice că se întrezăresc urgenţe considerabile, iar ţara ta 
pare să fie ţinta cea mai probabilă. 

Inainte ca Randi să iasă pe uşă, Peter se aşezase deja pe 
scaunul de lângă tăcutul Marty, vorbindu-i pe un ton prietenos şi 
blând. 


St. Francese, Isla de Formentera 


Căpitanul Darius Bonnard şedea la o masă în cafeneaua 
pescarilor de pe pontonul simplu, mâncând /angosta a la parilla 
şi privind peisajul oferit de Insulele Baleare către portul La 
Savina. Două dintre insulele arhipelagului - Mallorca şi Ibiza 
- erau sinonime cu turismul, cândva locul de vacanţă al 
britanicilor de viţă nobilă, în timp ce La Isla de Formentera 
rămăsese puţin cunoscută, neexploatată, aproape un paradis al 
Mediteranei. Misiunea ingrată a căpitanului Bonnard aici era de a 
aduce pe masa generalului său o cantitate mare de maioneză 
locală, produs apărut mai întâi la Mao, capitala pitorească a celei 
de-a patra insule, Menorca. 

Işi terminase homarii cu omniprezenta maioneză şi acum 
învârtea un pahar cu vin alb local, când la masa lui se aşeză 


193 


adevăratul motiv al prezenţei sale pe această insulă. 

Faţa mică şi ochii albaştri ai lui Mauritania străluceau 
triumfător. 

— Testul a fost un real succes, se entuziasmă el, vorbind 
franţuzeşte. Proştii de americani n-au ştiut ce i-a lovit. Suntem în 
program. 

— Fără probleme? 

— Este o problemă cu replicatorul ADN de care Chambord 
spune că trebuie corectat. Un ghinion, dar nu dezastruos. 

Bonnard zâmbi şi ridică paharul. 

— Sante! toastă el. Noroc! O veste excelentă. lar tu? Cum stau 
lucrurile la tine? 

Mauritania se încruntă şi îl sfredeli cu privirea pe Bonnard. 

— Pentru moment, problema mea eşti tu. Dacă explozia 
avionului care-l transporta pe generalul Moore a fost opera ta şi 
cred că a fost, ai făcut o mişcare prostească. 

— Era necesar. Bonnard dădu băutura pe gât. Generalul meu, 
ale cărui convingeri naţionaliste stupide m-au făcut să conlucrez 
atât de bine cu tine, avea prostul obicei de a-şi exagera poziţia 
pentru a-i impresiona pe cei suspicioşi. De data asta, l-a alarmat 
pe Sir Arnold Moore. Nu avem nevoie de un general britanic 
suspicios care să-şi alerteze guvernul şi care, la rândul său, îi 
poate avertiza pe americani. Ambii s-ar fi agitat din cauza 
pericolului, ceea ce i-ar fi orientat lesne spre noi. 

— Moartea lui subită va face exact acest lucru. 

— Stai liniştit, prietene revoluţionar. Dacă Sir Arnold ajungea 
în Anglia, ar fi povestit despre întrunirea de pe Charles de Gaulle 
şi ceea ce a sugerat generalul meu. Asta ar fi fost o problemă. 
Dar acum primul-ministru ştie doar că unul dintre generalii care 
zburau spre Londra, ca să vorbească cu el despre o problemă 
delicată, a dispărut pur şi simplu. El şi echipa lui vor specula pe 
tema asta. Să fie vorba de o problemă personală? O problemă 
publică? Toate astea ne vor da nouă timp, de vreme ce mult 
lăudatul MI6 va trebui să cerceteze ca să afle ce şi cum. Poate că 
nu vor reuşi niciodată. lar dacă da, vor trece destule zile până 
atunci şi - Bonnard ridică din umeri - nouă nu ne va mai păsa, 
nu-i aşa? 

Mauritania se gândi un moment şi zâmbi. 

— Poate că ştii bine ce faci, căpitane. Prima dată când ai venit 
la mine să-mi cer să lucrez cu tine n-am fost convins de asta. 

— Atunci de ce ai fost de acord? 

— Pentru că tu dispuneai de bani. Pentru că planul era bun şi 
scopul nostru era acelaşi. Să lovim duşmanul împreună. Dar încă 
mă tem că acţiunea ta împotriva generalului englez va atrage 
atenţia. 

— Dacă nu am atras atenţia Europei şi a americanilor până 
acum, cu siguranţă că testele tale au făcut-o. 

Mauritania admise fără tragere de inimă: 

— Poate. Când vii la noi? S-ar putea să avem nevoie de tine 
curând, mai ales dacă Chambord va trebui impulsionat. 

— Când va fi sigur. Când nu mi se va observa absenţa. 

Mauritania se ridică. 

— Foarte bine. Două zile, nu mai mult. 

— Am să fiu acolo mult înainte. Contează pe asta. 

Mauritania ieşi din cafenea şi încălecă pe bicicleta pe care o 
lăsase aproape de apă. Pe Mediterana, bărci albe navigau pe 
marea albastră. Deasupra, pescăruşii zburau prin aerul sărat. O 
îngrămădeală de cafenele, baruri şi magazine de suveniruri 
împânzea zona, cu tricolorul francez înfipt pe cea mai înaltă 
clădire. În timp ce se îndepărta pedalând, celularul lui Mauritania 
sună. Era Abu Auda. 

— Ai reuşit la Madrid? întrebă Mauritania. 

— Nu, spuse Abu Auda, supărat şi frustrat. Nu tolera eşecurile 
nici chiar când era vorba de el. Am pierdut mulţi oameni. Sunt 
deştepţi, cei trei, iar poliţia a ajuns atât de rapid că n-am putut 
să ne terminăm misiunea. Am fost nevoit să elimin patru dintre 
ai noştri. 

Apoi descrise confruntarea care avusese loc în subsolul clădirii 
din Madrid. 

Mauritania murmură o rugăciune în arabă, ştiind că îl va şoca 
pe luptătorul puritan al deşertului, dar nu-i păsa. 

— N-a fost chiar o pierdere totală, spuse Abu Auda. Le-am pus 
o frână deocamdată şi i-am împrăştiat. 

— Unde au plecat, Abu Auda? 

— N-am putut să aflu. 

Mauritania ridică vocea: 

— Şi te simţi în siguranţă cu cei trei liberi şi uniţi împotriva 
noastră? 

— N-am putut să-i urmăresc din cauza poliţiei, se scuză Abu 
Auda, străduindu-se să-şi păstreze cumpătul. A fost o minune că 
am scăpat de acolo. 

Mauritania înjură şi îl auzi pe Abu Auda murmurând 


195 


dezaprobator. Închise telefonul şi mormăi în engleză că nu dă doi 
bani pe sentimentele religioase ale lui Abu Auda, care erau false 
oricum şi nu-l împiedicau pe acesta să fie la fel de feroce precum 
şarpele care-şi muşcă singur coada când consideră că este 
necesar s-o facă. Il interesa doar faptul că misteriosul Smith, 
bătrânul englez din deşertul irakian şi femeia neruşinată de la 
CIA erau încă undeva prin preajmă. 


Paris, Franţa 


Bruneta care ieşise din staţia de metrou Concorde şi se oprise 
pe strada Rivoli semăna izbitor ca înfăţişare cu femeia care îl 
urmărise pe Jon Smith de la Institutul Pasteur, cu excepţia 
faptului că aceasta purta un costum compus din pantaloni şi taior 
în culori pastel, ca mulţi turişti şi mergea grăbită ca americanii. 
Traversă strada Royale spre bulevardul Gabriel, trecu pe lângă 
hotelul  Crillon şi se întoarse spre grădinile Ambasadei 
Americane. O dată intrată, relată cu un aer disperat o situaţie de 
urgenţă care intervenise la ea acasă, în North Platte, Nebraska. 
Trebuia să ajungă acasă, dar i se furase paşaportul. 

Fu îndrumată amabil către o cameră de la etajul doi şi ea o luă 
aproape la fugă pe scări. In cameră, un bărbat scund, gras, într- 
un impecabil costum închis aştepta la masa de conferinţă. 

— Bună, Aaron, spuse Randi şi se aşeză în faţa lui la masă. 

Aaron Isaacs, şeful CIA din Paris spuse: 

— Nu ne-ai contactat de mai bine de patruzeci şi opt de ore. 
Unde-i Mauritania? 

— Dispărut, răspunse Randi şi-i povesti cele petrecute la 
Toledo şi Madrid. 

— Ai descoperit toate astea? Chambord trăieşte şi computerul 
ADN este în mâinile grupării care-şi spune Scutul Semilunii? 
Atunci de ce DEI trebuie să obţină informaţii de la Casa Albă şi de 
la serviciile de spionaj ale armatei? 

— Pentru că nu am putut afla totul. Cel puţin nu fără ajutor. 
Jon Smith şi Peter Howell erau şi ei acolo. 

— MI6? DEI o să înnebunească dacă aude asta. 

— Imi pare rău. Majoritatea informaţiilor veneau de la Smith. 
El a aflat numele grupării, i-a văzut pe Chambord şi pe fiica lui în 
viaţă. A vorbit chiar cu ei. Chambord i-a spus că Scutul Semilunii 
deţine computerul. Eu nu am aflat decât că Mauritania îi conduce 

pe terorişti. 

— Cine dracu' este acest Smith? 

— II ţii minte pe cel cu care am lucrat la virusul Hades? 

— Tipul ăla? Credeam că este doctor în armată. 

— Este. Este şi cercetător în celule şi microbiologie la 
USAMRIID din armata Statelor Unite, doctor combatant pe 
câmpul de bătălie şi locotenent-colonel. Armata l-a angrenat în 
această funcţiune pentru că are experienţă în activitatea de 
teren şi cunoaşte cercetările în legătură cu computerul ADN. 

— Ai crezut toate astea? 

— Uneori. Nu asta-i important. Ce-mi poţi spune despre 
Mauritania şi computerul ADN - ceva ce nu ştiu? 

— Spui că l-ai văzut pe Mauritania ultima dată când se 
îndrepta spre sud, plecând de la Toledo? 

— Da. 

— Ştii că este originar din Africa. O mare parte a atacurilor Al 
Qaida şi ale altor grupări au fost pregătite din Africa sau Spania. 
Majoritatea oamenilor pe care i-a pierdut de-a lungul anilor dintr- 
o grupare sau alta au fost arestaţi în Spania. Dacă el şi gruparea 
lui se îndreaptă spre sud, Africa de Nord pare destinaţia logică, 
mai ales după ce la Langley s-a auzit că Mauritania ar fi însurat 
cu cel puţin o femeie algeriană şi ar putea avea o casă în Alger. 

— Acum ieşim la lumină. Nume? Locuri? 

— Nu încă. Oamenii noştri mai caută. Cu puţin noroc, vom şti 
curând. 

Randi dădu din cap. 

— Ce-ţi spune un terorist pe nume Abu Auda? Un fulani uriaş, 
mai în vârstă, poate în jur de cincizeci de ani? Cu ochi verzi- 
căprui? 

Isaacs se încruntă. 

— N-am auzit niciodată numele ăsta. Am să-i pun pe cei de la 
Langley să verifice. Ridică receptorul telefonului de pe masa la 
care şedea. Cassie? Trimite asta la Langley urgent. Transmise 
datele despre Abu Auda şi închise. Vrei să ştii ce am aflat despre 
atentatul de la Pasteur? 

— Ceva nou? Drace, Aaron, spune o dată! 

Isaacs zâmbi ironic. 

— Am prins un telefon clandestin de la un agent Mossad aici, 
la Paris şi se pare că e o mină de aur. Aparent este vorba de un 
cercetător care şi-a dat doctoratul, un filipinez care lucra la 
Pasteur, a cărui nepoată a încercat să plaseze o bombă în sediul 

Mossad din Tel Aviv. Tipul era din Mindanao, unde gruparea Abu 
Sayaaf, aparţinând Frontului de Eliberare Islamică Moro, era un 
aliat al fracțiunii Bin Laden şi Ayman al-Zawahiri. Cercetătorul nu 
are legături teroriste cunoscute şi n-a mai fost la Mindanao de 
foarte mult timp. 

— Atunci ce i-a alertat pe cei de la Mossad cu privire la relaţia 
de rudenie? 

— Cercetătorul a telefonat în noaptea aceea că este bolnav şi 
nu poate veni la Pasteur. Trebuia să fie acolo, conform 
declaraţiilor şefului lui care a fost grav rănit în urma atentatului. 
Asta pentru că aveau nevoie de el pentru un experiment 
important. 

— Unde era laboratorul lor dacă şeful lui a fost atât de grav 
rănit? 

— La etajul inferior, sub laboratorul lui Chambord. Toţi cei de 
acolo au fost ucişi sau mutilaţi. 

— Mossadul crede că acesta era omul de legătură din interior. 

— Nu există probe, dar am trimis informaţia la Langley, iar ei 
sunt siguri că acesta este firul fierbinte. Securitatea de la Pasteur 
nu este dotată cu tehnică de ultimă oră, dar este destul de bună 
ca să-i ţină la distanţă pe cei care ar atenta la ea, cu condiţia ca 
agresorul să nu fi avut vreun contact intern. Mai ales că oamenii 
mei cred că teroriştii l-au luat pe sus nu numai pe Chambord, 
care s-a opus, ci şi întregul sistem de testare pentru computerul 
ADN. Şi au făcut-o doar cu câteva minute înainte ca bomba să 
explodeze. 

— Ce se aude cu presupusa boală a cercetătorului? 

— Aparent justificată. A consultat un medic pentru dureri de 
piept şi a fost sfătuit să stea acasă câteva zile. Bineînţeles că 
durerile de piept şi chiar şi palpitaţiile pot fi produse artificial. 

— Se poate şi relativ uşor. Bine, acum unde este tipul? Are un 
nume? 

— Doctor Akbar Suleiman. Cum ţi-am spus, a obţinut post- 
doctoratul şi locuieşte la Paris. Am cerut poliţiei să verifice, iar de 
acolo ni s-a transmis că este liber de la Pasteur până la 
reconstruirea laboratorului. Mossad-ul spune că el se află totuşi 
încă în oraş. Am adresa lui. 

Randi luă foaia de hârtie şi se ridică. 

— Transmite la Langley că am să mă ocup eu de Mauritania şi 
computerul ADN, cu Jon Smith şi Peter Howell. Spune-le că am 
nevoie de autorizaţie de rechiziţionare pentru orice bun, oriunde. 

Aaron dădu din cap afirmativ. 

— S-a făcut. 

Telefonul sună. Aaron asculta. Apoi spuse scurt: 

— Mulţumesc, Cassie. 

Închise telefonul şi ridică din umeri: 

— Nimic despre Abu Auda. Trebuie să descoperi cine este. 

Randi plecă şi se îndreptă iar spre aeroportul De Gaulle, apoi 
spre Bruxelles ca să se întâlnească cu Jon. Dacă acest doctor 
Akbar Suleiman făcea parte din Scutul Semilunii şi puteau să dea 
de el, poate că îi va conduce spre Mauritania. Se îndoia că ar 
putea avea o a treia şansă. Nu la timp. 

Bruxelles, Belgia 


La aeroportul situat la treisprezece kilometri depărtare de 
Bruxelles, în Zaventem, Jon închirie un alt Renault şi ridică 
coletele pe care Fred Klein aranjase să le primească acolo. 
Printre bagaje era o uniformă pe care o îmbrăcă, pregătindu-se 
de noua călătorie. Cu o geantă mică în care avea îmbrăcăminte 
civilă de schimb, câteva lucruri pentru noapte şi un pistol 
Walther de 9 mm, se îndreptă pe autostradă către vest. Ploua 
mărunt. O dată trecut de Bruxelles, părăsi drumul principal şi o 
luă pe unul lateral, uitându-se înapoi să se asigure că nu a fost 
urmărit. 

Regiunea era înverzită, plată şi sumbră, văzută prin ploaia 
timpurie de mai. Ferme îngrijite se zăreau departe, la un orizont 
mai plat ca cele din preria Americii de Vest sau din stepele 
Rusiei. Pe această întindere joasă de pământ, drumurile 
traversau multe râuri mici şi canale. Traficul era relativ 
aglomerat, şoseaua ducând spre graniţa franceză - dar nu ca la 
Los Angeles sau Londra în orele de vârf, însă mult mai mult decât 
cel de pe drumurile largi interstatale dintre Montana sau 
Wyoming. 

Oprea uneori la câte un han sau trăgea într-un crâng şi 
cerceta cerul în căutarea unor elicoptere sau avioane uşoare 
care l-ar urmări. Când se asigura că nu exista nimic de acest 
gen, continuă să conducă folosind aceleaşi tactici, până când 
ajunse la ieşirea din Mons, la cincizeci şi cinci kilometri sud-vest 
de Bruxelles. Mai bine de două sute de ani, războaiele şi soldaţii 
făcuseră parte din istoria localităţii Mons, sau „Bergen” în 
flamandă, când legiunile romane se stabiliseră pentru prima dată 
aici şi ridicaseră fortificaţii la graniţa de nord a imperiului. Tot 
aici, generalii lui Ludovic al XIV-lea se angajaseră într-una din 
lungul şir de bătălii sângeroase împotriva vechiului duşman, John 
Churchill, duce de Mariborough. Mons fusese câmpul de luptă şi 
al armatelor Revoluţiei Franceze, precum şi al Forţelor de 
Expediţie Britanice, în primul război mondial. 

Una peste alta, acesta era locul de operaţiuni al 
Comandamentului Suprem al Forţelor Aliate din Europa - armata 
militară a NATO - precum şi sediul principal al Comandantului 
Suprem al Aliaților din Europa - SACUER - generalul Carlos 
Henze, S.U.A. Situată la câţiva kilometri depărtare de centrul 
istoric al oraşului, intrarea în parcarea campusului era un simplu 
chioşc amplasat în faţa steagurilor tuturor naţiunilor membre 
NATO, precum şi cel al Naţiunilor Unite. In fundal se ridica un 
imobil cu două etaje şi acoperiş plat, iar în spatele acestuia se 
profilau mai multe clădiri nearătoase. 

Când Smith prezentă legitimaţia la punctul de control, declară 
că vizita lui avea ca scop raportul către medicul superior. Din 
cauza întăririi securităţii de la începutul secolului douăzeci şi 
unu, un ofiţer ceru confirmarea întâlnirii prin telefon, în timp ce 
un altul îl cerceta atent pe Jon, uniforma lui şi, în special, 
fotografia de pe cartea de identitate şi de pe legitimaţia 
medicală cu care se prezentase la intrare. 

Când paznicii se declarară mulţumiţi, Smith se îndreptă pe 
drumul în formă de V spre dreapta, parcă maşina şi porni către 
intrarea principală, unde o inscripţie anunţa mândru: 
„COMANDAMENTUL SUPREM AL FORŢELOR ALIATE DIN EUROPA”. 
Deasupra se vedea emblema în verde şi auriu. Recepţionerul îl 
îndrumă spre etajul doi, unde sergentul-major Matthias îl 
întâmpină cu un salut ţeapăn. Imbrăcat în uniformă cu trese şi 
baghete de decorații, Matthias îl escortă prin coridoare 
interminabile, până la cabinetul generalului Carlos Henze. 

Generalul părea mai slab că oricând. 

— Chiar erau necesare toate astea, colonele? 

Smith salută şi răspunse: 

— Nu mă certaţi pe mine, domnule. Nu a fost ideea mea. 

Henze întoarse salutul şi mormăi: 

— Civilii ăştia! 

II invită pe Smith să ia loc pe un scaun de piele în faţa biroului 
său. 

— Oamenii preşedintelui m-au pus la curent cu cele petrecute. 
Astea sunt datele pe care mi le-au transmis. 

Impinse spre el un dosar, reţinând un altul mai subţire. 

— Oamenii mei nu au putut afla chiar totul despre Scutul 
Semilunii. Nici CIA nu ştia prea multe. Se pare că ai dat peste o 
nouă grupare de borfaşi arabi, colonele. Am îndoielile mele, dar 
poate că ştii ce faci. Ce urmează acum? 

— Nu sunt numai arabi, domnule. Sunt militanţi din toate 
părţile lumii musulmane: arabi din multe ţări, afgani, un fulani 
din nordul Nigeriei... şi cine mai ştie. Liderul lor pare să fie 
originar din Mauritania. Islamul este o lume formată din mai 
multe naţiuni şi grupări etnice şi nici nu sunt sigur că toţi sunt 
musulmani. 

In timp ce asculta, cele patru stele de pe umărul generalului 
părură să se mişte belicos, parcă sfidându-i pe terorişti. Privirea 
era pătrunzătoare ca şi cum vedea fiecare ţară, fiecare grupare 
etnică, analizând fiecare implicaţie. Nu mai era o ameninţare 
potenţială. Era reală. Atât de reală şi de înspăimântătoare încât 
Henze îşi roti scaunul spre fereastră aşa cum obişnuia. 

— Indonezia? Malayesia? Turcia? murmură generalul. 

— Nu chiar. Dar n-aş fi surprins dacă ar recruta şi de acolo şi 
avem informaţii că ar putea fi implicate şi unele triburi şi ţări din 
Asia Centrală. 

Henze îşi întoarse scaunul la loc şi se holbă la Smith. 

— Informații ? 

— Un ofiţer de spionaj din MI6 pe care-l cunosc a identificat un 
anumit semnal în noapte ca cele utilizate în Asia Centrală. 

— Fostele republici sovietice? Tadjici? Uzbeci? Chirchizi şi 
cazaci? 

Jon încuviinţă, iar Henze îşi frecă rădăcina nasului, îngândurat. 
Luă un dosar subţire de pe birou şi îl împinse spre Jon. 

— Preşedintele a vrut să iei şi dosarul ăsta. Este complet, 
făcut de oficialii NATO cu privire la căpitanul Bonnard, plus ceea 
ce a aflat Biroul Oval de la francezi. Eşti neîncrezător cu privire la 
ajutorul deplin al generalului La Porte? Un om de încredere care 
lucrează chiar aici? Practic în spatele meu? 

— Mă îndoiesc de toţi, generale. 

— Chiar şi de mine? 

Amintindu-şi de suspiciunile la adresa aşa-zisului infirmier de 
când îl vizitase pe Henze la pensiunea din Paris, Jon schiţă un 
vag zâmbet: 

— Nici chiar aşa. 

— Dar nici nu sunt chiar exclus, nu? 

Jon ezită, apoi hotărî să vorbească deschis cu generalul. 

— Nu, domnule. 

— Doamne-Dumnezeule, oftă Henze. Se lăsă pe spătar şi-l 
studie pe Jon cu o privire tăioasă ca raza laserului. leri, când am 
stat de vorbă, nu ştiam nimic. Acum ştim că dispozitivul este 

real, marele Kahuna care l-a creat este în viaţă şi rezistă, iar 
banda care-l ţine pe el şi pe fiica lui este şi multinațională şi 
multietnică. Aşa că răspunde-mi la ce te-am întrebat mai 
devreme: Ce urmează acum? 

— Acum suntem în căutarea lor. 

— Cum? 

— Nu ştiu încă. 

— Nu ştii Încă? se holbă Henze către el. Când dracu’ o să știi? 

— Când o să ştiu. 

Henze deschise gura, iar faţa lui deveni purpurie. 

— Şi crezi că asta mă mulţumeşte? 

— Este un fel de război, generale. Sper să vă pot spune mai 
multe, mult mai multe. Am idei, legături, indicaţii, dar nimic care 
să-mi permită să vă asigur că vom duce treaba la bun sfârşit, cu 
atât mai puţin cum şi când anume. 

Generalul continua să se holbeze la Smith, dar culoarea îi 
pierise din obraji. 

— Nu-mi place felul ăsta de război. Să fiu al naibii dacă-mi 
place! N 

— Nici mie. Insă acum aşa trebuie procedat. 

Henze aprobă parcă pentru el şi se concentră asupra lui însuşi. 
Era comandantul suprem al NATO în Europa, dispunând de 
armatele dotate cu tehnologie de vârf şi inteligenţă cibernetică 
ale naţiunilor membre. Totuşi, se simţea fără putere în faţa 
acestui nou duşman - puţin cunoscut, fără teritoriu sau 
apartenenţă, fără preocupare pentru viaţa lui. Doar o viziune 
apocaliptică şi revendicări imposibil de satisfăcut. 

Işi frecă ochii, arătând obosit. 

— Am mai trecut printr-un fel de război „nou”, colonele Smith 
şi aproape că m-a distrus. După Vietnam, nu sunt sigur că mai 
pot trece printr-un altul la fel de „nou”. Poate că aşa a fost să fie. 
Este timpul pentru un nou gen de comandanţi. 

— O s-o scoatem la capăt cumva, spuse Jon. 

Henze dădu din cap. 

— Trebuie să câştigăm. 

Părând epuizat, îi făcu semn lui Jon să ia dosarele. 

Jon le luă, salută şi plecă. Pe coridor se opri şi hotărî să plece 
cu dosarele la Bruxelles, unde trebuia să se întâlnească cu Randi. 
Le putea studia acolo. Pe când se depărta, se auzi chemat pe 
nume. Se întoarse şi-l văzu pe generalul conte Roland la Porte 
care se grăbea spre el, zâmbind larg. 


203 


— Bonjour, generale La Porte. 

Balamalele uşilor păreau să scrâşnească la trecerea masivului 
general. 

— Ah, colonelul Smith! Omul care ne-a şocat pe toţi. Trebuie 
să vorbim. Vino, biroul meu este alături. Bem o cafea, non? 

Jon acceptă invitaţia la cafea şi îl urmă pe La Porte în biroul 
său. Generalul se aşeză pe un fotoliu mare de piele, ca cele din 
cluburile britanice. Părea singura piesă de mobilier, care n-ar 
ceda sub greutatea lui. II pofti pe Jon să ia loc pe delicatul scaun 
Ludovic al XV-lea. Imediat, un tânăr locotenent, agitat, servi 
cafeaua. 

— Aşadar, Emile al nostru este totuşi în viaţă, ceea ce este 
magnifique, dar răpitorii îl ţin ostatic, ceea ce nu mai este 
magnifique. N-ai greşit cumva, colonele? 

— Mă tem că nu. 

La Porte încuviinţă, încruntându-se. 

— Atunci am fost învinşi. Rămăşiţele de la Pasteur nu au fost 
puse acolo accidental şi nici amprentele şi profilul ADN din fiţele 
lui de la Surete, iar bascul era doar băgat la înaintare, o şaradă 
pentru a ascunde teroriştii adevăraţi. Aşa-i? 

— Da, fu Jon de acord. Criminali reali se autointitulează Scutul 
Semilunii. O grupare extremistă multietnică, multinațională, 
condusă de un om care-şi spune domnul Mauritania. 

Generalul sorbi supărat din cafea. 

— Informaţia care mi s-a dat şi pe care ţi-am transmis-o pare 
să te fi pus pe un drum greşit în multe privinţe. Imi cer scuze. 

— De fapt, ne-a pus pe urmele bascilor de la care am aflat tot 
ce ştim acum, aşa că, la urma urmei, ne-aţi fost de mare ajutor, 
domnule general. 

— Merci. Mă simt onorat. 

Jon puse jos ceaşca de cafea. 

— Pot să vă întreb unde este ajutorul dumneavoastră, 
căpitanul Bonnard? 

— Darius? L-am trimis într-o misiune în sudul Franţei. Nu 
departe de Spania. 

— Unde exact, domnule general? 

La Porte se holbă la Jon, încruntat. 

— La baza noastră navală din Toulon, apoi la Menorca pentru 
un comision. De ce? Ce-i cu întrebările astea despre Darius? 

— Cât de bine-l cunoaşteţi pe căpitanul Bonnard? 

— Bine? La Porte era uimit. Il suspectezi pe Darius de... Nu, 


204 


nu, imposibil. Nu pot să mă gândesc la o astfel de trădare. 

— El v-a dat informaţia pe care mi-aţi transmis-o. 

— Imposibil. Generalul privi mânios. Cât de bine-l cunosc pe 
Darius? Ca un tată pe fiul său. A fost alături de mine timp de 
şase ani. Are mai multe decoraţii şi medalii pentru curaj şi 
îndrăzneală încă dinainte de a lucra împreună -când era 
comandant de pluton pentru mine în batalionul Fourth Dragoons 
în războiul din Irak. Mai înainte a fost poilu?” în Regimentul Doi 
Infanterie din Legiunea Străină, care a luptat în nordul Africii la 
cererea naţiunilor care erau fostele noastre colonii şi care ne mai 
cereau ajutorul uneori. A fost recrutat din cadrul armatei. Cum 
poţi suspecta un astfel de om onorabil? 

— Un bărbat înrolat în Legiune? Nu este francez? 

— Sigur că este francez! replică La Porte. Faţa lui lată 
încremeni. Este adevărat că tatăl lui era neamţ. Darius este 
născut în Germania, dar mama lui era franţuzoaică şi i-a preluat 
numele când a intrat în ordin. 

— Ce ştiţi despre viaţa lui particulară? 

— Totul. Este căsătorit cu o femeie de treabă dintr-o familie 
bună, cu mulţi ani în serviciul Franţei. Este un produs al istoriei 
noastre, aşa cum sunt şi eu. 

La Porte descrise un cerc larg cu mâna, iar Jon privi spre 
pereţii plini cu picturi, fotografii, desene, hărţi, toate marcând 
marile momente din istoria Franţei. Exista o singură excepţie 
- fotografia unei picturi care reprezenta un castel din piatră roşie 
pe care Jon o văzuse la pensiunea din Paris când se întâlnise cu 
generalul. 

Dar generalul continuă să vorbească. 

— Istoria este mai mult decât o poveste a unei naţiuni, a unui 
popor. Reprezintă cronicile reale ale sufletului unei ţări, aşa că a 
nu cunoaşte istoria este echivalent cu a nu cunoaşte națiunea şi 
poporul. Dacă nu cunoaştem trecutul, colonele, suntem 
condamnaţi să-l repetăm, nu-i aşa? Cum se poate ca un om 
devotat istoriei ţării lui să trădeze? Impossible. 

Jon ascultă, accentuându-i-se impresia că La Porte vorbea 
prea mult, apărându-l pe Bonnard prea tare, ca şi cum ar fi dorit 
să se convingă pe el însuşi. Nu cumva, adânc în sinea lui, 
generalul realiza că ceea ce vedea el ca imposibil putea fi totuşi 
posibil? Era mai mult decât o îndoială în ultimele lui cuvinte. 


32 Soldat francez, numit aşa („păros”) în timpul primului război 
mondial (nota. trad.). 

— Nu, nu pot să cred asta. Nu Darius. 

Dar Jon putea, iar când părăsi biroul se uită spre generalul 
care şedea pe fotoliu. La Porte era îngândurat şi în privirea lui se 
citea spaima. 


Paris, Franţa 


Peter Howell aţipise pe patul de campanie îngust pe care 
insistase să-l pună în rezerva lui Marty, când auzi un sunet 
supărător ca un bâzâit. Se trezi greu, cu o durere de cap 
îngrozitoare şi nu realiză în primul moment unde se află... iar 
soneria aceea insistentă a unui telefon continua chiar lângă 
perna lui. 

In partea cealaltă a camerei, Marty îşi mişca buzele, 
mormăind. 

Peter se uită la el şi apucă telefonul. 

— Howell. 

— Dormeai, nu-i aşa, Peter? 

— O necesitate nefericită chiar şi pentru un agent operativ, nu 
ca tine, civil din armată care poate să-şi petreacă nopţile în patul 
lui sau al amantei. 

De la Londra, Sir Gareth Southgate chicoti. Dar nu era chiar 
amuzament în vocea lui pentru că avusese neplăcuta sarcină, în 
calitate de şef al MI6, să decidă înlăturarea lui Peter Howell cu 
mult timp în urmă, când ar fi trebuit să intervină. Dar nimic în 
legătură cu acest agent nu era obişnuit, inclusiv plăcerea lui de a 
da de bucluc. Adevărul era că Peter Howell era un agent operativ 
extraordinar, ceea ce îl făcea util în cazurile de urgenţă. De 
aceea Southgate îl alesese pe el. 

Chicotele lui Southgate se stinseră. 

— Cum se simte doctorul Zellerbach, Peter? 

— La fel. Ce dracu’ vrei? 

Southgate îşi drese vocea şi spuse grav: 

— Să-ţi dau nişte informaţii tulburătoare şi să te întreb ce 
spune instinctul tău despre asta. 

Marty îşi mişcă din nou buzele. Părea neliniştit. Peter se uită 
către el plin de speranţă. Când Marty păru că se cufundă din nou 
în somn, Peter îşi concentră atenţia asupra conversaţiei cu 
Southgate. O dată ce ştia că a intrat sub pielea şefilor, devenea 
civil de-a dreptul. Noblesse oblige. 

— Sunt numai urechi, cum se spune în California. 

— Ce drăguţ din partea ta, comentă Southgate. Ceea ce-ţi voi 
spune este ultrasecret. Numai primul-ministru ştie. De fapt, 
acum folosesc o linie specială, cu cod criptat, ca să fiu sigur că 
teroriştii n-au avut încă şansa să spargă codul. Şi n-am s-o mai 
folosesc până când nu intrăm în posesia blestematului computer 
ADN. Mă auzi clar, Peter? 

Peter mormăi: 

— Mai bine nu-mi spune nimic, bătrâne. 

— Poftim? 

— Regulile nu s-au schimbat. Ce fac după numire este decizia 
mea. Dacă eu, după părerea mea, trebuie să distribui informaţiile 
pentru a-mi atinge scopul, am s-o fac. Poţi să-i transmiţi asta 
primului-ministru. 

Sir Gareth ridică vocea: 

— Chiar îţi place să fii un arogant afurisit, Peter? 

— Enorm. Acum spune ce ai de spus şi închide, bine? 

Peter gândea, logic, că din moment ce oficiali cu mult peste 
şeful MI6 îl invitaseră să ia parte la această operaţiune, asta 
însemna că Southgate nu avea puterea să-l elimine. Zâmbi la 
gândul frustrării lui Southgate. 

Vocea acestuia trăda iritare: 

— Generalul Sir Arnold Moore şi pilotul lui au dispărut şi se 
pare că au murit zburând dinspre Gibraltar spre Londra. Se 
întorcea ca să prezinte un raport de maximă urgenţă primului- 
ministru. Chiar prin cea mai sigură legătură electronică i-ar fi 
spus doar că este vorba de - citez - „întreruperile electronice 
recente din America”. De aceea mi s-a ordonat să-ţi transmit 
informaţia. 

Peter deveni brusc sobru: 

— Generalul Moore ţi-a dat vreun indiciu cum sau de unde a 
aflat ce voia să-i transmită primului-ministru? 

— Nu. Am verificat fiecare sursă pe care o avem şi ştim doar 
că generalul urma să se ducă la reşedinţa lui din Kent. In loc de 
asta, a zburat cu pilotul personal de la Londra către Gibraltar. 
După care, el şi pilotul au luat un elicopter şi s-au întors după 
şase ore. Pe durata acestor şase ore n-am avut nici un contact cu 
el. 

— Cei de la staţia de la Gibraltar nu ştiau unde zboară? 

— Nici unul nu ştia. A dispărut cu pilot cu tot. 

Peter gândea. 

— Bine, trebuie să rămân aici, să văd ce spune doctorul 
Zellerbach. Între timp, să verifice toţi unde ar putea fi Moore. 
Imediat ce pot vorbi cu Zellerbach mă îndrept spre sud, să văd 
ce descopăr. Un elicopter are o limită de zbor, aşa că vom putea 
să localizăm destinaţia generalului. 

— Foarte bine... Eu... stai puţin. 

Vocea lui Southgate slăbi când se întoarse să vorbească cu 
altcineva. Cele două voci continuară câteva secunde până când 
şeful MI6 reluă discuţia cu Peter: 

— Am primit chiar acum un raport că s-au găsit rămăşiţele 
avionului Tornado care-l transporta pe Moore, în mare, în dreptul 
Lisabonei. Fuselajul poartă semne de explozie. Cred că trebuie să 
considerăm că atât el, cât şi pilotul sunt morţi. 

Peter fu de acord. 

— Un accident pare neverosimil. Pune-ţi oamenii să cerceteze 
şi ţinem legătura. 

Southgate înghiţi remarca cum că Howell era şi el unul din 
oamenii lui, supus ordinelor lui. Dar nu era adevărat. Oftă în 
sinea lui. 

— Bine. Şi, Peter, încearcă să spui asta la cât mai puţini, da? 

Peter închise telefonul. /nfumurat împuţit. Mulţumi Cerului că 
se aranjase întotdeauna în aşa fel încât nu era sub autoritatea 
nimănui. O asemenea autoritate nu făcea decât să pătrundă în 
mintea unui om şi să-i ia oxigenul, să-i stânjenească progresul şi 
rezultatele. Al doilea gând era că un om decent rareori accepta o 
autoritate. Ar trebui să fii nebun sadea să doreşti un asemenea 
coşmar. 

— Doamne-Dumnezeule! 

O voce ascuţită răsună în spatele lui. 

— Peter... Peter Howell? Tu eşti, Peter? 

Peter se ridică de pe patul de campanie şi se repezi lângă 
Marty. 

Marty clipea des şi se ştergea la ochi. j 

— Sunt... mort? Sigur sunt mort. Da. Sunt în iad. Il privi speriat 
pe Peter. Altfel nu l-aş vedea pe Lucifer. Ar fi trebuit să-mi dau 
seama. Unde aş întâlni un asemenea englez insuportabil 
altundeva decât în iad? 

— Aproape că ai dreptate, spuse Peter zâmbind larg. Bună, 
Marty, prostule. Ne-ai tras tuturor o sperietură, nu glumă. 

Marty roti ochii prin încăpere. 

— Pare plăcut aici, dar nu mă prosteşte. Este o iluzie. Văd 

flăcările de partea cealaltă a zidurilor. Portocalii, galbene, roşii. 
Foc de la cazanul iadului. Orbitor. Să nu credeţi că-l puteţi ţine 
pe Marty Zellerbach. 

Dădu cearşafurile la o parte, dar Peter îl apăsă de umeri. 

Se zbătu să-l reţină pe Marty în pat şi în acelaşi timp strigă: 

— Gărzi! Aduceţi asistenta! Chemaţi-l pe doctor! Aduceţi pe 
oricine! 

Uşa se deschise şi gardianul pătrunse să vadă ce se petrece. 

— Mă întorc imediat. 

Marty lupta fără putere sub apăsarea mâinilor lui Peter. 

— Lucifer arogant! Am să ies din strânsoarea ta cât ai clipi. 
Realitate şi iluzie. Zounas, cu cine crezi că ai de-a face? Oh, ar fi 
frumos să vedem cine câştigă. Nu poţi câştiga nicicum. Am să 
zbor de aici pe aripile unei bufniţe cu coada roşie. N-ai şanse... 
nu... nu... 

— Ssst, băiete, spuse Peter încercând să-l calmeze. Nu sunt 
Lucifer. Nu chiar. iți aduci aminte de bătrânul Peter? Am petrecut 
cândva împreună, mai ştii? 

Dar Marty continua să se zbată, pradă unei crize - sindromul 
Asperger. Asistenta dădu fuga în cameră, urmată de medicul 
Dubost. Ea şi Peter îl ţintuiră pe Marty pe pat, iar doctorul îi 
injectă o soluţie de Mideral, medicamentul care ţinea criza sub 
control. 

— ... trebuie să zbor de aici... Satana nu mă poate dobori! Nu 
pe mine! Eu voi... 

Peter şi asistenta continuau să-l imobilizeze pe Marty. Medicul 
spuse: 

— Incercaţi să-l ţineţi cât mai liniştit cu putinţă. A fost mult 
timp în comă şi nu vrem să recadă. Injecţia cu Mideral îşi va face 
repede efectul. 

Peter îi vorbea calm bolnavului care continua să aiureze, 
bălmăjind verzi şi uscate, toate pe ideea că se află în lumea 
subterană a lui Pluto şi că trebuie să înfrângă necuratul. Curând 
îşi termină energia şi nu mai putu să se zbată, iar privirea lui se 
stinse, imaginile se spulberară şi începu să îngâne. 

Asistenta zâmbi către Peter şi se dădu înapoi. 

— Eşti un prieten adevărat, domnule Howell. Alţii ar fi luat-o la 
goană ţipând. 

Peter se încruntă. 

— Chiar aşa? Nu prea au vână, nu? 

— Sau inimă, spuse ea ieşind din rezervă. 

Pentru prima oară, Peter regretă că nu avea comunicaţii 
electronice sau că nu putea folosi celularul care era conectat prin 
satelit. Ar fi vrut ca Randi şi Jon să afle despre Marty şi în acelaşi 
timp, ar fi putut să-şi sune contactele din sudul Franţei, de la 
Costa Brava în Spania şi în toate locurile pe unde trecuse 
elicopterul care plecase din Gibraltar, ca să afle ce se petrecuse 
cu generalul Moore. Dar convorbirile puteau fi interceptate. 

Frustrat, se aşeză, oftă şi-şi lăsă fruntea pe braţe. Auzi paşi în 
spatele lui. Paşi moi, ezitanţi, iar el nici măcar nu auzise uşa 
deschizându-se. 

— Randi? 

Când dădu să se întoarcă, avea înfiptă în abdomen ţeava unui 
Browning Hi-Power de 9 mm. Amenințarea nu venea de la 
Randi... Şi era prea târziu. Inainte să apuce arma lui, metalul 
rece mânuit de intrus se mută rapid spre ceafa lui. Ingheţă. 
Oricine ar fi fost, era profesionist. Ucigaş fără milă şi nu era 
singur. 

Bruxelles, Belgia 


Smith închise ultimul dosar, comandă un al doilea pahar cu 
Chimay şi se lăsă pe spătarul scaunului. Lăsase o notiţă la 
cafeneaua Egmont, indicându-i lui Randi că se vor întâlni la 
cafeneaua Le Cerf Agile, unde el şedea acum la o masă retrasă. 
Era localul lui favorit de pe strada St. Catherine, în partea de sud 
a oraşului, nu departe de Bursă. Zona reprezentase cândva 
malurile Senei când această parte a Bruxellesului era un port cu 
sute de vase de pescuit. Fiind încă locul pentru piaţa de peşte, 
fructele de mare rămâneau specialitatea casei în aceste bistrouri 
chiar dacă râul fusese de mult îndiguit de un canal şi astupat, 
devenind bulevardul Anspach. 

Dar peştele, râul ascuns şi fructele de mare erau departe de 
gândurile lui când Smith privi în jur. Nici un client nu mai şedea 
afară, fiindcă nori negri se fugăreau din când în când pe cer. 
Ploaia se oprise de o oră şi, la cererea lui Smith, chelnerul 
ştersese masa şi cele două scaune libere de alături. Ceilalţi 
clienţi hotărâseră să nu mai rişte să facă faţă unui alt potop, 
ceea ce era perfect pentru Jon. 

li plăcea să stea singur, departe de privirile şi urechile 
curioase.  Renunţase la uniformă după ce părăsise 
Comandamentul Forţelor Aliate şi acum arăta ca oricare turist în 
pantaloni de culoare închisă, cămaşă de bumbac deschisă la gât, 
un sacou sport bleu şi încălţăminte sport. Incălţămintea era 
importantă în caz că trebuia să fugă. Sacoul era important 
pentru că-i ascundea pistolul. Şi trenciul negru, pe care îl 
atârnase pe spătarul unui scaun, era important fiindcă îl ajuta să 
se confunde cu întunericul. 

Acum însă, în această după-amiază, soarele se lupta să iasă 
din nori, iar Jon se gândea la cele ce aflase de la NATO. Dosarul 
cu privire la căpitanul Darius Bonnard era clar. Ori La Porte nu 
ştia, ori îl acoperea pe Bonnard, ascunzând faptul că actuala 
soţie a acestuia - franţuzoaica pe care La Porte o descrisese cu 
admiraţie - nu era prima. În timpul serviciului în Legiune, el se 

căsătorise cu o algeriană. Nu se ştia dacă se convertise la 
islamism. După ce fusese numit, îşi petrecuse tot timpul în Alger, 
unde trăiau soţia şi familia ei. Nu existau informaţii în legătură cu 
motivul lui Bonnard de a divorța de ea. Cum nici la dosar nu 
exista vreun document de divorţ, Jon era bănuitor. Precum 
spionii în aşteptare, teroriştii obişnuiau să-şi ia identități noi în 
ţările pe care urmau să le lovească, ducând o viaţă cu totul 
diferită de cea dinainte. 

Aşa că Darius Bonnard, ajutorul favorit al comandantului 
suprem al aliaţilor NATO, era un german care servea în armata 
franceză, fusese căsătorit cândva cu o algeriană şi acum se afla 
undeva în sudul Franţei - nu chiar departe de Toledo. 

Intorcând situaţia pe toate părţile, Jon ridică privirea chiar la 
timp ca s-o observe pe Randi plătind şoferului de taxi, la distanţă 
de o stradă de cafenea. S-a sprijinit relaxat de spătarul 
scaunului, scoţându-şi ochelarii şi admirând-o. Era îmbrăcată cu 
pantaloni largi şi o jachetă asortată, cu părul strâns, ca de obicei, 
în coadă de cal. Cu mişcări uşoare şi fine, pe moment arăta ca o 
adolescentă. Se grăbi spre el, hotărâtă şi frumoasă şi Jon realiză 
că de câte ori o vedea nu se mai gândea la Sophia. Avu un 
sentiment ciudat. 

— Te uiţi parcă ai văzut o stafie, spuse ea ajungând la masă. 
Îţi făceai griji pentru mine? Drăguţ din partea ta, dar nu era 
cazul. 

— Unde dracu’ ai umblat? apucă el să spună zâmbind. 

Se aşeză şi privi după chelner. 

— Îți dau raportul imediat. Am venit de la Paris. Cred că vrei 
să ştii că m-am oprit să-l văd pe Marty... 

Jon îşi îndreptă spatele. 

— Cum îi merge? 

— Dormea iar şi încă nu a vorbit cu Peter. 

În timp ce povestea, îi privi faţa îngrijorată şi ochii de un 
albastru închis. Jon putea deveni un monstru când lucrurile nu 
mergeau bine, mai ales dacă era implicat în acţiune, dar acum 
era un bărbat a cărui singură grijă era soarta prietenului său. Cu 
părul negru şi sprâncenele împreunate a îngrijorare, cu 
zgârieturile de pe faţă, urmare a goanei de la Madrid, îl găsea 
chiar încântător. 

— E mai greu pentru noi acum că nu putem folosi celularele, 
mormăi Jon. Altfel, Peter m-ar fi sunat să-mi dea veştile el însuşi. 

— Totul este mult mai greu fără celulare şi modemuri. 

Îi aruncă o privire de avertisment. Chelnerul venea spre masa 
lor. Încetară să discute şi ea comandă tot un Chimay, dar din 
Grand Reserve. Cum se depărtă chelnerul, Randi întrebă: 

— Ai aflat ceva? 

— Putin. 

Jon îi povesti despre Darius Bonnard şi întâlnirea cu generalul 
La Porte. 

— S-ar putea ca La Porte să nu ştie despre legătura lui 
algeriană sau poate-l acoperă pe Bonnard, încălcând regulile. Tu 
ce-ai aflat? 

— Poate ceea ce ne trebuia, spuse surescitată şi îi povesti tot 
ce aflase de la Aaron Isaacs, terminând cu boala doctorului Akbar 
Suleiman. Din câte-mi amintesc, durerile de piept şi chiar 
palpitaţiile pot fi produse artificial. 

— Da şi chiar uşor. Bine, unde-i tipul ăsta? 

— Este postdoctorant şi trăieşte la Paris. Mossad-ul spune că 
este încă în oraş. Am adresa lui. 

— Ce mai aşteptăm? 

Randi zâmbi şugubăţ: 

— Pe mine, să-mi termin băutura. 


Undeva pe coasta Africii de Nord 


Briza răcoroasă pătrundea când şi când în încăperea mare, 
albă din vila impozantă de lângă Mediterană, făcând să fluture 
uşor perdelele. Vila fusese construită în aşa fel încât să 
beneficieze de cea mai uşoară briză. Curenţii de aer pătrundeau 
continuu prin arcadele deschise care separau camerele de holuri. 
Într-o nişă, Emile Chambord lucra la nişte legături ultrafine dintre 
tastatură şi un conglomerat de pachete de gel puse într-un 
recipient conectat la o maşină de alimentare, un fel de placă 
metalică flexibilă, un monitor şi o imprimantă electronică, pe 
care Mauritania şi oamenii lui le transportaseră cu grijă tot 
drumul de la Institutul Pasteur până acolo. Lui Chambord îi 
plăcea nişa pentru că era un fel de adăpost împotriva brizei. Atât 
controlul temperaturii, cât şi absenţa vibraţiilor erau vitale 
pentru operarea delicatului său prototip de computer ADN. 

Chambord era concentrat. In faţa lui se afla munca sa de o 
viaţă -computerul lui secret, computerul molecular. Făcea 
legăturile şi se gândea la viitor -atât din punct de vedere 

electronic, cât şi din punct de vedere politic. Crezuse că acest 
computer ADN rudimentar însemna începutul unor schimbări pe 
care majoritatea oamenilor educați abia şi le imaginaseră şi cu 
atât mai puţin le apreciaseră. Controlul moleculelor cu 
dexteritatea şi precizia cu care fizicienii controlează electronii 
putea să revoluţioneze lumea, ducând-o în ultimă instanţă, spre 
tărâmul subatomic, unde materia se comportă foarte diferit de 
ceea ce oamenii percep cu ochiul liber sau aud, sau simt. 

Electronii şi atomii nu acţionează făţiş, ca mişcarea rectilinie a 
bilelor de biliard din fizica clasică a lui Newton. In schimb, au 
caracteristici apropiate entităţilor ondulatorii estompate. La nivel 
atomic, undele se comportă ca particule, în timp ce particulele se 
asociază cu undele. Un electron poate călători simultan pe mai 
multe rute diferite ca şi când ar fi un fenomen care se împrăştie 
precum valul. Asemănător, un computer atomic ar putea fi 
capabil să calculeze simultan şi diferitele căi. Poate chiar prin 
dimensiuni diferite. Teoria fundamentală a acestei lumi s-ar 
dovedi greşită. 

La origine, computerul actual era o simplă legătură de fire 
aranjate într-o singură direcţie, un strat de butoane, cu un al 
doilea set de fire aşezate în direcţie opusă. Firele şi butoanele 
erau configurate pentru a elabora porţi logice... dar felul firelor şi 
al butoanelor făcea diferenţa. Chambord reuşise să folosească 
moleculele ADN ca porţi logice de ŞI precum şi SAU, limba de 
bază a computerelor electronice. În experimentele de început 
pentru obţinerea unei maşinării ADN, efectuate de alţi oameni de 
ştiinţă, una dintre problemele de netrecut fusese aceea că 
moleculele rotaxan, folosite pentru porţi, puteau fi programate o 
singură dată, fiind utile doar pentru citirea memoriei, nu şi 
pentru accesul la întâmplare în memorie, lucru ce necesita 
închideri şi deschideri constante. 

Aceea fusese aşa-zisa imposibilă breşă la care ajunsese 
Chambord, dar el crease o moleculă diferită, cu proprietăţi care 
ar face computerul ADN funcţional. Molecula era sintetică, iar el 
o numise Francane, în onoarea Franţei. 

Când Chambord se întoarse de la aparatul său pentru a face 
câteva calcule matematice, Therese apăru pe sub arcadă. 

— De ce-i ajuţi? 

Privea supărată, dar îşi controlă vocea, studiindu-şi tatăl. Arăta 
obosit când se aplecă peste calculele lui. 

Chambord oftă, privi în sus şi răspunse: 

— Ce altceva pot face? 

Buzele ei pline erau palide. Nepieptănată, cu părul lăsat liber, 
purta încă ţinuta ei albă de seară, acum şifonată şi ruptă. Gâtul 
lung şi pomeţii obrajilor erau lipsiţi de culoare. Era încălţată în 
papuci de beduin. Era singura concesie; refuzase să accepte de 
la cei care-o răpiseră chiar să-şi schimbe hainele. 

— Puteai să-i refuzi, îi spuse obosită. Nimeni nu poate opera 
computerul tău molecular. Ar fi fost neajutoraţi. 

— lar eu aş fi fost mort. Şi mai important, aşa ai fi fost şi tu. 

— Oricum o să ne omoare. 

— Nu! Au promis. 

Disperată, Therese replică: 

— Au promis? râse. Promisiunea unor terorişti, a unor răpitori, 
a unor asasini? 

Chambord strânse buzele, refuzând să răspundă. Se întoarse 
la munca lui, verificând legăturile computerului. 

— Vor face ceva îngrozitor, continuă ea. Vor muri oameni. Ştii 
asta. 

— Nu ştiu nimic. 

Îi studie profilul. 

— Ai căzut la învoială cu ei. Din cauza mea. Asta este, nu-i 
aşa? Sufletul tău în schimbul vieţii mele. 

— N-am făcut nici o înţelegere. 

Tatăl continua să nu o privească. 

Therese îl fixa căutând să înţeleagă ce simţea, ce gândea. Prin 
ce trecea. 

— Asta o să faci. O să le ceri să mă elibereze înainte să-i ajuţi 
să ducă la îndeplinire ce vor. 

Chambord tăcea. Apoi spuse încet: 

— N-am să-i las să te omoare. 

— Asta-i alegerea mea, nu? 

Tatăl se ridică brusc de pe scaun. 

— Nu! Este a/egerea mea. 

Se auziră paşi uşori în spatele lui Therese. Se dădu la o parte 
când Mauritania ajunse în dreptul arcadei, plimbându-şi privirea 
de la unul la altul. lnarmat şi purtând mănuşi, Abu Auda stătea 
chiar în spatele lui, ca o santinelă. 

Mauritania avea un aer solemn. 

— Greşeşti, Mademoiselle Chambord. După ce _ terminăm 
treaba, nu voi mai avea nevoie de tatăl tău şi ne vom anunţa 
triumful lumii întregi, aşa ca Marele Satana să ştie cine i-a făcut- 

o. Nu ne pasă ce puteţi spune - tu sau tatăl tău. Nimeni nu va 
muri decât dacă refuză să ne ajute în această misiune. 

Therese replică: 

— Poate că-l poţi prosti pe el, dar nu pe mine. Recunosc 
minciuna când o aud. 

— Mă doare că nu ai încredere în noi, dar nu am timp să te 
conving. Mauritania privi apoi spre Chambord. Cât mai durează 
până termini? 

— Am spus că am nevoie de două zile. 

Mauritania miji ochii lui mici. 

— Aproape au trecut. 

Nu ridicase vocea de când venise, dar asta nu alunga 
ameninţarea care ardea în privirea lui. 


Paris, Franţa 


Impozantul turn Montparnasse cu clădirile înalte din jurul lui, 
situate pe bulevardul Montparnasse, rămăsese în urmă când 
Smith, Randi şi Hakim Gatta, îngrozitul asistent de laborator din 
Institutul Pasteur, intrară pe o stradă lăturalnică din Paris, unde 
noua boemă lucra şi trăia printre spiritele unei lumi apuse. 
Soarele coborâse la orizont şi ultimele lumini ale zilei colorau 
cerul într-un sobru galben-cenuşiu. Umbrele se profilau peste 
grădinile de vară şi străzile prăfuite, iar mirosurile lichiorului, 
marijuanei şi al vopselelor de ulei se amestecau în aer. 

— Asta e strada, murmură Hakim în franceză. Pot... să plec... 
acum? 

Avea cam un metru şaizeci, un păr negru cârlionţat şi ochii 
negri.  Locuise deasupra apartamentului doctorului Akbar 
Suleiman. i 

— Nu încă, răspunse Randi. Il trase înapoi în umbră, unde Jon 
o ajunse din trei paşi: Care este clădirea? 

— N... numărul cincisprezece. 

— Apartamentul? întrebă Jon. 

— Etaj... etajul trei. În spate. Mi-aţi promis că mă plătiţi şi că 
pot să plec. 

— Aleea este singura alternativă de ieşire? 

Hakim încuviinţă nerăbdător. 

— Uşa din faţă, sau aleea. Nu mai există altă uşă. 

Jon i se adresă lui Randi: 

— Tu stai de pază pe alee, eu intru. 

— Cine comandă? 

Hakim se întoarse să plece. Femeia îl înşfacă de guler şi îi 
arătă arma. Omul se opri. 

Jon urmărea scena. 

— Imi pare rău. Ai o idee mai bună? 

Randi dădu din cap cu părere de rău. j 

— Ai dreptate, dar întreabă-mă data viitoare. lţi aminteşti de 
discuția pe care am avut-o despre politeţe? Mai bine ne mişcăm. 
Nu ştiu cât poate dura până află că am întrebat de el la Pasteur. 
Ai stația de emisie-receptie la tine? 

— Bineînţeles. 

Jon îşi atinse buzunarul de la trenciul său negru. Apoi înaintă 
grăbit pe aleea strâmtă. Ferestrele luminate de la etajele patru, 
cinci şi şase erau călăuze în bezna străzii. La numărul 15, se lipi 
de clădire şi pândi. Bărbaţi şi femei se îndreptau spre baruri şi 
bistrouri sau poate spre casă. Câteva cupluri, tineri şi bătrâni, 
ţinându-se de mână, se bucurau de aerul primăverii. Jon aşteptă 
până când nu mai era nimeni destul de aproape ca să-l observe 
şi făcu prima mişcare. 

Uşa de la intrarea clădirii era întredeschisă şi nu exista 
portăreasă. Scoase pistolul Walther, se strecură înăuntru şi urcă 
pe scări până la etajul trei. Uşa de la apartamentul din spate era 
închisă. Ascultă şi, după o clipă, auzi sunetul unui radio venind 
dinspre o cameră mai depărtată. Undeva în interior, cineva 
deschisese un robinet şi auzi zgomotul apei revărsându-se în 
cadă. Incercă uşa, dar era încuiată. Dacă avea şi o piedică şi era 
pusă, îi va lua mai mult timp ca să intre. Pe de altă parte, 
majoritatea oamenilor erau delăsători, nu puneau piedica decât 
când se duceau la culcare. 

Scoase o trusă mică de şperacle şi se puse pe treabă. Lucra 
când robinetul fu închis. Urmă un zgomot puternic şi un glonţ 
tras din interior trecu prin uşă, la câţiva centimetri de capul lui 
Jon. Aşchii de lemn săriră prin aer, pe Jon îl fulgeră o durere şi se 
aruncă la podea, ducând mâna la umărul stâng. Fir-ar să fie, 
fusese rănit. || cuprinse un val de ameţeală. Se ridică rapid în 
şezut şi se rezemă cu spatele de peretele opus uşii sfărâmate, cu 
pistolul scos şi cu atenţia încordată. Umărul îl durea cumplit, dar 
nu se gândea la asta. Se uita fix la uşă. 

Pentru că nimeni nu ieşea, îşi deschise haina şi îşi rupse 
cămaşa. Un glonţ îi trecuse prin haine şi se înfipsese în carne, 

făcând o gaură roşie. Sângera, dar nu tare şi nici un organ vital 
nu fusese atins. Se va ocupa de asta mai târziu. Işi lăsă cămaşa 
afară din pantaloni; trenciul negru acoperea sângele şi gaura 
făcută de glonţ. 

Se ridică cu pistolul pregătit, se dădu puţin înapoi şi agită 
şperaclul în încuietoarea uşii. O altă împuşcătură veni din interior 
şi spintecă lemnul şi metalul, de data asta distrugând broasca. 
Brusc, de sus şi de jos, răsunară ţipete, strigăte şi înjurături. 

Jon se împinse cu umărul drept în uşă, ţintind cu ambele 
mâini. Şi îngheţă. 

O femeie mică de statură, drăguță, şedea cu picioarele 
încrucişate pe o canapea ponosită, cu faţa spre uşă, ţinând în 
mână un AK-47 aţintit încă spre intrare. Şocată, se holba la armă 
ca şi cum nu ea ar fi tras. 

— Pune arma jos! strigă Jon în franceză. Culcat! Acum! 

Brusc, femeia rânji, sări de pe canapea şi îndreptă 
Kalaşnikovul spre el. Jon o lovi, smulgându-i din mâini arma de 
asalt. Apoi o apucă de o mână şi-o răsuci şi, aducând-o cu 
spatele spre el, paravan, cercetă apartamentul cameră cu 
cameră. a 

Nu mai era nimeni. Indreptă pistolul spre capul mic al femeii şi 
ţipă în franceză: 

— Unde-i doctorul Suleiman? 

— Unde n-ai să-l poţi găsi, chien”! 

— Cine eşti, prietena lui? 

Îl privi cu ură: 

— Eşti gelos? 

Jon luă staţia de emisie-recepţie din buzunarul trenciului şi 
vorbi încet: 

— Nu este aici, dar a fost. Ai grijă. 

Puse staţia la loc în buzunar, luă un cearşaf de pat, o legă pe 
femeie de un scaun de bucătărie şi se grăbi să iasă din 
apartament, închizând uşa în urma lui. Fugi pe scări în jos şi ieşi 
în stradă. 


Pe aleea pietruită din spatele clădirii, care mirosea a urină şi 
vin vechi, Randi privea spre ferestrele întunecate de la etajul 
trei, cu pistolul Beretta pregătit de tragere. Lângă ea, Hakim 
Gatta se mişca nervos de pe un picior pe altul ca un iepure fricos 
gata s-o ia la goană. Aşteptau sub coroana unui copac unde 

umbra era profundă. Deasupra lor se zărea un petic de cer, iar 
stelele începuseră să răsară, pâlpâind printre nori. 

Randi îl ameninţă cu pistolul Beretta. 

— Eşti sigur că a fost aici? j 

— Da. V-am spus. Era aici când am plecat. Işi trecu degetele 
prin părul cârlionţat. Nu trebuia să vă spună că am locuit în 
aceeaşi clădire. 

Randi ignoră remarca, calculând. 

— Şi eşti sigur că asta este singura ieşire? 

— V-am spus deja! gemu Hakim. 

— Linişte! Privi la el cu o uitătură feroce. 

Bărbatul începu să se smiorcăie cu voce şoptită când se auziră 
pe alee împuşcăturile de deasupra. 

— Culcat! 

Micuţul bărbat mai că leşinase pe caldarâm, scâncind. Se lăsă 
şi ea la pământ, străduindu-se să perceapă ce se petrece în 
interiorul imobilului. Nu se auzea nimic şi o a doua împuşcătură 
răsună dinspre scări, urmată de ceea ce suna a fi lemn care 
exploda. 

Randi privi către laşul Hakim. 

— Ar fi bine să nu mai fie nici o altă ieşire. 

— V-am spus adevărul! Jur, eu... 

La auzul paşilor, Randi privi în sus. Uşa din spatele clădirii se 
izbi şi un om ieşi în goană. Dar după patru paşi începu să meargă 
repede, ţinând un pistol de 9 mm, încercând să treacă cât mai 
neobservat. Avea un mers săltăreţ, întorcea capul încoace şi 
încolo, atent la pericolul care ar fi venit din susul sau din josul 
aleii. N 

Staţia lui Randi porni. Il trase pe Hakim mai aproape, îi apăsă 
gura cu mâna şi ascultă ce spunea Jon: 

— Nu este aici, dar a fost. Ai grijă. 

— İl văd. Ne întâlnim în faţă dacă poţi. 

În timp ce Randi îl urmărea, bărbatul se grăbea spre capătul 
aleii, încetinind pasul din când în când, părând să-şi dea seama 
că graba lui ar putea atrage atenţia. Incerca să scape de ceva, 
dar nu alerga. Randi îi dădu câţiva euro lui Hakim şi îl avertiză să 
rămână culcat şi să nu scoată un cuvânt până când nu dispar 
amândoi din raza lui vizuală. Omul încuviinţă zelos, cu ochii 
holbaţi de frică. 

Randi se ridică şi o luă înainte, scoțând între timp mica staţie 
de emișie-recepţie din buzunarul jachetei. O ţinea în mâna 
stângă. In dreapta - pistolul Beretta. 

Fugarul se oprise acolo unde aleea dădea în stradă. Privi în 
stânga şi în dreapta. Randi se lipi de zid, ţinându-şi respiraţia. În 
luminile farurilor de la maşinile care treceau pe stradă, văzu că 
bărbatul era scund şi slab, cu părul negru şi lung până la umeri. 
Trecut de douăzeci de ani probabil. Bine îmbrăcat, într-un blazer 
occidental, cămaşă albă, cravată strânsă la gât, pantaloni largi 
gri şi încălţăminte neagră. Avea ochi pătrunzători, inteligenţi, 
negri şi faţa prelungă, cu pomeţii înalţi ca ai filipinezilor din 
Malaysia, caracteristica tribului Moro din Mindanao. lată-l aşadar 
pe doctorul Akbar Suleiman, speriat şi hăituit. Continuă 
supravegherea, dar nu ieşi din alee. 

Randi vorbi în staţie: 

— Aşteaptă ceva. Apropie-te de strada Combray cât poţi de 
repede. 

Abia închise staţia când o berlină Subaru neagră opri în faţa 
doctorului Suleiman. O portieră din spate se deschise şi el urcă în 
maşina care demară înainte de a se închide uşa. Randi o luă la 
fugă pe alee şi ajunse la capăt când o a doua maşină neagră, 
Ford Crown Victoria, se opri în dreptul ei. Jon venea fugind 
dinspre faţa clădirii şi trecu strada de partea cealaltă a maşinii. 
El şi Randi săriră în acelaşi timp pe bancheta din spate. 

Şoferul acceleră în aceeaşi direcţie în care dispăruse maşina 
Subaru. Randi se aplecă spre şofer: 

— A localizat Max automobilul Subaru? 

— Chiar în faţa lui, răspunse Aaron Isaacs. 

— Bravo. După ei. 

Aaron încuviinţă. 

— Smith e cu tine sau Howell? 

Femeia îi prezentă. 

— Locotenent-colonel Jon Smith, doctor în medicină, în clipa 
de faţă ataşat al serviciului de spionaj al armatei. Jon, domnul 
este Aaron Isaacs, şeful nostru din Paris. 

Jon simţi ochii lui Isaacs studiindu-l, încercând să analizeze ce 
vedea, să afle adevărul despre el. Suspicios mai era agentul CIA. 

Staţia radio a lui Isaacs porni şi o voce raportă: 

— Subaru s-a oprit în faţa hotelului St. Sulpice, lângă Carrefour 
de l'Odeon. Doi oameni au coborât şi au intrat în hotel. 
Automobilul a părăsit zona. Alte instrucţiuni? 

Randi se aplecă peste scaun şi Aaron îi dădu staţia lui: 

— Urmăreşte Subaru, Max. 

— Am înţeles, micuță doamnă. 

— Du-te dracului, Max. 

Aaron se holbă spre ea: 

— La hotel? 

— Mi-ai citit gândurile, răspunse Randi. 

Trei minute mai târziu, Crown Victoria se opri în apropierea 
hotelului St. Sulpice. Randi studie clădirea: 

— Spune-mi ceva despre asta, Aaron. 

— leftin. Opt etaje. Folosit de oamenii din cartier, apoi de 
nord-africani, acum mai ales de turiştii cu bani puţini. Nu are 
ieşiri laterale sau în spate. Se intră numai prin faţă. 

Staţia radio porni din nou şi se auzi vocea lui Max: 

— Subaru a fost închiriat de la o firmă. Rezervarea s-a făcut 
prin telefon. Nici o informaţie despre persoana care l-a închiriat. 

— Vino înapoi la hotel să-l iei pe Aaron. Noi plecăm cu Crown 
Victoria. 

Max spuse imediat: 

— Asta înseamnă că nu avem întâlnire diseară, Randi? 

Randi îşi pierdu răbdarea. 

— Vorbeşte frumos sau te spun nevestei. 

— Ah, da. Ai dreptate. Sunt căsătorit. 

Şi staţia se închise. 

Randi dădu din cap. Cât timp ea şi Aaron vorbiseră cu legătura 
lor, Jon se gândi la Marty. interveni în conversaţia celor de la CIA: 

— Marty poate s-a trezit acum, Randi. Il putem chema pe 
Peter să ni se alăture. 

— Doctorul Suleiman poate ieşi dintr-un moment în altul, 
obiectă ea. 

— Adevărat, dar dacă Max mă duce la spital, pot să ajung 
acolo şi să mă întorc repede. In caz de probleme, tu şi Max puteţi 
folosi staţia radio pentru ajutor, iar eu iau staţia de emisie- 
recepţie ca să mă puteţi contacta la spital. 

— Ce-ai zice să nu folosim ceva fără fir? obiectă Randi. 

Jon dădu din cap. 

— Oriunde ar avea computerul ADN, nu pare să fie focalizat pe 
convorbirile locale ale poliţiei din Paris care nu foloseşte legături 
prin satelit. Apoi, nu au idee că Suleiman se ascunde acum. Nu, 
este aproape imposibil să fim auziţi sau localizaţi. Aşa că dacă 
Suleiman mişcă înainte să mă întorc, dă-mi de ştire. Peter, Max şi 
cu mine vom veni după voi. 

Randi fu de acord, iar Aaron anunţă că ar vrea să stea cu 
Randi până la întoarcerea lui Jon şi Max. Cei doi agenţi din 
Langley continuară discuţia, iar când Max sosi într-un Chrysler 
Imperial, Jon spuse la revedere şi urcă pe locul pasagerului. 

— Ai o trusă de prim ajutor pe aici? întrebă Jon pe când 
maşina se angaja în trafic, îndreptându-se spre spital. 

— Sigur. In torpedo. De ce? 

— Nimic important. Doar o zgărietură. 

Işi scoase glonţul şi puse cremă cu antibiotic pe rană. Aplică 
un bandaj, se asigură că nu se desfăcea, apoi împachetă trusa 
de prim ajutor şi o puse la loc. 


Jon se mişcă iute prin galeria cavernoasă a grandiosului spital 
european, trecu pe lângă palmierii şi magazinele de suveniruri şi 
luă liftul către Secţia de Terapie Intensivă. Era nerăbadător să-l 
vadă pe Marty, simțindu-se optimist. Desigur că Marty era treaz 
acum, poate chiar puţin încăpățânat, ca de obicei. La biroul de la 
intrarea în Secţia de Terapie Intensivă, Jon se legitimă în faţa 
unei asistente pe care nu o mai văzuse până atunci. 

— Numele dumneavoastră este pe listă, doctore, dar doctorul 
Zellerbach a fost mutat într-o rezervă la etajul patru. Nu v-a spus 
nimeni? 

— Am fost plecat din oraş. Doctorul Dubost este încă aici? 

— Imi pare rău, doctore. Lipseşte în noaptea asta. Doar dacă 
nu se iveşte vreo urgenţă, bineînţeles. 

— Desigur. Atunci spuneţi-mi numărul rezervei doctorului 
Zellerbach. 

La etajul patru, prima privire către uşa noii rezerve a lui Marty 
îi întoarse stomacul pe dos. Nu exista nici un gardian la uşă. Se 

uită în jur, dar nu văzu nici un semn că cineva supraveghea 
rezerva. Unde erau oamenii de la Surete? Unde erau cei de la 
MI6? Vâri mâna sub haină, apucă pistolul şi îl ţinu gata de 
tragere pe sub trenci. Temându-se de ce putea fi mai rău, se 
îndreptă spre rezerva lui Marty, trecu pe lângă asistente, doctori, 
oameni de serviciu şi pacienţi, privindu-i ca prin ceaţă şi se 
apropie de uşă. 

Verifică să vadă dacă era bine închisă. Cu mâna stângă răsuci 
uşor butonul până auzi un declic şi uşa se întredeschise. Ţinând 
arma cu ambele mâini, cu vârful piciorului împinse puţin uşa, 
doar atât cât să se strecoare înăuntru şi roti privirea prin cameră. 

| se păru că i se opreşte respiraţia în gât. Camera era goală. 
Păturile de pe pat erau aruncate, cearşaful mototolit era azvârlit 
pe jos ca şi cum pacientul ar fi murit. Marty nu era nicăieri. Nici 
Peter. Nici gărzile. Nici detectivii, nici agenţii sub acoperire de la 
MI6. Incordat, cu toată fiinţa în alertă, pătrunse până în mijlocul 
încăperii şi se opri. De partea cealaltă a patului, pe jos, erau 
întinse două corpuri. Jon nu avu nevoie să le examineze ca să-şi 
dea seama că nici el, nici altcineva nu le mai putea fi de vreun 
folos. Sângele ţâşnise din ele peste tot. Deşi începuse să se 
închege, părea totuşi proaspăt. Ambele cadavre erau îmbrăcate 
în halate albe, cu încălţăminte şi chiar măşti. După forma 
corpului putea spune că nici unul nu era Marty sau Peter. 

Inspiră adânc şi îngenunche. Fiecare cadavru fusese înjunghiat 
o dată, cu un cuţit cu două tăişuri mânuit de un expert. Asta 
putea fi lesne opera lui Peter. Dar unde erau el şi Marty? Unde 
erau gărzile? Jon se ridică încet. Era clar că nimeni din spital nu 
ştia ce se petrecuse. Fără panică, fără alarmă, fără urmă, Marty 
nu era unde ar fi trebuit să fie. Gărzile parcă se evaporaseră, doi 
oameni zăceau morţi, iar Peter şi Marty dispăruseră fără să lase 
măcar vreo urmă sau, aparent, fără să fie văzuţi de cineva. 

Staţia de emisie-recepţie de la curea semnaliză. O deschise. 

— Smith. Ce s-a întâmplat, Max? 

— Randi raportează că pasărea are un însoțitor şi se mişcă. Ea 
şi Aaron sunt după ei. A spus că trebuie să plecăm. Ne indică pe 
unde o ia tipul. 

— Vin acum. 

Îşi plimbă încă o dată privirea prin cameră. Peter era bun, 
chiar destul de bun ca să facă totul fără ca cineva să observe 
ceva, deşi Jon avu sentimentul că ştie cum procedase şi cum 
reuşise să scape şi să se ascundă împreună cu un pacient bolnav 

ca Marty. Dar ce se întâmplase cu cei doi legionari de la uşă? Cu 
toţi detectivii particulari care ar fi trebuit să fie aici? 

Aşa cum se descurcase Peter şi teroriştii erau în stare să o 
facă. Teroriştii ar fi putut îndepărta santinelele şi gardienii, i-ar fi 
putut omori şi ascunde, ar fi putut să-i ia pe Peter şi pe Marty şi 
să-i omoare în altă parte. O vreme rămase neclintit. 

Nu putea pierde o sursă care l-ar conduce la computerul ADN. 
Trebuia să alerteze poliţia din Paris, CIA şi pe Fred Klein în 
legătură cu ceea ce găsise, sperând ca ei să-i poată localiza pe 
Marty şi Peter. 

Puse la loc staţia de emisie-recepţie, ascunse arma şi fugi din 
cameră spre locul unde Max aştepta cu portiera deschisă. 


Dubiţa mică, neagră o luă direct spre bulevardul St. Michel. La 
volanul maşinii Crown Victoria, Aaron încetini, lăsă dubiţa să 
treacă înaintea lui, dar fără să o piardă din vedere. Continuă să 
meargă spre sud. 

Randi opină: 

— Se îndreaptă spre bulevardul Peripherique. 

Era o şosea lată care înconjura Parisul. Femeia se baza pe 
Max, Jon şi Peter, sperând că sunt deja pe drum şi le vor ieşi 
înainte. 

— Cred că ai dreptate, încuviinţă Aaron. 

Reduse distanţa dintre maşini, îngrijorat că ar putea să-i 
piardă la următoarea cotitură. 

Urmărirea dura deja de zece minute. Totul începuse când 
dubiţa de pâine trăsese în faţa hotelului St. Sulpice. Şoferul 
sărise din maşină şi deschisese uşile laterale ca şi când ar fi avut 
de descărcat o comandă. In clipa aceea doctorul Akbar Suleiman 
şi un al doilea bărbat alergară de la intrarea hotelului şi se 
urcară. Şoferul privi în ambele părţi înainte de a închide uşile. 
Apoi înconjură cu grijă maşina, verifică din nou, sui şi demară. 

— Drace! înjură Randi. 

Aaron era nervos: 

— Ce vrei să faci? 

— N-am încotro. Trebuie să-i urmărim. 

Când dubiţa ajunse pe bulevardul Peripherique, o luă spre 
vest. Aaron o ţinu sub observaţie în timp ce Randi luă legătura 
prin radio cu Max, care conducea cealaltă maşină, indicându-i 
fiecare schimbare de direcţie. Curând, dubiţa intră pe drumul 
A10 şi, câţiva kilometri mai încolo, în dreptul ieşirii spre şoseaua 

A11 spre vest, către Chartres şi către marea îndepărtată, dubiţa 
rămase pe A10, îndreptându-se acum spre sud. 

Noaptea era întunecată, stelele erau acoperite de nori. Dubiţa 
continuă să ruleze cu viteză constantă, trecu prin vechiul oraş 
Orleans şi pe lângă legendara Loara. Se scurseseră câteva ore. 
Deodată, viră din nou spre vest, de astă dată pe un drum local, 
D51. Brusc, fără să încetinească, întoarse iar pe o şosea 
lăturalnică, continuă să înainteze câţiva kilometri, pentru ca, în 
cele din urmă, să intre pe o alee flancată de copaci şi tufişuri 
dese. 

Era meritul lui Aaron că nu-i pierduse din vedere şi mai ales că 
nu fuseseră observați. Când Randi îl felicită, el mulţumi modest. 

Apoi ridică din umeri şi spuse: 

— Şi acum ce facem? 

— Ne apropiem şi-i urmărim. 

Coborâse deja din maşină. 

— Mai bine îi aşteptăm pe Max şi prietenii tăi. Trebuie să 
ajungă. 

— Stai aici. Eu mă duc într-acolo. 

Nu mai auzi protestele lui. Putea să vadă luminile de la cabana 
dintre copaci. Mişcându-se cu grijă, trecu pe lângă rezerva de 
lemne şi îşi făcu loc printre tufişuri până când dădu de ceva ce 
părea urma unui animal. Uşurată, înaintă de-a lungul acesteia. 
Spre deosebire de cea din Toledo, cabana asta nu prea avea 
spaţiu liber în jur. Părea mai degrabă o cabană de vânătoare sau 
un refugiu pentru cei ce lucrau în oraş. Nu erau elicoptere, dar se 
vedeau două maşini şi doi oameni înarmaţi care păzeau colţurile 
căsuţei. 

Randi urmări siluetele care patrulau de partea cealaltă a 
geamurilor camuflate, gesticulând violent. Păreau să se certe. 
Voci ridicate îi ajunseră la urechi. 

O mână se opri pe umărul ei şi o voce-i şopti la ureche: 

— Câţi sunt acolo? 

Se întoarse. 

— Bună, Jon. Ai picat la ţanc. Sunt trei oameni în dubiţa de 
pâine şi alte două maşini erau deja aici. Sunt doi paznici afară şi 
ar trebui să mai fie cel puţin încă unul înăuntru - toţi cei care au 
venit să se întâlnească aici. 

— Două maşini? Probabil că cel puţin una îi aşteaptă pe cei 
trei din dubiţă. 

— Este posibil. Se uită în spatele lui. Unde-i Peter? 

— Aş vrea să ştiu şi eu. j 

li povesti ce văzuse la spital. Il asculta cu inima bătându-i 
frenetic. El continuă: 

— Dacă erau doar doi terorişti şi Peter i-a omorât, poate că a 
găsit o modalitate să-l scoată pe Marty de acolo şi sunt undeva 
în siguranţă. La urma urmei, nici unul din cei doi nu a apucat să 
tragă pentru că nu am găsit cartuşele. Aşa că este posibil. Dădu 
din cap, îngrijorat. Dar dacă au fost mai mulţi terorişti, ar fi putut 
să-l doboare pe Peter sau să folosească cuțite. Nu vreau să mă 
gândesc ce i-au făcut lui Marty şi lui Peter dacă s-a întâmplat cu 
adevărat aşa ceva. 

— Nici eu nu vreau. 

Uşa cabanei se deschise. Randi avertiză: 

— Se mişcă ceva. Priveşte. 

O lumină rectangulară străpunse noaptea. Doctorul Akbar 
Suleiman stătea furios în uşă, continuând să se certe cu cineva 
din interior. Vocea lui străbătu aerul nopţii şi îl auziră răstindu-se 
în franceză: 

— Ţi-am spus că nu am fost urmărit. Nu ar ti putut s-o facă. 
Nici nu ştiu cum m-au găsit la început! 

— Asta mă îngrijorează. 

Jon şi Randi se priviră în acelaşi timp, recunoscând vocea. 

Interlocutorul lui Suleiman ieşi din cabană. Era Abu Auda. 

— Cum poţi fi sigur că nu te-au urmărit? 

Suleiman gesticulă pentru a-şi întări spusele. 

— Îi vezi pe undeva pe aici? Îi vezi? Bineînţeles că nu. Deci, 
nu m-au urmărit! 

— Oamenii care te-au putut găsi pe tine, Moro, nu te-ar fi lăsat 
nici pe tine şi nici pe noi să-i vedem. 

Suleiman rânji. 

— Atunci ce facem? Ar trebui să mă las arestat? 

— Nu, le-ai spune totul. Ar fi fost mai bine să urmezi 
procedurile normale şi să ne fi contactat înainte, aşa încât să 
putem face un plan mai sigur decât să te pripeşti ca un căţel 
speriat. 

— Bun, răspunse Suleiman sarcastic, n-am procedat aşa. 
Acum o să stăm aici şi o să vorbim toată noaptea, deşi eşti sigur 
că pot apărea în orice moment să ne prindă? 

Teroristul miji ochii. Urlă câteva ordine în arabă. Omul care-l 
lăsase pe Suleiman la hotel în Paris ieşi din casă urmat de şoferul 
dubiţei şi un al treilea bărbat înarmat - un uzbec după înfăţişare 

şi căciula specifică zonelor din Asia Centrală. Şoferul dubiţei urcă 
în maşină şi plecă pe drumul prăfuit, înapoi spre şosea. 

— Hai să ne întoarcem, şopti Randi. 

Ea şi Jon o luară la fugă prin pădure spre locul unde-i aşteptau 
Aaron şi Max, ascunşi în afara drumului, printre arbuşti. 

— Ce s-a întâmplat? întrebă Aaron urcând repede în maşină. 

Max li se alătură, privind-o pe Randi ca un om din 
Neanderthal, flămând de mai bine de un an. 

Randi îl ignoră. 

— Nici unul din voi nu poate da înapoi acum. Folosesc două 
maşini. Nu ştim în care se va afla Suleiman. 

Nu mai adăugă cum că nu ştiau nici în care se va urca Abu 
Auda. Dintre cei doi, Abu Auda era mult mai important. Continuă 
ideea: 

— Va trebui să ne despărţim şi să urmărim fiecare o maşină. 

— Fiţi precauţi, adăugă Jon. Abu Auda bănuieşte că cineva l-ar 
fi putut urmări pe Suleiman şi este în alertă. 

Aaron şi Max bombăniră auzind despre noua lor însărcinare şi 
de faptul că vor avea o noapte albă, dar misiunea lui Randi era 
mult mai importantă. 

Jon se urcă lângă Max, iar Randi în maşina lui Aaron. Câteva 
momente mai târziu cele două automobile cu terorişti părăsiră 
drumul prăfuit, luând-o pe autostradă. Aaron şi Max începură 
imediat supravegherea. Işi lipiseră spatele de spetează ca să 
rămână cât mai în umbră, aprinzând din când în când luminile de 
spate. Era o urmărire dificilă şi riscantă şi ar fi fost uşor să-şi 
piardă vânatul. Când cele două maşini de la Langley ajunseră pe 
drumul A6, cei patru agenţi văzură bine vehiculele teroriştilor. O 
dată ajunşi în şosea, urmărirea era mai simplă. 

Apoi o maşină o apucă spre sud, iar cealaltă spre nord. Aaron 
şi Max se despărţiră aşa cum hotărâseră. Jon se întinse pe 
scaunul de lângă Max. Incepea o noapte lungă. 

Washington, D.C. 


întrunirea încordată din dimineaţa aceea dintre preşedinte, 
personalul său şi efectivul de comandă fu întreruptă de 
deschiderea bruscă a uşii care făcea legătura între Biroul Oval şi 
secretariatul executiv al preşedintelui. Secretara - doamna Pike, 
cunoscută pentru bruscheţea ei - pătrunse în cameră privind 
întrebător. 

Pe fruntea lui Sam Castilia apăru o cută de iritare, dar dacă 
Estelle îi întrerupsese însemna că era ceva important. Totuşi, 
ultimele zile îi puseseră nervii la grea încercare, iar nopţile nu îi 
aduseseră pic de odihnă, aşa că se răsti la ea: 

— Parcă am spus să nu fiu deranjat, Estelle. 

— Mă scuzaţi, domnule. Generalul Henze este la telefon. 

Preşedintele dădu din cap, se scuză zâmbindu-i doamnei Pike 
şi ridică receptorul: 

— Carlos? Cum merg treburile? 

Se uită la cei din jur, unii pe scaune, alţii în picioare, în Biroul 
Oval. Cei prezenţi se priviră unii pe alţii, îngrijoraţi. 

— Aproape nimic nou în Europa, domnule preşedinte, raportă 
generalul Henze. 

Vocea lui era neutră, dar preşedintele decelă o oarecare 
supărare. Generalul Henze continuă: 

— Nu s-au mai produs pene de curent sau întreruperi pe 
continent de mai bine de douăzeci şi patru de ore. 

Preşedintele hotărî să ignore momentan supărarea: 

— O mică rază de soare, dar este totuşi ceva. Ce se aude 
despre depistarea teroriştilor? 

— Nimic nou. Henze ezită: Pot să fiu direct, domnule? 

— Chiar te rog. Care-i problema, Carlos? 

— M-am întâlnit cu locotenent-colonelul Jon Smith - doctorul 
din armată pe care l-aţi trimis să se implice în investigaţie. Nu a 
fost convingător. Bate câmpii, domnule preşedinte. Nu numai că 
îl suspectează pe un apropiat al generalului La Porte, pe ajutorul 
lui, dar mă suspectează chiar şi pe mine. Pe scurt, nu ştie nimic. 

Preşedintele oftă în sinea lui. 

— Mie mi se pare că progresele lui au fost impresionante. 

— Răscoleşte peste tot. Este adevărat, dar nu văd să se fi 
apropiat de vreun rezultat. Cred că se învârte în jurul cozii. Mă 
îngrijorează acest lucru. N-ar trebui să adunăm toate informaţiile 
şi să nu folosim doar un singur om, oricât de bun ar fi? 

Auzindu-l, preşedintele hotărî că generalul ar fi fost mult mai 
fericit să trimită întreaga flotă aeriană 82 şi trupele terestre să 
verifice casă cu casă în Orientul Mijlociu, pentru a găsi teroriştii. 
Desigur, partea proastă ar putea fi declanşarea celui de-al treilea 
război mondial, dar generalul nu se gândise aşa departe. 

— Am să meditez la ce mi-ai spus, generale, mulţumesc, zise 
în final preşedintele. Dacă mă hotărăsc să fac vreo schimbare, 
am să-ţi comunic. Dar nu uita că şi cei de la Langley şi MI6 se 
ocupă de asta. 

Urmă o scurtă tăcere. Apoi generalul spuse: 

— Da, domnule, n-am să uit. 

Preşedintele încuviinţă dând din cap. Generalul înţelesese ce 
avea de făcut pentru moment. 

— Să mă ţii la curent. Mulţumesc, Carlos. 

Preşedintele Castilia închise telefonul, ridică din umeri şi privi 
prin ochelarii cu ramă metalică. Cerul era cenuşiu şi ploaia deasă 
care-l împiedica să vadă mai departe de grădina de trandafiri nu- 
i aducea pacea în suflet. Nu era uşor pentru el, ba era chiar 
supărător faptul că acoperire unu nu găsise computerul 
molecular. 

Dar nu se putea da bătut acum. Se întoarse către consilierii lui 
care aşteptau. Privirea îi căzu pe Marele Sigiliu al Statelor Unite 
care era brodat pe covorul din mijlocul camerei şi îşi spuse în 
gând că Statele Unite ale Americii nu fuseseră încă învinse şi nu 
vor fi învinse. Se adresă calm: 

— Cum aţi auzit, a fost generalul Henze de la NATO. Totul este 
bine. Nici un atac în ultimele douăzeci şi patru de ore. 

— Nu-mi place asta, spuse şeful personalului, Charles Ouray. 
De ce ar înceta cei care deţin computerul ADN să ne hărţuiască? 
Să ne amenințe? Au obţinut ce-au vrut? 

La cei şaizeci de ani ai săi, avea o faţă netedă şi o voce 
groasă. Işi încrucişă braţele, încruntat şi continuă: 

— Mă îndoiesc. 

— Sau poate măsurile luate de noi i-au oprit, sugeră, optimist, 
consilierul cu probleme de securitate naţională Powell-Hill. Fiind 

suplă, arăta superb în costumul Donna Karan. Cu puţin noroc, 
toate sistemele de backup pe care le-am introdus în circuite i-au 
zăpăcit. 

Generalul-locotenent Ivan Guerrero, şeful armatei se aplecă şi 
aprobă dând din cap. Cu mâinile alăturate între genunchi, privea 
în jur, către întregul grup. 

— Am instalat backup-uri la sistemele ţintă de pe tancurile 
noastre. Cred că le-am venit de hac bastarzilor, cine naiba or fi 
ei, precum şi diabolicului computer molecular. 

— Sunt de acord, replică generalul Forţelor Aeriene, Bruce 
Kelly, care stătea lângă şemineu. Expresia lui era fermă când îl 
privi pe generalul Guerrero, apoi către ceilalţi. Deşi poate că îi 
plăcea cam mult să bea, era iscusit şi neobosit când avea de dus 
ceva la îndeplinire. 

Şeful Marinei, generalul-locotenent Clason Oda, care abia 
fusese numit în această funcţie şi se bucura încă de popularitate, 
îşi manifestă convingerea că numeroasele contramăsuri 
avuseseră efect şi îi încolţiseră pe terorişti. 

— Bătrâna Americă ştie s-o scoată la capăt, concluzionă el 
încântat de clişeu. 

Pe când toţi continuau să discute despre sistemele back-up, 
preşedintele Castilia asculta absent şi vocile şi ploaia de afară, 
opunând rău prevestitoarea răpăială optimismului lor. 

Când ei încetară, Castilia îşi drese vocea: 

— Eforturile voastre sunt  încurajatoare, doamnelor şi 
domnilor. Totuşi, vă voi da o altă explicaţie, care nu vă va fi pe 
plac, dar căreia trebuie să-i acordăm atenţie. Sursele noastre din 
contraspionajul de peste ocean ne-au sugerat un cu totul alt 
scenariu. Ei cred că mai degrabă nu apărarea noastră a 
contracarat atacurile cibernetice din ultimele zile, ci, pur şi 
simplu, nu au existat atacuri. 

Amiralul Brose, şeful Statului Major, se încruntă. 

— Ce înseamnă asta, domnule preşedinte? Că s-au dat bătuţi? 
Că şi-au făcut treaba şi se ascund din nou? 

— AŞ fi vrut să fie aşa, Stevens. Chiar aş fi vrut. Dar nu este 
aşa. O explicaţie ar fi succesele oamenilor din spionajul nostru. 
Mă bucură să vă spun că ştim numele grupării care deţine 
computerul ADN. Este Scutul Semilunii. Oamenii noştri le-au 
amânat doar planurile. 

— Scutul Semilunii? întrebă Powell-Hill. N-am auzit niciodată 
de ei. Sunt arabi? 

Preşedintele dădu din cap afirmativ. 

— Pro-islamici. Nimeni n-a auzit de ei. Au apărut acum, chiar 
dacă au lideri şi adepţi veterani. 

— Care-i a doua explicaţie pentru stagnarea acţiunilor lor, 
domnule? întrebă amiralul Brose. 

Vocea preşedintelui deveni mai gravă: 

— Că nu mai au nevoie de practică. Au testat ce îşi propun să 
facă, au învăţat ce-or fi dorind ei să înveţe despre sistemele lor şi 
despre noi. De asemenea, ne-au scos din circuit, silindu-ne să ne 
grăbim să punem la punct programe alternative. De fapt, au 
obţinut exact ce şi-au dorit până acum. Părerea mea este că sunt 
gata să acţioneze. Asta-i liniştea dinaintea furtunii, dinainte de 
momentul când vor da lovitura fatală - Dumnezeu să ne aibă în 
pază - poporului nostru. 

— Când va fi asta? vru să ştie amiralul Brose. 

— Probabil în următoarele opt până la patruzeci şi opt de ore. 

Se instală o lungă şi încordată tăcere. Nimeni nu privea în 
ochii nimănui. 

In cele din urmă, amiralul Brose admise: 

— Inţeleg logica dumneavoastră, domnule. Ce sugeraţi? 

Preşedintele vorbi energic: 

— Să ne întoarcem la posturile noastre şi să facem imposibilul. 
să nu neglijăm nimic. Nici chiar cele mai potenţial periculoase şi 
mai noi sisteme de apărare, fie şi în fază experimentală. Trebuie 
să ne pregătim să oprim orice pun la cale împotriva noastră, 
începând cu bomba bacteriologică până la cea nucleară. 

Emily Powell-Hill ridică din sprâncene. 

— Cu tot respectul, domnule, protestă ea, aceştia sunt 
terorişti, nu mari puteri nucleare. Mă îndoiesc că ar putea să se 
infiltreze chiar peste tot. 

— Chiar aşa, Emily? Eşti gata să rişti vieţile a milioane de 
americani şi chiar a propriei tale familii? 

— Da, domnule, replică ea încăpăţânată. 

Preşedintele îşi pocni degetele şi schiţă un zâmbet. 

— Bravă femeie şi brav consilier de securitate. Am făcut o 
alegere bună. Dar eu sunt preşedinte, Emily şi nu-mi permit luxul 
unui curaj orb sau să dau cu zarul. Pur şi simplu, posibilele 
pierderi ar fi prea mari. Işi plimbă privirea peste toţi cei de faţă şi 
continuă: Este ţara noastră şi toţi trăim în ea. Avem curaj şi 
acum avem şi ocazia să o apărăm şi să ripostăm. Am fi 
iresponsabili şi proşti să facem mai puţin decât am putea face. 

Acum, la treabă. 

Toţi se retraseră discutând ce vor face, doar amiralul Brose 
rămase în urmă. După ce se închise uşa, el i se adresă 
preşedintelui, vizibil îngrijorat: 

— Media a devenit bănuitoare, Sam. Circulă zvonuri şi ei încep 
să adulmece. Existând posibilitatea unei lovituri, n-ar trebui să 
informăm presa printr-o scurtă conferinţă? Dacă vrei, pot s-o fac 
eu. Nu ne putem feri la nesfârşit. Cunoşti expresia - „o sursă 
informată din guvern”. Am putea testa reacţia publicului, 
pregătindu-l pentru ce poate fi mai rău, ceea ce nu mi se pareo 
idee rea. 

Brose îl studie pe preşedinte, care arăta brusc tot atât de 
obosit ca şi amiralul. Umerii largi ai acestuia căzuseră, iar chipul 
lui arăta de parcă ar fi îmbătrânit cu zece ani. ingrijorat nu numai 
pentru viitor, ci şi pentru conducătorul lor, Stevens Brose, 
aştepta un răspuns. 

Sam Castilia dădu din cap: 

— Nu încă. Mai lasă-mă o zi. Apoi vom vedea ce vom face. Nu 
vreau să stârnesc panică. Cel puţin nu acum. 

— Inţeleg. Mulţumesc că m-aţi ascultat, domnule preşedinte. 

— Cu plăcere, amirale. 

Privind cu îndoială, şeful Statului Major deschise uşa şi ieşi. 
Imediat ce rămase singur, preşedintele Castilia se ridică de la 
birou şi traversă încăperea. Pe partea coloanelor, un membru din 
Serviciul Secret stătea de pază, atenţia fiindu-i atrasă de 
mişcarea preşedintelui. Când constată că nu era nici un pericol, 
agentul privi din nou spre cerul de deasupra Casei Albe. 

Preşedintele remarcă atenţia şi privirea santinelei şi clătină 
din cap oftând. Nimic nu era normal. Totul se ducea de râpă. In 
cele optsprezece luni de când se înființase Serviciul de 
Operaţiuni sub acoperire unu, Fred Klein şi echipa lui nu-l 
dezamăgiseră niciodată. Oare se va întâmpla asta acum pentru 
prima dată? 


Paris, Franţa 


Ascunsă pe străduţa Duluth din arondismentul şaisprezece, 
clădirea avea înfăţişarea unei case boiereşti din Parisul baronului 
Haussmann. Dar faţada elegantă, care nu atrăgea atenţia 
nicicum, ascundea de fapt cel mai exclusivist şi costisitor spital 

particular din Paris. Aici, oamenii bogaţi şi cei cu faimă veneau 
pentru operaţii estetice, nu atât spre a îndepărta semnele 
bătrâneţii, ci mai curând pentru a redobândi o imaginară 
tinereţe. Discret şi adaptat cerinţelor elitei pentru asigurarea 
secretului şi securităţii maxime, era locul perfect unde te puteai 
ascunde dacă cunoşteai persoana potrivită. 

Rezerva lui Marty Zellerbach era aerisită şi confortabilă, 
existând şi o vază cu garoafe proaspete pe măsuţa din faţa 
ferestrei. Peter Howell şedea lângă patul în care era întins Marty. 
Ochii lui erau deschişi, cu privirea limpede, deşi era puţin ameţit, 
aşa cum era de aşteptat după doza de Mideral, medicamentul 
care îl liniştise. 

Şocul evenimentelor trecuse, însă Marty se purta curtenitor, 
totuşi morocănos. Chipul lui bucălat se alungise ca al unei păpuşi 
de cârpă, cum stătea sprijinit de un morman alb de perne. Avea 
bandaje la frunte şi pe braţe ca urmare a rănilor pricinuite de 
explozia de la Institutul Pasteur. 

— Doamne, Peter! Marty roti ochii prin cameră, evitând 
privirea lui Peter. A fost îngrozitor. Toată mizeria aia din 
încăpere. Dacă nu ne-ar fi fost amenințate vieţile, aş fi fost încă 
şi mai îngrozit. 

— Ai putea să-mi mulţumegşti, Marty. 

— N-am făcut-o? Ce scăpare din partea mea. Dar, Peter, eşti 
ca o maşină de luptă. Ai spus-o tu însuţi. Probabil că te-am 
crezut pur şi simplu. Doar o altă zi de lucru pentru tine şi cei ca 
tine. 

Peter se miră: 

— Cei ca mine? 

Marty ignoră nedumerirea lui Peter şi continuă: 

— Cred că lumea civilizată are nevoie de tine, deşi adesea nu- 
mi imaginez de ce... 

— Marty, bătrâne, nu-mi spune că eşti un pacifist. 

— Oh, da. Bertrand Russell, Ghandi, William Penn. Bună 
companie. Şi interesantă. Oameni care au gândit cu adevărat. 
Pot să-ţi citez pasaje întregi din spusele lor. Pasaje lungi. 

Se uită la Peter cu o privire ghiduşă. 

— Nu încerca. Trebuie să-ţi aduc aminte că acum ştii să 
mânuieşti o armă? O mitralieră, aş spune. 

Marty acceptă: 

— M-ai prins. Apoi zâmbi, gata să-i dea satisfacţie lui Peter: Ei 
bine, cred că sunt momente când trebuie să ştii să lupti. 

— Fii sigur că aşa-i. Aş fi putut să fug şi să te las să faci faţă 
ticăloşilor ăia doi înarmaţi. Dar ai văzut că n-am făcut-o. 

Expresia lui Marty se schimbă complet. Se holbă la Peter. 

— Unu la zero pentru tine, Peter. Mulţumesc. 

— Bravo. Acum trecem la treabă? 

Peter avea un bandaj pe obraz şi altele pe braţul şi mâna 
stângă, urmarea luptei surde duse în rezerva Spitalului 
Pompidou. Marty se trezise la timp ca să asiste la încăierare. 
După ce terminase cu cei doi agresori, Peter oprise un infirmier 
în uniformă, pusese mâna pe un cărucior cu rufe şi îl convinsese 
pe Marty să urce şi îl acoperise cu cearşafuri. Apoi îmbrăcase 
uniforma  infirmierului. Gărzile de la uşă dispăruseră şi Peter 
presupusese că fuseseră mituite sau omorâte ori erau chiar ei 
terorişti. Dar unde erau oamenii din MI6 şi cei de la Surete? Nu 
avusese însă timp să se gândească la asta. 

Temându-se că extremiştii puteau fi prin apropiere, îl 
împinsese pe Marty afară din spital, direct către maşina lui 
închiriată şi se îndreptaseră spre clinica privată condusă de 
doctorul Lochiel Cameron, un vechi prieten al lui Peter din 
războiul purtat în insulele Falkland. 

— Bineînţeles. M-ai întrebat ce s-a petrecut în laborator, zise 
Marty, sprijinindu-şi obrajii în palme. Of, Doamne. Ce experienţă! 
Emile - îl ştii pe Emile Chambord? 

— Ştiu cine este. Continuă. 

— Emile a spus că nu va lucra în noaptea aceea. Aşa că 
hotărâsem să nu mă duc nici eu. Apoi mi-am amintit că uitasem 
acolo foile cu ecuaţiile diferenţiale şi m-am întors după ele. Făcu 
o pauză şi pe faţa lui grăsuţă trecu un fior. ingrozitor! zise el. 
Ochii lui, larg deschişi acum, exprimau un amestec de spaimă şi 
exaltare. Stai! A mai fost ceva. Da. Am vrut să-ţi spun... despre 
tot. Am încercat să-ţi spun... 

— Ştim, Marty. Jon a stat cu tine aproape zi de zi. Randi a 
venit şi ea să te vadă. Ce-ai vrut să ne spui? 

— Jon? Chiar şi Randi? Marty îşi împreună mâinile. Peter, 
ascultă! Trebuie să-ţi spun. Emile nu era în laborator, însă mă 
aşteptam la asta. Dar nici prototipul nu mai era! Mai rău ca toate 
însă, pe podea era un cadavru. Un mort! Am fugit de acolo şi 
aproape ajunsesem la scări când Marty holbă ochii, îngrozit - am 
auzit un ţiuit, iar o mână m-a luat pe sus, m-a aruncat... Am 
tipat. Ştiu că am ţipat... 

Peter îl strânse pe micuțul geniu într-o îmbrăţişare de urs. 

— Gata, Marty. S-a terminat. Acum e bine. Eşti în siguranţă. S- 
a terminat totul. Va fi bine. 

Poate îmbrăţişarea, poate cuvintele de îmbărbătare ori poate 
că era în sfârşit capabil să relateze ceea ce încercase să spună în 
ultimele patru zile şi nu reuşise, dar Marty se linişti în sfârşit. Pe 
de altă parte, Peter era profund dezamăgit. Marty nu-i spusese 
nimic nou - că Chambord şi computerul ADN nu erau în laborator 
când explodase bomba, dar că existase un mort, toate acestea 
erau deja ştiute. Dar cel puţin Marty era în viaţă şi îşi revenea şi 
pentru asta era mai mult decât mulţumit. li dădu drumul din 
îmbrăţişare şi-l privi lăsându-se pe perne. 

Marty schiţă un zâmbet. 

— Cred că accidentul m-a afectat mai mult decât am realizat. 
Nimeni nu poate şti ce reacţii pot apărea, nu-i aşa? Spui că am 
fost în comă? 

— De la explozie, prietene. 

Marty se uită în jur îngrijorat. 

— Unde-i Emile, Peter? M-a vizitat şi el? 

— Aici veştile sunt proaste. Teroriştii care au provocat explozia 
la Pasteur l-au răpit şi au luat şi computerul ADN. Au răpit-o şi pe 
fiica lui. Poţi să-mi spui dacă prototipul este funcţional? Noi 
credem că da. Este adevărat? 

— Oh, Doamne. Necredincioşii ăia îl au pe Emile şi pe Therese, 
şi computerul ADN? E îngrozitor. Da, Emile şi cu mine am ajuns la 
concluzia că am terminat computerul. Mai erau necesare câteva 
teste minore până la anunţul oficial. Plănuisem să facem 
cunoscută reuşita a doua zi dimineaţă. Asta mă îngrijorează, 
Peter. Ştii ce poate face cineva cu prototipul nostru, mai ales 
dacă-l au pe Emile să opereze? Of, Doamne! Ce-o să se întâmple 
cu Emile şi Therese? Nici nu vreau să mă gândesc! 

— Am avut parte de o demonstraţie grăitoare a ceea ce poate 
face computerul, spuse Peter. 

Apoi îi relată despre diferitele atacuri electronice. Pe măsură 
ce-i povestea, faţa lui Marty se înroşea de furie, încleşta pumnii, 
ceva ce Peter nu văzuse niciodată la el, pentru că detesta 
realmente violenţa. 

— Nu se poate! Trebuie să fac ceva. Trebuie să-i salvez pe cei 
doi Chambord! Trebuie să punem mâna pe prototip! Dă-mi 
pantalonii... 

— Stai, nu eşti încă refăcut, băiete. Apoi, nu ai nimic aici decât 
halatul de spital. 

Marty deschise gura să protesteze, dar Peter se grăbi să 
continue: 

— Acum întinde-te, băiete. Poate peste câteva zile, da? Făcu o 
pauză. Am o întrebare de baraj pentru tine. Poţi să construieşti 
un computer ADN, ceva cu care să contracarăm loviturile? 

— Nu, Peter. Imi pare rău. Ce s-a întâmplat este... N-am sărit 
doar în avion şi m-am dus neanunţat la laboratorul lui Emile. Nu, 
el m-a sunat la Washington şi m-a intrigat când mi-a vorbit de 
marele lui secret, computerul molecular. Avea nevoie de mine 
să-i arăt cum să-l exploateze la maximum. Asta a fost finalul 
parteneriatului meu. Emile, bineînţeles, a creat el însuşi aparatul. 
Totul era notat. Ai notițele lui? 

— Nimeni n-a fost în stare să dea de ele. 

— M-am temut că asta-i situaţia. 

După ce Peter îl asigură din nou pe Marty că se făcuse tot ce 
era posibil, dădu două telefoane scurte folosind telefonul fix de 
lângă patul lui Marty. Când termină, el şi Marty vorbiră îndelung. 

Când se pregătea să plece, Peter spuse sobru: 

— Eşti pe mâini foarte bune aici, Marty. Lochiel este un medic 
al naibii de bun şi un soldat. O să se asigure ca nimeni să nu 
ajungă la tine şi o să aibă grijă de sănătatea ta. Nu e de joacă cu 
o comă. Chiar şi un căpos ca tine ştie asta. Intre timp, mai am 
ceva de făcut, apoi mă întorc înainte să pronunţi Jack 
Spintecătorul. 

— „Jack Spintecătorul”. Foarte nostim. Personal, prefer Pete 
Măcelarul. 

— Chiar aşa? 

— E mai aproape de adevăr, Peter. La urma urmei, stiletul ăla 
al tău ne-a salvat vieţile în spital. Aşadar: Pete Măcelarul. 

— Asta era. 

Cei doi bărbaţi se priviră drept în ochi şi amândoi zâmbiră cu 
toată gura. Apoi fiecare îşi feri privirea de a celuilalt. 

— Cred că o să mă fac bine, mormăi Marty. Dumnezeu ştie, 
sunt mai în siguranţă aici decât tine, cu toate necazurile cu care 
trebuie să te lupţi. Apoi adăugă mai vesel: Am uitat. Mă macină 
ceva. 

— Ce te macină? 

— Pictura. Ei bine... nu chiar o pictură... o pictură făcută după 
un tablou. Era a lui Emile şi pictura lipsea şi ea. Mă întreb de ce? 
De ce ar fi luat teroriştii o pictură? 

— Ce pictură, Marty? Peter era nerăbdător. În mintea lui îşi 

făcuse deja planuri. De unde lipsea pictura? 

— Din laboratorul lui Emile. Era după celebra pânză 
Retragerea Marii Armate din Moscova. O ştii! Toată lumea o ştie. 
Aceea în care Napoleon stătea călare pe un cal alb, cu pieptul 
înainte, cu trupele în spatele lui. Au luat o bătaie grozavă acolo. 
Cred că era după bătălia pentru Moscova. Acum, de ce să fi vrut 
teroriştii să fure tabloul ace/a? Nu avea valoare. Doar o 
fotocopie, la urma urmei. Nu originalul. 

Peter dădu din cap. 

— Nu ştiu, Marty. A 

— Curios, nu-i aşa? murmură Marty. Işi lovea obrazul cu 
degetele căutând o explicaţie logică. 


Washington, D.C. 


Fred Klein şedea în dormitorul prezidenţial, morfolindu-şi 
nelipsita pipă. Fuseseră momente în ultimele zile când nici nu îşi 
mai putuse mişca maxilarul din cauza asta. Mai avusese de-a 
face cu crize de amploare şi cu situaţii disperate, dar niciodată 
cu ceva atât de tensionat şi incert. Il încerca un sentiment de 
neputinţă, indus de faptul că ştia că dacă inamicul voia să 
folosească computerul ADN, nu aveau cum să se apere. Toate 
armele lor sofisticate, construite cu atâta grijă şi cu imense 
costuri în ultimul secol erau inutile, deşi le ofereau un sentiment 
de securitate tuturor celor dezinformaţi şi celor fără imaginaţie. 
În final, nu mai dispuneau decât de serviciile de contraspionaj. 
Acei puţini agenţi care urmăreau o pistă vagă, ca un vânător 
singuratic pe o planetă sălbatică. 

Preşedintele Castilia intră în cameră, îşi scoase haina, îşi 
desfăcu cravata şi se lăsă pe un fotoliu larg de piele: 

— Era Pat Remia din Downing 10. Se pare că au pierdut un 
general la vârf - generalul Moore - şi cred că are legătură cu 
teroriştii noştri. Se lăsă pe spate cu ochii închişi. 

— Ştiu, spuse Klein. 

Lumina din spate i se reflecta pe faţă, accentuând începutul 
de calviţie şi adâncind ridurile. 

— Ai auzit ce crede generalul Henze despre tactica noastră? 
Despre progresul nostru? 

Klein încuviinţă dând din cap. 

— Şi? continuă preşedintele. 

— Greşeşte. 

Preşedintele clătină din cap şi-şi ţuguie buzele. 

— Mi-e teamă, Fred. Generalul Henze spune că este 
dezamăgit de perspectivele lui Smith de a-i găsi iar pe oamenii 
aceia şi trebuie să admit că, din cele ce mi-ai relatat şi eu sunt 
îngrijorat. 

— In operaţiuni clandestine, Sam, progresul este ceva greu de 
vizualizat. Avem toate resursele contrainformaţiilor angrenate în 
treaba asta, cercetând diferitele aspecte. Mai mult, echipa lui 
Smith este formată din agenţi de marcă. Unul de la CIA şi unul de 
la MI6. Neoficial, bineînţeles. Dar prin ei are acces direct la 
informaţiile CIA şi MI6. Pentru că din cauza tuturor problemelor 
de comunicare, nu le-am fost de prea mare folos, ca de obicei. 

— Ştiu ei despre acoperire unu? 

— Absolut nimic. i 

Preşedintele îşi încrucişă mâinile la piept. In cameră se lăsă 
liniştea. Îl privi pe Klein. 

— Mulţumesc, Fred. Ţinem legătura. Strâns. 

Klein se ridică şi porni spre uşă. 

— Aşa voi face. Mulţumesc, domnule preşedinte. 

Es Calo, Isla de Formentera 
Vineri, 9 mai 


De unde stătea întins pe dealul scăldat de lumina soarelui, Jon 
ridică puţin capul doar atât cât să poată vedea farul Mola, ridicat 
la est, în cel mai înalt punct al insulei bătute de vânturi. În jurul 
lui, plaje pustii, largi, coborau până în apa limpede. Insula nefiind 
mare, dar plată, el şi Max folosiseră fiecare pietroi sau tufiş ca să 
se ascundă pentru a se apropia de cei trei terorişti pe care-i 
urmăriseră toată noaptea. 

Cei trei - doctorul Akbar Suleiman, celălalt bărbat de la hotel 
St. Sulpice şi bărbatul înarmat care-i însoţise de la cabană 
- parcaseră maşina deasupra unei dune de nisip şi coborâseră 
nerăbdători ca să privească spre o motonavă fastuoasă ancorată 
la vreo câteva sute de metri de mal. 

In primele ore ale dimineţii, Mercedes-ul teroriştilor traversase 
graniţa de sud cu Spania, cu Jon şi Max pe urmele lor. Fusese un 
drum lung. La apariţia zorilor erau deja în dreptul Barcelonei, cu 
vârfurile turnurilor semeţei biserici a lui Gaudi - Sagrada Familia 
- în dreapta şi castelul de pe dealul Montjuic, construit în secolul 
şaptesprezece, în stânga. Maşina extremiştilor continuase 
drumul, apropiindu-se de aeroportul El Prat, apoi trecu de 
terminale. In cele din urmă încetinise şi pătrunsese în aria 
rezervată unei societăţi private, care închiria aparate de zbor, 
unde parcaseră în faţa unui elicopter. 

Când teroriştii au intrat în terminalul eliportului, Jon şi Max au 
oprit la o distanţă considerabilă, cu motorul la ralanti, aşteptând. 
A doua maşină, cu care urma să vină Abu Auda, nu apăruse încă. 

Jon întrebă: 

— Societatea este înregistrată la Barcelona, nu? 

— Posibil, răspunse Max. 

— Atunci adu un elicopter şi repede, îi spuse Jon. 

Imediat după aceea, doctorul Suleiman şi ceilalţi doi bărbaţi s- 
au îmbarcat într-un elicopter Bell 407. Când a sosit celălalt 
elicopter Seahawk, Jon şi Max au pornit în urmărirea primului 

aparat deasupra Mediteranei, până aici, principala insulă sudică 
a Balearelor, unde stăteau acum ascunşi după pietroaiele şi 
tufişurile de lângă plajă. 

In timp ce Jon supraveghea, o barcă mare pneumatică fu 
lăsată la apă lângă motonava ancorată. Jon avea doar câteva 
minute ca să decidă ce să facă. Dacă-i pierdea pe terorişti, i-ar 
lua zile, poate săptămâni să dea din nou de ei. Urmărirea unui 
elicopter cu un altul era de asemenea riscantă. In fond, aşa 
ajunseseră şi ei acolo, umblând după terorişti. Mai multe 
elicoptere pot merge în acelaşi loc, iar un asemenea aparat 
poate pluti destul de departe pe un cer senin pentru a deveni 
aproape invizibil. In plus, zgomotul aparatului aflat la distanţă ar 
fi acoperit de motorul celui vânat, iar problema combustibilului 
nu s-ar pune. Dar un elicopter urmărind o motonavă, nevoit să 
zboare în cercuri din cauza vitezei mult mai mari decât a navei, 
ar atrage imediat atenţia. Şi nu se ştia dacă aparatul de zbor ar 
avea destul combustibil. 

— Mă duc la bordul navei, îi spuse Jon lui Max. Acoperă-mă şi 
aşteaptă să te vezi cu Randi. Dacă nu apare, zboară înapoi ia 
Barcelona şi contacteaz-o oriunde ar fi. Spune-i ce fac, iar ea să 
iniţieze vânătoarea motonavei. Dacă nu va putea, stai pe loc şi o 
s-o contactez eu. 

Max încuviinţă scurt din cap. Se întoarse să studieze barca 
pneumatică şi şalupa care avansau în viteză pe apele albastre: 

— Mi se pare al naibii de riscant. 

— Imi pare rău, dar nu mă poţi ajuta. 

Jon se retrase până se depărtă suficient. Fugind, înconjură 
farul, se dezbrăcă până la chiloţi şi legă pantalonii, pistolul şi 
stiletul în talie, cu centura. Apoi se întoarse pe plajă şi intră în 
mare. Apa era încă rece, faţă de cât de caldă va fi în vară. Inotă 
pe sub apă cât mai mult posibil, ieşind cu grijă la suprafaţă să 
privească în jur. Şalupa se afla undeva la stânga lui, departe de 
mal, cu un singur membru la bord care o pilota spre cei trei care 
aşteptau la mal. Din ce putea vedea Jon, puntea vechii motonave 
părea pustie. Inspiră adânc şi se cufundă. 

notă pe sub apă, ieşind din când în când la suprafaţă, între 
timp cântărind ce ar trebui să facă. Motonava putea fi condusă 
de un echipaj compus din cel mult cinci oameni, plus căpitanul. 
Cel puţin unul plecase cu barca pneumatică spre mal, iar 
altcineva nu mai apăruse pe punte. Unde erau ceilalţi? Trebuia 
să se urce la bord şi să-şi găsească haine şi o ascunzătoare 

sigură. Nu va fi uşor, dar nu avea altă alternativă. 

leşi deasupra apei de lângă nava a cărei carenă albă se ridica 
şi cobora în ritmul hulei. Pupa lovea apa, stârnind un val mic care 
îl împinse pe Jon înapoi. Inspiră profund, se scufundă şi reveni la 
suprafaţă pe partea cealaltă a navei, cea care nu se vedea de pe 
uscat. Inainta prin apă, căutând scara de frânghie, pândind în 
acelaşi timp să audă voci şi mişcare la bord; dar singurele sunete 
erau ţipetele pescăruşilor care se îndreptau spre insulă şi 
plescăitul regulat al carenei. 

Nervii lui erau încordaţi la maximum. Deşi nimic nu semnala 
vreo prezenţă la bord, nu avea nici o garanţie în acest sens. Cu 
stiletul între dinţi, urmări ritmul hulei şi apucă scara când carena 
intră în apă. Intr-un balans ameţitor, se căţără pe scară, atinse 
puntea şi înălţă capul. 

Nimeni. Ascultă cu inima bubuindu-i în piept, apoi urcă mai 
sus, se târî pe punte şi se întinse pe burtă pentru a nu fi reperat 
nici de pe navă, nici dinspre insulă. In aşteptare, înregistră 
coordonatele locului: mai întâi observă că barca pneumatică 
dispăruse. Era un lucru bun. 

Privind şi ascultând, merse aplecat, picioarele goale nefăcând 
nici un zgomot pe puntea din lemn, se îndreptă spre tambuchiul 
principal şi se strecură dedesubt. In lumina slabă, o apucă printr- 
o galerie îngustă care trecea printre mici încăperi, asemănătoare 
cabinelor ofiţerilor de pe un submarin. Era atent la fiecare 
scârţâit al vasului, la fiecare geamăt al lemnului, pândind sunetul 
unei voci omeneşti sau al unor paşi. 

Erau cinci cămăruţe identice, una pentru fiecare membru al 
echipajului, iar o a şasea -de două ori mai mare - pentru 
căpitan. Găsi o pereche de încălţăminte sport care i s-ar potrivi. 
După lucrurile aflate prin camere, toate păreau ocupate. 
Cabinele individuale erau un lux pe care şi-l permiteau puţine 
asemenea nave mici şi înguste, concepute pentru viteză, ceea ce 
putea însemna că vasul petrecea lungi perioade de timp pe 
mare, cu îndeletniciri riscante. Putea avea chiar şi o spălătorie. 
Până şi teroriştii aveau nevoie să-şi spele hainele, mai ales 
musulmanii, a căror curăţenie era o poruncă. 

Tot umblând, Jon dădu peste o mică încăpere dotată cu o 
maşină de spălat şi un uscător, precum şi un coş cu rufe 
murdare. Hainele lăsate acolo probabil că nu vor fi căutate prea 
curând. Apucă o cămaşă şi nişte ciorapi care să se potrivească 
cu pantalonii pe care-i adusese cu el. Se îmbrăcă repede şi urcă 

din nou pe punte, unde descoperi încă ceva care indica 
necesitatea unei călătorii mai lungi pe mare - butoaie cu 
combustibil. lar mai departe - o magazie încăpătoare, cu console 
şi chingi pentru fixarea încărcăturii pe vreme rea. Urmele de praf 
alb de pe podeaua punţii aveau menirea să ţină cala uscată chiar 
şi atunci când marea mătura bordul. Arăta ca heroina sau 
cocaina. Aproape sigur pe motonavă se făcea contrabandă cu 
droguri şi, judecând după chingile solide, poate şi cu arme. 

Toate astea demonstrau o mare afacere, dar pustietatea din 
compartimentul de marfa dezvăluia altceva: călătoria de astăzi 
era specială, nu o afacere obişnuită. 

Ingheţă. Se auzi un zgomot slab de motor - se apropia. 
Trebuia să găsească un loc unde să se ascundă. Putea folosi 
cala, care era goală. Cabinele ieşeau din discuţie de vreme ce 
adăposteau oamenii din echipaj. Depăşi cambuza de la pupa, 
care putea fi o soluţie. Dar era posibil să-i fie cuiva foame şi pe 
durata unei călătorii scurte. Gândind iute, se întoarse repede prin 
culoarul îngust. Deasupra lui, zgomotul paşilor aterizând pe 
punte îi acceleră pulsul. Vocile se auzeau foarte aproape, chiar 
deasupra capului său. 

Ţinându-şi răsuflarea, găsi în cele din urmă un compartiment 
încăpător de depozitare. Era ticsit cu funii, lanţuri, cartoane, 
capace pentru tambuchi, piese de motor şi alte unelte necesare 
întreţinerii unui vas pe mare în condiţii grele. Continuând să 
asculte zgomotele făcute de echipajul care se îmbarca, împinse 
diversele materiale până îşi făcu un adăpost comod. Paşii 
răsunau acum pe coridorul de dincolo de ascunzătoarea lui. Se 
afundă mai bine şi trase peste el un capac de tambuchi. Işi 
încrucişă picioarele şi se afundă, peste măsură de încordat, cu 
spatele sprijinit de peretele etanş. Pantalonii lui erau uzi şi reci. 

Vocile ţipau deasupra lui, iar două perechi de picioare se 
opriră în uşă. Incepu o conversaţie în arabă. Deodată, un bărbat 
râse zgomotos, apoi Jon, uşurat, auzi paşii depărtându-se. Vocile 
se  pierdură în depărtare, iar puternicele motoare 
- supradimensionate, gândi el - prinseră viaţă, zguduind întreaga 
ambarcaţiune. Ancora fu ridicată lovindu-se de bordaj şi Jon simţi 
că nava începe să se legene. 

Zguduitura îl aruncă peste un balot de frânghii, pentru ca 
accelerarea să-l zvârle înapoi, cu spatele de perete. In vreme ce 
nava înainta, luând viteză, Jon începu să simtă durerea. Zâmbi 
totuşi. Era în viaţă, avea pistolul în mână şi speranţa că la 

capătul acestei călătorii va găsi răspunsurile. 


Randi stătea sub farul Mola, ascunsă după statuia faimosului 
scriitor francez Jules Verne şi privea peste mare, unde silueta 
vagă a frumoasei motonave se îndrepta constant spre sud. 

— A ajuns cu bine pe navă? 

— Da, răspunse Max. După ce s-au îmbarcat toţi şi au ridicat 
ancora n-am văzut să se petreacă ceva. Nici agitaţie, nici o luptă, 
aşa că aş spune că şi-a găsit o ascunzătoare. Ce s-a întâmplat cu 
cealaltă maşină pe care o urmăreai? 

— S-a îndreptat tot spre Barcelona, dar i-am pierdut în oraş. 

— Crezi că v-au depistat? 

— Da. Probabil că ne-au văzut. Se strâmbă, scârbită. Apoi 
Salinger, şeful secţiei din Madrid, ne-a dat informaţia că ai sunat 
după un elicopter. Ne-a luat ceva timp să descoperim firma de 
închiriere şi să aflăm destinaţia de la ei. Apoi am zburat aici. 

— Asta ar putea fi rău pentru Jon. 

Randi dădu din cap îngrijorată, privind marea, unde rapida 
motonavă dispăruse în ceţurile de la orizont: 

— Ştiu. Chiar dacă Jon ajunge în siguranţă oriunde se vor 
îndrepta ei, va avea probleme. 

— Ce naiba facem? 

— Alimentează elicopterul Seahawk ca să putem zbura în 
Africa de Nord. 

— Are tancuri de rezervă, aşa că îl putem folosi aşa cum este. 
Dar dacă încercăm să-i urmărim, fără îndoială că ne vor repera. 

— N-o să-i urmărim, decise Randi. O să-i localizăm, apoi o să 
zburăm direct spre Africa. O să ne vadă. Asta-i sigur. Dar dacă 
trecem peste ei fără să manifestăm interes, îşi vor închipui că 
este pur şi simplu un alt elicopter. 

— Şi de ce să mai zburăm deasupra lor? 

— Ca să fim siguri că se îndreaptă spre Africa şi nu spre 
Spania sau chiar Corsica. 

— Şi-apoi? întrebă Max nerăbdător. 

— Apoi punem totul în mişcare ca să-i găsim. 

Ingrijorată, întoarse capul şi privi spre mare. 


Marsilia, Franţa 


Barul pescăresc se pierdea printre celelalte clădiri vechi de la 

marginea  cheiului, la care erau ancorate atâtea alte 
ambarcaţiuni. Ziua era pe sfârşite, iar faleza era plină de 
obişnuita mulţime zgomotoasă care semnala vasele de pescuit 
care sosiseră; negoţul cu peşte era în plină desfăşurare. In barul 
vechi, franceza şi araba precumpăneau în babilonia de limbi din 
toate colţurile lumii. 

Un bărbat scund trecu prin perdelele îmbâcsite cu fum de 
ţigară. Mergea legănat, ca un marinar abia coborât pe uscat. 
Purta blugi, un tricou din care se vedeau braţele musculoase şi o 
şapcă brodată cu o coroană albă, un semn circular negru şi un 
vârf negru, strălucitor, de ancoră. 

Când ajunse la tejgheaua de la bar, se aplecă şi spuse într-o 
franceză stricată: 

— Trebuia să mă întâlnesc aici cu un căpitan de navă pe nume 
Marius. 

Barmanul se încruntă auzind franceza stâlcită. Se uită la străin 
şi întrebă: 

— Englez? 

— Oui, da. 

— Care a sosit ieri din Japonia? 

— Da. 

— Ar trebui să ştii mai bine franceza dacă vii aici. 

— Am să ţin cont, răspunse englezul fără să se sinchisească. 
Unde-l găsesc pe Marius? 

Barmanul, vioi ca orice marsiliez, se holbă la el o secundă, 
după care făcu un semn cu capul spre draperia care separa barul 
de o altă încăpere, în spate. „Marinarul” englez, care se numea 
Carsten le Saux şi care de fapt vorbea foarte bine franceza şi nu 
era nici pe departe marinar, îi mulţumi barmanului în aceeaşi 
franceză stâlcită şi se duse spre draperia despărţitoare, 
îndreptându-se spre singura masă şi singurul ocupant din 
încăpere. 

Ca prin miracol, franceza lui Le Saux sună perfect: 

— Căpitanul Marius? 

Bărbatul de la masă, subţire ca o lamă, era de înălţime medie, 
cu un păr des, negru, pe care îl purta lung până pe umeri, tuns 
cu briceagul. Cămaşa fără mâneci lăsa să se vadă un corp făcut 
parcă numai din oase şi muşchi. Dădu peste cap ce mai 
rămăsese din marc, un coniac foarte ieftin, apoi împinse paharul 
gol şi se lăsă pe spătarul scaunului, cu aerul că aşteaptă să se 
întâmple ceva. 

Le Saux zâmbi cu toată gura, dar nu şi cu privirea, când 
comandă chelnerului: 

— Deux mares, s'il vous plaît. 

Căpitanul Marius spuse: 

— Tu eşti cel care a întrebat de mine? 

— Da. 

— Vorbeai de nişte dolari? O sută? 

Carsten le Saux băgă mâna în buzunarul pantalonilor şi scoase 
o bancnotă de o sută de dolari. O lăsă pe masă, iar celălalt 
încuviinţă dând din cap, dar nu o luă. Li se aduseră băuturile şi 
căpitanul îşi luă paharul. A 

Cei doi bărbaţi sorbiră încet. In cele din urmă, Le Saux spuse: 

— Am auzit că tu şi barca ta aţi avut un incident pe mare 
acum câteva nopţi. 

— De unde ai auzit? De la cine? 

— Dintr-o sursă. Era convingătoare. Mi-a spus că era să fii 
răsturnat de o navă mare. O experienţă neplăcută, presupun. 

Căpitanul Marius studie bancnota de o sută de dolari. O luă şi 
o băgă într-un portmoneu jerpelit din piele: 

— S-a întâmplat acum trei nopţi. Pescuitul mergea prost, aşa 
că m-am îndreptat spre un banc pe care-l ştiu numai eu. Acolo 
mergea tatăl meu când nu se putea pescui prin preajmă. 

Scoase pachetul de ţigări algeriene din buzunarul de la 
cămaşă şi luă două ţigări. 

Le Saux luă una. Marius aprinse ambele ţigări, trase din a lui, 
apoi lăsă să iasă o pălălaie de fum toxic care se împrăştie prin 
camera ascunsă de draperii. Se trase mai aproape. Vocea lui 
răsună puternic, ca şi cum era încă tulburat de eveniment: 

— A apărut de nicăieri. Ca un zgârie-nori sau un munte. Mai 
degrabă ca un munte, fiindcă era monstruos. Doar că se mişca. 
Un monstru enorm, mişcător, venind peste mica mea barcă. Fără 
lumini interioare sau exterioare, era mai negru ca noaptea. Mai 
târziu am observat că avea lumini de poziţie, dar cine le putea 
vedea atât de sus? Se lăsă pe spate şi ridică din umeri ca şi cum 
tot nu mai conta. Am scăpat când am ajuns în port. Era gata să 
ne scufunde, dar iată-mă aici. 

— Era Charles de Gaulle? 

— Sau Olandezul Zburător? 

Carsten le Saux se rezemase şi el de spătar, îngândurat. 

— De ce să fi navigat pe întuneric? Erau distrugătoare în jur? 
Alte nave? 

— N-am văzut nici una. 

— Încotro se îndrepta? 

— După valuri, aş spune sud-sud-vest. 

Le Saux dădu din cap. Chemă chelnerul şi comandă încă două 
pahare de marc. Ilmpinse scaunul, se ridică şi, zâmbind către 
căpitanul bărcii de pescuit, spuse: 

— Merci. Ai grijă de aici înainte. 

Plăti chelnerului şi ieşi. 

Lumina apusului pierise şi se înnoptase de-a binelea. Pe faleza 
aglomerată, mirosul de peşte şi de alcool umplea aerul. Le Saux 
se opri să privească şirul catargelor şi să asculte sunetul domol 
al odgoanelor lovindu-se de bordajele din lemn. Vechiul port 
servise când un oraş, când altul, încă de pe vremea grecilor, în 
secolul şapte înainte de Hristos. Se întoarse şi privi în jur cu aerul 
unui turist, apoi porni repede pe drumul de deasupra cheiului. La 
stânga lui, pe un deal ce domină Marsilia, trona bogat 
împodobita bazilică Notre Dame de la Garde, paznicul 
modernului oraş, scăldată în lumini. 

In cele din urmă se îndreptă către o clădire veche din 
cărămidă pe o străduţă laterală şi urcă scările către un 
apartament cu două camere de la etajul patru. Intră, se aşeză pe 
pat, luă telefonul şi formă un număr: 

— Howell. 

Le Saux mormăi: 

— Ce-ai spune de un amabil „bună seara”? Retractez. Având 
în vedere felul tău morocănos, mă mulţumesc cu un simplu 
„bună”. 

La celălalt capăt al firului se auzi un pufăit: 

— Unde dracu’ eşti, Carsten? 

— La Marsilia. 

— Şi? 

— Şi De Gaulle a fost pe mare la sud-vest de Marsilia cu 
câteva ore înainte ca generalul Moore să reapară la Gibraltar. Am 
verificat înainte să discut cu un căpitan de barcă de pescuit şi 
am aflat şi că nu au fost exerciţii NATO sau franceze în zonă. De 
fapt, nu sunt prevăzute toată săptămâna. De Gaulle s-a îndreptat 
spre sud, apoi spre vest, către coasta Spaniei. Şi află că naviga 
fără nici o lumină. 

— Fără lumini? Interesant. Bună treabă, Carsten. Mulţumesc. 

— M-a costat două sute de dolari americani. 

— Cred că doar o sută, dar am să-ţi trimit suta în lire. 

— Generozitatea este propria-i recompensă, Peter. 
— Ar fi bine să fie aşa, ar fi bine. Deschide bine urechile, vreau 
să aflu de ce se afla acolo De Gaulle. 

Marea Mediterană, lângă Algeria 


De câteva ore, valurile izbeau motonava. Blocat ca un animal 
în cuşcă, Jon îşi imagina jocuri cu el însuşi, pentru a nu-i slăbi 
atenţia, constatând cât de perfect şi de detaliat putea reconstrui 
trecutul... Timpul scurt petrecut cu Sophia... munca lui ca 
vânător de virus la USAMRIIDS... perioada de restricţii cu mulţi 
ani înainte, când lucra sub acoperire în Berlinul de Est. Şi, de 
asemenea, fatala greşeală din Somalia când nu reuşise să 
identifice virusul care provocase probabil moartea logodnicului 
lui Randi, un ofiţer excepţional. Incă se simţea vinovat, cu toate 
că ştia că fusese o eroare de diagnostic, pe care ar fi putut să o 
facă oricare doctor şi mulţi au făcut-o. 

Anii îl apăsau pe Jon, iar cu trecerea timpului şi în legănarea 
navei care se deplasa cu viteză începu să se întrebe dacă 
această călătorie se va sfârşi vreodată. Se simţi cuprins de o 
toropeală neplăcută. Când uşa de la magazie se deschise, se 
trezi instantaneu. Eliberă piedica pistolului. Cineva intrase şi 
auzea zgomote ca şi cum se căuta ceva. Minutele treceau încet 
şi simţi că sudoarea începe să i se prelingă pe şira spinării. 
Nemulțumit, omul murmură ceva în arabă pentru sine. Jon se 
strădui să înţeleagă şi în final pricepu că bărbatul căuta o 
anumită cheie. 

Luptând cu senzaţia crescândă de claustrofobie, Jon încercă 
să-şi imagineze magazia, întrebându-se dacă nu cumva el 
rătăcise cheia în graba lui de a se ascunde. Injură în gând şi 
aproape imediat îl auzi pe celălalt înjurând cu voce tare. Dar 
tonul era de bucurie, nu de frustrare, pentru că găsise ceea ce 
căuta. Curând paşii răsunară prin magazie, apoi dincolo de uşă. 

Când uşa se închise, Jon inspiră adânc. Işi şterse transpiraţia 
de pe frunte şi se trânti cu spatele de perete, respirând uşurat. 
Aproape instantaneu, un alt val izbi nava. 

Verifică ceasul, iar şi iar. In a şasea oră, duduitul motoarelor 
slăbi şi motonava încetini. Curând alunecă uşor pentru a se opri 
şi se auzi zgomotul metalic al ancorei aruncate în mare. Lanţul 

acesteia zăngăni şi se opri, când vârful ei lovi fundul mării. Asta 
însemna că se aflau la adâncime mică. Ţipetele ascuţite ale 
pescăruşilor îi spuneau că se aflau aproape de coastă. 

Pe punte era o activitate redusă. Nu răsunau ordine cu voce 
tare. Echipajul era cât putea de liniştit. Jon auzi scârţâitul şi 
plescăitul controlat al vâslelor, apoi zgomotul scăzu. Lansaseră 
oare şalupa şi barca pneumatică la apă? Aşa spera. 

Aşteptă. Nava se ridica şi se lăsa ritmic pe valuri fără loviturile 
scrâşnite ale valurilor mari. Când marea spăla bordajul, nava 
părea că oftează, iar lemnul şi traversele metalice se odihneau. 
Liniştea se lăsă peste tot. 

Jon săltă uşor trapa şi se uită atent, aşteptând. Se întinse, cu 
ochii la lumina care se zărea pe sub uşă. In cele din urmă, se 
căţără şi ieşi din ascunzătoare. În timp ce înainta prin încăperea 
întunecată către uşă, lovi cu genunchiul ceva ce putea fi o piesă 
care căzu pe podea, zdrăngănind. 

Incremeni şi ascultă. Nu se auzea nici un zgomot pe punte. 
Totuşi, nu se mişcă. Aşteptă. Un minut. Două. Dar sub punte nu 
se arătă nimeni. 

Respiră, deschise uşa şi se uită repede în cele două direcţii. 
Coridorul era liber. Păşi, închise uşa şi se îndreptă spre ieşire. Nu 
îşi dădea seama, dar vigilenţa lui slăbise, bizuindu-se doar pe 
liniştea şi pustietatea navei, aşa cum o găsise iniţial. 

Fu momentul în care un bărbat voinic ieşi dintr-una din cabine 
cu pistolul îndreptat spre Jon. Avea un fes pe cap şi o privire 
răutăcioasă. 

— Cine dracu' eşti? De unde-ai apărut? Vorbea englezeşte cu 
accent specific Orientului Mijlociu. Eşti egiptean? 

Exasperat, frustrat, Jon se năpusti. Apucă cu mâna stângă 
arma teroristului şi cu dreapta trase stiletul. 

Luat prin surprindere, omul încercă să dea înapoi. Sări îndărăt, 
dezechilibrându-se. Jon îl lovi zdravăn în maxilar, dar omul îşi 
reveni, ameţit şi îndreptă pistolul spre el cu degetul pe trăgaci. 

Jon se întoarse la timp. Bărbatul apăsă pe trăgaci, zgomotul 
răsunând ca o lovitură de tun până în adâncurile navei. Glonţul 
trecu pe lângă Jon şi se înfipse într-un perete. Inainte ca celălalt 
să ţintească şi să tragă din nou, Jon îi împlântă stiletul în piept. 

Teroristul căzu şi ateriză în genunchi cu o bufnitură, ochii lui 
negri scăpărând. Icnind, căzu înainte, cu faţa în jos. 

Lovi cu piciorul pistolul Glock de 9 mm din mâna celui căzut, 
îşi scoase pistolul de la centură şi se dădu înapoi. Omul zăcea 

nemişcat într-o baltă de sânge. 

Jon se apropie şi-i căută pulsul. Era mort. 

Când se ridică, Jon tremura. După o perioadă lungă de 
inactivitate, nervii şi muşchii săi fuseseră solicitaţi subit într-o 
acţiune violentă. Tremura ca o maşină de curse oprită brusc. Nu 
avusese intenţia să-l omoare pe bărbat. De fapt, nu-i plăcea să 
ucidă, dar nu avusese de ales. 

Când se linişti, urcă şi ieşi pe punte. Soarele după-amiezii îi 
veni în întâmpinare. 

Cu ochii mijiţi, cercetă puntea. Nu văzu pe nimeni. Construită 
pentru viteză, nava avea puţine posibilităţi de a naviga ajutată 
de vânt. Puntea era dreaptă şi curată până la cabina de 
comandă, unde nu era nimeni. Şalupa şi barca pneumatică 
dispăruseră. 

ingrijorat, înaintă pe punte până la timonă, de unde putea să 
vadă restul navei - totul era pustiu. In cabina de comandă găsi 
un binoclu. Spre vest, soarele era ca o pară de foc pe cer. Aerul 
începuse să se răcească, iar ceasul arăta şase după ora Parisului. 
judecând după durata călătoriei şi viteza de deplasare a navei, 
părea că se află cam pe acelaşi fus orar sau poate la o oră 
diferenţă. 

Prin binoclu, cercetă zona țărmului în lumina slabă. Plaja era 
frumoasă şi se vedea ceva ce semăna cu nişte sere de plastic. 
Alte sere fuseseră construite dincolo de ele, până departe, în 
interiorul ţării. in apropiere, o livadă de citrice se prelungea până 
hăt departe. Putea să vadă portocalele prin frunzişul pomilor. Mai 
era şi un promontoriu care cobora direct în mare. Totul părea 
închis cu un zid alb de vreo trei metri înălţime. Asta îl impresionă 
şi Jon se apucă să studieze promontoriul. Măslini de un verde 
închis şi palmieri erau plantați de-a lungul zidului, iar undeva, în 
spate, putea vedea un fel de clădire cu o cupolă. 

Plimbă binoclul spre dreapta şi departe, pe un drum ce părea 
o autostradă modernă, chiar în vecinătatea mării, văzu maşini 
trecând în goană. Mişcă iar binoclul, de data asta atent de jur- 
împrejur. Pretutindeni se înălţau dealuri, dincolo de care se 
zăreau altele, mai înalte. 

Jon cobori binoclul, căutând indicii... Nu era Franţa. Putea fi 
sudul Spaniei, dar se îndoia. Nu, ţărmul părea a fi nordul Africii, 
iar judecând după sere, nisipul de pe plajă, palmieri, dealuri, 
autostradă, maşinile moderne, de fapt prosperitatea în tot ce 
vedea, precum şi viteza înaintării şi durata călătoriei, ajunse la 

concluzia că erau ancoraţi undeva în apropiere de Algeria, 
probabil nu departe de Alger. 

Ridică binoclul şi se uită la zidul îndepărtat. Razele soarelui de 
după-amiază se lungiseră şi, reflectându-se, aproape îl orbeau. 
Praful dansa în lumină, peretele apărând vag, ca în ceaţă. Părea 
că se ondulează în soarele după-amiezii. Cu atâtea interferenţe 
vizuale, nu putu distinge clădirile din spatele acestuia. Studie 
plaja, dar nu văzu nici şalupa, nici barca pneumatică. A 

Muşcându-şi buzele, coborî binoclul şi contemplă peisajul. ÎI 
intriga zidul acela înalt, solid, care părea că închide promontoriul. 

Se grăbi să coboare pe puntea inferioară, către magazia navei 
unde îşi amintea că văzuse un recipient din plastic. Se dezbrăcă 
din nou în chiloţi, îşi împături hainele, pistolul şi stiletul şi le vârî 
în recipient. Se întoarse pe punte şi le lăsă în jos pe funia care 
atârna în mare. Intră în apa rece şi, împingând vasul în faţa lui, 
înotă către coastă, atent să nu facă prea multe valuri, ştiind că 
spuma albă putea reflecta lumina soarelui, atrăgând atenţia. 

Era deja obosit când ajunse la mal, îngrijorat de evenimente şi 
de călătoria dificilă. Dar când se opri să se scuture de apă şi să 
privească spre zidul alb, se simţi revigorat. Era mult mai înalt 
decât apreciase - cel puţin şapte metri. Mai interesante păreau 
sârmele ghimpate care încununau creasta zidului ca o coroană 
de spini. Cineva îşi dăduse multă osteneală pentru a-i descuraja 
pe îndrăzneţi. 

Contemplând  priveliştea, înotă încet până la capătul 
promontoriului, temperatura apei şi a aerului scăzând pe măsură 
ce soarele cobora la asfinţit. Punctul spre care se îndrepta părea 
o masă de vegetaţie şi palmieri de netrecut. Dând târcoale, 
continuă să înoate, dar nu văzu nici o clădire. 

Apoi zâmbi în sinea lui: văzu şalupa şi barca pneumatică trase 
pe o limbă groasă de nisip. Era un progres. 

notă mai cu spor până găsi un loc unde vegetaţia era atât de 
aproape de mare încât forma un perete verde, natural. Se opri 
iar să se scuture de apă, de data asta cercetând malul să vadă 
dacă distinge vreo mişcare. După un timp, trase recipientul pe 
mal, într-un tufiş şi se întinse pe nisipul încă fierbinte. Stătu aşa 
câteva minute, simţindu-şi inima bătând cu putere, bucurându-se 
de căldura care-i intra în corp. 

In final, se ridică şi fugi în picioarele goale spre tufişurile 
întunecate şi umbroase din apropiere, unde găsi un mic luminiş 
plin de mireasma plantelor. Sub un palmier, se îmbrăcă în grabă, 

puse pistolul în toc, stiletul într-un suport Veleroed şi ascunse 
recipientul. 

Merse printre pomi şi tufişuri fără să scape din vedere plaja, 
până descoperi o urmă murdară. Se aplecă să o studieze. Erau 
urme de picioare cu striuri caracteristice de încălţăminte pentru 
sport, ca şi a lui. Urmele paşilor erau recente - indicau mai mulţi 
indivizi - şi se îndreptau în direcţia opusă şalupei şi bărcii 
pneumatice. 

incurajat, scoase pistolul şi merse în acelaşi sens cam vreo 
zece metri, până când ajunse pe un vast teren deschis, deja 
întunecat de noaptea care se lăsa. Erau măslini şi curmali, iar în 
spatele lor o ridicătură de pământ. Dincolo de ea se profila o vilă 
albă, având o cupolă incrustată cu mozaic. Văzuse cupola de pe 
navă. 

Vila părea complet izolată şi, la prima vedere şi goală. Nimeni 
nu lucra sau stropea grădinile, nimeni nu şedea pe mobilierul 
albastru din fier aranjat artistic pe terasă. Nici nu se vedea 
cineva prin uşile-ferestre deschise. Nu erau maşini şi nici alte 
vehicule la vedere. Singura mişcare erau draperiile care fluturau 
în bătaia vântului. Apoi, de undeva, de la distanţă se auziră voci. 
Se ridicaseră la unison ca într-un ritm de marş, când ecoul stins 
al unei împuşcături se auzi din depărtare. Cu siguranţă era mai 
mult decât s-ar fi aşteptat un vizitator obişnuit. 

Ca şi când ar fi dorit să-i întărească bănuiala, un bărbat în 
uniformă de camuflaj britanică şi cu un turban afgan pe cap 
apăru dinspre colţul casei. Purta un AK-47 pe umăr. 

Jon simţi că i se accelerează pulsul. Se piti după un arbust şi 
urmări un al doilea gardian care apăru dinspre colţul opus al 
vilei. Bărbatul ăsta avea capul descoperit, purta şalvari şi o 
cămaşă de flanel. Părea oriental. Ducea pe braţul stâng o 
mitralieră uşoară M60E3 de provenienţă americană. Cei doi 
trecură unul pe lângă altul în dreptul scărilor spre terasă şi 
continuară să meargă în direcţii opuse, încercuind casa, 
patrulând. 

Jon nu se mişcă. După câteva momente apăru un al treilea 
gardian, venind din interiorul clădirii. Bine înarmat, ca şi ceilalţi 
doi, scrută zona, după care se întoarse înăuntru. Cinci minute 
mai târziu, cei doi care încercuiau vila apărură din nou, urmaţi 
imediat de o a patra santinelă care ieşise pe terasă. Foloseau 
patru gărzi. 

Văzând cum stau lucrurile, Jon hotărî că era momentul să 


252 


acţioneze şi să pătrundă în vilă. Porni înapoi prin vegetaţia din 
jur până găsi ceva ce părea a fi o uşă părăsită lângă faţada 
clădirii. Pe partea asta, impunătoarea casă era mai apropiată de 
pădurea ca o junglă decât în partea opusă. Remarcă faptul că nu 
erau maşini, nici măcar un drum, care se afla, probabil, în partea 
cealaltă. Vocile depărtate se înălţau ca într-un cor. Acum putea 
să înţeleagă cuvintele în arabă - totul era un fel de litanie de ură 
împotriva Israelului şi a Americii, Marele Satana. 

Când santinela trecu de colţul clădirii şi dispăru din raza lui 
vizuală, Jon ieşi din ascunzătoare şi o luă la fugă spre colţul mai 
izolat al casei. Uşa era încuiată. Alese una din multitudinea de 
ferestre-uşă, o deschise precaut, centimetru cu centimetru. Prin 
spaţiul acela văzu podeaua de ceramică smălțuită, mobila 
scumpă în stil arab, picturi moderne abstracte care erau departe 
de tradiţia arabă, dar nu jigneau sensibilităţile islamice, mici 
alcovuri cu perdele pentru lectură şi meditaţie, dar nici un om. 

Intră, ţinând pistolul cu ambele mâini. O altă cameră, similară 
cu prima, se vedea prin tradiționala arcadă maură. Pe acest 
tărâm, care fusese ocupat de o lungă serie de conchistadori şi 
colonişti, ultima influenţă o lăsaseră arabii. Şi erau încă 
majoritari. Cu toată tenacitatea triburilor berbere şi puterea 
birocraţilor şi rezidenţilor francezi, unii arabi încercau încă să 
readucă Algeria sub control islamic, un ţel care se dovedea 
îndepărtat, dificil şi deosebit de sângeros. Aşa se explica şi de ce 
mulţi rezidenţi islamici susțineau şi chiar adăposteau asasini 
fundamentalişti. 

A doua cameră era la fel de goală ca şi prima, dar Jon continuă 
să înainteze precaut prin încăperile umbroase, răcoroase. Nu 
întâlni pe nimeni. Apoi auzi voci în faţa lui. 

Incă şi mai precaut, se apropie şi cuvintele începură să se 
desluşească din ce în ce mai clar. In cele din urmă recunoscu 
vocea lui Mauritania. Cum-necum, găsise ascunzătoarea Scutului 
Semilunii. Poate chiar cartierul general. Nervos şi surescitat, se 
strecură într-un colţ şi ascultă. Vocile stârneau un ecou care îi 
dădu de înţeles că cei care vorbeau se aflau într-o cameră destul 
de mare, cu tavan înalt, mai înalt decât acela al încăperilor prin 
care trecuse. 

Se mişcă până spre arcada cea mai apropiată de locul unde se 
discuta. Se lipi cu spatele de zid şi privi cei aproape o duzină de 
bărbaţi adunaţi acolo, beduini în hainele lor lungi, indonezieni în 
blugi şi tricouri, afgani în pantaloni de pijama şi cu turbanele lor 

lungi înfăşurate în jurul capului. Toţi aveau arme, de la cele mai 
moderne puşti de asalt la cele mai vechi AK-47. In faţă, micul 
Mauritania, înşelător de blajin, şedea pe capătul unei mese de 
stejar, îmbrăcat în mantia lui albă. Vorbea franţuzeşte. Mulțimea 
de bărbaţi asculta cu atenţia încordată. 

— Doctorul Suleiman a sosit şi se odihneşte, anunţă el. O să- 
mi dea raportul curând, iar de cum va veni şi Abu Auda va începe 
numărătoarea inversă. 

Teroriştii scoaseră un strigăt de bucurie A/ahu Akbar şi alte 
exclamaţii într-o multitudine de limbi, cele mai multe de 
neînțeles pentru Jon. Fluturară armele deasupra capului, 
scuturându-le. 

Mauritania continuă: 

— Ei ne numesc terorişti, dar nu suntem. Suntem guerrillas, 
soldaţi în serviciul Domnului şi cu ajutorul Domnului vom triumfa. 
Ridică palmele în sus, potolind zarva. Am testat aparatul 
francezului. Am deturnat atenţia Americii. Acum îi vom orbi şi îi 
vom reduce la tăcere pe americani ca să nu le dea de ştire 
lacheilor evrei când rachetele tactice ruseşti vor fi furate şi 
trimise pe drumul lor glorios ca să-i alunge pe sionişti de pe 
pământul nostru sfânt. 

De data asta, urletele şi ţipetele turbate erau atât de 
puternice, încât cupola păru să se clatine. 

Când zgomotul încetă, ochii întunecaţi ai lui Mauritania şi 
chipul lui deveniră solemne. N 

— Va avea loc o mare explozie, promise el. li va distruge pe 
toți. Dar mâna Marelui Satana este lungă şi vor muri şi de-ai 
noştri. Asta mă întristează. Dar trebuie să purificăm pământul, să 
terminăm cu această naţiune a afurisitului Sion. Vom şterge 
inima Israelului de pe faţa pământului. Morţii noştri vor fi martiri 
şi vor merge direct în braţele Domnului, lăudat fie în veci. 

Strigătele izbucniră din nou. Stând ascuns în camera alăturată, 
lui Jon îi îngheţă sângele. Era vorba de un atac nuclear şi nu 
îndreptat împotriva Statelor Unite. Ţinta era Israelul. Din cele ce 
spusese Mauritania, computerul ADN avea să reprogrameze o 
veche tactică de atac sovietică, cu rachete nucleare îndreptate 
către lerusalim, „inima Israelului”, făcând să dispară milioane de 
oameni de acolo, ca şi mulţi alţii din ţările învecinate, toate ţări 
arabe, sacrificate pentru visele bolnave ale lui Mauritania. 

Jon se depărtă de perete. Nu mai avea timp. Trebuia să-l 
găsească pe doctorul Chambord şi să distrugă computerul ADN. 

Trebuia să fie pe undeva, ascunşi în clădirea aceea albă. Peter, 
Marty şi Therese ar putea fi şi ei acolo. Sperând să-i găsească, 
trecu prin mai multe camere goale, căutându-i. 


Baza navală, Toulon, Franţa 


Către sfârşitul primăverii, maistrul-şef Marcel Dalio părăsi baza 
navală din Toulon prin ieşirea de securitate. Era un bărbat greu 
de descris în multe privinţe, de talie şi greutate mijlocie şi un 
comportament circumspect. Insă faţa bolnăvicioasă făcea să fie 
remarcat. Deşi în vârstă de cincizeci de ani, părea cu douăzeci 
mai bătrân. Stătuse mult timp pe mare, sub soarele puternic, în 
vânt şi în aerul sărat. Toate acestea îşi puseseră amprenta pe 
chipul său brăzdat. 

Mergând de-a lungul portului, întorcea capul pentru a cerceta 
întreaga privelişte a portului Toulon, cu bărcile de pescuit, 
iahturile particulare şi navele de croazieră care se pregăteau 
pentru începutul sezonului. işi plimba privirea peste mare, spre 
nava lui - portavionul Charles de Gaulle - ancorată în radă. Se 
mândrea că era maitre principal, echivalent cu un maistru ofițer- 
şef din marina americană şi chiar mai mândru că servea pe 
marele De Gaulle. 

Dalio ajunse în bistroul lui favorit, situat pe o străduţă 
întunecată de pe cheiul Stalingrad. Proprietarul îi ură bun venit şi 
îl conduse ceremonios spre masa retrasă din spatele încăperii. 

— Care-i vestea bună de astăzi, Cesar? întrebă Dalio. 

— Doamna s-a întrecut pe sine, făcând o friptură de vită, 
maistre-şef. 

— Atunci adu-mi şi mie o porţie. Şi un Cote du Rhone. 

Dalio se rezemă de spetează şi privi prin localul provincial. 

Aşa cum se aşteptase maistrul ofiţer-şef, la începutul 
primăverii restaurantul nu era aglomerat. Nimeni nu manifestă 
interes pentru uniforma lui sau pentru el. Turiştii erau cei ce 
obişnuiau să se uite la o uniformă franceză la Toulon, mai ales că 
veneau aici să privească baza navală în speranţa să vadă nave 
de război şi, cu puţin noroc, să le şi viziteze. 

Când vinul şi mâncarea sosiră, Dalio se ospătă încet, savurând 
gustul cărnii preparate cum numai nevasta patronului ştia. Bău 
vinul încet. Termină masa cu o tartă cu lămâie şi sorbi cafeaua 
cu înghiţituri mici. După aceea se duse la toaletă. Ca orice 

bistrou din apropierea cheiului Stalingrad, acesta primea turişti 
tot timpul anului. Din respect pentru sensibilitatea americanilor 
care plăteau bine, proprietarul instalase grupuri sanitare 
separate pentru bărbaţi şi femei, ambele prevăzute cu cabine. 

Ajuns la toaletă, Dalio constată că nu era nimeni. Verifică 
toate cabinele - şi acestea goale. Satisfăcut, se încuie în cea 
care-i fusese indicată, îşi lăsă pantalonii şi se aşeză. Aşteptă. 

După câteva momente, un alt bărbat intră în cabina de lângă 
el şi vorbi încet în franceză: 

— Marcel? 

— Oui. 

— Relaxează-te, bătrâne, nu-mi spui secrete de stat. 

— Ştii că n-aş face-o aici, Peter. 

— Adevărat, fu de acord Peter Howell. Ce-ai descoperit? 

— Aparent... 

Dalio făcu o pauză când cineva intră în toaleta bărbaţilor. 
Imediat ce auzi că omul s-a spălat pe mâini şi a ieşit, Dalio 
continuă: 

— Oficial s-a spus că au existat ordine de la NATO să ne 
deplasăm discret la o întrunire cu generalii Uniunii Europene şi 
NATO. 

— Care generali NATO? 

— Unul era Comandantul Suprem Adjunct, generalul Roland la 
Porte. 

— Şi ceilalţi? 

— Nu i-am recunoscut, răspunse maître principal, dar după 
uniforme erau din Germania, Spania, Anglia şi Italia. 

Alţi doi bărbaţi intrară în toaletă râzând şi vorbind tare, într-un 
fel din care reieşea că erau beţi. In cabinele lor, Peter şi Marcel 
Dalio tăcură şi îndurară stoic toate zgomotele. 

Peter se întrebă o clipă dacă nu cumva prezenţa celor doi era 
o înscenare. 

Când beţivii părăsiră toaleta, Peter oftă. 

— Scârboşii dracului! Foarte bine, Marcel. Mi-ai spus versiunea 
oficială. Care este cea neoficială? 

— Ştiam c-o să mă întrebi. Câţiva stewarzi mi-au spus că 
generalii n-au urcat pe punte. Au stat tot timpul în şedinţă şi au 
părăsit nava imediat după. 

Peter se nelinişti. 

— Cum au plecat de pe navă? 

— Cu elicoptere. 

— Au venit şi s-au întors cu elicopterele lor? 

Dalio dădu din cap afirmativ. Apoi îşi aminti că Peter nu-l 
putea vedea. Aşa că răspunse: 

— Aşa au crezut stewarzii. Am fost sub punte mai toată 
călătoria, aşa că nu am văzut nimic. 

Aşadar, acolo fusese generalul Moore, gândi Peter. Dar de ce? 

— Ştia vreunul din oamenii tăi care era scopul întrunirii? 

— Nu mi-au spus. 

Peter pufni pe nas. 

— Vezi dacă poţi afla ceva şi dacă da, contactează-mă la 
numărul ăsta de telefon. 

Pe sub uşă, îi dădu un carton cu numărul unde putea să ia 
contact cu un agent MI6. 

— In regulă, fu de acord Dalio. 

— Merci beaucoup, Marcel. Rămân dator. 

— Cred şi eu, replică maitre principal. Sper că niciodată nu va 
trebui să-ţi aduc aminte. 

Peter plecă primul şi după el Dalio, care se întoarse la masa lui 
ca să mai bea o ceaşcă de cafea. Se uită în jur absent. Nu văzu 
nici un cunoscut şi nici pe altcineva care ar fi putut fi suspect. 
Peter, desigur, se făcuse nevăzut. 


Vestul Mediteranei, la bordul crucișătorului 
Saratoga, purtător de rachete 


Centrul de informaţii de luptă al Sistemului de Armament 
AEGIS de pe crucişător era o încăpere întunecată, acum în 
dezordine. Era locul pentru care se cheltuiseră milioane de dolari 
din banii contribuabililor pentru echipamentul electronic. Randi 
şedea în spatele unui tehnician însărcinat cu comunicațiile, 
urmărind punctele luminoase ale radarului şi ecranul sonarului, 
ascultându-l între timp pe Max care ţipa în microfon ca să 
acopere zgomotul rotoarelor elicopterului. 

Elicopterul patrulase de-a lungul coastei algeriene, iar Max îi 
transmisese prin radio coordonatele motonavei la bordul căreia 
se afla Jon. 

— Este aceeaşi navă, răcni el. 

— Eşti sigur? Randi îşi muşca buzele fără să-şi dezlipească 
ochii de pe ecranul radar care indica poziţia elicopterului 
Seahawk. 

— Cu certitudine. M-am uitat atent când Jon a înotat spre 
motonavă şi s-a urcat la bordul ei. 

— Vezi oameni? îl vezi pe Jon? 

— Nimeni şi nimic nu se întâmplă, tună vocea lui Max. 

— Se întunecă acolo. Cât de departe eşti? 

— Peste un kilometru, dar am binoclu şi văd clar. Nici şalupa şi 
nici barca pneumatică nu se văd. 

— Unde au dispărut? 

— Este o vilă mare pe o fâşie de pământ - un promontoriu 
- care iese drept în Mediterana. La jumătate de kilometru 
depărtare de țărm sunt mai multe clădiri joase care ar putea fi 
barăci. Acolo pare să aibă loc o paradă. Tot locul este cam izolat. 
Drumul principal întoarce înainte să ajungă la clădire şi trece 
mult spre sud. 

— Poţi să vezi vreun om? Vreo activitate? 

— Nimic. 

— Bine, vino înapoi. Randi cugetă asupra informaţiilor, după 
care se întoarse spre tânărul şi amabilul ofiţer care fusese 
desemnat să o ajute: Trebuie să vorbesc cu căpitanul. 

II găsi pe căpitanul Lainson bându-şi cafeaua cu ofiţerul 
executiv, comandantul Schroeder. Fuseseră detaşaţi pentru o 
misiune clandestină CIA şi treaba asta nu le era pe plac. Dar 
ascultaseră cu atenţie şi cu vădit interes planurile şi cele 
necesare descrise de Randi. 

— Cred că te putem infiltra acolo destul de uşor, agent 
Russell, o asigură comandantul Schroeder. 

— Presupun că cei de la Washington şi NATO ştiu, nu-i aşa? 
întrebă căpitanul Lainson. 

Randi răspunse ferm: 

— Cei de la Langley m-au asigurat că ştiu. 

Căpitanul dădu din cap rezervat: 

— O să te infiltrăm, atât. Pentru restul îmi trebuie însă 
acceptul Pentagonului. 

— Grăbeşte-te. Nu ştim încă cu ce dezastru ne putem 
confrunta, dar nu va fi ceva minor. Dacă nu punem capăt 
amenințării, pierderea unei cariere militare poate părea o 
victorie. 

Randi citi în ochii ofiţerilor scepticism, pe de o parte şi 
stânjeneală pe de alta. li lăsă să-şi vadă de treabă şi se întoarse 
la ale ei. 

Lângă Alger, Algeria 


După o cercetare atentă, Jon găsi într-o parte a clădirii ceea ce 
părea a fi aripa dormitoarelor din somptuoasa vilă, chiar cu uşi la 
câteva camere. Uşile erau sculptate în lemn masiv, cu întărituri 
solide din alamă, de parcă datau din zilele primelor dinastii arabe 
şi berbere. 

Jon se opri pe o parte a coridorului cu un magnific mozaic, al 
cărui desen începea pe pardoseală şi urca pe pereţi până pe 
tavan. Fiecare centimetru pătrat era acoperit cu bucățele de 
pietre semiprețioase perfect dispuse şi gresie smălțuită, multe cu 
foiţă de aur. Oricare ar fi fost motivul pentru care aceste camere 
erau izolate era evident că fuseseră destinate cuiva important. 
Poate că mai erau încă. 

Se deplasă prevăzător de-a lungul holului -o adevărată 
bijuterie. Parcă se afla în lunga încăpere a unui tezaur. La capătul 
coridorului se opri. Aici era o singură uşă şi nu era numai închisă, 
ci şi zăvorâtă pe afară cu un vechi ivăr glisant care arăta la fel de 
zdravăn ca în prima zi. Uşa în sine, masivă, avea ornamente 
filigranate şi era complicat şi elegant gravată. Se apropie cu 
urechea de ea. Ce auzi îi acceleră bătăile inimii - era zgomotul 
unei tastaturi. 

Trase încet zăvorul şi întoarse mânerul uşii, până când simţi 
că cedează. Impinse uşa câţiva centimetri, atât cât să vadă o 
cameră mobilată confortabil cu scaune occidentale, mese simple, 
un pat şi un birou. Era şi o arcadă care dădea spre un alt coridor 
alb. 

Dar centrul de gravitație, inima acelei încăperi, punctul unde 
se opri privirea lui Jon era lunga şi subţirea spinare a lui Emile 
Chambord, care şedea aplecat peste birou, lucrând pe tastatura 
care era conectată la un aparat ciudat. Jon îl recunoscu imediat. 
Computerul ADN. 

Uită unde se află şi pericolul situaţiei. Omul de ştiinţă din el 
studie imediat aparatul: se compunea dintr-un recipient din sticlă 
în care erau o serie de pachete cu gel albastru-argintiu care 

conţineau, probabil, polimeri vitali ADN. Conectate cu tubulaturi 
foarte fine, pachetele cu gel erau cufundate într-un fel de spumă, 
ca un jeleu, menit, pesemne, să prevină vibrația şi să menţină 
stabilitatea afişajului. Temperatura recipientului părea să fie 
controlată, lucru de asemenea crucial atâta timp cât 
interacţiunea moleculară era sensibilă la temperaturile înalte. 
Mai era şi un mic lector digital pentru anumite reglaje. 

Alături, un alt aparat, cu o suprafaţă de sticlă deschisă, era 
legat la pachetele cu gel prin cele mai multe din tuburile fine. 
Prin sticlă putea vedea o serie de mici pompe şi baloane, tot din 
sticlă. Trebuie că era sintetizatorul ADN - cel care alimenta 
pachetele cu gel. Luminiţe licăreau pe panoul de control. 

Uimit, Jon se cufundă în miraculoasa creaţie a lui Chambord. 
Un „capac” era plasat deasupra recipientului, pe interfaţa dintre 
acesta şi pachetele de ADN, ceva ce părea a fi o placă fină din 
metal uşor, acoperit cu un biofilm - probabil un alt tip de polimer 
molecular. Deduse că putea fi vorba de un senzor care să 
absoarbă energia chimică eliberată de ADN, schimbându-i 
configuraţia şi emițând o lumină la obţinerea rezultatului. 

Ce idee ingenioasă -un întrerupător molecular bazat pe 
lumină! Chambord eliberase moleculele ADN nu numai pentru 
computer; o altă clasă de molecule în senzor detecta evaluarea. 
O soluţie strălucită pentru ceea ce fusese o problemă imposibilă. 

Admirativ, Jon se sili să respire adânc. Işi aminti motivul 
pentru care se afla aici, pericolul pe care îl reprezenta acest 
aparat pentru omenire. Considerând că se află încă pe teritoriu 
inamic, Fred Klein ar fi dorit ca el să distrugă imediat aparatul. 
Dar prototipul lui Chambord nu era, ştiinţific vorbind, numai o 
minune tehnică, ci şi un deschizător de drum. Putea să 
revoluţioneze viitorul şi să facă viaţa mai bună şi mai uşoară 
pentru masele de oameni. Era posibil să treacă ani de zile până 
când altcineva să se apropie măcar de ceea ce se afla acum în 
această încăpere. 

Luptându-se cu gândurile lui, Jon întredeschise mai mult uşa şi 
se strecură înăuntru. Folosind clanţa, lăsă ivărul deschis şi 
închise uşa. Când ivărul căzu încet în lăcaşul lui, hotărî că îşi 
putea acorda o şansă serioasă să scoată prototipul în siguranţă. 
Dacă nu va reuşi, dacă nu va avea altă alternativă... îl va 
distruge. 

Fără să facă nici un zgomot, căută cu privirea un sistem de 
încuiere a uşii pe dinăuntru, dar nu găsi. Se întoarse şi studie 

camera  aerisită, luminată electric, chiar dacă vila fusese 
construită mult înaintea acestei invenţii. Ferestrele erau deschise 
şi draperii uşoare fluturau în bătaia brizei. Dar ferestrele erau 
zăbrelite. 

Privi spre arcada care părea că duce spre un alt culoar, la 
capătul lui deschizându-se o altă arcadă spre o a doua încăpere. 
Tot ansamblul sugera un complex de camere la care se putea 
ajunge din toate colţurile vilei numai folosind uşa din spatele său, 
zăvorâtă pe din afară. Dădu din cap. Acesta trebuie că fusese 
apartamentul favoritei unui nobil berber sau poate al unei regine 
din haremul unui oficial turc din vechiul Imperiu Otoman. 

Continua să-l privească pe Chambord când, brusc, omul de 
ştiinţă se întoarse cu un pistol îndreptat spre Jon. 

Un țipăt veni dinspre arcadă. 

— Nu, tată! îl cunoşti. Este prietenul nostru, doctorul Smith. A 
încercat să ne ajute să evadăm de la Toledo. Lasă pistolul, papa! 

Pistolul rămase însă îndreptat spre Jon. Chambord se încruntă 
privind bănuitor. 

— iți aminteşti? continuă Therese. Este prietenul doctorului 
Zellerbach. M-a vizitat la Paris. A încercat să afle cine a pus 
bomba la Pasteur. Este mai mult decât un doctor. Am înţeles 
asta la ferma din Toledo. 

Jon zâmbi şi i se adresă în franceză: 

— Chiar sunt doctor în medicină, doctore Chambord. Dar mă 
aflu aici şi ca să vă salvez pe dumneavoastră şi pe fiica 
dumneavoastră. 

— Aşa? Chambord clipi uimit, dar cu o expresie 
neîncrezătoare. S-ar putea să minţi. Prima dată i-ai spus fiicei 
mele că eşti doar un prieten de-al lui Martin, iar acum spui că ai 
venit să ne salvezi. Ridică din nou pistolul. Cum ne-ai găsit? De 
două ori? Eşti unul de-al lor. Este o farsă! 

— Nu, papa! 

Therese fugi şi se aşeză între Jon şi tatăl ei, în timp ce primul 
scoase pistolul şi-l îndreptă spre ei. Therese se uită mirată la el. 

— Nu sunt de-al lor, doctore Chambord, dar nu i-am spus chiar 
tot adevărul lui Therese, la Paris şi pentru asta îmi cer scuze. 
Sunt şi ofiţer în armata Statelor Unite. Locotenent-colonel Jon 
Smith, doctor în medicină şi sunt aici să vă ajut. Aşa cum am 
încercat la Toledo. Este adevărul-adevărat, jur! Dar trebuie să ne 
mişcăm repede. Aproape toţi sunt în camera cupolei, dar nu ştiu 
pentru cât timp. 

— Un locotenent-colonel american? exclamă uimită Therese. 
Atunci... 

Jon dădu afirmativ din cap. 

— Da, misiunea mea reală - numirea mea -a fost să-l găsesc 
pe tatăl tău şi computerul. Să-i opresc pe aceşti ticăloşi să se 
folosească de munca lui. 

Therese se întoarse spre tatăl ei, privindu-l insistent. 

— A venit să ne ajute! 

— Singur? dădu neîncrezător din cap Chambord. Cum ne 
poate ajuta singur? 

— Vom găsi o cale să ieşim de aici împreună. Vă cer să aveţi 
încredere în mine. Lăsă pistolul în jos: Cu mine sunteţi în 
siguranţă. 

Chambord cedă. Se uită spre fiica lui. Cobori şi el pistolul şi i 
se adresă: 

— Ai motive să-l crezi, bănuiesc. 

— Mă tem că nu. Dar avem o şansă, răspunse ea. 

— Ei bine, tinere, ea mi-a spus doar că eşti un prieten de-al lui 
Martin, lucru pe care i l-ai spus tu. Asta nu mă convinge că ne 
poţi ajuta să evadăm. Oamenii ăştia sunt periculoşi. Trebuie să 
mă gândesc la Therese. 

— Sunt aici, doctore Chambord. Asta trebuie să conteze. Mai 
mult, aşa cum aţi spus, v-am găsit de două ori. Dacă am ajuns 
aici, am să vă şi scot de aici. Unde aţi găsit pistolul acela? Ne va 
fi de folos. 

Chambord zâmbi sever: 

— Toţi cred că sunt un bătrân neajutorat. Eí cred asta. Aşa că 
nu-şi fac probleme în ce mă priveşte. In una din multele maşini 
cu care m-au adus, cineva a uitat o armă. Bineînţeles, am luat-o. 
N-au avut motiv să mă percheziţioneze atunci. 

Therese îţi duse mâna la gură. 

— Ce-ai să faci cu el, papa? 

Chambord evită s-o privească. 

— Poate că nu trebuie să vorbim despre asta. Am arma şi s-ar 
putea să ne folosească. 

Jon interveni: 

— Ajutaţi-mă să dezmembrăm computerul şi, între timp, 
răspundeţi-mi la câteva întrebări. Repede. 

Chambord închise aparatul şi între timp, Jon întrebă: 

— Câţi sunt în vilă? Cum se pătrunde sau se iese de aici? 
Există vreun drum? Maşini? Ce fel de dispozitive de securitate 

mai au în afară de gărzile de afară? 

Analiza informaţiilor era un teritoriu familiar pentru Chambord. 
Pe când scoteau tubulatura şi firele, el spuse: 

— Singura cale de acces pe care am văzut-o era un drum 
pietruit care duce la autostrada de pe coastă. Autostrada leagă 
Algerul de Tunisia, dar este la un kilometru depărtare. Drumul 
sfârşeşte către ceva care pare a fi o tabără de antrenament 
pentru noi recruți. Maşina care ne-a adus aici este parcată acolo, 
lângă alte vehicule militare britanice. Am văzut şi un loc de 
aterizare pentru elicoptere alături de acest centru şi cred sunt 
acolo câteva elicoptere vechi. Nu pot spune exact câţi oameni 
sunt în casă. Vreo şase o păzesc, poate mai mulţi. Vin şi pleacă. 
Ca să nu mai vorbim de noii recruți şi de cadrele militare care-i 
antrenează. 

Jon asculta, abţinându-se să lase să se vadă frustrarea sa faţă 
de Chambord, care lucra încet, metodic, demontând prototipul. 
Lucra prea încet. 

Jon cântări opţiunile. Maşinile parcate lângă locul de aterizare 
a elicopterelor puteau fi de folos dacă reuşeau să se strecoare 
neobservaţi. Jon li se adresă amândurora: 

— In regulă, uite cum vom proceda... 


Sub înalta cupolă a vilei, spoturi scăldau mozaicul într-o 
lumină caldă. Mauritania îi punea întrebări doctorului Akbar 
Suleiman, care era epuizat. Vorbeau în franceză pentru că 
filipinezul nu cunoştea limba arabă. Suleiman şedea în faţa lui, 
iar Mauritania rămăsese căţărat pe masă, mişcându-şi picioarele 
scurte ca un copil mic. li plăcea că era mic de statură şi delicat, 
în ciuda celor superficiali care credeau în puterile fizice. 

— Din ce spui, Smith a intrat în apartamentul tău fără 
avertisment? 

Suleiman dădu din cap. 

— Nu, nu! Un prieten de la Pasteur m-a avertizat, dar numai 
cu o jumătate de oră înainte. A trebuit să dau nişte telefoane 
urgente, să-i spun prietenei mele ce să facă şi n-am avut timp să 
dispar mai repede. 

— Trebuia să fii mai pregătit. Sau cel puţin să ne fi sunat, nu 
să te descurci singur. Cunoşti riscurile. 

— Cine ar fi crezut că o să mă descopere vreodată? 

— Cum au făcut-o? 

— Nu ştiu. 

Mauritania continuă gânditor: 

— Adresa din fişa de la spital era falsă, aşa cum te-am 
instruit? 

— Bineînţeles. 

— Atunci cineva ştia unde locuiai şi i-a trimis la tine. Eşti sigur 
că nu mai era şi altcineva? Era chiar singur? 

— N-am mai văzut sau auzit pe nimeni, repetă Suleiman 
îngrijorat. Călătoria fusese lungă şi drumul pe mare nu-i priise. 

— Eşti sigur că nimeni nu te-a urmărit după ce-ai ieşit din 
apartament? 

Suleiman îngăimă: 

— Negrul tău m-a întrebat asta şi i-am spus ce ţi-am spus şi 
ţie. Toate aranjamentele mele erau piste false. Nimeni n-ar fi 
putut să mă urmărească. 

Se lăsă tăcerea. Căpitanul Darius Bonnard intră supărat, 
laolaltă cu doi beduini înarmaţi, urmaţi de uriaşul Abu Auda. 
Mauritania remarcă expresia lui Bonnard şi privirea de gheaţă a 
lui Abu Auda care se opri direct pe doctorul Akbar Suleiman. 

Abu Auda spuse mânios: 

— „Negrul” lui nu te mai întreabă nimic, Moro. O maşină m-a 
urmărit tot drumul către Barcelona, unde am reuşit să scap, dar 
foarte greu. Nimeni nu m-a mai supravegheat până acum. De 
unde a apărut maşina aia, ei? De la tine, Suleiman. Probabil că ai 
fost urmărit când ai plecat din Paris, ceea ce înseamnă că i-ai 
condus la locuinţa mea. Şi tu, prostule, nici n-ai ştiut! 

Bonnard se înfurie şi mai tare. Faţa lui devenise roşie-violetă 
când i se adresă lui Mauritania: 

— Avem dovezi că Suleiman i-a adus de la Barcelona aici, la 
Formentera. Ne-a compromis pe toţi în cele din urmă. 

Suleiman păli, iar Mauritania întrebă iute: 

— Aici? De unde ştii? 

— Nu spunem prostii, Khalid, zise Abu Auda fără să-l slăbească 
din ochi pe Suleiman. 

Căpitanul Bonnard vorbi în franceză: 

— Unul dintre oamenii tăi este mort pe motonavă şi nu a murit 
înjunghiindu-se singur. Suleiman a mai adus un pasager care nu 
se mai află pe navă. 

— Jon Smith? 

Bonnard ridică din umeri, dar expresia lui nu se schimbă: 

— Vom afla curând. Soldaţii tăi caută. 

— Am să trimit mai mulţi, pocni din degete Mauritania şi toţi 

oamenii ieşiră în hol. 


În noaptea fără lună se zăreau luminile de poziţie ale 
elicopterului SH-60B Seahawk care zbura la mică înălţime 
deasupra serelor şi culturilor de lămâi, la un kilometru de vilă. 
Curentul îi lovea faţa lui Randi care stătea în dreptul uşii 
deschise şi îşi lega cablul de siguranţă de harnaşament. Purta 
uniformă de camuflaj de noapte, iar o cagulă îi acoperea părul 
blond. Echipamentul de luptă era prins de numeroase curele, 
toate ancorate la centură. Privea în jos, gândindu-se la Jon, 
întrebându-se unde era şi dacă era în regulă. Apoi se concentră 
asupra misiunii sale, aceasta fiind cea mai importantă. Mai 
importantă ca vieţile lor. Computerul ADN trebuia distrus pentru 
a împiedica planurile teroriştilor, oricare ar fi fost ele. Omul de la 
troliu se uita la pilot care în final făcu semn din cap, indicându-le 
că elicopterul a ajuns pe poziţie şi continuă să planeze. Randi 
sări în beznă. Cel de la troliu eliberă coarda treptat. Luptându-se 
cu frica indusă de căzătură, cu teama ca echipamentul să nu 
corespundă, se strădui să blocheze mintal toate spaimele, până 
când ateriză, în cele din urmă, pe genunchi şi se rostogoli pe 
pământ. Se descotorosi repede de harnaşament. Nu avea timp 
să-l îngroape. Oricum vor afla curând de venirea ei. 

Vorbi într-un transmiţător minuscul: 

— Saratoga, mă auzi? Recepție, Saratoga. 

Cu o voce clară, cel de la centrul de informaţii de pe crucişător 
răspunse: 

— Recepție, Seahawk 2. 

— Ar putea dura o oră, poate mai mult. 

— Inţeles. Suntem pe recepţie. 

Randi închise staţia şi o băgă în buzunarul vestei, apoi dădu 
jos de pe umăr mitraliera MP5K şi porni. Evită drumul principal şi 
plaja. În schimb, o luă printre lămâi şi trecu de serele acoperite 
cu folii de plastic care se mişcau în vânt. Luna coborâse mult 
spre orizont, lumina ei lăptoasă reflectându-se în acoperişurile 
din plastic ale serelor. Mai încolo, valurile loveau plaja ritmic, ca 
bătăile inimii. Deasupra apăruseră stelele, dar cerul era mai 
întunecat ca de obicei. Nu se vedea nimic pe şosea sau pe mare 
şi nici nu se arăta vreo casă. 

Numai fantomaticii portocali şi lămâi şi sclipirea venită de la 
sere. 

Auzi două maşini care rulau cu viteză pe autostradă, cu 

motoarele ambalate la maximum în tăcerea nopţii. Trecură şi 
deodată cauciucurile scrâşniră când întoarseră brusc spre locul 
pe care Max îl identificase din aer. In câteva minute, motoarele 
se opriră şi liniştea se aşternu peste tot. Randi ştia că singura 
aşezare din faţa ei era vila. Viteza maşinilor indica faptul că 
cineva fusese nevoit să ajungă urgent la vilă. 

O porni în goană şi curând văzu zidul înalt alb, descoperind că 
era prevăzut cu sârmă ghimpată pe creastă. Un spaţiu fusese 
deschis între vegetaţie şi perete, ceea ce însemna că nu se 
putea agăța de crengi care să atârne. Din rucsacul luat de pe 
Saratoga cu echipamentul pe care i-l dăduse CIA, scoase un mic 
pistol cu aer comprimat, o miniaturală ancoră cu colţi - o gheară 
- din titan şi o rolă cu cablu de nailon. Ataşă nailonul de inelul 
ancorei, pe care o înfipse în pistol şi căută până găsi un trunchi 
de măslin mai gros, cam la trei metri distanţă de zid. 

Se dădu înapoi şi trase. Ancora ateriză acolo unde voia ea, în 
trunchiul bătrânului copac. Puse pistolul la loc în rucsac, îşi puse 
mănuşi căptuşite şi, apucând de cablu, începu să se caţăre pe 
zid. O dată ajunsă sus, legă cablul de centură şi scoase un cleşte 
de tăiat sârmă. Făcu o breşă în sârma ghimpată, dădu la o parte 
bucata tăiată, încălecă zidul şi sări pe pământ. 

Echipamentul de securitate de înaltă tehnologie era extrem de 
scump şi teroriştii şi-l puteau permite rareori. Fundamentaliştii 
care trecuseră la terorism ţineau foarte secret faptul că aveau 
nevoie de o asemenea tehnologie, vânzările acestor 
echipamente fiind prea strict monitorizate după gustul lor. Cel 
puţin aşa stăteau lucrurile în teorie şi Randi nu putea decât să 
spere că este adevărat - şi să fie al naibii de precaută. 

Gândindu-se la toate astea, eliberă cablul din ancoră, îl rulă şi 
puse totul la loc în rucsac. Se afundă în vegetaţie spre vila 
nevăzută. 


Doctorul Emile Chambord făcu o pauză când ajunse cu mâinile 
deasupra capacului recipientului din sticlă. 

— Este posibil. Da. Cred că ai dreptate, colonele. Putem să 
scăpăm aşa. Cred că eşti mai mult decât un medic. 

— Trebuie să ieşim imediat. Nu _ vorbiţi nimic dacă mă 
descoperă aici. Arătă spre computerul pe jumătate demontat. Nu 
mai avem timp. Luăm pachetele cu gel şi lăsăm restul aici... 

Se auzi un zgomot pe coridor, uşa se dădu de perete şi Abu 
Auda cu trei terorişti înarmaţi năvăliră în încăpere, toţi cu armele 

ridicate. Therese ţipă, iar doctorul Chambord încercă să sară în 
faţa ei ca să o apere cu pistolul. Dar Chambord se împiedică şi 
dădu peste Jon, dezechilibrându-l. 

Jon îşi reveni, apucă pistolul şi se întoarse. Era prea târziu să 
mai distrugă computerul ADN, dar putea să avarieze anumite 
părţi, aşa încât doctorului Chambord să-i fie necesare câteva zile 
ca să-l facă din nou operaţional. Asta le dădea timp lui Randi şi 
Peter să-i găsească, dacă nu cumva erau prin preajmă să-l ajute. 

Inainte ca arma lui Jon să se descarce în pachetele cu gel, Abu 
Auda şi oamenii lui săriră pe el, îi dădură peste mână ca să scape 
pistolul şi îl ţintuiră la podea. 

— Să fim rezonabili, doctore. Mauritania apăru în urma 
oamenilor săi, luând pistolul din mâna lui Chambord. Nu este 
genul tău. Nici măcar nu ştiu dacă să fiu impresionat sau şocat. 

Abu Auda sări în picioare şi îndreptă arma de asalt spre capul 
lui Jon care zăcea întins la podea: 

— Ne-ai dat destulă bătaie de cap, zise el. 

— Stai, ordonă Mauritania. Nu-l omori. Gândeşte, Abu Auda! 
Un doctor militar e una, dar colonelul american pe care l-am 
văzut în acţiune la Toledo şi care a reuşit să ne găsească iar este 
cu totul altceva. S-ar putea să avem nevoie de el înainte ca totul 
să se sfârşească. Cine ştie ce valoare are el pentru americani? 

Abu Auda nu mişcă, tot cu arma spre capul lui Jon. Expresia lui 
trăda dorinţa de a ucide. Mauritania îl strigă din nou pe nume. 
Negrul întoarse capul şi se uită la Mauritania. Clipi de câteva ori 
şi flacăra din ochii lui se domoli. 

In final, hotărî: 

— E păcat să pierzi o posibilă valoare. 

— Da. 

Abu Auda făcu un gest de dezgust şi oamenii lui îl ridicară pe 
Smith în picioare: 

— Dă-mi să văd arma doctorului, spuse Mauritania arătând 
spre pistolul lui Chambord, pe care îl luă şi-l examină. Este una 
de-a noastră. Cineva o să plătească pentru această imprudenţă. 

Atenţia lui Mauritania se concentră asupra lui Smith. 

— In orice caz, a distruge computerul ar fi un act necugetat, 
colonele Smith. Doctorul Chambord ar fi trebuit doar să 
construiască altul pentru noi. 

— Niciodată, se răsti Therese Chambord şi se trase de lângă 
Mauritania. 

— N-a fost deloc drăguță cu noi, colonele Smith, spuse 

Mauritania. Păcat. Se uită la ea. Îţi subestimezi puterile, draga 
mea. Tatăl tău ar fi construit un alt computer pentru noi. La urma 
urmelor, te avem pe tine şi îl avem pe el. Viaţa ta, viaţa lui şi 
toată munca pe care o va face în viitor. Un preţ prea mare ca să 
salvezi câţiva oameni într-o zi proastă, nu crezi? In definitiv, 
americanii nu şi-ar face prea mari griji pentru tine sau pentru 
mine. Noi am reprezenta costuri minore - „pierderi colaterale”, 
cum le numesc ei - în timp ce ei vor obţine ce au dorit. 

— N-o să construiască niciodată un alt computer! strigă 
Therese. De ce crezi că ţi-a furat pistolul? 

— Poftim? ridică din sprâncene Mauritania uitându-se către 
omul de ştiinţă. Un gest romanesc, doctor Chambord? Ce prostie, 
dar ce curaj pentru un asemenea act! Felicitările mele. Privi spre 
Jon: lar tu eşti la fel de nebun, colonele, să crezi că ai putea să 
ne opreşti trăgând câteva gloanţe în creaţia doctorului. Teroristul 
oftă aproape cu tristeţe: Vă rog, creditaţi-ne cu o oarecare 
inteligenţă. Accidente se pot întâmpla oricând, aşa că, fireşte, 
avem la îndemână materialele necesare ca doctorul să 
reconstruiască, dacă chiar decizi să mori acum ca un martir. 
Clătină din cap. Asta-i păcatul cel mai mare al americanilor 
- aroganţa. Faptul că vă credeţi superiori în toate, de la 
tehnologia împrumutată până la credinţa neverificată şi 
invulnerabilitatea ce v-o arogaţi. O arogare excesivă pe care o 
extindeţi adesea pentru a-i include pe prietenii voştri, evreii. 

— Asta nu are nimic de-a face cu religia sau cultura ta, 
Mauritania, spuse Jon. Eşti doar ca orice dictator care aspiră la 
putere. Uită-te la tine! Este o chestiune profund personală. Şi 
dezgustătoare. 

Ochii lui Mauritania sclipiră şi toată fiinţa lui se încordă. Avea 
aerul unui zeu invincibil, de parcă doar el văzuse paradisul şi 
fusese însărcinat nu numai cu misiunea de a răspândi cuvântul 
lui Dumnezeu, dar şi aceea de a-l impune. 

— Vorbeşti ca un păgân, izbucni Mauritania. Națiunea ta 
lacomă a transformat Orientul Mijlociu într-o serie de monarhii 
marionetă. Ne înfulecaţi resursele în timp ce lumea se luptă să 
găsească ce să pună pe masă. Asta-i modelul vostru peste tot. 
Sunteţi cea mai bogată naţiune de pe planetă din câte s-au 
cunoscut vreodată, dar voi manipulaţi şi tezaurizaţi, apoi vă 
miraţi că nimeni nu vă mulţumeşte, necum să vă îndrăgească. 
Din cauza voastră, unul din trei oameni nu are destulă hrană şi 
un miliard de oameni sunt muritori de foame. Ar trebui să 


268 


mulţumim pentru asta? 

— Hai să vorbim despre toţi inocenţii care vor fi omorâţi în 
atacul vostru asupra Israelului, replică Jon. Coranul spune „Să nu 
omori nici un om pentru că Dumnezeu a interzis omorul, cu 
excepţia unei cauze drepte”. Astea sunt cuvinte din scrierea 
voastră sacră, Mauritania. Nu există cauză dreaptă în ceea ce 
faci, numai ură şi ambiţie egoistă. Nu prosteşti pe nimeni, doar 
bietele suflete pe care le minţi ca să te urmeze. 

Therese spuse acuzator: 

— Te ascunzi după un Dumnezeu pe care l-ai inventat. 

Mauritania o ignoră. | se adresă lui Jon: 

— La noi, bărbaţii ocrotesc femeile. Ele nu pot fi la discreţia 
tuturor ca să le atingă cu privirea. 

Dar Jon nu mai ascultă şi nici nu-i mai urmări pe Therese şi 
Mauritania. Era atent la Emile Chambord, care nu mai spusese 
nimic de când intraseră Mauritania, Abu Auda şi oamenii lor. 
Omul de ştiinţă rămăsese exact acolo unde se aruncase ca să o 
apere pe Therese. Era tăcut, fără să privească la cineva anume, 
nici chiar la fiica lui. Părea absent. Poate era şocat, încremenit. 
Sau poate că gândurile lui nu mai erau în această încăpere, ci 
undeva unde nu existau războaie, iar viitorul era sigur. Pândindu- 
| pe Chambord, Jon se nelinişti. 

— Vorbim prea mult, spuse Abu Auda şi îşi împinse oamenii în 
faţă. la-i pe toţi şi închide-i în pivniţă. Dacă scapă unul - îşi 
avertiză el oamenii - vă scot ochii tuturor. 

Mauritania îl opri pe Abu Auda. 

— Lasă-l pe Chambord. Avem treabă, nu-i aşa, doctore? Mâine 
vom vedea o altă lume, un nou început pentru omenire. 

Micul terorist plecă în fruntea cortegiului cu o reală plăcere. 

Randi pândi cele două santinele înarmate care treceau prin 
faţa vilei, urmate de o alta care ieşise din casă. Primii doi 
mergeau agale, râzând. Celălalt se oprise pe terasă, în faţa 
intrării şi privi spre cer, bucurându-se de mireasma lămâilor şi a 
aerului rece. Pe cerul înstelat pluteau uşor câţiva nori. 

Erau relaxaţi ca şi cum stătuseră de pază mult timp şi nu se 
întâmplase nimic. Nu se aşteptau să se petreacă ceva. Se gândi 
că Scutul Semilunii nu depistase prezenţa ei şi nici faptul că 
sărise zidul. Aşa cum sperase, nu existau detectoare de mişcare, 
camere de luat vederi sau senzori optici montați în perimetru. 
Era posibil însă ca în vilă lucrurile să stea altfel. 

Cercetase zona, găsise câteva barăci şi terenul de 
antrenament, un drum care dădea spre autostradă şi un loc 
pentru aterizarea elicopterelor cu un vechi Huey american şi un 
Hughes OH-6 Loach la fel de vechi, care staţiona, fiind păzite de 
un singur terorist somnoros, care purta un turban alb. Inconjură 
faţada vilei şi trecu prin vegetaţie, ascunsă atât de zona aridă a 
măslinilor, cât şi de mare. Se opri din nou să studieze clădirea 
care părea o fantomă albă, cu mai toate ferestrele întunecate, 
doar mozaicul cupolei sclipea ca o navă extraterestră. Căuta un 
loc nepăzit. Văzu o a patra santinelă care asigura intrarea din 
spate, la fel de relaxat ca şi ceilalţi trei camarazi ai săi. 

Asta se întâmpla până în momentul în care un bărbat scund, 
îmbrăcat în blugi americani şi cu cămaşă în carouri mari, ieşi pe 
uşa din spate. Asiatic din sud, probabil malaiez, omul se grăbea. 
Vorbi scurt când trecu pe lângă santinelă care privi imediat în 
jur, neliniştit, nervos, în vreme ce bărbatul scund se repezi din 
nou în casă. Santinela scrută noaptea cu puşca gata de tragere, 
privind atent prin vegetaţia din spatele vilei. 

Ceva se întâmplase. Îl căutau pe Jon? Il găsiseră? 

Mişcându-se rapid, Randi trecu printre tufe spre partea vestică 
a zonei, descoperind că vila avea o aripă separată. Aceasta se 
ridica din clădirea altfel simetrică şi vederea ei era blocată la est 
de vila însăşi. In partea asta nu existau uşi exterioare, iar 
ferestrele erau zăbrelite cu bare din fier forjat care păreau vechi 
de secole. Singura intrare în respectiva aripă trebuie să fi fost 
prin interiorul casei şi Randi simţi o bruscă senzaţie fizică, un mic 

fior involuntar în care se împleteau presimţire şi dezgust. 
inţelese pentru ce fusese construită aripa aceea - încăperile 
femeilor, haremul. Zăbrelele şi lipsa uşilor nu erau numai pentru 
a-i ţine pe intruşi afară, ci şi pentru a ţine femeile închise, 
prizoniere. 

Se apropie şi auzi voci din interior. Apoi văzu lumini la trei 
ferestre. Vocile, mânioase, veneau dinspre camerele luminate 
- se vorbea în franceză şi arabă. Nu se înţelegea, dar se auzea şi 
o voce de femeie. Therese Chambord? Dacă ea era, o va 
recunoaşte din fotografia care i se arătase. Când ajunse la prima 
fereastră, se ridică şi se uită printre zăbrele. 

Mauritania, Abu Auda şi doi terorişti înarmaţi stăteau în 
încăpere cu armele aţintite spre cineva. Chiar şi din exterior putu 
să simtă tensiunea din cameră. Mauritania vorbea către cineva, 
dar nu putea vedea cui i se adresează. Se lăsă jos şi se duse la 
cealaltă fereastră. li văzu pe Therese Chambord şi pe tatăl ei. 
Apoi şi pe Jon. Bucuria că-i găsise se sfârşi brusc când realiză 
pericolul în care se aflau toţi trei, ameninţaţi de armele lui 
Mauritania şi ale oamenilor lui. 

In timp ce se uita printre zăbrele, Abu Auda gesticulă violent şi 
anunţă în franceză: 

— Vorbim prea mult. Luaţi-i pe toţi şi închideţi-i în pivniţă. 
Dacă scapă unul - îşi avertiză el oamenii - vă scot ochii tuturor. 

Oamenii lui Abu Auda îi conduseră pe cei trei către uşă. 

Mauritania spuse: 

— Lasă-l pe Chambord. Avem treabă, nu-i aşa, doctore? Mâine 
vom vedea o altă lume, un nou început pentru omenire. 

Râsul sarcastic al teroristului o făcu pe Randi să simtă fiori reci 
pe şira spinării. Când Jon şi Therese Chambord părăsiră camera, 
Mauritania şi doctorul Chambord rămaseră singuri, acesta din 
urmă stând lângă aparatul care putea fi sau nu computerul ADN. 
Randi examină zăbrelele. Erau la fel de zdravene cum păreau de 
la depărtare. 

Ştia ce are de făcut. Evaluă posibilităţile în câteva secunde: 
amândoi bărbaţii erau în bătaia pistolului, dar cel de lângă 
aparatură era mai greu de ochit. In momentul în care l-ar 
împuşca pe primul, al doilea s-ar arunca la podea şi ar ieşi din 
raza vizuală. Chiar şi Chambord ar fi ştiut să facă mişcarea. Un 
glonţ din pistolul ei putea deteriora aparatul, dar nimic nu 
confirma încă faptul că acesta reprezenta prototipul real şi nu 
ştia prea multe ca să priceapă dacă era aşa sau nu. 

Dacă totuşi era într-adevăr computerul, erau şanse ca 
Chambord să-l reconstruiască sau să-l repare rapid. Aşadar, 
alegerea logică era să-l elimine pe Chambord. Pe de altă parte, 
Mauritania putea avea un alt om de ştiinţă pregătit să opereze 
pe computerul ADN, chiar dacă nu putea să construiască un 
altul. Atunci rămânea de ales între a-l elimina pe Mauritania şi a 
distruge prototipul. 

Care să fie alegerea cea mai bună? Care ar da rezultatele cele 
mai bune? 

Cu Chambord în viaţă, lumea putea spera să aibă computerul 
molecular, sau poate doar Statele Unite. Totul depindea de cei 
care îl recuperau pe Chambord. Şi cei de la Langley erau dornici 
să aibă computerul. 

Pe de altă parte, orice atac al ei se putea solda cu omorârea 
lui Therese Chambord şi a lui Jon. lar dacă aparatura nu era 
computerul molecular, împuşcătura i-ar atrage pe toţi împotriva 
ei şi ar pune capăt şanselor de a salva situaţia sau pe ei. 

Lăsă jos arma MP5K. La urma urmei, avea şi un plan de 
acoperire, mai periculos, dar care putea să aducă rezolvarea. 
Acesta ar elimina computerul, dacă aparatul era în vilă. Problema 
era că putea însemna moartea tuturor. 

Trebuia să încerce. Urmărind santinelele, fugi cu genunchii 
îndoiţi spre intrarea vilei. La distanţă, ea auzi valurile lovindu-se 
de nisip. Părea ecoul inimii ei. Spre colţul clădirii se întoarse şi se 
piti sub terasa de la uşa principală. Abu Auda şi doi oameni îi 
împingeau pe Jon şi Therese de-a lungul terasei, apoi spre 
subsolul clădirii, în direcţia barăcilor. Când ajunseră destul de 
departe de ea, îi urmări. 


Jon privi spre pomii întunecaţi, căutând o cale de a se elibera 
pe el şi pe Therese. Abu Auda şi oamenii lui îi conduseră printr-o 
plantație de mandarini, îndreptându-se spre o construcţie din 
lemn aflată cam la doisprezece metri în spatele barăcilor. Mirosul 
citricelor era puternic, saturat. 

Când unul din oamenii săi deschise uşa grea, Abu Auda îl 
împinse pe Jon în încăperea întunecoasă. g 

— Ne-ai dat multă bătaie de cap, americanule. In alte condiții 
te-aş fi omorât pe loc. Mulţumeşte-i lui Khalid că are suflet mai 
bun ca mine. N-ai să mai poţi face nimic de aici, iar femeia se va 
gândi la păcatele ei. 

Santinelele o împinseră pe Therese după Jon şi trântiră uşa în 

spatele lor. Cheia se întoarse în broască şi, după un zgomot 
scurt, un alt zăvor de fier fu tras peste uşă cu o smucitură. 

— Mon Dieu, oftă Therese. 

Zâmbind, Jon o încurajă şi spuse în engleză: 

— Nu aşa îmi imaginam că o să ne reîntâlnim. 

Aruncă o privire prin unica încăpere. Din fereastra zăbrelită, 
plasată sus, aproape de tavan, se desena un pătrat pal pe 
podeaua de ciment. Nu mai existau alte ferestre, iar uşa din 
lemn era masivă. 

— Nu, fu ea de acord. 

In ciuda ţinutei sale, cândva imaculată, a feţei murdare, avea 
o frumuseţe şi o demnitate care rămăseseră neatinse. 

— Sperasem să vii la teatru, să mă vezi pe scenă, apoi să 
cinăm împreună. 

— Mi-ar fi plăcut. 

— Să mă vezi pe scenă sau să cinăm împreună? 

— Amândouă... cina şi băutura... şi după... mi-ar fi plăcut cel 
mai mult. Zâmbi. 

— Da. li întoarse zâmbetul şi expresia ei deveni solemnă. 
Ciudat cum viaţa se poate schimba aşa de repede, aşa de 
neaşteptat... 

— Nu-i aşa? 

Ridică privirea şi se uită la el curioasă. 

— Spui asta ca şi cum ai pierdut mult în viaţă. 

— Chiar aşa? Nu voia să discute despre Sophia. Nu aici, nu 
acum. 

In încăperea întunecată aerul era uscat, aproape nisipos, ca şi 
cum căldura algeriană evaporase toată umezeala din structura 
lemnului. 

— Trebuie să ieşim de aici. Nu putem lăsa computerul şi pe 
tatăl tău în mâinile lor. 

— Cum o să facem? 

Nu exista nimic acolo pe care s-ar fi putut căţăra. Singurul pat 
de campanie era pironit de peretele opus celui cu fereastra şi 
nici o altă mobilă în jur. Se uită iar spre fereastră şi calculă 
înălţimea până la ea. 

— Am să te ridic să încerci barele. Poate că una sau două sunt 
mai slabe. Ar fi un noroc chior. 

Îşi împreună palmele şi o ridică pe umerii lui. 

Femeia se prinse de bare, le examină şi anunţă descurajată: 

— Sunt fixate în trei lăcaşuri orizontale, apoi între ele şi totul 

înţepenit pe o placă de fier. Nu sunt puse de curând. 

Erau zăbrelele unei vechi închisori, construită probabil cu mult 
timp înainte pentru a pedepsi sclavii arabi sau prizonierii piraţilor 
care guvernaseră cândva împreună cu un bei local al Imperiului 
Otoman. 

— Nu se mişcă nici un pic? întrebă el, sperând. 

— Nu. Sunt solide. 

Jon o dădu jos şi atenţia lor se îndreptă către uşa din lemn 
masiv. Poate le putea fi de folos vechimea ei. Dar şi aceasta era 
zdravănă şi avea două încuietori în exterior. Chiar şi balamalele 
erau pe din afară. Proprietarii sclavilor şi piraţii îşi făceau mai 
multe griji în legătură cu evadarea prizonierilor decât cu 
posibilitatea de a pătrunde cineva acolo. lar acum, fără un ajutor 
din afară, el şi Therese nu vor putea ieşi nicicum. 

Apoi auzi un zgomot surd, ciudat - ca şi când cineva mesteca. 
Un animal mic care râcâia în lemn. Ascultă, dar nu îşi dădea 
seama ce putea fi. 

— Jon! 

Şoapta era atât de joasă încât crezu că are halucinaţii. 

— Jon, fir-ar să fie! 

Se uită spre fereastra înaltă. Văzu doar cerul negru. 

Şoapta se auzi din nou: 

— Idiotule! Peretele din spate. 

Apoi recunoscu vocea şi se duse la peretele din spate. 

— Randi? 

— Cine credeai, puşcaşii marini? 

— Aş fi sperat. De ce vorbeşti în şoaptă? 

— Pentru că Abu Auda şi oamenii lui sunt prin preajmă. Este o 
cursă, tu eşti momeala, iar eu prada. Eu şi oricine ar veni să te 
salveze din locul ăsta. 

— Cum ai pătruns până aici? 

Avea din nou prilejul să-i admire talentele, abilităţile, 
calificarea profesională. 

Şoapta se auzi după o scurtă ezitare: 

— Am omorât doi dintre oamenii lui Abu Auda. E o noapte 
întunecoasă şi asta mi-a fost de folos. Dar Abu Auda o să-şi dea 
seama curând de lipsa lor şi atunci ne-am ars. 

— Aici nu prea am multe posibilităţi. Propune ceva. 

— Lacătul este zdravăn, dar încuietoarea pare floare la 
ureche. Balamalele sunt vechi, dar nu destul de ruginite. Sunt 
unse şi le pot scoate. Şuruburile care susţin zăvorul sunt pe 

afară. Dacă le scot, poţi împinge uşa cu spatele. 

— Pare o posibilitate. Tradiţională, dar bună. 

— Da. Aşa am gândit până a trebuit să omor cele două 
santinele. Acum sunt în livada din faţă. Aşa că a trebuit să fac alt 
plan. Lemnul este putrezit mai peste tot aici, în spate. 

Jon auzi un zgomot în perete şi murmură: 

— Ce faci, scobeşti în perete? 

— Exact. Am încercat cu un cuţit şi am văzut că sunt putrezite. 
Aş putea să fac o gaură pe unde să vă strecuraţi afară. Ar fi mai 
rapid şi mai silențios. 

In baracă, Jon şi Therese ascultau încordaţi. Zgomotul 
devenea din ce în ce mai pregnant şi mai sacadat. 

In cele din urmă Randi şopti: j 

— Gata, omule, împinge dinăuntru. Impinge tare. 

Therese i se alătură şi împreună se proptiră cu spatele de 
perete, împingând în locul unde scobise Randi. Vreme de câteva 
secunde, nu se petrecu nimic. Apoi bucata de perete căzu într-un 
nor de praf şi aşchii putrezite. Lemnul uscat, ros de termite şi 
alte insecte, se transformase în rumeguş, iar scândurile putrezite 
cedaseră. Randi le luă şi le puse încet pe pământ. 

Jon şi Therese se strecurară prin deschizătură în aerul nopţii. 
Jon privi repede în jur. Bătea vântul pe plantaţia de mandarini, 
iar luna se ridica încet pe cer. 

Randi pătrunse în livada de citrice cu o expresie încordată şi 
cu arma pregătită. Privi dincolo de închisoare şi peste terenul cu 
iarbă până la pomii de pe partea cealaltă. Terenul deschis era 
prăfuit şi vag în noapte. Le făcu semn s-o urmeze. 

Se rostogoli pe burtă şi pe coate, cu arma pe braţe şi se târî 
prin iarbă. Imitând-o, Therese o urmă. Jon veni din spate. 
Inaintau silențios, înnebunitor de încet. Luna se ridicase mai sus 
pe cer, începând să arunce lumină prin plantație şi în jurul 
închisorii. 

In sfârşit, ajunseră la umbra copacilor care se profilaseră în 
depărtare. Nu se opriră să se odihnească, dar trecură peste 
corpul unuia dintre teroriştii ucişi de Randi, apoi peste celălalt 
corp până ajunseră la plantaţia de curmali, departe de locul unde 
Abu Auda îşi pregătise capcana. 

Randi se ridică şi se lipi de trunchiul unui curmal. 

— Ne putem odihni aici câteva minute. Nu mai mult. Au 
oameni peste tot. 

Undeva, în apropiere, insectele scoteau sunete slabe. 

Deasupra lor, stelele clipeau ocazional prin frunzişul pomilor. 

— Frumoasă recuperare, spuse Jon ridicându-se în coate. 

— Merci beaucoup, spuse şi Therese, şezând cu picioarele 
încrucişate. 

Când cei trei se priviră, Randi zâmbi către Therese: 

— Ne-am întâlnit în sfârşit. Imi pare bine că eşti în viaţă. 

— Şi mie, îţi poţi imagina, spuse Therese recunoscătoare. 

— Presupun că nu mai ai o armă şi pentru mine? întrebă Jon, 
aruncându-i lui Randi un zâmbet inocent. 

Randi îl privi cu reproş. Jon remarcă ochii ei negri, faţa parcă 
sculptată, o şuviţă de păr blond ieşindu-i de sub cagula neagră. 

Ea răspunse: 

— Tot nu ştiu pentru cine lucrezi, dar noi, cei din Companie, 
am venit pregătiţi. Scoase un pistol Sig Sauer de 9 mm cu 
amortizor, exact ca pistolul pe care Jon fusese nevoit să-l arunce 
într-o ladă de gunoi în aeroportul din Madrid. 

— Mulţumesc, spuse sincer surprins. Verifică încărcătorul şi 
văzu că e plin, iar între timp le povesti celor două femei ce 
auzise de la teroriştii adunaţi în sala de sub cupolă. 

— Mauritania plănuieşte o lovitură nucleară împotriva 
lerusalimului? Randi era şocată. 

Jon confirmă dând din cap. 

— Pare un război tactic rusesc de scurtă durată, probabil 
pentru a diminua pierderile ţărilor arabe din jur, cu toate că şi ele 
vor fi afectate. Grav. Impactul va fi probabil mai mare chiar 
decât cel de la Cernobîl. 

— Mon Dieu, şopti Therese impresionată. Bieţii oameni! 

Ochii lui Randi sclipiră. 

— Am fost adusă aici de un crucişător purtător de rachete care 
mă aşteaptă cam la cincizeci de mile depărtare. Nava militară 
Saratoga a Statelor Unite. Am culoar de transmisie şi aşteaptă 
apelul meu. Asta pentru că avem un plan adevărat. Nu este 
frumos, dar îi vom opri pe aceşti băieţi de la orice lovituri 
nucleare, fie împotriva lerusalimului, fie a New Yorkului sau 
Bruxellesului. Avem mai multe opţiuni. Dacă-l salvăm pe 
Chambord şi computerul, atunci vor veni şi ne vor scoate de aici. 
Desigur toţi am vrea asta. 

intrebă dacă aparatura pe care o văzuse în camera în care 
erau Jon, Mauritania, Abu Auda şi cei doi Chambord era prototipul 
computerului molecular. Când Jon confirmă, ea dădu din cap: 

— După rău vine şi mai rău... Ezită şi se uită la Therese. 

— Nu poate fi mai rău decât prin ce am trecut sau decât 
planurile lui Mauritania, domnişoară Russell. 

— Nu putem să lăsăm computerul ADN în mâinile lor, zise 
Randi, grav. Nu poate fi vorba de aşa ceva. Nu încape discuţie. 

Therese se încruntă. 

— Atunci ce facem? 

— Dacă va fi nevoie, Saratoga are o rachetă standard SM-2 
îndreptată spre cupola vilei. Computerul ADN trebuie distrus. 

— Şi teroriştii, şopti Therese. O să moară şi ei? 

— Dacă sunt aici, da. Toţi cei de-aici vor muri. Vocea lui Randi 
nu avea nici o conotaţie emoţională. 

Jon le urmări pe cele două femei. | se adresă lui Randi: 

— A înţeles. 

Therese înghiţi în sec şi dădu din cap. 

— Dar tatăl meu? Era cât pe-aci să-i oprească. Chiar furase o 
armă. Se întoarse spre cărarea care ducea la vilă. Nu-l puteţi 
omori! 

— Nu vrem să omorâm pe nimeni... începu Randi. 

— Să combinăm opţiunile, spuse Jon. Nu vreau să pierd timp 
încercând să scot computerul de acolo. Dar putem să-l salvăm pe 
Chambord şi, pe urmă, oamenii tăi ne pot lua. 

— Mi-ar plăcea să fie aşa, zise Therese. Dar cum după rău vine 
şi mai rău -fața ei păli - faceţi ce trebuie ca să prevenim 
catastrofa. 

Randi îşi consultă ceasul. 

— ţi pot acorda zece minute. Scoase din rucsac un aparat de 
emisie-recepţie. la-l. Apoi am să anunţ Saratoga să intre în 
acţiune. 

— Am înţeles. Puse aparatul la centură. 

— Merg cu tine, îi spuse Therese lui Jon. 

— Nu fi prostuţă. Nu eşti antrenată. Ai trecut... 

— S-ar putea să ai nevoie de ajutorul meu ca să-l salvezi pe 
tata. Şi nu mă poţi opri. Ce-ai să faci, ai să mă împuşti ca să 
rămân aici? Se uită la Randi. Dă-mi un pistol. Ştiu să-l folosesc. 

Randi înălţă capul, examinând propunerea. Incuviinţă: 

— la pistolul meu Beretta. Este cu amortizor. la-l şi du-te! 


Jon cronometră timpul de patrulare al santinelelor şi când le 
văzu trecând de colţul clădirii, o luă la fugă cu Therese. Se opriră 
la uşa principală şi se lipiră cu spatele de zid. Paznicul din interior 
ieşi pe uşă. Jon trase un singur glonţ şi omul căzu. Trase corpul 

teroristului în casă în timp ce Therese închise încet uşa. Se auzea 
o discuţie purtată pe un ton ridicat, venind din direcţia cupolei. 
Suna de parcă ar fi fost un consiliu de război. 

Făcu semn către Therese şi amândoi o luară la fugă spre aripa 
specială a clădirii, oprindu-se abia la capătul culoarului. Jon privi 
pe după colţ. Şopti la urechea lui Therese: 

— Nu e nimeni. Hai! 

Trecură prin holul pardosit cu magnificul mozaic, cu pistoalele 
pregătite. Se opriră din nou, de astă dată în faţa uşii fostului 
harem. 

Jon era nedumerit. 

— Nici aici nu e nimeni de pază. De ce oare? şopti el. 

— Poate că-i în cameră cu papa. 

— S-ar putea să ai dreptate. Jon încercă uşa. Este deschis. 
Intră tu prima. Spune-le că te-au eliberat şi că te-au trimis să-l 
ajuţi să lucreze mai repede. Paznicul te va crede. 

Ea înţelese şi aprobă. 

— Uite, ia arma. Nu vrem să le trezim bănuieli. 

Jon luă pistolul Beretta. 

Therese îţi îndreptă umerii şi intră. Se repezi spre tatăl ei şi, cu 
un gest teatral, spuse în franceză: 

— Papa, eşti bine? Domnul Mauritania mi-a spus să mă 
întorc... 

Emile Chambord se roti cu scaunul şi se holbă la Therese de 
parcă ar fi văzut o stafie. Apoi îl zări pe Jon în spatele ei, cu 
armele în mâini, cercetând încăperea în căutarea gărzilor. Dar nu 
era nimeni. 

Nedumerit, Jon se uită la Chambord şi întrebă: 

— De ce sunteţi fără pază? 

Omul de ştiinţă ridică din umeri. 

— De ce m-ar mai păzi acum? Te aveau pe tine şi pe Therese. 
Nu era să distrug prototipul sau să evadez şi să o las pe ea aici? 

Jon spuse scurt: 

— Să ieşim. Veniţi. 

Chambord ezită. i 

— Şi computerul meu? Il lăsăm aici? 

— Lasă-l, tată. Grăbeşte-te! 

Jon privi ceasul. 

— Mai avem doar cinci minute. Nu mai mult. 

Il apucă pe Chambord de braţ şi-l trase în picioare. Fugiră de-a 
lungul coridorului până ajunseră în holul mare. Se auzeau voci de 

după uşă. Ori un paznic se trezise, ori fuseseră descoperiţi. 

— Inapoi, ordonă Jon. 

Fugiră jumătate de drum şi auziră mai multe voci dinspre 
cupolă, apoi zgomot de paşi alergând. Jon îşi luă pistolul şi îi 
întinse Beretta lui Therese. Scoase staţia şi îi împinse pe cei doi 
Chambord spre fereastra care dădea afară. 

— leşim pe aici. Grăbiţi-vă! Impingându-i, deschise staţia de 
emisie-recepţie. li comunică scurt lui Randi: L-am recuperat pe 
Chambord. Suntem bine şi ieşim în câteva minute. Ordonă 
lovitura. 


Randi se apropiase de vilă şi stătea ascunsă sub o tufă. Privi 
din nou ceasul. Doamne! Cele zece minute acordate lui Jon se 
scurseseră. Luna se ascunsese după un nor gros, iar temperatura 
scădea vertiginos. Cu toate astea, era lac de sudoare. Trei 
ferestre erau luminate în aripa destinată femeilor şi în cupolă, 
dar nu vedea nimic şi nu auzea nimic. 

Privi din nou ceasul. Unsprezece minute. Rupse un smoc de 
iarbă cu rădăcini cu tot şi îl aruncă undeva în noapte. 

Aparatul de emisie-recepţie porni şi pulsul ei o luă la galop 
când auzi vocea lui Jon spunând: 

— Ordonă lovitura. 

Răsuflând uşurată, răspunse din ascunzătoare: 

— Mai avem cinci minute. O dată declanşată... 

— Ştiu. Urmă o ezitare. Mulţumesc, Randi. Succes. 

Vocea i se opri în gât. 

— Şi ţie, camarade. 

Termină convorbirea şi se uită la cerul înnorat, închise ochii şi 
spuse în gând o rugăciune de mulţumire. Apoi luă transmiţătorul 
radio şi dădu mesajul mortal către Saratoga. 


Jon stătea în faţa ferestrei, aşteptând-o pe Therese să se 
strecoare. Ea încremenise, uitându-se la tatăl ei. Jon privi înapoi. 

Chambord scosese un pistol şi îl îndreptase spre Jon. 

— Dă-te la o parte de lângă el, copilă, spuse Chambord cu 
pistolul spre pieptul lui Jon. Dă-mi arma, colonele. 

— Papa! Ce faci? 

— Ssst, copilă. Nu-ţi face griji. Fac ce trebuie. Luă o staţie de 
emisie-recepţie din buzunarul lui. Vorbesc serios despre arma ta, 
colonele Smith. Pune-o jos ori te împuşc. 

— Doctore Chambord... spuse Jon uluit. Lăsă pistolul în jos, dar 

nu-i dădu drumul. 

Chambord vorbi în staţie: 

— Partea vestică. Cheamă-i pe toți aici. 

Jon văzu sclipirea din ochii lui Chambord. O scânteie de 
bucurie. Era privirea unui fanatic. Işi aminti expresia detaşată, 
aproape visătoare pe care o văzuse pe faţa omului de ştiinţă 
când Mauritania îi descoperise. Jon înţelese imediat. 

— N-aţi fost răpit. Lucraţi pentru ei. Totul a fost o înscenare ca 
să pară că aţi murit. De aceea nu sunt paznici. Totul a fost o 
înţelegere cu Mauritania, s-o faceţi pe Therese să creadă că 
sunteţi prizonier. 

Doctorul Chambord vorbi dispreţuitor: 

— Nu sunt cu ei, colonele Smith, e; sunt cu mine. 

— Tată? 

Dar înainte ca Chambord să-i răspundă, Abu Auda împreună 
cu trei oameni înarmaţi, însoţiţi de Mauritania, apăru în uşă. Jon 
înşfacă arma şi-o apucă pe Therese de mijloc. 


Randi privi din nou la ceas. Patru minute. Deodată auzi 
zgomot în clădire. Strigăte şi paşi alergând. Işi ţinu respiraţia şi 
auzi împuşcături, urmate de o armă automată. Jon şi Therese nu 
aveau arme automate. li era frică să gândească aşa, dar exista o 
singură posibilitate. Jon şi cei doi Chambord fuseseră descoperiţi. 
Negă acest gând, dar alte focuri de armă automată răsunară la 
distanţă. 

Sări în picioare şi traversă terenul viran spre vilă. Apoi auzi un 
alt sunet, îngrozitor, din interior: un râs triumfător. Focuri de 
victorie şi laude lui Allah. Infidelii muriseră! 

Îngheţă. Incapabilă să gândească, să simtă. Nu putea fi aşa. Şi 
totuşi, toate focurile după primele două împuşcături de pistol, 
erau de arme automate. li uciseseră pe Jon şi Therese. 

O umbră de regret trecu pe faţa ei, apoi o cuprinse o furie 
răzbunătoare. Şi toate astea din cauza computerului ADN. 
Fiindcă nu trebuia să rămână în mâinile teroriştilor... Era prea 
mare miza. Prea multe vieţi. 

Se întoarse şi se depărtă de vilă, fugind ca urmărită de toţi 
câinii infernului. Încercând să nu vadă imaginea lui Jon, ochii lui 
de un albastru închis, zâmbetul, trupul, inteligenţa lui. Cum i se 
lungea faţa când era supărat... 

Când racheta lovi, explozia o aruncă zece metri în faţă. 
Zgomotul fu asurzitor. Rămăşiţele clădirii cădeau peste tot din 

aer, ca o ploaie periculoasă. Se adăposti printre măslini şi îşi 
acoperi capul cu mâinile. 


Randi stătu cu spatele la zidul înconjurător, urmărind flăcările 
roşii şi galbene care se ridicau către cerul întunecat dinspre vila 
aflată la aproape un kilometru depărtare. Vorbi în staţia radio: 

— Sunaţi la Pentagon. Computerul ADN a fost distrus şi 
doctorul Chambord o dată cu el. Nu mai există nici un pericol. 

— Am înţeles, Russell. Bună treabă. 

Vocea ei suna obosită. 

— Spune-le că locotenent-colonelul Jonathan Smith, doctor în 
medicină în armata Statelor Unite, a murit în explozie împreună 
cu fiica doctorului Chambord, Therese. Acum scoateţi-mă de aici. 

Inchise transmiţătorul şi se uită spre norii care se mişcau 
agale. Luna apăruse puţin de după nori, apoi dispăru. Mirosul 
morţii şi al rămăşiţelor arse plutea prin aer. Se gândea la Jon. Işi 
asumase singur riscul în deplină cunoştinţă de cauză. Totul se 
întorsese împotriva lui, dar el nu s-ar fi plâns. Şi începu să 
plângă. 

Partea a treia 


28 


Beirut, Liban 


Agentul CIA, Jeff  Moussad, umbla îngrijorat printre 
dărâmăturile din zona nerecunoscută oficial din sudul Beirutului. 
Aerul era prăfos, iar munţii de cărămizi şi mortar de pe ambele 
părţi reflectau povestea tristă a îndelungatului război civil care 
divizase Libanul şi distrusese reputaţia oraşului Beirut, cunoscut 
ca Parisul Orientului. Cu toate că centrul oraşului se reconstruia 
şi câteva sute de firme internaţionale se întorseseră, progresul 
era încă nesemnificativ pe acest vast tărâm al nimănui cu trecut 
cumplit. 

Jeff se afla acolo ca agent sub acoperire pentru a contacta o 
persoană importantă a cărei identitate şi adresă fuseseră 
descoperite în notele unui fost agent CIA, mort în infamul atac 
asupra Pentagonului din 11 septembrie. Misiunea lui dificilă - 
căuta acul în carul cu fân - era posibilă doar datorită noilor 
resurse ale serviciului de contraspionaj, pe care guvernul 
Statelor Unite le dezvoltase, de la cunoscutele avioane de 
spionaj U-2 şi constelația de sateliți secreţi de spionaj care 
orbitau în spaţiu, până la sateliții comerciali care fotografiau din 
spaţiu şi a avioanelor spion teleghidate. 

Neexistând indicatoare rutiere, Jeff se baza pe sistemul special 
programat al avionului teleghidat Palm Pilot pentru a găsi calea 
către grota săpată în dărâmăturile a ceea ce fusese cândva o 
clădire. Se opri în întuneric şi verifică din nou sistemul Palm Pilot. 
Afişajul arăta străzile şi aleile din zonă exact, informaţiile fiind 
transmise de către unul dintre aparatele fără pilot din noua 
familie a avioanelor-robot. Aceste avioane perfecţionate ofereau 
imagini în timp real ale unei zone pe distanţe mari, prin satelitul 
de comunicaţii. Era o îmbunătăţire majoră faţă de avioanele 
teleghidate care comunicau informaţia numai dacă un semnal 

radio putea fi dirijat direct la baza de unde fuseseră lansate. 

Din cauza schimbărilor geografice din sudul Beirutului, un 
străin se putea rătăci uşor. Dar cu un astfel de aparat şi cu liniile 
de direcţie care indicau exact pe unde se poate merge, Jeff 
parcurse un drum sigur cam un sfert de milă. Un foc de armă se 
auzi însă în apropiere, urmat de paşi în spatele lui. Se ascunse 
rapid în umbra unui tanc distorsionat, înnegrit de fum, urmare a 
luptelor care avuseseră loc cu mult timp înainte. Işi încordă auzul 
şi scoase pistolul. Trebuia să ajungă repede la ascunzătoarea 
indicată, înainte de a fi descoperit. 

Işi cercetă Palm Pilot-ul. Destinația lui nu era prea departe. 
Dar pe când memora următoarea cotitură, ceea ce era de 
neconceput se întâmplă. Sistemul se opri. Privi afişajul cu 
răsuflarea tăiată. Nu ştia unde se află. Injurând în barbă, ştiindu- 
se pierdut, apăsă pe butoane însă doar informaţia falsă apăru pe 
ecran - numere de telefon, întâlniri. Nu exista legătura cu avionul 
teleghidat care să-i indice încotro să se îndrepte pe mai departe 
sau cum să se întoarcă la bază. 

Inspăimântat, încercă să-şi amintească exact amplasamentul 
următoarei cotituri. Când fu sigur că îşi amintise corect, trecu pe 
lângă o clădire prăbuşită, dădu colţul şi traversă spre ceea ce 
spera să fie destinaţia finală. Ajunse într-o zonă mai înaltă şi privi 
nervos, căutând intrarea. Văzu însă doar străfulgerarea a patru 
puşti de asalt... şi nimic altceva. 


Fort Belvoir, Virginia 


Imediat la sud de Washington, D.C. se ridica Fort Belvoir, o 
clădire ultramodernă, sediul a peste o sută de organizaţii - cele 
mai de seamă din Departamentul Apărării. Printre rezidenții în 
mare parte sub acoperire funcţiona şi staţia de informaţii prin 
satelit a Biroului Naţional de Recunoaştere (NRO). Infiinţat în 
1960 pentru proiectarea, lansarea şi operarea sateliților spion ai 
Statelor Unite, NRO îşi desfăşurase activitatea în mare secret, 
aşa că, până în 1990, nici nu fusese recunoscut oficial. Cu 
personal numeros şi bine organizat, NRO depăşise bugetul de 
miliarde de dolari alocat anual, cheltuind mai mult chiar decât 
cele trei mari puteri ale spionajului la un loc - CIA, FBI şi Agenţia 
Naţională de Securitate (NSA). 

Aici, pe dealurile Virginiei suburbane, la staţia NRO de 

recepţionare a informaţiilor se afla crema electronicii şi a 
capacităţii umane de analiză. Donna Lindhorst, una dintre 
analiştii civili, o femeie cu părul negru, pistruiată, era epuizată de 
ultimele şase zile de lucru în alertă maximă. In ziua aceea, 
monitoriza o bază de lansare a rachetelor din Nordul Coreei, o 
ţară considerată nu numai un potenţial duşman al Statelor Unite 
şi al aliaţilor acesteia, ci şi una dintre cele care se ocupa prioritar 
de dezvoltarea tehnologiei pentru rachetele cu rază lungă de 
acţiune. 

Angajată la NRO de mult timp, Donna ştia că sateliții spioni 
survolau teritoriul de peste patruzeci de ani, mulţi orbitând la 
multe sute de kilometri deasupra planetei. Cu o viteză de 25 de 
mach, aceste „păsări” de un miliard de dolari treceau peste 
fiecare loc de pe faţa pământului, furnizând imagini digitale ale 
obiectivelor pe care CIA, politicienii din guvern şi înalții 
comandanţi militari doreau să le studieze. In orice clipă, cel puţin 
cinci sateliți de acest fel se aflau în aer. De la războiul civil din 
Sudan până la dezastrele datorate condiţiilor de mediu din China, 
sateliții americani transmiteau un flux de imagini alb-negru. 

Baza de lansare a rachetelor din nordul Coreei pe care o 
studia acum Donna era o prioritate de înaltă periculozitate. 
Statele Unite nu doreau ca o naţiune duşmănoasă să tragă 
foloase de pe urma actualei situaţii incerte, din punct de vedere 
electronic. Şi asta se putea întâmpla chiar acum. Donnei i se 
uscase gâtul de spaimă, fiindcă imaginile monitorizate indicau un 
panaş cald ca cel emis de aruncătoarele de rachete. 

Nervoasă, studia monitorul manevrând satelitul ca să 
focalizeze mai mult timp zona. Cunoscut în lumea spionajului ca 
un satelit de primă clasă, acesta putea lua o fotografie la fiecare 
cinci secunde, transmiţând-o apoi instantaneu prin sateliții 
Milstar, direct în monitorul ei. Asta necesita un imens volum de 
prelucrare a datelor şi de procesare a imaginilor, dar trebuia să 
fie sigură că panaşul cald era real. Dacă aprecierea ei se 
confirma, putea fi un apropiat avertisment cu privire la un atac 
cu rachete. 

Se aplecă îngrijorată, manevrând scanarea digitală, citind 
datele, până când... Ecranul se goli. Toate imaginile dispăruseră. 
Încremeni o clipă, şocată, apoi se dădu înapoi cu scaunul şi se 
holbă îngrozită la peretele monitoarelor. Toate erau goale. Nici 
un semnal. Dacă nord-coreenii doreau să pornească un atac 
nuclear împotriva Americii, nimic nu-i putea opri. 

Washington, D.C. 


În birourile şi pe toate coridoarele din aripa vestică a Casei 
Albe se înstăpânise o bucurie liniştită, o Zi a Recunoştinţei în 
luna mai. Chiar în Biroul Oval, preşedintele Castilia împărtăşea 
aceeaşi rezervată bucurie cu consilierii săi care umpleau 
încăperea, cutezând să zâmbească, lucru neobişnuit de-a lungul 
cumplitelor zile prin care trecuse. 

— Nu ştiu exact cum aţi făcut, domnule, spuse Emily Powell- 
Hill, consilierul cu probleme de securitate naţională. Dar chiar i- 
aţi învins. 

— Noi i-am învins, Emily. 

Preşedintele se ridică, înconjură biroul şi se aşeză pe canapea 
lângă ea, un act de camaraderie pe care şi-l îngăduia rar. Se 
simţea mai uşor astăzi, ca şi cum i s-ar fi luat o mare greutate de 
pe umeri. Privi prin ochelari, zâmbi cald fiecăruia, mulţumit să 
constate destinderea pe feţele celor din jur. Totuşi, nu exista un 
motiv real de a sărbători. Muriseră oameni nevinovaţi când 
racheta fusese lansată asupra vilei algeriene. 

— Toţi au contribuit, continuă el, inclusiv cei din 
contrainformaţii. Le datorăm mult acestor eroi altruişti care au 
muncit pe tărâm inamic fără nici o recunoaştere publică. 

— Din ce mi-a raportat căpitanul Lainson de pe Saratoga 
- începu amiralul Stevens Brose, arătând spre directorul 
Serviciului de Contraspionaj - serviciile operative CIA au finalizat 
operaţiunea şi i-au distrus pe ticăloşii aceia şi blestematul 
computer ADN. 

Directorul Serviciului de Contraspionaj dădu din cap modest. 

— Este meritul agentului Russell. Unul dintre cei mai buni 
oameni ai mei. Ea şi-a făcut datoria. 

— Da, încuviinţă preşedintele, fără îndoială că CIA şi alţii, care 
trebuie să rămână în umbră, ne-au salvat de data asta. Expresia 
lui deveni solemnă când îi privi pe şefii de stat-major, pe cei de 
la NSA, NRO, DEI şi pe şeful consilierilor lui: Acum trebuie să ne 
pregătim pentru viitor. Computerul molecular nu mai este o 
ipoteză şi un alt computer va fi proiectat. Este inevitabil. Cine 
ştie ce va inventa ştiinţa ca să ne amenințe securitatea şi să 
ajute umanitatea - aş putea adăuga, nu? Trebuie să facem ceva 
acum, să învăţăm cum să procedăm cu toate astea. 

— După câte înţeleg, domnule preşedinte - începu Emily 
Powell-Hill - doctorul Chambord, computerul şi toate cercetările 
lui s-au pierdut în deflagraţie. Din informaţiile primite, nimeni nu 
poate face un duplicat. Aşa că avem timp destul. 

— Poate, Emily, fu de acord preşedintele. Totuşi, sursele mele 
din comunitatea ştiinţifică îmi spun că, o dată depăşit acest prag, 
oricine poate dezvolta ideea şi chiar curând. Se uită la cei din jur 
şi vocea lui deveni puternică atunci când continuă: în orice caz, 
trebuie să construim ceva care să lupte împotriva computerului 
ADN şi a altor asemenea aparate care ne pot ameninţa 
securitatea. 

Se lăsă o tăcere generală în Biroul Oval, fiecare gândindu-se la 
responsabilităţile care-i reveneau. Liniştea fu întreruptă de 
soneria stridentă a telefonului de pe biroul preşedintelui. Sam 
Castilia ezită, gândind că apelul nu putea însemna decât ceva de 
mare importanţă. 

Puse mâinile pe genunchi, se ridică, se îndreptă spre birou şi 
răspunse. 

— Da? 

Era Fred Klein. 

— Trebuie să vă văd, domnule preşedinte. 

— Acum? 

— Da, domnule. Acum. 


Paris, Franţa 


În spitalul particular pentru pacienţii care urmau să fie supuşi 
unei operaţii estetice, Randi, Marty şi Peter se aflau în spaţioasa 
rezervă unde fusese dus Marty. Zgomotele surde ale traficului de 
afară păreau să se amplifice ori de câte ori dureroasa 
conversaţie înceta şi pe obrajii lui Marty curgeau şiroaie de 
lacrimi. g 

Jon era mort. Ştirea îi frânsese inima. Il iubise aşa cum numai 
doi prieteni cu talente şi interese atât de diferite se puteau iubi, 
uniți printr-o relație de respect reciproc de-a lungul anilor. Pentru 
Marty, pierderea era pe cât de mare pe atât de imprevizibilă. Jon 
fusese întotdeauna alături de el. Nu-şi putea imagina să trăiască 
într-o lume fără Jon. 

Randi şedea lângă pat, ţinându-l de mână. Cu cealaltă mână îi 
ştergea lacrimile de pe obraji. De partea cealaltă a încăperii, 

Peter stătea rezemat de uşă, cu faţa împietrită şi numai uşoara 
îmbujorare îi trăda durerea. 

— Şi-a făcut datoria, îi spuse Randi lui Marty pe un ton blajin. 
O datorie pe care şi-a dorit-o. Nu poţi să pretinzi mai mult. 

— A fost... un adevărat erou, suspină Marty. Faţa i se 
schimonosi de efortul de a-şi găsi cuvintele. Pentru el, emoţiile 
erau greu de exprimat în cuvinte - era un limbaj pe care nu-l 
stăpânea. Ţi-am spus vreodată cât de mult l-am admirat pe 
Bertrand Russell? Imi aleg cu grijă eroii. Dar Russell a fost 
extraordinar. N-am să uit niciodată când am citit prima dată 
Principiile matematicii. Cred că aveam zece ani şi am fost 
realmente înfiorat. Of, Doamne! Implicatiile. Mi-a deschis ochii! 
Asta a fost când a scos el matematica de pe tărâmul filosofiei 
abstracte şi i-a dat o formă precisă. 

Peter şi Randi schimbară o privire. Nici unul nu înţelegea 
despre ce vorbeşte. 

Marty dădea din cap, încuviinţând pentru sine, cu lacrimile 
curgând pe aşternut. 

— Conţinea atâtea idei interesante. Martin Luther King, junior, 
William Faulkner şi Mickey Mantie au fost şi ei eroi. Roti privirea 
prin cameră. Dar Jon a fost întotdeauna cel mai mare erou al 
meu. Absolut, ce/ mai mare. De când eram mici. Dar nu i-am 
spus niciodată. El putea face tot ce nu puteam eu. Şi invers. Cât 
de des se pot întâlni doi oameni ca noi? Pierzându-l pe el, este ca 
şi cum mi-aş fi pierdut picioarele şi braţele, doar că mai rău. Am 
să... o să-mi lipsească foarte mult. 

Randi îi strânse mâna. 

— Şi nouă o se ne lipsească, Mart. Am fost sigură că poate ieşi 
la timp. Şi e/a fost sigur. Dar... 

| se strânse inima şi oftă. Lăsă capul în jos, îndurerată. Ea 
greşise şi Jon murise. Incepu să plângă încet. 

— Ştia ce face, spuse Peter cu vocea gâtuită. Toţi cunoşteam 
riscul. Cineva trebuia s-o facă pentru ca toţi oamenii de afaceri, 
nevestele, vânzătoarele şi chiar nenorociţii de gigolo şi milionarii 
să poată dormi în pace în paturile lor. 

Randi sesiză amărăciunea din vocea vechiului agent MI6. Era 
felul lui de a-şi exprima durerea. Stătea singur - în realitate 
totdeauna fusese singur - rănile de pe obraz, braţul stâng şi 
mâna stângă vindecate, livid în furia lui reţinută la gândul morţii 
prietenului său. 

— Am vrut să fiu de ajutor de astă dată, spuse Marty rar, cu 

voce slabă, ca urmare a tratamentului. 

— Ştia asta, tinere, răspunse Peter. 

O tăcere tristă umplu rezerva. Zgomotele traficului erau 
supărătoare. Undeva departe se auzea sirena unei ambulanţe. 

In cele din urmă, Peter rupse tăcerea: 

— Lucrurile nu merg întotdeauna în direcţia dorită. 

Telefonul de lângă patul lui Marty sună şi toţi trei se uitară 
speriaţi într-acolo. Peter ridică receptorul. 

— Howell aici. Am spus niciodată să nu... ce? Da. Când? Eşti 
sigur? Mulţumesc, mă ocup de asta. 

Puse receptorul la loc şi se întoarse spre prietenii lui, cu faţa 
schimonosită de parcă ar fi văzut ceva îngrozitor. 

— Ultrasecret. Direct din Downing Street. Cineva a preluat 
controlul sateliților în spaţiu şi i-a blocat pe cei de la Pentagon şi 
NASA. Se putea face aşa ceva fără computerul ADN? 

Randi clipi. Apucă o batistă de hârtie din cutia de lângă patul 
lui Marty şi-şi suflă nasul. 

— Au scos computerul din vilă? Nu, nu aveau timp. Ce naiba 
să însemne asta? 

— Să fiu al naibii dacă ştiu, dar pericolul n-a trecut. Trebuie să- 
i găsim din nou. 

Randi dădu din cap. 

— Nu ar fi putut să scoată prototipul de acolo. Nu era timp 
pentru aşa ceva. Dar... Se uită la Peter. Poate Chambord a 
supravieţuit cumva? Asta ar fi o explicaţie. lar dacă Chambord... 

Marty se ridică în capul oaselor. 

— Poate că şi Jon trăieşte! 

— Opriţi-vă, amândoi. S-ar putea să nu fie aşa. Scutul 
Semilunii ar fi făcut totul să-l scoată pe Chambord viu de acolo. 
Dar n-ar fi dat doi bani pe Jon sau pe domnişoara Chambord. De 
fapt, ai auzit focuri de armă automată, Randi. Cine altcineva ar fi 
fost ţinta? Ai spus în raportul tău că Jon trebuie să fi murit fie din 
cauza împuşcăturilor, fie a deflagraţiei. Ticăloşii erau veseli. 
Victorioşi. Nimic nu schimbă asta. 

— Ai dreptate, se strâmbă Randi. Dar există o posibilitate pe 
care n-o putem ignora. Dacă mai trăieşte... 

Marty dădu păturile la o parte şi sări din pat, abia ţinându-se 
pe picioare. 

— Nu-mi pasă ce spuneţi oricare dintre voi. Jon trăieşte! O 
spusese apăsat. Aflând veştile, hotărâse că era prea dureros să 
creadă că murise. Trebuie s-o ascultăm pe Randi. Ar putea să 

aibă nevoie de noi. Când mă gândesc prin ce-ar putea să treacă, 
poate e rănit sau singur undeva în deşertul fierbinte din Algeria... 
sau poate că, în timp ce vorbim, teroriştii se pregătesc să-l 
omoare! Trebuie să-l găsim. 

Efectul medicamentelor trecuse, iar viaţa i se părea lui Marty 
mai reală. Un supraom înarmat cu un computer şi o energie de 
geniu. 

— Linişteşte-te, băiete. Ştii că ai tendinţa să gândeşti mai 
departe de universul logic. 

Marty se îndreptă şi se uită la Peter indignat. Răspunse cu 
greu: 

— Universul meu este nu numai logic, dar şi foarte departe de 
puterea ta mărginită de înţelegere, britanic ignorant. 

— Posibil, replică Peter sec. Totuşi, aminteşte-ţi că acum 
lucrăm în universul meu. Să spunem că Jon trăieşte. Din raportul 
lui Randi rezultă că este probabil prizonier. Sau, cel puţin rănit, 
urmărit şi se ascunde. Problema se pune unde este şi cum putem 
să luăm legătura cu el? Exceptând posibilitatea distanțelor scurte 
şi a contactelor rapide, comunicațiile noastre electronice au fost 
blocate când sateliții le-au preluat. 

Marty deschise gura să dea un răspuns, dar frustrarea de pe 
chipul lui era vizibilă în timp ce încerca să se lupte cu mintea lui 
încă înceată. 

Randi se întrebă cu voce tare: 

— Dacă ar fi reuşit să scape - mai ales dacă Chambord era cu 
el - Scutul Semilunii i-ar fi urmărit. Mauritania s-ar fi asigurat ca 
aşa să se petreacă lucrurile. Probabil l-ar fi trimis pe asasinul ăla, 
Abu Auda, după ei. Din câte am văzut, Abu Auda ştia ce face. Aşa 
că dacă Jon şi oricare dintre ceilalţi sunt în viaţă, probabil că se 
află încă în Algeria. 

— Dar dacă n-a putut să scape - concluzionă Peter - dacă nici 
unul dintre ei n-a putut, iar din ceea ce s-a întâmplat cu sateliții 
americani aş spune că Scutul Semilunii încă îl are pe doctorul 
Chambord în mâinile sale, atunci Jon este prizonier. Şi n-avem 
nici cea mai mică bănuială unde este ţinut. 


Nerăbdător şi mai îngrijorat ca niciodată, Fred Klein şedea pe 
banca din lemn pe care preşedintele o adusese din biroul său de 
la ferma Taos în biroul privat din apartamentul de la etaj al Casei 
Albe. Se uită în jurul lui la pereţii cu rafturi pline de cărţi fără să 
le vadă, gândindu-se la ce trebuia să discute cu preşedintele. 

Simţea o nevoie disperată de a-şi aprinde pipa. O ţinea în 
buzunarul de la piept al costumului. Işi încrucişă picioarele, 
mişcând vârful celui de deasupra ca acul unui metronom. 

Preşedintele remarcă imediat neliniştea şefului Serviciului de 
Operaţiuni sub acoperire unu. 

— Imi pare rău pentru pierderea ta, Fred. Ştiu cât de valoros 
era pentru tine doctorul Smith. 

— Condoleanţele pot fi premature, domnule. Klein îşi drese 
vocea. Ca şi sărbătorirea aşa-zisei noastre victorii din Algeria. 

Spinarea preşedintelui se încordă. Trecu pe partea cealaltă a 
biroului şi se aşeză. 

— Spune-mi despre ce este vorba. 

— Echipa de recuperatori pe care am trimis-o imediat după 
atacul cu rachetă nu a găsit corpurile colonelului Smith, al 
doctorului Chambord şi nici al lui Therese Chambord. 

— Poate că e prea devreme. In orice caz, corpurile puteau fi 
arse sau împrăştiate. 

— Este oarecum adevărat. Dar am trimis acolo experţii noştri 
în cercetarea ADN de îndată ce am primit raportul de la agentul 
Russell, iar armata algeriană şi poliţia au trimis şi ei câţiva 
oameni. Până acum n-am găsit rămăşiţele celor trei. Nimic. Mai 
mult, nu existau rămăşiţe femeieşti. Dacă domnişoara Chambord 
a supravieţuit, unde se află? Unde-i tatăl ei? Unde-i colonelul 
Smith? Dacă Jon ar fi rămas în viaţă, m-ar fi contactat. Dacă 
Chambord şi fiica lui ar fi rămas în viaţă, s-ar fi ştiut până acum. 

— Asta dacă nu sunt prizonieri. Aici vrei să ajungi, nu-i aşa? 

Preşedintele nu avea stare să stea jos. Se ridică şi începu să 
umble pe carpeta Navajo. 

— Crezi că există o şansă ca unii terorişti să fi scăpat şi să-i fi 
luat pe toţi trei cu ei? 

— Asta mă îngrijorează. Altfel... 

— Altfel ai fi sărbătorit supraviețuirea lui Smith şi a lui 
Chambord. Da, am înţeles ce spui. Dar toate sunt supoziţii. 
Speculaţii. 

— Mă ocup de supoziţii şi speculaţii, domnule. Toate serviciile 
de contraspionaj o fac dacă vor să-şi ducă treaba la bun sfârşit. 
De noi depinde să vedem pericolele înainte ca ele să apară. S-ar 
putea să greşesc şi corpurile lor vor fi găsite. Incleştă mâinile şi 
se aplecă. Dar ca toţi trei să lipsească este prea mult, asta nu 
putem ignora, Sam. 

— Ce vei face? 

— Vom continua căutarea prin ruine şi investigaţiile, dar... 

Telefonul sună şi preşedintele ridică receptorul. 

— Da? zise el, apoi se încruntă. Spuse pe un ton răstit: Vino 
sus, în biroul meu privat, Chuck. Da, acum. 

Puse jos receptorul şi închise ochii o clipă, ca pentru a şterge 
conţinutul apelului. 

Klein aşteptă. 

Castilia spuse cu o voce obosită: 

— Cineva tocmai a transformat procesoarele computerizate de 
la bordul tuturor sateliților noştri militari şi privaţi, aşa că nu mai 
primim date. De la toți; sateliții. Nici o informație. Este o cădere 
de sistem catastrofală. Şi ce-i mai rău, nimeni pe lume nu îi 
poate reprograma aşa cum au fost. 

— Suntem orbi din spațiu? Klein scăpă un blestem. Drace, asta 
înseamnă că iar avem de-a face cu computerul ADN. Dar cum? 
Russell a confirmat. Racheta a lovit vila, iar computerul era 
înăuntru. Smith i-a spus că el şi Chambord erau pe cale să scape, 
de fapt toţi trei, pentru că a sunat şi a ordonat lovitura. Chiar 
dacă Smith şi Chambord n-ar fi distrus computerul, tot ar fi fost 
distrus o dată cu clădirea. 

— De acord. Aşa ar trebui să fie. Este concluzia logică. Du-te în 
camera alăturată, Fred. O să apară Chuck. 

De cum ieşi Klein, şeful de personal al preşedintelui, Charles 
Ouray, intră grăbit în birou. 

— Incă se lucrează, dar NASA spune că cine a transformat 
computerele ne-a blocat afară. Complet. Nu putem intra! Sunt 
probleme peste tot. 

— Mai bine spune-mi care sunt. 

— Pentru o vreme, am crezut că nord-coreeni vor să trimită o 
rachetă, dar am avut un contact la sol care a spus că era doaro 
ceaţă deasă care masca toată căldura emisă de un camion aflat 
în apropierea hangarului în care era racheta în discuţie. Am 
pierdut un agent în sudul Beirutului, Jeffrey Massoud. Sistemul lui 
tridimensional pentru orientare a fost decuplat. Credem că a fost 
omorât. De asemenea, era să pierdem unul din transportoarele 
noastre şi un submarin în Pacific. Chiar şi Echelon a amuţit. 

Prin programul Echelon, Statele Unite şi Marea Britanie 
interceptau atât convorbirile prin satelit, cât şi înregistrările 
intercontinentale care treceau prin cablurile telefonice instalate 
sub nivelul mării. 

Preşedintele se strădui să tragă aer în piept. 

— Adună tot Statul Major. Nu cred c-au părăsit clădirea. Dacă 
da, adu-l pe amiralul Brose şi spune-i să dea instrucţiuni tuturor 
să se aştepte la ce-i mai rău - un atac imediat asupra Statelor 
Unite. Incepând de la un război biologic până la lansarea de 
rachete nucleare. Adună-i pe cei de la apărare şi pe toţi cei 
neoficiali. 

— Şi pe cei din sistemul experimental de antirachete, 
domnule? Dar aliaţii noştri... 

— Am să iau legătura cu ei. Trebuie să ştie ca să-şi pună 
oamenii la adăpost. Oricum le-am dat o grămadă de informaţii 
prin sateliții noştri. Drace, toţi au nevoie de timp. Şi sistemele lor 
trebuie să indice o pierdere de date. Dacă nu-i contactez, o vor 
face ei. Am să spun că, din câte ştim, e vorba de un hacker. O să 
creadă pentru moment. Intre timp, noi ne facem treaba. Cel 
puţin sistemul experimental secret ar trebui să fie în deplină 
siguranţă, fiindcă nimeni nu ştie că-l avem şi ar trebui ca acesta 
să fie în stare să facă faţă unui atac cu rachete, ceea ce teroriştii 
nu sunt capabili să preîntâmpine. Nimeni în afară de britanici şi 
Moscova nu o poate face, iar ei sunt de partea noastră acum, 
mulţumesc lui Dumnezeu. Pentru orice alt fel de lovituri, trebuie 
să ne bazăm pe armata convenţională, FBI şi poliţie. Chuck, 
povestea nu trebuie să ajungă la presă. Aliaţii noştri nu vor vrea 
ca reporterii să afle. Du-te, Chuck. 

Ouray ieşi grăbit, iar preşedintele deschise cealaltă uşă, de 
unde Klein, cu obrajii cenuşii şi vizibil îngrijorat, se întoarse în 
încăpere. 

— Ai auzit? întrebă preşedintele. 

— Desigur. 

— Găseşte blestematul ăla de computer, Fred şi de data asta 
termină cu el! 

Paris, Franţa 


După ce Marty adormi, Peter ieşi afară cu gândul să-i 
contacteze pe cei de la MI6 local. Randi aşteptă zece minute şi 
plecă şi ea. Dar ea nu merse prea departe - până la cabina 
telefonică ce se vedea în holul principal. Se ascunse la capătul 
ieşirii pe scara de incendiu, aşteptând ca cei câţiva angajaţi în 
serviciul persoanelor înstărite care urmau să părăsească clinica 
cu feţe noi să-şi termine treaba. Când holul se goli, cobori. 
Liliacul, bujorii şi narcisele erau elegant prezentate în vaze înalte. 
Locul era la fel de parfumat ca într-o florărie, dar aducea mai 
mulţi bani. 

Intră în cabina telefonică şi îl sună pe Doug Kennedy, şeful ei 
de la Langley, folosind o linie sigură care trecea printr-un cablu 
de fibre optice submarine. 

Vocea lui Doug era macabră: 

— Am veşti proaste. De fapt, mizerabile. Sateliții de 
supraveghere şi de comunicaţie sunt deconectaţi. Mai rău, am 
pierdut totu/ de pe orbită, atât militar, cât şi civil. NASA şi 
Pentagonul lucrează în draci cu tot ce au. Suntem terminaţi. Fără 
sateliți suntem orbi, surzi şi muţi. 

— Te-am înţeles. La ce crezi că lucrez? Ti-am spus că 
prototipul a fost distrus, punct. Singura ipoteză care are sens 
este că Chambord a supravieţuit, deşi nu-mi dau seama cum. 
Nu-mi pot imagina nici cum a reproiectat atât de rapid prototipul. 

— Pentru că este un geniu, iată cum. 

— Chiar şi geniile au două mâini şi zece degete şi au nevoie 
de timp şi materiale şi un loc unde să-şi desfăşoare munca. Un 
loc stabil. Asta m-a făcut să te sun. 

— Nu fi sarcastică, Russell. Ai intrat în bucluc. Ce vrei? 

— Verifică cu tot ce ai la îndemână, pe o rază de o sută de 
kilometri în jurul vilei şi vezi dacă s-a observat, auzit sau chiar 
suspectat ceva anormal în legătură cu traficul pe străzi, în 
porturi, indiferent cât de neînsemnat, de-a lungul coastei din 
apropiere, timp de douăsprezece ore după ce s-a produs 

explozia. Pe urmă fă acelaşi lucru cu tot ce avem în aer şi pe 
mare, deasupra Mediteranei pentru aceeaşi perioadă de timp. 

— Asta-i tot? 

Randi ignoră tonul acid. 

— Pentru moment, da. Asta ne va spune cu certitudine dacă 
Chambord a supravieţuit. Făcu o pauză. Sau dacă avem de-a 
face cu ceva ce nu ştim, lucru care mă înspăimântă de moarte. 
Dacă Chambord a supravieţuit, trebuie să aflăm, precum şi unde 
s-a dus. 

— Sunt convins de asta. 

— Termen ieri, da? 

— Dacă nu mai curând. Tu ce faci? 

— Am alte căi de urmărit, neoficial, înţelegi? 

Brava. Singurele căi posibile erau aparatura lui Peter şi 
creierul de maniac al lui Marty. N 

— Toţi avem căi neoficiale. Succes, Russell. Intrerupse 
legătura. 


Undeva deasupra Europei 


Cu căluş şi legat la ochi, Jon Smith şedea pe scaunul 
pasagerului dintr-un elicopter negru, cu mâinile imobilizate la 
spate. Era îngrijorat, rănile îl dureau, dar înregistra cât mai multe 
informaţii cu putință, între timp mişcându-şi pumnii ca să se 
elibereze din funii. De fiecare dată simțea cum legăturile de la 
mâini slăbeau câte puțin. Asta-i dădea speranță, dar Abu Auda 
sau oamenii lui puteau descoperi uşor ce făcuse când vor ajunge 
la destinaţie, dacă nu se elibera până atunci. 

Se afla într-un elicopter, unul mare. Simţea trepidaţia elicei şi 
a motorului puternic. După zgomot, după uşa prin care fusese 
obligat să se urce la bord, precum şi interiorul pe care-l deducea 
când se lovise de numeroasele scaune atunci când fusese împins 
spre spatele aparatului, părea să fie un Sikorsky S-70, cunoscut 
sub mai multe denumiri - Seahawk în marină, Black Hawk în 
armată, Pave Hawk în aviaţie şi Jayhawk la paza de coastă. 

Elicopterele S-70 erau transportoare de trupe şi material 
logistic, dar îndeplineau şi alte sarcini, ca evacuarea răniților, 
comanda şi controlul trupelor. Zburase destul de mult cu un 
asemenea elicopter - îşi amintea bine detaliile. 

Gândindu-se la toate acestea, îl auzi pe Abu Auda vorbind în 

apropiere cu unul din oamenii săi. Conversaţia îi confirmă că 
elicopterul era un Sikorsky, dar modelul S-70A, versiunea pentru 
export a elicopterului Black Hawk. Un aparat rămas după Furtuna 
în Deşert sau poate achiziţionat prin intermediul vreunui terorist 
a cărui ocupaţie era de a procura unităţi de transport pentru 
armata unor ţări islamice. |n orice caz, asta însemna că 
elicopterul putea fi lesne înarmat pentru luptă, ceea ce îl nelinişti 
pe Jon. La scurt timp după aceea, Abu Auda se depărtă. 

Timp de trei ore, după aprecierea lui, Jon se străduise să audă 
orice altă discuţie, încercând, concomitent, să prindă cât mai 
multe informaţii cu privire la zgomotul motorului, dar nu află 
nimic util. Elicopterul părea să mai aibă puţin combustibil. 
Aşadar, vor ateriza. La vila din Algeria, Mauritania hotărâse că 
prizonierul le putea fi de folos în viitor şi poate că încă mai 
credea, altfel l-ar fi lichidat. Sau Abu Auda ar fi obosit să-l plimbe 
şi l-ar fi omorât. 

Stând neajutorat în marele elicopter Sikorsky, încetă o vreme 
să se mai lupte cu legăturile de la mâini. Durerea din braţ 
devenise insuportabilă. Superficială, mai mult deranjantă decât 
periculoasă, rana trebuia totuşi îngrijită înainte să se infecteze. 
Pe de altă parte, supravieţuia. Gândul îi fugi la Randi. 

O cunoştea bine şi îşi tăcea griji pentru ea. Apucase să se 
depărteze înainte de lansarea rachetei? li aşteptase pe el şi pe 
cei doi Chambord atât cât fusese posibil. Cum nu apăruseră, 
primul ei impuls ar fi fost să le vină în ajutor. 

Dumnezeule mare, spera că n-o făcuse. Chiar dacă înţelesese 
că trebuia să fugă, s-ar putea să nu fi reuşit să scape la timp. I se 
uscă gura când îşi aminti cum el şi Therese erau gata să moară... 


„„Lângă fereastra vilei întunecate... gărzi înarmate peste tot... 
Jon şi Therese dezarmați... 

Emile Chambord îi spune lui Mauritania: 

— Americanul a ordonat un atac cu rachetă. Trebuie să fugim. 
Spune-le oamenilor tăi să tragă, să pară că luptăm. Apoi să 
strige. Să se veselească cu voce tare ca şi cum l-ar fi omorât pe 
Smith şi pe fiica mea. Repede! 

Trag focuri de armă. lşi strigă sloganele. Fug din vilă, 
împingându-i pe Jon şi Therese spre elicopter. Ajung lângă barăci 
şi lumea explodează în urma lor. Zboară prin aer. Sunt aruncați 
la pământ. Asurziţi de bubuitura care loveşte ca un val, care le 
sfâşie hainele, părul, măaularele. Trei palmieri cu crengi cu tot 

zboară prin văzduh. O uşă masivă de lemn trece peste capetele 
lor şi îl loveşte pe unul dintre oamenii lui Abu Auda, rănindu-l de 
moarte. 

Când tremurul pământului se opreşte, Jon se ridică cu o rană 
sângerândă la cap. Bratul stâng îl doare. Caută disperat o armă. 

Dar puşca de asalt, de proveniență britanică a lui Abu Auda, 
este deja îndreptată spre el. 

— Nu încerca, colonele. 

Supraviețuitorii se ridică. Uimitor, majoritatea sunt încă în 
viață. Piciorul drept al lui Therese sângerează. Chambord se 
apropie repede de ea. 

— Therese! Eşti rănită. 

Tânăra îl împinge cât colo. 

— Nu mai vreau să ştiu de tine. Eşti nebun! 

li întoarce spatele şi se apropie de Jon ca să-l ajute. 

Chambord o urmăreşte, iar ea îşi rupe o mânecă de la 
costumul alb. 

— Ce fac este pentru viitorul Franţei, copilă - explică el. Vei 
înțelege în curând. 

— N-am ce să înțeleg. 

Bandajează rănile lui Jon de la cap şi de la braţ. Rana de la cap 
este doar o zgârietură. 

Mauritania îi întrerupe: 

— Va înțelege mai târziu, doctore. Se uită în jur cu privirea 
unui animal hăituit. Ar putea să ne lovească din nou. Să plecăm 
acum. 

Unul dintre terorişti ţipă de spaimă. Toţi se uită spre 
elicopterul Huey. Rotoarele au fost rupte de rămăşiţele aruncate 
de explozie. Elicopterul nu mai poate zbura. 

Chambord decide: 

— Putem intra cinci în elicopterul militar.  Dumneata, 
bineînțeles, domnule Mauritania, cu pilotul dumitale. Plus 
căpitanul Bonnard, Therese şi cu mine. 

Mauritania protestează. Vrea mai mulți oameni de-ai lui la 
bord. Dar Chambord sustine ferm: 

— Nu, am nevoie de Bonnard şi nu-mi las fiica aici. Dacă este 
necesar să construiesc un alt prototip, trebuie să merg într-un loc 
unde să pot lucra. Un nou computer ADN este prioritatea 
noastră. Regret că nu mai încape nimeni altcineva, dar asta e. 

Mauritania este nevoit să accepte. Se întoarce spre 
locotenentul lui, care a auzit totul, dar nu este de acord. 

— Rămâi în urmă şi-i conduci pe ceilalți, Abu Auda. Trimit pe 
cineva să vă ia. Trebuie să-l iau pe pilotul saudit, Mohammed. 
Este cel mai bun. Vei veni după noi curând. 

— Ce facem cu americanul, cu Smith? Pot să-l omor acum? EI 
a fost cel care... 

— Nu. Dacă a ordonat atacul cu rachetă cred că e o persoană 
mult mai importantă decât mi-am imaginat. Ai grijă de el, Abu 
Auda. 

Therese Chambord protestează vehement, dar ei o silesc să 
urce în primul elicopter. Masivul aparat se ridică deasupra 
dezastrului şi se îndreaptă spre nord, spre Europa. Abu Auda 
ordonă ca Jon să fie legat cu mâinile la spate şi grupul o ia spre 
autostradă de unde îi preiau două camioane cu prelată. Lunga 
călătorie zdruncinată prin deşertul măturat de vânt se încheie la 
docurile portului Tunis. De acolo se îmbarcă pe o motonavă ca 
cea cu care Jon ajunsese pe insulă cu o zi înainte. Grupul este 
epuizat, dar în alertă. 

Pe navă, îl leagă la ochi. Nu vede nimic de-a lungul călătoriei 
pe Mediterana. Adoarme, dar de îndată ce nava acostează, se 
trezeşte brusc, întinde gâtul să asculte ce se petrece în jur. Legat 
la ochi, îl duc pe punte, unde aude vorbindu-se italieneşte şi 
crede că au ajuns în Italia. Se urcă în elicopterul Sikorsky către o 
destinație necunoscută, care poate fi oriunde, din Serbia până în 
Franța... 


Acum, legat la ochi, Jon şade în elicopter, sperând că acesta 
fie va rămâne fără combustibil, fie va ateriza. Se luptă cu 
gândurile care îl chinuie: Trăia Randi? Unde sunt Peter şi Marty? 
Din ce ştia Therese, ea şi tatăl ei fuseseră singurii prizonieri din 
vilă până la sosirea lui Jon. Spera că nu fuseseră prinşi, că Peter îl 
salvase cumva pe Marty şi că erau în siguranţă. Singura lui 
bucurie era că, în urma exploziei, computerul molecular fusese 
distrus. 

Acum trebuia să-l oprească pe Emile Chambord înainte de a 
proiecta un altul. Fusese un şoc pentru el să afle că Chambord 
lucrase pentru terorişti în tot acest timp, aparent fiind 
instigatorul acestei şarade - de succes -nu numai pentru a 
înşela guvernele, ci şi pe propria lui fiică. Denaturând o măreaţă 
împlinire ştiinţifică plănuia să proiecteze un alt computer 
molecular ca să poată distruge Israelul. De ce? Pentru că mama 
lui fusese algeriană? Era mahomedan? Jon îşi aminti raportul lui 

Fred Klein: Mama lui l-a crescut în religia musulmană, dar ca 
adult a manifestat puțin interes pentru religie. Atâta vreme cât 
Chambord nu-şi etalase niciodată tendinţele religioase, 
informaţia nu păruse importantă. 

Pe când Jon se gândea la toate astea îşi aminti că Chambord 
predase în Cairo chiar înainte să se întoarcă la Pasteur şi că soţia 
lui murise de puţin timp. O întoarcere la islam plus pierderea 
soţiei iubite. În ultimii ani, mulţi îşi schimbaseră credinţa. O 
credinţă pierdută putea reveni, în special la oamenii vârstnici şi 
la cei care trecuseră prin tragedii personale. 

Apoi mai era căpitanul Bonnard, care avea cam acelaşi trecut. 
Căsătorit cu o algeriană pe timpul cât fusese în Legiunea Străină. 
Când fusese înaintat în grad, permisiile şi le petrecea în Algeria 
cu, probabil, prima soţie de care nu divorțase niciodată. Să fi 
avut o viaţă dublă? Acum părea mai mult decât posibil. Şi, de 
asemenea, era funcţia lui - cum se zvonea în eşalonul de vârf al 
NATO şi al armatei franceze. El era unul dintre oamenii invizibili 
- liniştitul şi eficientul ajutor al unui general. Deşi avea acces 
peste tot, ieşea mult mai puţin la rampă decât generalul lui. 

Vieţile lui Chambord şi Bonnard aveau un nou sens dacă erau 
privite prin prisma cuvintelor revelatoare ale lui Chambord: Nu 
sunt cu ei... ei sunt cu mine! 

Prototipul fusese distrus, dar nu şi cunoştinţele omului de 
ştiinţă. Dacă nu îl va împiedica nimeni, va constitui un altul. Dar 
asta va lua ceva timp. Smith se agăța de această brumă de 
speranţă. Va dura un timp până să-l găsească pe Chambord şi 
să-l oprească. Dar trebuia mai întâi să evadeze. Se apucă din nou 
să se lupte încet cu legăturile de la mâini. 


Paris, Franţa 


Marty se trezise şi, bucuros să scape de ţinuta de spital, se 
îmbrăcă cu hainele aduse de Peter după ce luase contact cu MI6 
- pantaloni negri din catifea reiată, cămaşă groasă în ciuda 
căldurii din spital, încălţăminte sport şi omniprezenta lui haină de 
vânt. Se privea plimbându-se prin cameră şi repetând cu voce 
tare discursul pregătit pentru cina scurtă, oficială cu primul- 
ministru. 

Randi se întorsese şi ea în cameră, cei trei prieteni având un 
singur gând comun -cum să-l găsească pe Jon. Fără alte 

comentarii, deciseseră că Jon trăia. Cu ochii strălucind, Marty se 
oferi să-şi ia medicamentele şi să se devoteze rezolvării 
problemei. Randi acceptă. 

— O idee bună. 

— Crezi că eşti gata să faci asta? întrebă Peter. 

— Nu fi prost, Peter. Marty păru ofensat. Şi un mamut are 
obligaţii, nu? Ecuația algebrică are şi ea nevoie de semnul egal? 
Doamne! 

— Cred că ai dreptate, fu de acord Peter. 

Telefonul din cameră sună. Randi ridică receptorul. Era Doug 
Kennedy, şeful ei de la Langley, care o contacta pe o linie sigură. 
Nu spunea ceva încurajator. Ascultă, puse întrebări şi imediat ce 
închise raportă ce auzise: Cercetările din Algeria indicau prea 
puţină activitate neobişnuită, poate doar în Tunis, unde o 
ambarcaţiune rapidă de contrabandă părăsise portul la cinci ore 
după explozie, cu destinaţie necunoscută, dar cu vreo duzină de 
oameni la bord. Se raportase că unul dintre ei era european sau 
american. Nu erau femei printre pasageri, ceea ce îl excludea pe 
Emile Chambord, care călătorea fără îndoială cu Therese. El nu 
ar fi părăsit-o, sau cel puţin aşa credeau Randi şi Marty. Peter nu 
era sigur. 

Marty se strâmbă. 

— Nici un om ca Emile nu-şi abandonează copilul, 
caraghiosule! 

— Are aproape patruzeci de ani. Nu mai este un copil, replică 
Peter. 

— Pentru Emile este, îl corectă Marty. 

Fuseseră puţine nave şi avioane americane pe coasta 
Mediteranei în momentul acela, Saratoga părăsind poziţia 
imediat după lansarea rachetei. Inchisese staţia radar pentru a 
nu fi localizată şi navigase în întuneric direct spre nord, ca să 
poată nega orice apropiere de coasta algeriană înainte să se işte 
vreo tulburare în ţările arabe. 

— S-ar putea ca Jon să fie pe motonava aceea, hotărî Randi. 
Este genul de ambarcaţiune pe care Scutul Semilunii a folosit-o 
să treacă Mediterana spre Algeria. Pe de altă parte, teroriştii ar 
putea să fi avut şi alţi americani printre ei. 

— Sigur că era Jon, declară Marty. Nu încape îndoială. 

— Să aşteptăm să vedem ce spun oamenii mei, zise Peter, de 
acord? 

Marty stătea la fereastră, privind străzile Parisului. Mintea lui 

funcţiona  contracronometru,  avântându-se în stratosfera 
imaginaţiei spre a căuta o soluţie pentru găsirea lui Jon. Inchise 
ochii şi oftă fericit în momentul în care luminile se aprinseră pe 
străzi într-o multitudine de culori, simțindu-se mai uşor ca aerul. 
Văzu umbre şi auzi sunete ca într-un caleidoscop ciudat. 
Eliberarea îl făcea să se înalțe către lumi magice, unde 
creativitatea şi inteligenţa se îmbină şi unde ideile sale, dincolo 
de orizontul muritorilor de rând, aşteptau să se nască precum 
noile stele. 

Când sună telefonul, Marty tresări şi se încruntă. 

Peter se îndreptă spre telefon. 

— Este pentru mine. 

Avea dreptate. Informaţia i se transmise cu un tipic accent 
londonez: Un submarin britanic, aflat la mare adâncime, trecuse 
la mai puţin de zece mile de vila algeriană imediat după 
explozie. De fapt, şocul exploziei fusese simţit sub apă şi captat 
de sonarul submarinului care s-a ridicat imediat la suprafaţă. Cu 
radarul fixat pe vilă, a identificat un mic elicopter Hughes 
părăsind împrejurimile la vreo cincisprezece minute după 
lovitură. Cinci minute mai apoi, submarinul s-a scufundat din nou 
ca să nu fie descoperit. 

Intre timp, pe uscat, un informator MI6 a văzut în zonă două 
camioane care se îndreptau spre Tunis. Informatorul raportase 
ştirea către contactul lui în speranţa că va fi răsplătit, ceea ce se 
şi întâmplase şi chiar consistent. Meschinăria nu era eficientă în 
lumea spionajului. În final, căpitanul unui avion britanic care 
venea dinspre Gibraltar către Roma observase un elicopter mic 
care zburase din direcţia Oran spre coasta Spaniei, într-o zonă 
unde căpitanul nu văzuse niciodată elicoptere. De aceea 
înregistrase incidentul în jurnalul de bord. O verificare scurtă 
făcută de cei de la MI6 arăta că nici un elicopter nu fusese 
programat sau autorizat să zboare dinspre Oran sau prin 
apropiere în noaptea aceea. 

— Trăieşte, spuse Marty. Fără îndoială. 

— Să spunem că aşa este, acceptă Peter. Dar rămâne 
problema că nu-l putem contacta şi încotro s-o luăm? După 
elicopterul fără autorizaţie de zbor care se îndrepta spre Spania 
sau după motonava care a plecat de la Tunis cu un posibil 
american la bord? 

— După amândouă, decise Randi. Acoperim totul. 

Intre timp, Marty se retrăsese din nou cu gândurile lui. 

Avea sentimentul că-i vine o idee. Era aproape tangibilă ca şi 
cum ar fi putut s-o atingă cu vârful degetelor şi s-o guste cu 
vârful limbii. Ochii lui erau larg deschişi în timp ce se plimba cu 
paşi mari prin cameră, frecându-şi nerăbdător mâinile. 

— Răspunsul a fost tot timpul în faţa noastră. Intr-o zi am să 
studiez natura conştiinţei. Ce subiect fascinant. Sunt sigur că pot 
învăţa ceva... 

— Marty! strigă Randi exasperată. Ce vrei să spui? 

— Am fost proşti. Vom face ce am făcut înainte - scriem un 
mesaj pe Internet în pagina cu sindromul Asperger - OASIS. După 
nebunia cu virusul Hades, cum ar putea să fi uitat Jon cum luam 
legătura pe-atunci? Imposibil să nu-şi amintească. Totul e să 
compunem mesajul aşa încât să nu-l înţeleagă nimeni altcineva 
în afară de el. 

Peter şi Randi aşteptară. Nu dură mult. 

Marty continuă bucuros: 

— Am găsit! „Tuşea Lazăr: Lup înfometat de sex caută femelă 
pe măsură. Cu apartament propriu. Nerăbdător s-o vadă, gata să 
se deplaseze. Ce vrei să faci?”. 

Le urmări atent reacţia. 

Randi dădu din cap. 

— N-am idee ce poate să însemne. 

— Nici eu, recunoscu Peter, evitând privirea lui Marty. 

Satisfăcut, Marty îşi frecă mâinile. 

— Dacă voi nu ştiţi, ceilalţi nici atât. 

— Bine, spuse Randi, dar nouă ne poţi descifra mesajul. 

Peter interveni: 

— Stai, încep să înţeleg o parte. „Tusea” face referire la 
bomboanele de tuse „Smith”, deci ne adresăm lui Smith, iar 
„Lazăr” se referă tot la Jon, pentru că noi sperăm ca Jon să se 
scoale din morţi precum Lazăr. 

Randi înghiţi în sec: 

— Aşadar, „Lup înfometat de sex” implică un „strigăt de 
împerechere”, nu-i aşa? „Randy howl'**. Randi şi Howell. „Caută 
femelă pe măsură” este simplu. O femeie este un camarad, un 
prieten, iar noi îl căutăm pe prietenul nostru Jon. „Cu apartament 
propriu” înseamnă că întrebăm unde se află. „Nerăbdător s-o 
vadă, gata să se deplaseze” este foarte evident. Vrem să-l găsim 
şi ne vom duce oriunde va fi necesar. Dar n-am înţeles la sfârşit: 
„Ce vrei să faci?”. 


34 joc de cuvinte în limba engleză (nota trad.). 
301 


Marty îşi arcui sprâncenele. 

— Asta-i partea cea mai simplă. Am crezut că puteţi mai mult 
amândoi. Există o frază celebră pe care toți o cunosc dintr-un 
film: „Ce vrei să faci la noapte...”. 

— Bineînţeles! exclamă Peter. Am recunoscut-o. Din filmul 
Marty. „Ce vrei să faci la noapte, Marty?” Asta se referă la tine. 

Marty îşi frecă mâinile. 

— Acum am lămurit-o. Aşa că mesajul meu tradus înseamnă: 
„Jon Smith: Randi şi Peter te caută. Unde eşti? Vor veni la tine 
indiferent de loc”. Şi este semnat Marty. Vreo nelămurire? 

— N-aş îndrăzni, ridică Peter din umeri. 

Coborâră repede scările spre biroul lui Lochiel Cameron, 
prietenul lui Peter, proprietarul şi medicul-şef al spitalului. 
Doctorul Cameron ascultă, se ridică de la birou, iar Marty se 
aşeză în locul lui în faţa computerului. Degetele lui Marty tastau 
rapid mesajul după ce accesase pagina de pe Internet. Apoi se 
ridică, trecu în spatele scaunului şi privi fix în tavan. 

Doctorul Cameron se uită la Peter ca şi cum l-ar fi întrebat 
dacă să-i mai administreze lui Marty o doză de Mideral. Peter 
negă dând din cap, uitându-se tot timpul la prietenul lui care 
părea detaşat de realitatea din jur. După o vreme, Marty deveni 
agitat, dădu din mâini şi murmură ceva fără înţeles. 

Peter făcu un semn spre doctorul Cameron. Apoi i se adresă 
lui Marty: 

— Ei bine, băiete. Trebuie să fim rezonabili. Ai trecut prin 
multe, dar acum trebuie să te calmezi. 

— Cum? sări ca ars Marty mijind ochii. 

— Peter are dreptate, spuse Randi. Doctorul are medicamentul 
care îţi trebuie. la-l, Mart. O să te simţi mai bine în caz că vom 
avea nevoie detine. N 

Marty se încruntă. li privi pe amândoi cu dezgust. In acelaşi 
timp însă, mintea lui înregistră rapid îngrijorarea. Nu-i plăcea, dar 
ştia că medicaţia îl ajută atunci când vrea să călătorească din 
nou cu gândul. 

— Bine, spuse scurt. Dă-mi pastila aia oribilă. 

O oră mai târziu, Marty se întoarse şi se aşeză în faţa 
ecranului computerului. Peter şi Randi îl urmăreau. Nici un 
răspuns de la Jon. 

Aalst, Belgia 


Lângă vechea piaţă Aalst se afla proprietatea ramurii Brabant 
din familia La Porte. Deşi amplasată aproape de suburbiile 
oraşului Bruxelles, proprietatea familiei La Porte, o construcţie 
înălţată cu mulţi ani înainte, îşi păstrase grandoarea clasică. Se 
numea Hethuis, „Castelul”, în onoarea patrimoniului medieval şi 
a familiei. Acum, curtea înconjurată de ziduri era plină de 
berlinele şi limuzinele liderilor militari NATO şi ale membrilor 
Consiliului Naţiunilor Europene care se întruneau în această 
săptămână la Bruxelles. 

In aripa principală a clădirii, generalul conte Roland la Porte 
primea oaspeţii. Ca orice om de viţă nobilă, La Porte avea o 
ţinută impozantă aşa cum stătea lângă şemineul din salonul 
baronial. În jurul lui, arme de epocă, armuri atârnau, iar pe 
pereţii întunecaţi pânze ale marilor maeştri olandezi şi flamanzi 
- toate de la Jan van Eyck la Peter Brueghel. 

Comisarul Uniunii Europene, Enzo Ciccione, venit de la Roma, 
îşi exprima opinia vorbind englezeşte: 

— Aceste probleme ale sateliților americani sunt 
înspăimântătoare şi ne-au făcut pe mulţi dintre noi să ne 
revizuim punctul de vedere, generale La Porte. Poate că am 
devenit totuşi prea dependenţi de Statele Unite şi de militarii lor. 
La urma urmei, NATO este totuna cu Statele Unite. 

— Totuşi, relaţia noastră cu Statele Unite a fost utilă, replică 
La Porte în franceză, deşi cunoştea faptul că Ciccione nu vorbea 
această limbă. Făcu o pauză cât timp translatorul lui Ciccione, 
care stătea în spatele lui, făcu traducerea aproape simultan. Nu 
eram pregătiţi să ne asumăm propriul destin. 

Acum, fără îndoială, am câştigat mai multă experienţă militară 
în operaţiunile NATO. Problema nu este doar să-i provoci pe 
americani, ci să ni se recunoască importanţa şi puterea în 
continuă creştere. Ceea ce, bineînţeles, chiar americanii ne-au 
presat să facem. 

— Puterea militară se traduce şi prin reuşitele economice în 

competiţia de pe piaţa internaţională - sublinie comisarul vienez 
Hans Brecht care vorbea franceza, dar preferase să dea 
răspunsul în engleză din deferenţă pentru Ciccione. Aşadar, după 
cum aţi spus, generale, suntem deja în competiţie cu Statele 
Unite pe pieţele lumii. Este păcat că suntem mai tot timpul 
constrânşi să ne retragem din cauza preocupărilor strategice 
politice şi militare. 

— Punctul tău de vedere este încurajator, încuviinţă La Porte. 
Sunt momente când mă tem că noi, europenii, am pierdut 
dorinţa de mărire care ne-a alimentat în cucerirea lumii. Nu 
trebuie să uităm niciodată că noi am creat nu numai Statele 
Unite, ci şi toate celelalte naţiuni ale emisferei occidentale. Din 
păcate, acum sunt blocate în sfera americană de influenţă. Oftă 
şi dădu din capul său enorm. Sunt momente, domnilor, când cred 
că şi noi vom fi proprietatea americanilor. State vasale. După 
părerea mea, Marea Britanie este deja un astfel de stat. Cine va 
urma? Noi toţi? j 

Toţi ceilalţi ascultaseră cu atenţie. In afară de comisarul italian 
şi cel austriac se mai aflau acolo şi membrii belgieni şi danezi din 
Consiliul Naţiunilor Europene, precum şi unii lideri militari ai 
NATO care fuseseră pe portavionul Charles de Gaulle cu câteva 
nopţi înainte: generalul spaniol Valentin Gonzalez, cu privirea lui 
precaută şi mândru de cascheta lui de militar; generalul italian 
Ruggiero Inzaghi cu privirea lui fixă, dură şi gura care trăda un 
personaj ce nu ştie de glumă şi generalul german Otto Bittrich, 
ciolănos şi îngândurat. Absent, bineînţeles, era generalul britanic 
Arnold Moore, a cărui moarte recentă îi zguduise pe toţi. Cei care 
făcuseră din armată o carieră apreciaseră că accidentul fusese 
de fapt o jignire; dacă un soldat nu are şansa să moară în război, 
ar trebui cel puţin să moară în patul lui, acoperit de medalii şi 
recunoştinţă. 

Când generalul La Porte încheie, toţi ceilalţi izbucniră, 
dezbătând argumente pro şi contra. 

Generalul Bittrich şedea deoparte, gânditor ca de obicei, dar în 
tăcerea lui era o mare tensiune. Nu-l urmărea decât pe La Porte, 
motiv pentru care îşi alesese un scaun de unde să-l poată vedea 
bine. Sub părul aproape complet alb, faţa lui congestionată era 
atât de concentrată ca şi cum ar fi privit printr-un microscop. 

Dar La Porte nu remarcase. Il preocupau vorbitorii, pe măsură 
ce se apropiau din ce în ce mai mult de punctul lui de vedere 
- Statele Unite ale Europei -sau cum îşi zicea Uniunea 

Europeană însăşi, Europa. Îşi susţinu punctul de vedere încă o 
dată: 

— Am putea să discutăm la nesfârşit, dar în final toţi ştim că 
Europa, de la Marea Baltică la Marea Mediterană, de la Atlantic la 
Munţii Urali şi probabil mai departe, trebuie să-şi asume viitorul. 
Trebuie să avem o armată independentă, unită. Noi suntem 
Europa, noi trebuie să fim Europa! 

In imensa încăpere se stârniră murmure de emoție, dar se 
stinseră în cele din urmă, lăsând loc precauţiei, pragmatismului. 

Comisarul Ciccione ridică bărbia, ca şi cum gulerul era prea 
strâmt: 

— In câţiva ani veţi avea votul meu, generale La Porte. Nu 
acum. Naţiunile Europei n-au nici puterea, nici dorinţa de a face 
un asemenea pas imens. Mai mult, este periculos. Ţinând cont de 
instabilitatea politică cu care ne confruntăm... de situaţia 
tensionată din Balcani, asalturile teroriştilor din toate părţile, 
mişcările din Orientul Mijlociu, problemele din diferitele stan- 
uri35...nu ne putem asuma un alt risc. 

Se auzi un murmur general de aprobare, deşi era clar că unii 
membri din consiliu şi toţi generalii regretau puţin că ideea nu 
putea fi pusă în practică. 

Ochii lui La Porte aruncară flăcări la sugestia că acest lucru 
era prematur. 

— lar eu spun că nu putem să nu ne permitem! Trebuie să ne 
luăm locul pe plan militar, economic şi politic. Acum este 
momentul. În curând va trebui să votaţi. Este o mare 
responsabilitate, una care poate face viaţa tuturor mai bună. Ştiu 
că atunci când veţi fi în faţa acestui moment al adevărului şi va 
trebui să votaţi, veţi fi de acord cu mine. Veţi împlini destinul 
Europei nu ca în ultimii şaizeci de ani, ci aşa cum poate arăta el. 
Cum trebuie să arate. 

Ciccione se uită în jur, întâlnind privirile celorlalţi, pentru ca în 
final să dea din cap. 

— Cred că pot să vorbesc în numele tuturor când afirm că 
nimic nu ne poate convinge încă, generale. Regret, dar adevărul- 
adevărat este acela că Europa nu este încă pregătită. 

Toate privirile se întoarseră spre generalul Bittrich care 
continua să-l studieze pe La Porte. Germanul rupse tăcerea: 

— Cât despre atacul recent asupra sateliților Statelor Unite 
care pare să-i îngrijoreze atât de mult pe comisari şi pe generalul 


35 Afganistan, Turkmenistan, Pakistan etc. (nota trad.). 

La Porte, cred că vom vedea că americanii sunt bine pregătiţi să 
reziste şi să-i găsească pe cei care au pus la cale aşa ceva. 

Când se auzi un alt murmur de aprobare, generalul La Porte 
zâmbi scurt. Răspunse pe un ton reţinut: 

— Poate, generale Bittrich. Poate. 

In momentul acela, ochii cenuşii ai prusacului licăriră ca două 
puncte de oţel. Când toată lumea porni spre somptuoasa 
sufragerie unde se servea cina, Bittrich nu se mişcă. 

Singur cu generalul La Porte, se ridică şi se apropie de el. 

— Tragic eveniment, moartea generalului Moore. 

La Porte dădu din cap solemn. Ochii lui care nu clipeau 
niciodată îl studiau pe generalul german. 

— Mă simt vinovat. O mare pierdere. Dacă nu venea la 
întrunirea noastră de pe De Gaulle...? 

— Ah, aşa. Da. Dar ce a spus Moore înainte de plecare? Acum 
îmi amintesc. Se întreba dacă ştii ceva ce noi nu ştim. 

— Cred că era doar un gând trecător. S-a înşelat, aşa cum i- 
am spus şi lui, zise La Porte şi zâmbi. 

— Desigur, poate, zâmbi şi Bittrich şi se îndreptară amândoi 
spre sufrageria cu mesele înţesate de platouri cu mâncăruri 
flamande. 


Regiunea Chartreuse din Franţa 


Cabana era modernă, cu acoperiş înalt, ascuţit şi placată la 
exterior cu scândură până la jumătate, armonizându-se cu 
peisajul măreț de sub crestele înzăpezite ale Alpilor. Adăpostită 
de pinii frumos mirositori, cabana era căţărată pe un povârniş 
abrupt, la capătul unor păşuni întinse, cu vedere spre La Grande 
Chartreuse, renumita mănăstire cartuziană. Pe o latură a casei 
se deschidea o vedere panoramică peste o zonă deschisă, 
orientată spre sud, cu pete de zăpadă şi urme proaspete de 
căprioară. Apăruseră primele fire de iarbă. Spre nord, pădurea 
deasă de pini se ridica pe versantul muntelui, înconjurând 
cabana. 

Toate acestea erau importante pentru Therese Chambord, 
care era încuiată în camera de la al doilea etaj. Se uita spre 
singurele ferestre, foarte sus plasate şi trase patul de modă 
veche dedesubt. Deznădăjduită şi indignată, trase şi un birou gol 
şi se luptă să-l urce pe pat. Apoi puse mâinile în şolduri şi clătină 

din cap dezgustată. Cu toată osteneala, ferestrele rămâneau 
prea sus ca să ajungă la ele. Căra un scaun cu spătarul înalt când 
auzi uşa descuindu-se. 

Tatăl ei intră cu o tavă cu mâncare şi se opri surprins când o 
văzu stând pe pat şi pregătindu-se să pună scaunul peste birou. 
Lăsă tava jos, lângă uşă, înainte ca ea să coboare. Clătină din 
cap. 

— Nu te ajută cu nimic, Therese. Cabana este pe vârful unui 
munte şi camera ta dă spre o râpă. Chiar dacă poţi ieşi pe 
fereastră, până jos este o distanţă mai mare de trei etaje. Poţi să 
mori. Oricum, ferestrele sunt ferecate. 

Therese îţi privi tatăl. 

— Deşteptule! Am să scap totuşi de aici şi am să mă duc la 
poliţie. 

Chipul zbârcit al lui Chambord era trist. 

— Am sperat că vei înţelege. Că o să ai încredere în mine şi o 
să fii alături de noi în această cruciadă, copilă. M-am aşteptat să 
am timp să-ţi explic toate astea, dar acest Jon Smith a intervenit 
şi m-a silit să mă deconspir. Am fost egoist, dar... Ridică din 
umeri. Chiar dacă nu eşti alături de noi, nu te pot lăsa să 
evadezi. Ţi-am adus mâncare. Mai bine ai mânca. O să plecăm 
curând de aici. 

Therese sări furioasă de sus. 

— Să mă alătur cruciadei voastre? Cum aş putea fi de partea 
ta? Nici măcar acum nu-mi spui ce dracu' faci. lar eu nu văd 
decât că lucrezi cu nişte terorişti criminali care pun la cale un 
masacru, folosind computerul tău. Masacru! Crimă în masă. 

— Cauza noastră este dreaptă, copilă, spuse Chambord încet 
şi nu sunt alături de aceşti terorişti criminali, cum îi numeşti tu. 
Aşa cum i-am spus şi prietenului tău, colonelul Smith, ei sunt cu 
mine. Căpitanul Bonnard şi cu mine avem alte scopuri decât ale 
lor. 

— Ce scopuri? Spune-mi! Dacă vrei să am încredere în tine şi 
tu trebuie să ai încredere în mine. 

Chambord se duse la uşă, se întoarse şi o examină cu o privire 
pătrunzătoare pe fiica sa. 

— Poate mai târziu, după ce se termină totul şi după ce vom fi 
schimbat viitorul. Atunci ai să vezi, ai să înţelegi, ai să fii de 
acord. Nu acum. Nu eşti pregătită. Am greşit. 

Deschise uşa şi părăsi repede încăperea, închizând şi încuind 
uşa după el. 

Therese înjură şi se întoarse către pat. Urcă pe birou, apoi pe 
scaun şi se sprijini de perete. Își ţinu respiraţia aşteptând ca cele 
trei piese de mobilier să nu se mai clatine. În final îşi impuse să 
fie curajoasă şi se ridică. Reuşise. Capul ei ajungea la nivelul 
ferestrei. 

Se uită afară şi, cu un nod în gât, în jos. Tatăl ei îi spusese 
adevărul: pământul era prea departe şi se povârnea brusc. Privi 
peisajul din jur şi oftă. Incercă mânerul primei ferestre, dar era 
blocat. Poate că l-ar putea deschide, dar, chiar şi aşa, ar cădea 
prea de sus. Nu putea să scape pe aici. 

Admiră peisajul de o frumuseţe pastorală care se întindea în 
faţa ochilor ei. In depărtare putu să vadă mănăstirea Chartreuse, 
din secolul unsprezece, o bijuterie într-un peisaj verde, îmbietor. 
Undeva, mai aproape, auzise că s-ar afla oraşul Grenoble. Toate 
astea o făceau să se simtă ca o pasăre cu aripile tăiate, închisă 
într-o colivie. 

Dar nu era o pasăre. Era o femeie practică. Avea nevoie de 
toate puterile sale ca să-l oprească pe tatăl ei din ceea ce punea 
la cale. Mai mult, îi era foame. Cu grijă, se dădu jos, sări pe 
podea şi aduse tava pe un alt scaun vechi cu tapiserie brodată. 
Mâncă ceva ce părea a fi o mâncare ţărănească, plină de cartofi, 
varză, carne de iepure şi de porc. Puse bucăţi mari din pâinea de 
casă în tocană şi termină cu o carafă de vin roşu. Avea un gust 
plăcut, probabil un Beaujolais. 

Abia după ce mâncă şi îşi bău ultimul pahar, se întristă. Ce 
făcea tatăl ei? Era evident că teroriştii intenționau să atace 
cumva Israelul folosind computerul ADN. Dar de ce se implicase 
el? Mama lui fusese musulmană, dar el nu fusese niciodată 
evlavios, nu vizitase niciodată Algeria din câte ştia ea, îi ura pe 
terorişti şi nu avea nimic împotriva evreilor sau a Israelului. Era 
om de ştiinţă, pentru Dumnezeu! Asta fusese toată viaţa lui. 
Rațiunea, logica şi gândirea limpede fuseseră viaţa lui. În lumea 
lui nu fusese niciodată loc pentru clase sociale, ură rasială sau 
diferenţe etnice ori religioase. Numai adevăr şi realitate. 

Atunci... ce se întâmplase? Ce însemna acest mare viitor al 
Franţei pe care îl preconiza el? Incerca încă să descâlcească iţele 
când auzi ceva. Căpitanul Bonnard şi sinistrul om pe care îl 
numeau Mauritania plecaseră împreună. Poate că acum se 
întorseseră. Therese nu ştia de ce plecaseră şi unde anume, dar 
când apăreau ar putea fi timpul să plece. Cel puţin aşa-i spusese 
tatăl ei. 

Câteva momente mai târziu, cheia se răsuci în broască şi 
căpitanul Bonnard intră. Era îmbrăcat în uniforma Legiunii 
Străine Franceze, acum cu panglici şi insigna regimentului. Faţa 
lui pătrată era neagră de supărare, privirea pătrunzătoare, iar 
părul lui rar şi blond era ascuns sub caschetă. Avea pistol la 
brâu. 

— M-a trimis pe mine, mademoiselle, pentru că ştie că eu pot 
să trag, pe când el nu, aţi înţeles? N-am s-o fac, bineînţeles, dar 
sunt un ţintaş foarte bun şi fiţi sigură că n-am să vă las să 
evadați! 

— Eşti genul de bărbat care ar omori cu plăcere o femeie, 
căpitane. Sau un copil. Legiunea este cunoscută pentru astfel de 
lucruri, nu-i aşa? îl incită Therese. 

Bonnard miji ochii, dar nu răspunse. O îmboldi însă cu pistolul 
să iasă din cameră. Coborâră scările spre sufrageria cabanei, 
unde Mauritania se aplecase peste o masă mare, situată în colţul 
camerei, studiind o hartă. Tatăl ei stătea alături, privind. Avea o 
expresie ciudată pe care nu o putea înţelege, aşa cum nu 
înţelegea surescitarea reţinută pe care nu o văzuse niciodată, 
nici chiar atunci când făcea o cercetare cu largi perspective. 

Mauritania continuă: 

— Arată-mi unde sunt celelalte ascunzători ale tale. Am să 
trimit oamenii mei să ne aştepte acolo. 

Bonnard îi indică lui Therese un scaun departe de Chambord şi 
Mauritania. 

— Staţi jos, îi spuse el. Şi rămâneţi aici. 

Therese se aşeză fără tragere de inimă, uimită, în timp ce 
Bonnard se apropie de cei doi bărbaţi. Işi urmărea cu privirea 
tatăl care purta acelaşi pistol pe care îl văzuse asupra lui la vilă. 
Surprinsă, îl văzu mişcându-se rapid şi întorcându-se spre 
Mauritania. 

Faţa şi vocea lui erau ca de granit. 

— N-ai nevoie de informaţia asta, Mauritania. Ştim noi unde 
este. Vino. Plecăm acum. 

Mauritania nu se uită în sus, la Chambord. 

— Nu putem merge, doctore. Abu Auda şi ceilalţi oameni ai 
mei n-au sosit încă. Nu e loc pentru noi toţi în elicopterul Bell, 
aşa că va trebui să îl folosim şi pe al lor. 

— Nu va fi necesar, spuse Chambord. Nu-i mai aşteptăm. 

Mauritania ridică încet privirea de pe hartă. Se îndreptă şi se 
întoarse. Când văzu pistolul în mâna lui Chambord, rămase 

liniştit. Se uită şi la căpitanul Bonnard, a cărui armă era 
îndreptată tot spre el. 

— Ei? Mauritania se încruntă o clipă, arătându-se doar uşor 
surprins. 

— Eşti un om inteligent, Mauritania. Nu face ceva ce vei 
regreta. 

— Nu fac niciodată ceva ce aş putea regreta, doctore. Pot să 
întreb unde vrei să ajungi? A 

— Să mă dispensez de serviciile tale. Ne-ai fost de folos. Iți 
mulţumim pentru treaba pe care ai făcut-o, dar, de acum încolo, 
tu şi oamenii tăi veţi complica situaţia. 

Mauritania păru că se gândeşte. 

— Să înţeleg că ai un alt plan. Unul care crezi că n-o să ne 
placă. 

— Ai fost de acord cu ce s-a făcut până acum. De fapt, fraţii 
din alte grupări ar fi entuziasmați. Dar tu, aşa cum ai spus 
adesea, eşti un luptător de gherilă adevărat, nu un simplu 
terorist. Ai scopuri politice clare, o ţintă îngustă. In realitate, 
scopul nostru nu este acelaşi cu al tău, aşa că de-aici înainte ne 
dispensăm de tine. Mai exact, de oamenii tăi. Tu vei continua să 
fii cu noi, dar numai ca „oaspetele” nostru. S-ar putea să ne fii de 
folos. 

— Mă îndoiesc. Chipul lui Mauritania se scofâlci. Şi cine o să 
piloteze elicopterul? Pilotul meu nu face nimic fără ordinul meu. 

— Normal. Ne-am aşteptat la asta. Emile Chambord se uită 
către căpitanul francez: Bonnard, ia-o pe Therese cu tine. 

Bonnard o apucă de braţ, o ridică şi o împinse spre uşă. 

Mauritania îi urmări cu ochii lui spălăciţi. Când uşa se închise, 
se uită către Chambord. 

Acesta dădu din cap. 

— Da, căpitanul Bonnard are pregătire de pilot de elicopter. 
Ne va scoate de aici. 

Mauritania nu spuse nimic, dar când două focuri de armă 
succesive se auziră de afară, păru şocat. 

Chambord nu avu nici o reacţie. 

— După tine, Mauritania. 

Il împinse spre ieşirea din cabană, în lumina soarelui de munte 
şi mai încolo, până la luminişul dintre pini, unde îi aştepta un 
elicopter de recunoaştere Hughes. Alături zăcea corpul 
neînsufleţit al pilotului saudit, Mohammed. Avea două găuri în 
piept, iar sângele i se scurgea prin haine. În picioare, lângă el, 

stătea Bonnard, cu arma îndreptată spre Therese. Speriată, 
tânăra îşi acoperise gura cu mâna, de parcă îi venea să vomite. 

Chambord o studie, căutând pe faţa ei un semn că pricepuse 
despre ce era vorba. Se întoarse satisfăcut către Bonnard. 

— Elicopterul este alimentat şi gata de plecare? 

— Da. 

— Bine. Plecăm. Zâmbi cu o expresie visătoare. Mâine, istoria 
va fi schimbată. 

Bonnard se urcă primul, urmat de Mauritania şi Therese, cu 
chipul cenuşiu. Chambord intră ultimul. In timp ce se aşezară şi 
rotoarele porniră, omul de ştiinţă se uită încă o dată spre cer. 
Câteva momente mai apoi, elicopterul se ridică de la sol. 

Undeva deasupra Europei 


Cheia scăpării erau mâinile. Evadarea fără mâini libere era 
posibilă numai în circumstanţe excepţionale şi disperate. Ca să 
câştige, avea nevoie să-şi poată folosi mâinile. Aşa că, atunci 
când teroriştii îl legaseră cu mâinile la spate în camionul care îi 
transportase la Tunis, Jon îşi pusese mâinile una lângă alta cât 
putuse de drept. In graba lor de a părăsi vila, fanaticii nu 
văzuseră mişcarea şi, chiar dacă-i legaseră strâns braţele şi 
mâinile, Jon continua să le contracte şi să le relaxeze, iar şi iar. 
Nu realizase încă mare lucru. lar timpul trecea în defavoarea lui. 

Faptul că avea capul acoperit era un alt handicap. Cântări 
toată situaţia şi simţi că i se strânge stomacul. Elicopterul 
Sikorsky pierdu din înălţime, zburând ca şi cum se pregătea de 
aterizare. Avea puţin timp la dispoziţie. Cu un atac neaşteptat şi 
năucitor, putea să destabilizeze aparatul destul ca să-l facă să se 
izbească de pământ. La urma urmei, era proiectat să reziste la 
impactul unei prăbuşiri, avea scaune solide, în eventualitatea 
unei avarii şi sistem de apărare pentru rezervoarele de 
combustibil în caz de coliziune. Totuşi şansele de a scăpa erau 
cât un fir de păr peste zero, iar ca să doboare elicopterul avea 
nevoie de mâini libere. 

Dacă ar putea să se elibereze şi să atace înainte de aterizare, 
aparatul s-ar afla la mică distanţă de pământ. Ar putea 
supravieţui fără răni majore şi ar fi capabil să evadeze în 
confuzia care s-ar crea. Era o treabă grea, dar nu găsea altă 
alternativă. 

Elicopterul continua să coboare. Jon se lupta frenetic cu 
legăturile, fără rezultat. Deodată, Abu Auda, care stătea în faţă, 
spuse ceva în limba arabă, supărat. Urmară alţii şi discuţia se 
încinse. Jon estimă că erau mai mult de o duzină de terorişti la 
bord. Imediat, toţi păreau că se contrazic asupra a ceva ce 
văzuseră la sol. Alarmaţi, se consultau în toate limbile. 

O voce întrebă în engleză: 

— Ce s-a întâmplat? 

Prin zgomotele rotoarelor, Abu Auda relata veştile proaste 
când în franceză, când în engleză: 

— Mauritania şi ceilalţi nu ne mai aşteaptă la cabană aşa cum 
am vorbit. Nu răspund nici prin radio. Este loc de aterizare lângă 
cabană, dar nu văd elicopterul. Cineva zace întins la pământ. 
Făcu o pauză. 

Jon simţi tensiunea crescând în timp ce se pregăteau de 
aterizare. 

— Cine este? întrebă cineva. 

— II văd prin binoclu, spuse Abu Auda. Este Mohammed. Este 
rănit la piept. Ezită. Pare mort. N 

Urmară înjurături în arabă, franceză şi alte limbi. In timp ce 
Abu Auda ţipa încercând să ţină situaţia sub control, Jon continuă 
să asculte cu atenţie. Deveni evident că Abu Auda se aşteptase 
nu numai să-l găsească pe Mauritania, dar şi pe doctorul 
Chambord, pe căpitanul Bonnard şi pe Therese Chambord. 
Cabana era locul unde Abu Auda urma să se întâlnească cu 
ceilalţi, unde Chambord trebuia să proiecteze un alt computer 
ADN. 

O altă voce răcni: 

— Vezi ce se întâmplă când ai încredere în atei, fulani? 

Abu Auda replică răguşit: 

— Ai avut încredere în banii lor, Abdullah. Ţinta noastră este 
una măreaţă şi pentru asta avem nevoie de maşinăria 
francezului. 

— Atunci ce facem acum? Nimic? 

O altă voce întrebă: 

— Crezi că-i o capcană, Abu Auda? 

— Nu ştiu ce dracu’ o fi. Luaţi armele. Fiţi gata să săriţi de cum 
ajungem jos. A 

Jon nu reuşise să se dezlege. Insă asta putea fi şansa lui de a 
scăpa, o şansă mai bună decât să rişte să moară prăbuşind 
elicopterul. La aterizare, Abu Auda şi oamenii lui vor avea altceva 
de făcut decât să se gândească la el. Din faţă, Jon părea că stă 
nemişcat. Numai muşchii braţelor se mişcau la spate, unde 
mâinile lui continuau disperata luptă. 

Elicopterul se cutremură şi rămase în aer, înclinându-se uşor 
dintr-o parte în alta. Jon nu îşi întrerupse eforturile. Pielea îl 
ardea ca urmare a frecării, dar nu conta. Elicopterul se înscrise 
pentru a ateriza vertical. Dar, deodată, aparatul se aplecă 
periculos într-o parte. Jon îşi pierdu echilibrul şi căzu, lovindu-se 

cu umerii de scaun. Ceva ascuţit îl lovi în spate. Auzi strigăte 
când primii oameni săriră pe pământ. li urmară alţii şi elicopterul 
îşi recăpătă echilibrul şi ateriză. 

Rotoarele încetiniră viteza, iar Jon pipăi frenetic, în căutarea a 
ceva ascuţit pe peretele aparatului de zbor. Se frecă cu spatele 
de perete până când durerea deveni insuportabilă şi sângele 
ţâşni, făcându-l să înţeleagă că găsise ce-i trebuia. Tot întins pe 
o parte, se trase mai aproape, căutând, presând, până când 
mâinile găsiră locul. Încurajat, îşi propti încheieturile acolo. Când 
motorul se opri, se aşternu o linişte de mormânt în elicopter şi 
Jon simţi că frânghia începe să cedeze. 

Continuă să se frece de metalul ascuţit până când sfoara se 
rupse. Simti sânge pe mâini. Desfăcu legătura şi stătu liniştit, cu 
urechile ciulite. Câţi terorişti rămăseseră? Fuseseră atât de 
grăbiţi încât majoritatea coborâseră înainte ca aparatul să 
aterizeze. 

Afară se auzeau înjurături furioase. Abu Auda strigă: 

— Imprăştiaţi-vă! Căutaţi-i! Verificaţi peste tot! 

— Am găsit o hartă a Franţei! ţipă cineva. Am găsit-o în 
cabană. 

Alţii raportau altceva, ţipând şi mai tare. Zarva de afară 
continua. 

Jon încerca să depisteze zgomote de respiraţie în interiorul 
elicopterului. Nimic. Inspiră profund ca să se liniştească, scoase 
încet acoperitoarea de pe cap şi o aruncă pe podeaua dintre 
scaune. Se uită în jur. Nu era nimeni în faţă. Privi în spate şi 
lateral. Nimeni. Intins pe podea, îşi scoase căluşul din gură şi 
căută cu privirea o armă. Un pistol. Un cuţit pe care să-l fi lăsat 
cineva din greşeală. Orice. Stiletul pe care-l avusese ascuns îi 
fusese luat. 

Dar, din nou, nimic. Se târî spre scaunul pilotului şi cel al 
copilotului. Acolo văzu ceva care părea un pistol. Era un pistol de 
semnalizare. 

Precaut, se ridică şi se uită pe geam. Aterizaseră pe un teren 
din capătul unei păduri dese de pini, lângă o cabană, cu vârful 
înalt şi foarte ascuţit. Cabana era şi îngustă, ceea ce o făcea mai 
puţin vizibilă din aer şi de pe laturi. Pinii se îngrămădeau lângă 
ea şi se întindeau până aproape de o râpă. Mai departe, în spate, 
se profilau munţii înzăpeziţi. Cineva pronunţase cuvântul Franţa. 
Erau Alpii? 

Doi terorişti cu armele atârnate de umăr ridicau trupul 

neînsufleţit al pilotului lui Mauritania. Alţi doi căutau cu privirea 
spre hăul care se deschidea la picioarele lor, în timp ce de la 
etajul doi al cabanei, Abu Auda urmărea scena, însoţit de alţi doi 
saudiţi. Toţi cercetau depărtările. 

Dar lui Jon îi atrase atenţia pădurea. Dacă putea să se 
strecoare din elicopter şi să se ascundă printre pini, îşi tripla 
şansele de scăpare. Trebuia să acţioneze imediat, cât timp 
teroriştii erau ocupați. Fiecare secundă pierdută sporea pericolul 
ca Abu Auda şi ceilalţi să abandoneze căutarea, să se regrupeze 
şi să-şi amintească de el. 

Mergând ghemuit, privi spre uşa din partea copilotului care 
dădea în partea opusă cabanei. Uită de răni, se strecură peste 
margine şi se rostogoli pe pământ, târându-se mai departe ca un 
şarpe. Stând pe burtă, se uită pe sub elicopter către teroriştii 
care erau foarte ocupați. Satisfăcut, cu pistolul de semnalizare în 
mână, se târî pe coate spre iarba care creştea la marginea 
pădurii de pini. Florile de primăvară începuseră să ridice capul 
din iarbă. Mireasma proaspătă a muntelui umplea aerul. Vreme 
de o clipă se simţi năucit, beat de libertate. Dar nu îndrăzni să se 
oprească. 

Târându-se repede, ajunse la copaci şi se afundă recunoscător 
în obscuritatea pădurii. Gâfâia. Sudoarea îi curgea pe faţă. Dar 
nu se simţise niciodată mai bine. Se ascunse după un trunchi şi 
studie teroriştii din luminişul de lângă cabană. Nu descoperiseră 
lipsa lui. Cu un zâmbet rece, sări şi o luă la goană. 

Prima dată când auzi un zgomot deasupra capului, se opri şi 
se ascunse după un pin. Se uită printre crengile copacilor. Când 
văzu un cap apărând de după un alt arbore, inima îi zvâcni. Era 
capul unui afgan cu turban care îi căuta prin pădure pe 
Chambord, Mauritania şi pe ceilalţi dispăruţi. N 

Bărbatul se sucea uşor încolo şi încoace, scrutând împrejur. Il 
auzise pe Jon? Aşa se părea, fiindcă ridică arma veche americană 
M16A1 şi o îndreptă în direcţia unde era el ascuns. Jon îşi ţinu 
respiraţia, cu pistolul de semnalizare în mână. Ultimul lucru care 
şi-l dorea era să fie nevoit să apese pe trăgaci. Dacă îl lovea, 
afganul ar ţipa ca un duh rău. Dacă nu-l lovea, încărcătura s-ar 
aprinde mai luminoasă ca flacăra olimpică. 

Urmări bărbatul îndreptându-se încet spre locul unde se 
ascundea. Teroristul putea cere ajutoare, dar nu o făcu. Pesemne 
că nu era sigur de ce auzise sau dacă auzise ceva. După expresia 
lui, avea aerul că îşi făcea curaj vorbind cu sine. Nu auzise nimic. 

Un iepure. Vântul. Vigilenţa lui scăzu şi lăsă arma jos. Acum, că 
nu mai era bănuitor, porni mai departe. In momentul în care 
ajunse lângă ascunzătoarea lui Jon, o luă la fugă. 

Jon se ridică şi-i sări în cârcă fără ca bărbatul să aibă timp să 
reacționeze. Il lovi în genunchi cu greoiul pistol de semnalizare. 
In clipa următoare îi puse mâna la gură şi îndreptă arma spre 
capul lui. Sângele curgea din piciorul bărbatului buimăcit de 
prima lovitură. Jon îl lovi din nou şi extremistul căzu pe pământul 
reavăn. Respirând cu greu, Jon se aplecă. Apucă arma M16 şi 
verifică pulsul teroristului. Era mort. Jon luă cartuşele de rezervă 
din costumul lui, se întoarse şi se topi în pădure. Incerca să 
înţeleagă ce se întâmplase la cabană înainte de sosirea lui. De ce 
murise pilotul saudit? Din ce spusese Abu Auda, Chambord, 
Therese, Bonnard şi Mauritania ar fi trebuit să fie la cabană. 
Unde plecaseră? Işi reaminti cuvintele lui Chambord: 

„Nu sunt cu ei, colonele Smith. Ei sunt cu mine.” 

li rămăsese întipărită în minte această afirmaţie, sâcâindu-l, 
căutând explicaţii. Mozaicul de informaţii disparate, auzite de 
luni încoace, începuse să se lege şi să capete un sens ciudat. De 
ce Chambord şi Bonnard nu au aşteptat? La urma urmelor, se 
presupunea că Scutul Semilunii lucra pentru e/. 

Chambord nu făcea parte din Scutul Semilunii. Asta-i spusese, 
că ef erau cu el. 

Continuând să fugă, Jon încerca să găsească o explicație. Apoi 
parcă i se luă o ceață de pe ochi: aşa cum Flacăra Neagră fusese 
o fațadă pentru Scutul Semilunii, această a doua grupare putea fi 
o fațadă pentru Chambord şi căpitanul francez Bonnard. 

Putea să greşească, dar nu credea. Cu cât se gândea mai mult 
la asta, cu atât lucrurile aveau mai mult sens. Trebuia să ajungă 
cât de curând la Fred Klein şi să-l avertizeze. Klein şi jumătate 
din serviciile de contrainformaţii din toată lumea căutau 
criminalii, dar nu pe cei reali. Klein trebuia să ştie asta, iar Jon 
trebuia să afle unde se duseseră Chambord şi Bonnard şi ce mai 
puneau la cale. 


Primul semn că Jon avea din nou probleme fu canonada care 
explodă dinspre elicopterul S-70A. Gloanţele se loveau de 
coroanele pinilor când Jon traversă un luminiş. Crengi zburau 
peste tot pe când elicopterul se ridică şi făcu un al doilea tur 
deasupra pădurii. Dar Jon nu se mai afla în teren deschis, aşa că 
aparatul se roti deasupra capului său şi o luă spre râpă. Era o 

capcană, îşi zise Jon. Îl văzuseră de prima dată şi acum căutau 
un loc de aterizare altundeva. După aceea teroriştii se vor 
răspândi, aşteptându-i să apară. Dacă erau destui ca să acopere 
întreaga zonă, ei puteau spera ca Jon să se îndrepte spre ei. 

Colindă două ore în căutarea unei scăpări. Când observă că 
forţele grupării Scutul Semilunii nu mai erau, se simţi în 
siguranţă şi se întoarse să coboare panta, cu speranţa să 
găsească un drum. Bănuia că se află undeva în sud-estul Franţei. 
Dacă estima corect, putea fi oriunde de la Mulhouse la Grenoble. 
Fiecare oră care trecea fără să întâlnească un colţ de civilizaţie 
făcea ca timpul să curgă în defavoarea lui. Pentru că avea nevoie 
de un telefon, riscase şi schimbase prea repede direcţia de mers. 
Nu se depărtase prea mult de cabană, aşa se explica faptul că 
elicopterul îl localizase. 

Trebuia să iasă din raza lor vizuală. Se întoarse, dar n-o apucă 
iar în sus. In schimb, traversă râpa dinspre cabană, sperând să-l 
surprindă pe Abu Auda. De asemenea, trebuia să existe un drum 
prin apropierea cabanei. Croncănitul unui stol de corbi care se 
ridică de pe vârfurile pinilor era semnul că făcuse o nouă 
greşeală. A doua o constată când, la vreo optzeci de metri spre 
stânga, un animal speriat o luă la goană. 

II subestimase pe Abu Auda. O grupă terestră urmase 
elicopterul în cazul în care Jon ar fi făcut exact ce făcuse. Acum 
se ascunse într-o crevasă spre dreapta, de unde putea să vadă 
întreaga pădure de deasupra. Câţi oameni avea Abu Auda? 
Avusese doar doisprezece, în caz că nu primise întăriri de 
undeva. Mult deasupra, vârfurile pinilor se mişcau în bătaia 
vântului. Undeva departe, insectele bâzâiau, iar păsările îşi 
începuseră trilul. Dar nu cântau în apropiere. Pădurea era 
cufundată într-o linişte sinistră, în aceeaşi aşteptare. Nu avea să 
dureze mult. 

Apoi umbrele de sub pinii înalţi părură că vibrează, că se 
ondulează ca o ceaţă fină. Din ceaţă, îşi făcu apariţia un alt 
afgan. Nu era singur. Incă un terorist apăru la mai puţin de 
cincizeci de metri în dreapta lui Jon şi vreo douăzeci de metri mai 
încolo, spre râpă. Un al treilea se afla la o distanţă egală, dar de 
partea cealaltă. 

Jon nu mai văzu alţi oameni. Zâmbi. Nu primiseră întăriri. 

Trei la unu - şi câţi mai erau în elicopterul care venea pe 
deasupra râpei? Probabil şase sau şapte. Dacă acţiona repede, 
nu mai conta. De astă dată, Abu Auda calculase greşit. Nu se 

aşteptase ca Jon să lovească rapid dintr-un unghi atât de ascuţit, 
de unde îi localiza pe toţi. Trei la unu, cu un M16 şi din locul în 
care se afla, nu era imposibil. 

Jon îl urmări pe primul terorist semnalizând celorlalţi să 
înconjoare suprafaţa pe care o cerceta el. Jon îşi zise că 
descoperiseră probabil că avea arma. Abu Auda era un 
comandant dur, unul care gândea, aşa că îşi numărase oamenii 
când părăsise cabana. Ceea ce însemna că descoperise şi că are 
o armă în minus. Dacă găsiseră corpul, Auda avea certitudinea 
că un M16 dispăruse. 

Privi precaut în jur. Teroristul din fruntea grupului avansase 
chiar spre stânci. Preocuparea principală a lui Jon era cât de 
rapid îl putea anihila înainte ca ceilalţi doi să constate dispariţia 
lui. Dar dacă ar trage primul, i-ar aduce în goană pe ceilalţi. 
Probabil că unul ar alerta şi elicopterul. 

Aşteptă până când ceilalţi doi ajunseră în linie cu stâncile, unul 
lângă altul. Primul se afla la mai puţin de trei metri de el. Acum 
era momentul. Pe creastă, Jon se ridică, trase iute trei focuri de 
armă - două în primul terorist şi unul în cel de la est. Ridică arma 
din nou şi mai trase două gloanţe spre omul de la vest. Apoi o luă 
la fugă. 

Pe primul îl omorâse. Nu se mai ridicase. Ceilalţi doi căzuseră 
şi ei, dar nu ştia cât de grav erau răniţi. Fugind, asculta reacţiile. 
In depărtare auzi un strigăt... şi nimic mai mult. Nu auzi paşi care 
alergau, nici trosnituri în tufişuri şi nici rupându-se crengi. Nici un 
zgomot nu trăda prezenţa cuiva în apropiere. 

ingrijorat, căutând un adăpost, gonea traversând panta, când 
auzi iar motorul elicopterului. Zbura la joasă altitudine. Privi 
printre coroanele copacilor. Curând aparatul se roti deasupra lui 
şi zări o faţă neagră care scruta cu atenţie terenul de dedesubt. 
Abu Auda. 

Elicopterul Sikorsky continuă să zboare. Jon nu putea rămâne 
acolo fiindcă Abu Auda nu ar fi prelungit căutarea aeriană de 
unul singur. Unii dintre oamenii lui se aflau încă pe teren şi Jon 
trebuia să ia o hotărâre rapidă. Dar şi Abu Auda. Acesta din urmă 
trebuia să ghicească în ce direcţie alerga Jon. 

In timp ce asculta atent motorul aparatului care se pregătea 
să aterizeze, încercă să gândească cu mintea teroristului. Hotări 
că Abu Auda se aştepta ca el să se depărteze cât mai repede de 
urmăritori, punând o distanţă cât mai mare între ei. Ceea ce 
însemna, dacă avea dreptate, că elicopterul va ateriza direct la 


318 


sud. Jon se întoarse şi alergă spre dreapta. Apoi încetini şi o luă 
spre vest, prin pădure, încercând să facă cât mai puţin zgomot. 

După o cursă de mai puţin de o oră, pădurea de pini începu să 
se rărească. Transpirând, cu rănile dureroase, Jon continuă să 
alerge printr-o fâneaţă, oprindu-se doar la lizieră. Se auzi o 
maşină care rula pe un drum, ceva mai jos. Cât alergase spre 
vest, nu auzise că ar fi urmărit, iar zgomotul elicopterului, care 
mai cerceta încă pădurea şi pe care îl auzea din când în când, 
venea de departe, din stânga lui, dinspre sud. Rămase printre 
copaci, luând-o spre nord de-a lungul lizierei şi sperând ca 
drumul şi pădurea să se întâlnească pe undeva ori cel puţin să se 
apropie. 

Când găsi un izvor de munte se opri şi se ghemui alături. 
Alunecând pe frunzişul umed, desfăcu bandajul făcut de Therese 
la vilă. Rana era lungă, dar nu adâncă. Se spălă bine. Pe alocuri 
se infectase. Nimic serios însă. 

Işi spălă faţa transpirată cu apa rece şi, oftând, o porni din nou 
la drum. Sunetele pădurii se auzeau clar, dar erau cele obişnuite. 

Se opri. Incepu să spere. Printre copaci se vedea un drum şi 
un indicator. Se uită în jur şi se strecură precaut din umbra 
pădurii spre drumul asfaltat. O rupse la goană spre indicator. Cel 
puţin ştia unde se află: la 12 km depărtare de GRENOBLE. Nu 
prea departe şi mai fusese acolo. Dar dacă rămânea pe drum, 
putea să trezească bănuieli, iar elicopterul îl putea depista uşor. 

Făcând planuri, intră din nou în pădure şi aşteptă. Când auzi 
motorul unui vehicul, răsuflă uşurat. Mergea în direcţia bună. Il 
urmări apropiindu-se - era un camion de marfă. Lăsă arma cu 
toată muniţia la rădăcina unui pin şi le acoperi cu frunze. Apoi 
vâri cuțitul afganului într-un buzunar şi pistolul de semnalizare în 
celălalt şi făcu semne cu ambele mâini. _ 

Şoferul opri şi Jon urcă în cabină, mulţumindu-i în franceză. li 
spuse că este străin în regiune şi că venise să viziteze un prieten 
care plecase mai demult spre Grenoble. Trebuia să se 
întâlnească cu el la cină, dar maşina lui se defectase aşa că 
hotărâse s-o ia pe jos şi să vadă dacă găseşte un bun 
samaritean. Tăiase prin pădure o bucată de drum şi se rătăcise. 

Fermierul de la volan pălăvrăgi prietenos, vorbind despre 
avantajele regiunii, mulţumit de compania lui Jon în acest ţinut 
pustiu, cu locuitori puţini. Merseră o bucată de drum, dar Jon nu 
se relaxa încă. Privirea lui cerceta întruna. 

Grenoble, Franţa 


Situat în Alpii Francezi, Grenoble este un oraş fascinant, vechi 
centru istoric, cunoscut atât datorită sporturilor de iarnă - mai cu 
seamă schiul - cât şi pentru reperele sale medievale. Fermierul îl 
lăsă pe Jon pe malul stâng al râului Isere, în Grenette, o piaţă 
animată, cu multe cafenele. Alături se deschidea piaţa St. Andre, 
inima oraşului Grenoble. Soarele călduţ scosese oamenii din case 
şi şedeau la măsuţele mici de pe trotuar, bând cafea. 

In timp ce-i studia, Jon îşi dădu seama cât de mizerabil arătau 
hainele lui. Erau murdare şi pline de praf şi habar nu avea dacă 
se spălase bine pe faţă. Atrăsese deja priviri nu tocmai 
binevoitoare, ceea ce nu dorea nicidecum. Avea încă actele la el 
şi, după ce îl va contacta pe Fred Klein, îşi va cumpăra alte 
haine. 

Se întoarse şi, orientându-se, o luă spre piaţa St. Andre. Acolo 
găsi ceea ce-i trebuia mai întâi - o cabină telefonică; intră şi 
formă numărul lui Fred Klein. 

Vocea lui Klein păru surprinsă: 

— Aşadar trăieşti? 

— Pari dezamăgit. g 

— Nu fi sentimental, colonele, replică sec Klein. Imbrăţişările 
mai târziu. S-au întâmplat unele lucruri pe care trebuie să le afli. 

li povesti despre ultimul dezastru electronic - scoaterea 
sateliților din funcţiune. 

— Am sperat că a fost distrus computerul molecular şi avem 
de-a face doar cu o altă destabilizare a sistemelor. 

— N-ai crezut asta nici măcar o secundă. Avaria este prea 
răspândită. 

— Numeşte-o speranţă naivă. 

— Randi Russell a putut să fugă la timp? 

— N-am fi ştiut ce anume s-a petrecut în Algeria dacă n-ar fi 
scăpat. S-a întors la Paris. Unde eşti? Spune-mi ce-ai făcut. 

Aşadar Randi scăpase. Jon respiră uşurat. li raportă ultimele 
evenimente de când explodase racheta şi ce mai aflase între 
timp. 

Klein înjură: 

— Aşadar, crezi că este doar o faţadă gruparea Scutul 
Semilunii? 

— Pare să fie aşa. Nu-l văd pe Darius Bonnard ca terorist 
islamic, indiferent de legăturile lui cu algerienii. Dar a fost la 

locul potrivit în momentul potrivit ca să dea acel telefon din 
sediul NATO. El sau Chambord l-au ucis probabil pe pilotul 
grupării Scutul Semilunii la cabană, înainte să ajungem acolo, 
apoi au plecat împreună cu Therese. Abu Auda a fost uluit. 
Distrus. Işi făcea griji, dacă Mauritania mai este în viaţă. Din câte 
am priceput, nu asta era următoarea mutare, ceea ce le-a dat 
planurile peste cap. 

— Crezi că Emile Chambord este în spatele a tot ce s-a 
întâmplat? 

— Poate că da, poate că nu. S-ar putea să fie căpitanul 
Bonnard, care-l ţine pe Chambord şi o foloseşte pe fiica lui ca 
scut - continuă Jon îngrijorat în legătură cu soarta lui Therese. 
Privi strada să vadă dacă apare Abu Auda sau vreunul din 
oamenii lui. Ai auzit ceva de Peter Howell şi Marty? 

— Din ce mi-au spus prietenii mei de la Langley, toţi sunt la 
Paris. Marty şi-a revenit. 

Jon zâmbi. Ce uşurare să-l ştie pe Marty întors printre ei. 

— A spus ceva folositor despre Emile Chambord? 

— Din păcate, nimic mai mult decât ce ştiam deja. Am s-o 
trimit pe Randi să te ia de acolo. 

— Spune-i c-o aştept la fortăreaţa Bastilia de la terminalul 
telefericului. 

Klein tăcu. Apoi continuă: 

— Ştii, colonele, s-ar putea să fie cineva pe care nu-l ştii în 
spatele lui Chambord şi a lui Bonnard. Ar putea fi chiar fiica 
acestuia. 

Jon estimă situaţia. Nu Therese, nu. Nu credea aşa ceva, dar 
ceea ce-i spusese Klein îi atinse o coardă. O idee începu să se 
contureze în mintea lui. Anume că trebuia să facă repede 
următoarea mişcare. 

— Scoate-mă de aici, Fred. 


321 


32 


Paris, Franţa 


În incinta cartierului general al Marinei din Piaţa Concorde, 
ofiţerul superior căpitan Liberal Tassini se juca pe birou cu stiloul 
său Mont Blanc, privindu-l pe Peter Howell. 

— E curios că ai venit să-mi ceri aşa ceva, Peter. Pot să te 
întreb ce anume ţi-a trezit interesul? 

— Să spunem doar că MI6 m-a solicitat să mă ocup de treaba 
asta. Cred că s-a ivit o problemă minoră în legătură cu unul 
dintre ofiţerii noştri tineri. 

— Şi care ar fi acea problemă minoră? 

— Intre noi doi, Libby, le-am spus doar să acţioneze pe căile 
obişnuite, dar se pare că a fost implicat fiul cuiva important. 
Peter dădu din cap, făcând impresia că este jenat. Sunt doar un 
mesager, băiete. Unul din motivele pentru care nu m-am întors 
în serviciu, nu-i aşa? Din cauza temperamentului şi aşa mai 
departe. Fă-mi o favoare şi dă-mi un răspuns simplu şi dispar din 
faţa ta. N 

— Nu pot, prietene. Intrebarea ta se referă la o situație 
oarecum delicată şi complicată cu care ne confruntăm noi înşine. 

— Nu mai spune. Ei bine, uită ce ţi-am spus. Imi pare rău, eu... 

Căpitanul Tassini răsuci iar stiloul pe birou. 

— Dimpotrivă. Acum aş fi curios să aflu exact cum acest, ei 
bine, ofiţer a devenit curios să ştie dacă recenta întrunire de pe 
De Gaulle a fost sau nu autorizată. 

— Bine, Libby, începu Peter pe un ton conspirativ, se pare că 
tipul a băgat în factura de cheltuieli contravaloarea înlocuirii 
pilotului unuia dintre generalii noştri. Tipul care a plătit vrea să 
ştie dacă cererea era legitimă. 

Căpitanul Tassini râse în hohote. 

— Chiar aşa? Şi generalul ce spune? 

— Ai atins coarda sensibilă. Se pare că generalul a murit. 
Acum câteva zile. 

Tassini miji ochii. 

— Intr-adevăr? 

— Mă tem că da. Nu este neobişnuit la generali. Ştii, era 
bătrân. 

— Sau aproape, spuse Tassini în engleză. Bine. Acum tot ce 
pot să-ţi spun este că nici o astfel de întrunire nu a fost 
autorizată să aibă loc pe De Gaulle, deşi e posibil să fi avut loc. Şi 
noi facem investigaţii asupra acestui caz. 

— Hmm. Peter se ridică. Bine, am să le transmit bătrânilor 
spioni că nu se poate confirma sau infirma răspunsul. Cel care a 
făcut înlocuirea poate da banii înapoi sau nu. E treaba lui. Dar nu 
va avea un răspuns oficial. 

— Cam greu pentru tânăr, spuse Tassini. 

Peter se îndreptă spre uşă. 

— Oricum, ce făcea De Gaulle acolo? Ce a spus căpitanul 
navei despre întrunire? j 

Tassini se lăsă pe spătarul scaunului şi-l studie pe Peter. In 
cele din urmă spuse: 

— Susține că n-a avut loc nici o întâlnire. Că era plecat într-o 
aplicație cu nişte nave de luptă în apele inamice şi că ordinul a 
venit de la NATO. O problemă dificilă pentru noi, de vreme ce 
nimeni din NATO nu a dat un astfel de ordin. 

— Vai de mine! Ei, îmi pare bine că nu este în ograda mea, 
bătrâne. 

Peter simţi privirea curioasă a lui Tassini în ceafa când ieşi din 
cameră. Se îndoia că îşi înşelase prietenul, dar amândoi 
păstraseră aparențele şi, mai important, se abţinuseră de la 
comentarii. 


Berlin, Germania 


Kurfurstendamm - sau Ku'damm, cum îl numeau localnicii 
- este un bulevard aglomerat din inima noului Berlin. Inţesat de 
magazine şi birouri luxoase, închiriate la preţuri foarte mari, este 
vestit în toată lumea. Cei care cunosc zona spun că Ku'damm nu 
doarme niciodată. Intr-unul din restaurantele elegante de pe 
acest bulevard, Pieke Exner îşi croia drum printre mesele 
încărcate cu veselă din argint, îndreptându-se spre masa unde 
urma să ia prânzul cu cineva. Era a doua oară, în decurs de 
douăsprezece ore, când se întâlnea cu tânărul locotenent, dar 
ştia că el era mai mult decât pregătit - era nerăbdător. 

Lucru evident din felul cum sărise în picioare şi bătuse din 

călcâie în stil prusac, ceea ce i-ar fi adus dezaprobarea 
generalului Otto Bittrich. lar tunica descheiată la gât îi dădea un 
aer familiar pe care ea îl încurajase cu o seară în urmă, înainte 
de a pleca acasă şi de a-l lăsa dacă nu gâfâind, cel puţin 
respirând cu greu. Acelea erau semnele pe care dorise să le 
vadă. Totuşi mai rămânea ceva de făcut. Locotenentul nu trebuie 
doar să-şi descheie tunica, ci să-şi dezlege şi limba. 

Zâmbi şi se aşeză pe scaunul oferit. Roşind, tânărul o ajută să- 
şi apropie scaunul de masă. Cum şedea lângă ea, femeia îi zâmbi 
cald şi ingenuu, ca şi cum s-ar fi gândit la el tot timpul de când 
se despărţiseră. După ce el comandă galant o sticlă de vin foarte 
scump şi dintre cele mai renumite din regiunea Rheingau, femeia 
reluă discuţia pe care o întrerupseseră, despre visele ei de a 
călători, despre iubire şi toate celelalte lucruri care-i erau străine. 

După cum se dovedi, ea sesiză rapid că obținuse rezultatul 
scontat pentru că locotenentul era prea preocupat să se 
gândească numai la ea şi nu băuse nici măcar o înghiţitură de 
vin, Prânzul începu cu un schnitzel stropit cu a doua sticlă de 
Rheingau, urmat de un excelent ştrudel, masa încheindu-se cu 
cafea cu coniac. Dar oricât i-a zâmbit şi i-a ţinut mâna într-a ei, el 
nu a scos o vorbă despre munca sa. 

Pierzându-şi răbdarea, îl privi adânc în ochi, reuşind să-i 
transmită că era timidă, nervoasă, uşor speriată, îndrăgostită, 
nerăbdătoare, dornică, toate la un loc. Insemna ceva şi chiar 
bărbaţi mai în vârstă şi mai înţelepţi decât Joachim Bierhof ar fi 
căzut în plasă. 

Bărbatul plăti repede nota şi amândoi părăsiră restaurantul. 
Când ajunseră la apartamentul ei, situat în spatele Porții 
Brandenburg, peste râul Spree din cartierul Prenzlauer Berg, în 
fostul Berlin de Est, locotenentul nu mai era în stare să se 
gândească decât la ea, la apartamentul şi la patul ei. 

O dată intraţi, el cobori iute jaluzelele la ferestre şi curând era 
dezbrăcat şi îi mângâia sânii lui Pieke. Femeia oftă, plângându-se 
de frigul de afară. Era o lună de mai friguroasă în Germania. Se 
lamenta cum i-ar fi plăcut să fie cu el sub soarele cald al Italiei 
sau al Spaniei sau mai bine... sub soarele gloriosului sud al 
Franţei. 

Preocupat de sânii ei şi de bikini, Joachim murmură: 

— Am venit de acolo, din sudul Franţei. Doamne, cum îmi 
doream să fi fost cu tine. 

Ea chicoti. 

— Dar ai fost cu generalul tău. 

— A fost plecat pe portavionul acela francez mai toată 
noaptea. Doar el şi pilotul nostru. Eu m-am plimbat pe chei. De 
unul singur. A trebuit să mănânc singur. Ce vin bun am băut. Ţi- 
ar fi plăcut. Doamne, cum mi-aş dori... dar acum eşti aici şi... 

In clipa aceea Pieke Exner alunecă din pat, lovindu-se la 
genunchi şi la spate. Nu se mai putu ridica fără ajutorul lui. Când 
el o luă în braţe şi o aşeză pe pat, ea îi ceru să o învelească 
fiindcă îi era frig. Incepuse să tremure. Locotenentul dădu 
drumul la radiator şi mai puse o pătură peste ea. De sub pătură, 
Pieke scoase o mână şi privi trist spre el. 

Era desigur teribil de dezamăgită şi, cu lacrimi în ochi, spuse: 

— Bietul de tine. Cred că ţi-e foarte greu. Imi pare tare rău. 
Eşti supărat? Vreau să spun... ai fost atât de... atât de... 

Joachim Bierhof era la urma urmei ofiţer şi gentleman. O 
încurajă şi-i spuse că totul este în regulă. Pentru el conta mult 
mai mult ea însăşi decât... 

Pieke îi luă mâna şi-i promise că se vor întâlni a doua zi, dacă 
se va simţi bine, direct în apartamentul ei. 

— Te sun mâine! 

Şi adormi imediat. 

Locotenentului nu îi mai rămase decât să se îmbrace şi să 
plece repede, atent să nu o trezească. 

In momentul în care uşa se închise, Pieke sări din pat, se 
îmbrăcă şi dădu un telefon. Raportă: 

— Generalul Bittrich a fost în sudul Franţei, aşa cum ai spus. A 
stat o jumătate de noapte pe portavionul francez. Asta-i tot ce-ai 
vrut să afli, Peter? 

— Eşti o minune, copilă, spuse Peter Howell, care se afla la 
Paris. 

— Să ţii minte asta. 

Peter râse uşor. 

— Sper că preţul nu a fost prea mare, Angie, frumoaso. 

— Eşti gelos, Peter? 

— La vârsta mea, draga mea, mă simt flatat. 

— La orice vârstă. Şi-apoi, tu n-ai vârstă. 

Peter izbucni în râs. 

— Nu tot corpul meu pare să ştie asta mereu. Dar vom mai 
vorbi despre asta. 

— O propunere, domnule Howell? 

— Angie, ai putea ispiti şi un mort. Mulţumesc încă o dată. 

Angela Chadwick închise, aranjă patul, îşi luă geanta şi părăsi 
apartamentul, ducându-se la locuinţa ei, de partea cealaltă a 
Porții Brandenburg. 


Paris, Franţa 


Marty avea un nou laptop pe care Peter îl cumpărase folosind 
cartea de credit a prietenului său. Rămas singur, Marty stătea 
ghemuit pe patul din camera lui de la clinică. Verificase site-ul 
OASIS de pe Internet - Informaţii şi ajutor online despre 
sindromul Asperger - de mai bine de cincisprezece ori în ultimele 
două ore, dar fără rezultat. 

Oscilând între disperare şi optimism, deprimat din cauza lipsei 
de medicamente, Marty nu-i observă pe Randi şi pe Peter intrând 
în cameră până când îi auzi vorbind. 

— Vreo veste, Mart? întrebă Randi înainte să închidă uşa. 

Peter o întrerupse: 

— MI6 nu a auzit nimic. Groaznic. Dacă am fi ştiut pentru cine 
lucrează de fapt Jon, acum am fi putut să-i contactăm direct şi 
obţineam o informaţie exactă. 

Marty o privi solemn pe Randi. 

— Cei de la CIA ce spun, Randi? 

— Nimic, admise ea. 

Marty se încruntă, lovind tastatura cu degetele. 

— Mai verific o dată OASIS. 

— Cât e de când ai încercat ultima oară? întrebă Peter. 

Două pete roşii de indignare apărură pe obrajii lui Marty. 

— Dacă crezi că sunt obsedat, Peter, ce spui de tine? De 
telefoanele alea pe care le tot dai! 

Peter dădu din cap şi zâmbi scurt. 

Marty mormăi ceva cât timp intră pe site-ul OASIS, relaxându- 
se până la deschiderea paginii. Era ca şi cum mergea acasă. 
Creat pentru cei care sufereau de sindromul Asperger şi pentru 
familiile lor, OASIS avea o grămadă de informaţii, plus o linie la 
care se putea suna oricând. Marty consultase site-ul chiar şi când 
avusese o viaţă normală - mă rog, din punctul lui de vedere. Ce 
considera restul lumii normal, pentru el era extrem de plictisitor. 
Nu-şi imagina cum putea cineva să trăiască aşa. Pe de o parte, 
OASIS părea că oferă o soluţie. Cei care intrau pe site ştiau 
despre ce se vorbea. Ce raritate, cugetă el pentru sine. Incercase 

să citească noua carte Ghidul Oasis despre Sindromul Asperger 
scrisă de Patricia Romanowski Bashe şi Barbara L. Kirby. Il 
aştepta pe biroul de acasă. 

Scană mesajele de pe OASIS, dar nici acum nu găsi nimic. Se 
lăsă pe spătarul scaunului, închise ochii şi scoase un oftat 
prelung. 

— Nimic? întrebă Peter. 

— La dracu', nu. 

Se lăsă o tăcere care sublinia descurajarea tuturor. Când sună 
telefonul, Randi ţâşni spre aparat. Era Doug Kennedy, şeful ei de 
la Langley. Ascultându-l, privirea ei începu să scapere de emoție. 

— Cunosc locul. Da. Ce veste mare! Mulţumesc, Doug. Nici o 
grijă. Mă descurc. 

Închise şi se întoarse spre Marty şi Peter. Amândoi se holbau 
la ea, aşteptând. 

— Jon trăieşte. Ştiu unde este. 


Grenoble, Franţa 


Vântul rece alpin îi ciufulea părul lui Jon şi-i biciuia faţa cum 
stătea sprijinit de parapetul fortăreței Bastilia, din secolul al 
şaisprezecelea, alături de alţi turişti, mult deasupra oraşului 
Grenoble. În ciuda vântului puternic, toţi păreau să aprecieze 
amalgamul de clădiri medievale şi ultramoderne din depărtare. 
Grenoble, cunoscut pentru industria lui cu tehnologie de vârf şi 
universităţi renumite, era situat la confluenţa râurilor Drac şi 
Isere, vegheat de Alpii cu piscurile acoperite de zăpada scăldată 
de soarele după-amiezii. 

Totuşi, nu asta era panorama la care se uita Jon de când 
ajunsese la vechea fortificaţie. Urmărea cabinele telefericului 
care veneau dinspre oraşul de la poale. 

Se afla lângă parapet de câteva ore, îmbrăcat în jeanşi noi, 
pulover verde şi un sacou uşor, cu ochelari de soare cu lentile 
negre. In buzunarele sacoului avea cuțitul curbat al afganului şi 
pistolul de semnalizare, singurele lui arme. Se bucura încă de 
vestea că Randi era în viaţă şi că Marty îşi revenise şi se simţea 
bine. 

Dar era neliniştit. Randi ar fi trebuit să ajungă la el, iar 
îngrijorarea lui creştea la gândul că Abu Auda şi oamenii lui ar 
putea sosi în orice moment. Era inevitabil ca ei să-şi extindă 

căutările şi la Grenoble, singurul oraş mare de lângă Chartreuse. 
Jon ştia bine acest lucru. Exista întotdeauna şansa ca el să nu-şi 
fi contactat încă superiorii. Poate găsiseră chiar şi arma M16 şi 
muniţia pe care le îngropase sub frunze, lângă drumul care 
ducea aici. 

Stătea alături de ceilalţi privitori în bătaia vântului rece, 
studiind fiecare cabină care venea de jos cu pasagerii luaţi din 
staţia Stephane-Jay. Concepute să placă turiştilor care doreau să 
vadă întreaga panoramă, cabinele aveau geamuri de jur- 
împrejur. Lucru care-i convenea lui Jon, pentru că-i dădea 
posibilitatea să vadă fiecare pasager aflat în cabină. In jur de 
orele cinci încă n-o văzuse pe Randi, în schimb îl văzu pe unul 
dintre criminalii grupării Scutul Semilunii. Inima începu să-i bată 
cu putere. 

Ca să nu atragă atenţia, continuă să privească relaxat, 
scrutând între timp faţa teroristului. Era un saudit proaspăt 
bărbierit, unul dintre supraviețuitorii de la vilă. Deşi era singurul 
pe care îl recunoscu, Jon se îndoia că ar fi singur. Ceilalţi membri 
ai Scutului Semilunii puteau fi prin preajmă. 

Sigur de identitatea bărbatului, Jon se întoarse şi, cu un aer 
absent, vâri mâinile în buzunarele sacoului de unde putea înhăţa 
armele şi porni spre drumul care trecea prin parcul Guy Pape 
spre oraş. Nu ar fi plecat, gândind că s-ar putea să apară Randi. 
Dar unde era un membru al grupării Scutul Semilunii se mai aflau 
şi alţii, iar el trebuia să accepte ideea că s-ar putea ca Randi să 
nu vină. 

O dată ascuns de parapet, o luă iute la picior. Numărul 
excursioniştilor scădea. Se făcuse târziu, iar vântul îi descurajase 
probabil. Fără să simtă frigul, părăsi fortăreaţa şi, spre coborâre, 
se amestecă printre turişti. Remarcă alţi cinci indivizi din Scutul 
Semilunii. 

Se retrase către creastă. Bărbaţii se plimbau pe ruta pe care 
Jon se hotărâse să coboare, iar în fruntea lor mergea Abu Auda. 
Purtau toţi haine occidentale. Abu Auda avea o beretă care nu se 
potrivea cu obiceiurile lui şi părea incomodat de ea. Jon schimbă 
drumul şi înconjură fortăreaţa în direcţia în care se deschidea un 
alt parc. Se ascunse după un stejar înalt şi se uită atent înapoi, 
după aceea spre oraş şi spre apele de la poalele pantei. 

Ascultă încordat. Da, avusese dreptate. Auzise în spatele lui 
paşi grăbiţi care coborau dintr-un teleferic. Paşii erau uşori, dar 
rapizi. Scoase pistolul de semnalizare şi cuțitul şi se întoarse. 

Randi îi făcu cu ochiul şi duse un deget la buze. 

— Randi! exclamă el. 

— Ssst! Stai locului! 

Respiră uşurat. 

— Şefa ca-ntotdeauna. 

Inaltă şi bine făcută, cu alură atletică, era o plăcere să o 
priveşti. Era îmbrăcată în pantaloni negri şi o jachetă cu 
fermoarul desfăcut pe jumătate, ca să aibă acces la arme. Purta 
şi un basc negru tras bine pentru a-i acoperi părul blond şi 
ochelari cu lentile negre şi cu şnur în ideea că ar avea nevoie să-i 
scoată repede. 

Se ascunse şi ea în umbra stejarului cu o expresie îngrijorată. 

— Peter este şi el aici. Treabă de două persoane. Scoase un 
aparat şi vorbi: L-am găsit. Plecăm. 

— Vin spre noi. 

Se uită în spate, către fortăreaţa Bastilia, unde sauditul 
proaspăt ras arăta spre locul unde se ascundeau. Vorbea rapid 
cu Abu Auda. Bărbaţii nu aveau armele la vedere. Cel puţin nu 
încă. 

— Vino! 

— Unde? 

— N-am timp să-ţi explic. 

Cei din Scutul Semilunii începuseră să alerge în direcţia lor, 
răspândindu-se, în timp ce Abu Auda flutura mâinile spre stânga 
şi spre dreapta. Jon numără şase oameni, ceea ce însemna că 
mai erau cinci pe undeva. Fugind după Randi de-a curmezişul 
parcului şi urcând dealul, se întrebă unde puteau să fie ceilalţi 
doi sau trei. 

Randi alerga înainte urmată de Jon, făcând ca distanţa dintre 
ei, fortăreaţa Bastilia şi cablul telefericului, precum şi cea dintre 
urmăritori să sporească considerabil. Respirând greu, se uită 
înapoi şi nu-i mai văzu pe terorişti. Apoi auzi un elicopter. Drace. 

— Este elicopterul lor! o avertiză pe Randi, uitându-se spre 
cer. Ştiam că nu sunt toţi în parc. 

— Fugi în continuare! ţipă ea. 

Continuară goana, sperând să scape, apoi Jon văzu că nu era 
elicopterul Sikorsky al grupării Scutul Semilunii, ci un altul, un 
Hughes OH-6. Părea un bondar negru aşa cum se rotea la vreo 
douăzeci de metri deasupra unui loc deschis, în dreapta lor. 
Randi se duse spre el, făcând semne cu mâinile, în timp ce Peter, 
în costum negru de luptă, sări pe pământ. După Randi, Peter era 

cea mai bine venită persoană. Purta şi el şapcă şi ochelari negri 
şi avea o armă de asalt gata de tragere. . 

Relaxarea lui Jon fu de scurtă durată. In spatele lui se auziră 
ţipete de mânie. Din stânga, unul dintre terorişti apăruse dintre 
copaci. Fusese cumva mai rapid decât ceilalţi. Ridică arma spre 
Randi pe când ea se îndrepta către elicopterul care se balansa în 
aşteptare, la mică distanţă de sol. Peter sări înapoi în elicopter. 

Cu pistolul de semnalizare, Jon ochi şi trase. Se auzi un 
zgomot asurzitor, deşi acoperit de motorul elicopterului. Cartuşul 
de semnalizare îl lovise pe terorist drept în piept. 

Proiectilul lovise cu o viteză atât de mare încât îl aruncă pe 
bărbat înapoi spre copaci. Omul lăsă arma jos şi încercă să caute 
cartuşul de semnalizare. Ţipă şi pe Jon îl trecură fiori, ştiind ce va 
urma. Faţa teroristului era schimonosită de spaimă. 

Cartuşul de semnalizare explodă. Corpul bărbatului se 
spulberă când Jon şi Randi urcară repede în elicopter. Peter nu 
aşteptă ca uşa să se închidă şi ridică aparatul în aer. Abu Auda şi 
oamenii lui deschiseră focul, ţintind elicopterul cu pistoale şi 
mitraliere; gloanţele loveau pereţii în vreme ce Jon stătea pe 
burtă, ţinându-se de picioarele scaunului, încercând şi luptându- 
se să nu alunece prin uşa deschisă. 

Randi îl apucă de centură. 

— Te ţin eu! 

Palmele lui Jon erau reci şi transpirate şi simţea că îi alunecă 
degetele. Nici Randi n-ar fi putut să-l ţină dacă i se descleştau 
mâinile. Peter înclină elicopterul - spre disperarea lui Jon - mult 
spre dreapta ca să evite canonada şi să iasă din raza agresorilor. 
Intoarcerea îl făcu pe Jon să alunece spre uşa deschisă şi spre o 
moarte sigură. 

Randi înjură şi-l apucă de braţ cu cealaltă mână, oprind 
căderea. Totuşi, din cauza gravităţii şi a vântului, balansul 
continua. Urmărit de împuşcături, Peter îndreptă elicopterul 
deasupra apelor. Jon simţi că nu mai putea să se ţină cu mâinile 
de scaun. Respirația îi deveni agitată, încercând frenetic să nu 
dea drumul la mâini. 

— Am scăpat, strigă Peter. 

Era prea devreme. in timp ce Peter îndrepta elicopterul, 
mâinile lui Jon cedară. Se întinse ca să se apuce de scaun, dar nu 
găsi decât aer. Randi căzu peste el, îl apucă cu picioarele de 
mijloc şi se agăţă de lonjeroane. Cum stăteau aşa, atârnaţi, 
spaima puse din nou stăpânire pe ei. 

Trecură secunde lungi. Gravitatea acţiona acum nu numai în 
picioare, ci şi de-a lungul corpului. In sfârşit, elicopterul ajunse 
deasupra pământului şi rămase nemişcat. 

— Mulţumesc Domnului că s-a terminat, răsuflă Randi, 
străduindu-se să revină în interiorul elicopterului trăgându-l şi pe 
Jon. Trânti uşa. Sper să nu mai fac asta niciodată. 

Brusc, se făcu linişte. Lui Jon îi tremurau toţi muşchii. 
Simţindu-se slăbit, se săltă cu greu şi se prăbuşi pe singurul 
scaun din spate. Privi spre Randi şi-i văzu prima dată faţa de 
când urcaseră în elicopter. Işi recăpătase culoarea din obraji. 
Fusese albă ca varul. 

— Strânge-te bine cu centura, îi ordonă ea. Apoi îi zâmbi cu 
toată faţa. 

— Mulţumesc. Gâtul i se uscase, iar inima îi bubuia. Sună 
ciudat, dar chiar îţi mulţumesc. şi legă centura de siguranţă. 

— E-n regulă. Cu plăcere. 

Când se întoarse ca să treacă în faţă, îi prinse privirea. Se 
uitară îndelung unul la altul şi înţelegerea şi iertarea se reflectau 
în privirile lor. 

îndreptându-se spre nord-vest, către Paris, elicopterul lăsă 
oraşul Grenoble în urmă. In cabină se lăsase tăcerea, fiecare 
gândindu-se cât de aproape fuseseră ei toţi de moarte. Singur în 
spate, Jon se dezmetici primul. Oftă adânc, relaxându-şi mintea 
şi trupul de stresul din ultimele zile. Işi desfăcu centura de 
siguranţă şi se întinse în faţă, între Peter şi Randi care şedeau pe 
scaunele piloților. 

Randi îl mângâie pe creştetul capului. 

— Drăguţ căţeluş. 

Jon râse uşor. Era amuzantă în felul ei, iar acum părea cea mai 
încântătoare persoană din lume. Nimic nu se poate compara cu o 
relaţie de prietenie, iar doi dintre cei mai buni prieteni erau 
acolo, lângă el. Randi îşi pusese căştile peste cagulă, dar îşi 
scosese ochelarii şi privea roată în jur să vadă dacă erau 
urmăriţi. 

Şi Peter avea căştile pe urechi şi urmărea atent indicatorul de 
combustibil şi celelalte cadrane prin ochelarii lui negri. Soarele 
coborâse undeva în stânga lor, o minge de foc ale cărei raze 
luminau coroanele copacilor şi câmpurile înzăpezite de sub ei. În 
depărtare se distingea zona magnificei văi a Ronului, cu 
renumitele ei vii. 

Cabina vechiului OH-6 era neîncăpătoare, aşa că atunci când 
Jon se întinse în faţă spre cei doi, toţi trei arătau ca un grup 
compact. Cu vocea ridicată ca să acopere zgomotul rotoarelor, 
spuse: 

— Sunt gata să aud veştile. Ce face Marty? 

— Nu numai că tipul a ieşit din comă, dar ne pisează întruna, 
raportă vesel Peter. 

Descrise apoi escapada lor spre clinica de chirurgie plastică 
unde îl ascunsese pe Marty de când scăpaseră de la Pompidou. 
Continuă: 

— Se simte mai bine acum, după ce a aflat că eşti în viaţă. 

Jon zâmbi. 

— Păcat că nu ne-a fost de mai mare folos cu computerul ADN 
şi cu Chambord. 

— Ai dreptate, zise Randi. Acum să vorbim despre tine. Spune- 
ne ce s-a întâmplat la vila din Algeria. Când am auzit focuri de 

mitralieră, am fost sigură c-ai fost omorât. 

— Chambord nu a fost răpit niciodată, le spuse Jon. A pactizat 
de la început cu Scutul Semilunii. De fapt ei sunt cu el, sau cel 
puţin aşa susţine el. Pare logic, ştiind ce ştiu acum. A lăsat să se 
creadă că ar fi prizonier spre binele lui Therese. Nu a ştiut că 
Mauritania a răpit-o, aşa că amândoi au fost la fel de surprinşi 
când s-au revăzut. 

— Asta explică multe, conchise Peter. Dar cum naiba au scos 
prototipul de acolo înainte să lovească racheta? 

— Nu l-au scos, le spuse Jon. Cu siguranţă, racheta l-a distrus. 
Ce nu înţeleg este cum ar fi putut Chambord să proiecteze un alt 
prototip şi să-l facă funcţional atât de rapid încât să scoată 
sateliții noştri din funcţiune. 

— Ştiu, fu de acord Randi. Este o păcăleală. Dar oamenii noştri 
spun că nici un alt computer nu are puterea, rapiditatea sau 
capacitatea de a reprograma sateliții prin toate codurile lor, 
pereţi de protecţie firewalls şi alte bariere. De fapt, majoritatea 
măsurilor noastre de siguranţă sunt încă strict secrete şi practic 
era imposibil să se pătrundă chiar prin toate. 

Peter verifică ora, distanţa parcursă şi combustibilul. Spuse: 

— Poate că amândoi aveţi dreptate. Şi dacă există un al doilea 
prototip? 

Jon şi Randi schimbară o privire. 

— Ar fi o ipoteză, Peter, răspunse Randi. 

Jon zise încet: 

— Unul care funcţionează deja. Unul la care Chambord ori are 
acces, ori l-a programat prin telecomandă sau a instruit pe 
altcineva să opereze după instrucţiunile lui. Posibil, unul de care 
Mauritania pare să nu ştie nimic. 

— Drace, mormăi Randi. Un al doilea computer ADN. Chiar ce 
ne lipsea. 

— Pare foarte logic, mai ales că nu v-am relatat totul. 

— Asta sună îngrozitor, zise Peter. Spune-ne tot, Jon! 

— V-am povestit că am auzit la vilă că Chambord a fost de la 
început de partea teroriştilor şi că probabil i-a ajutat în planul de 
atac asupra noastră. 

— De acord. Şi? întrebă Randi nerăbdătoare. 

— Acum câteva ore, înainte să scap de Abu Auda, am priceput 
că nu numai gruparea Scutul Semilunii foloseşte bascii drept 
acoperire, ci şi Chambord şi Bonnard fac acelaşi lucru. Scutul 
este o organizaţie numeroasă şi flexibilă de terorişti antrenați şi 

ar putea să facă ceea ce Bonnard şi Chambord nu ar putea. Dar 
cred că Scutul le-a dat ceva în schimb... paravanul: o grupare 
care să fie condamnată pentru orice ticăloşie pun ei la cale. Pe 
cine să dea vina decât pe o grupare extremistă islamică, 
condusă de un om care a fost cândva locotenentul lui Osama bin 
Laden? Este probabil şi motivul pentru care l-au luat pe 
Mauritania cu ei. Ar putea să pună la cale să-l scoată ţap 
ispăşitor. 

Randi se încruntă. 

— Aşadar, spui că cei doi, Chambord şi Bonnard, sunt în 
spatele atacurilor electronice împotriva Statelor Unite. Dar de 
ce? Care ar fi motivul ca un om de ştiinţă recunoscut pe plan 
mondial şi un respectat ofiţer al armatei franceze să facă aşa 
ceva? 

Jon ridică neputincios din umeri. 

— Ipoteza mea este că scopul lor nu este acela de a trimite o 
rachetă nucleară tactică cu rază medie de acţiune asupra 
oraşelor lerusalim sau Tel Aviv. Asta pare un motiv politic pentru 
Scutul Semilunii, dar nu pentru doi francezi ca Chambord sau 
Bonnard. Cred că au altceva în cap, mai degrabă un atac asupra 
Statelor Unite, de vreme ce ne-au blocat sateliții. Dar tot n-am 
înţeles de ce. 

Cei trei prieteni tăcură. Rotoarele elicopterului făceau un 
zgomot ritmic. 

— Şi Scutul nu ştie nimic despre ce pun la cale Bonnard şi 
Chambord? întrebă Randi. 

— Din câte i-am auzit vorbind, aş spune că Scutul Semilunii n- 
a bănuit niciodată că Bonnard şi Chambord nu sunt de-ai lor. 
Asta se întâmplă cu fanaticii, nu văd decât atât cât le convine. 

Mâinile lui Peter se strânseră pe manşa de control. 

— Sper să ai dreptate în legătură cu paravanul. Oricum va fi o 
problemă pentru oricine revendică loviturile de până acum, 
indiferent ce Armaghedon plănuiesc. Aşa cum s-a întâmplat după 
atacurile de la World Trade Center şi Pentagon. Soldaţii noştri şi 
oamenii de ştiinţă nu vor accepta să li se pună în spinare o 
asemenea responsabilitate. 

— Exact, fu de acord Jon. Cred că Chambord anticipează că 
naţiunile pot coopera din nou ca să vâneze teroriştii. Aşa că are 
nevoie de o victimă, de cineva de care omenirea să fie convinsă 
că ar fi putut s-o facă. Mauritania şi gruparea Scutul Semilunii 
sunt perfecţi pentru asta. Este o grupare teroristă puţin 

cunoscută, aşa că cine îi va crede dacă vor nega, mai ales dacă 
situaţia s-ar prezenta ca şi cum ar fi fost prinşi cu mâinile pătate 
de sânge? Şi apoi toate dovezile fac să pară că ei l-au răpit pe 
Chambord, ceea ce el va jura că aşa s-a întâmplat. Minte destul 
de bine ca să fie crezut. Ascultaţi-mă pe mine. 

— Dar Therese? întrebă Randi. Ştie adevărul acum, nu-i aşa? 

— Nu ştiu dacă cunoaşte tot adevărul, dar este lămurită în 
privinţa tatălui său. A văzut multe, lucru care-l pune pe gânduri 
pe Chambord. Dacă va fi pus la zid, ar putea s-o sacrifice pentru 
a-şi salva planul. Sau Bonnard va lua decizia şi o va face el. 

— Propria lui fiică, se înfioră Randi. 

— Ori e nebun, ori fanatic, conchise Jon. Cred că astea sunt 
singurele motive pentru care ar avea două feţe - de la ilustrul 
om de ştiinţă la cel mai abject terorist. 

Peter urmărea drumurile de sub ei cu faţa imobilă. 

— Trebuie să facem o pauză în discuţia noastră. Se apropiau 
de un mic orăşel aflat de-a lungul râului. Asta-i Micon, chiar în 
centrul Burgundiei. Râul se cheamă Saone. Liniştit orăşel, nu-i 
aşa? Randi şi cu mine am alimentat aici când am venit să te 
salvăm, Jon. Fără probleme, aşa că am s-o fac din nou tot aici. 
Rezervoarele sunt aproape goale. Când ai mâncat ultima oară, 
Jon? 

— Drace, am şi uitat. 

— Atunci o să luăm ceva de aici. 

In umbrele serii care începea să cadă, Peter ateriză pe un mic 
aeroport. 


La periferia satului  Bousmelet-sur-Seine, 
Franţa 


Emile Chambord se sprijini de spătarul scaunului de birou şi se 
întinse. Pereţii din piatră, armele medievale fioroase, armurile 
prăfuite şi tavanul înalt al încăperii fără ferestre erau sinistre, 
deşi pe podea era o carpetă berberă, iar lămpile degajau o 
lumină caldă. Faptul că lucra într-o cameră fără ferestre fusese 
opţiunea lui. Fără ferestre, fără să-l distragă ceva şi orice grijă în 
legătură cu Therese, dăduse totul la o parte. 

Privi drăgăstos spre prototipul de pe masa lungă. Deşi era 
întru totul mulţumit, îl mai preocupau viteza şi alimentarea 
aparatului. Testase orice răspuns posibil la fiecare problemă mai 

curând simultan decât secvențial, aşa cum lucrau cele mai mari 
şi mai rapide computere bazate pe cipuri din siliciu. In termeni 
cibernetici, super computerele cele mai performante pe bază de 
siliciu răspundeau într-un timp foarte îndelungat. Totuşi, erau 
mai rapide decât creierul uman. Maşinăria lui moleculară era însă 
de departe cea mai performantă, viteza ei fiind aproape greu de 
imaginat. 

Baza o reprezentau pachetele cu gel, într-o secvenţă ADN 
specială, pe care o crease el. Spirala lanţului ADN care exista în 
fiecare celulă vie - chimia organică susţinând toate lucrurile vii 
- reprezenta paleta artistului. lar rezultatul era că problemele de 
nerezolvat, cum ar fi amestecul în sistemele inteligenţei 
artificiale în rețelele computerelor complexe de ultimă 
tehnologie, cum era informaţia de superhighway şi rezolvarea 
jocurilor, cum era şahul tridimensional, imposibil pentru 
majoritatea super computerelor performante, puteau fi uşor 
rezolvate de această minunăţie moleculară. La urma urmelor, 
era vorba de selectarea căii corecte dintr-un număr enorm de 
posibile opţiuni. 

Era de asemenea fascinat de abilitatea prototipului de a-şi 
transforma continuu identitatea sa, folosind numai unul la sută 
din putere. Pur şi simplu menținea un firewall care schimba codul 
de acces mai rapid decât ar fi făcut-o orice computer 
convenţional. In esenţă, maşinăria lui moleculară „evolua” în 
timp ce funcţiona şi cu cât era mai folosită, cu atât evolua mai 
mult. Zâmbi şi îşi aminti prima imagine care îi venise în minte 
când concepuse această însuşire. Prototipul lui era precum Borg 
din serialul american de televiziune „Star Trek”, care evolua 
instantaneu pentru a găsi o cale de apărare împotriva oricărui 
atac. Acum folosea aparatul pentru a pune la cale cel mai 
insidios atac din câte existaseră - în inima Franţei. 

Ca să se inspire, privi din nou la reproducerea picturii de 
deasupra biroului său, după care, cu inima împietrită îşi reaminti 
de Marty Zellerbach, încercând să-şi imagineze locul unde s-ar fi 
putut ascunde. Intrase uşor în sistemul computerului lui Marty 
din Washington şi se plimbase prin programele lui special create 
pentru apărare. Din păcate, Marty nu mai fusese acolo de la 
atacul de la institutul Pasteur, aşa că Chambord nu găsi nici un 
răspuns la întrebările lui. Dezamăgit, lăsase un mic „cadou” şi 
părăsise terenul. 

Ştia numele băncii la care îşi ţinea Marty banii, aşa că fusese 

doar o problemă de timp să-i verifice încasările. Dar nu se 
înregistrase nici vreo mişcare în cont. Rămase un moment pe 
gânduri, după care avu altă idee - cardul de credit al lui Marty. 

În timp ce înregistrarea achiziţiilor lui Marty se derula pe 
ecran, pe faţa austeră a lui Chambord apăru un zâmbet şi ochii îi 
sclipiră. Oui! Cu o zi înainte, Marty cumpărase un laptop din 
Paris. Ridică celularul de pe masa de lângă el. 


Vaduz, Liechtenstein 


Situat între Elveţia şi Austria, micul principat Liechtenstein era 
frecvent vizitat de turişti, dar şi de străini care doreau un loc 
sigur ca să transporte sau să-şi ascundă banii. Liechtenstein era 
cunoscut ca principatul în care se petreceau lucruri care îţi tăiau 
răsuflarea, dar într-o discreţie absolută. 

La Vaduz, capitala, înserarea împrăştia umbre negre asupra 
autostrăzii care trecea pe deasupra Rinului. Lui Abu Auda îi 
convenea. Imbrăcat tot în haine occidentale, umblă repede de 
colo-colo, evitând contactele vizuale, până ajunse la o uşă din 
mica şi neînsemnata rezidenţă care îi fusese descrisă. Bătu de 
trei ori, aşteptă, apoi mai bătu de patru ori. 

Auzi mişcare în interior şi uşa se deschise. 

In arabă, Abu Auda spuse încet: 

— Breet bate. Am nevoie de o cameră. 

Vocea-i răspunse: 

— May-fah-hem-tiksh. Nu înţeleg. 

Abu Auda repetă codul şi adăugă: 

— L-au luat pe Mauritania. 

Uşa se deschise larg şi un bărbat brunet, mic de statură, se 
holbă îngrijorat la Abu Auda. 

— Da? 

Abu Auda îl împinse şi intră. Aici se afla cel mai mare popas 
european pentru hawalala, o cale clandestină a arabilor pentru 
deplasarea, stocarea, spălarea şi investirea banilor. Fără a fi un 
loc stabil şi totuşi perfect secret, fără conturi reale care ar fi 
putut fi depistate de fisc, reţeaua finanța nu numai indivizii, ci şi 
cauzele pentru care luptau ei. In ultimul an, aproape un miliard 
de dolari americani trecuseră doar prin acest sistem european. 

— De unde a primit Mauritania banii? continuă Abu Auda în 
arabă. Mă interesează sursa. Din buzunarul cui vine această 

finanţare? 

— Ştii că nu pot să-ţi spun asta. 

Abu Auda scoase pistolul din tocul de sub braţ şi îl îndreptă 
spre bărbatul care făcu un pas înapoi, speriat. Apoi continuă: 

— Mauritania este reţinut de oameni cu bani. Ei nu luptă 
pentru Cauza noastră. Ştiu că banii vin de la căpitanul Bonnard 
sau doctorul Chambord. Dar nu cred că sunt singuri în toată 
treaba asta. Aşa că acum o să-mi spui despre cine este vorba şi 
nu păţeşti nimic. 


Undeva deasupra Franţei 


La o jumătate de oră de la decolarea din Micon, Jon, Peter şi 
Randi îşi terminaseră sandvişurile cumpărate din aeroport şi 
continuau să discute între ei, analizând situaţia. 

Peter vorbi primul: 

— Orice vom întreprinde ca să-i găsim pe Chambord şi 
Bonnard, va trebui să ne mişcăm rapid. Timpul nu este de partea 
noastră. Orice ar pune ei la cale se va petrece curând, chiar 
foarte curând. 

Jon aprobă: 

— Mauritania plănuise un atac asupra Israelului în dimineaţa 
asta. Acum, că ştim de existenţa a încă unui computer molecular 
funcţional şi că Chambord şi Bonnard sunt liberi şi călătoresc, 
părerea mea este că avem ceva timp, dar nu destul. 

Pe Randi o trecu un fior. 

— Poate că nu destul. j 

Soarele apusese şi se lăsă întunericul. În faţa lor, un ocean de 
lumini  pâlpâia în amurgul cenuşiu. Paris. Privind spre 
splendoarea marelui oraş, mintea lui Jon se întoarse la Institutul 
Pasteur, la Marty şi la bomba care îl adusese la Paris. Părea că 
totul se petrecuse cu mult timp în urmă, deşi trecuse doar o 
săptămână de când Fred Klein apăruse în Colorado să-i ceară să 
accepte misiunea care îl făcuse să traverseze cele două 
continente. 

Toţi trei fură de acord că şansele se împuţinau, iar implicaţiile 
eşecului erau încă necunoscute, dar sigur uriaşe. Trebuia să-l 
găsească pe Chambord şi computerul lui molecular. După aceea 
aveau nevoie de un Marty sănătos şi apt de lucru. 

Paris, Franţa 


Doctorul Lochiel Cameron putea vedea că Marty era iritat şi 
nervos. Efectul medicamentelor trecuse şi umbla prin cameră cu 
mersul lui rigid, stângaci, în timp ce doctorul Cameron îl observa, 
şezând într-un fotoliu şi zâmbind amuzat. Era un optimist, un 
bărbat simpatic care văzuse multe războaie şi distrugeri şi care 
se regăsise cu ajutorul meseriei lui de chirurg plastic, pe care o 
făcea chiar cu plăcere, oferind ambelor sexe întinerirea 
trupească. 

— Aşadar, eşti îngrijorat pentru prietenii tăi, comentă doctorul 
Cameron. 

Marty se opri şi îşi balansă braţele grav. 

— Ce fac? Unde sunt? Cât durează să ajungă la Grenoble şi să 
se întoarcă? Doar n-au mers pe altă planetă? Wu cred. 

Îşi reluă plimbarea prin cameră. Draperiile ascundeau 
întunericul de afară, iar mobilierul modern şi lumina caldă făceau 
camera intimă - departe de lumina fluorescentă neplăcută din 
mai toate saloanele de spital. Era acolo chiar şi un buchet de 
bujori proaspeţi. Marty nu simţea însă acest confort. Se gândea 
la un singur lucru: unde erau Jon, Randi şi Peter? Se temea că 
plecaseră la Grenoble nu pentru a-l salva pe Jon, ci pentru a muri 
toţi laolaltă. 

Doctorul Cameron i se adresă calm: 

— Aşadar, eşti îngrijorat. 

Marty se opri şi se întoarse spre el, privindu-l surprins. 

— ingrijorat? /ngrijorat! Aşa crezi că sunt? Sunt u/uit. Au 
probleme, ştiu asta. Sunt răniţi. Zăcând undeva, plini de sânge! 
Işi lovi palmele una de alta şi ochii îi străluciră la ideea care-i 
venise. Am să-i salvez eu. Asta este. Mă duc să-i scot din 
ghearele răului. Dar trebuie să ştiu exact unde sunt. Este atât de 
frustrant... 

Uşa se deschise şi Marty se întoarse, gata să facă o remarcă 
dezagreabilă la adresa oricui îndrăznea să-i întrerupă. 

In uşă era însă Jon, înalt, arătos şi cu un sacou negru care îl 

făcea să arate impozant. Cu faţa prăfuită şi murdară, îi adresă lui 
Marty un zâmbet mare cât Atlanticul. In spatele lui erau Peter şi 
Randi, zâmbind şi ei. De când se maturizase, Marty nu ştia să 
citească emoţiile de pe chipurile oamenilor. Colţurile buzelor 
îndreptate în sus însemnau pentru el fericire, iar încruntarea 
putea însemna tristeţe, supărare sau diferite sentimente 
neplăcute. Marty văzu nu numai trei prieteni fericiţi că erau 
împreună, ci şi o grabă, de parcă veniseră doar ca să plece. 
Lucrurile nu erau în regulă, dar ei bravau. 

Cei trei intrară în cameră şi Jon spuse: 

— E bine că suntem aici, Mart. Mă bucur că te văd. Nu trebuie 
să-ţi faci griji pentru noi. 

— Era şi timpul, replică Marty. M-am plictisit stând aici, 
adăugă uitându-se la doctorul Cameron care nu se ridicase. 
Bărbier scoțian... 

Cameron zâmbi. 

— După cum vedeţi, este în formă. Pe cale să se recupereze 
complet. Totuşi, ar fi bine să-l feriţi de orice „avarie”. lar dacă 
are amețeli, va trebui să-l examinez din nou. 

Marty se porni să protesteze, dar Jon râse şi îl cuprinse pe 
după umeri. 

Marty îi măsură pe toţi trei din cap până în picioare. 

— Cel puţin e bine că v-aţi întors. Se pare că sunteţi întregi. 

— Aşa este, prietene, încuviinţă Peter. 

— Mulțumită lui Randi şi Peter, adăugă Jon. 

— Din fericire, Jon era cel care trebuia salvat, explică Randi. 

Inainte ca Jon să-şi ia braţul de pe umerii lui, Marty se întoarse 
şi-l îmbrăţişă. 

— Doamne, Jon. M-ai speriat de moarte. Sunt aşa de fericit că 
eşti în siguranţă. Nimic nu mai era bine fără tine. Un timp chiar 
am crezut că ai murit. N-ai putea începe să duci o viaţă mai 
sedentară? 

— Cum, aşa ca tine? clipi Jon din ochii săi de un albastru 
marin. Pe tine te-a zdruncinat explozia de la Institutul Pasteur, nu 
pe mine. 

Marty oftă. 

— M-am gândit că ai să spui asta. 

Doctorul Cameron îşi luă rămas-bun şi plecă, iar nou-veniţii se 
lăsară să cadă, obosiţi, pe scaune. Marty se întoarse la pat, lovi 
perna nervos şi o aranjă, după care se sprijini de ea ca un sultan. 

— Simt că se petrece ceva, se adresă el celor trei. Să însemne 

asta că nu s-a terminat? Speram să-mi spuneţi că plecăm acasă 
acum. 

— Şi eu speram, spuse Randi. Scoase banda elastică ce îi ţinea 
coada şi îşi lăsă părul liber. Işi masă capul cu ambele mâini. Am 
crezut că avem timp să-i oprim. 

— Unde, când? întrebă Marty încruntat. 

Jon descrise pe scurt numai ce se întâmplase de când fusese 
luat prizonier din vila din Algeria, sfârşind cu concluzia că Emile 
Chambord şi căpitanul Bonnard se foloseau de gruparea Scutul 
Semilunii nu numai pentru a-şi duce la îndeplinire planurile 
murdare, ci şi ca să ascundă complicitatea lor în planul de 
folosire a prototipului ADN. Insă perechea dispăruse împreună cu 
Therese Chambord. 

— Părerea mea, spuse Jon ca o concluzie, este că au un al 
doilea prototip. E oare posibil? 

— Un al doilea prototip? se miră Marty. Bineînţeles! Emile 
avea două ca să testeze diferite secvenţe moleculare pentru o 
mai bună eficienţă, viteză şi capacitate în acelaşi timp. Vezi tu, 
computerele moleculare lucrează prin codarea problemei de 
rezolvat în limbaj ADN - cele patru valori de bază sunt A, T, C şi 
G. Folosindu-le ca sistem de numărare, soluţia oricărei probleme 
putea fi codarea lanţului ADN şi... 

— Mulţumesc, Marty, îl întrerupse Jon. Dar termină ce-ai avut 
de spus despre al doilea prototip al lui Chambord. 

Marty clipi. Privi feţele lipsite de expresie ale lui Peter şi Randi 
şi oftă adânc. 

— Ah, foarte bine, reluă Marty şirul întâmplărilor. Aşadar, al 
doilea prototip al lui Emile s-a volatilizat. Puf! In aer! Emile a 
spus că l-a desfăcut pentru că eram aproape de sfârşit şi nu mai 
era nevoie de un alt sistem. Nu mi s-a părut că ar avea sens, dar 
a fost decizia lui. Toate componentele au fost distruse, iar primul 
sistem trebuia doar puţin ajustat. 

— Când a dispărut al doilea prototip? întrebă Randi. 

— Cu cel puţin trei zile înainte de explozie, chiar dacă 
principalele componente au fost distruse cu mai mult de o 
săptămână mai devreme. 

— Trebuie să găsim al doilea prototip imediat, îi comunică 
Randi. A lipsit Chambord din laborator o perioadă mai lungă de 
timp? O săptămână? A plecat în concediu? 

— Nu-mi aduc aminte. De obicei dormea pe un pat pe care-l 
avea în laborator. 

— Gândeşte-te, omule, îl presă Peter. Poate câteva ore? 

Marty se concentră. 

— Eu obişnuiam să mă duc la hotel să dorm câteva ore în 
fiecare noapte. 

Dar continuă să se gândească. Mintea lui scana minut cu 
minut, zi cu zi, de când explodase bomba la Pasteur, conectând 
circuitele neutre într-o cronologie de o acuratețe greu de 
imaginat. Apoi îşi aminti. 

— Da, de două ori! In prima noapte în care a dispărut a spus 
că vrea o pizza, dar Jean-Luc era plecat pe undeva, nu ştiu exact 
unde, aşa că m-am dus eu să cumpăr. Am lipsit probabil 
cincisprezece minute şi, când m-am întors, Emile nu era acolo. A 
revenit după alte cincisprezece minute şi eu am băgat pizza la 
microunde. 

— Aşadar, a fost plecat cel puţin o jumătate de oră? întrebă 
Jon. 

— Da. 

— Şi a doua oară? îl grăbi Randi. 

— In noaptea următoare după ce am descoperit că al doilea 
prototip dispăruse, când a lipsit aproape şase ore. A spus că e 
foarte obosit şi că se duce acasă să doarmă în patul lui. E drept 
că era terminat. Amândoi eram. 

Randi analiză cele auzite. 

— Aşadar, în noaptea în care a dispărut, Chambord nu a plecat 
pentru mult timp. A doua a lipsit însă şase ore. Probabil că în 
prima noapte a luat prototipul acasă. In a doua noapte, însă, l-a 
dus cu maşina undeva, la distanţă de vreo trei ore de oraş, poate 
mai puţin. 

— De ce crezi că s-a dus cu maşina? întrebă Peter. De ce să nu 
fi plecat cu avionul sau cu trenul? 

— Prototipul este prea mare, prea greu de manevrat şi are 
multe părţi componente şi piese, răspunse Jon. Am văzut unul şi 
într-adevăr nu este portabil. 

— Jon are dreptate, interveni Marty. Ar fi avut nevoie cel puţin 
de o dubiţă ca să-l transporte, chiar făcut bucăţi. lar Emile nu 
avea încredere în nimeni. Oftă. Totul pare atât de incredibil. 
ingrozitor de incredibil. Oribi/ de incredibil. 

Peter se încruntă. 

— In trei ore, putea să ajungă cu maşina oriunde, de la 
Bruxelles în Marea Britanie. Chiar dacă luăm în consideraţie o 
ascunzătoare aflată la mai puţin de două ore, tot vorbim de sute 

de kilometri în jurul Parisului. Se uită la Marty. Poţi să foloseşte 
geniul tău electronic să rezolvăm altfel problema? Poţi să 
localizezi blestematul ăla de prototip? 

— Imi pare rău, Peter, dădu Marty din cap. Apoi luă laptopul 
de pe măsuţa de lângă pat şi-l puse peste picioarele-i 
încrucişate. Modemul era deja conectat la linia telefonică. 
Continuă să vorbească: Presupunând că Emile a lăsat software-ul 
de securitate la care lucram în locul lui, tot n-aş avea 
posibilitatea să intru. Emile a avut timpul necesar să schimbe 
totul, inclusiv codurile. Nu uitaţi, ne luptăm cu cel mai rapid, cel 
mai puternic computer din lume. El îşi dezvoltă atât de repede 
codurile pentru a se adapta la orice încercare de a-l localiza, 
încât nimic din tehnologia pe care o avem acum nu-i poate da de 
urmă. 

Jon urmărea atent discuţia. 

— Atunci de ce ai deschis laptopul? Mi se pare că ai vrut să 
intri online. A 

— Deştept mai eşti, Jon, replică Marty vesel. Aşa este. In timp 
ce vorbim am să mă conectez la super computerul meu de 
acasă. Am să-l operez de pe laptopul ăsta. Cu ajutorul 
softwareului făcut de mine, sper să nu fi avut dreptate când ti- 
am spus că este imposibil. N-avem nimic de pierdut şi merită să 
încerc... Se opri brusc şi făcu ochii mari de uimire. Apoi spuse: 
Of, Doamne! Ce parşiv. Fir-ai tu să fii, Emile! Ai profitat de 
generozitatea mea! 

— Ce s-a întâmplat? întrebă Jon uitându-se peste pat la 
ecranul laptopului. Era un mesaj în franceză. 

— Ce este? întrebă şi Randi, îngrijorată. 

Marty se holba la monitor, iar vocea lui crescu o dată cu 
indignarea. 

— Cum îndrăzneşti să intri în sanctitatea sistemului meu? Tu... 
tu, satrap sinistru! Ai să plăteşti pentru asta, Emile. A; să 
plăteşti! 

In timp ce Marty dialoga cu laptopul, Jon citi mesajul cu voce 
tare, în engleză, pentru Peter şi Randi: 


Martin, 

Trebuie să ai mai multă grijă cu software-ul tău defensiv. 

Este o creație, dar nu pentru mine şi aparatul meu. Te-am 
scos din uz, am închis toate căile şi le-am blocat total. Eşti 
neputincios. Elevul trebuie să-şi întreacă profesorul. 

Emile 


Marty ridică bărbia, sfidător. 

— Nu mă poate învinge. Eu sunt Paladin, iar Paladin este de 
partea adevărului şi a dreptăţii. Am să-i contracarez loviturile! 
Am să... eu... 

In vreme ce Jon se depărta de pat, degetele lui Marty alergau 
pe tastatură, iar privirea era aţintită pe ecran, încercând să 
reconecteze sistemul lui computerizat de acasă. 

Tăcuţi, Jon, Peter şi Randi îl urmăreau. Timpul părea că trece 
iute. Aveau nevoie să-l găsească pe Chambord şi prototipul. 

Degetele lui Marty începură să bată mai încet, în timp ce 
picături de sudoare îi apărură pe frunte. Se uită la ei supărat. 

— Am să rezolv problema. Dar nu aşa. 


La periferia satului  Bousmelet-sur-Seine, 
Franţa 


În camera lui liniştită şi fără ferestre, Emile Chambord 
inspectă mesajul de pe monitorul calculatorului. Aşa cum se 
aşteptase, Zellerbach încercase să intre în sistemul computerizat 
de la el de acasă, din Washington, moment în care primise 
mesajul lui Chambord, după care sistemul se închisese automat. 
Asta îl făcu pe Chambord să izbucnească în râs. Il învinsese pe 
micul american arogant. Acum îl şi localizase şi îl putea găsi. 
Tastă rapid, inițiind o nouă etapă în cercetarea sa. 

— Doctore Chambord. 

Omul de ştiinţă privi în sus. 

— Ai veşti? 

Căpitanul Bonnard luă un scaun şi se aşeză lângă biroul lui 
Chambord. 

— Am primit un raport din Paris. Arăta nefericit. Oamenii mei 
au arătat fotografia doctorului Zellerbach vânzătorului de la 
magazin. El a spus că Zellerbach nu seamănă cu bărbatul care a 
cumpărat laptopul cu cardul lui. Totuşi, pare să fi fost unul dintre 
complicii lui Jon Smith. Dar când omul s-a uitat pe facturile de 
vânzare, adresa era din Washington, D.C. Nici o adresă sau 
vreun telefon din Paris. Fireşte, de vreme ce Zellerbach l-a putut 
trimite pe bărbatul acela la magazin, oamenii noştri au sosit cu 
fotografia. Alt eşec. Nici unul nu l-a recunoscut pe Zellerbach. 

Chambord zâmbi. 

— Nu te da bătut, prietene. Am mai învăţat o lecţie acum 
- puterea computerului ADN este atât de nelimitată, încât nimeni 
nu-şi poate imagina ce se poate întâmpla în viitor. 

Bonnard îşi încrucişă picioarele, legănându-se nerăbdător. 

— Ai altă posibilitate să-l localizezi? întrebă el. Trebuie să 
găseşti o cale, îţi dai seama. El şi ceilalţi ştiu deja prea multe. Nu 
ne vor putea opri acum. Dar mai târziu... ah, da. Ar fi catastrofal 
pentru planurile noastre. Trebuie să-i eliminăm rapid. 

Chambord îşi ascunse iritarea. Cunoştea problema mai bine ca 
Bonnard. 

— Din fericire, Zellerbach a vizitat sistemul lui de acasă. Cred 
că întâi şi-a luat măsuri de siguranţă, probabil trecând prin 
semnalele din fiecare ţară, folosind orice număr de telefon ca să 
acceseze modemul. Poate că a încercat să-şi acopere urma 
accesând o mulţime de alte servere şi un număr egal de 
identități false. 

— Cum poţi să-l localizezi atunci? întrebă Bonnard. Este o 
măsură standard să modifici o urmă electronică. E standard 
pentru că funcţionează. j 

— Nu şi împotriva unui computer molecular. Increzător, 
doctorul Chambord se întoarse spre tastatura lui. Intr-un minut 
vei avea numărul de telefon din Paris. Pe urmă e doar o 
chestiune de timp să descoperi adresa care foloseşte acest 
număr. La urma urmei, am un mic plan care va împiedica pe 
oricine să ne mai urmărească. 

35 


Paris, Franţa 


— Aşadar, asta-i situaţia, li se adresă Jon lui Randi, Peter şi 
Marty. Toate agenţiile noastre lucrează la această problemă 
acum. Guvernele sunt în alertă maximă. Noi trebuie să rezolvăm 
ce nu pot face ei. Din ce ne-a spus Marty despre al doilea 
prototip, Chambord şi Bonnard sunt undeva la o distanţă de două 
ore de Paris. Acum, ce altceva mai ştim şi ce altceva nu mai 
ştim? 

— Că este vorba de un om de ştiinţă de prim rang şi că 

lucrează cu un ofiţer francez, continuă Randi. Mă întreb dacă au 
făcut singuri toată treaba. 
__—Şi eu mă întreb, încuviinţă Jon aplecându-se îngrijorat. 
Intreaga operaţiune mă face să cred că altcineva trage sforile. Il 
avem pe căpitanul Bonnard care operează în jurul Parisului, 
aparent fără legătură cu atacul de la Pasteur, fiindcă Pasteur a 
fost atacat, iar doctorul Chambord a fost „răpit” de gruparea 
bască. Bascii l-au luat pe Chambord la Toledo, unde l-au predat 
grupării Scutul Semilunii. Apoi s-au întors la Paris, au înhăţat-o pe 
Therese şi au dus-o şi pe ea tot la Toledo. Intre timp, Mauritania 
este ori la Paris, ori la Toledo, iar doctorul Chambord şi căpitanul 
Bonnard nu par să fi avut nici un contact până la vila din Alger. 
Mauritania credea că este partener egal cu Bonnard şi 
Chambord, până la Grenoble. Aşadar... cine este în spatele 
întregii afaceri, cine o orchestrează, cine coordonează toţi aceşti 
oameni şi toate aceste acţiuni? Trebuie să fie cineva apropiat de 
ambii francezi. 

— Cineva cu bani, adăugă Peter. Este evident că este o 
operaţiune costisitoare. Cine plăteşte pentru toate astea? 

— In nici un caz Mauritania, conchise Randi. Cei de la Langley 
spun că, de când l-a părăsit pe Bin Laden, resursele lui 
Mauritania au scăzut substanţial. Mai mult, dacă Chambord şi 
Bonnard s-au folosit de gruparea Scutul Semilunii, cu siguranţă ei 
au fost iniţiatorii colaborării, aşa că este posibil ca tot ei să fi şi 
finanţat şi acţiunea respectivă. Mă îndoiesc că un căpitan din 


346 


armată şi un biet om de ştiinţă ca Chambord ar fi avut asemenea 
sume de bani. 

Marty se trezi şi el: 

— Cu siguranţă că Emile nu putea. Dădu energic din cap. Of, 
Doamne, nu. Emile este departe de a fi bogat. Trăia foarte 
modest. Mai mult, avea probleme cu organizarea. Mă îndoiesc că 
el ar fi putut să pună cap la cap atâţia oameni şi atâtea activităţi. 

— Pentru moment am crezut că ar putea fi căpitanul Bonnard, 
continuă Jon. In definitiv, a urcat în rang. Lucru dificil şi în acelaşi 
timp admirabil. Doar nu e Napoleon. Şi totuşi nu pare a fi 
adevăratul lider, capabil să organizeze aceste acţiuni. Potrivit 
fişei personale, nevasta lui Bonnard provine dintr-o familie de 
francezi de elită. Au bani, dar nu sumele despre care vorbim noi. 
Aşa că, dacă nu am pierdut ceva, el lucrează la două capete. 

In timp ce Jon, Randi şi Peter continuau să discute, Marty îşi 
încrucişă mâinile pe piept şi se rezemă de perne. Cu ochii închişi, 
derula evenimentele din ultimele săptămâni, alergând printr-o 
multitudine de căi, semne, sunete şi mirosuri. Incercă să 
retrăiască experienţele pe care le avusese în trecut, amintindu-şi 
zilele în care lucra cu Emile, bucuria celui mai mic succes, 
confruntările furtunoase, mesele copioase, zilele şi nopţile 
nesfârşite, mirosurile de chimicale şi echipamente electronice, 
felul în care laboratorul şi biroul luaseră fiinţă şi cum ajunsese să 
se simtă din ce în ce mai mult ca acasă... 

Şi deodată avu revelaţia. Işi desfăcu braţele, sări în sus şi 
deschise ochii. Işi amintise exact cum arătau laboratorul şi biroul. 

— Asta este! exclamă cu voce tare. 

Cei trei prieteni se holbară la el. 

— Ce este? întrebă Jon. 

— Napoleon. Marty îşi deschise larg braţele. Ai pomenit de 
Napoleon, Jon. Şi asta m-a făcut să-mi amintesc. Ceea ce căutăm 
noi cu adevărat este o anomalie, ceva ce nu se potriveşte. O 
ciudăţenie care indică ce lipseşte din ecuaţie. Cu siguranţă că 
ştiţi că dacă priviţi aceeaşi informaţie în acelaşi fel, obţineţi 
acelaşi răspuns. Ce pierdere de timp! 

— Deci ce lipseşte, Mart? întrebă Jon. 

— De ce, răspunse Marty. Asta lipseşte. De ce Emile face asta? 
Poate că răspunsul este Napoleon. 

— Face asta pentru Napoleon? întrebă Peter. Asta-i ipoteza ta 
cea mai bună, băiete? 

Marty se încruntă. 

— Ţi-ai fi putut aminti şi tu, Peter. Ti-am mai vorbit despre 
asta. 

În timp ce Peter încerca să dezlege misterul la care se referea 
Marty, el scutură mâinile şi capul cu nerăbdare. 

— Reproducerea. Nu părea importantă la început, dar acum 
are sens. Este, de fapt, o anomalie. 

— Ce reproducere? întrebă Jon. 

— Emile avea o excelentă reproducere a unei picturi pe un 
perete din laborator, explică Marty. Cred că lucrarea originală era 
semnată de Jacques-Louis David, un cunoscut pictor francez de 
prin secolul nouăsprezece. Pictura se numea, aproximativ, 
Retragerea Marii Armate din Moscova. Nu-mi aduc aminte exact. 
Ei bine - continuă el punând laptopul pe măsuţă şi încrucişându- 
şi picioarele, nerăbdător - tabloul acela prezintă un Napoleon 
deprimat. Vreau să spun, care n-ar fi trebuit să fie deprimat după 
ce a cucerit Moscova, dar care era deprimat că trebuia să se 
retragă din faţa unui oraş ars, părăsit, fără provizii şi în pragul 
iernii. Napoleon a pornit cu mai mult de patru sute de mii de 
soldaţi, dar când a ajuns înapoi la Paris nu avea mai mult de zece 
mii. Aşadar, tabloul înfăţişează un Napoleon cu capul plecat. Pe 
calul său alb şi cu soldaţii din Garda Veche în fundal, înaintând 
greu prin zăpadă. Este atât de trist... 

— Şi tabloul ăsta lipsea din laboratorul lui Chambord? întrebă 
Jon. Când asta? 

— A dispărut în noaptea în care a avut loc explozia. Când m- 
am întors să-mi iau notițele, primul şoc a fost cadavrul. Pe urmă 
am văzut că prototipul ADN dispăruse. Şi la urmă am observat şi 
lipsa reproducerii. In momentul acela, reproducerea nu era 
importantă. Acum, totuşi, întâmplarea pare destul de stranie. 
Trebuie să luaţi în consideraţie acest lucru. 

Randi păru uimită. 

— De ce ar fi furat gruparea Flacăra Neagră, respectiv bascii, 
reproducerea unei tragedii franceze de acum două secole? 

Marty îşi frecă creştetul capului nerăbdător şi porni să umble 
nervos prin cameră. 

— Poate că nu ei au luat-o. Făcu o pauză pentru ca ceea ce 
avea de spus să aibă mai mult efect. Poate că Emile l-a luat cu 
el! 

— Dar de ce? întrebă Randi. Nu era nici măcar o pictură 
originală. 

Jon zise repede: 


348 


— Cred că Mart spune că motivul pentru care a luat tabloul ne 
va conduce la ce a gândit Chambord când s-a asociat cu teroriştii 
şi poate şi de ce face ceea ce face. 

Peter privea pe fereastră. Trăsese draperia şi studia strada 
întunecată de sub ei. 

— Nu v-am vorbit niciodată despre o altă problemă pe care 
MI6 mi-a pus-o în cârcă, zise el. Acum câteva zile am pierdut un 
general de vază - Sir Arnold Moore. Mă tem că se afla o bombă la 
bordul avionului său, Tornado. Generalul se îndrepta spre ţara lui 
de origine pentru a-l informa pe primul-ministru despre un 
anumit lucru. 

— Ce fel de lucru? întrebă Jon. 

— A spus că ceea ce ştia putea să aibă legătură cu problemele 
de comunicaţii ale americanilor. Primul atac, asta e şi faptul că 
voi, yankeii, ne-aţi informat numai pe noi. Peter lăsă să cadă 
draperia. Se întoarse cu o expresie gravă. Am reconstituit drumul 
lui Moore prin diverse contacte. Toate au adeverit faptul că ela 
avut o întâlnire clandestină la nivel înalt, cu alţi generali, pe 
portavionul francez Charles de Gaulle. Moore, bineînţeles, ca 
reprezentant al Marii Britanii, plus generali din Franţa, Italia, 
Spania şi Germania. Ştiu cine era din Germania - Otto Bittrich. 
Aici este dilema: se pare că întrunirea a fost extrem de secretă. 
Nimic neobişnuit până aici. Dar apoi am aflat că a fost organizată 
de însuşi însărcinatul francez la NATO, prietenul lui Jon 
- generalul Roland la Porte, iar ordinul ca întrunirea să se ţină pe 
nava de război extrem de costisitoare pare să fi venit de la 
NATO, dar nimeni n-a putut să găsească ordinul cu semnătura 
originară. 

Jon adăugă: 

— Roland la Porte este comandantul suprem adjunct al NATO. 

— Aşa este, încuviinţă Peter solemn. 

— lar căpitanul Bonnard este aghiotantul acestui general. 

— Şi asta este adevărat. 

Jon tăcu, întorcând informaţia pe toate feţele. 

— Mă mir. Credeam că Bonnard ar putea să se folosească de 
La Porte, dar dacă este invers? Chiar La Porte a admis că cei din 
comandamentul la nivel înalt al francezilor, printre care şi el, au 
ţinut sub observaţie munca lui Chambord. Dacă La Porte a fost 
mai aproape decât altcineva şi a ţinut doar pentru el ceea cea 
aflat? A menţionat că el şi Chambord erau chiar prieteni. 

Marty se opri din mers. Peter dădu din cap. 

— Asta începe să aibă sens, spuse Randi. A 

— Roland la Porte avea bani, adăugă Marty. Imi aduc aminte 
că Emile vorbea despre generalul La Porte. Il admira ca pe un 
bun patriot care îşi iubea ţara şi îi prevedea un viitor strălucit. 
Emile spunea că La Porte este extrem de bogat. 

— Atât de bogat încât ar fi putut să finanţeze această 
operaţiune? întrebă Jon. 

Toţi priviră spre Marty. 

— Eu cred că da. 

— Să fiu al naibii! spuse Peter. Chiar comandantul suprem 
adjunct... 

— Incredibil, zise Randi. La NATO avea acces la toate 
informaţiile, inclusiv la o navă de război ca De Gaulle. 

Jon îşi aminti de francezul elegant, de mândria şi suspiciunea 
lui. 

— Doctorul Chambord susţinea că La Porte a fost „un adevărat 
patriot care iubea Franţa şi îi prevedea viitorul”, iar Napoleon a 
reprezentat şi mai reprezintă încă apogeul măreției francezilor. 
lar acum, se pare că, în noaptea aceea, Chambord a mai luat un 
lucru de preţ pe lângă prototipul ADN şi anume pictura care 
ilustra începutul sfârşitului lui Napoleon. Inceputul sfârşitului 
pentru „măreţia” franceză. Sunteţi toţi de aceeaşi părere? 

— Cred că da, răspunse Peter grav. Gloria Franţei. 

— İn acest caz, am şi eu o anomalie, continuă Jon. Am 
observat asta în treacăt, dar n-am crezut că este ceva important. 
Dar acum mă întreb. 

— Ce anume? întrebă Marty. 

— Un castel, răspunse Jon. Este o clădire roşie, probabil dintr- 
un soi de piatră roşie. Am văzut o pictură în ulei când am fost la 
generalul La Porte, în reşedinţa lui din Paris. Pe urmă am văzut o 
fotografie a aceleiaşi clădiri, de data asta la biroul lui de la NATO. 
Este evident importantă pentru el. Atât de importantă încât îi 
face plăcere să o ţină tot timpul aproape. 

Marty se grăbi spre patul lui şi deschise laptopul. 

— Hai să vedem dacă găsim clădirea şi să aflăm dacă Emile 
avea dreptate în legătură cu bunăstarea financiară a generalului. 

Randi privi spre Peter. 

— Despre ce s-a vorbit la întrunirea de pe De Gaulle? 
Subiectul discutat ne-ar putea ajuta mult. 

— Trebuie să aflăm, nu crezi? răspunse Peter, îndreptându-se 
spre uşă. Vrei să fii drăguță, Randi şi să-i întrebi pe cei de la 

Langley dacă au aflat şi altceva? lar tu, Jon, de ce nu procedezi la 
fel cu oamenii tăi? 

Cei trei ieşiră în căutarea altor telefoane, lăsându-l pe Marty 
să se conecteze din nou la reţeaua Internet, folosind singura linie 
telefonică din cameră. 


Din biroul doctorului Cameron, Jon formă numărul de telefon al 
lui Fred Klein, folosind o linie sigură. 

— L-aţi găsit pe Emile Chambord şi blestematul lui aparat? 
întrebă Klein fără nici o altă introducere. 

— AŞ fi vrut. Spune-mi mai multe despre căpitanul Darius 
Bonnard şi generalul La Porte. Ce fel de relaţie este între ei? 

— E prea mult de spus. Lucrăm la asta. Nimic mai mult decât 
ştii. 

— Există vreun indiciu din care să reiasă că Bonnard l-ar fi 
putut coopta pe generalul La Porte? Că Bonnard ar putea fi 
puterea din spatele generalului? 

Klein făcu o pauză, gândindu-se. 

— Generalul i-a salvat viaţa lui Bonnard în timpul operaţiunii 
Furtună în Deşert, când Bonnard era ceea ce numesc ei sergent- 
major. Bonnard îi datorează totul generalului. Ti-am mai spus 
asta. 

— Mai este ceva ce nu mi-ai spus despre ei? 

Klein făcu o altă pauză, apoi adăugă detalii. 

Jon ascultă, situaţia începând să aibă sens din ce în ce mai 
mult. În final, Klein conchise: 

— Ce se petrece, Jon? Fir-ar să fie, timpul se strânge în jurul 
nostru. Simt asta. Ce înseamnă interesul ăsta subit pentru 
Bonnard şi relaţia lui cu generalul La Porte? Ai găsit ceva ce eu 
nu ştiu? Plănuieşti ceva? Sper să fie aşa. 

Smith îi povesti despre cel de-al doilea prototip. 

— Cum? Un al doilea computer molecular?! răcni Klein. De ce 
nu l-ai omorât pe Chambord când ai avut ocazia? 

Tensiunea îl cuprindea şi pe Jon. Răspunse agresiv: 

— La naiba, nimeni n-a bănuit că există un al doilea prototip. 
Am crezut că-l pot salva pe Chambord ca să mai proiecteze unul 
pentru binele tuturor. Am crezut că era alături de noi. N-am avut 
idee că totul a fost o înscenare ca să nu aflăm că Chambord 
conducea spectacolul şi nici tu n-ai ştiut asta. 

Klein se calmă. 

— În regulă, ce a fost, a fost. Acum trebuie să punem mâna pe 

al doilea prototip ADN. Dacă ai idee unde este şi ai vreun plan, 
vreau să-l ştiu. 

— Nu am nici un plan şi nu ştiu exact unde este drăcia aia, 
doar că este pe undeva prin Franţa. Dacă va mai fi o lovitură, 
asta se va petrece curând. Informaţi-l pe preşedinte. Fii sigur că 
te anunţ imediat ce am ceva concret. 

Jon închise telefonul şi se înapoie în camera lui Marty. 


În biroul contabilului-şef al spitalului, Peter se străduia, 
exasperat, să vorbească cât mai bine în germană. 

— Generale Bittrich, nu înţelegeţi! Asta este... 

— Inţeleg că MI6 are nevoie de informaţii pe care eu nu le 
deţin, Herr Howell. 

— Generale, ştiu că ați fost la întrunirea de pe De Gaulle. Mai 
ştiu că unul dintre generalii noştri care a murit acum câteva zile, 
Sir Arnold Moore, a fost cu dumneavoastră. Ce s-ar putea să nu 
ştiţi este că moartea lui nu a fost un accident. Cineva a dorit să-l 
elimine. lar acum cred că aceeaşi persoană vrea să folosească 
computerul ADN ca să lase Statele Unite fără apărare şi apoi să 
atace. Este ceva urgent şi aş vrea să ştiu ce s-a discutat la 
întrunirea secretă organizată de generalul La Porte. 

Tăcură amândoi. 

— Aşadar, Moore a fost omorât. 

— De o bombă. Era pregătit să se întâlnească cu primul- 
ministru pentru a-i spune ceva vital în legătură cu întrunirea 
aceea. De aceea vrem să ştim ce s-a discutat acolo. Ce a aflat 
generalul Moore. Ce era atât de important încât avionul lui a fost 
aruncat în aer pentru a-l opri să spună mai departe ce aflase? 

— Eşti sigur că a fost o bombă? 

— Sigur. Am recuperat fuselajul avionului. A fost verificat. Nu 
există îndoieli. 

Se lăsă o tăcere lungă, apăsătoare. 

In final, Otto Bittrich spuse: 

— Bine. Vorbi rar, cântărindu-şi fiecare cuvânt. Generalul 
francez La Porte doreşte o armată europeană total 
independentă, care să fie cel puţin pe măsura celei americane. 
Consideră că forţele NATO nu sunt suficiente pentru scopurile lui. 
Aşa sunt şi forţele de desfăşurare rapidă ale Uniunii Europene. El 
îşi doreşte o Europă cu adevărat unificată. O putere continentală 
va putea să depăşească puterea Statelor Unite. In opinia lui, 
hegemonia Statelor Unite trebuie oprită. Argumentează spunând 

că Europa este deja gata să devină o asemenea supraputere. 
Dacă nu ne implicăm toţi, generalul este de părere că vom sfârşi 
precum celelalte armate dependente de Statele Unite, adică 
sclavi ai intereselor Americii. 

— Vreţi să spuneţi că se pregăteşte de un război împotriva 
Americii? 

— Generalul susţine că ne aflăm deja într-un război cu Statele 
Unite în multe domenii. 

— Ce spuneţi dumneavoastră, generale? 

Bittrich făcu o nouă pauză. 

— În mare parte împărtăşesc ideile sale, Herr Howell. 

Peter simţi o ezitare în vocea generalului. 

— Am auzit un dar, domnule. Ce a vrut generalul Moore să-i 
spună primului-ministru? 

Bittrich tăcu din nou. 

— Cred că suspecta faptul că generalul La Porte plănuia să-şi 
demonstreze punctul de vedere, cum că nu trebuie să mai 
depindem de America, arătându-le americanilor cât sunt de 
vulnerabili când este vorba să se apere singuri. 

— Cum? întrebă Peter. Ascultă răspunsul din ce în ce mai 
alarmat. 


La parter, în aceeaşi cabină telefonică în care mai fusese, 
Randi trânti receptorul. Era supărată şi îngrijorată. Cei de la 
Langley nu deţineau noutăţi despre generalul La Porte sau 
căpitanul Bonnard. Se îndreptă grăbită prin hol spre scări, 
sperând ca ceilalţi să fi aflat ceva util. Când ajunse în camera lui 
Marty, Jon stătea ca o santinelă la fereastră, urmărind mişcarea 
din stradă, iar Marty şedea tot în pat, lucrând la laptop. 

— Nada”, le spuse ea închizând uşa în urma ei. Cei de la 
Langley nu ne-au fost de ajutor. 

— Am aflat ceva, se întoarse Jon de la fereastră. Generalul La 
Porte i-a salvat viaţa căpitanului Bonnard în operaţiunea Furtună 
în Deşert. Drept pentru care loialitatea lui Bonnard este de 
înţeles. Privi apoi spre stradă. O secundă avu impresia că vede 
pe cineva ascunzându-se un imobil mai încolo. Bonnard va face 
tot - tot - ce-i va solicita generalul, încercând să-l mulţumească. 
Privi atent pe fereastră. El - sau ea - dispăruse. Cercetă traficul 
şi pe cei câţiva pietoni care treceau prin faţa spitalului. 

— Doamne. Ce /argesse”. Marty ridică privirea de pe ecranul 
laptopului. Ei bine, răspunsul este că generalul La Porte şi familia 
lui sunt oameni care valorează milioane, dacă socotim în dolari 
americani. Impreună, să tot facă o jumătate de miliard de dolari. 

Jon oftă. 

— Cineva ar fi putut să pună la cale un atac terorist cu banii 
ăştia. 

— Bineînţeles, fu de acord Marty. Generalul La Porte se 
potriveşte perfect cu profilul nostru şi cu cât mă gândesc mai 
bine la asta, cu atât îmi aduc aminte cum Emile începuse să 
vorbească întruna despre Franţa. Că ţara lui nu se bucură de 
respectul pe care-l merită. Că ce istorie magnifică are, iar că 
viitorul ei ar putea fi mult mai glorios decât trecutul dacă în 
funcţii de conducere ar fi numiţi oamenii potriviţi. De multe ori 
uita că sunt american şi spunea ceva iritant la adresa noastră. 
Imi aduc aminte că, odată, spunea ce lider excelent era 
generalul La Porte, mult mai capabil decât funcţia pe care o 
deţine în prezent. Spunea că este dezgustător ca un general atât 
de mare precum La Porte să fie nevoit să lucreze sub comanda 
unui american. 

— Aşa este, confirmă Jon. Este vorba de generalul Carlos 
Henze. Este Comandantul Suprem al Forţelor Aliate NATO. 

— Are dreptate. N-are însă legătură cu generalul Henze. 
Problema este că acest general este american. Vezi diferenţa? 
Anomalia mea explică totul. Este evident acum că Emile a luat 
reproducerea lui Napoleon cu el pentru că ea reprezintă muza 
lui, Franţa care se va ridica din nou. 

— Ai găsit detaliile acelea financiare pe Internet? întrebă 
Randi. 

— Tot atât de uşor cum sparg un ou, o asigură Marty. A fost 
simplu să găsesc banca lui - una franceză, desigur. Apoi am 
localizat totul cu ajutorul programelor soft. Am intrat prin 
sistemul de siguranţă şi am văzut ceva înregistrări. 

— Ce se aude despre castelul roşu? întrebă Jon. 

Marty spuse repede: 

— Am uitat. La Porte a fost atât de fascinant. Rezolv acum. 

Peter intră în cameră aproape fugind. Chipul lui era 
impenetrabil. : 

— Am vorbit cu generalul Bittrich. Intrunirea de pe De Gaulle a 
fost convocată de La Porte pentru a-şi expune planul pentru o 

armată europeană. Eventual, crede Bittrich, o Europă unită. O 
singură naţiune - Europa. Bittrich a fost al naibii de precaut, dar 
când i-am mărturisit că generalul Moore a fost omorât, a spus 
totul. Ceea ce l-a alarmat pe Moore - şi pe Bittrich de altfel - este 
că La Porte a făcut referire la căderile electronice şi de 
comunicaţii cu care s-a confruntat armata americană şi se 
înţelegea că vor mai urma şi altele, subliniind că armata 
americană nu-şi poate apăra nici măcar propria ţară. 

Jon se încruntă. 

— Când s-au întâlnit pe De Gaulle, generalul La Porte nu avea 
de unde să ştie despre problemele noastre de comunicaţie. 
Numai oamenii noştri şi liderii britanici de la vârf ştiau. 

— Exact. Singura explicaţie că La Porte cunoştea situaţia este 
că se află în spatele atacurilor. La vremea respectivă Bittrich şi-a 
alungat bănuielile, fiindcă le punea pe seama faptului că nu-l 
prea are la inimă pe generalul La Porte -îi zice broască 
arogantă. Privi spre ceilalţi şi continuă: Pe scurt, Bittrich spune 
că-l suspectează pe La Porte că vrea să lanseze o ofensivă 
asupra voastră, yankeii, când veţi fi cu apărarea la pământ. 

— Când asta? întrebă Jon. 

— Crede că, citez, „dacă un gând atât de imposibil poate fi 
adevărat, ceea ce nu cred”, totul se va petrece, aşa cum m-am 
temut, la noapte. 

— De ce crede asta? întrebă Randi. 

— Pentru că, luni, Consiliul Naţiunilor Europene, în sesiune 
ultrasecretă, are de dat un vot crucial cu privire la crearea unei 
armate paneuropene. La Porte a pus la cale această sesiune 
clandestină pentru ca şi votul să fie secret. 

In cameră nu se mai auzea decât tic-tacul ceasului de perete, 
de deasupra patului lui Marty. 

Uitându-se pe fereastră în stradă, Jon observă doi bărbaţi. Avu 
impresia că trecuseră de două ori prin faţa spitalului. 

— Dar când la noapte? întrebă Randi din nou. 

— Ah-ha! exclamă Marty din patul lui. Castelul La Rouge. 
„Castelul Roşu”. Asta să fie? 

Jon părăsi locul de la fereastră şi se apropie de monitor. 

— Asta-i castelul din pictura şi fotografia lui La Porte. Se duse 
iar la fereastră, apoi privi spre cei din cameră. Vreţi să ştiţi când? 
Dacă eram în locul lui La Porte, aşa aş fi făcut. Ora şase seara la 
New York şi Washington înseamnă ora trei după-amiază în 
California. O oră de vârf pe tot teritoriul ţării. In oraşele mari de 

pe ambele coaste. În schimb, aici, în Franţa, este miezul nopţii. 
Linişte. intuneric. In noapte se pot petrece multe. Ca să loveşti 
Statele Unite cât mai bine, dacă ar fi după mine, aş lansa lovitura 
dinspre Franţa undeva pe la miezul nopţii. 

— Unde. Se află acest castel La Rouge, Marty? întrebă Peter. 

Marty citi de pe ecran: 

— Este vechi, medieval, construit din... Normandia! Este în 
Normandia. 

— La distanţă de două ore de Paris, spuse Peter. Pe raza unde 
am estimat că se află cel de-al doilea prototip al computerului 
ADN. 

Randi privi spre ceasul de perete. 

— Este aproape ora nouă. Dacă Jon are dreptate... 

— Să ne grăbim, îi zori Peter. 

— Eu zic să-i contactăm pe cei de la contrainformaţii. Jon se 
retrase de la fereastră. Trebuia să-l alerteze pe Fred imediat, dar 
mai aruncă o privire în josul străzii. Înjură. Avem vizitatori. Sunt 
înarmaţi. Doi au intrat pe uşa spitalului. 

Randi şi Peter, simultan, îşi înşfăcară armele, iar Randi sări 
lângă uşă. 

— Of, Doamne! suspină Marty. Se holbă, înspăimântat. Este 
îngrozitor. Am pierdut legătura pe Internet. Ce se petrece? 

Peter scoase mufa de la modem şi încercă telefonul. 

— E mort! 

— Au tăiat liniile telefonice! spuse Marty, pălind. 

Randi deschise uşor uşa şi ascultă. 

Pe culoarul pe care se afla camera lui Marty era linişte. 

— Haide! şopti Randi. Am găsit o altă ieşire când căutam 
cabina telefonică de la parter. 

Marty luă medicamentele, iar Jon înşfăcă laptopul. Cu Randi 
înainte, se furişară afară din cameră, de-a lungul coridorului şi 
trecură prin faţa uşilor închise de la celelalte camere. O asistentă 
în uniformă bătea la o uşă. Se opri, surprinsă, cu mâna pe clanţă. 
Trecură pe lângă ea fără să scoată o vorbă. 

In capul scărilor auziră vocea doctorului Cameron. 

— Halte! Cine sunteţi? Cum îndrăzniţi să intraţi înarmaţi în 
spitalul meu? 

O luară la fugă. Faţa lui Marty se înroşi în efortul de a ţine 
pasul cu ceilalţi. Trecură pe lângă două ascensoare, iar la capătul 
culoarului, Randi ieşi spre scara de incendiu chiar în momentul în 
care se auziră paşi repezi pe scări, în spatele lor. 

— Oh, oh! U-unde mergem? întrebă Marty, sufocat. 

Randi şuieră un „ssst” şi cei patru alergară pe scările de 
incendiu în jos. În capăt, Randi vru să deschidă o uşă, dar Jon o 
opri. 

— Ce e pe partea cealaltă? întrebă el. 

— Suntem sub primul etaj, cred că este un fel de pivniţă. 

Dădu din cap. 

— E rândul meu. 

Se dădu înapoi. li trecu laptopul lui Marty şi scoase cuțitul 
curbat pe care-l luase de la afgan. Deschise uşa câţiva 
centimetri, aşteptând ca balamalele să cedeze. O forţă, respirând 
calm. Privi înapoi şi duse degetul la buze. Ceilalţi dădură din cap 
că înţeleseseră mesajul. 

Privi în întuneric, localiză unde se afla plafoniera, aprecie din 
nou mişcarea remarcată şi se calmă. 

Se simţea un miros slab de benzină. Se aflau într-un garaj mic, 
subteran, înţesat de maşini. Ascensoarele erau aproape, iar un 
bărbat cu faţa palidă, în ţinută de infirmier, trecea pe lângă ele 
cu o armă Uzi în mâini. 

Jon lăsă uşa întredeschisă şi ţâşni. Bărbatul se întoarse şi miji 
ochii. Prea devreme. Jon sperase să-i sară în spate. Cu degetul pe 
trăgaci, bărbatul ridică arma. Wu mai era timp. Jon aruncă cuțitul. 


357 


Nu era conceput pentru a fi aruncat, nu avea balansul adecvat, 
dar el nu dispunea de ceva mai bun. Jon se lăsă în jos. 

In momentul în care bărbatul apăsă pe trăgaci, mânerul 
cuţitului îl lovi într-o parte, deviindu-i arma. Trei gloanţe loviră 
chiar la picioarele lui Jon. Aşchii de beton săriră în toate părţile. 
Jon se aruncă cu umărul în pieptul bărbatului înarmat, 
proiectându-l pe o maşină Volvo. Apoi se dădu înapoi şi îl lovi în 
faţă. Sângele ţâşni din nasul teroristului, dar tot mai avu puterea 
să apuce arma şi să o îndrepte spre capul lui Jon. Acesta păli şi 
dădu înapoi când în spatele lui se auzi împuşcătura trasă dintr-o 
armă cu amortizor. 

Când Jon îl privi pe bărbatul înarmat, văzu că din piept îi 
curgea sânge. Se întoarse. 

Peter era în spatele lui cu pistolul în mână. 

— Scuze, Jon. Nu avem timp de lupte. Trebuie să ieşim de aici. 
Maşina pe care am închiriat-o e afară. Am folosit-o când l-am 
scos pe Marty de la Pompidou, aşa că mă îndoiesc să-i fi făcut 
cineva ceva. Randi, blochează uşa cumva. Să vedem cine e 
individul. Jon, ia arma omului. Haideţi. 


Bousmelet-sur-Seine, Franţa 


Sunt momente care definesc un bărbat, iar generalul Roland la 
Porte ştia în adâncul sufletului că acesta era un astfel de 
moment. Un om masiv, musculos şi hotărât. Se sprijini de 
balustrada turnului înalt din castelul construit în secolul al 
treisprezecelea şi privi undeva în noapte, numărând stelele. 
Castelul lui era ridicat pe un deal de granit roşu. Restaurat 
meticulos de străbunicul lui în secolul al nouăsprezecelea, 
castelul era luminat acum de luna în creştere. 

In apropiere se vedeau ruinele castelului carolingian construit 
în secolul nouă pe locul unui fort franc, care, la rândul lui, fusese 
înălţat pe fundaţia unei tabere romane fortificate. Trecutul 
acestui pământ, construcţiile şi familia lui aveau o legătură 
comună.  Reprezentau însăşi istoria Franţei, inclusiv a 
conducătorilor din primele perioade, ceea ce îl umplea 
întotdeauna de mândrie şi un fel de responsabilitate. 

Copil fiind, vizitase periodic castelul. In nopţile lungi precum 
cea de acum, abia aştepta să închidă ochii şi să viseze la 
bărbosul luptător franc, cunoscut din povestiri ca fiind primul 

descendent al unui arbore genealogic din care se trăgea şi 
familia La Porte. Pe la zece ani, se uitase prin manuscrisele 
medievale ale Carolingienilor şi Capeţienilor, deşi ştia abia puţină 
latină şi franceză veche. Ţinuse manuscrisele plin de respect pe 
genunchi, fiindcă bunicul lui îi spusese că erau inspirate din 
poveştile care circulaseră la vremea respectivă. La Porte şi 
Franţa, Franţa şi La Porte... erau o unică entitate, de nedespărţit 
în mintea lui. Ca adult, această credinţă se consolidase. 

— Generale? Căpitanul Bonnard intră pe uşa turnului şi se 
apropie de parapet. Doctorul Chambord spune că va fi gata într-o 
oră. E timpul să începem. 

— Vreo veste despre Jon Smith şi partenerii lui? 

— Nu, domnule. Bonnard ridică ferm bărbia, dar în privirea lui 
se citea îngrijorarea. Era cu capul descoperit, părul blond abia 
distingându-se în întuneric. Nimic de când au părăsit clinica, zise 
el, gândindu-se iar la omul care fusese omorât în garajul 
subteran. 

— Imi pare rău că am pierdut un om, spuse La Porte, ca şi cum 
i-ar fi citit gândurile. Dar comandanții se comportau la fel în 
această privinţă. Oamenii treceau pe planul doi faţă de misiunea 
care era de îndeplinit. Continuă cu o voce binevoitoare: când se 
va termina totul, am să scriu familiei lui ca să-mi exprim personal 
condoleanţele şi aprecierea pentru acest sacrificiu. 

— Nu este nici un sacrificiu, îl asigură Bonnard. Scopul este 
nobil. Merită orice preţ. 


Pe autostrada către Bousmelet-sur-Seine 


O dată ieşiţi în siguranţă din Paris şi convinşi că nu-i 
urmăreşte nimeni, Peter opri maşina la o benzinărie. La lumina 
neonului, Jon, Peter şi Randi alergară la cabinele telefonice 
pentru a raporta suspiciunile cu privire la generalul La Porte, 
Chambord, castel şi atacul care urma. Nu aflaseră nimic de la 
bărbatul împuşcat de Peter, deşi îl căutaseră în buzunare. Nu 
avusese nici un act de identitate, doar ţigări, bani şi un pachet 
de MM. In schimb, pe un deget era un detaliu important - un inel 
cu însemnul Legiunii Străine Franceze. 

Jon ajunse primul şi ridică receptorul. Telefonul nu avea ton. 
Băgă monedele. Nici un ton. Apăsă pe clapa telefonului, dar 
nimic, ca şi la aparatul din camera lui Marty. Uimit, îngrijorat, ieşi 


359 


din cabină. Peter şi Randi i se alăturară. 

— Aţi putut vorbi? întrebă el, dar ştiu imediat răspunsul 
văzându-le feţele. 

Randi dădu din cap. 

— Linia mea era moartă. 

— Şi a mea la fel, spuse Peter. Tăcută ca un mormânt la orele 
patru dimineaţa. Nu-mi sună bine deloc. 

— Să încercăm altceva, spuse Randi scoțând celularul din 
buzunar şi formând un număr. Ascultă şi faţa îi păli. Nimic. Ce se 
întâmplă? 

— Era mai bine dacă puteam raporta, spuse Peter. Puțin ajutor 
din partea agenţiilor noastre ne-ar fi prins bine. 

— Personal, continuă Randi, n-aş fi împotrivă dacă cineva ne- 
ar trimite un batalion sau trei să ni se alăture la castelul lui La 
Porte. 

— Inţeleg, încuviinţă Jon, îndreptându-se spre uşa magazinului 
de la benzinărie. Prin uşile glisante se vedea vânzătorul. Jon 
intră. Pe un perete, deasupra, era o cameră de supraveghere. Nu 
era deschisă, în schimb se auzea cântând radioul. Când se 
apropie de vânzătorul care stătea în spatele calculatorului, 
muzica se opri şi se auzi o voce care anunţa numele postului 
local. 

Jon se adresă tânărului vânzător în franceză, spunându-i că 
telefoanele de afară nu merg. 

Vânzătorul dădu din umeri fără să se arate surprins. 

— Ştiu. Mulţi s-au plâns. Se opresc aici venind de peste tot şi 
spun că nici în alte părţi nu funcţionează telefoanele. Nici 
televizoarele. Prind doar posturile locale de radio, nimic altceva. 
Nu funcţionează cablul. E îngrozitor. 

— De când aveţi problemele astea? 

— De la ora nouă. De aproape o oră. 

Pe faţa lui Jon nu se văzu nimic. Ora nouă fusese şi cea la care 
linia telefonică a lui Marty se întrerupsese când erau la Paris. Se 
adresă vânzătorului: 

— Sper să le repare curând. 

— N-am idee cum. Fără telefon, n-am cum să anunţ. 

Jon se grăbi spre ieşire, apoi spre maşină, unde Randi 
terminase de alimentat cu benzină. Peter deschisese portiera, iar 
Marty stătea lângă el, puţin ameţit, uitându-se în jur. Nu-şi luase 
medicamentele, sperând că vor găsi prototipul molecular care 
să-i ajute să-l oprească pe Chambord. 

Jon le povesti ce aflase. 

— Emile! exclamă Marty. Şobolanul ăla meschin! Of, Doamne. 
N-am vrut să o spun, dar mi-a fost extrem de teamă. Inchide 
toate liniile de comunicaţie, cu fir şi fără fir. 

— Asta nu se poate întoarce împotriva lui? întrebă Randi. Dacă 
noi nu putem intra online, el cum o poate face? 

— Deţine computerul ADN, spuse simplu Marty. Poate 
contacta sateliții. Poate deschide o cale rapidă pe care o 
foloseşte ori de câte ori are nevoie. 

— Trebuie să facem ceva, hotărî Peter. Veniţi aici. Alegeţi 
băuturile. 

Marty se uită în portbagaj şi sări în lături, surprins. 

— Peter! Aici este un întreg arsenal. 

Toţi se strânseră în jur privind spre un maldăr de puşti, 
pistoale, muniţie şi alte echipamente. 

— Drace! exclamă Jon. Ai un adevărat depozit de armament 
aici. 

— Fii pregătit este motoul meu. Peter trase pistolul. Războinic 
bătrân, nu? Am învăţat câte ceva. 

Jon pusese deja mâna pe o armă Uzi şi mai căuta un pistol. 

Marty dădu energic din cap. 

— Nu. 

Randi îl ignoră pentru moment. 

— Ai ceva gen ancoră cu cablu şi pistol cu aer comprimat, 
Peter? Peretele castelului părea înalt. 

— Am de toate, răspunse Peter scoțând din portbagaj 
aparatura pe care o primise de la CIA la Barcelona. Le-am 
împrumutat cândva şi am uitat să le înapoiez. 

Se urcară toţi în maşină şi Peter demară, îndreptându-se din 
nou spre autostradă, apoi spre castel, unde sperau să-l găsească 
pe generalul La Porte şi computerul ADN. 

Pe bancheta din spate, Marty îşi frământa mâinile. 

— Presupun că asta înseamnă că lucrăm pe cont propriu. 

— Nu ne putem baza pe nici un ajutor, zise Jon. 

— Asta mă irită foarte tare, Jon, spuse Marty. 

— Imi pare bine, i se adresă Peter. Ne ţine pe toţi în alertă. 
Putea fi şi mai rău. Puteai să fii exact în centrul țintei maniacilor 
astora. 

La periferia satului Bousmelet-sur-Seine 


Emile Chambord ezită în faţa uşii grele, ferecată, de la camera 
în care era închisă fiica lui. Oricât de mult încercase să-i explice 
vederile sale lui Therese, ea refuzase să-l asculte. Asta-l durea 
pe Chambord. Nu numai că o iubea pe Therese, dar o şi 
respecta, îi admira munca şi lupta ei pentru a excela în arta sa, 
fără să se gândească la partea financiară. Rezistase tuturor 
invitaţiilor de a pleca la Hollywood. Era o actriţă de teatru cu o 
viziune asupra adevărului care nu avea nimic de-a face cu 
succesul popular. Işi aminti ce spunea un editor american: „Un 
scriitor bun este un scriitor bogat, iar un scriitor bogat este un 
scriitor bun”. Substituind cuvântul scriitor cu „actor” sau „om de 
ştiinţă”, oricine putea înțelege  superficialitatea spiritului 
american, sub dominaţia căruia omenirea fusese sortită să 
trăiască până acum. 

Oftă, respiră adânc şi descuie uşa. Intră în camera liniştită fără 
să se ostenească să mai încuie uşa. 

infăşurată într-o pătură, Therese şedea în faţa ferestrei 
strâmte, în partea opusă a încăperii, într-un scaun cu spătar înalt 
pe care La Porte i-l oferise. Din cauză că generalul ţinea la 
autenticitatea istorică, castelul oferea puţine comodităţi în afară 
de covoarele groase de pe pardoseala din piatră şi tapiseriile 
care atârnau pe pereţii tot din piatră. Focul era aprins în 
şemineu, dar căldura pe care o dădea era slabă, iar frigul părea 
că radiază din fiecare colţ al camerei. Aerul mirosea a igrasie şi a 
mucegai. 

Therese nici nu-l luă în seamă. Continua să privească pe 
fereastră la cerul înstelat. Bărbatul se apropie de ea, cu privirea 
în pământ. 

— Se apropie timpul, Therese, spuse el. E aproape miezul 
nopţii. 

Femeia se uită la el. 

— Aşadar, la miezul nopţii vei face ce ţi-ai propus. Speram că 
ai să-ţi vii în fire. Speram că ai venit să-mi spui că ai refuzat să-i 
ajuţi pe oamenii aceia fără conştiinţă. 

Chambord îşi pierdu răbdarea. 

— De ce nu vrei să înţelegi că ceea ce facem ne va salva? Noi 
suntem cei care oferim un nou răsărit Europei. Americanii ne 
zdrobesc cu lipsa lor crasă de cultură. Ne poluează limba, ideile, 
societatea. Cu ei la conducere, lumea nu are nici un viitor şi, cu 

atât mai puţin, parte de dreptate. Ei au doar două valori: pe de o 
parte cât de mult poate consuma un om la un preţ cât mai mare 
cu putinţă, iar pe de altă parte cât de mult poate produce un om 
pentru un salariu cât mai mic. 

Therese continua să se holbeze la el ca la o insectă privită prin 
microscop. 

— Oricare ar fi greşelile lor, nu sunt ucigaşi în masă. 

— Ba sunt! Ce efect are politica lor în Africa, Asia şi America 
Latină? 

Femeia făcu o pauză, gândindu-se. Apoi ridică din umeri şi 
râse cu amărăciune. 

— Nu-ţi pasă de nimic din toate astea. Nu faci asta din 
altruism. Vrei doar puterea lor. Eşti exact ca generalul La Porte şi 
căpitanul Bonnard. 

— Vreau ca Franţa să se ridice. Europa are dreptul să-şi aleagă 
propriul destin! Se întoarse, ca ea să nu vadă cât de îndurerat 
era. Era totuşi fiica lui... cum de nu-l înţelegea? 

Therese tăcu. În cele din urmă îi luă mâna şi spuse cu voce 
blândă: 

— Şi eu vreau o lume unită, dar o lume în care oamenii să fie 
oameni simpli şi nimeni să nu aibă putere asupra altuia. Franţa? 
Europa? Statele Unite? Dădu din cap. Conceptele sunt 
anacronisme. O lume unită, asta vreau. Un loc unde nimeni să nu 
urască sau să ucidă pe cineva din motive religioase, naţionale, 
culturale, rasiste, din cauza orientării sexuale sau din oricare alt 
motiv. Diferenţele noastre trebuie respectate. Ele reprezintă 
puterile, nu slăbiciunile noastre. 

— Crezi că americanii doresc o lume unită, Therese? 

— Tu şi generalul tău vă doriţi asta? 

— Vei avea mai multe şanse pentru o lume unită cu Franţa şi 
Europa decât alături de ei. 

— Iţi aminteşti cum ne-au ajutat americanii să ne reconstruim 
ţara după al doilea război mondial? Ne-au ajutat pe toţi, inclusiv 
pe nemți şi pe japonezi. Au ajutat popoarele de pe tot 
mapamondul. 

Chambord nu mai putea continua discuţia. Fiica lui refuza să 
vadă adevărul. A 

— Au făcut-o pentru un preţ. In schimbul acestui ajutor ne-au 
furat individualitatea, umanitatea, minţile şi sufletele. 

— Şi din ce-mi spui, preţul tău pentru ceea ce vei face la 
noapte ar putea fi sacrificiul a milioane de vieţi omeneşti. 

— Exagerezi, copilă. Ce vom face noi va reprezenta un 
avertisment pentru omenire că America nu se poate apăra nici 
pe sine, iar asta se va întâmpla cu relativ puţine victime. Am 
insistat asupra acestui lucru. lar noi suntem în război cu 
americanii. La fiecare minut, în fiecare zi trebuie să luptăm, iar 
dacă nu, ei ne copleşesc. Noi nu suntem ca ei. Noi vom fi 
puternici din nou. 

Therese îi eliberă mâna şi se uită pe fereastră. Când vorbi, 
vocea ei sună clar şi trist: N 

— Aş da orice ca să te pot salva, papa. In acelaşi timp trebuie 
să te opresc din ce vrei să faci. 

Chambord rămase impasibil pentru un moment, dar ea nu-l 
mai privi. Bărbatul ieşi, încuind uşa în urma lui. 

Se opriră din nou, de astă dată la o staţie mică de benzină în 
afara satului Bousmelet-sur-Seine. Cel de la pompă răspunse 
dând din cap la întrebarea lui Jon: 

— Da, contele este la castelul La Rouge. Am făcut plinul la 
limuzina lui ceva mai devreme. Toţi sunt bucuroşi. Nu prea îl 
vedem pe marele om de când a fost numit şef la NATO. Cine 
putea fi mai bun pentru acest post, vă întreb? 

Jon zâmbi, constatând că mândria locală îl ridicase pe La Porte 
cu încă o treaptă în structura de comandă a NATO. 

— Este singur? întrebă Jon. 

— Din nefericire. Băiatul îşi scoase şapca şi îşi făcu cruce. 
Contesa a murit acum mulţi ani. Se uită în jur, prin noapte, deşi 
nu se mai afla nimeni prin apropiere. La un moment dat a stat o 
femeie tânără la castel, dar nimeni n-a mai văzut-o de mai bine 
de un an. Unii spun că asta-i bine. Contele trebuie să fie un 
exemplu. Dar, după mine, conții nu şi-au adus numai nevestele 
la castel de-a lungul secolelor, nu-i aşa? Ce spuneţi despre fetele 
ţăranilor? Marele duce William provine din fiica unui tăbăcar. La 
urma urmei, contele este singur şi încă tânăr. O adevărată 
tragedie, nu-i aşa? râse el dând ochii peste cap. 

Randi zâmbi şi îl privi cu îngăduinţă. 

— De obicei soldaţii se căsătoresc cu armata. Mă îndoiesc că 
soţia căpitanului Bonnard ar fi fost şi ea adusă aici. 

_ — Ah, bărbatul acela. Nu are timp de nimeni, decât de conte. 
li este devotat până la Dumnezeu, vă spun eu. Mă surprinde să 
aflu că este însurat. 

Când Jon scoase bani să plătească, băiatul îl studie. 

— Aţi alimentat puţin. Ce treabă aveţi voi cu contele? 

— Ne-a invitat să trecem şi să vizităm castelul dacă suntem 
prin zonă. 

— Cred că aveţi noroc. Sigur nu stă mult aici. Ciudat. M-a mai 
întrebat un tip despre asta acum o oră. Unul mare, negru. A spus 
că au fost în Legiune împreună şi cu căpitanul Bonnard. Probabil 
că aşa o fi fost. Purta beretă verde, doar că nu era bine pusă, o 
purta mai mult ca englezii. Un tip arogant. Cu ochi verzi, ciudaţi. 
N-am mai văzut culoare de-asta la un negru. 

— Ce altceva mai purta? întrebă Jon. 

— Ca şi tine, pantaloni, sacou. Bărbatul privi spre Randi. Doar 
că hainele lui erau noi. 

— Mulţumim, spuse Jon şi, împreună cu Randi, urcă în maşină. 
Când Peter se depărtă, Jon îl întrebă pe el şi pe Marty dacă 
auziseră conversaţia. 

— Bineînţeles, răspunse Peter. 

— Negrul este cumva Abu Auda? întrebă Marty. 

— Cu ochii ăia, cam aşa ceva, răspunse Randi. Asta înseamnă 
că gruparea Scutul Semilunii crede şi ea că Bonnard şi Chambord 
sunt aici. Poate că-l caută pe Mauritania. 

— Ca să nu mai vorbim de posibilitatea că ar dori să pună 
mâna pe computerul ADN dacă vor putea, avansă Peter ideea, ca 
să se răzbune pe Chambord şi pe căpitanul Bonnard. 

— Cu gruparea Scutul Semilunii aici, lucrurile se complică, 
conchise Jon, dar pe de altă parte s-ar putea să ne fie de folos. 

— Cum? întrebă Randi. 

— Diversiune. Nu ştim câţi legionari renegaţi are La Porte cu 
el, dar pun pariu că este un număr substanţial. Ne-ar prinde bine 
dacă le-ar da de furcă şi alţii. 

Merseră în linişte zece minute pe drumul de ţară. Luminile 
fermelor şi caselor licăreau intermitent printre pomii livezilor. 

In final, Randi arătă ceva înainte şi în sus. 

— Aici este. 

Marty care tăcuse tot drumul de când părăsiseră autostrada, 
exclamă: 

— Medieval! Un bastion baronial! Cred că nu aveţi de gând să 
mă faceţi să urc pereţii ăia? întrebă el îngrijorat. Nu sunt capră 
neagră. 

Castelul La Rouge nu se asemăna cu acelea frumoase din 
preajma oraşului Bordeaux sau de pe Valea Loarei. Era unul 
medieval, ameninţător care se fălea cu zidurile lui crenelate şi cu 
două turnuri. Lumina lunii făcea ca granitul să arate de un roşu 
sângeriu. Ridicat mult pe creasta dealului lângă ce păreau să fie 
ruinele unui castel mult mai vechi, acesta era castelul La Rouge 
pe care Jon îl văzuse în tablou şi în fotografie. 

Peter studie cu ochi critic structura masivă. 

— Ne-ar trebui trupe antrenate aici. Este o clădire veche. 
Poate din secolul doisprezece sau începutul secolului 
treisprezece, aş zice. Stil normand-englez după cum arată. 
Francezii făceau fortărețele ceva mai elegante şi mai stilizate. 
Posibil de pe vremea lui Henric al II-lea, dar mă îndoiesc... 

— Lasă istoria, Peter, îl întrerupse Randi. Ce te face să crezi că 
putem să urcăm pe ziduri fără să fim observați? 

— Eu nu urc, decretă Marty. 

— N-ar trebui să fie greu, îl consolă Peter. Pare că a fost 
renovat în ultimul secol sau cam aşa ceva. Şanţul a fost astupat, 
puntea mobilă desfiinţată, iar intrarea este deschisă. Desigur că 
poate fi păzită în noaptea asta. Au defrişat dealul până lângă 
ziduri, ceea ce este în avantajul nostru. Nu cred că trebuie să ne 
facem griji cu privire la butoaie cu ulei clocotit, la bolovani 
prăvăliţi sau la altele asemenea, folosite în bătălii. 

— Ulei clocotit, se scutură Marty. Mulţumesc, Peter. M-ai 
liniştit pe deplin. 

— Cu plăcere. 

Peter stinse farurile şi se îndreptă spre baza dealului stâncos 
şi opri. Lumina lunii făcea vizibilă curba drumului care ducea 
spre faţada castelului şi spre intrarea ca un tunel a acestuia. Aşa 
cum dedusese Peter, nu exista poartă sau barieră, iar florile de 
primăvară începuseră să aştearnă un covor de-o parte şi de alta 
a drumului. În secolele nouăsprezece şi douăzeci, fără îndoială, 
familia La Porte nu se temuse de eventuale atacuri. In schimb, 
doi bărbaţi înarmaţi, dar în haine civile, stăteau în faţa intrării 
deschise, demonstrând că familia La Porte se temea de atacuri în 
secolul douăzeci şi unu. 

Peter privi spre cele două gărzi. 

— Soldaţi. Francezi. Probabil din Legiune. 

— Nu poţi şt; asta, Peter, opină Marty. 

— Dimpotrivă, prieteni. Fiecare armată îşi are tradiţia, 
metodele şi planurile sale care se recunosc. Un soldat american 
ţine arma pe umărul drept, britanicul pe umărul stâng. Soldaţii se 
mişcă, mărşăluiesc, stau drepţi, salută şi, în general, se 
comportă diferit în funcţie de ţara de unde provin. Orice soldat 
poate spune pe loc cine a antrenat armatele naţiunilor care 
aparţin lumii a doua sau a treia doar prin ceea ce văd. Gărzile 
sunt soldaţi francezi, omule şi pariez asta pe cel mai bun vin din 
pivniţa Legiunii. 

Exasperat, Marty replică: 

— Rahat! Chiar şi franceza ta pute! 

Peter izbucni în râs şi înaintă pe drumul care şerpuia. 

Jon observă un elicopter. 

— Priviţi! Acolo sus! 

Elicopterul staţiona la vreo douăzeci şi cinci de metri pe o 

fortificaţie joasă, cu elicea vizibilă peste balustradă. 

— Pun pariu că aşa au ajuns Chambord şi Bonnard de la 
Grenoble. Mai sunt gărzile militare care-l păzesc pe La Porte, 
gruparea Scutul Semilunii şi sunt sigur că computerul ADN este 
aici. 

Peter continua să înconjoare cu maşina castelul când Randi 
spuse: 

— Drace! Acum nu trebuie decât să pătrundem acolo. 

Jon se uită în lungul pantei. 

— Cu echipamentul nostru, putem să urcăm panta. Trage pe 
dreapta, Peter. 

Peter opri motorul şi trase maşina din drum într-o livadă de 
meri bătrâni. Jon, Peter şi Randi coborâră. Peter le făcu semn în 
tăcere către capul şi umărul unei santinele care se mişca de-a 
lungul parapetului. 

Discutară în şoaptă. 

— Mai vedeţi şi alţi oameni? întrebă Jon. 

După ce studiară zidul din ambele direcţii, amândoi dădură din 
cap. 

— Să-l cronometrăm pe ăsta, spuse Peter. 

La diferenţă de cinci minute după ce fixară ceasurile, capul 
santinelei se întoarse şi dispăru în direcţia opusă. Aşteptară, iar 
bărbatul trecu din nou, de data asta mai grăbit. Mai puţin de 
două minute. 

— In regulă, hotărî Jon. Când o ia spre dreapta noastră, avem 
cinci minute. Este destul ca doi dintre noi să ajungă în vârf. 

Peter fu de acord. 

— Aşa ar trebui. 

— Doar dacă nu ne aude, replică Randi. 

— Să sperăm că nu ne va auzi, spuse Jon. 

— la uitaţi-vă! şopti Peter arătând ceva spre stânga lor. 

La distanţă, umbre negre se mişcau pe povârniş, urcând panta 
spre castelul Gruparea Scutul Semilunii. 


Făcând semne cu braţele şi cu mâinile, Abu Auda îşi îndemna 
oamenii să înainteze prin livada de meri bătrâni spre poarta 
dintre cele două turnuri. li trebuise ceva timp de când plecase 
din Liechtenstein ca să-şi adune oameni, unii provenind din alte 
organizaţii islamice şi chiar din grupări separatiste. Chemase 
ajutoare când înţelesese unde se dusese generalul La Porte şi 
lacheul său, şarpele de Bonnard, care-l luase cu el pe mincinosul 

doctor Chambord şi pe camaradul lor de arme, Mauritania. 

Acum avea vreo cincizeci de oameni înarmaţi. El şi puţinii lui 
veterani îi îndrumau pe ceilalţi spre intrarea castelului. Scutierii 
lui număraseră gărzile şi santinelele şi raportaseră numai doi 
bărbaţi în faţa porţii, în timp ce alţi cinci patrulau pe metereze. Íl 
preocupa lipsa de informaţii despre numărul soldaţilor francezi 
ascunşi chiar în castel. Hotărî că nu contează. Cei cincizeci de 
luptători ai săi puteau învinge de două ori pe atâţia... de trei ori 
la nevoie. 

Dar asta era cea mai mică dintre grijile lui Abu Auda. Dacă 
luptau împotriva lor, francezii aceia renegaţi puteau să-l omoare 
pe Mauritania înainte ca Abu Auda să ajungă la el. De aceea, Abu 
Auda hotărâse că trebuia să escaladeze zidurile acolo unde 
santinelele franceze erau mai puţin numeroase şi să-l salveze pe 
Mauritania de îndată ce atacul era bine angajat de grosul 
trupelor sale. 


— Să mergem, i se adresă Jon lui Peter care deschisese iar 
portbagajul. 

Cei trei se echipară, pe când Marty încremenise în maşină. 
Randi luă ancora şi două mitraliere HK MP5K pe care le înfundă 
într-un rucsac SAS, iar Peter îşi luă un mic cub de plastic 
exploziv, câteva detonatoare manuale şi câteva grenade. 
Observă că Jon îl priveşte. 

— Sunt bune pentru uşile blocate şi pereţii subţiri, explică el. 
Eşti gata? 

Marty lăsă geamul în jos. 

— Urcuş uşor. Am să păzesc maşina, spuse el. 

— Coboară din maşină, Mart, zise Jon. Tu eşti arma noastră 
secretă. 

Marty dădu din cap cu încăpățânare. 

— Eu folosesc alte căi ca să pătrund în anumite structuri, în 
special în cele foarte înalte. In cazuri de extremă urgenţă aş 
putea lua în consideraţie o fereastră. 

Randi nu spuse nimic. Cu echipamentul de ascensiune, porni 
tăcută spre pantă. Jon schimbă priviri cu Peter şi acesta trecu pe 
partea cealaltă a maşinii. 

— Nu avem timp de joacă, Marty, spuse Jon calm. Uite zidul. O 
să-l urci, fie că vrei, fie că nu. 

Deschise portiera şi-l apucă pe Marty, scoţându-l din maşină. 

Marty se împotrivi, protestând de astă dată cu voce coborâtă. 

Randi ajunsese la baza castelului, pregătind echipamentul ca să-l 
urce pe Marty, care încă se mai împotrivea. 

Randi se asigură că cei trei veneau spre ea. Se dădu înapoi, 
gata să arunce ancora spre zidul din piatră. Dar ajuns la baza 
castelului, Marty se împiedică de corzi, trântind-o cu corpul de 
zidul castelului. Lovitura răsună în liniştea nopţii. Toţi 
înmărmuriră. 

Deasupra lor se auzi un zgomot inconfundabil de cizme fugind. 

Peter şopti: 

— Lipiţi-vă de perete! Scoase din rucsacul SAS pistolul 
Browning de 9 mm. Ascultă atent. 

Deasupra lor apăru un cap, încercând să vadă de unde venise 
zgomotul. Dar toţi trei erau lipiţi de perete, ascunşi de umbrele 
din jur. Santinela continuă să cerceteze, aplecându-se mult peste 
metereze. li văzu exact în momentul în care Peter, ţintind cu 
grijă cu ambele mâini, trase un foc. 

Se auzi pocnetul armei cu amortizor, urmat de o cădere. 
Santinela căzu fără zgomot peste parapet şi ateriză într-un nor 
de praf la picioarele lor. Cu pistolul pregătit, Jon se aplecă peste 
omul căzut. 

Se uită la ceilalţi. 

— Mort. Are un însemn francez pe inel. 

— Eu urc, spuse Randi fără să privească la soldatul mort. 

Cu grijă, apăsă din nou pe trăgaciul pistolului cu aer 
comprimat care propulsă cârligul ancorei. Se auzi un clinchet 
când cârligul din titan se fixă pe piatra dură. Câteva secunde mai 
târziu începu să urce pe coardă. 

Harnaşamentul atârna de-a lungul peretelui. Peter şi Jon 
prinseră repede de el şi în tăcere îl legară pe Marty care nu mai 
protesta; palid şi serios, se uita la omul care căzuse de pe zid. 

Vocea îi tremură puţin, dar încercă să zâmbească când spuse: 

— Aş prefera un ascensor. Sau poate un teleferic? 

Câteva secunde mai târziu, primele împuşcături se auziră 
dinspre poarta de intrare. 

— Acum! exclamă Jon. Urcă imediat! 

Air Force One, îndreptându-se spre vest, 
dinspre Washington, D.C. 


Secretara preşedintelui, doamna Estelle Pike, vâri capul pe 
uşa sălii de conferinţe aeropurtate, cu părul mai zburlit ca de 
obicei. Ridică o sprânceană şi spuse: 

— Albastru. 

II privi câteva secunde pe preşedintele care se ridică şi se 
îndreptă - departe de privirea mirată a lui Charles Ouray, Emily 
Powell-Hill, şeful Statului Major şi al DEI, toţi adunaţi în jurul 
mesei de conferinţă - spre telefonul albastru de lângă cel roşu. 

— Da? Asculta. Este sigur? Unde se află acum? Se simţea 
tensiunea din vocea lui. /ntreaga ţară? Bine. Ţine-mă la curent. 

Preşedintele Castilia se întoarse către chipurile care-l fixau. Ei 
reprezentau prima linie acum, toţi aflându-se în avionul Casei 
Albe. Serviciul Secret insistase să fie toţi la bordul Air Force One, 
într-o cursă secretă, având în vedere situaţia incendiară. 
Populaţia era încă în întuneric. Orice fusese posibil se făcuse, dar 
atâta timp cât nu existau modalităţi concrete de avertizare şi 
evacuare, preşedintele luase decizia dură de a susţine că 
problemele de comunicaţii cu care se confruntau se datorau unui 
virus periculos care urma să fie anihilat şi că cei care făcuseră 
acest lucru vor fi găsiţi şi deferiţi justiţiei. 

În legătură radio permanentă, vicepreşedintele şi cei din jurul 
lui erau la loc sigur în buncărele din nordul Carolinei, în aşa fel 
încât, dacă avea să aibă loc ce putea fi mai rău, guvernul să 
poată funcţiona mai departe. Soţiile şi copiii demnitarilor 
fuseseră şi ei evacuaţi către diferite locuri secrete. Deşi ştia că 
nu existau adăposturi destule pentru restul ţării, lucru imposibil 
de altfel, preşedintele se simţea răspunzător. Trebuia să 
găsească o cale să preîntâmpine de ce se temeau mai mult. 

Vorbi calm către consilierii săi: 

— Sunt informat că atacul ar putea să aibă loc astăzi sau la 
noapte. Nu avem nimic sigur încă. Se încruntă, dădu din cap cu 
părere de rău, frustrat. Şi nici nu cunoaştem ce fel de atac va fi şi 


371 


unde va avea loc. 

Ochii celor care-l priveau pe preşedinte exprimau o serie de 
întrebări. Care era sursa lui de informare? Cu cine vorbise? lar 
dacă ei nu ştiau, cât de sigură era sursa aceea? Dar preşedintele 
nu avea intenţia să le spună adevărul. Serviciul de Operaţiuni 
sub acoperire unu şi Fred Klein trebuia să rămână în 
clandestinitate până când vor preda ştafeta succesorului, cu 
recomandarea fermă de a menţine atât organizaţia, cât şi 
secretul. 

În final, Emily Powell-Hill, consilierul său cu probleme de 
securitate, întrebă: 

— Este un fapt confirmat, domnule preşedinte? 

— Este singura informaţie certă pe care o avem. Castilia 
studie faţa ei întunecată, ştiind că imediat toţi vor sări în sus. 
Acum însă ne preocupă să găsim computerul ADN pentru a-l 
distruge la timp. 

— Unde este, domnule? întrebă uimit amiralul Stevens Brose. 

— Undeva în Franţa. Toate liniile de comunicaţii care vin şi 
pleacă din ţară au fost închise. 

— Ce blestem! Şeful de personal al Casei Albe, Ouray, 
continuă: Toate comunicațiile? Toată Franţa? Incredibil! 

— Dacă au tăiat comunicațiile, zise Powell-Hill, trebuie că sunt 
foarte aproape să atace. Mie-mi sună că s-ar putea întâmpla 
chiar astăzi. 

Preşedintele privi întregul grup. 

— Am avut cinci zile să ne pregătim cea mai bună apărare. Cu 
toate atacurile cibernetice, noi trebuie să fim pregătiţi. Suntem 
oare? 

Amiralul Stevens Brose îşi drese vocea, încercând să pară 
stăpân pe sine. Era un profesionist, un soldat care putea să facă 
faţă oricăror situaţii şi oricând. Totuşi, lupta aceea oarbă cu un 
computer care nu putea fi oprit şi împotriva unei ţinte nevăzute îl 
îngrijora mult, ca pe toţi ceilalţi de altfel. 

Incepu să vorbească: 

— Suntem gata atât cât ne-a stat în putinţă, ţinând seama de 
faptul că sateliții noştri şi toate căile de comunicaţie ne-au fost 
închise, iar codurile de comandă compromise. Am lucrat 
contracronometru şi de zece ori mai mult pentru a putea să 
reconectăm totul şi să ne schimbăm codurile. Ezită un moment. 
Dar nu sunt sigur că a fost de folos. Cu ceea ce poate face un 
computer ADN, chiar şi encriptările noastre cele mai recente au 

fost sparte şi vom fi scoşi din nou din sistem în câteva minute, 
poate doar secunde. Privi spre camarazii lui. Singurul nostru 
avantaj este noul nostru scut, sistemul de apărare antirachetă 
experimental. Cum ei nu ştiu că noi îl deţinem, ar trebui să fie 
eficient. Asta dacă vom fi atacați cu rachete. 

Preşedintele dădu din cap. 

— Având în vedere ce poate face un computer ADN şi cât de 
puţine date avem despre terorişti, e foarte posibil. 

Şeful aviaţiei militare, Bruce Kelly, vorbi decis şi răspicat: 

— Nici măcar o rachetă lansată de oriunde nu va trece de noul 
nostru sistem antirachetă. Vă garantez. 

— Eşti sigur că ei nu ştiu că noi avem acest sistem? 

Toţi dădură din cap afirmativ. Amiralul Brose răspunse în 
numele tuturor: 

— Suntem siguri, domnule preşedinte. 

— Atunci nu avem de ce ne teme, nu-i aşa? conchise 
preşedintele. 

Zâmbi în liniştea din cameră, dar nimeni nu se uită în ochii lui. 


Castelul La Rouge, Franţa 


În arsenalul fără ferestre din vârful castelului, unde atârnau 
cămăşi de zale lângă armuri goale, doctorul Emile Chambord 
ridică privirea şi ascultă. Se auzeau împuşcături afară. Ce se 
petrecea? Trăgea cineva spre castel? Zgomotul venea înfundat 
din cauza pereţilor groşi, dar nu se înşela. 

Imediat, ecranul computerului din faţa lui se înnegri. 

Impacientat, se grăbi să-l regleze pentru a redobândi 
controlul. Prototipul nu fusese niciodată uşor de ţinut în frâu. De 
două ori blocase codurile de comandă ale unei vechi rachete 
ruseşti pe care generalul La Porte o selectase şi care se afla încă 
într-un hangar la sute de kilometri depărtare şi de două ori 
pierduse codurile în momentul în care temperamentalul aparat 
cu cabluri optice şi pachete de gel se destabilizase. Avea nevoie 
de toată puterea de concentrare şi de îndemânare pentru a-şi 
face treaba, iar iritantele împuşcături nu îl ajutau defel. 

Se înteţeau oare împuşcăturile? Se apropiau? Cine putea fi? 
Poate colonelul Smith cu soldaţi americani şi britanici. 

ingrijorat, privi spre reproducerea lui favorită pe care o 
agăţase deasupra biroului. Infăţişa un Napoleon înfrânt, 

înconjurat de supraviețuitorii Franţei, retrăgându-se din Moscova 
doar ca să fie zdrobiţi din nou, de astă dată de şacalii englezi 
care îi aşteptau. Achiziţionase reproducerea în tinereţe şi o 
ţinuse cu el pentru a-i aminti trecutul glorios al ţării sale. Pentru 
el, totul se schimbase la moartea soţiei. Totul, în afară de 
devotamentul său pentru Franţa. Totul pentru viitorul Franţei. 

Hotărî că focurile de armă indicau prezenţa grupării Scutul 
Semilunii care venise să-l salveze pe Mauritania. Poate că de 
data asta chiar vor fi în stare să fure computerul molecular şi să-l 
răpească şi pe el. 

Se cutremură. Nu mai avea importanţă. Veniseră prea târziu. 

Se întoarse la munca lui exact în momentul în care uşa se 
deschise şi Roland la Porte intră aplecându-se. 

— Racheta a fost programată? întrebă el. Se îndreptă şi 
statura lui impunătoare, personalitatea lui păreau să umple 
camera. Era îmbrăcat normal - în pantaloni, o cămaşă şi o haină 
safari. Cizmele negre erau perfect lustruite, iar părul era 
pieptănat cu grijă pe spate. A 

— Nu mă zori, răspunse Chambord iritat. Impuşcăturile alea 
mă enervează. Cine trage? 

— Vechii noştri prieteni islamici, cei din Scutul Semilunii. N-au 
nici o valoare. Bonnard şi legionarii o să-i anihileze şi pe urmă o 
să folosim trupurile moarte ale islamiştilor ca să spunem că ei au 
fost de vină şi ei sunt răspunzători de toate. 

Imi pare rău că ai fost întrerupt înainte să lansezi atacul 
împotriva Israelului. Ar fi fost o bună acoperire pentru noi. 

Chambord nu răspunse. Amândoi ştiau că nu avuseseră timp 
să mute întreaga operaţiune din Algeria, să se regrupeze şi să 
trimită racheta împotriva Ierusalimului. Şi nici nu avuseseră timp 
să pornească atacul împotriva Statelor Unite, ţinta lor principală. 
Totul trebuia refăcut acum, astfel încât La Porte să-şi petreacă 
ziua de duminică dând telefoane pentru a consolida susţinerea 
votului în consiliul Uniunii Europene care urma să aibă loc luni. 

Chambord avea probleme. Acum ar fi putut să folosească 
raportul lui Zellerbach. 

— Codurile sunt mult mai greu de spart decât în racheta pe 
care am programat-o pentru Mauritania, se plânse el. Racheta 
asta este tot atât de veche, dar codurile ei sunt noi... 

— Lasă asta acum, îl întrerupse generalul La Porte. Am altă 
treabă pentru tine. 

Chambord privi ceasul. 

— Mai avem doar o jumătate de oră! Trebuie să programez cu 
precizie satelitul rusesc ca să am vizibilitate. Nu este uşor să 
deschid căile de comunicaţie către satelit ca să fac munca 
acestuia. 

— Ai tot timpul pentru maşinăria ta miraculoasă, doctore. Am 
venit să-ţi spun că americanii au un secret, un sistem 
experimental de defensivă antirachetă. Nu m-am aşteptat să-l 
folosească, dar am auzit că l-au activat. Sistemul nu a fost 
aprobat, dar a trecut cu bine testele. Nu putem risca în cazul 
când acesta va funcţiona sau proiectul nostru va eşua. Trebuie 
să scapi de noul sistem antirachetă, fiindcă ai toate celelalte căi 
ale lor de apărare. 

— De unde ştii atâtea? 

— Toţi ne spionăm unii pe alţii, chiar şi între aşa-zişii aliaţi, 
răspunse La Porte cu un suspin. Nu există prieteni printre naţiuni, 
există numai interese. 


Lumina lunii se reflecta pe zidurile castelului. Jon, Randi şi 
Peter urcau repede, Marty fiind legat de Peter. Mai erau două 
santinele sus, dar se retraseră iute şi cei patru se regrupară. 

Inarmat cu o puşcă de asalt FAMAS, Peter spuse simplu: 

— Nimic. 

Jon şi Randi raportară acelaşi lucru. 

— Mai sunt douăzeci şi două de minute până la miezul nopţii, 
adăugă Randi. Avem puţin timp. 

O luară spre scările din piatră cufundate în întuneric, care 
păreau că nu duc nicăieri. Marty venea la urmă, cu câte o armă 
HK MP5K în fiecare mână. Privea ţintă, neliniştit. 

— Legionarii sunt ocupați cu intrarea, le spuse Jon. De aceea 
nu mai e nici unul aici. Avem de verificat patru etaje şi turnurile. 
Să ne despărţim. Fiecare verifică un etaj. Dacă cineva are nevoie 
de ajutor, foloseşte staţia de emisie-recepţie. 

— Este periculos, Jon. Ne risipim forţele, obiectă Randi. 

— Ştiu, dar acum este mult mai periculos să pierdem timp. 
Mart? 

— Eu merg cu Peter. 

Jon dădu din cap. 

— Verificaţi parterul. Eu la etajul doi şi Randi la trei. Ne 
întâlnim sus. Daţi-i drumul. 

Fugiră pe scara în spirală, Peter şi Marty înainte, urmaţi de 
Randi, apoi de Jon. 

La parter, Peter pătrunse mai întâi pe un coridor, urmat de 
Marty. Luminile slabe erau rare şi abia risipeau bezna. De ambele 
părţi ale culoarului erau câteva uşi, toate vârâte adânc în zidurile 
groase. Marty deschise cu grijă fiecare uşă, în timp ce Peter 
aştepta cu arma pregătită. Nu găsiră pe nimeni. Nu exista 
mobilier în primele camere, ceea ce demonstra că cel puţin o 
parte din enormul castel istoric era în permanenţă nelocuită. 

— Ai idee cât costă să întreţii un asemenea monstru 
medieval? întrebă retoric Peter. 

Marty nu credea în întrebări retorice. 

— Nu am idee, dar dacă aş avea un computer, aş calcula în 
câteva secunde, răspunse Marty lăsând mâna de pe armă şi 
pocnind din degete. 

Peter pufni şi amândoi continuară căutarea. Se auzeau din 
când în când zgomotele împuşcăturilor. Apoi urma o perioadă de 
tăcere, urmată de Împuşcături sporadice. Din interior, era dificil 
de apreciat unde se ducea lupta şi imposibil de ştiut dacă era o 
revenire sau ce anume era. 

Fără să dea de Chambord sau de aparatul lui ADN, de 
generalul La Porte sau de căpitanul Bonnard şi continuând să 
caute prin camere, evitând santinelele care patrulau pe 
coridoare, cei doi se retraseră la etajul următor, unde Jon şi 
Randi li se alăturară. 

Cvartetul se deplasă de-a lungul culoarului, verificând uşile, 
când doi soldaţi ieşiră de după un colţ şi mai că se loviră unii de 
alţii. In câteva secunde francezii îşi dădură puştile de asalt jos de 
pe umeri. Marty se retrase rapid, îndreptând mitraliera spre cei 
doi în timp ce Randi şi Jon îl imobilizară pe primul la podea, iar 
Peter sări peste cel de-al doilea cu stiletul. Se auzi un gâfâit, apoi 
pocnitura unui pistol cu amortizor şi nici unul dintre cei doi nu 
mai mişcă. 

Marty înghiţi cu greu, trăgând aer în piept. Detesta violenţa, 
dar faţa lui rotundă şi blândă rămase imobilă când ceilalţi traseră 
corpurile într-o cameră goală. Inchiseră uşa şi toţi patru porniră 
în grabă până când Jon, aproape de colţul culoarului, se opri şi 
ridică mâna. 

Apoi îi îndemnă şi pe ceilalţi să înainteze. Mai făcură câţiva 
paşi şi se opriră. In faţa lor, o singură santinelă, postată în faţa 
unei uşi ferecate, sta rezemată de zid, fumând o ţigară. Privea în 
direcţia opusă. Imbrăcat în civil, purta bocanci militari şi o beretă 
verde închis, aplecată spre stânga. Puşca lui de asalt FAMAS 

atârna neglijent pe umăr. Totul indica faptul că era un alt 
legionar francez. 

Cum santinela continua să fumeze şi să caşte, Jon le făcu iar 
semn celorlalţi. Cei trei îl aşteptară să se strecoare în spatele 
bărbatului pe care îl lovi zdravăn cu mânerul armei. Omul căzu 
ca un bolovan, inconştient. Peter şi Jon îl traseră într-o altă 
cameră goală, îl dezbrăcară şi-l legară cu propriile haine şi cu 
centura. Nu înainte ca Randi să găsească o cheie din fier într-un 
buzunar. Jon luă puşca de asalt şi toţi se întoarseră la uşa care 
fusese păzită. 

Peter se opri şi ascultă. N 

— Cineva se mişcă înăuntru, şopti el. Incercă uşa, dar era 
încuiată. Nu l-ar fi păzit pe Chambord, mai zise el. 

— Doar dacă vor să-l protejeze, spuse Randi. 

— De ce l-ar proteja? întrebă Marty. 

— De atacul celor din Scutul Semilunii, explică Randi. 

— Hai să vedem, spuse Jon, băgând cheia în broască şi 
descuind. Incuietoarea era unsă recent, iar cheia se învârti uşor. 

Randi împinse uşa atât cât să se poată strecura înăuntru. 
Peter intră după ea, iar Jon şi Marty rămaseră să păzească 
coridorul. 

In cameră era destul de cald - un foc bun ardea într-un cămin 
mare. Mobilată cu un amalgam de piese medievale şi moderne, 
în mica încăpere părea să nu fie nimeni. Randi şi Peter, spate în 
spate, cu armele pregătite verificară camera. Nevăzând pe 
nimeni, înaintară precaut. 

Therese Chambord, ca o stafie, se ridică din spatele unui scrin 
masiv, cu un sfeşnic greu în mână. 

Spuse surprinsă în engleză: 

— Agent Russell? 

Randi întrebă brusc: 

— Unde-i tatăl tău? Unde-i computerul ADN? 

— In sala de arme. Pot să vă conduc. 

Puse jos sfeşnicul şi o luă spre uşă, cu o pătură pe umeri, 
peste acelaşi costum, cândva alb. Faţa ei umflată era şi mai 
murdară. 

— Am auzit Împuşcături. Voi eraţi? Aţi venit să-i opriţi pe La 
Porte şi pe tatăl meu? 

— Da, dar împuşcăturile nu veneau de la noi. Cei din Scutul 
Semilunii sunt afară. 

— Oh, Doamne. Therese privi în jur. Jon? Trăieşti? 

Jon intră în cameră. 

— La ce oră a fost programat atacul? 

— La miezul nopţii. Nu avem timp de pierdut. 

— Opt minute, preciză Jon. Spune-ne repede. 

— Din ce am auzit şi din ce mi-a spus tata, vor să trimită o 
rachetă către Statele Unite. Nu ştiu exact ţinta. 

— E de-ajuns. Ţine, ia asta. 

li întinse o puşcă de asalt FAMAS şi ieşiră repede din cameră. 


Air Force One, undeva deasupra statului 
lowa 


În sala de conferinţe, preşedintele Castilia se uită la ceasul de 
perete, ascultând zgomotul celor patru motoare puternice ale 
avionului. Era un ceas precis, potrivit după cel al Observatorului 
Naval, arătând minutele şi secundele cu o acuratețe de până la 
zece nanosecunde. In vreme ce preşedintele se uita la el, cifrele 
se schimbară - 0552. Când aveau să lovească asasinii? Lunga zi 
îi tocise nervii. 

— Până acum e bine, anunţă cu voce mică, fără a se adresa 
cuiva anume, deşi privirile tuturor consilierilor şi comandanților 
săi erau îndreptate spre el. N 

— Aşa este, domnule, încuviinţă amiralul Stevens Brose. Işi 
drese vocea şi continuă: Suntem pregătiți. STRATCOM este pe 
undeva în aer, toate avioanele noastre sunt în alertă, iar noul 
sistem antirachetă este pe poziţie şi gata de atac în clipa în care 
depistează o ţintă. Totul a fost pus la punct. 

Samuel Castilia dădu din cap. 

— Tot ce s-a putut face. 

Consilierul cu probleme de securitate, Emily Powell-Hill, care 
purta numele unuia din generalii Confederaţiei mort în Războiul 
Civil, răspunse: 

— Este tot ce ar fi putut face oricine, domnule preşedinte. 

Castelul La Rouge, Franţa 


În vechea sală a armelor, înţesată de săbii, scuturi, zale şi alte 
arme de luptă, generalul La Porte stătea lângă Emile Chambord, 
cu mâinile în buzunarele hainei şi privea ecranul computerului 
unde linii şi numere rulau cu repeziciune. Chipul lui La Porte era 
concentrat, iar privirea imobilă îndreptată spre ecran, deşi nu 
înţelegea nimic din ce făcea Chambord. 

— Sistemul antirachetă american a fost activat? întrebă 
nerăbdător. 

— Un moment. Chambord tasta. Da... Da... am ajuns. L-am 
localizat. Se lăsă pe spătarul scaunului. Un sistem antirachetă 
foarte supărător şi decuplat. 

Faţa lui La Porte radia. Dădu din cap. Totuşi, gura lui rămânea 
ca o linie, dându-i un aer nemilos, iar vocea sa sună aspru când 
porunci: 

— Termină de programat racheta, doctore. Vreau s-o activezi 
şi să fie gata de lansare. 

Chambord îl privi şi se apucă din nou de treabă, deşi nu se 
simţea la largul său. Hotărî că marele general era nu numai 
nerăbdător, ci chiar agitat. Chambord înţelegea nerăbdarea şi o 
respecta. La urma urmei, izvora din înflăcărare. Dar agitația avea 
alte cauze. Era o schimbare, sau poate că aşa fusese tot timpul, 
iar acum, când erau atât de aproape de succes, generalul îşi 
arăta adevărata faţă. 


Jon şi Randi ridicară capul şi priviră scările dinspre turn, 
studiind locul din preajma sălii de arme. Aerul era mai puţin 
ventilat acolo, plin de mirosurile de igrasie ale vechii şi 
mucegăitei pietre, miros specific castelelor vechi. In lumina 
slabă, nimeni nu-i putea vedea decât dacă se oprea suficient ca 
să se obişnuiască cu umbrele şi întunericul din jur. 

Jon verifică ceasul. Mai erau şapte minute până la miezul 
nopţii. Prea puțin timp. 

Impacientat, se uită spre sala de arme pe care i-o descrisese 

Therese Chambord. Era cam la vreo opt metri depărtare de ei. 
Doi soldaţi păzeau în faţa uşii, dar nu mai semănau cu santinela 
plictisită şi nepăsătoare de la uşa lui Therese. Erau atenţi şi gata 
de luptă, stând drept, cu picioarele depărtate şi cu armele - două 
puşti de asalt FAMAS - gata de atac, privind de jur-împrejur şi 
mai ales către uşa din spatele lor. Era mult mai greu să fie luaţi 
prin surprindere şi era posibil să se afle şi alţi soldaţi în sala de 
arme. 

Jon şi Randi se ghemuiră şi o luară la goană pe scări în jos. 
Undeva, la parter, ceilalţi îi aşteptau nerăbdători. 

Jon descrise ce văzuse. 

— Scările urcă în spirală spre turn. Culoarul din faţa sălii de 
arme este lung, cam de opt metri. Este luminat electric, dar nu 
suficient. Sunt o mulţime de locuri întunecate. 

— Avem vreo posibilitate să-i încercuim? întrebă Peter. 

— In nici un caz nu-i putem lua prin surprindere, răspunse 
Randi. 

Discuţia era întreruptă din când în când de focuri de armă 
venind de undeva, din depărtare. Zgomotul se apropia, iar ecoul 
penetra până în locul unde erau ascunşi, ca şi cum cei din Scutul 
Semilunii trecuseră de toate barajele. Poate că găsiseră o cale de 
intrare în castel. 

Jon continuă: 

— Din felul în care cele două gărzi privesc spre scările din faţa 
sălii de arme, bănuiesc că generalul se află acolo împreună cu 
Chambord. 

— Aşa cred şi eu, spuse Randi. 

— Sau poate fi doar căpitanul Bonnard, continuă Peter. Ori 
amândoi. 

— Cineva trebuie să-i ţină în loc pe cei din Scutul Semilunii, 
opină Randi. Căpitanul Bonnard ar fi cel mai indicat s-o facă. 

— Corect, răspunse Peter. Grija mea cea mai mare este că 
cele două gărzi s-ar putea retrage în sala de arme, rezistând 
toată noaptea. La urma urmelor, acolo este un arsenal întreg. 
Sala de arme este locul cel mai bun de apărare într-un castel. 
Trebuie să găsim o cale să intrăm acolo fără să atragem atenţia. 

— Mai sunt şase minute până la miezul nopţii, spuse Randi 
alarmată. 

— Of, Doamne! oftă Marty. 

Dând din cap unul spre altul, o luară de-a lungul coridorului 
către fereastra puţin luminată de lună, intersectând un alt culoar. 

Se auzi mişcare în faţă. Jon o văzu doar cu câteva secunde 
înainte şi dădu alarma la timp ca să nu fie descoperiţi. 

Şopti sec: 

— Culcat! 

In faţa lor, siluete - două, trei - traversau culoarul 
perpendicular. Luna le lumina faţa pe rând. Una străluci ca 
ebonita. 

— Abu Auda, spuse Randi cu voce joasă. Sunt puţini. Merg 
precaut, dar aud uşi deschizându-se şi închizându-se. Caută pe 
cineva sau ceva. 

— Pe Mauritania, hotărî Jon. 

— Ai dreptate, pe Mauritania, zise Randi. Cercetează peste tot 
pentru a-l elibera pe Mauritania. 

— Trebuie mai întâi să-l găsească, spuse Peter. De-aia caută 
prin camere. 

Jon tăcu un moment, apoi spuse: 

— Asta poate fi în avantajul nostru. Dacă ar exista o alarmă de 
incendiu, i-am scoate pe La Porte şi pe toţi oamenii lui care încă 
nu luptă împotriva celor din Scutul Semilunii. 

— Pe urmă ar fi floare la ureche să pătrundem în sala armelor, 
opină Randi. 

Peter dădu din cap: 

— Hai să le oferim un astfel de spectacol. 

Cu Marty urmându-i bucuros, porniră spre intersecţie. Jon 
furişă o privire de după colţ. Undeva, în partea cealaltă a 
culoarului, Abu Auda se chinuia să deschidă o uşă cu ceea ce 
părea să fie un şperaclu, în timp ce oamenii lui rămăseseră de 
pază. 

Jon le şopti celor din spate ce vedea. Apoi continuă: 

— Abu Auda forţează uşa. Sunt ocupați să vadă ce este în 
camera închisă. Acum avem o şansă. 

Le dădu instrucţiuni rapide şi o luară la goană spre trecerile 
întunecate. 

El şi Randi se lăsară pe vine, în timp ce Peter, Marty şi Therese 
stăteau în spatele lor. Deschiseră focul împotriva teroriştilor din 
Scutul Semilunii. 

Gloanţele loviră tavanul şi podeaua. Unul dintre terorişti se 
prăbuşi cu un vaiet. Abu Auda şi ceilalţi se întoarseră toţi 
deodată, se aruncară pe burtă şi răspunseră cu foc. Mauritania 
ieşi din cameră, repezindu-se pe culoar. Apucă arma celui căzut 
şi se alătură grupului de terorişti. Reverberaţia şi zgomotul 

împuşcăturilor umplu tot coridorul. 


Pe când un şir de numere, simboluri şi litere fără sens 
umpleau ecranul monitorului, doctorul Chambord se zbătea să 
reprogrameze vechea rachetă sovietică aflată la mare distanţă, 
în taigaua arctică. Nu înţelegea de ce avea atâtea probleme şi de 
ce toate codurile erau noi. 

— Trebuia să rămânem la prima rachetă pe care ai ales-o, 
generale, i se adresă el peste umăr lui La Porte, care stătea 
sprijinit de perete. Doi soldaţi stăteau de o parte şi de alta a 
generalului. Se ajungea uşor la ea, ca la cea pe care Scutul 
Semilunii voia s-o trimită spre Ierusalim. Dar codurile ăsteia sunt 
diferite mult, mai dificile. De fapt, este ceva de ultimă oră. 

— Trebuie să găseşti o cale, doctore, insistă generalul. Şi 
imediat. _ 

Doctorul Chambord nu se obosi să răspundă. In cele din urmă 
încetă să tasteze şi, îngrijorat, privi ecranul monitorului. Uşurat, 
anunţă: 

— Gata. Uite. Am făcut-o. O rachetă balistică intercontinentală 
reprogramată. Acum este fixată, gata şi programată să fie 
lansată automat la miezul nopţii. 

Intenţionă să se întoarcă spre La Porte când, deodată, se opri 
şi încremeni. Se încruntă şi aproape fără să se mişte, privi spre 
monitor. Terorizat de spaimă, atinse câteva taste şi primi 
răspunsul la întrebarea pusă de el. Avea dreptate. 

Işi retrase degetele de pe tastatură ca electrocutat. Se roti cu 
scaunul şi zise răspicat: 

— Racheta pe care m-ai pus s-o programez are un focos 
nuclear! Wu este dezactivată! Este în perfectă stare de 
funcţionare şi operaţională! De aceea avea coduri noi. Doamne! 
Cum ai putut să faci o astfel de greşeală? Este o rachetă 
nucleară, generale. Nucleară! Nu o simplă rachetă, ca să înţelegi 
ce spun. Se întoarse cu scaunul spre tastatură. Respirația lui 
deveni un horcăit - jignit şi îngrozit. Murmură: mai avem încă 
timp. Trebuie s-o închid... mai am timp... 

Un glonţ şuieră pe lângă urechea lui Chambord, se înfipse în 
piatră şi aşchii îi ricoşară în faţă. 

— Ce-i asta? 

Sări într-o parte, se întoarse şi văzu pistolul în mâna 
generalului. 

Vocea lui La Porte era calmă, calculată: 

— Pleacă de lângă tastatură, doctore. 

Doctorul Chambord inspiră adânc, înspăimântat. Era mânios, 
dar începuse să înţeleagă că propria lui viaţă era în pericol. 

— Spune-mi că nu te gândeai la un astfel de act diabolic, 
generale. Un atac nuclear. Incredibil! 

Din spatele scaunului cu spătar înalt, La Porte lăsă pistolul în 
jos, legănându-l. Cu vocea lui puternică, spuse cu convingere: 

— Nu a fost nici o greşeală, doctore. O armă convenţională n- 
ar fi putut provoca şocul de care au nevoie Europa şi Franţa. 

In felul acesta nu vor mai exista dubii. Vor înţelege că trebuie 
să ne apucăm de ceva nou. După această operaţiune, vor vota 
luni aşa cum am vrut eu. 

Doctorul Chambord se încruntă din nou. 

— Dar ai spus... mi-ai spus... 

La Porte oftă plictisit. 

— Am afirmat doar ce a vrut conştiinţa ta burgheză să audă 
de la mine, replică el. Te frământă aceeaşi teamă prostească de 
a merge până la capăt. Ascultă-mă, doctore. /nadrăzneşte 
întotdeauna. Indrăzneţii câştigă, bietul meu Chambord. Chiar şi 
englezii şi limitaţii ăia de americani văd acest adevăr. 

Doctorul Chambord era un introvertit, neobişnuit să-şi exprime 
emoţiile. De fapt, nici nu plângea, nici nu râdea în prezenţa 
altora, socotind că este o dovadă de prea puţine şi mărunte 
sentimente. Acum îi lipsea grozav soţia lui. Îi lipsise, de fapt, din 
ziua în care murise. Totdeauna îi spunea că mintea omului este 
un sistem complex, infinit şi, chiar dacă nu-şi exteriorizează 
sentimentele, în străfundul sufletului simţea la fel de puternic 
emoţiile ca şi ea. 

Pe când îi treceau prin minte aceste gânduri, îşi dădu seama 
că se calmase brusc. Ştia ce trebuie să facă. 

Pocni din degete şi i se adresă generalului: 

— Vei omori cel puţin un milion de oameni cu o asemenea 
rachetă balistică intercontinentală, iar radiaţia va mai omori 
câteva milioane după impact. 

Se opri, holbându-se la interlocutorul său. 

Pistolul generalului era acum îndreptat spre inima lui 
Chambord. Generalul avea o expresie ciudată, iar Chambord 
înţelese imediat că scaunul înalt pe care şezuse nu era un scaun. 
Era un tron. 

infuriat, doctorul Chambord ţipă: 

— Gata! Ai pus la cale asta mai demult. Şi de aceea ai ales 

Omaha. Nu pentru că este sediul Comandamentului Strategic al 
Statelor Unite şi o ţintă militară importantă mai mare decât cea 
de la Pentagon. Sau pentru că este înţesată de servicii de 
informaţii şi o întreagă industrie de telecomunicaţii, ci pentru că 
reprezintă inima ţării, cum i se spune, unde oamenii gândesc că 
sunt în siguranţă fiindcă sunt îngropaţi în mijlocul continentului. 
Toţi cei din Statele Unite cred că Vestul Mijlociu este un loc sigur. 
Cu o singură lovitură vei demonstra că oamenii care se aflau în 
cea mai mare siguranţă sunt în nesiguranţă prin transformarea 
„inimii ţării” într-un pământ devastat şi distrugând armata 
americană. Atâtea vieţi omeneşti doar ca să-ţi impui un punct de 
vedere. Eşti un monstru, La Porte! Un monstru. 

Generalul La Porte ridică din umeri: 

— Este necesar. 

— Armaghedon, şuieră Chambord, sufocat. 

— Din cenuşă, pasărea Phoenix a Franţei -a Europei -va 
renaşte. 

— Eşti nebun, La Porte. 

La Porte stătea drept, cu alura şi personalitatea lui 
impunătoare dominând sala armelor. 

— Poate nebun, doctore. Dar din nefericire pentru tine, nu 
sunt nebun. Când vor sosi autorităţile, vor găsi corpurile lui 
Mauritania, al căpitanului Bonnard şi al tău. 

— lar tu vei dispărea, spuse Chambord cu o voce care chiar şi 
lui i se păru moartă. Va fi ca şi cum nici n-ai fi trecut pe aici. Nu 
vor şti că tu ai fost în spatele acestei operaţiuni. 

— Evident. N-am să pot explica de ce a fost folosit castelul 
meu în oribilul vostru complot dacă tu şi căpitanul Bonnard veţi 
supravieţui. Apreciez serviciile voastre, oricum. 

— Visul nostru a fost de fapt o minciună. 

— Nu, nu a fost. Doar nu aşa de mică pe cât ți-ai imaginat. 

Cele două gloanţe trase de general explodară în camera cu 
boltă. 

— Adio, Chambord. Ai servit şi tu Franţei. 

Cu ochii larg deschişi, omul de ştiinţă căzu de pe scaun ca o 
păpuşă de cârpă. 

In momentul acela, o rafală violentă de împuşcături păru că 
vine de pretutindeni. La Porte ţâşni. Cei din Scutul Semilunii erau 
în partea cealaltă a castelului. Cum ajunseseră atât de aproape 
acum? 

Se repezi ca o furtună spre uşă făcând gesturi largi către cei 

doi legionari din sala de arme să-l urmeze. Pe coridor se opri, 
dând ordine celorlalte două santinele din faţa uşii şi toţi cinci o 
luară la goană pe scări, în jos. 


— Înapoi! avertiză Jon printre gloanţele care zburau din toate 
părţile. 

Nu mai conta că făceau zgomot, aşa că o luară la goană de-a 
lungul coridorului, îndreptându-se spre scara în spirală care 
ducea la turnul dinspre est. În spaţiul strâmt cu pereţii din piatră, 
împuşcăturile din spatele lor răsunau de parcă trăgea o armată 
întreagă. 

Deasupra lor, uşa de la sala armelor fu dată de perete, 
zgomotul fiind urmat de strigăte în franceză. |n acelaşi timp, de 
undeva, de jos, se auzea gălăgie. Zgomot de cizme se auzea 
peste tot, alergând. Legionarii încercau să se salveze. 

Jon, Randi, Peter, Marty şi Therese intrară repede în două 
camere goale, situate de o parte şi de cealaltă a holului. 

Respirând greu, Jon crăpă puţin uşa şi îl văzu pe Peter făcând 
la fel. li urmăreau pe La Porte, îmbrăcat civil şi pe cei patru 
legionari care trecură în grabă, îndreptându-se spre cei din 
gruparea Scutul Semilunii care se apărau trăgând în alţi 
legionari, după cum presupuse Jon. Generalul La Porte strigă, 
dând un ordin care se pierdu în vacarmul împuşcăturilor. 

Jon şi Peter se furişară pe coridor, urmaţi de ceilalţi. Se 
îndreptară spre scările care duceau spre turn lăsându-i în urmă 
pe legionari şi pe cei din Scutul Semilunii care continuau să se 
războiască. 

Cu Jon în frunte, urcară în linişte scările. Ajunşi la capăt, se 
opriră şi priviră cu atenţie în jur. Uşa de la sala de arme 
rămăsese larg deschisă şi nici un sunet nu se auzea din interior. 
Culoarul întunecos, cu lumini slabe şi ferestre mici încastrate în 
arcadele pereţilor, părea abandonat. 

— Ce să fie asta? întrebă Marty. 

Jon făcu semn să nu vorbească nimeni. Tot prin semne îi 
trimise pe Peter şi pe Randi în sala de arme. 

— Marty, Therese şi cu mine acoperim scările, şopti el. 

Aproape instantaneu, Randi se întoarse. 

— Veniţi toţi aici, repede. Repede. 

li împinse pe toţi înăuntru. 

Marty intră imediat după ea, căutând cu privirea prototipul şi 
Therese îl urmă. Jon rămăsese în spate ca să-i acopere. Se opriră 

toţi deodată la vederea lui Emile Chambord care zăcea întins pe 
covorul de lângă birou. Era zgâriat pe faţă în urma căzăturii. 

Therese îţi cuprinse obrajii în palme. 

— Papa! Of, nu se poate! Fugi spre el. 

— Of, Doamne, o urmă Marty şi privi peste umărul ei. 

Therese se aruncă în genunchi şi îşi luă tatăl în braţe. 

Fusese împuşcat în piept de două ori. Sângele i se prelinsese 
pe cămaşă. 

— Trăieşte, Jon? Spune-mi că trăieşte! 

Jon se apropie de ea, privindu-şi în acelaşi timp ceasul. 

— Mart! Computerul. Mai avem două minute până la miezul 
nopţii! 

Marty dădu din cap ca şi cum ar fi vrut să şi-l limpezească. 

— In regulă, Jon. 

Se trânti imediat pe scaunul lui Emile Chambord şi începu să 
lucreze ceva pe tastatura computerului. 

Peter fugi spre uşă. 

— Hai, Randi. Cineva trebuie să stea de pază. 

Dând din cap că a înţeles, Randi o luă spre uşă. Hainele lor 
negre se pierdură în negura culoarului. 

Jon verifică starea lui Chambord. _ 

— Se pare că ambele gloanţe i-au atins inima tatălui tău. Imi 
pare rău, Therese. A murit instantaneu. 

Femeia dădu din cap şi începu să plângă. 

Clătinând din cap, Jon se ridică şi se apropie de Marty să-l 
ajute dacă ar avea nevoie. In acelaşi timp, supraveghea şi sala 
de arme. Incăperea era mare, cu puţină mobilă, toată veche, din 
lemn masiv. Tavanul era înalt, iar luminile electrice nu se 
potriveau într-o asemenea sală. Aproape trei sferturi din încăpere 
era cufundată în întuneric. Totuşi Jon vedea destul de bine în 
semiîntunericul sălii, cât să distingă nişte lăzi din lemn, probabil 
cu muniţie. 

— Mai repede, monstrule, i se adresă Marty cu voce joasă 
aparatului. li rezişti maestrului, nu-i aşa? Nu-l poţi învinge pe 
Paladin. Aşa, acum e mai bine. Zounas, fiară lunecoasă. Ah, ah! 
Poţi să te furişezi, poţi să zbori unde vrei, dar nu te poţi ascunde 
de... 

Apoi tăcu. 

— Ce s-a întâmplat, Marty? întrebă Jon repede. Ce vezi? Se 
uita şi el la cifre, simboluri şi litere care se rostogoleau pe ecran, 
linie după linie. Deşi putea să facă programe rudimentare, nu 

avea idee ce însemnau toate astea. 

Marty sări de pe scaun ca fript. 

— Şarpe! Dragon. Nu poţi învinge un erou, un luptător, un 
cavaler. Calm... calm... acum... acum... ah! Te-am prins, scârbă. 
Of, Doamne! 

— Se întâmplă ceva, Marty. Spune-mi despre ce este vorba! 

Marty îl privi pe Jon, palid de uimire. 

— Emile a ales o rachetă ICBM rusească operaţională. Este 
armată. Este o armă nucleară. lar acum este... este lansată. 
Inghiţi cu greu şi se întoarse să traducă informaţia de pe ecran. 
Racheta este în aer. A fost lansată! 

Jon simţi că i se strânge stomacul. Gura i se uscase. 

— Incotro se îndreaptă, Mart? Care-i ţinta? 

Marty clipi: 

— Omaha. Se holbă la monitor, apoi se întoarse spre Jon 
îngrozit, cu faţa ca o mască. Am ajuns prea târziu. 

Air Force One, aterizând la Omaha 


Singur în rezerva lui, cu zgomotul celor patru motoare 
puternice ale avionului în urechi, preşedintele Castilia privea pe 
hublou în momentul în care trenul de aterizare al aparatului Air 
Force One atinse pista. Curând, el şi oamenii lui aveau să fie în 
siguranţă în buncărele Comandamentului Strategic al Statelor 
Unite - sau STRATCOM, cum erau cunoscute de toţi - aici, la 
Baza Forţelor Aeriene Offutt. STRATCOM reprezenta centrul de 
comandă pentru apărarea naţiunii, aici aflându-se forţele 
strategice care făceau planurile de apărare, stabileau ţintele şi 
desfăşurarea forţelor pe timp de război. In timp ce NORAD 
monitoriza tot ce zbura, STRATCOM coordona loviturile terestre. 

Preşedintele miji ochii şi privi în depărtare: Da. Un alt avion, 
exact de tipul Air Force One, se îndrepta spre pistă, pregătindu- 
se să decoleze. Un avion staționat întotdeauna la STRATCOM 
pentru urgenţe. Acum părea că este o diversiune, pentru a 
deturna atenţia inamicului care l-ar căuta pe el. 

Preşedintele oftă adânc, simțindu-se vinovat pentru vieţile 
omeneşti care erau puse în pericol spre a-l proteja pe el şi pe 
comandanții lui. Se întoarse de la geam. Când avionul încetini, 
gata să oprească, luă microfonul de lângă radioul care 
transmitea pe unde scurte. 

— Cum te descurci, Brandon? 

În buncărul lui din Carolina de Nord, vicepreşedintele Brandon 
Erikson îi răspunse: 

— Mă descurc bine, Sam. Dar tu? 

— La fel. Am transpirat. Mi-ar prinde bine un duş. 

— Cunosc senzaţia. 

— Eşti gata să preiei comanda, Brandon? 

— Nu va fi nevoie. 

Preşedintele mormăi: 

— Intotdeauna mi-a plăcut că mă pot bizui pe tine. Ţinem 
legătura. 

inchise microfonul. Se aşeza mai bine pe scaun, când cineva 

bătu cu putere în uşă. 

— Intră! 

Chuck Ouray intră. Faţa lui era neagră de supărare, cu 
picioarele parcă de plumb. 

— Este centrul de comandă STRATCOM, domnule. Sistemul 
experimental de apărare pentru rachete a căzut. Nu mai putem 
face nimic. Suntem total fără apărare. Ofițerii vorbesc cu oamenii 
de ştiinţă, încercând să facă imposibilul, dar nu sunt prea 
optimişti. 

— Vin acum. 


Castelul La Rouge 


Tensiunea creştea în sala întunecoasă a armelor. Jon fixa cu 
privirea ecranul peste umărul lui Marty. In încăpere se lăsase 
frigul şi tăcerea. Singurele sunete erau împuşcăturile înfundate şi 
zgomotul tastelor pe care Marty lucra frenetic. 

Jon nu voia să-l întrerupă. Intrebă totuşi: 

— Poţi să anihilezi racheta? 

— Incerc. Vocea lui Marty era ca o şoaptă, de parcă ar fi uitat 
să vorbească. Privi spre Jon. Dracu' să te ia, am făcut o treabă 
bună învăţându-l pe Emile. A făcut o grămadă de stricăciuni... şi 
numai eu sunt de vină! Privi din nou pe monitor şi lovi tastatura 
în încercarea de a găsi o cale să anihileze racheta. Emile a 
învăţat rapid... Am găsit. Oh, nu! Racheta a ajuns la punctul său 
maxim - la jumătatea drumului peste Atlantic! 

Jon simţi că începe să tremure, cu nervii întinşi la maximum. 
Respiră adânc ca să se calmeze şi-l bătu pe umăr pe Marty, 
încurajându-l: 

— Trebuie să găseşti o cale... orice cale... să opreşti arma 
nucleară, Mart. 


Căpitanul Darius Bonnard stătea sprijinit de peretele din 
piatră, cu braţul plin de sânge, cu o cămaşă apăsată peste rana 
din şold, luptându-se să nu-şi piardă cunoştinţa. Cei mai mulţi 
oameni se aflau după un fel de baricadă făcută din mobilierul 
medieval greoi, pus în dreptul unui culoar de trecere. Auzea 
ordinele generalului şi încurajările adresate oamenilor lui. 

Bonnard ascultă, zâmbind. Se aşteptase să moară într-o 
bătălie importantă a Legiunii împotriva inamicilor Franţei, dar 

lupta asta minoră era insuportabilă, iar inamicul reprezenta cel 
mai meschin lucru. Bătălia se dădea totuşi pentru schimbarea 
viitorului. 

In vreme ce se îmbărbăta cu astfel de gânduri, văzu un soldat 
transpirat din Regimentul Doi al Legiunii care se apropia grăbit 
de el. 

Bonnard ridică mâna şi îl opri: 

— Stai. Raportează ce ştii. 

— L-am găsit pe Maurice, legat şi cu căluş în gură. Cel care a 
păzit-o pe fiica lui Chambord. A spus că agresorii erau trei 
bărbaţi şi o femeie înarmată. Islamicii nu au luptători femei. 

Bonnard se opinti să se ridice. Precis era căţeaua aia de la CIA, 
ceea ce însemna că Jon Smith şi oamenii lui erau cu ea. 
Sprijinindu-se de umărul legionarului, trecu după colţul 
coridorului, se lăsă după baricadă şi îl căută cu privirea pe La 
Porte care, ghemuit, continua să tragă de după mobilierul vechi 
spre cei de la capătul opus al culoarului. 

Bonnard spuse: j 

— Colonelul Smith este aici, generale. In castel. Are trei 
oameni cu el. 

La Porte se încruntă şi privi ceasul. Mai erau câteva secunde 
până la miezul nopţii. Zâmbi scurt, satisfăcut. 

— Nu-ţi mai face probleme, Darius. E prea târziu... Făcu o 
pauză, gândindu-se că numărul era semnificativ. Patru. Trebuia 
să fie numai trei oameni - Smith, englezul Howell şi femeia de la 
CIA. Zellerbach! Probabil că l-au adus şi pe Ze/lerbach. Dacă 
cineva poate opri atacul, el este singurul. Strigă câteva ordine. 
Apoi continuă: Retragerea. Toată lumea către sala de arme. 
Haideţi! 

Oamenii se grăbiră să îndeplinească ordinul, iar La Porte privi 
spre ajutorul lui, care părea grav rănit. Cu puţin noroc, putea să 
moară. Totuşi, era riscant să aştepte. Verifică să vadă dacă 
legionarii erau cu spatele la el. 

— Ce este, generale? întrebă Bonnard, privindu-l uimit. 

O clipă, La Porte simţi că i se face milă. 

— Mulţumesc pentru toate serviciile tale. Apoi se scutură şi 
şopti: Bon voyage, Darius. 

II împuşcă în cap, sări în picioare şi se avântă după soldaţii săi. 

Omaha, Nebraska 


Preşedintele şi cei din anturajul lui se îngrămădiră în trei 
blindate SUV care traversau în viteză pista de la Offutt. In 
interiorul blindatei, din radioul preşedintelui se auzi un zgomot. 
El luă casca şi ascultă o voce din centrul de comandă care 
raporta: 

— Nu facem progrese, domnule preşedinte. Tonul celui care 
vorbea atinsese cote de panică. Codurile se schimbă tot timpul. 
Nu ne putem imagina cum fac acest lucru. Computerul nostru 
este incapabil să reacționeze atât de rapid... 

— Dar nu-i imposibil pentru ace/ computer, murmură şeful de 
personal, Ouray. 

Preşedintele şi Emily Powell-Hill ignorară remarca, iar vocea 
de la radio continuă: 

— ... trebuie să fie reactivată automat către o altă cale. Staţi... 
fir-ar să fie, nu... 

O altă voce întrerupse transmisia radio. Era o femeie. 

— Avem o ţintă pe radar, domnule. Este o rachetă. Se 
îndreaptă spre noi. Este o rachetă ICBM rusească. Nucleară. 
Doamne. Este... cum? Spune încă o dată? Eşti sigur? Vocea i se 
schimbă, deveni autoritară şi calmă, puternică şi conştientă de 
responsabilitatea sa: Domnule preşedinte. Este îndreptată spre 
Omaha, domnule. Nu cred că o mai putem opri. Este prea târziu. 
Coborâţi în buncăr sau părăsiţi zona imediat. 

Prima voce reveni: 

— ... Nnu pot să o blochez. Nu pot... 


Castelul La Rouge 


Abu Auda asculta cu capul ridicat. Lămpile de pe pereţi 
fuseseră împuşcate, aşa că, acum, coridorul era în întuneric. Se 
ridică încet din spatele baricadei şi, cu ochii săi obişnuiţi cu 
bezna din deşert, studie zidul opus. 

— Au plecat, Khalid, i se adresă acesta lui Mauritania. 
Inshallah! mulţumi el Celui de Sus. 

Cei din Scutul Semilunii, îngrijoraţi şi răniţi, strigară de bucurie 
şi săriră peste baricadă. 

Mauritania ridică o mână în semn de tăcere. 

— Aţi auzit? 

Ascultară. Un moment nu se mai auzi nici un foc de armă în 
castel. Dar era un zgomot ca de paşi care fugeau. Bocanci. Poate 
erau legionarii şi generalul francez care alergau nu spre ei, ci în 
direcţia opusă. 

Privirea rece a lui Mauritania licări: 

— Vino, Abu Auda, să ne recuperăm oamenii. 

— In regulă. Să părăsim castelul ăsta blestemat şi vom lupta 
altă dată împotriva duşmanilor islamului. 

Mauritania dădu din cap: 

— Nu, prietene de luptă. Nu plecăm din acest castel fără 
obiectul după care am venit. 

— Am venit să te salvăm pe tine, Mauritania. 

— Atunci eşti nebun. Pentru cauza noastră avem nevoie de 
Chambord şi de miraculosul lui aparat. Nu plec de aici fără ei. 
Vom găsi restul oamenilor noştri şi pe urmă pe generalul francez. 
Porcul de La Porte! Unde este el, este şi computerul. 


Marty monologa, făcând eforturi disperate să anihileze racheta 
nucleară care se apropia tot mai mult de ţintă. 

Pe covor, la picioarele lui, Therese Chambord înlemnise. De 
când îi spusese Jon că tatăl ei era mort, rămăsese nemişcată 
lângă el, plângând fără zgomot, ţinând mâna tatălui în mâinile ei, 
parcă în transă. 

Când Marty comentă ceva zgomotos, ea ridică uşor capul şi 
ascultă... 

— ... Nu poţi câştiga, bestie a întunericului! Nu-mi pasă cât de 
dificile sunt codurile diabolice ale lui Emile. Am să te încalec şi 
am să-ţi atârn pielea pe pereţii mei, alături de dragonii care 
aruncă flăcări pe nas pe care i-am bătut în „mortal combat”. 
Uite, creatură meschină, ia asta! Da, acum trebuie să mă apăr 
altfel... ia asta... Ah-ha! 

Între timp, în turn, Peter şi Randi, ghemuiţi, păzeau sala de 
arme. Aerul care mirosea a praf şi a cordită le înţepa nările. 

— Ai auzit, Peter? întrebă Randi cu voce joasă. 

Arma era pregătită şi îndreptată spre capul scărilor care 
coborau către ieşirea de la primul nivel al castelului şi, în acelaşi 
timp, urcau spre tumul estic. La fiecare nivel era o deschidere de 
mărimea unei uşi. 

— Am auzit. Văd că nu se lasă deloc. E îngrijorător, răspunse 
Peter cu arma îndreptată în aceeaşi direcţie. 

Auziră zgomot de bocanci pe scări către ei, încercând să 

scoată cât mai puţine sunete pe treptele din piatră. Apăru primul 
legionar şi Randi şi Peter traseră spre el. O baie de sânge se 
scurse pe pardoseală când un glonţ îl lovi în cap. Căzu. Se 
produse panică în rândul celorlalţi legionari, care se retraseră. 

Peter se întoarse şi dădu alarma în sala de arme. 

— Au venit oamenii lui La Porte. 

— Grăbiţi-vă! ţipă Randi. Se pare că sunt mai mulţi decât ne- 
am aşteptat. 

Therese, care mai şedea încă pe covor lângă corpul tatălui ei, 
păru că revine la viaţă. 

— Vă ajut eu. 

Strânse mâna tatălui său, i-o puse pe piept, apoi îi luă şi mâna 
cealaltă şi o aşeză în cruce peste prima. Oftă, apucă puşca 
FAMAS pe care i-o dăduse Jon şi se ridică. Privi, absentă şi 
distrată, prin lumina slabă din încăpere. 

— Ţi-e bine? o întrebă Jon. 

— Nu, dar o să-mi treacă. Apoi, parcă străbătută de un val de 
energie, tânăra îşi reveni. Se uită în jos la tatăl ei cu un zâmbet 
firav. A dus o viaţă frumoasă şi a făcut o muncă importantă. La 
sfârşit a fost trădat printr-o minciună. Am să-mi aduc aminte de 
el ca de un om mare. 

— Te înţeleg. Ai grijă acum. 

Aprobă cu o mişcare a capului. Cu mâna liberă adună muniţia 
pe care i-o dăduse Jon şi care căzuse când îngenunchease lângă 
tatăl ei. O băgă pe ţeavă în vreme ce dispăru pe uşă. 

Aproape instantaneu, Jon auzi arma FAMAS trăgând. 
Răspunsul veni ca un trăsnet. Soldaţii renegaţi ai lui La Porte 
luptau retrăgându-se de astă dată. Zgomotul răsună în încăpere, 
făcându-l pe Jon să simtă fiori pe şira spinării. Voia să fie afară, 
să-i ajute. 

— Mart? Ce faci aici? întrebă Jon. Rezolvi ceva? Pot să te ajut 
cu ceva? 

Dacă ei abia mai aveau timp să scape, americanii aveau şi mai 
puţin timp. 

Marty era concentrat, aplecat deasupra tastaturii. Parcă plutea 
o umbră de speranţă pe faţa lui. Corpul era întins precum un arc. 

— Di, di, di, monstru îngrozitor din... 

Se opri brusc. 

— Ce este? întrebă Jon. Ce s-a întâmplat? 

Marty se întoarse şi ridică braţele deasupra capului. 

— Drace, Marty! Spune-mi ce s-a întâmplat. 

— Uite! Priveşte! zise Marty, arătând spre monitor. 

Jon se conformă. În locul liniilor monotone de numere şi litere, 
monitorul cu ecranul negru licări şi stele albe-argintii apărură pe 
ecran ca într-o noapte întunecată. Pe partea dreaptă a 
monitorului se profila coasta franceză, iar spre stânga apăruseră 
linii indicând graniţa Statelor Unite, până departe, în Omaha, 
Nebraska. O linie roşie punctată se mişca într-un arc perfect, în 
vârf cu o săgeată roşie. 

— Asta arată traiectoria rachetei lansate de Chambord? 
întrebă Jon. Cea cu focos nuclear? 

— Da. Stai cu ochii pe ecran. Marty îşi verifică ceasul şi 
numără: Cinci... patru... trei... doi... unu! 

Săgeata roşie explodă într-o licărire albă ca un strop de frişcă. 

Jon rămase nemişcat, încercând să înţeleagă ce se petrecuse. 

— Asta a fost racheta? 

— A fost racheta! Marty începu să danseze prin încăpere. S-a 
dus! 

— Asta-i tot? Eşti sigur, Mart? întrebă Jon, încă perplex. Eşti 
absolut sigur? 

— Am programat-o să explodeze singură! Deasupra oceanului! 
Nici măcar nu a apucat să atingă uscatul! Se învârti şi se aplecă 
peste monitor, dându-i o sărutare, pierzându-şi aproape 
echilibrul în bucuria lui. Superbă maşinărie! Te iubesc! O lacrimă 
apăru în colţul ochilor lui. America este salvată, Jon. 

În vechea sală de arme, Marty ţopăia în cerc, sărbătorind 
triumfător distrugerea rachetei nucleare care ar fi omorât 
milioane de americani. Jon îl urmări câteva secunde, încă 
absorbit de vestea cea bună, în vreme ce împuşcăturile de afară 
îi spuneau că Peter, Randi şi Therese rezistau, apărând tumul de 
întoarcerea legionarilor. 

Ştia că nu erau şanse să-i ţină în loc mult timp. Erau prea 
puţini faţă de ei. Acum, că racheta care îi ameninţa era distrusă, 
trebuia să găsească o cale să scape de acolo. 

Marty se opri în faţa lui Jon. Vorbea pe nerăsuflate, peste 
măsură de bucuros. 

— America este salvată, Jon. America este salvată! 

— Dar noi nu suntem, Marty, spuse Jon şi se duse la uşă ca să 
verifice situaţia. Poţi să readuci la normal toate comunicațiile 
prin satelit? 

— Bineînţeles. 

— Atunci fă-o. 

Marty se aşeză din nou în faţa computerului şi îşi reluă munca. 

Jon se aplecă să-i vadă pe Peter, Randi şi Therese care păzeau 
scările. Cei trei erau îngenuncheaţi, trăgând spre oricine dădea 
să înainteze. 

— Puteţi să mai faceţi faţă situaţiei încă vreo câteva minute? îi 
întrebă el. 

— Mişcă-te mai repede, drace! răspunse Randi, îngrijorată. 

Jon dădu din cap şi se întoarse la Marty. 

— Cât mai durează? îl întrebă nerăbdător. i 

— Stai... stai... priveşte! Marty se uită spre el. In comparație 
cu ceea ce a trebuit să fac ca să opresc racheta, asta a fost 
floare la ureche. Comunicaţiile sunt în stare de funcţionare. 

— Bun. Trimite mesajul ăsta. Jon enumeră o serie de numere 
şi un cod care garantau sursa mesajului către Fred Klein. Apoi 
adăugă: La Porte, Normandia, Castelul La Rouge, acum. 

Degetele lui Marty se mişcau cu repeziciune. Apoi se depărtă 
cu scaunul de lângă monitor şi spuse radios: 

— Gata. Acum ce mai fac? 

— Acum o luăm la fugă. 

Marty păru şocat. Se încruntă şi dădu din cap. 

— Nu, Jon. Nu putem să lăsăm computerul aici. Îl vom 
dezasambla. Aşa, întreg, nu-l putem lua cu noi. 

— Greşit, se răsti Jon. Mai încercase asta o dată, iar acum 
împuşcăturile se înteţeau afară. Nu avem timp. 

Marty spuse pe un ton plângăreţ: 

— Dar, Jon, trebuie să luăm prototipul. Dacă oamenii 
generalului La Porte pun iar mâna pe el? 

— Nu mai au şansa asta, răspunse Jon înşfăcându-l pe Marty şi 
împingându-l spre uşă. 

— Dă-mi drumul, Jon. Pot să merg şi singur. 

— Fugi. 

Pe partea cealaltă, Peter, Randi şi Therese îi împinseră încă o 
dată pe legionarii renegaţi pe scări. Therese rupsese o fâşie din 
ceea ce fusese fusta ei şi o folosise ca să lege rana de la coapsă 
a lui Peter care sângera. Şi Randi fusese rănită la braţ, dar 
glonţul trecuse prin carne fără daune majore. Un bandaj strâns 
oprise sângerarea. 

— Ce se petrece aici? întrebă Randi. Ai rezolvat ceva? 

— Bineînţeles, îi asigură Jon. Marty a făcut-o iar. 

— Mult ţi-a trebuit, mormăi Peter, dar pe chipul lui palid apăru 
un zâmbet. 

Jon se ghemui lângă Peter. 

— Dă-mi o grenadă. 

Peter, soldat bătrân, nu puse nici o întrebare. Luă o grenadă 
de mână din rucsacul său şi i-o dădu lui Jon fără o vorbă. 

— Mă întorc imediat. 

Jon alergă înapoi în sala de arme, puse grenada în tava cu 
pachete de gel şi trase cuiul. leşi repede şi, în secunda 
următoare, strigă către ceilalţi: 

— Toată lumea culcat! 

Grenada explodă în urma lui, iar detunătura îl azvârii în 
genunchi. La capătul scărilor, legionarii începură să ţipe. 

— De ce dracu' ai făcut asta, Jon? întrebă Randi. 

— Pachetele cu gel - explică Jon - sunt cheia computerului 
molecular. Conţin secvenţe de ADN pe care Chambord le-a creat. 
Orice om de ştiinţă care se apropie de nivelul lui ar fi putut să le 
folosească pentru a-i reface munca. 

Marty dădu din cap cu o expresie mizerabilă. 

— Nici n-ar fi avut nevoie de tot pachetul. Era suficient ca 
cineva să râcâie puţin de pe pachet şi să ia o mostră. 

— Pachetele cu gel trebuia complet distruse ca să nu cadă pe 

mâna cui nu trebuie, explică Jon. 

Tăcură, pentru că zgomotul de bocanci pe scări anunţa un alt 
atac. Nu se vedea nici un legionar, dar gloanţele ricoşau 
dedesubt şi, în acelaşi timp, auziră înjurături şi sunete ca de 
retragere. 

Marty privi spre turn, începând să înţeleagă ce se petrecuse 
cât timp el se aflase în sala de arme. Se holbă către prietenii lui 
şi înghiţi cu greu. Apoi încercă să pară vesel când întrebă: 

— Asta-i o bătălie „mare”, Peter? 

— Mare, răspunse Peter, dar probabil că nu va dura mult. Mă 
tem că scările care duc în jos sunt singurul drum afară din turn. 
lar legionarii nu par dispuşi să ne lase să trecem. 

— Adică suntem prinşi aici? întrebă Marty, îngrozit. 

— Asta dacă nu găsim o altă cale de scăpare, încuviinţă Randi. 

Ca un răspuns la cumplita veste, se auzi clar vocea 
generalului La Porte vorbind în franceză: 

— Sunteţi înconjurați, colonele Smith! Suntem mai mulţi ca 
voi, trei la unu şi alţi oameni de-ai mei vor sosi în câteva minute. 
Nu poţi trece de noi. 

Randi şopti: 

— Generalul nu va fi într-o dispoziţie prea îngăduitoare când 
va afla că i-am stricat planul. 

— Ca să nu mai vorbim că nu ne poate lăsa pe nici unul în 
viaţă dacă vrea să scape cu faţa curată, remarcă şi Peter. 

— De asta l-a împuşcat probabil pe doctorul Chambord, 
continuă Randi şi nici vocea căpitanului Bonnard n-am mai auzit- 
o. Voi l-aţi auzit? 

Impuşcăturile îi întrerupseră. Păreau să vină de la etajul de 
sub ei. S-au pregătit, dar de data asta n-au fost atacați. În 
schimb, lupta se îndepărtase, mai zgomotoasă şi mai intensă. 
Auzeau strigăte în arabă, paştun* şi alte limbi. 

— Cei din Scutul Semilunii sunt foarte aproape, avertiză 
Therese. 

— Atacă grupul lui La Porte din spate, explică Peter. Şi a muri 
pentru ţara ta înseamnă ceva, aşa că să sperăm că prietenii 
noştri islamişti ne consideră mai puţin importanţi. 

Marty îl urmărise pe Jon, care studia capătul scărilor cu arma 
gata de tragere. 

— Ai un plan, Jon? 

— N-are rost s-o luăm pe scări în jos, decise Jon. Urcăm în 

turn. Cu mecanismul de urcat al lui Randi, cu grenadele de mână 
de la Peter, cred că este şansa noastră cea mai bună. 

— Şi mai este şi elicopterul acela staționat acolo pe care l-am 
văzut când am venit, îşi aminti Peter. 

— Excelent! exclamă Marty şi o porni în sus pe scări. Să ne 
grăbim! 

In timp ce toţi o luară după Marty, Peter şi Jon mai traseră 
câteva focuri de armă în josul scărilor. 

— Sunt două etaje, cred, spuse Peter şi se întoarse luând-o la 
fugă. 

Dar un curent de aer cald îl opri pe Jon în loc. leşea fum prin 
uşa sălii de arme, urmat de flăcări. Toată mobila veche a lui La 
Porte luase foc de la explozia grenadei. 

Se grăbi în sus pe scări, amintindu-şi de lăzile cu muniţie pe 
care le văzuse în sala de arme, undeva în spate. li auzi în urma 
lui pe oamenii lui La Porte. Jon ajunse grupul şi, el cu Peter îl 
luară de braţe pe Marty şi îl cărară, ţinându-l între ei. 

Therese fugea în faţă ca o gazelă în timp ce Randi rămase în 
urmă să acopere retragerea. Se întorcea frecvent ca să 
încetinească urmărirea, trăgând cu arma ei MP5K. 

— Traversaţi turnul! spuse Therese cu răsuflarea tăiată. 

— Randi şi cu mine rămânem aici să-i ţinem în loc pe legionari, 
le spuse Jon. Therese, tu ia-l pe Marty, fugiţi şi spargeţi o 
fereastră. Nu una dintre ferestrele arcaşilor. Găsiţi una prin care 
putem trece, cât mai aproape de fortificația exterioară. Peter, 
aruncă o grenadă la vreo zece metri. 

Peter încuviinţă din cap, în timp ce Jon şi Randi se lăsară pe 
podeaua din piatră şi începură să tragă în urmăritori. Gloanţele 
lor îi doborâră repede pe primii doi, dar al treilea se lăsă înapoi 
pe scări. O vreme nu-i mai urmări nimeni, dar împuşcăturile se 
auzeau mai puternice de undeva de jos. Aparent, La Porte şi 
oamenii lui erau prea ocupați să se lupte cu cei din Scutul 
Semilunii, dar situaţia se putea schimba dintr-un moment în 
altul. 

Un sunet slab de voci venea dinspre scări şi identificară paşi 
care călcau prudent ca să nu facă zgomot. Se simţea şi un miros 
vag de lemn ars. Jon se gândi dacă să le spună şi celorlalţi 
despre lăzile cu muniții din sala de arme. 

In final hotărî să ţină informaţia pentru el. Oricum nu puteau 
decât să se mişte mai repede. Să iasă de acolo cât mai iute cu 
putinţă. Ceea ce şi făceau de fapt. 

— Gata, zise Peter. 

Jon şi Randi traseră alte focuri de armă în primii legionari care 
apărură, ţinându-i în loc. 

Apoi o luară la fugă spre Peter. Cei trei ajunseseră pe un 
coridor transversal din partea îndepărtată a turnului când 
grenadele lui Peter explodară în urma lor. Zidul cedă şi o 
grămadă de pietre şi praf se prăvăliră. In faţă, Therese stătea în 
pragul uşii care dădea într-una din camerele din turn, gesticulând 
către ceilalţi să-i zorească. 

Tuşind, Peter mai scoase o grenadă din centură şi o aruncă în 
urmă. A 

Randi şi Jon o luară iar la fugă. Incăperea în care intrară avea 
trei ferestre înguste, dar şi una potrivită, în faţa căreia Therese şi 
Marty aşteptau nerăbdători. 

— Putem vedea elicopterul de aici, îi spuse Marty lui Randi. 
Apoi adăugă îngrijorat: Pare foarte mic. 

— O să încăpem toţi dacă ajungem la el, răspunse Randi 
înfigând ancora ei într-o crăpătură a zidului, în afara ferestrei; 
aruncă apoi coarda de nailon, trase pe ea harnaşamentul şi se 
lăsă în gol. 

Când ea ajunse jos, Jon spuse: 

— Acum tu, Marty. 

— Bine, răspunse Marty şi închizând ochii, adăugă: Sunt 
obişnuit cu pericolele. 

Harnaşamentul se întoarse aproape imediat şi Therese şi Jon îl 
legară şi îi dădură drumul în jos. Marty ateriză şi mecanismul 
urcă iar. Therese cobori şi ajunse chiar în clipa în care o altă 
grenadă explodă pe coridorul de trecere. 

Ţipete şi urlete se auziră în momentul în care Peter intră în 
goană în cameră. Era foarte furios: 

— Sunt aici, Jon. Hai s-o ştergem. 

Jon se duse la fereastră. 

— leşi tu primul, Peter. Vârsta înaintea frumuseţii! 

— Pentru remarca asta, băiete, poţi să rămâi. Peter îi întinse 
ultima grenadă lui Jon şi încălecă tocul ferestrei chiar când 
harnaşamentul se întorcea. 

Se încătărămă singur şi dispăru. Jon aşteptă, cu privirea 
aţintită la uşă. Inima îi bătea nebunește. 

Când apăru harnaşamentul, îl apucă iute şi-l trase pe el. Chiar 
în clipa aceea doi legionari pătrunseră în cameră. Atârnat peste 
parapet, Jon trase cuiul grenadei, o aruncă şi slăbi cârligul ca să 

poată cobori de-a lungul zidului. 

Aluneca repede când detunătura făcu cablul de nailon să se 
zgâlţâie violent şi el simţi că cârligul alunecă. Trase aer în piept 
şi mări periculos viteza, sperând că va ajunge jos înainte să se 
desprindă mica ancoră. | se strânse stomacul când văzu cât fum 
ieşea printr-una din ferestrele turnului. Ateriză forţat şi îi văzu pe 
Peter, Marty şi Therese care alergau spre elicopter. 

Se auziră împuşcături nu de deasupra, ci de pe parapet. 

— De data asta sunt cei din Scutul Semilunii, zbieră Randi. Mai 
repede! 

Jon şi Randi goniră spre prietenii lor. Peter era deja la pupitrul 
de comandă al elicopterului al cărui rotor începuse să se 
învârtească, iar Therese şi Marty săriră în secunda următoare pe 
locurile pasagerilor din spate. Jon şi Randi se agăţară şi ei. 

Peter decolă, înclinând mult elicopterul pentru a se îndepărta 
de castel, când primii soldaţi ai grupării Scutul Semilunii apărură 
pe parapet, trăgând spre ei. 

Gloanţele se înfipseră în peretele elicopterului şi atinseră 
lonjeroanele. Toţi respirau din greu. Se priviră în tăcere, 
incapabili să vorbească. Stelele străluceau pe cerul întunecat ca 
şi cum nimic neobişnuit nu se întâmplase. Lui Jon îi fugi gândul la 
generalul La Porte, la Scutul Semilunii, la tot prăpădul şi spaima 
şi teroarea din ultimele zile şi se întrebă din nou cum de se poate 
face atâta rău în numele binelui. 

Abia după mai bine de un kilometru, când începuseră să se 
relaxeze, auziră o detunătură ca erupția unui vulcan. Suflul lovi 
aerul din jurul lor, zguduind elicopterul. 

Se întoarseră exact la timp ca să vadă turnul estic al castelului 
La Rouge dispărând într-o violentă explozie de foc şi pietre. 
Fumul se ridica în valuri şi flăcări roşii şi galbene se profilau pe 
cerul întunecat. Sfărâmăturile licăreau zburând prin aer. 

— Doamne, Jon, spuse Peter, sunt impresionat. Ce s-a 
întâmplat? 

intoarse elicopterul ca să vadă mai bine. Se învârti pe loc ca 
să se uite toţi. 

— Ei bine, aveam de gând să vă spun, răspunse Jon. 

— Să ne spui ce anume? întrebă Randi imediat. Ce ne-ai 
ascuns? 

Jon ridică din umeri. 

— Muniția. Lăzile cu muniţie din sala de arme. 

Peter ridică vocea. 

— Ai aruncat o grenadă în camera în care erau lăzi cu 
muniţie? Şi nu ne-ai avertizat? 

— Hei, nici n-aţi observat lăzile, protestă ţâfnos Jon. Chiar 
trebuie să vă arăt tot ce nu vedeţi? La urma urmei, lăzile cu 
muniţie erau destul de departe. 

— Să nu-ţi pară rău, Peter, spuse fericit Marty. Nici eu nu le- 
am văzut. 

Therese avea faţa albă ca varul. 

— Nici eu n-am văzut-o şi sunt fericită că n-am ştiut de asta. 

— Singurul scop al acestui exerciţiu lung şi periculos era de a 
opri ameninţarea existenţei unui computer ADN, spuse Randi 
uitându-se la Jon şi luptându-se să nu-i zâmbească. Ai reuşit, Jon. 
Ai aruncat totul în aer doar cu o grenadă. 

— Toţi am reuşit, zise Jon, în ciuda celor petrecute. 

Peter încuviinţă dând din cap. Apoi zâmbi: 

— Suntem gata să mergem acasă acum? 

Încă un minut continuară să studieze panorama flăcărilor care 
se ridicau din ce mai rămăsese din grandiosul castel. 

Apoi Peter întoarse elicopterul şi făcând un cerc larg, se 
îndreptă către sud-est, spre Paris. Jon şi Randi scoaseră 
telefoanele mobile ca să raporteze şefilor. Therese se întinse pe 
spătarul scaunului şi oftă îngrijorată. 

— Vedeţi luminile acelea mici de pe cer, spre est? întrebă 
Marty fără să se adreseze cuiva anume. Parcă ar fi licurici. Poate 
să-mi spună cineva ce reprezintă? 

Toţi se concentrară asupra punctelor de lumină care păreau că 
se apropie. 

— Elicoptere NATO, spuse Jon în cele din urmă. Sunt cam vreo 
douăzeci. 

— Se îndreaptă spre castel, adăugă Randi. 

— Cred că mesajul tău a ajuns unde trebuia, Jon, spuse Marty, 
explicând cum Jon îl pusese să-i alerteze pe superiorii lui şi să-i 
cheme în ajutor la castelul La Rouge. Am transmis mesajul chiar 
înainte ca Jon să distrugă prototipul. 

Deodată, noaptea întunecată păru plină de uriaşele elicoptere 
ce transportau trupe care înconjurară micul lor Bell de 
intervenţie. Nou-veniţii zburau spre nord în formaţie compactă. 
Lumina lunii le făcea să pară nişte bondari imenşi, iar elicele lor 
păreau săbii rotitoare. 

Faptul că erau atât de multe le tăie răsuflarea. Marile 
elicoptere aterizară pe pământul Normandiei, tot în formaţie. 

Soldaţii coborâră imediat şi se împrăştiară înaintând către 
castelul în flăcări. Precizia şi hotărârea cu care se mişcau trupele 
era de natură să-i liniştească. 

— Este plăcut să-i vezi pe cei de la NATO în acţiune, comentă 
Jon privind desfăşurarea de trupe. 

Marty încuviinţă cu un oftat: 

— Peter, am văzut destule. Du-ne înapoi la Paris. Vreau să 
merg acasă. 

— Ai dreptate, admise Peter şi îşi reluară călătoria. 

Epilog 


O lună mai târziu 
Fort Collins, Colorado 


Era una din acele zile însorite pentru care era renumit statul 
Colorado. Cer albastru, aer îmbălsămat şi mireasma pinilor. Jon 
intră în clădirea utilitară care găzduia secretele laboratoarelor 
CDC-USAMRIID, unde el şi alţi cercetători lucrau la construirea 
„primului” computer ADN din lume. 

Salută şi felicită asistentele de laborator, secretarele şi 
personalul. Era prima dată când îl vedeau de când plecase şi se 
opreau să-i spună că se bucură că s-a întors. Cum se simţea 
bunica lui? 

— Am fost toţi îngrijoraţi, le tot spunea el. Aproape morţi de 
frică. Şi-a revenit acum. 

Când sosise cu două zile înainte în rusticul campus universitar 
din statul Colorado, toate evenimentele din Franţa, Spania şi 
Algeria erau încă vii în memoria lui deşi stresul începuse să 
scadă. Memoria poate fi o binecuvântare în acest sens. Se reţine 
doar ce e bun şi se uită ce-a fost rău. Petrecuse zece zile cu Fred 
Klein, povestindu-i în detaliu toate cele întâmplate. Fişierele 
Serviciului de Operaţiuni sub Acoperire Unu se amplificau şi 
fiecare nouă informaţie - nume, poziţie şi recunoaşterea celor 
care puteau să facă rău altora pe scară largă şi mică - era 
catalogată pentru viitoare cercetări. In capul listei era liderul 
terorist cunoscut sub numele de domnul Mauritania, care 
scăpase cumva din castelul aruncat în aer. 

Din câte îşi putea închipui Jon, alţi câţiva membri ai grupării 
Scutul Semilunii reuşiseră să scape împreună cu el. Nu muriseră 
mulţi terorişti, aşa cum speculaseră Jon, Randi şi Peter în 
diferitele lor rapoarte. Corpul lui Abu Auda fusese însă găsit cu 
mai multe Împuşcături în spate. Nimeni nu ştia cine trăsese, 
pentru că nici un supravieţuitor - legionari renegaţi sau terorişti 
- nu fusese capturat în castelul distrus de explozie. 

Chiar şi generalul francez care fusese în spatele tuturor 
evenimentelor, Roland la Porte, era mort. Un glonţ îi zburase 

jumătate din ţeastă. Reuşise cumva să se îmbrace în uniformă, 
punându-şi toate medaliile şi panglicile în piept înainte de a se 
sinucide. Avea pistolul în mână, iar tunica impecabil călcată era 
plină de sânge. 

Intr-un fel era un sfârşit tragic, reflectă Jon urcând scările spre 
sala de conferinţe. Atâta potenţial irosit. Pentru asta exista însă 
Serviciul de Operaţiuni sub acoperire unu. Fred Klein transmisese 
serviciului de contrainformaţii al armatei o versiune diluată a 
raportului lui Jon, ca să justifice lipsa lui de la serviciu. In felul 
ăsta, dacă generalul Carlos Henze sau Randi Russell ori chiar 
Therese Chambord ar fi citit acel raport, ar fi aflat că Jon fusese 
eliberat din funcţie în perioada respectivă pentru că dorise să 
lucreze ca particular. 

Nimănui nu-i plăcea să creadă că viaţa era atât de fragilă ca în 
realitate. Aşa că diferitele agenţii de contraspionaj făcură să 
circule aceeaşi informaţie, iar CIA, Departamentul de Apărare şi 
Biroul Oval susţinuseră versiunea despre hackerii şi viruşii noi 
care apăruseră şi despre forţa armatei americane şi a 
comunicaţiilor. Cu timpul, totul avea să fie dat uitării. Viaţa 
mergea înainte. Alte crize aveau să aibă loc. Evenimentele 
dispăruseră deja de pe prima pagină a ziarelor şi curând aveau 
să devină ştiri vechi. 

Jon intră în sala de conferinţe şi se postă în spatele colegilor 
săi cercetători. Era întrunirea săptămânală, unde se discutau noi 
căi experimentale care păreau promițătoare pentru obţinerea 
unui computer molecular. Erau ca o echipă, inteligenţi, joviali şi 
mai degrabă incontrolabili. Vorbeau liber. Cei mai buni oameni 
de ştiinţă sunt întotdeauna fără astâmpăr. Altfel nu le-ar stârni 
curiozitatea ceea ce era neexplorat. Cineva făcea cafea. Mirosul 
cafelei pătrunse în cameră. Doi dintre ei se grăbiră să aducă 
ceştile. 

Când se aşezară toţi, sala număra aproape treizeci de oameni, 
bărbaţi şi femei, care şedeau pe scaunele metalice. După ce se 
făcu introducerea, preşedintele echipei de oameni de ştiinţă îl 
invită pe Jon să vorbească. A 

El trecu în faţa colegilor. In spatele lui, ferestrele dădeau 
direct în campusul verde al Universităţii Colorado. 

— Vă întrebaţi probabil unde naiba am fost în ultimele câteva 
săptămâni, începu Jon. Ei bine... 

Din partea stângă, Larry Schulenberg strigă: 

— Unde ai fost, Jon? Habar n-am. 

În râsul general, ceilalţi începură să comenteze strigând: 

— Nici n-am remarcat că lipseşti. 

— Eşti sigur Jon? Nu doar am visat cu ochii deschişi? 

— Chiar ai lipsit? Intr-adevăr? 

— Staţi aşa, răspunse Jon, râzând. Cred că merit tratamentul 
ăsta. Să mai încerc o dată. In caz că cineva şi-a dat seama, am 
fost plecat. Expresia lui redeveni sobră. Unul din motivele pentru 
care am făcut-o este că m-am gândit la munca noastră. Am venit 
cu nişte idei. De exemplu, mi se pare că am neglijat posibilitatea 
de a folosi în cercetările noastre pentru comutatoare moleculele 
care emit lumină. Utilizându-le, am putea face mai mult decât să 
avem un singur comutator operaţional, am putea avea unul cu 
gradare, ca un reostat. 

Larry Schulenberg spuse: 

— Vorbeşti de folosirea moleculelor nu numai pentru a evalua, 
ci şi pentru detectarea evaluării? 

— Asta ar fi o lovitură, nu glumă, remarcă cineva. 

— Apoi, am putea să captăm lumina prin mijloace 
convenţionale şi să o interpretăm ulterior, speculă un al treilea. 
Poate că energia dată de lumină ar putea fi absorbită tot aşa ca 
placa metalică acoperită care poate emite energie. 

Jon încuviinţă dând din cap, în vreme ce discuţia se anima tot 
mai mult. 

In cele din urmă, îi întrerupse: 

— O altă problemă pe care o vom avea este aceea de a 
redirecţionă fluxul de informaţii la fel de liber cum o face un 
computer bazat pe circuite din siliciu. Poate că o soluţie ar fi 
aceea de a folosi o a doua interfaţă între moleculele noastre ADN 
şi comutator. Ştiţi, ne-am limitat ideile la construcţii de faze 
solide - nu trebuie neapărat să avem ADN-ul ataşat de un cip. De 
ce să nu folosim soluţia chimică? Am putea avea mai multă 
flexibilitate. 

— Are dreptate! strigă cineva tare. De ce să nu lucrăm cu 
geluri biomoleculare? Roslyn, nu tu ţi-ai dat doctoratul în 
biopolimeri? Am putea adapta pachetele de gel la noua 
tehnologie. 

Doctorul Roslyn James preluă discuţia pentru câteva minute, 
expunându-şi punctul de vedere. 

Intrunirea se transformă rapid într-o discuţie de lucru. Unii îşi 
luau deja notițe. Alţii exprimau opinii şi emiteau idei. Un lucru 
ducea la altul şi curând vorbea toată sala. Jon rămase cu ei şi 

discutară toată dimineaţa. Poate că nu avea să iasă nimic din 
conversațiile lor. La urma urmelor, trebuia să existe şi o altă cale 
pentru a construi un computer molecular, iar Jon nu avea 
suficiente detalii cu privire la capodopera lui Emile Chambord ca 
să poată da răspunsul şi să-i conducă la reeditarea unui astfel de 
aparat. Dar era în stare să le ofere un bun punct de pornire. 

Incetară dezbaterea ca să ia masa. Unii continuară însă să 
discute şi după masă, în timp ce alţii se îndreptară direct spre 
laboratoare pentru a-şi continua propria cercetare. 

Jon o luă pe culoar cu intenţia să se ducă la restaurantul cu 
autoservire. După care avea să se întoarcă în laboratorul lui. Era 
nerăbdător să înceapă lucrul. Se gândea deja la polimeri când 
sună telefonul celular. 

— Bună, colonele. Fred Klein. 

Vocea lui suna vesel, total diferită faţă de cea din ultimele 
săptămâni. 

Jon îi răspunse: 

— Mi-o spui ca şi cum n-aş şti cu cine stau de vorbă. 

Cineva îl prinse pe Jon de braţ. Se întoarse brusc. Şi începu să 
tuşească. Avea nevoie de timp ca să se obişnuiască cu o viaţă 
normală. 

— Vii cu noi, Jon? întrebă Larry Schulenberg uitându-se la 
telefonul său mobil. 

— Imediat. În câteva minute. la-mi şi mie o friptură. Să termin 
convorbirea. 

Schulenberg zâmbi în timp ce lumina de deasupra se reflectă 
în cercelul cu diamant din urechea lui, aruncând o lumină 
albastru-argintie care-i aminti lui Jon de pachetele cu gel ale lui 
Chambord. 

— Prietena ta? întrebă politicos Schulenberg. 

— Nu încă, replică Jon. Ţie am să-ţi spun primul când se va 
întâmpla. 

— De acord. Schulenberg râse tare şi urcă în lift. 

— Stai, Fred, spuse Jon la telefon. les afară unde pot vorbi. 

Soarele amiezii ardea când ieşi şi coborî scările. Işi aminti de 
Peter. Ultima oară când vorbiseră, Peter se întorsese în munţi, 
ascunzându-se de Whitehall. Cei de acolo aveau noi planuri cu el, 
dar el era împotrivă. Bineînţeles, nu îi putuse spune lui Jon 
despre ce era vorba. 

Jon îşi puse ochelarii de soare şi continuă: 

— Te ascult cu atenţie. 

— Ai vorbit cu Randi în ultimul timp? întrebă Fred pe un ton de 
conversaţie. 

— Nu. A plecat undeva în misiune. Dar Marty mi-a trimis un e- 
mail azi-dimineaţă. S-a instalat cu bine şi jură că nu îşi va mai 
părăsi niciodată casa. 

— Am mai auzit noi asta. 

Jon zâmbi. 

— Mă verifici. 

— Aşa să fie? Ei bine, s-ar putea s-o fac. Ai trecut prin 
momente dificile acolo. 

— Toţi am trecut. Şi tu. Este greu să fii cel din spatele scenei, 
aşteptând fără să ştii ce. Ce-i cu Mauritania? Ai mai auzit ceva de 
el? 

— De fapt, de-asta te-am sunat. Nu m-ai lăsat să ajung la 
subiect. Am veşti bune. A fost localizat în Irak. Un agent MI6 a 
raportat prezența unui bărbat care se potriveşte cu 
semnalmentele lui, informaţie confirmată de altfel şi de alţi 
martori care au susţinut acelaşi lucru. O să-l prindem pe 
Mauritania. 

Mintea lui Jon derula evenimentele trăite în cursa lui de a-l 
recupera pe Chambord şi computerul molecular, amintindu-şi de 
sângele rece al lui Mauritania şi de dorinţa lui de a-i sacrifica pe 
alţii pentru atingerea propriului ţel. 

— Bine. Anunţă-mă când o să-l prinzi. Până atunci mă întorc în 
bârlogul meu. Avem un computer ADN de proiectat. 


— Sfârşit — 

| ROBERT LUDLUM (1927—2001) 
~] a debutat în artă ca actor şi produ- 
cător de teatru şi film. A început să 
scrie la vîrsta de 44 de ani, devenind 

în scurt timp liderul de necontestat 

al literaturii de suspans. A realizat 

21 de romane care au cunoscut un 
imens succes, fiind publicate în 


peste 290 milioane de exemplare în 
lumea întreagă. 


După o colaborare fructuoasă 
cu Robert Ludlum (Proiectul 
Hades, Opţiunea Paris, Codul 
Altman), GAYLE LYNDS s-a 
afirmat ca o remarcabilă continua- 
toare a stilului acestuia, prin best- 
sellerurile Acțiunea Mascarada, 
Mozaic şi Metamorfoze, ce 
figurează pe primele locuri în 
topurile internaționale. 

